
Opći predgovor 

Poštovani čitatelju pred tobom je sustavni prikaz prvog dijela puta duhovnoga rasta, PUTA 
ČIŠĆENJA. Naše zanimanje za problematiku puta duhovnoga rastaje dugogodišnje. S tim da samo 
nastojali akademske i znanstvene problematike studija prilagoditi za pastoralne potrebe prosječnog 
vjernika. Brojne su grupe i zajednice kojima smo držali ova i slična predavanja, a sami vjernici su 
od nas to tražili, poticali nas na daljnji rad i tražili od nas naše radne materijale. 

Nastojali smo iznositi materiju ne toliko rukovodeći se znanstvenim kriterijima nego više na 
divulgativan način jer nam je cilj bio da prosječni kršćanski vjernik može knjigu koristiti kao 
priručnik za duhovni život te je kritički osvrt, iako prisutan u djelu, u drugom planu. U tu se svrhu 
na kraju pojedenih cjelina nalaze poticaji za razmišljanje o osobnom putu rasta u vjeri glede teme o 
kojoj se razmišlja. Pa ipak u knjizi se nalaze rezultati našeg dugogodišnjeg istraživanja koji se mogu 
lako znanstveno obraditi i prikazati. 

Napominjemo da smo imali određenu slobodu u korištenju sekundarne literature jer glavni 
istraživački cilj našeg rada nije usmjeren na pojedine teme iz duhovnosti nego na sustavni prikaz 
kao takav i upravo u tome je originalnost ove knjige. 

U tom smislu načelno citiramo sekundarne izvore i preuzimanja pojedinih razmišljanja, a 
ako je to negdje preskočeno, to je iz razloga jer su pojedine stranice knjige nastajale kao plod 
dugogodišnjeg čisto pastoralnog rada u Hrvatskoj i Italiji s raznim molitvenim grupama i pokretima. 

Uz to dok radimo oko priprave ovog priručnika nemamo više na raspolaganju svu literaturu 
koju citiramo i koju smo prigodno koristili. Neke cjeline su samo parafarizrano preuzimanje od 
drugih autora dok smo druge mi pomno istraživali. Zbog svega ovoga nas se može smatrati 
urednikom ovog prikaza. 

PRIKAZ PUTA DUHOVNOGA RASTA U KONTEKSTU ZNANSTVENE 
PROBLEMATIKE 

Već smo rekli da želimo da velike teme klasičnih putova prikaza duhovnoga rasta približimo 
prosječnom vjerniku, i to na poseban način zato što je ova vrsta literature na hrvatskome jako 
oskudna. Pa ipak prikaz se jednom širem poimanju može uklopiti u znanstvene okvire, zbog toga 
donosimo kratki osvrt ove vrste problematike vezane uz strukturu ovog prikaza. 1 

Definicija pojma duhovnosti 

Postoje više definicija duhovnosti. Duhovnost je prije svega kršćanski život koji vjernik 
osobno prihvaća, a živi u zajednici vjernika - Crkvi. U biti to je Isusov evanđeosko nauk kad se 
nastoji provesti u djelo u svakodnevnom životu. 

Duhovnost se može shvatiti i kao duhovna teologija. Nama se najboljom definicijom čini 
ona isusovaca Ch. A. Bernard: »Duhovno bogoslovlje je teološka znanost koja, utemeljena na 
načelima Objave, studira kršćansko duhovno iskustvo, opisuje njegov postupni razvoj i daje nam 
spoznaju njegovih struktura i zakonitosti«. 

Metoda studiranja duhovnosti. O metodi studiranja duhovnosti se živo raspravljalo prvom 
polovicom XX. stoljeća, gdje su došli do izražaja različiti naglasci pojedinih škola, a svi se mogu 
svesti na dvije temeljne metode. 

1. Induktivna metoda. Polazi od iskustva prema teoriji, stoga je poglavito iskustvena ili 
fenomenološko opisna. Veću pozornost posvećuje iskustvu svjedoka i promatranju nego li 
teološkim načelima u sebi. Nastoji sabrati i analizirati kršćansko duhovno iskustvo, napose svetih. 


1 Prikaz koji slijedi je parafarizrano preuzet iz F. Podgorelec, Uvod u duhovnu teologiju, Zagreb 2010. Izložena 
problematika se može naći u priručnicima od Bernarda i Lanza. 

2. Deduktivna ili doktrinarna metoda. Budući da duhovnost pripada teološkim disciplinama, 
njena metoda bit će teološka. Ona daje primat naporu da, slijedeći analitički i deduktivni put, iznese 
zaključke koji se mogu izvući za duhovni život polazeći od onoga što uči vjera Crkve. Drugim 
riječima, ona iz teoloških principa izvodi neke posljedice ili zaključke u odnosu na kršćaninov 
duhovni život: sredstva savršenosti, etape duhovnog života, molitvene forme. 

Ova metoda je učinkovita jer potiče dušu i prosvjetljuje duh, no sadrži i jednostranosti; kao, 
na primjer, opasnost sistematizacije: od duhovnog puta može se napraviti jedan suviše krut i 
apstraktan sistem koji ne vodi računa o adresatima i ne prilagođuje se subjektu. 

U raspravama oko metode, dominikanska škola branila je deduktivnu metodu, a ignacijanska 
i karmelićanska induktivnu. No, sve je očitije da niti jedna od ovih metoda sama nije dostatna, nego 
ih valja znati staviti zajedno, dati svakoj njenu pravu vrijednost. Zato danas postoji jedan prešutan 
dogovor o nužnosti integriranja obiju metoda, naravno, s posebnim naglascima ovisno o temi ili 
teološkom stilu. 

Naš pokojni i priznati teolog duhovnosti, Atanazije Matanić, konkretno je predstavio jednu 
takvu mješovitu metodu: »Askeza je neizbježna tema u raspravljanju o duhovnosti. S tom bi se 
temom moglo suočiti bilo teološki, iznoseći o njoj teološku teoriju pomoću izvora objave, bilo 
povijesno, tj. prikazujući njezinu praksu u određenom povijesnom razdoblju u krilu kršćanskog 
asketizma (povijest se može shvatiti kao iskustvo), bilo, konačno, psihološki, tj. služeći se podacima 
iskustvene psihologije ne isključujući pedagoško umijeće«. 

U slučaju sukoba različitih metoda, prema tom autoru, zadnja riječ pripada teologiji jer je 
riječ ponajprije o duhovnim problemima o kojima samo teološka spoznaja može imati zadnju riječ. 
To nisu ponajviše znanstveni 'problemi’, nego su prije svega vjerovana otajstva. 

Aleksa Bemigar smatra da se na početku duhovnoga života u tzv. asketskom razdoblju treba 
utjecati deduktivnoj metodi koja temelji duhovni život na objavljenim činjenicama; kada se pak radi 
o duhovno dozreloj osobi i napose »mističkoj«, gdje je djelovanje Božje gotovo nepredvidivo, treba 
se uteći brižljivom opisu samog iskustva prije nego li se pokuša sistematski obraditi. 

Različiti vidici pod kojima se studira duhovnost 

Duhovna teologija kao umijeće (ars): Autori koji se kreću u tom pravcu, svjesno ili 
nesvjesno, u pozadini duhovne teologije promatraju moralnu teologiju. Prema tim autorima, 
moralna teologija proučava sadržaj i konzistentnost kršćanskog života, a duhovna pak teologija 
nastoji fonnalno opisati i izložiti životnu tehniku u funkciji ovog kršćanskog moralnog života koji 
moral proučava. Na taj način čini da se stvarnosti kršćanskoga života ne svode na pojmove, nego 
prelaze u konkretni život vjernika. 

Duhovna teologija kao duhovni put: Ovo gledište polazi od konstatacije da teolozi 
duhovnosti proučavaju susljednost kršćanskog života koji se ukorjenjuje u različite etape duhovnog 
puta. Ono što, dakle, autori duhovnosti žele opisati jest život u svom konkretnom dinamizmu. 
Nastoje analizirati duhovni život u svojim konkretnim stadijima, u svom rastu. U tom će smislu 
duhovna teologija biti »proučavanje evolucije duhovnog života u svojim psihološkim 
uvjetovanostima«. 

Tako strukturiranu duhovnu teologiju iznosio je u svojim predavanjima gore spomenuti 
karmelićanski teolog Gabriele della s. Maria Maddalena, kao i R. Garrigou-Lagrange sa 
karakterističnim naslovom: »Tri etape nutarnjeg života«. 

Za ovakvo tumačenje naravi duhovne teologije postoji izvjesni nacrt u Svetom pismu 
(osobito tema »Saveza«), o čemu ne vode računa druge teološke grane. Ova postavka jasno očituje 
identitet duhovne teologije, no danas više niti jedan priručnik ne strukturira cjelokupnu duhovnu 
teologiju po etapama, nego sačinjavaju tek jedno od njegovih nezaobilaznih poglavlja. 

Duhovna teologija kao iskustvo vjere: Šezdesetih godina XX st., puno se govorilo o 
odsutnosti iskustva u teologiji te je pozivanje na iskustvo bilo je vrlo aktualno, kako u duhovnom 

životu tako i na znanstvenom području. S obzirom na duhovni život, znakovito je predviđanje Karla 
Rahnera o budućnosti duhovnosti. On je to sažeo u jednu često citiranu rečenicu: »Kršćanin u 
budućnosti ih će biti 'mistik', hoće reći, netko tko će imati određeno 'iskustvo' ili ga neće biti«. Radi 
se dakako o osobnom iskustvu, ali ne odijeljenom od zajednice vjernika. Ono je utjelovljeno u 
vrijeme i u Crkvi, razvijeno u konkretnoj psihologiji i izrečeno u kategorijama koje su joj 
najprikladnije. 

Polazište su događaji i sam život ukoliko je ostvarenje kršćanskog otajstva. Kršćanski život 
utjelovljuje i oblikuje objekt i sadržaj vjere, primjenjuje ga i razvija u njegovim raznim 
mogućnostima. Život iz vjere se ne ograničava na neko puko ponavljanje datosti vjere, nego ih, 
štoviše, smješta i uobličava u život živih osoba. Drugim riječima, pridodaje čitavi proces i 
modalitete osobnog usvajanja kršćanskog otajstva, koje je prvenstveno osoba Isusa Krista. Ovaj 
proces sačinjava bitni i intimni dio same vjere koja se pretvara u spasenjsko otajstvo tek kad biva 
asimilirana od konkretne osobe. Stoga je opravdano i važno za teologiju proučavati temu i povijest 
ostvarenu osobnim usvajanjem sadržaja vjere u svojim strukturama i autentičnim uvjetima. 
Teologija izlaže dva tijeka kršćanskog otajstva: objaviteljski i usvajajući (asimilacijski). 

»Teološka hagiografija«: Ova perspektiva je na liniji prethodne, s tom razlikom što 
promatra kršćanski život (iskustvo) u svom eminentnom obliku - svetosti. Radi se, dakle, o 
kvalificiranom kršćanskom iskustvu, iskustvu svetaca, koje upravo zato snažno i prosvjetljujuće 
razlaže i očituje određene važne dimenzije kršćanskog otajstva. Time kvalificirano iskustvo svetaca 
postaje tumač (egzegeza) Objave i to ne na način kako je to kod mnogih teologa gdje »nauka« i 
»svetost« žive u trajnoj »rastavi«, nego tvore jedinstvo kao što je bilo u prvim stoljećima 
kršćanstva. Karizmatski i objaviteljski život svetaca treba biti potom teološki analiziran i teologija 
ga želi učiniti objektom svoga promišljanja i proučavanja (studija), otkrivajući njihov sadržaj, 
djelovanje milosti i moguće nove naglaske. 

Tako hagiografija (studij svetačkog života i nauka) postaje teologija i posebna zadaća 
duhovne teologije. Hans Urs von Balthasar (1905.-1988.), začetnik i najeminentniji predstavnik 
ovoga gledišta, konkretno je to pokazao na životu i nauku Terezije iz Lisieuxa. Djelo želi biti 
određena teološka hagiografija i primjer kako život jednog sveca postaje »teološko mjesto«. 
»Teološka mjesta«, jesu izvori iz kojih teolog crpi principe i elemente koji utemeljuju njegove 
dokaze. 

Bez odjeka u životu, teologija bi bila čista spekulacija o apstraktnim mogućnostima. Marija i 
sveci predstavljaju mjesto susreta svetosti Božje i stvorenja te postaje prostor u kojemu se 
»povijesno« i »fenomenološki« očituje svetost. 

Duhovna teologija kao »integracija Objave«: Autori ovakvog usmjerenja polaze od Objave 
(dogmatski), a ne od iskustva ili življenog kršćanskog života. Objekt je, dakle, objavljeno otajstvo, 
eklezijalno i dogmatski, koje baca uvijek novo svjetlo na čovjekov život te ga usmjeruje. Ti autori 
promatraju duhovnu teologiju kao »primjenu teoloških zaključaka na konkretne životne situacije«. 

Povijesni kontekst problematike kako prikazivati put duhovnoga rasta 

Jedinstvo puta rasta duhovnog života ili »mističko pitanje« se postpuno javlja u katoličkoj 
tradiciji počevši od od XVII. stoljeć . U povijesti katoličke duhovnosti kroz stojeća mistika je 
označavala iskustvenu spoznaju, tajnu i slasnu spoznaju božanskih stvari u ulivenoj kontemplaciji, a 
počevši od XVII. stoljeća ona znači specifični, doktrinalni i znanstveni studij onog dijela puta što 
ga prevaljuje duša što napreduje k sjedinjenju s Bogom, koji se ostvaruje u kontemplaciji, nizom 
stupnjeva koji služe pripravi na to sjedinjenje. 

U to doba karmelaska tradicija, na primjer o. Toma od Isusa, u povijest duhovnosti uvodi 
pojam „stečene kontemplacije 14 . 

Pojavljuju se i mnogi rječnici i sume duhovnosti, no najznačajnije je zamijetiti jedan važan 
zaokret u duhovnoj teologiji koji se zbio baš u XVII. stoljeću. Naime, uz karmelsku duhovnost koja 


10 




je od kontemplacije napravila cilj kojem je usmjeren duhovni život, ofonnila se i druga struja 
teologa koja se pozivala na sv. Tomu Akvinskoga za koju je središnja ideja puta duhovnoga rast, 
duhovne nauke savršenstvo u čistoći ljubavi. 

U ta djela možemo ubrojiti i Traktat o ljubavi Božjoj svetoga Franje Saleškoga. Polako se 
oblikuje i stav po kojem ulivena kontemplacija s pripadajućim milostima nije striktno potrebna 
svakom vjerniku za postignuće savršenosti i svetosti. 

Sad se postavilo pitanje kako nazvati znanost tako shvaćena savršenstva kršćanskoga života. 
Bit će to izraz "asketska teologija". Ovaj je izraz nepoznat očima i teolozima srednjega vijeka, i 
pojavljuje se tek sredinom XVII. stoljeća. 

Renanski kapucin Victor Galen 1669 piše Praktičnu sumu mističke teologije ... podijeljenu u 
dva dijela, izašlu u Kolnu 1646, i čija dva dijela već najavljuju podijelu duhovnosti u asketiku i 
mistiku. No tek će poljski franjevac Krizostom Dobrosielski uvesti taj termin u svojem djelu 
Summarium asceticae et mysticae theologiae ad mentem D. Bonaventurae. Distinkcija između 
asketike i mistike dolazi, po njemu, od putova kojima hodaju duše. Ulivena je kontemplacija 
rezervirana za malom broju izabranih duša, dok su druge, usprkos njihovoj gorljivosti iz njega 
isključene. 

Od toga trenutka pa nadalje pojavljivat će se djela koja nose u naslovu samo izraz "asketska 
teologija" a da ipak nije dobro definirano područje koje poda nj spada. 

To će se učiniti najpoznatiji priručnik ovako složen koji je napisao isusovac Ivan Krstitelj 
Scaramelli 1752. On piše kapitalno djelo u više strogo odvojenih tomova "Asketski direktorij" i 
"Mistički direktorij" imao prilično utjecaja na duhovne vođe i ispovjednike svoga doba. Ove su 
knjige izašle u Veneciji 1753. i 1754). 

Treba ukazati u ovom kontekstu na polemiku karmelske, dominikanskei isusovačke duhovne 
škole. U XIX. stoljeću se neće ništa posebno producirati sve do obnove asketske i mističke teologije 
koja započinje 1885. objavljivanjem "Traktata o unutarnjem životu, mala suma asketske i mističke 
teologije prema duhu i principima svetoga Tome Akvinskoga". Razvit će se polemika u kojoj će 
jedni postaviti u pitanje tri tvrdnje koje nas ovdje sad neposredno zanimaju: 

1) specifična distinkcija između asketike i mistike 

2) nenuždan karakter ulivene kontemplacije za kršćansku svetost ili savršenstvo 

3) postojanje jedne stečene kontemplacije, gornje granice redovnog i općeg puta. 

Suprotstavit će se osobito dominikanci J. Arintero i R. Garrigou- Lagrange. Drugim rječima, 
nikako Boga ne možemo nagnati ili nagovoriti da podari kontemplaciju. Ako se duša i ne znam 
kako pripravi, Bog joj se ne mora prioćiti. Stečenom kontemplacijom i aktivnim pročišćenjem 
(askezom) ne može se tako isprazniti i pripraviti daje nemoguće da se Bog ne priopći, to jest daje 
nužno da ga se primi. 

Drugi su u gornje tri tvrdnje vidjeli izraz tradicije jedne škole kojoj su bili posebno privrženi 
i koju je trebalo braniti. To su uglavnom bili karmelićani, od kojih se može izdvojiti Krizogon od 
Sakramentalnog Isusa i Gabrijel od svete Marije Magdalene. Pozivali su se na tekst svetog Ivana od 
Križa (LB 3,46) daje Bog poput Sunca koje stoji nad dušama i upire u njih te je nemoguće da se ne 
priopći otvorenoj mu duši koja se na to priopćenje pripravila ispražnjenjem, askezom, odricanjem, i 
otvaranjem "prozora" Boga. Stečena kontemplacija bila bi ljudska priprava na ulivenu 
kontemplaciju. 

Kako je Boga uistinu nemoguće prisiliti na izravno i neposredno priopćenje, tako nikakvom 
stečenom kontemplacijom ne možemo pripraviti sebe ili svoju nutrinu na slobodno i mistično Božje 
samopriopćenje. K tome, stečena kontemplacija nije molitva koja bi imala isti karakter kao i ulivena 
kontemplacija. Stečena je kontemplacija molitva sabranosti u kojoj se ljudski subjekt vlastitim 
tehnikama usredotočuje na samo jedan objekt motrenja koji ga posve obuzima. No nad Božje se 
srce nikakvim stečenim kontemplacijama ne možemo nadviti. Stečena je kontemplacija molitva ili 
stanje koje se razvilo dugotrajnim vježbanjem koncentracije, sabiranja i usredotočivanja na jedan 
objekt koji može biti koji mu drago. Može biti i Bog, ali ta koncentracija na Boga, to stečeno 
motrenje Boga nije drugo motrenje nekog njegovog kategorijalno izrečenog epiteta (ljubavi prema 

meni osobno, prema svijetu, prema grešnicima, Božjega milosrđa, pravde, mudrosti, blagosti...) 
kojega poznajemo na temelju javne Objave. Motri se Bog ne kakav je u sebi nego kakvim se 
očituje; motri se njegovo djelovanje prema svijetu i prema svakom pojedincu, učinci toga 
djelovanja i tako redom. U tom smislu se motri Boga kao što se može motriti i svaki drugi 
imanentni objekt u ovome svijetu. 

Tako se i stečena kontemplacija analogno zove kontemplacijom jer se u ulivenoj 
kontemplaciji događa smirenost čovjeka u Bogu, obuzetost Bogom i usredotočenost na Boga, ali u 
ulivenoj kontemplaciji sam Bog pokazuje svoje biće, sebe transcendentnog, te tako zaokuplja 
čovjekovo biće. Stečena i ulivena kontemplacija su posve različite stvarnosti i stoga bi trebalo 
izbjegavati uporabu izraza "stečena kontemplacija" da se izbjegne svaki mogući nesporazum. 

I dominikanci i karmelićani imali pravo jer su jedni i drugi izrazili po jedan aspekt otajstva 
koje je sastavljeno od dviju naizgled nepomirljivih tvrdnji. Istina je da Boga ne možemo pripravom 
prisiliti na darivanje, i da duša ne mora primiti Boga kad je sa svoje strane učinila sve da se na 
božansko priopćenje pripravi (a kad možemo biti sigurni daje sve napravila?). Alije isto tako istina 
daje nevjerojatnije da se Bog ustegne duši koja je ogoljena i očišćena negoli da zraka Sunca ne uđe 
u sobu kojoj su prozori širom otvoreni. Kao što zraka svjetla odmah ulazi u prostoriju kojoj su 
otvoreni kapci i prozori, tako se i Bog odmah priopćuje duši koja je za to priopćenje spremna, koja 
mu se posve otvorila. 

Izlaz je u tome da se veli daje mistično priopćenje Božje uzrok a ne posljedica askeze, daje 
ono dar i prije askeze, to jest predviđeno je da se ostvari. Bog vodi putem askeze one kojima se želi 
priopćiti da bi im se priopćio. Ne može im se ne pripravljenima priopćiti, ali njegovo priopćenje 
nije plod ili posljedica priopćenja nego slobodne odluke da se priopći. Bog ne može ne dati se, ne 
može se ustegnuti duši koja se na nj pripravila, ne zbog priprave duše (zbog askeze), nego zbog 
vjernosti svojoj slobodno danoj početnoj odluci da se priopći. 

Dominikanac Auguste Saudreau (1856.-1946.), na temelju crkvenih otaca, pokrenuo je 
raspravu o podjelama koje su postale klasičnima i o njihovim implikacijama u svojoj knjizi Les 
degres de la vie spirituelle (Angers, 1986.). Tvrdio je da su mistične milosti normalno stanje 
savršenstva i da se obilno udjeljuju onima koji se za njih velikodušno raspolože, te da je put 
kontemplacije otvoren svima u molitvenom životu. Stoga ne valja, mišljaše on, odvajati asketiku i 
mistiku, između jedne i druge postoji kontinuitet. Dosljedno tome, Saudreau je odbacio teoriju o 
kontemplaciji stečenoj osobnim naporom, koja se povezuje s asketikom. Priznavao je jedino ulivenu 
kontemplaciju mistične naravi, u kojoj je duša pasivna pod Božjim djelovanjem, te je tvrdio da je 
ovaj oblik kontemplacije dostupan svakome kršćaninu posredstvom milosti. To je, prema njemu, 
put svetosti, koja je zajednički poziv u Crkvi. Naposljetku je precizirao da izvanredne, ekstatične ili 
zanosne pojave imaju sekundarnu ulogu, te ne pripadaju biti mistike. 

Isusovac Augustin Poulain (1836.-1919.) i isusovačka škola, ostaju na dotadašnjoj podjeli 
između asketskog i mističkog puta. Redoviti put svetosti je onaj asketski i stečene kontemplacije, a 
izvanredni pak mistički i ulivene kontemplacije. 

Gabrijel od Sv. Marije Magdalene (1893.-1953.) i karmelićanska škola slijedi srednji put, 
ona mističkim milostima pridaje doduše redoviti i normalni karakter, ali istodobno smatra da nisu 
nužne za postignuće svetosti. Stoga postoje dva puta svetosti, jedan put stečene kontemplacije, a 
drugi ulivene. 

Nastala je znamenita rasprava oko tzv. »mističkog pitanja« u kojem se došlo do zaključka 
da se asketiku i mistiku ne treba promatrati kao dvije susljedne faze, gdje bi druga (mistička) 
nastupila tek nakon što završi prva faza (asketska). Obje se temelje na teologalnom životu i njemu 
su podložne, obilježja su Čitavog založenog kršćanskog života. Ove rasprave su uvelike pridonijele 
vrednovanja duhovnosti kao značajne teme unutar teologije. A kako bi se nadišle diskusije o 
karakteru asketike i mistike u opću upotrebu ulazi jedinstveni pojam duhovnosti. Dualizam se želio 
nadići i u samom nazivu ove teološke tematike i tako se postepeno uvriježio naziv duhovna 
teologija. 

SAŽETI PRIKAZI PUTA DUHOVNOGA RASTA 


Teologalni život vjere, ufanja i ljubavi koji se dobiva na krštenju je temeljno posvećenje, ali 
ka da se postavlja pitanje duhovnoga rasta onda se u biti postavlja pitanje kako se kršćanski život 
zadobiven na krštenju razvija i raste sve do njegova savršenstva i postignuća svetosti. Koje su 
prakse življenja vjere, koje nutarnje dinamike u smislu usvajanja evanđeoskih kršćanskih uvjerenja 
duša proživljava na tome putu. 


Tomistički prikaz puta duhovnoga rasta 

Shema prikaza puta duhovnoga rasta koja se oslanja na nauk sv. Tome Akvinskoga je jako 
jednostavna. Prema ovom svecu prozvanom anđeoski naučitelj Crkve duhovni rast je rast u čistoći 
ljubavi kojim duša odgovara na čistu Božju ljubav. Shema duhovnoga rasta i preobrazbe duše se 
temelji na tri osnovne postavke. 

Prva je da se posvećenje duša događa po rastu svih kreposti, rast kreposti udaljava zlo i 
grijeh iz duše, življene kreposti podrazumijevaju činjenje dobrih dijela i ostvaraju predispoziciju za 
bolje i više u duhovnome životu. 

Druga postavka je da darovi Duha Svetoga usavršavaju pojedine kreposti i uzdižu ih do 
viših nivoa, herojskih i ulivenih kreposti. Darovi Duha Svetoga tako utiskuju u dušu nadnaravni 
dinamizam koji produbljuje i širi horizont savršenoga života. 

Treća postavka se odnosi na blaženstva. Prema sv. Tomi blaženstva su djela koja proizlaze 
iz kreposti koja usavršuju darovi Duha Svetoga na način da postaju uzvišena i vanredna djela 
savršene kreposti, to jest krepost dovedena do savršenstva. Evo prikaza po pojedinim krepostima. 

Krepost vjere - nju usavršava dar Znanja - dovedeno do savršenstva čini 

blaženstvo ožalošćenih 

Krepost vjernosti -nju usavršava dar Razuma-dovedeno do savršenstva čini 

blaženstvo čistih srca 

Krepost ufanja - nju usavršava dar Straha Božjega - dovedeno do savršenstva čini blaženstvo 

siromaštva duhom 

Krepost ljubavi - nju usavršava dar Mudrosti - dovedeno do savršenstva čini 

blaženstvo mirotvorstva 

Krepost razboritost - nju usavršava dar Savjeta - dovedeno do savršenstva čini 

blaženstvo milosrđa 

Krepost umjerenosti - nju usavršava dar Sinovskog straha - dovedeno do savršenstva čini 

blaženstvo krotkosti 

Krepost jakost - nju usavršava dar Jakost - dovedeno do savršenstva čini 

blaženstvo progonjenima zbog pravednosti 
Krepost pravednosti - nju usavršava dar Pobožnosti - dovedeno do savršenstva čini 

blaženstvo gladnih i žednih pravednosti 

R. Garrigou-Lagrange u svom priručniku: »Tri etape nutarnjeg života«. Ovako sažima 
prikaz duhovnoga rasta i na njemu razrađuje cijeli svoj priručnik. 

Prvi period: 

Stupanj čistoće ljubavi: Put čišćenja početnika. Asketski put. 

Kreposti: početne kreposti na prvim stupnjevima. 

Darovi Duha: djelovanje Duha Svetoga još prikriveno, rijetka nadahnuća, duša svjesna svoje 
aktivnosti je premalo spremna da se njima okoristi. 


2 A. Cordovani, Itinertario delta rinascita spirituale, Rim, 1959. str. 17-19. 

Aktivna čišćenja: potreba nutarnjih i vanjskih mrvljenja. 

Postignuta molitva: usmena molitva, meditacija, pojednostavljenja meditacija sabranosti. 


Drugi period: 

Stupanj čistoće ljubavi: Napredni put prosvjetljenja, na pragu mističnog života 
Kreposti: Postojane kreposti na drugom stupnju 

Darovi Duha: djelovanje Duha Svetoga jače, a duša postaje poučljiva i više se okoristi nadahnćima 
i nutarnjim prosvjetljenjima. 

Čišćenja: pasivan čišćenja sjetila s popratnim kušnjama posebno pod utjecajem 
darova Duha znanja i straha Božjega 

Postignuća u molitvi: rast od povremenih čina početne ulivene kontemplacije tijekom zadobivene 
kontemplacije sabranosti, ulivena redovita kontemplacija u aktivnom 
apostolatskom obliku, ulivena redovita kontemplacija u čisto konemlativnom 
obliku, zatim molitva nadnaravne sabranosti i mira. Vanredna kontemplacija, 
popraćena mističnim fenomenima. 

Na poseban način djeluje dar Duha svetoga dar pobožnosti. 


Treći period: 

Stupanj čistoće ljubavi: Savršeni, put sjedinjenja. 

Kreposti: Jake i herojske kreposti. 

Darovi Duha: Jako i često djelovanje darova Duha Svetoga se pokazuje, pasivnost u duši 
koja ne isključuje aktivnost djelovanja kreposti. 

Aktivna čišćenja: Pasivno čišćenje duha s popratnim kušnjama, na poseban način 
pod utjecajem darova Duha svetoga razuma, savjeta i jakosti. 

Postignuta molitva: Početno sjedinjenje, jednostavno sjedinjenje, sjedinjenje diskontinuirano, 
potpuno sjedinjenje, redovito sjedinjenje u aktivnom apostolatskom obliku, 
sjedinjenje pod oblikom uzvišene kontemplacije, vanredno prebražensko 
sjedinjenje popraćenom motrenjem Trojstva. 

Sažetak razvojne dinamike duhovnog rasta za pratiti hod duše kroz odaje Zamka duše 
sv. Terezije Avilske 

Hod duša kroz odaje se može pratiti u trostrukoj razvojnoj dinamici. U sažetom prikazu se 
oslanjamo na o. Catellana. 

a. Rast ljubavi kojom duša odgovara na Božju ljubav 

b. Rast i razvojni put molitve 

c. Rast i razvojni put želje za Bogom 

d. Vrijeme koje duša provodi u pojedinoj odaji 

Izvan zamka 

Duše koje žive u stanju teškoga grijeha 

Prve odaje - obraćenje 

Stanje duše: Blizina grijehu 
Poticaji milosti: Na obraćenje 
Molitva: Usmena molitva 
Želja: Odbaciti teški grijeh 

Vrijeme koje duša provodi u ovoj odaj: Dugi period duhovnog života 
Druge odaje - napetost između ustrajanja i odustajanja 

Stanje duše: Borba 
Poticaji milosti: Na borbu 
Molitva: Meditacija 
Želja: služiti Bogu 

Vrijeme koje duša provodi u ovoj odaj: Dugi period duhovnog života 

Treće odaje - za daljnji hod: poniznost, strpljivost, poslušnost 

Stanje duše: Postojanost duhovnog života 
Poticaji milosti: Na podnošenje kušnji 
Molitva: Meditacija i molitva sabranosti 
Želja: Ljubiti Boga 

Vrijeme koje duša provodi u ovoj odaj: Dugi period duhovnog života s opasnošću potpunog 
stabiliziranja i prestanka dinamike duhovnog rasta. 

U paralelizmu prikaza nauka o duhovnom putu sa sv. Ivanom od križa za daljnji duhovni 
rast duša treba proći tamnu noć sjetila. 


Četvrte odaje - prijelaz u život mistike 

Stanje duše: Kuša milost i besplatnost Božjeg dara 
Poticaji milosti: Sirenje nutrine 
Molitva: ulivena sabranost i molitva smirenosti 
Želja: Prva buđenja žarčih želja i prvih čežnja za Bogom. 

Vrijeme koje duša provodi u ovoj odaj: Prolazno stanje 

Pete odaje - »živim, ali ne više ja...« 

Stanje duše: Obnova nutrine 

Poticaji milosti: Iskustvo novosti života u Kristu 

Molitva: Molitva Sjedinjenja 

U ovoj odaji sv. Terezija govori o redovitom putu sjedanja duše s Bogom, a to je sjedinjenje 
volje duše s voljom Božjom i van rednom putu (kontemplativnom) za doći do sjedinjenja s 
Bogom koji svetica naziva prečacem. 

Želja: Čežnje za Bogom puno jače od bilo kakve ljudske želje 

Vrijeme koje duša provodi u ovoj odaj: Postojana pozitivna situacija duhovnog života 

Šeste odaje - zaruke duše 

Stanje duše: Duhovne zaruke 

Poticaji milosti: Motrenje čudesnih Božjih djela 

Molitva: Mistične kontemplativne molitve zanosnog sjedinjenja i duhovne zaruke 
Želja: Goruće čežnje i želje ali ne uvijek u sjetilnom dijelu duše 
Vrijeme koje duša provodi u ovoj odaj: Duža priprava za sedme odaje 

U paralelizmu prikaza nauka o duhovnom putu sa sv. Ivanom od križa za daljnji duhovni 
rast duša treba proći tamnu noć duha. 

Sedme odaje - duhovna ženidba 


Stanje duše: Duhovni brak 
Poticaji milosti: Motrenje Krista i Trojstva 
Molitva: Duhovni vjenčanje 
Želja: Služiti Kristu u Crkvi 

Vrijeme koje duša provodi u ovoj odaj: Do konca života na zemlji 


Prikaz puta duhovnoga rasta prema nauku sv. Ivana od križa 

Čitav duhovni hod čovjeka Ivan gleda kao proces postupnog «sjedinjenja» s Bogom, što se 
shematski ovako može izreći: Sjedinjenje čovjeka s Bogom; u Isusu Kristu; putem vjere-ufanja- 
ljubavi; po odricanju i čišćenju (koje je predstavljeno u slici «noći»); sve do potpune preobrazbe u 
ljubavi. 

Radi se također i o procesu interiorizacije (pounutrašnjenja) ljudskoga, utoliko što središte 
interesa prelazi sa osjećaja na duh i njegov svijet. 

Taj proces je istovremeno i proces preoblikovanja (preobrazbe, deifikacija) čovjeka. To 
preoblikovanje je isključivo Božje djelo, a otpočima sa približavanjem čovjeka Kristu. Ono mora 
biti obilježeno križem, jer je riječ o rađanju novog čovjeka u obličju starog. Pobožanstvenjenje 
čovjekovo uključuje jednu stvarnu preobrazbu čovjekova bića, njegovih aktivnosti i odnosa sa 
svijetom i cijelom stvorenom stvarnošću. Riječ je o preobrazbi srca i života i to treba biti vidljivo 
kako na teologalnoj i moralnoj tako i eklezijalnoj i psihološkoj razini. Drugim riječima ova 
preobrazba osobe treba biti vidljiva iznad svega u teologalnom životu, koji postaje sve intenzivniji, 
čvršći i velikodušniji, u kojem vjera, nada i ljubav nalaze uvijek novi dinamizam u jednoj klimi 
mira i poniznosti te potpune distanciranosti od svega što nije Bog i ne vodi k njemu. 

Postupnost hoda 

Sva umjetnost u napredovanju je u riječi zaljubljenost odnosno u riječi ljubav. Kao bazu za 
rekonstrukciju cijelog afektivnog područja, Ivan se, polazeći od svog iskustva, ne poziva na 
autoritet prve Božje zapovijedi, jer - svjestan je - zapovijed može zahtijevati ljubav, ali je ne može 
pokrenuti i ostvariti u svoj njezinoj dubini i punini. Samo ljubav rađa ljubav. Stoga on polazi od 
prvotne i besplatne ljubavi koju Bog ima prema nama. Tako započinje zanosna povijest Duhovnog 
spjeva, duša shvativši da ju je Bog stvorio i otkupio iz ljubavi i ispunio bezbrojnim dobročinstvima 
prije nego li se još rodila, daje se na traženje Ljubljenoga (DS 1,1). 

Traženje je uvjet da bi uopće otpočeo duhovni proces (proces preoblikovanja čovjeka) (DS 3,2). 
U tom traženju osim cilja pred očima ( sjedinjenje s Bogom) dobro je na pameti imati dvoje: 1) Bog 
nikada neće zakazati: «Bog se nikad ne udaljuje od duše, pa bila ona i u smrtnom grijehu» (DS 
1,8); 2) «Ako duša traži Boga još mnogo više njezin Ljubljeni Gospodin traži nju» (ŽP 3,28). 

Ne nalazimo ga i ne čujemo velikim dijelom zato što nismo tamo gdje je On. Stoga dva su 
pravca u kojem treba djelovati: hod prema nutrini (duši) odnos prema stvorovima. 

Uđi u sebe i zatvori za sobom vrata, tj. svoje moći bilo kojem stvoru (usp. Mt 6,6). U tom 
traženju pored odlučnosti potrebna je i čežnja (žudnja). Ne možeš ga naći ako ne žudiš za Njim. 
Žuditi znači pretvoriti se u tražitelja. Žudi ga vjerom i ljubavlju (vjera su noge kojima duša hoda, a 
ljubav - pratnja koja vodi dušu). Po vjeri i ljubavi ćeš ga susresti ali i onda ostaje skriven... Odavde 
proizlazi savjet: ne zadovoljiti se nikada o onome što o Bogu razumiješ niti se o tome naslađuj. 
Nikada ne misliti da ga se konačno razumije (usp. 2U 2-4; DS 1,12). 

Tjeskoba, nemoć, posrtaji nam govore da još uvijek pripadamo sebi. Potrebni su izlasci, tj. 
otcjepljenja od stvari i samih sebe (DS 1,20). Važno je voditi računa o čistoći duha i raspoloživosti 
prema Bogu. Uvjet da ga se čuje je čistoća, tj. da srce nije zatrpano. 

Stoga potrebna je distanciranost od svega. Riječ je o prioritetu i potrebi odricanja 
(«odreknuća») od svih stvari. Nije naglasak na - ne imati, nego o oslobođenju od emotivnog 
(afektivnog) naboja koji nas vezuje na stvari. Radi se o potrebi nutarnje slobode kako u 
materijalnim tako i duhovnim dobrima. 

Odreknuća i pročišćavanja predstavljena su u slici «noći». Noć, kod Ivana, postaje središte 
svega zbivanja duhovnog razvoja. Dva su trenutka iznimno značajna u noći: prijelaz iz tjelesnoga u 
netjelesno, te prijelaz od duha k Bogu. 

Sjedinjenje i stanje sjedinjenja. 

Preobrazba čovjeka (do svog potpunog ostvarenja u sjedinjenju s Bogom) događa se, dakle, kroz 
krize i noći. 

Da bi se ušlo u noć osjeta Svetac u 1U 13 donosi neke upute: slijediti Krista, uskladiti se sa 
njim, to je ono prvo; dati se na put čišćenja od sebeljublja, osjetila i strasti; jasan i odlučan izbor za 
Boga i ništa izvan njega (glasoviti binom «Ništa i Sve») 

Uvjeti prijelaza na razinu uporabe duha (1N 8,3): vježba u krepostima, ustrajnost u molitvi i 
razmatranju, odjeljivanje od «svjetovnih» stvari, pretrpjeti muku i suhoću. Podjela (pregled kriznih 
trenutaka) bi dakle bila: 

Noć osjetila (prethođena stanjem početnika) 

Noć sjetila počinje početnim stupnjevima ulivene kontemplacije. Uloga noći osjeta: po njoj se 
duša čisti u odnosu na osjete i osjetila (nutarnja i vanjska) kako bi postala prikladna za 
komunikaciju s duhom putem osjetila. Duša prelazi «od osjetnog na duhovni život, od stanja 
razmatranja u stanje motrenja» (1N 10,1). 

Nakon pasivne noći osjeta osoba dostiže izvjesnu zrelost. No duša je još uvijek nečista i 
nesavršena: potrebna su korjenitija pročišćenja. I Bog zahvaća u dno bića, u korijene čovjekova 
bitka. Tu Božju intervenciju duša - budući je još uvijek nečista i nesavršena - doživljava kao muku 
i patnju. 

Razdoblje prijelaza između Tamne noći sjetila i tamne noći duha 

Otkako je duša izašla iz suhoće "Noći osjetila", Bog joj, prije nego li će je staviti u ovu 
daleko strahovitiju i očišćavajuću "Noć duha", udjeljuje dosta dugo vremensko razdoblje odmora i 
utjehe. 

Ovo prelazno razdoblje može trajati i mnogo godina... u koje vrijeme duša s mnogo lakoće 
ulazi u motrenje vedro i zaljubljeno. .. bez zamornog razmišljanja... 

Nutarnji užitak, koji kroz ovo vrijeme duša polako uživa u svom duhu, odrazuje se i na 
osjetila koja, očišćenija nego li u prošlosti nanovo osjećaju s većom lakoćom ove nutarnje užitke. 

Međutim, budući da čišćenje još nije savršeno (manjka mu u stvari glavni dio, tj. čišćenje 
duha), ono će trebati podnijeti i iskušenja, suhoće, napasti, tame i tjeskobe katkada intenzivnije od 
onih kroz koje je prošla; ipak ne će trajati više od nekoliko sati ili nekoliko dana te samo najavljuju 
"Noć duha" koja će nenadano nastupiti". (2 TN 1) 

U ovom razdoblju duša može upasti u fatalnu zabludu koja ju može veoma unazaditi na putu 
sjedinjenja s Bogom: riječ je o iluziji koju ima o sebi, smatrajući se od sada svetom. 

Zbog toga sv. Ivan od Križa naglo vraća dušu u stvarnost podsjećajući je na to kako svi 
učinjeni napori i sve primljene milosti nisu do sada uspjele daje sjedine s Bogom u čistoći ljubavi; 
one su je pripremile tek na negativan način na to sjedinjenje uklanjajući najgrublje zapreke. 

Zaista, u "Pasivnoj noći osjetila", sjetilne su navezanosti očišćene tek površno, sačuvavši još uvijek 
duboke korijene pače i onda ako se duša ne obazire na njih. Ovo korijenje iz kojega bi neočekivano 
iznova mogli izbiti izdanci svih navezanosti prema stvorenim radostima, istrijebiti može istom 
najstrašnija 'Pasivna noć duha" koja slijedi za njom. 

Noć duha (prethođena čežnjom uznapredovanih) 

Uloga noći duha (2N) je da očisti dušu kako bi ova bila u skladu sa zahtjevima sjedinjujuće 
ljubavi Božje. Nužnost pasivne duhovne noći: nisu iskorijenjene glavne mane koje je čovjek 

udomio u svojoj nutrini. U noći osjeta režu se grane naših mana, a u noći duha uništavaju se 
korijeni. Tek kad se duh dodirne (sjedište čovjekova jastva) tad se događa i čišćenje i preobrazba. 
Ona označava prijelaz iz starog u novog čovjeka. 

Mistična noć je djelo Božje, no muka, uznemirenost i depresija koje iz nje proizlaze nemaju 
izvor u Bogu. Nije izvor trpljenja ulivena kontemplativna milost, nego su «uzrok muke tromost i 
nesavršenost same duše što sačinjavaju raspoloženje protivno primanju dobrih učinaka» (2N 9,11). 
Živa svijest i spoznaja vlastite mizerije i bijede je jedno od tipičnih dometa noći, i izvor trpljenja: 
«Božanska joj svjetlost stavlja sve njezino zlo i bijedu pred oči, da se uvjeri kako sama neće moći 
nikada imati nešto bolje» (2N 5,5). 

Ne prolazi svatko na isti način i u istom intenzitetu ovu noć. Ivan će reći da je malo osoba 
kod kojih se čišćenje odvija u onom intenzitetu u kojem ga on opisuje, a što ovisi o stupnju 
sjedinjenja na koji je Bog poziva (usp. ŽP 1,24). Svakoga na njemu svojstven način Bog uvodi u 
ovu noć koja može poprimiti različite fonne i stupnjeve. 

Tri su bitne komponente pasivne noći: teška unutarnja stanja duše kao i teške vanjske 
situacije, koje na radikalan način traže teologalni odgovor subjekta; Bog ulijeva tamno svjetlo vjere 
i snagu ljubavi kako bi se moglo shvatiti i djelovati vjerno u takvim situacijama; subjekt odgovara 
slobodno s bolnom vjernošću. Dok se ne dogodi ovaj treći element, ne može se govoriti o tamnoj 
noći u teologalnom smislu. 

Tri su norme (savjeta) ponašanja u ovoj noći: Nastojati ustrajati i ne činiti ekstravagantnosti 
kako bi se izašlo, «jer dok Gospodin ne završi čišćenje kako sam hoće, nema nikakvog lijeka koji bi 
mogao ublažiti njezinu bol» (2N 7,3). 

Živjeti ovu situaciju s velikom postojanošću i strpljivošću («trpeći strpljivo i vjemo»: ŽP 
2,28), tj. ustrajući u izabranom zvanju, u vlastitim dužnostima i službama, iako se one sada 
obavljaju bez imalo ukusa i slasti. 

«Neka se pouzdaju u Boga koji nikad ne zapušta one što ga traže jednostavnim i iskrenim 
srcem, jer on neće propustiti da im dade sve potrebno za put, sve dok ih ne dovede do jasnog čistog 
svjetla ljubavi» (1N 10,3). Traži se dakle, vjerna strpljivost, koja se pouzdaje u Boga i njegova 
obećanja, više nego li u vlastitu snagu i nevinost. 

Sam rast sjedinjenja ide od početnog sjedinjenja duše s Bogom, preko duhovnih zaruke i 
duhovne ženidbe pa sve do preobraženoga sjedinjenja duše s Bogom. 

Novi pokušaji prikaz puta duhovnoga rasta 

Javljali su se i novi prijedlozi za cjeloviti opis duhovnoga puta fleksibilnije raspoređenog u 
pet koraka koji prema njegovu autoru dobro sažimaju sadržaj kršćanskog otajstva, duhovno 
iskustvo i ljudsko življenje. 3 Donosimo sažetak tog opisa puta duhovnog rasta: 

1. Kršćanska inicijacija: Krštenje je korijen i sinteza cijelog duhovnog procesa, te je sa svim 
drugim sakramentima bitni čimbenik duhovnoga puta. Duhovno iskustvo se ostvaruje kod krštenja, 
što podrazumijeva pripravu i rast u slijedećim fazama sve do punine. Ovaj početak duhovnog puta 
je zanemaren jer se krštenje obično prima u djetinjstvu. Danas se u Crkvi javljaju razne inicijative 
vezane uz obnovu krsnih zavjeta. 

2. Poosobljenje i učvršćenje duhovnoga puta. Ima odlučujuću i nezamjenjivu ulogu jer se 
radi o obraćenju i temeljnom opredjeljenju osobe, a odnosi se na cjelokupni život. Vjera se usvaja 
po mjerilima odrasle osobe. Radi se o pozitivnom trenutku osobnog prihvaćanja vjere koji se kod 
nekih događa s krštenjem, a kod drugih nakon više godina kršćanskog života. 

3. Kriza identiteta i čišćenje. Proces kršćanskog sazrijevanja ne slijedi uzlaznu liniju u 
iskustvu. Križ kao kruna Isusova života označuje odlučujuću smjernicu u razvoju kršćanske 


3 Vidi članak S. De Fiores, Itinerario spirituale u DS, Rim. 1979, str. 787-809; F. Ruiz, Divnetare personalmente adulti 
in Cristo, u AA.VV., Problemi eprospetive di spiritualita, Brescia, 1982. 

svetosti. Događaju se iskustva tamne noći u kojima Bog preuzima inicijativu, bogoslovne krjeposti 
uzimaju oblik uzajamnosti, pasivnosti, a zatim dolazi do brojnih načina djelovanja i čišćenja. 

4. Provizorna zrelost. Radi se o fazi relativne punine i zemaljske svetosti. Nije to fiksna 
točka jednaka za sve, niti nepomična točka gdje se ostaje godinama sve do trenutka slave. Faza 
svetosti je prikladni način govora, jer osoba nastavlja rasti u svetosti. Najbolji elementi duhovnog 
nauka nam ovdje dolaze iz iskustva samih svetaca. 

5. Smrt i uskrsnuće. Odlučujuća faza duhovnog puta koja nije bila naglašena u 
tradicionalnim podjelama. U duhovni put treba integrirati slabost, bolest, starost i smrt kao 
autentična iskustva, a uskrsnuće kao istinski kraj puta kršćanske svetosti to jest dinamike smrti i 
uskrsnuća započete već kod krštenja. 4 

SITUIRANJE OVOG PRIKAZA U KONTEKSTU POZADINE ZNANSTVENE 
PROBLEMATIKE O DUHOVNOME RASTU 

U katoličkoj duhovnosti je prevladao općenito prihvaćen govor o tri puta koji vode do 
savršenstva: put čišćenja, prosvjetljenja i sjedinjenja ili izraženo drugačije početnici, napredni i 
savšeni. Ali treba odmah naglasiti da se ne radi o tri paralelna puta, nego o tri stupnja ili etape 
jednoga puta koji prolaze duše na putu rasta u duhovnom životu od obraćenja do vrhunaca svetosti. 
Nakon Drugog vatikanskog koncila bilo je kritičkih studija koji su ukazivali na neke problematike 
trostrukog viđenja i podjele duhovnog puta zbog prenaglašenosti obrazaca, premale fleksibilnosti, 
poteškoća kod praktičnog vrednovanja duhovnog puta na temelju te podjele. 

Usprkos kritikama i novim prijedlozima klasična podjela duhovnoga puta na čišćenje, 
prosvjetljenje i sjedinjenje i dalje ostaje valjanja i u upotrebi je u rječnicima i priručnicima 
duhovnosti i mistike 5 jer dorađena u sebi sadrži sve bitne značajke novih prijedloga. Ipak treba 
paziti da se ta trostruka podjela ne shvati kao strogo razgraničenje, jer i one duše koje se nalaze na 
putu čišćenja, dobivaju milosti prosvjetljenja. 

Naša nakana je prikazati klasični nauk puta duhovnoga rasta u tri dijela: 

PUT ČIŠĆENJA 

PUT PROSVIJETLJENA 

PUT SJEDINJENJA 

Kod izlaganja materije oslanjamo se na svetačku tradiciju naravno na one svece koje smo 
više istraživah. Te su nam svetački tekstovi »teološka mjesta«, to jest izvori iz kojih crpimo 
principe i elemente kojima utemeljujemo nauk o duhovnome rastu. 

Svaki od putova biti će prikazan na dvostruki način. U prvom načinu prikazivanja pojedinog 
puta duhovnoga rasta razrađujemo općenite teme koje spadaju na taj dio puta rasta slijedeći 
postavke klasičnih priručnika katoličke duhovnosti o ovim temama. U drugom prikazu pojedinog 
puta izložiti ćemo ona dio puta rasta kod prikaza duhovnoga rasta u sedam i više stupnjeva (sv. 
Terezija Avilska, bi. Henrik Susone i studija A. Saudreau) koji se odnosi na pojedine putove. 

Knjigu posvećujemo svima onima koji su čitali ili će čitati ove stranice i od srca im želimo i 
molimo da više i čišće uzljube Isusa Krista, njegovu i našu Majku Mariju i Crkvu, te se posvete 
Bogu samome. Dao Bog, Majka Božja i zagovor sv. Ljudevita da objavljivanje ove knjige donese 
obilje duhovnih plodova u našem hrvatskom narodu. 

U Zagrebu na spomendan sv. Ljudevita M. G. Montfoskog, 28. travnja 2016. 

p. Miljenko Sušac s.m.m. - misionar monfortanac 


4 Sažetak podjele duhovnog puta je od F. Ruiza. Razrađen je u gore citiranom članku, a mi ga preuzimamo iz autorovih 
neobjavljenih skripata Dinamica spirituale II., Rim 1990., str. 17. 

5 S. Possazini, Gradi diperfezine, str. 1011, u Dizionario di mistica., Vatikan 1998. 

SUSTAVNI PRIKAZI I PRIRUČNICI KORIŠTENI U PISANJU OVOG PRIKAZA 


RJEČNICI 

Dizionario enciclopedico di spiritualita, Rim, 1992. - DES 
Dizionario di spiritualita, Milano 1985. - DS 
Dizionario di Mistica, Vatikan 1998. - DM 
Dizionario di spiritualita monfortana, Rim, 2005.- DSM 

PRIRUČNICI 

A.ROYO MARIN, Teologia della prefezione cristinana, Rim, 1965., 

A. TANQUEREY, Compendio di teologia ascetica e mistica, Rim, 1927., 

A. SAUDREAU Les degres de la vie spirituelle. Methode pour les ames suivant leurs progres dans 
levertu, Angers 1896.; 

R. GARRIGOU LAGRANGE, Les trois deges de la vie interieure, Pariz, 1938. 

V. TRUHLAR, / concetti fondamentali della Teologia spirituale, Brescia,2 1981 
A. POULAIN, Des graces d'oraison. Traite de theologie mystique, Pariz 1901. 

Ch. A. BERNARD, Teologia spirituale, Rim, 1976. 

T. ŠPIDLIK, Manuale fondamentale di spiritualita, Casale Monferrato,1990. 

M. SUŠAC, Posveta Isusu Kristu po Mariji. Sustavni prikaz marijanske duhovnosti prema sv. 
Ljudevitu Monlfortskome, KS, Zagreb, 2015. 

Ž. BEZIC, Kršćansko savršenstvo, Mostar, 1986, 

KORIŠTENE SKRAĆENICE 


pp 

Rasprava o pravoj pobožnosti prema Presvetoj Djevici 

LJVM 

Ljubav vječne Mudrosti 

MT 

Marijina tajna 

PPK 

Pismo prijateljima Križa 

TSK 

Čudesna tajna svete krunice za obratiti se i spasiti se 

GM 

Goruća molitva 

P 

Pjesme 

PIS 

Pisma 

KP 

Knjiga propovijedi sv. Ljudevita 

PKM 

Pravila Kćeri Mudrosti 

PM 

Pravila misionara družbe Marijine 

MS 

Massime della divina sapienza 

PBM 

Preparazione alla buona morte 

KKC 

Katekizam Katoličke Crkve 

LG 

Lumen gentium - Svijetlo naroda 

GS 

Gaudium et spes - Radost i nada 

SSC 

Sacrosanctum concilium - Konstitucija o svetoj liturgiji 

KAO UVOD: 


KRATKI TEOLOŠKI KATEHETSKI PRIKAZ KRŠĆANSKOGA NAUKA 

Sustavni prikaz puta duhovnoga rasta iskazan u kategorijama klasičnog kršćanskoga 
katoličkog nauka put čišćenja, put prosvjetljenja i put sjedinjenja koji ćemo iznijeti u tri knjige, kao 
pretpostavku i temelj na kome počiva duhovni rast podrazumijeva poznavanje, prihvaćanje i 
usvajanje osnovnih istina o kršćanskoj vjeri kako se ona naučava i živi u Crkvi. 6 Zbog toga u ovoj 
prvoj knjizi donosimo kratki prikaz kršćanskog nauka. Isto tako vrijedi naglasiti da koliko neki 
vjernik duhovno sazrijeva i raste to sve više shvaća i uranja u otajstvo vjere i prepoznaje ga kao 
svoje, neiscrpnu riznicu za svoj život i pravo darovano mu „evanđeosko blago“ te ima potrebu i 
želju produbiti i bolje shvatiti svoju vjeru. 

1. Bog Stvoritelj svega iz ljubavi, a na poseban način čovjeka 

»U početku Bog stvori nebo i zemlju« (Post 1, 1). Tom rečenicom započinje Biblija. »U 
početku«, to će reći: dok još nije bilo ljudskoga bića na zemlji, niti bilo kojega stvorenja, u početku 
je postojao samo Bog: »Duh Božji je lebdio nad vodama« (Post 1,2). 

Bog je Otac koji je iz ljubavi stvorio i stvara sva svoja stvorenja. On ni iz čega stvara i poziva na 
postojanje, tako da Božja djela otkrivaju tko je On u sebi, a istovremeno tajna ljubavi njegova 
nutarnjeg Bića osvjetljava ispravno razumijevanje i vrednovanje njegovih stvorova. Sva stvorenja, 
po onim mjestima koja im je Bog dodijelio, ostvaruju svoju puninu i pokazuju svu svoju ljepotu i 
dobrotu. Kad promatramo Boga Stvoritelja, onda time želimo reći da je On u slobodi dao početak 
svemu što postoji, te da nebo i zemlja ovise o Bogu koji im daje da budu, postoje i opstoje. Tako da 
je Bog istovremeno prvi izvor, autoritet, ali je istovremeno dobrota i nježnost za svoju djecu. Novi 
zavjet nam otkriva daje Bog sve stvorio po svojoj vječnoj Riječi, ljubljenome Sinu: „Sve po njoj 
postade“ (Iv 1, 3). 

Kad ispovijedamo vjeru u Boga, stvoritelja neba i zemlje; time hoćemo reći da svijet i sve u 
njemu nije nastao sam od sebe, niti igrom slučaja. On je nastao i nastavlja postojati jer ga je Bog 
htio i jer ga on pridržava u svakome trenutku. Bez Boga ne bi bilo života. Bog je stvorio svijet »ni 
iz čega«. Za razliku od čovjeka Bogu nije potrebno ništa što bi predpostojalo, niti mu je potrebna 
ikakva pomoć u stvaranju (usp. KKC 296). On je stvorio najmanji atom i najudaljeniju galaksiju. 
Upravo zato ljudi mogu spoznati Božji trag u njegovim stvorovima, čak ako i ništa ne znaju o 
njemu. »Jer prema veličini i ljepoti stvorova možemo, po sličnosti, razmišljati o njihovu Tvorcu« 
(Mudr 13, 5). Drugi vidik te iste Božje stvaralačke ljubavi je divni red i sklad stvorenoga svijeta u 
kome ostaje odraz Stvoritelj: „Ako Bog stvara s mudrošću, stvorenje ima svoj red” (KKC 299). 

Knjiga Postanka kaže daje Bog stvorio svijet u šest »dana« (govori se o šestodnevnome 
Božjemu »radu«), riječ dan ne znači tijek od dvadeset i četiri sata. Slika, naprotiv, želi istaknuti da s 
Božjim stvaranjem započinje vrijeme i da ono teče, te da su različita stvorenja povezana jedna s 
drugima. Tekst koji nam je Biblija prenijela ne govori o tome kako je nastao svemir, nego o tome 
tko gaje oblikovao. Izraelski narod ispovijeda u tome himnu svoju vjeru u Boga koji bijaše prije 
svakoga početka, koji je stvorio svijet i koji ostaje vjeran svomu stvorenju sve do njegova 
dovršetka. 

Čovjek u Božjem planu zauzima posebno i jedinstveno mjesto među stvorenjima. Bog je 
stvarao ovaj svijet radi čovjeka, a on je „jedino stvorenje koje je Bog htio radi njega samoga“ (GS 


6 Ovaj osnovni prikaz nauka kršćanske vjere se na različite načine izražen u svome redoslijedu može naći u brojim 
katehetskih pomagalima, priručnicima, katekizmima. Nama se ovaj redoslijed kojim ga izlažemo čini najprikladniji a u 
dobroj mjeri odražava shemu katehetsku uvoda odraslih u kršćanstvo iz prvih stoljećima. Mi ovo cjelokupno poglavlje 
djelomično preuzimao iz naše objavljenje knjige p. Miljenko Sušac, Posveta Isusu Kristu po Mariji, KS, Zagreb, 2015, 
a uglavnom je parafrazirano, sažeto ili doslovno preuzeto iz Katekizma katoličke Crkve i Vjerujem, mali katolički 
katekizam, izrađenom od udruge Pomoć u Crkvi u suradnji sa Kongregacijom za kler 2004. 

13). Čovjek je stvoren na sliku Božju, sposoban upoznati i ljubiti Boga, ostvariti sebe dajući se u 
ljubavi te ulaziti u zajedništvo s drugim ljudima. 

Pa ipak, odnos čovjeka i Boga zauzima posebno mjesto u stvaranju. Bog je htio čovjeka da u 
slobodi i vjeri, milošću pozvan, odgovori u ljubavi na ponuđeno Božje prijateljstvo i sudjelovanje u 
Božjem životu. Neshvatljiva i beskrajna Božja ljubav je zadnji razlog tog velikog dostojanstva 
ljudskog bića. 

Bog je sve stvorio radi čovjeka, a njega je stvorio da mu služi, da ga ljubi, da gospodari nad 
svim stvorenjima i da mu ih prikazuje zajedno sa sobom i svojim djelovanjem u svijetu. Tako da se 
mi, ljubljena Božja bića, trebamo prepoznati u svim svojim dimenzijama. Cijelo naše biće je dar 
Božje ljubavi koju trebamo prepoznati i tako slaviti Boga. Čovjek tako ostvaruje puninu svoga bića 
samo u Bogu. 

Čovjek, stvoren na sliku Božju, istovremeno je tjelesno i duhovno biće. Bog je htio takvog 
čovjeka, a mi trebamo prihvatiti sami sebe i proslaviti Boga u svemu. Stvoritelj svakom čovjeku 
izravno stvara dušu, koja često u Bibliji označava i sam ljudski život kao takav ili ono nutarnje, 
najuzvišenije u čovjeku, duhovno počelo po kojem se on razlikuje od drugih stvorenja. I ljudsko 
tijelo oživljavano duhovnom dušom ima udjela u čovjekovom dostojanstvu, tako daje cijela ljudska 
osoba određena postati po Kristu hramom Duha Svetoga. 

Bog je htio stvoriti muško i žensko, htio je da postoje u savršenoj jednakosti dostojanstva, 
ukoliko su ljudske osobe, a opet da budu u različitosti svoga bića. Tako da je biti muškarac i žena 
nešto dobro, što Bog hoće, te oni kao takvi odražavaju Stvoriteljevu mudrost i dobrotu. Bog je u 
svom planu stvaranja i spasenja pozvao muškarca i ženu da kao Božji upravitelji sebi podlože 
zemlju i da im služi sve stvoreno. No, taj odnos prema stvorenjima ne smije biti rušilački odnos 
potpunog gospodstva, nego u odgovornosti za svijet i sudjelovanje u Božjoj Providnosti i ljubavi 
prema svemu stvorenome. Čovjek, tako divno stvoren, u biti je sažetak cjelokupnog stvorenja, 
svemir u malome. 

Sv. Ljudevit Montforski to tako lijepo kaže: „Ako su moć i ljupkost Vječne Mudrosti toliko 
zablistale u stvaranju, u ljepoti i redu svemira, ona je još divnije zasjala u stvaranju čovjeka, jer je 
on njezino divotno remek-djelo, živa slika njezine ljepote i njezinih savršenosti, velika posuda 
njezinih milosti, čudesna riznica njezinih bogatstava i njezin jedinstveni zamjenik na zemlji. 
Mudrost je tvoja sazdala čovjeka da vlada nad stvorovima tvojim (usp. Mudr 9, 2). Trebalo bi da 
ovdje, na slavu te lijepe i moćne djeliteljice, objasnimo ljepotu i izvornu uzvišenost koju je dala 
čovjeku kad gaje stvorila“ (LJVM 35-36). 

Kako je čovjekovo srce stvoreno za Boga, za beskonačno, njegova ga iskustva - pa bila to i 
ona najljepša - ne ispunjaju posvema. Naprotiv, ona ga nagone da ide dalje, da traži ono što je više, 
da razmišlja: Zašto sam na svijetu? Zašto nam je umrijeti? Odakle ovaj tako raznovrstan život? 
Postoji li neki posljednji uzrok koji daje smisao životu i također trpljenju? »Svojom otvorenošću 
prema istini i ljepoti, svojim smislom za moralno dobro, svojom slobodom i glasom svoje savjesti, 
svojom čežnjom za beskonačnim i za srećom čovjek postavlja pitanja o Božjem postojanju«. (KKC 
33). Sv. Augustin zapisa: „Za sebe si nas stvorio, Gospode, i nemirno je srce naše dok se ne smiri u 
tebi!“ (Is 1, 1) 

Crkva uči: »Čovjek ima sposobnosti koje mu omogućuju da upozna postojanje osobnoga 
Boga. Ali da bi ušao u neki odnos prisnog prijateljstva s Bogom, Bog se htio čovjeku objaviti i dati 
mu milost da tu Objavu u vjeri prihvati. 'Dokazi’ za postojanje Boga mogu međutim pripraviti na 
vjeru i dovesti do zaključka kako se ona ne protivi ljudskome razumu. Naša sveta majka Crkva 
čvrsto drži i uči da se Bog, počelo i svrha svih stvari, može naravnim svjetlom ljudskog razuma 
sigurno spoznati iz stvorenih stvari. Bez te sposobnosti čovjek ne bi mogao prihvatiti Objavu Božju. 
Čovjek ima tu sposobnost jer je na sliku Božju stvoren« (KKC 35-36). 

Razmisli! Kak\>a je moja slika o Bogu? Ljubim li Boga ili ga se bojim i bježim od njega? 
Prepoznajem li u mom životu svari i sporenja koja mi služe u potrebama i pomažu mi kao dar 
Božje očinske ljubavi? Jesam li svjestan da me je Bog stvorio i da mu trebam zahvaliti za sve 
dimenzije, darove i talente? Kakav je moj odnos prema ljudima i stvorenim darovanim stvarima? 

2. Istočnim grijehom čovjek se udaljava od Boga 

Prvi čovjek stvoren od Boga, kao i svako drugo stvorenje, bio je dobar. ,,I vidje Bog sve što 
je učinio, i bijaše veoma dobro“ (Post 1, 31). Samo u svjetlu otajstva otkupljenja u Isusu Kristu 
shvaća se ta izvorna stvarnost ljudskog bića. Čovjek je bio u prijateljstvu s Bogom, svojim 
Stvoriteljem, a kao posljedica toga, u skladu sa samim sobom i drugim stvorenjima oko sebe. 
Sudjelujući u Božjem životu bio je postavljen u stanje svetosti i izvorne pravednosti. 

Ljubav koju je osjećao prema Bogu i Božja milost, uzdizale su i oplemenjivale sva područja 
ljudskog života. Čovjek nije morao ni trpjeti ni umrijeti, vladao je sklad između muškarca i žene, te 
između njih i cijeloga stvorenja. To je bilo stanje izvorne ljudske pravednosti. U Božjem naumu 
čovjek je trebao vladati svijetom, a to se očitovalo i u vladanju samim sobom, te cjelovitošću 
ljudskog bića koje je bilo slobodno od svake požude, padanja u ropstvo sjetilnih užitaka, pohlepe za 
bogatstvom i isticanja samoga sebe. 

Sv. Ljudevit poticajno o tome govori: „Sve je u čovjeku bilo svjetlo bez tmina, lijepo bez 
ružnoga, čisto bez ljage, usklađeno bez nereda, bez ikakve ljage i nesavršenosti. Njegov je duh 
dobio u baštinu svjetlo Mudrosti kojim je savršeno poznavao svoga Stvoritelja. U duši je nosio 
Božju milost kojom je bio nedužan i ugodan u očima Svevišnjega. Njegovo je tijelo nosilo 
besmrtnost. U srcu mu je gorjela čista ljubav te se nije bojao smrti, i tom je ljubavlju neprestano, 
neprekidno i čisto ljubio Boga radi njega samoga. Čovjek je, uz to, bio tako pobožanstvenjen daje 
bio stalno u zanosu uronjen u Boga, jer se nije morao boriti sa strastima, niti je trebao odupirati se 
neprijateljima. O divne li darežljivosti Vječne Mudrosti prema čovjeku! Sretnoga li čovjeka u svoj 
svojoj nedužnosti!” (LJVM 38). 

Bog je, dakle, stvorio čovjeka na svoju sliku u prijateljstvu sa sobom. Budući daje čovjek 
slobodan, daje duhovno biće, on može živjeti svoje prijateljstvo s Bogom samo ako se slobodno 
opredijeli za Boga i njemu se iz ljubavi preda na služenje. Čovjek mora svoju slobodu upoznati, 
cijeniti i s pouzdanjem poštovati, a jer je stvorenje, njegova je stvarnost ovisnost o svome 
Stvoritelju. Tako je podvrgnut Božjim zakonima i moralnim normama koji ravnaju uporabom 
njegove slobode. 

Ali đavao je napastovao čovjeka koji je u srce pustio sumnju i dopustio da u njemu zamre 
povjerenje prema Bogu koji ga je stvorio, te je on zlorabio svoju slobodu i nije poslušao Božju 
zapovijed. Tako će u zadnjem korijenu svakog grijeha u povijesti biti zloupotrijebljena sloboda, 
neposluh prema Bogu i nedostatak povjerenja u njegovu Očinsku dobrotu. Čovjek je pod utjecajem 
đavla sagriješio, sebe pretpostavio svome Stvoritelju, te time prezreo Boga. 

Čovjek se odlučio za sebe protiv Boga, protivno stvarnosti svoga bića, Božjeg stvorenja, a time i 
protiv svoga vlastitog dobra. „Zaveden od đavla, htio je biti kao Bog, ali bez Boga i ispred Boga, a 
ne u skladu s Bogom. Pismo pokazuje dramatične posljedice tog prvog neposluha. Adam i Eva 
smjesta gube milost izvorne svetosti. Plaše se Boga o kome su stvorili krivu sliku, to jest Boga 
ljubomorna na svoje povlastice” (KKC 398). 

Montfort naglašava svu dramatičnost tog stanja, te piše: „Ali, evo, teške nesreće! Božanski 
se brod razbio na tisuće komada, lijepa je zvijezda pala, krasno sunce pokriveno je blatom! Čovjek 
griješi i griješeći gubi svoju mudrost, svoju nedužnost, svoju ljepotu i besmrtnost. Gubi i sva dobra 
koja je primio, a napada ga bezbroj zala. Duh mu je otupio i postao zamračen, te više ništa ne vidi. 
Srce mu je ohladnjelo prema Bogu. Duša mu se grijehom zamračila i sliči zloduhu. I strasti su mu 
se raspojasale i više im nije gospodar. Dao je u sebi prebivalište zlodusima, te je postao njihovim 
robom. Stvorenja ga napadaju i vode s njime rat. Eto, tako čovjek postaje robom demona, predmet 
Božje srdžbe i žrtva pakla. Sam sebi je postao ružan da se sakrio od srama. Na sebi nosi prokletstvo 
i osuđen je na smrt. Istjeran je iz zemaljskog raja, a i onaj na nebu mu je zatvoren. Na ukletoj zemlji 
mora provoditi nesretan život bez ikakve nade da će biti sretan. Dapače, mora umrijeti kao zlikovac, 
a nakon smrti, dušom i tijelom, sa svom svojom djecom, bit će poput đavla zauvijek odbačen. Eto, 
to je strašna nesreća koja se nakon grijeha sručila na čovjeka. To je zaslužena osuda što je Božja 
pravda izrekla protiv njega” (LJVM 39). 


23 





Svetac živim slikama opisuje razoreni sklad koji je vladao u čovjeku. Poremećeno je 
čovjekovo gospodstvo nad samim sobom. Duhovne moći duše i tijela, veza između muškarca i 
žene, sklad sa stvorenjima, narušeni su i podvrgnuti napetostima i požudama. Sam u sebi, čovjek 
duboko doživljava izranjenost svoga bića, a sama smrt je ušla u povijest čovječanstva. Nakon 
prvoga grijeha, bujica grijeha preplavljuje svijet, počevši od Kainovog ubojstva Abela do naših 
dana. 

Posljedice istočnog grijeha se odnose na cijelo čovječanstvo, svi ljudi svih naraštaja su 
zahvaćeni tom stvarnošću. “Neposluhom jednoga čovjeka svi su postali grješnici” (Rim 5, 19). 
Velika bijeda koja tišti ljude i čovjekove sklonosti na zlo, ne mogu se razumjeti bez povezanosti 
čovječanstva s istočnim grijehom i činjenicom da mi već rođenjem primamo istočni grijeh. Radi se 
o velikoj tajni koju nije lako shvatiti, a u kojoj svi iskustveno sudjelujemo. 

Osobni grijeh prvih ljudi zarazio je ljudsku narav kao takvu, koju su oni rađanjem prenijeli 
budućim generacijama u palom stanju, te sve generacije ljudi prenose ljudsku narav u stanju 
lišenom svetosti i pravednosti, tako daje stvarnost istočnog grijeha naslijeđena, a ne počinjena. To 
je naslijeđen, a ne počinjen grijeh; stanje, a ne čin. Stanje koje duboko pogađa i uvjetuje svakog 
pojedinca. Ne biti svjestan da svaki čovjek ima izranjenu narav i zlu sklonu narav uzrokuje teške 
posljedice i zablude u području morala, odgoja i suživota ljudi. Znamo da je Isus Kist otkupio 
čovjeka od svakoga grijeha: „Dakle, grijeh jednoga svim ljudima na osudu, tako i pravednost 
Jednoga svim ljudima na opravdanje i život” (Rim 5, 18). 

Sv. Ljudevit naglašava dramatičnost grješnoga stanja čovjeka kako bi na vidjelo još jače 
izašla sva nježnost Isusove otkupiteljske ljubavi: ,,U tom je stanju Adam očajan: ne može primiti 
lijeka ni od anđela ni od drugih stvorenja. To stanje nitko više ne može popraviti, jer je on bio tako 
lijep i tako divno sazdan, a sada je po grijehu odviše ružan i okaljan. Shvatio je da je istjeran iz raja 
i udaljen od Božje nazočnosti. Božja ga pravda progoni zajedno sa svim njegovim potomstvom. 
Nebo je za njega zatvoreno, a pakao otvoren, i nikoga nema da mu ponovno otvori nebo, a zatvori 
pakao. Vječna Mudrost je duboko ganuta nesrećom jadnoga Adama i njegovih potomaka. Sa 
žalošću promatra kako je razbijen njezin počasni brod, rastrgan njezin vjerni portret, razoreno 
njezino remek-djelo, a njezin namjesnik na zemlji svrgnut s prijestolja. Ona nježno osluškuje 
njegov plač i uzdahe. Blago gleda znoj njegova čela, suze u očima, napore njegovih ruku, bol 
njegova srca i žalost njegove duše” (LJVM 40-41). 

Grijeh je sam po sebi neposluh Bogu, prekid prijateljstva s njim i odbijanje Božje ljubavi. U 
svjetlu vjere se ispravno shvaća sva težina grijeha kao i njegove posljedice koje čovjeka vode putem 
propasti. Ali istovremeno sa svom dramatičnošću grijeha Sveto pismo još od prvih stranica 
objavljuje i naviješta Božje milosrđe koje čovjeka poziva na obraćenje pružajući mogućnost 
praštanja i posvećenja. 

Razmisli! Jesam li svjestan sve ljepote ljudskoga bića u Bogu? Koje su zle sklonosti koje 
posebno osjećam u sebi? Zazivam li Božji blagoslov na moju izranjenu ljudskost, kao i na druge 
osobe? Što za mene kao kršćanina znači imati svijest da su svi ljudi pred Bogom grješni? 

3. Postupnost Božje objave čovjeku i njen vrhunac u Isusu Kristu 

,,U svojoj dobroti i mudrosti odlučio je Bog da objavi Sebe i da priopći Otajstvo svoje volje 
(DV 2) i to je sama bit Božje objave u Bibliji. Po biblijskome pripovijedanju o njegovim susretima s 
ljudima mi stječemo spoznaju Boga. Učimo kakav je on i što on hoće od čovjeka i za čovjeka. 

Tijekom stoljeća Bog je govorio srcima ljudi da bi im se otkrio na postupan i pedagoški 
način. Između svih naroda na zemlji on sije izabrao i oblikovao jedan mali narod, izraelski narod, 
da bi s njime sklopio Savez. Po tome narodu svi će narodi na zemlji naučiti da Bog postoji i da s 
ljudima ima neki naum. Povijest toga božanskog saveza s Izraelom sadržana je u knjigama Staroga 
zavjeta; one tvore prvi dio Biblije. Savez, ova riječ označuje ugovor što gaje Bog sklopio s Noom, 
Abrahamom i potom po Mojsiju sa svim narodom na brdu Sinaj. Savez je za Izraela jamstvo 


24 



Božjega izbora: »Bit ću vaš Bog, a vi ćete biti moj narod«. A »Deset zapovijedi« (Dekalog) tvore 
odredbe Saveza. Izraelski narod je svake godine slavio spomen Saveza. 

Na raznim dionicama povijesti naroda prvoga Saveza Bog je podizao »proroke« oni su prije 
svega njegovi prijatelji, i to njegovi prisni prijatelji. Kako njegov narod često ima sklonost 
zaboraviti svoga Boga i više se ne pouzdavati u njega. Gospodin šalje proroke njihovim 
suvremenicima da ih po njima podsjeti "na svoju ljubav, na svoju vjernost i na svoje zahtjeve. 

Budući daje vjerni Bog sklopio taj Savez, ljudi se mogu u njega pouzdati. Čak i u najvećoj 
nesreći pobožni ljudi ne gube nadu. Oni iščekuju novi Savez koji će Bog dati svomu narodu. Taj 
savez po kojemu Bog ispunja tu nadu i koji se otkriva savršenim, jest Isus, Mesija, Krist. 

Tako nas je po dionicama puta Bog pripremio da primimo nadnaravnu Objavu o njemu 
samome; ona ima svoj vrhunac u osobi i poslanju njegova Sina, Božje Riječi koja je postala 
čovjekom, Isusa Krista (usp. KKC 53). Poslanica Hebrejima nam veli: „Više puta i na više načina 
Bog nekoć govoraše očima po prorocima; konačno, u ove dane, progovori nam u Sinu. (Hb 1,1) 
„Krist, Sin Božji koji je postao čovjekom, jest jedina, savršena i konačna Očeva Riječ. U njemu 
nam Otac kaže sve, i neće biti druge riječi do ove. (KKC 65) 

Novi zavjet je onaj dio Biblije koji je nastao u zajednici vernika Isusa Krista. Sastavljen je 
od dvadeset i sedam djela koja su napisali apostoli i drugi učenici. Ona »nam pružaju konačnu 
istinu božanske Objave« (KKC 124) koju su naviještali, svjedočili i prenosili apostoli. 

Četiri evanđelista (sv. Matej, sv. Marko, sv. Luka i sv. Ivan) svjedoče u svojim knjigama, svaki na 
svoj način, o djelima, činima i riječima Isusa Krista, Sina Božjega i našega Gospodina, te o 
njegovoj Muci i o njegovu Uskrsnuću. 

»Sveta Majka Crkva čvrsto je i s najvećom postojanošću držala i drži da četiri navedena 
evanđelja, kojih povijesnost bez sustezanja tvrdi, vjerno predaju ono što je Isus, Sin Božji, dok je 
živio među ljudima, za njihovo vječno spasenje zaista učinio i učio sve do dana kad je bio uzet« 
(DV 19). Zbog toga su »evanđelja srž čitavog Svetog pisma« (KKC 125). 

Biblija je dakle sastavljena od Staroga i Novoga zavjeta. Oni biblijski spisi koje Crkva drži 
istinitima i vjerodostojnima oblikuju kanon Svetoga pisma. Crkva vjeruje daje Božji Duh Sveti, po 
svome nadahnuću, sačuvao od zablude ljude koji su napisali te knjige. Njihovo je svjedočanstvo 
vjerodostojno, istinito i vjerno (2 Pt 1, 20- 21). Po njima nam Božji Duh Sveti daje sigurno svjetlo 
kako bismo napredovali u skladu s planom Boga koji hoće naše spasenje. Budući daje Duh Sveti 
njihov jamac. Sveta pisma su valjana za sva vremena. 

Pod vodstvom Duha Svetoga, koji ju vodi prema svoj istini (Iv 16, 13), Crkva tijekom 
stoljeća napreduje u razumijevanju događaja i pouka prenesenih po Pismu, zahvaljujući razmatranju 
i proučavanju vjernika koji promišljaju Pismo u svome srcu, te zahvaljujući također propovijedanju 
biskupa, nasljednika apostola, koji su primili sigurnu karizmu istine. Stoga nam valja čitati Bibliju 
kako je čita sama Crkva, u svjetlu Predaje i prema tumačenjima Učiteljstva. 

Dakle, Biblija, knjiga Božje objave, je sveta knjiga kršćanstva i Crkve; za sve kršćanske 
zajednice ona je Riječ Božja. Sveto Pismo jer je od Boga nadahnuto, zaista i jest Riječ Božja. 
Ovime se potvrđuje istina vjere: Bog se objavio, Bog je govorio nekoć a i danas govori po Pismu 
ako ga se prihvaća i shvaća u zajedništvu sa Crkvom! Da bi se ispravno shvatila Biblija važan je 
kulturni kontekst njenog nastajanja. Govoreći o nadahnuću treba naglasiti daje Biblija Riječ Božja 
sadržana u ljudskoj riječi te da su biblijski pisci bili autori u pravom smislu te riječi. Pošto oni 
pripadaju određenom prostoru, vremenu, narodu i kulturnom krugu, njihov način izražavanja je 
svojstven miljeu u kojem su živjeli. 

Povijest i Objava Božja su temelji za shvaćanje same suštine Biblije kao spisa nezaobilazne 
postavke biblijske teologije koji svoje polazište ima upravo u pojmu Riječi Božje. Riječ Božja po 
kojoj Bog stvara i uzdržava svijet (usp. Post 1) prema SZ-nom shvaćanju određuje i prirodne 
zakone (usp. Ps 33,4-9) se objavila u povijesti Starog zavjeta objavila, a utjelovila i postala 
čovjekom koji se zove Isus Krist i o tome govori Novi zavjet. 

Ta postupnost Božje objave u gotovo 2000 godina prije Krista je opisana u 46 knjiga 
Staroga zavjeta koje Crkva prihvaća kao nadahnute. 

Povijest Novoga zavjeta započinje sa I ikoni i djelom Isusa Krista koji je Sin Božji postao 
čovjekom i po muci i uskrsnuću ispuno sva Božja obećanja i ostvario naše spasenje. Novi zavjet se 
sastoji od 27 knjiga od kojih su najvažnija 4 evanđelja jer im je u središtu život Isusa Krista. A 
Crkva uči da cijelo Sveto Pismo, pa i Stari zavjet ali u obliku slika i budućih nagovještaja, govori o 
Kristu i u njemu se ispunja. 

A vjera je čin kojim u povjerenju prianjamo uz osobu Isusa, Sina Božjega, i uz sadržaj svega 
onoga što nam je on objavio po svojim apostolima i po svojoj Crkvi. Učimo se vjerovati 
zahvaljujući primjeru drugih kršćana; poznajemo sadržaj svoje vjere zahvaljujući pouci koju smo 
primili od Crkve. Mi pak sami svjedočimo svoju vjeru, »uvijek spremni na odgovor svakomu koji 
od nas zatraži obrazloženje nade koja je u nama« (1 Pt 3, 15). Dobro se dakle vidi kako je vjera, 
koliko god bila osobit osobni čin, također zajedničarski čin: ona se prenosi i živi s drugima. Vjera je 
osobni stav koji se živi u Crkvi sa svim drugim kršćanima. 

Razmisli! Računam li u svom životu na beskrajno Božje milosrđe? Imam li duboko vjerničko 
uvjerenje da Bog nikoga ne ostavlja, nego da jedino čovjek može ostaviti Boga? Motreći Božji plan 
utjelovljenja Sina Božjeg, uviđam li u njemu Božju želju da bude blizak ljudima? Jesam li uvjeren 
da koliko više autentično živim vjeru, istovremeno ostvarujem i puninu svog ljudskog bića? 

4. Isus Krist, Sin Božji postao čovjekom, umro i uskrsnuo, Spasitelj svijeta koji nam je 
u Duhu Svetome objavio Oca je središte kršćanske vjere 

,,A kada dođe punina vremena odasla Bog Sina svoga rođena od žene, pokorna zakonu da 
iskupi one koji bijahu pod zakonom, da primimo posinstvo“ (Gal 4, 4-5). 

U vrijeme od Boga određeno, jedinorođeni se Sin Očev, vječna Riječ i bitna Očeva Slika, 
utjelovio po Duhu Svetomu u krilu svoje majke Djevice Marije iz Nazareta: ne gubeći božansku 
narav, uzeo je narav ljudsku. Tako je Sin Božji iz vječnosti u vremenu postao Isus Krist pravi Bog i 
pravi čovjek u jedinstvu svoje božanske Osobe; zato je jedini Posrednik između Boga i ljudi. Isus 
Krist ima dvije naravi, božansku i ljudsku, ne pomiješane, nego ujedinjene u jedinstvenoj Osobi 
Sina Božjega. 

Budući da je pravi Bog i pravi čovjek, Isus Krist ima ljudski razum i volju, savršeno 
usklađene i podređene svome božanskom umu i volji, koji su mu zajednički s Ocem i Duhom 
Svetim. Utjelovljenje je dakle Otajstvo čudesnog ujedinjenja božanske i ljudske naravi u 
jedinstvenoj Osobi Riječi. 

Čitav je Isusov život bio neprestano poučavanje: njegova šutnja, njegova čudesa i 
znamenja, djela, molitva, ljubav prema čovjeku, njegovo opredjeljenje za male i siromašne, 
prihvaćanje potpune žrtve na križu za otkup svijeta, njegovo uskrsnuće, sve je to ostvarenje njegove 
Riječi i ispunjenje Objave Božje ljubavi prema ljudima. 

Isus je pozvao ljude da ga slijede te se Kristovi se učenici moraju njemu suobličiti sve dok 
se on ne oblikuje u njima. Bili pastiri ili mudraci, možemo ovdje susresti Boga samo klečeći pred 
Betlehemskim jaslama i klanjajući mu se skrivenom u slabosti djeteta. Svojom podložnošću Mariji i 
Josipu kao i svojim skromnim radom tijekom dugih godina u Nazaretu, Isus nam daje primjer 
svetosti u svagdanjem životu obitelji i rada. 

Od početka javnog života u času krštenja, Isus je »Sluga« sav posvećen otkupiteljskom djelu 
koje će dovršiti u »krštenju« svoje muke. Napastovanje u pustinji pokazuje Isusa, poniznog Mesiju 
koji slavi pobjedu nad Sotonom, snagom svoga punog pristanka naumu spasenja koji je Otac htio. 
On je naviještao kraljevstvo Božje. Kraljevstvo nebesko počinje na zemlji u Kristu. Jasno se očituje 
ljudima u riječima, djelima i prisutnosti Kristovoj. Zajednica vjernika, Crkva, koju je Isus htio i 
okupio je klica i početak tog Kraljevstva. Ključevi su Kraljevstva povjereni Petru. 

Isusovu preobraženju bio je cilj da učvrsti vjeru Apostola u pogledu muke. Uzlazak na 
»visoko brdo« pripravlja uzlazak na Kalvariju. Krist, Glava Crkve, očituje ono što njegovo Tijelo 
sadrži i zrači u sakramentima: »nadu slave« (Kol 1,27). Isus je dragovoljno uzišao u Jeruzalem, iako 

je znao da će tamo umrijeti okrutnom smrću zbog velikog neprijateljstva grešnika. Ulazak Isusov u 
Jeruzalem očitovanje je dolaska Kraljevska Mesije- Kralja. U njegovu gradu prihvaćaju ga maleni i 
ponizni srcem. Mesija-Kralj sprema se ostvariti svoje Kraljevstvo Pashom smrti i uskrsnuća. 

, »Krist umrije za grijehe naše po Pismima« (1 Kor 15,3)- Naše spasenje proistječe iz 
inicijative Božje ljubavi prema nama: »On je ljubio nas i poslao Sina svoga kao pomirnicu za 
grijehe naše« (1 Iv 4,1) »Jer Bog je u Kristu svijet sa sobom pomirio « (2 Kor 5,19). 

Isus je slobodno iz ljubavi prikazao sebe za naše grijehe. Taj dar on izrazuje i predostvaruje na 
Posljednjoj Večeri: »Ovo je tijelo moje, koje se za vas predaje« (Lk 22,19). 

Otkupljenje Kristovo jest u tom što je on došao da služi i »život svoj dade kao otkupninu za 
mnoge« (Mt 20,28), to jest da ljubi »svoje do kraja« (Iv 13,1), da oni budu »otkupljeni« od 
»ispraznog načina Života« baštinjenog od »otaca« (1 Pt 1,18). 

Svojim posluhom Ocu, »do smrti na Križu« (Fil 2,8), Isus ostvaruje pomirbeno poslanje 
Sluge patnika koji opravdava mnoge uzimajući na se njihove krivnje. U korist svakog čovjeka 
okusio je smrt. Za vrijeme boravka u grobu njegova božanska Osoba nastavila je držati njegovo 
tijelo, premda međusobno odijeljene smrću, stoga Kristovo tijelo nije vidjelo truleži. Treći dan 
nakon smrti na križu na Kalvariji Isus je uskrsnuo. 

Predmet je vjere u Uskrsnuće događaj u isti mah povijesno posvjedočen od učenika, koji su 
stvarno susreli Uskrslog Isusa, i tajanstveno transcendentan ukoliko je ulazak Kristova čovještva u 
Slavu Božju. Isus Krist, »prvorođenac od mrtvih« (Kol 1,18), počelo je našega uskrsnuća, već sada 
po opravdanju naše duše, a jednom i po oživljenju našega tijela. 

Uzašašće Kristovo označava konačni ulazak čovještva Isusova u nebesko područje Božje odakle će 
on opet doći, ali koje ga u međuvremenu skriva očima ljudi. 

Isus Krist, Glava Crkve, prethodi nama u slavno Kraljevstvo Očevo, da bismo, kao udovi 
njegova Tijela, živjeli u nadi da ćemo jednom vječno s njime biti. 

Ušavši jednom zauvijek u nebesko svetište, Isus Krist nas bez prestanka zagovara kao 
posrednik koji nam trajno osigurava izljev Duha Svetoga. 

Isus Krist, Sin Božji koji je postao čovjekom, umro i uskrsnuo za naše spasenje nam je 
objavio je čudesno otajstvo Boga u sebi samome. Bog nije samotnjak. On je ljubav i zajedništvo. U 
jednoj Božjoj naravi nalazi se zajedništvo triju Božanskih osoba: Oca, Sina i Duha Svetoga. To 
uzvišeno otajstvo presvetog Trojstva osvjetljava sve tajne kršćanske vjere i svemu daje značenje, a 
čovjek je pozvan da se ostvari u zajedništvu ljubavi s Bogom i braći ljudima. 

Bog je, dakle, sam u sebi tajna ljubavi i veliko otajstvo, Presveto Trojstvo: Otac, Sin i Duh 
Sveti. Presveto Trojstvo je temeljno i središnje otajstvo naše vjere koje osvjetljuje sve druge istine 
kršćanstva. Sve što je Bog učinio u stvaranju i povijesti spasenja je objava ljubavi Presvetoga 
Trojstva koja izlazi u susret svojim stvorenjima da ih otkupi, pomiri i sa sobom sjedini. 

Sv. Ljudevit, svetac uzvišene kontemplacije ostao je očaran tom tajnom Boga koji je sam u sebi 
čista ljubav: „0 Ljubavi! O Bože ljubavi! Kako je neizmjerna i preobilna ljubav koju si nam 
pokazao... O Ljubavi, o Ljubavi kako si malo poznata!“ (LJVM 166). 

„Oče, ti vječno rađaš Sina koji je Bog kao i Ti, vječan, istobitan s tobom, iste moći, iste 
dobrote, iste mudrosti s tobom. Oče i Sine, ljubeći se nadišete Duha Svetoga koji je Bog kao i Vi. 
Vi, tri Božanske osobe, dostojne klanjanja, vi ste samo jedan Bog. Oče ljudi po stvaranju, 
uzdržavanju i otkupljenju. Milosrdni Oče grješnika, Oče, prijatelju pravednih, veličanstveni Oče 
svetih. Divimo se beskonačnosti, veličini, slavi i savršenstvu Božje biti, koji se uistinu naziva Onaj 
koji jest, onaj koji bitno, nužno i vječno postoji. Biće svih bića, uzrok svih bića, koji u sebi 
eminentno sadrži savršenstva svih ostalih bića. On je svugdje po svojoj biti, prisutnosti i moći bez 
da ga to ograničava” (TSK 41). 

Krist Gospodin kraljuje već po Crkvi, ali mu na ovom svijetu još nije sve podvrgnuto. 
Konačna proslava Kraljevstva Kristova neće biti bez posljednjeg napada moći zla. Na Dan Suda, na 
svršetku svijeta, Krist će doći u slavi da dovrši konačni trijumf dobra nad zlom, koji budu, kao žito i 
kukolj, zajedno narasli tijekom povijesti. Kada na kraju vremena dođe suditi žive i mrtve, slavni će 
Krist otkriti tajne namisli srdaca i uzvratit će svakomu po njegovim djelima i po njegovu 
prihvaćanju ih njegovu odbijanju milosti. 

Svetačka tradicija u svojim djelima jasno naglašava kristocentrizam, središnje mjesto Isusa 
Krista u kršćanstvu. Radi se o jednom važnom i potrebnom navještaju otajstva Isusa Krista koji 
sprječava razvoj bilo kakvog kulta i pobožnosti koji ne bi bili vezani uz bit kršćanskog života. To je 
duboko uvjerenje Montforta koje će on više puta ponoviti. 

„Isus Krist, naš Spasitelj, pravi Bog i pravi čovjek, treba biti vrhovni cilj svih naših 
pobožnosti, inače bi one bile krive i lažne. Isus Krist je alfa i omega,(Otk 1,8) početak i svršetak 
svih stvari(usp.Otk 21,16). Mi se trudimo, kako kaže Apostol, jedino oko toga da svakog čovjeka 
učinimo savršenim u Isusu Kristu (usp.Ef 4,13), jer jedino u njemu stanuje sva punina Božanstva 
(Kol 2,9) i sve ostale punine milosti, kreposti i savršenosti; jer smo jedino u njemu bili 
blagoslovljeni svakim duhovnim blagoslovom;(Ef 1,3) jer je on naši jedini Učitelj koji nas treba 
učiti, naš jedini Gospodar o kojem imamo ovisiti, naša jedina Glava s kojom moramo biti sjedinjeni, 
naš jedini uzor kojemu se trebamo upriličiti, naš jedini liječnik koji će nas izliječiti, naš jedini pastir 
koji će nas hraniti, naš jedini put koji nas treba voditi, naša jedina istina u koju moramo vjerovati, 
naš jedini život koji nas treba oživljavati, i u svim stvarima naše jedino sve koje nam ima biti 
dovoljno. 

Nijedno drugo ime pod nebom nije nam dano kojim bismo se mogli spasiti (usp.Dj 4,12), 
osim imena Isusova. Bog nam nije stavio drugog temelja našega spasa, naše savršenosti i naše slave 
nego samo Isusa Krista. Svaka zgrada koja nije postavljena na taj stanac kamen utemeljena je na 
pomičnom pijesku, i sigurno će se oboriti prije ili kasnije. Svaki vjernik koji nije s Isusom sjedinjen, 
kao lozova mladica s panjem, otpast će, osušit će se i neće biti ni za što nego da se baci u vatru 
(usp.lv 15,6). Ako smo u Isusu Kristu i Krist u nama, ne treba nam se bojati osuđenja (usp.Rim 
8,39). 

Ni anđeli s neba, ni ljudi na zemlji, ni đavli pakleni niti ikoje drugo stvorenje ne može nam 
nauditi, jer nas ne može rastaviti od ljubavi Božje, koja je u Isusu Kristu (usp.Rim 8,39). Po Isusu, s 
Isusom i u Isusu možemo sve: povratiti svu čast i slavu Ocu, u jedinstvu Duha Svetoga, i sami 
postati savršeni te našemu bližnjemu biti miomiris vječnoga života. (PP 61). 

Razmisli! Vjerujem li u Isusovu ljubav i blagost prema meni u životu? Što meni znači da je 
Isus Krist htio u slobodi i ljubavi podnijeti muku i smrt na križu za spasenje svijeta? Da li sam 
svjestan dramatičnosti grijeha te da je Isus zbog njega podnio muku? Vjerujem li da je Isus Krist po 
svome uskrsnuću Gospodin koji ima svu vlast na nebu i na zemlji nad svime što je protivno čovjeku? 

5. Duh Sveti 

Biblija započinje pripovijedanjem o početcima. Tada, prije negoli je Bog izgovorio svoju 
prvu riječ, sve je bilo pusto i prazno i ništavno, uskipjele vode, tmine, smrt. Ali Duh Božji je lebdio 
nad vodama, život. Na Duha Svetoga može se primijeniti ono što Biblija kaže u Božjoj Mudrosti: 
»Ona prelazi od naraštaja do naraštaja u duše svete i čini od njih Božje prijatelje i proroke« (Mudr 
7, 27). 

Tijekom dugih stoljeća Duh Božji je oblikovao svoj narod oblikovao prorocima. On je 
nadahnuo spise Staroga zavjeta koji nam prenose njihove riječi, njihova djela kao i njihovo 
naučavanje o Bogu, svijetu i čovjeku: njihova razmišljanja o ljubavi koju Bog ima prema svome 
narodu i o obećanju spasenja. 

Stari Zavjet govori na osobit način o Duhu kad se radi o Mesiji, Kralju pravednosti koji 
dolazi iz Davidova doma i koji na zemlji uspostavlja Božji mir. Izajija veli o njemu: „Bog će mu 
dati duha mudrosti i umnosti, duha savjeta i jakosti, duha znanja, pobožnosti i straha Gospodnjeg“ 
(Iz 11, 2). A broj sedam u Bibliji znak je punine. Kad je Duh Sveti darovan, on ispunja svjetlom i 
ljubavlju, snagom i mirom, on šalje u poslanje da bi se pod njegovim vodstvom ostvarilo djelo 
Božje u nama i kod drugih. 

Isus je cijeli život živio i djelovao u jedinstvu Duha Svetoga. Po Duhu Svetome začela gaje 
njegova majka, Djevica Marija. Stoga ju slavimo ovim riječima: »Milosti puna«. Potaknut Duhom 
Svetim Ivan Krstitelj je izjavio: »Ja vas, istina, krstim vodom na obraćenje, ali onaj koji za mnom 

dolazi, jači je od mene. On će vas krstiti Duhom Svetim i ognjem« (Mt 3,11). Kad je Isus došao na 
Jordan da ga Ivan Krstitelj krsti, otvorila su se nebesa. Na njega je sišao Duh Sveti, a glas s nehaje 
zaorio: »Ti si Sin moj. Ljubljeni! U tebi mi sva milina!« (Mt 3, 17) U sili Duha Svetoga Isus 
odolijeva Sotoni koji ga hoće napastovati kako bi ga odvratio od njegova poslanja (usp. Mk 1, 11- 
13). 

Isus je znao radi čega je poslan. U gradu Nazaretu on je pročitao ovo mjesto iz Proroka 
Izaije: »Duh Gospodnji na meni je jer me pomaza! (...)« (Lk 4, 18-21). U svečanome trenutku za 
vrijeme jedne svetkovine Isus povika usred Hrama: »Ako je tko žedan, neka dođe k meni! Neka pije 
koji vjeruje u mene!« (Iv 7, 37). A evanđelist Ivan tumači: »Kao što reče Pismo: 'Rijeke će žive 
vode poteći iz njegove utrobe!' To reče o Duhu kojega su imali primiti oni što vjeruju u njega« (Iv 
7,38-39). 

Isus priprema svoje učenike za onaj čas kada on više neće biti vidljiv posred njih. Sveti Ivan 
pripovijeda kako Isus upućuje svoje oproštajne riječi svojim apostolima: 

Isus je obećava Branitelja, Tješitelja; onoga koji će ih podsjećati na sve ono što im je Isus govorio, 
tko će ih uvoditi u svu istinu; netko komu će oni predati svu svoju sigurnost, jer će im reći kako im 
se valja braniti kada budu optuženi i progonjeni zbog Isusa. On im obećava svoga Duha Svetoga, 
Duha kojega on daje svim ljudima po svojoj smrti i uskrsnuću; to je Duh koga će im on poslati od 
Oca, to je Duh koga s Ocem i Sinom skupa častimo i slavimo: treća osoba Presvetoga Trojstva, 
istobitan s Ocem i Sinom. 

Uskrsnuli Isus ukaza se apostolima, dahnu u njih i reče im: »Primite Duha Svetoga!« (Iv 20, 
22) Isus, na komu počiva punina Duha Svetoga, obnavlja sve stvoreno tako da »ne daje Duha na 
mjeru« (Iv 3, 34). Na dan Pedesetnice Kristov se Vazam dovršuje izlijevanjem Duha Svetoga koji 
ispunja svoje učenike Darom Božjim: taj Dar, sam je Duh Sveti koji ih uvodi u novi život, u 
kršćanski život. Duh Sveti je očitovan darovan i priopćen kao božanska osoba, iz svoje punine Krist 
Gospodin izlijeva Duha u izobilju na svoju Crkvu. 

Apostol Pavao zapisa: „Ljubav je Božja razlivena u srcima našim po Duhu Svetom koji nam 
je dan“. (Rim 5, 5) Dakle, u ovome se sastoji kršćanski život: dan nam je Duh Sveti (usp. Rim 5, 
5), a mi smo hram Božji jer Duh stanuje u nama (usp. 1 Kor 3, 16). Budući daje taj Duh naš život, 
on nam daje da djelujemo (usp. Gal 5, 16-25), a sveti nam Pavao kaže daje onaj koji se daje voditi 
Duhom uistinu dijete Božje (usp. Rim 8, 14). Evo zašto sveti Ivan obznanjuje o Isusu ovo: »Od 
punine njegove svi mi primismo, i to milost na milost« (Iv 1,16). 

Duh živi u srcu svakoga vjernika i ucjepljuje svakoga u Crkvu jer on je onaj koji vodi Crkvu 
od njezina nastanka sve do konca vremena. Crkva uči: »Poslanje Krista i Duha Svetoga ostvaruje se 
u Crkvi, Tijelu Kristovu i Hramu Duha Svetoga. ... Duh ljude priprema, svojom ih milošću pretječe 
da ih privuče ka Kristu. On im objavljuje uskrsloga Gospodina, on im u pamet dozivlje njegovu 
riječ i otvara im duh za shvaćanje njegove smrti i uskrsnuća. On im uprisutnjuje Kristovo otajstvo, 
nadasve u euharistiji, da ih pomiri i uvede u zajedništvo s Bogom, te mognu donijeti 'mnogo ploda'« 
(KKC 737). 

Zato Crkva uči da je Duh Sveti jedna od osoba Presvetog Trojstva, istobitna s Ocem i 
Sinom, te je s njima na djelu od početka do svršetka plana spasenja. Kada Bog šalje Sina, uvijek 
šalje i Duha Svetoga, njihovo je poslanje združeno i nerazdvojivo. Svojom smrću i uskrsnućem Isus 
je postao Gospodinom, te od svoje punine, on kao Spasitelj trajno izlijeva Duha Svetoga na svoju 
Crkvu koju Duh izgrađuje, oživljava i posvećuje. 

Sv. Ljudevit Montforski kratko napominje daje Duh Sveti samu u sebi je „bitna ljubav Oca i 
Sina“ (PP 36), veza ljubavi Oca i Sina: „Slava Ocu vječnomu, slava uzvišenoj Riječi, slava Duhu 
Svetomu koji ih svojom ljubavlju ujedinjuje vezom neizrecivom“ (P 85, 6), „Oče i Sine, ljubeći se 
nadišete Duha Svetoga koji je Bog kao i Vi“ (TK 41). 

Razmisli! Imam li svijest o prisutnosti Duha Svetoga na mom putu rasta u vjeri? Je li moje 
iskustvo Duha Svetoga popraćeno i spoznajom o njegovoj važnosti u praksi kršćanske vjere? 
Molim li se Duhu Svetome i zazivam potporu? 

6. Marija, Majka Isusova i naša Majka u vjeri 

Iz Evina potomstva Bog je izabrao Djevicu Mariju da bude Majka njegovog Sina. Kao 
»puna milosti«, ona je »najodličniji plod Otkupljenja: već od prvoga časa svog začeća potpuno je 
očuvana od svake ljage istočnoga grijeha te je cijeloga svog života ostala slobodna od svakog 
osobnog grijeha. Marija je uistinu »Majka Božja« jer je Majka vječnog utjelovljenog Sina Božjega, 
Boga samoga. 

Marija je ostala »Djevica u začeću svoga Sina, Djevica u porodu, Djevica trudna. Djevica 
majka, Djevica trajno«: svim svojim bićem ona je »Službenica Gospodnja« (Lk 1,38). 

Marija Djevica »sudjelovala je slobodnom vjerom i posluhom u ljudskom spasenju«. Rekla 
je svoj »Da« »u ime čitavog čovječanstva m po svojoj poslušnosti postala je nova Eva, majka Živih. 

Marija je na naviještaj arkanđela Gabrijela začela Isusa Krista po snazi Duha Svetoga, rodila 
ga i dalje ostala djevica. Ona se zove i jest Majka Božja-Bogorodica jer je rodila Sina Božjega Isusa 
koji je istovremeno i Bog i čovjek. Sin Božji oduvijek postao je Sin Čovječji u Marijinu krilu. 
Marija cijelim svojim životom, a poglavito kada je bila pod Isusovim Križem kada je on umirao za 
spasenje ljudi i ostavio nam je Nju za Majku, svojom ljubavlju i vjernošću Bogu, sudjelovala je u 
ljudskom otkupljenju. Cijeli svoj život Marija je vjerno, primjerno i skromno u ljubavi služila Bogu 
i bližnjemu. Na kraju života bila je uzeta na nebo, dušom i tijelom. Marija je savršeno sveta ljudska 
osoba. Majka Crkve - svih nas i uvijek je spremna svojim zagovorom pomoći nam i moliti Boga za 
nas. 

Svetačka tradicija jednodušno uči da Marijino mjesto u povijesti spasenja, dakle i u životu 
vjere, proizlazi samo iz volje Božje s kojom je ona u potpunosti i nenadmašivo surađivala. Sv. 
Ljudevit, kao veliki učitelja marijanske duhovnosti motri plan spasenja Presvetoga Trojstva i 
dolazak Sina Božjega ljudima po utjelovljenju koje se ostvarilo u Mariji. Bog je postao čovjekom 
kako bi se čovjek pobožanstvenio. Svetac je svjestan da je Marijina uloga čisti dar Božje ljubavi i 
odabira: 


„Priznajem sa svom Crkvom daje Marija puko stvorenje, izašlo iz ruku Svevišnjega pa je, u 
usporedbi s njegovim neizmjernim Veličanstvom, manja od atoma; ili, radije, ona nije ništa jer je on 
sam Onaj koji jest (usp. Iz 3,14); dosljedno, ovaj veliki Gospodin, uvijek neovisan i dostatan sam 
sebi, nije uopće ni najmanje trebao Presvetu Djevicu, niti je treba, da može izvršiti svoju volju i 
očitovati svoju slavu. Njemu je dosta htjeti, pa će sve biti. Međutim, kažem i ovo: uzevši stvari 
kako stoje, otkad je Bog stvorio Presvetu Djevicu, on je po njoj htio početi i dovršiti svoja najveća 
djela, pa možemo slobodno vjerovati da on neće svoj postupak promijeniti kroza sve vjekove, jer je 
on Bog, te nimalo ne mijenja ni svoje misli ni svoje ponašanje“ (usp. Heb 1, 12) (PP 14-15). 

Lako je uočiti da sv. Ljudevita nikada o Mariji ne govori u individualističkom smislu nego 
uvijek u odnosu na Božji plan njene uloge u životu Krista i Crkve. Budući daje najuže povezana, 
sjedinjena sa središnjim otajstvom vjere, osobom i djelom Isusa Krista, Marija je povezana i sa 
svim drugim stvarnostima vjere do te mjere da Montfort vidi i na neki način definira Mariju kao 
biće odnosa s Bogom. Ovdje valja spomenuti da je sv. Ljudevit kao preteča današnjeg teološkog 
razmišljanja u kojem se ljudsko biće, stvoreno na sliku Božju ostvaruje samo u odnosu prihvaćanja i 
darivanja. 

Za sveca je Marija čisti odnos Božji: „Napokon, ti nikada ne misliš na Mariju, a da Marija 
mjesto tebe ne misli na Boga; niti ti ikada hvališ i častiš Mariju, a da Marija zajedno s tobom ne 
hvali i ne časti Boga. Kod Marije se sve odnosi na Boga i ja ću je s potpunim pravom nazvati 
“Božjim odnosom” jer se u svemu odnosi na Boga; ona je Božja jeka, koja kazuje i odjekuje samo 
Bog. Ako ti kažeš: Marija, ona odgovara: Bog. Sveta Elizabeta pohvali Mariju i nazva je blaženom 
što je uzvjerovala; a Marija, vjerni Božji odjek, zapjeva: Veliča duša moja Gospodina (ups. Lk 
1,45). Stoje učinila u toj prigodi, to radi i svaki dan: kad je hvalimo, ljubimo, častimo ili darivamo; 
Boga hvalimo, Boga častimo, Boga ljubimo, Bogu dar nosimo po Mariji i u Mariji“ (PP 225). 

Razmisli! Jesam li zahvalan Isusu Kristu, Sinu Božjemu, zato što je postao čovjekom i Mariji 
što je pristala biti njegovom Majkom? Da li sam otvoren za put odgajanja i rasta u vjeri? Iskazujem 
li Mariji počast dostojnu Majke Božje? 

7. Crkva 

Od početka svoga javnog djelovanja Isus je pozvao svoje učenike da ga prate, slušaju ono 
što govori i vide ono što čini. Izabrao je dvanaestoricu između njih da postanu njegovim 
svjedocima, od krštenja u Jordanu pa sve do njegova uskrsnuća. Kamo sam nije išao, poslao je 
dvanaestoricu, apostole, da navješćuju Radosnu vijest i ozdravljaju bolesne. 

Crkva, zajednica vjernika, je oduvijek je prisutna u naumu koji je bio u Božjem Očevom 
Srcu, prikazana je u raznim slikama od samoga početka svijeta, pripravljana u Starom zavjetu a 
ustanovio ju je sam Isus Krist. „Ali Crkva je u prvom redu rođena iz Kristova potpunog predanja za 
naše spasenje, anticipiranog u ustanovljenu Euharistije a dovršenog na Križu. Početak i rast Crkve 
označeni krvlju i vodom što su provrli iz otvorena boka raspetog Isusa. Iz bola Krista usnula na 
Križu proisteklo je čudesno otajstvo čitave Crkve“ (KKC 766). Crkva se po Duhu Svetome javno 
očitovala svijetu na dan Duhova u Jeruzalemu kada se propovijedanjem počelo širiti Evanđelje. A 
biti će dovršena u nebeskoj slavi kao skup svih otkupljeni i spašenih sa zemlje. 

Nakon Drugog vatikanskog koncila došlo je do velikog procvata teološkog razmišljanja o 
Crkvi. Glavno shvaćanje Crkve prema Saboru sastoji se u tome daje ona narod Božji. Po krštenju 
vjernici se nanovo rađaju kao nova zajednica, izabrani narod Božji, koji se hrani Euharistijom te je 
tko i sama Crkva Tijelo Kristovo. Taj narod dobiva udio u službi Krista svećenika, proroka i kralja. 
Cijelo čovječanstvo je pozvano da postane dio tog Božjeg naroda. Crkva sebe opisuje na više načina 
uz pomoć slika i modela. Tako se opisuje kao tijelo Kristovo, zajednica vjernika, znak i sakrament 
spasenja u svijetu, Crkva navjestiteljica, moliteljica i služiteljica. 

Tako da je Crkva stvarnost istovremeno vidljiva i duhovna, jedna a oblikovana dvojakim 
elementom, ljudskim i božanskim. Crkva je u svijetu znak spasenja i sredstvo zajedništva Boga i 
ljudi. Zbog svega navedenoga Crkva je otajstvo koje samo vjera može prihvatiti i shvatiti u svim 
njenim dimenzijama. 

Crkva je Božji narod u koji se ulazi po vjeri i krštenju, Tijelo Kristovo kome je On glava, 
ona živi od Njega u Njemu i za Njega, a sam Isus Krist živi s Crkvom i u njoj. Tako da je Crkva 
hram Duha Svetoga a On je počelo njezina života, jedinstva u različitosti i bogatstva njenih darova. 
U vjerovanju ispovijedamo daje Crkva jedna, ima jednoga Gospodina, ispovijeda jednu vjeru, rađa 
se iz jednoga krštenja, jedno je Tijelo, oživljava ju jedan Duh, u vidu jedne nade i ide prema punini 
ispunjenja koje će prevladati sve podjele i diobe. 

Crkva je sveta jer je jedno s Kristom Bogom, jedinim Svetim, koji ju ljubi kao svoju 
zaručnicu; on se predao za nju da biju posvetio te joj je dao svoju riječ i svoje sakramente, »puninu 
sredstava spasenja« (KKC 824). Poput Marije, u kojoj je »Crkva već potpuno sveta« (KKC 829), 
brojni su njezini članovi koji se u svim vremenima prepuštaju Božjoj ljubavi sve dotle dok postanu 
posve svetima. 

Sveti Pavao naziva sve kršćane »svetima« zbog dinamizma Duha koji djeluje u srcu onih 
koji su bili kršteni u Kristu. No svi ne odgovaraju u potpunosti djelu Duha u sebi. 

Stoga je Crkva Isusa Krista također Crkva grješnika: ona je zajednica svetih i svijetlih primjera, ali i 
zajednica ljudi koji silaze s puta, koji su iznevjerili ljubav, koji krše Savez, koji zlo dopuštaju i čine. 
Te je zbog toga Crkva potrebna trajnog obraćenje. Ona je zajednica ljudi kojima je potrebno 
oproštenje i milosrđe, a i oni sami trebaju biti velikodušni i milosrdni prema drugima. 

Bog posvećuje Crkvu uza svu ljudsku i krhkost njezinih upravitelja i njezinih vjernika. Zato 
Crkva jest i ostaje za svijet vidljivim znakom Božje svetosti. Budući da Isusov Duh djeluje u njoj, 
Crkva može odolijevati silama zla i širiti Radosnu vijest u svijetu. Štoviše, ni vrata ju paklena neće 
nadvladati. 

Crkva je katolička, naviješta cjelovitost vjere, ima i nudi puninu sredstava spasenja, poslana 
je naviještati evanđelje svim narodima, obraća se svim ljudima, obuhvaća sva vremena a po svojoj 
naravi je misionarska. 

Crkva je apostolska, sam Isus je htio, izabrao i salo svoje apostole da naviještaju njegovu 
poruku spasenja. Broj od dvanaest apostola upućuje na dvanaest plemena Izraelovih te pokazuje da 
Isus okuplja nov i konačan Božji narod. Crkva je nazvana apostolskom jer su biskupi izravni 
nasljednici apostola i čuvaju polog vjere što su ga ovi primili od Gospodina. 

Uskrsnuli Isus je povjerio svetomu Petru, prvomu među apostolima, posebnu odgovornost 
prema Crkvi i učinio ga vidljivim temeljom zajedništva svoje Crkve. Sjedinjeni s Petrom, apostoli 
zajedno tvore temelj Crkve. Oni navješćuju evanđelje, brane Isusovo naučavanje te su, uz pomoć 
Duha Svetoga, jamci cjelovite i nepatvorene istine. Oni vrše svoju ulogu pastira i vođa upravljajući 
Crkvom kako bi ona izvršila svoje poslanje spasenja i posvećenja svijeta. 

Apostoli su prenijeli svoje poslanje i svoj nalog drugima: to su biskupi. Apostolsko 
nasljedstvo rimskih biskupa - papa - seže bez prekida sve do svetoga Petra. U zajedništvu s papom i 
pod njegovim upravljanjem biskupi - nasljednici apostola - vode Crkvu stoljećima. 

Sam Isus je ustanovio službe u Crkvi, dao vlast za obnašanje službi, poslanje, usmjerenje i 
svrhu: „Za upravljanje i stalno posvećivanje Božjega naroda Krist Gospodin u svojoj Crkvi je 
ustanovio različite službe koje idu za dobrom čitavoga Tijela. Službenici koji imaju svetu vlast 
služe svojoj braći da svi koji pripadaju Božjem narodu postignu spasenje“ (LG 18). 

U krilu Crkve oblikovala se hijerarhija i točno određene službe radi nastavljanja Kristova 
poslanja na zemlji. Prvi od njih i u isto vrijeme »sluga slugu Božjih« jest biskup grada Rima: papa. 
Biskupi, nasljednici apostola, u zajedništvu s papom i u međusobnome zajedništvu, bdiju nad 
vjerom i rastom Crkve u svojim partikulamim Crkvama (biskupijama). Oni rede svećenike 
(prezbitere) koji su im suradnici. Svećenici navješćuju evanđelje, dijele sakramente, slave 
euharistiju, predvode molitve i posreduju s Kristom, jedinim Posrednikom. Pod vodstvom svoga 
biskupa i u zajedništvu s drugim svećenicima biskupije, oni su vođe i pastiri svoje zajednice, brinu 
se za one koji su im povjereni te ih prate na njihovu putu k Bogu. 

Vjernici, članovi Božjeg naroda su oni koji u svijetu vrše poslanje naroda Božjega. U 
kršćanskome jeziku »laik« označuje člana Božjega naroda koji živi usred svijeta i obvezan je 
redovitim dužnostima obiteljskoga i društvenoga života. On traga za Božjim kraljevstvom radeći - 
takoreći iznutra - na posvećivanju svijeta, u skladu sa slikom kvasca koji treba prožeti sve tijesto. 
On djeluje tako da se vremenite stvarnosti stalno oblikuju i napreduju u skladu sa zahtjevima 
evanđelja. 

Vjernici laici su pozvani da »imaju uvijek sve jasniju svijest kako ne samo da pripadaju 
Crkvi nego da jesu Crkva, to će reći da tvore zajednicu vjernika na zemlji«, pod vodstvom pape, 
biskupa koji su s njime u zajedništvu i svećenika koji su suradnici biskupa 

Time pak što su kršteni i potvrđeni laici se trebaju angažirati u poslanju koje je Krist povjerio 
svemu Božjem narodu: oni na svoj način imaju udjela u Kristovoj svećeničkoj, proročkoj i 
kraljevskoj službi. 

Svećenička služba: Isus je jedini svećenik koji se Ocu prinio njemu na slavu i za spasenje 
svijeta. On daje svoga Duha krštenicima da bi oni bili poput njega: oni u svijetu donose evanđeoske 
plodove, a Isus ih uvodi u svoj vlastiti prinos Ocu kako bi sav njihov život bio na hvalu i slavu 
Božju. »Sva njihova djela, molitve i apostolski pothvati, bračni i obiteljski život, svagdanji rad, 
odmor duha i tijela, ako se vrše u Duhu, dapače i tegobe života, ako se strpljivo podnose, postaju 
duhovne žrtve ugodne Bogu po Isusu Kristu.« 

Kad laici sudjeluju u euharistiji, oni prinose svoju vlastitu osobu i sve ono što ostvaruju po duhu 
evanđelja; oni to »u služenju euharistije pobožno prinose Ocu s prinosom Gospodinova Tijela.« Na 
taj način svetost njihova života prinosi Bogu posvuda bogoslužje klanjanja, a oni svijet posvećuju 
Bogu (LG 34). 

Proročka služba: Mnogi vjeruju da je naviještanje evanđelja rezervirano svećenicima i 
redovnicima. Zapravo, Isus, veliki Prorok, zahtijeva od svih krštenih da budu njegovi svjedoci; on 
im daje poslanje po kojemu snaga evanđelja sjaji svakoga dana njihova života, u njihovim 

obiteljima i kroz sve njihove odnose. Na svim mjestima gdje žive laici, na svim poljima njihove 
djelatnosti gdje se oni zauzimaju, pozvani su svjedočiti o svojoj vjeri svojim riječima i načinom 
življenja, kako bi dali snažan poticaj novoj evangelizaciji. 

Kraljevska služba: Krist Kralj daje svim krštenicima udjela na svome kraljevanju 
oslobađajući ih ropstva grijeha. Sveti više nisu protiv svoje volje gonjeni svojim strastima i silama 
zla; oni su svoji vlastiti gospodari, jer sve je u njima očišćeno, pomireno, rasvijetljeno Duhom 
Svetim. Oni su slobodni. Takav je naš kršćanski poziv. Posljedica koja slijedi važna je, jer mi 
umijemo gospodariti silama svoga bića u svjetlu evanđelja; naša najjednostavnija i najsvakidašnjija 
djelatnost sjedinjuje se s naporima svih ljudi dobre volje koji rade na poboljšanju uvjeta života 
svega čovječanstva. Na taj način kršćanski laici surađuju na Stvoriteljevu djelu. Svaki na svome 
mjestu, oni promiču novu kulturu i civilizaciju života i istine, pravednosti i mira, solidarnosti i 
ljubavi, po čemu će Krist biti sve u svima. 

Evo zašto posebna uloga laika u Crkvi zahtijeva s njihove strane dubok duhovni život koji 
svakim danom teži prema svetosti. Zahvaljujući njihovu osobnome zauzimanju oko posvećivanja 
usred svijeta, laici imaju udjela na svetosti Crkve. Crkva je naime sveta i svi njezini članovi pozvani 
su na svetost. Taj poziv na svetost isti je za sve, za biskupe, svećenike, redovnike, laike. Stupanj 
svetosti ne ovisi o položaju u društvu ili u Crkvi; on ovisi jedino o stupnju ljubavi koju netko ima 
(usp. 1 Kor 13). 

Stalež vjernika, Bogu posvećeni život, nastaje usvajanjem evanđeoskih savjeta, ne pripada 
na hijerarhijsko uređenje Crkve ali neosporno pripada životu i svetosti Crkve. Bit redovničkog 
života je u tome da Kristovi vjernici, po nadahnuću Duha Svetoga, žele izbližega slijediti Krista, 
predati se Bogu kojega ljube iznad svega te tako, težeći k savršenstvu ljubavi u službi Kraljevstva, u 
Crkvi označivati i naviještati slavu budućega vijeka. 

Predavši se Bogu i ljubeći ga iznad svega, onaj koji mu je već po krštenju bio predan biva 
tako intimnije posvećen Božjem služenju i dobru Crkve. Bogu posvećenim staležima Crkva 
objavljuje Krista i pokazuje kako Duh Sveti u njoj čudesno djeluje. Poslanje je stoga onih koji 
zavjetuju evanđeoske savjete ponajprije da žive svoje posvećenje. 

Redovnički je stalež prema tome jedan od načina upoznavanja “intimnijeg” posvećenja, koje 
je ukorijenjeno u krštenju i znači potpuno predanje Bogu. 

Prema Kristovoj volji i pozivu bilo je, i ima u Crkvi muškaraca i žena koji dragovoljno žive 
u celibatu radi kraljevstva Božjega. Bog je čovjeku dao zemlju da na njoj razvija svoje sposobnosti, 
da osigurava svoju egzistenciju i raduje se s plodova rada svojih ruku. Ali bilo je i još ima u Crkvi 
muškaraca i žena kojima je Krist jedino bogatstvo i koji dragovoljno žive u siromaštvu i u 
odijeljenosti od zemaljskih dobara. Bog je čovjeku dao želju da u svome životu traga za vlastitim 
putem i da o tome sam odluči. Ali bilo je i ima još u Crkvi muškaraca i žena koji dragovoljno 
obećaju da će biti poslušni svomu poglavaru ili poglavarici. Oni to čine stoga što im je Isusova 
riječ, upućena ribarima na Tiberijadskome jezeru: »Dođite i slijedite me!«, važnija od svega 
ostaloga. Oni su sve ostavili i našli svoje blaženstvo samo u nasljedovanju Isusa Krista i u rastu 
njegova kraljevstva. 

Mnogi muškarci i žene žive u skladu s tim idealom. Oni hoće biti slobodni i raspoloživi za 
Boga; to je znak koji je prisutan u našemu ljudskome svijetu. Većina muškaraca i žena, koji se 
osjećaju pozvanima od Boga, okupljaju se u redovničkim duhovnim obiteljima života i služenja. 
Tijekom cijele povijesti Crkve nastajali su i još nastaju redovničke zajednice, većina njih radi toga 
da bi odgovorili potrebama njihova vremena. 

Razmisli! Imam Ii svijest o važnosti pripadnosti Crkvi Kristovoj? Uz to što je sveta jer je 
posvećena od Krista, Crkva je trajno potrebna obnove zbog osobnih grijeha vjernika i duha svijeta. 
Ljubim li istinski Crkvu i molim li za nju? Crkva je zajednica vjernika u službi Kristovoj i 
kraljevstva Božjeg u svijetu, da li u skladu s mojim pozivom i staleškim dužnostima služim Kristu za 
uspostavu kraljevstva Božjeg na zemlji? 

8. Milost i sedam svetih sakramenata 


Bog je svet, vječan, sam u sebi savršen. Čovjek je smrtan, on je grješnik, nesavršen - ali 
otvoren Bogu. Ipak, ne bi bilo povijesti čovjeka s Bogom da vječni i sveti Bog nije ljudima ponudio 
mogućnost susreta i da se, po tome susretu, On sam nije čovjeku predao. Na taj Božji dar 
podsjećamo onda kada govorimo o »milosti«. Nijedan čovjek ne može zaslužiti »milost«; radi se o 
slobodnu i nezasluženu Božjemu daru; daje ga Bog koji hoće spasenje sviju ljudi (usp. 1 Tim 2, 4). 
No čovjek može odbiti taj dar. Božja milost čini nas sličnima njemu: »Milost je sudjelovanje u 
Božjem životu; ona nas uvodi u intimnost trojstvenoga života« (KKC 1997); postajemo sinovi i 
kćeri Božje, subaštinici Kristovi, pozvani na vječni život, na zajedništvo s Bogom licem u lice. 
»Milošću Božjom jesam što jesam« (1 Kor 15, 10). Postoje ljudi kojima Bog povjerava posebnu 
službu za koju im daje i posebnu milost. 

Katekizam katoličke Crkve nas uči da naše opravdanje ili spasenje dolazi od Božje milosti. 
A milost definira kao „naklonost, ničim zasluženu pomoć koju nam Bog daje da bismo odgovorili 
njegovu pozivu: da postanemo sinovi i kćeri Božje, posinci, sudionici božanske naravi i života 
vječnoga.“(KKC 1996) 

Tu se onda prirodno nameće pitanje sudjeluje li i kako u tom postupku opravdanja čovjek sa 
svojom slobodnom voljom. Na prvo pitanje crkveni nauk odgovara potvrdno: „Bog je htio čovjeka 
prepustiti u ‘ruke njegove vlastite odluke’ (Sir 15,14), tako da sam od sebe traži Stvoritelja i da 
slobodno prianjajući uza nj dođe do potpunog i blaženog savršenstva/ 4 (KKC 1743). 

Dakle međusobni odnos Božje milosti i čovjekove slobodne volje u tom procesu, ostaje misterij ili 
tajna, koju crkveno učiteljstvo potvrđuje. 

Milost Duha Svetoga daje nam Božju pravednost. Sjedinjujući nas po vjeri i krštenju s 
mukom i uskrsnućem Kristovim, Duh Sveti nas čini dionicima Kristova života. Opravdanje, kao i 
obraćenje, ima dvostruki vid. Na poticaj milosti čovjek se okreče prema Bogu i udaljuje od grijeha; 
tako prima oproštenje i pravednost odozgor. Opravdanje uključuje oproštenje grijeha, posvećenje i 
obnovu unutrašnjega čovjeka. Opravdanje nam je zasluženo Kristovom mukom. Daje nam se po 
krštenju. Suobličava nas s pravednošću Boga koji nas čini pravednima. Cilj mu je slava Božja i 
Kristova te dar života vječnoga. To je najizvrsnije djelo Božjega milosrđa. U djelu milosti Božja 
inicijativa pretječe, pripravlja i potiče slobodan čovjekov odgovor. Milost odgovara najdubljim 
težnjama ljudske slobode; poziva je na suradnju sa sobom te je usavršuje. 

Posvetna milost je nezasluženi dar kojim nam Bog dariva svoj život; Duh Sveti nam je 
ulijeva u dušu da je ozdravi od grijeha i posveti. Naša zasluga pred Bogom samo je posljedica 
njegova slobodnog nauma da čovjeka pridruži djelu svoje milosti. A zasluge i duhovni rast duše se 
događaju po molitvi i činjenju dobrih dijela. Bog želi da mi ljudi na takav način surađujemo u 
ostvarenju našeg spasenja. Još je sv. Augustin kazao da Bog koji te stvorio bez tebe, bez tebe te 
neće spasiti. Pa ipak i te zaslugu treba u prvom redu pripisati Božjoj milosti, a tek onda čovjekovoj 
suradnji. I sama čovjekova zasluga pripada Bogu. Posvetna milost se gubi u duši po činjenjem 
teških ili smrtnih grijeha, a dok laki grijesi gase djelovanje milosti u duši i priječe duhovni rast. 
Izgubljena posvetna milost se zadobiva po dobro obavljenoj ispovijedi. 

"Svi vjernici, bilo kojeg staleža i stupnja pozvani su na puninu kršćanskog života i na 
savršenstvo ljubavi". "Kršćanskom je savršenstvu samo jedna granica: da nema granica". 

Isus Krist je dao Crkvi sredstva za dijeljenje Božje milosti: sedam svetih sakramenata ili 
tajna, otajstava. Sakramenti su vidljivi znaci nevidljivog djelovanja Božje milosti, djelotvorni su 
snagom Duha Svetoga i posredstvom svećenika. Vanjski način i oblik vršenja sakramenta, naziva se 
Obred. 

Čovjek ima skoro beskrajnu razumnu moć, ali duhovne stvari razumijeva na materijalni 
način putem ograničenih osjetila kao vid i opip. Svaki sakrament ima vidljivi znak (voda, kruh, itd.) 
i daje osobi nevidljivu milost. Dostojno primanje sakramenata liječi grijeh, posvećuje nas i vodi u 
život vječni. 

Krštenje: Krštenjem postajemo dionici Kristove muke smrti i uskrsnuća, dionici njegova 
života dobivamo oproštenje istočnog i drugih grijeha ako se osoba krsti kao odrasla, novi život 
milosti, pravo na ostale sakramente, postajemo članovi Crkve-Kršćani. 

Uskrsli Isus je zapovjedio "Pođite i učinite mojim učenicima sve narode krsteći ih u Ime 
Oca i Sina i Duha Svetoga i učeći ih čuvati sve sto sam vam zapovjedio!" (Mt 28,19-20). 

Krštenje jest rođenje na novi život u Kristu. Po Gospodnjoj volji ono je nužno za spasenje, kao i 
sama Crkva u koju krštenje uvodi. Bitni je obred krštenja uranjanje krštenika u vodu ili izlijevanje 
vode na njegovu glavu uz zazivanje Presvete Trojice, tj. Oca, Sina i Duha Svetoga. 

Krsni plod ili krsna milost bogata je stvarnost koja sadrži: oproštenje istočnog grijeha i svih 
osobnih grijeha, rođenje na novi život kojim čovjek postaje posinjenim djetetom Boga Oca, udom 
Kristovim, hramom Duha Svetoga. Istim činom krštenik se pritjelovljuje Crkvi, Kristovu Tijelu, i 
postaje dionik njegova svečeništva. 

Krštenje utiskuje kršteniku u dušu neizbrisiv duhovni biljeg, karakter, koji vjernika 
posvećuje za bogoslužje kršćanske vjere. Zbog toga pečata krštenje se ne može ponoviti. 

Već od najstarijih vremena krštenje se dijelilo i djeci. Djeca se krste u vjeri Crkve. Ulaz u kršćanski 
život vodi k pravoj slobodi. Glede djece umrle bez krštenja, liturgija Crkve nas poziva da imamo 
pouzdanje u Božje milosrđe te se molimo za njihovo spasenje. U slučaju nužde svatko može krstiti, 
uz uvjet da ima nakanu činiti ono sto čini Crkva te izlije vodu kršteniku na glavu govoreći: "Ja te 
krstim u ime Oca i Sina i Duha Svetoga". 

Krštenje je vidljivi znak da postajemo slični, "suobličeni" Isusu Kristu, slični Njemu u 
njegovoj smrti, ukopu i uskrsnuću. Stoga su prvi kršćani krštenje rado slavili u svetoj vazmenoj 
noći kad Crkva slavi Kristov prijelaz s ovog svijeta k Ocu po smrti i uskrsnuću. Kao što je on kroz 
smrt došao do slave uskrsnuća, tako i krštenik kroz vodu krštenja dolazi do novog života u Kristu. 

Potvrda- krizma: Sakramenat krizme je punina i potvrda krštenja. Duh Sveti koji se prima 
u potvrdi je Božji dar koji kršćanina prožima i potiče da odvažno i otvoreno svjedoči u svijetu za 
Krista i da radi na ostvarivanju njegova kraljevstva na zemlji. U Novom Zavjetu čitamo: "Kada su 
apostoli u Jeruzalemu čuli da je Samarija prigrlila riječ Božju, poslaše k njima Petra i Ivana. Oni 
siđoše i pomoliše se za njih da bi primili Duha Svetoga. Jer još ni na koga od njih ne bijaše sisao; 
bijahu samo kršteni u ime Gospodina Isusa. Tada polagahu ruke na njih, i oni primahu Duha 
Svetoga" (Dj 8,14-17). 

Potvrda usavršuje krsnu milost; ona je sakrament koji daje Duha Svetoga da nas dublje 
ukorijeni u božansko posinstvo, da nas čvršće pritjelovi Kristu, da ukrijepi nasu vezu s Crkvom te 
nas tješnje pridruži njezinom poslanju i pomogne da kršćansku vjeru svjedočimo riječju i djelima. 
Potvrda, kao i krštenje, u dušu kršćana utiskuje duhovni biljeg ili neizbrisiv karakter; zato se ovaj 
sakrament može primiti samo jednom u životu. 

Na Istoku se ovaj sakrament dijeli neposredno po krštenju; nakon čega slijedi sudjelovanje u 
euharistiji. Ta predaja ističe jedinstvo triju sakramenata kršćanske inicijacije. U latinskoj Crkvi ovaj 
se sakrament dijeli kada kršćanin dozrije do dobi razuma, a njegovo je slavlje redovito pridržano 
biskupu. To označuje da ovaj sakrament učvršćuje crkveni vez. 

Potvrđenik koji je dostigao dob razuma treba, primajući sakrament, ispovjediti vjeru, biti u 
stanju milosti, imati nakanu da primi sakrament te biti spreman prihvatiti zadaću Kristova učenika i 
svjedoka, u crkvenoj zajednici, i u zemaljskim poslovima. 

Bitni obred potvrde je pomazanje svetom krizmom na čelu krštenoga uz polaganje ruke 
podjelitelja i rijeci, u latinskom obredu: "Primi pečat Dara Duha Svetoga". 

Euharistija ili Sveta misa: Euharistija je, uz krštenje i potvrdu, jedan od tri osnovna 
sakramenta uvođenja u kršćanstvo. Krist je stvarno prisutan u Euharistiji pod prilikama kruha i 
vina; ne samo da mu se klanjamo i divimo već da ga i blagujemo. On je tu da bude naša hrana za 
nadnaravni život kojeg smo primili u krštenju. Sam je rekao: «Ako tko jede od ovoga kruha živjet 
će zauvijeke» i «Tko jede tijelo moje i prije krv moju, ima život vječni u meni ostaje i ja u njemu" 
(Iv 6,51.54.56). 

Euharistija je srce i vrhunac života Crkve, jer njome Krist Crkvu i sve njezine članove 
pridružuje svojoj žrtvi hvale i zahvaljivanja, koju je jednom zauvijek na križu prinio Ocu; po ovom 
sakramentu on izlijeva milost spasenja na svoje Tijelo - Crkvu. 

Obred svete mise uvijek obuhvaća: uvodni dio i čin pokajanja, navješćivanje Božje riječi, 
zahvaljivanje Bogu Ocu za sva njegova dobročinstva, naročito za dar Sina, zatim posvećenje ili 
pretvorba kruha i vina u Isusovo Tijelo i Krv koje čini Duh Sveti kada svećenik izgovrara Isusove 
riječi ustanove euharistije i sudjelovanje u liturgijskoj gozbi primanjem Krista u sv. pričest te 
završni blagoslov. Sve to tvori jedinstven bogoštovni čin, obred svete mise. 

Euharistija je spomen-čin Kristova Vazma: to jest djela spasenja koje je Krist izvršio 
životom, smrću i uskrsnućem, a koje se uprisutnjuje po liturgijskom činu. Krist, veliki i vječni 
svećenik Novoga Saveza, djelujući po službi svećenika, prinosi euharistijsku žrtvu. I taj isti Krist, 
stvarno prisutan pod prilikama kruha i vina, prinos je euharistijske žrtve. 

Posvećenjem se izvršuje pretvorba kruha i vina u Tijelo i Krv Kristovu. Pod posvećenim 
prilikama kruha i vina, istinski, stvarno i bitno, biva prisutan sam Krist, živi i proslavljeni, njegovo 
Tijelo i Krv, zajedno sa svojom dušom i svojim božanstvom. 

Ukoliko je žrtva, Euharistija se prinosi, i kao zadovoljština za grijehe živih i mrtvih, i zato 
da se od Boga dobiju duhovna ili vremenita dobra. Tko želi Krista primiti u euharistijskoj pričesti, 
mora biti u stanju milosti. Tko je svjestan daje sagriješio smrtno, ne smije pristupiti Euharistiji a da 
nije prethodno primio odrješenje u sakramentu ispovijedi ili pokore. 

Sveta pričest Tijelom i Krvlju Kristovom povećava jedinstvo pričesnika s Gospodinom, 
oprašta mu lake grijehe i čuva ga od teških. Primanje ovog sakramenta utvrđuje jedinstvo Crkve, 
otajstvenog Kristova Tijela, jer jaca veze ljubavi pričesnika i Krista. 

Crkva živo preporučuje vjernicima da primaju svetu pričest svaki put kad sudjeluju u slavlju 
Euharistije; a obvezuje ih da to učine barem jedanput u godini. 

Budući da je u oltarskom sakramentu prisutan sam Krist, treba ga častiti poklonstvenim 
štovanjem. "Pohod presvetom Sakramentu dokaz je zahvalnosti, znak ljubavi i dužnost priznanja 
Kristu Gospodinu". 

Budući daje Krist prešao s ovoga svijeta k Ocu, u Euharistiji nam daje zalog buduće slave 
kod njega: sudjelovanje u svetoj žrtvi poistovjećuje nas s njegovim Srcem, podupire nam snage na 
putu života, budi čežnju za životom vječnim i već sada nas sjedinjuje s nebeskom Crkvom, s 
blaženom Djevicom Marijom i svima svetima. 

Posebna pažnja se pridaje spremanju djece za ovaj sakramenat. U župama se, nakon obuke 
za vrijeme trajanja župnoga vjeronauka, priređuje zajedničko misno slavlje prve pričesti. Prvoj 
pričesti prethodi i prva ispovijed. Preporučuje se da prva ispovijed ima svoje posebno obilježje. 
Najbolje je da se obavi tjedan dana prije pričesti u obliku pokorničkog bogoslužja. 

Ispovijed ili pokora: Po milosti koju smo primili na krštenju postali smo djeca Božja, 
Kristova braća i sestre i članovi Crkve. Po krsnim obećanjima i po sakramentu krizme opredijelili 
smo se za Krista te Božanski ili milosni život u nama podržavamo, hranimo i razvijamo dostojnim 
primanjem svete pričesti, osobnim molitvama i kršćanskim životom. U tom životnom opredjeljenju 
i božanskom životu kršćanin bi trebao ostati i neprestano napredovati. 

Na žalost rijetki su koji ustraju. Cesto se iznevjerimo svojim krsnim obećanjima, ne živimo 
po Evanđelju, postanemo neposlušni Bogu i time činimo zlo koje nazivamo grijeh. Grijeh je kršenje 
Božje volje koju Bog izražava preko svoje objave, kroz svoju Crkvu, kroz savjest svakog pojedinca. 
Bog nam se ne osvećuje radi grijeha nego nas potiče da se obratimo i tražimo oproštenje, iako 
posljedice grijeha ostaju u duši pa i nakon ispovijedi, a to su narušene kreposti i povećanje požude i 
sklonosti duše na zlo što se treba nadoknaditi uzornim kršćanskim životom. 

Uskrsli Isus je dao vlast opraštanja grijeha svojoj Crkvi kad je kazao apostolima: «Primite 
Duha Svetoga! Kojima oprostite grijehe, oprošteni su im; kojima zadržite zadržani su im» (Iv 20, 
22-23). 

Sakrament ispovijedi sastoji se od triju pokomikovih čina i od svećenikova odrješenja. Čini 
pokornika jesu, kajanje, očitovanje ili ispovijed svojih grijeha, te odluke da će činiti pokoru za 

grijehe. Tko želi zadobiti pomirenje s Bogom treba ispovjediti sve svoje teške grijehe koje je učinio 
od zadnje ispovijedi ili koje prije nije ispovijedao, a Crkva preporuča ispovijedanje i lakih grijeha. 
Za ispovijed se treba pripraviti. Svećenik pokorniku nalaže kao zadovoljštinu za grijehe pokoru 
koju treba izmoliti. 

Katekizam katoličke Crkve uči da: „Duhovni učinci sakramenta Pokore jesu: a.) pomirenje 
s Bogom; b.) otpuštenje vječne kazne zaslužene smrtnim grijesima; c.) otpuštenje, barem 
djelomično, vremenitih kazni kao posljedica grijeha; d.) mir i spokoj savjesti; d.) povećanje 
duhovnih snaga za kršćansku borbu“ (br. 1496) 

Bolesničko pomazanje: Isus je sve važnije zgode ljudskoga života posvetio svojim 
sakramentima, tako je ustanovio i sakramenat bolesničkog pomazanja za one koji teško boluju. Za 
zemaljskoga života posebnu pažnju pokazao je prema bolesnicima. Bolesnike je pohađao i liječio. 
Kad je svoje apostole slao u svijet da propovijedaju, od njih je tražio da liječe bolesnike. Sveti 
Marko svjedoči da su apostoli «mnoge bolesnike mazali uljem i ozdravljali ih» (Mk 6, 13). Sveti 
Jakov svjedoči najstariju praksu Crkve podjeljivanja bolesničkog pomazanja bolesnima: «Boluje li 
tko među vama, neka dozove crkvene starješine! Oni neka mole nad bolesnikom i neka ga mažu 
uljem u ime Gospodnje, pa će molitva učinjena vjerom spasiti bolesnika. Gospodin će ga podići i, 
ako je učinio grijehe, oprostit će mu se» (Jak 5, 14-15). 

Kršćanska je praksa da vjernici pozovu svećenika kada imaju bolesn ik a u obitelji. Tom 
prigodom ukućani pripreme bolesnika na svećenikov dolazak. Uz bolesn ik a se postavi križ, 
blagoslovljena voda i voštana svijeća. Ako je u mogućnosti, bolesnik će se ispovjediti i pričestiti. 
Kod podjele bolesničkog pomazanja sudjeluju svi ukućani u molitvi za bolesnika. Crkva 
preporučuje da se sakrament bolesničkog pomazanja slavi kod svakog težeg oboljenja, prije 
zahtjevnih «operacijskih» zahvata. Moguće ga je primiti i više puta, tj. Kad nakon izvjesnog 
poboljšanja ili ozdravljenja bolest ili nemoć ponovno nastupe. Riječ je o sakramentu koji se daje 
kao okrjepa za nošenje i prihvaćanje bolesti. Učiteljstvo Crkve preporuča zajedničko slavlje 
sakramenta bolesničkog pomazanja u određene dane u godini. 

Prema nauku Crkve plodovi posebne milosti sakramenta bolesničkog pomzanja jesu: 
bolesnik se sjedinjuje s Kristovom mukom za dobro svoje i Crkve; prima potporu, mir i ohrabrenje 
da kršćanski podnosi tegobe bolesti ili starosti; prima oproštenje grijeha, ako ga nije mogao primiti 
u sakramentu pokore; dobiva zdravlje, ako to koristi duhovnom spasenju; pripravlja bolesnika za 
prijelaz u vječni život. (KKC 1532) 

Svećenički red: Crkva kao Božji narod, i kao zajednica onih koji vjeruju u Isusa Krista, po 
Isusovoj volji ima i svoje predvoditelje: papu, biskupe, svećenike i đakone. Sveti red se sastoji od 
tri stupnja: đakonat, prezbiterat i episkopat. 

Služba đakona sastoji se u propovijedanju, dijeljenju blagoslovina i nekih sakramenata, 
pomaganja u liturgiji, pastoralu i u karitativnom djelovanju. 

Prezbiter - svećenik je pomoćnik i suradnik biskupu pod čijim vodstvom upravlja župom ili obavlja 
druge apostolske službe. Svi svećenici na čelu sa svojim biskupom sačinjavaju jedan prezbiterij ili 
svećenički kolegij. 

Biskup je punina i vrhunac svetoga reda, a prima se posebnim sakramentalnim obredom. Po 
njemu se na biskupe prenosi apostolska služba i daje im se ovlaštenje da u zajedništvu s papom 
upravljaju svojom biskupijom. Biskupi su u svojim biskupijama odgovorni učitelji i pastiri. Na 
svom teritoriju biskupije imaju upravnu, sudsku i izvršnu vlast u pitanju vjere i crkvenog života. Na 
čelu s papom sačinjavaju kolegij biskupa, koji nastavlja službu apostolskog zbora. Papa, biskupi i 
svećenici u zajedništvu s njime u ime Isusovo vrše službu posvećivanja, naučavanja i upravljanja 
narodom Božjim. Oni imaju vlast i milost da tumače Kristovu nauku i vjernicima dijele sakramente. 

Papinstvo nije zasebni red nego vrhovna vlast i najodgovornija služba u Crkvi. Kao 
nasljednik svetog Petra, papa je i rimski biskup i vrhovni poglavar cijele Crkve. U upravljanju 
Crkvom pomažu mu biskupi i kardinali. 

Ženidba: Bog je ženidbu ustanovio u raju kad je čovjeka stvorio kao muškarca i ženu. Isus 
je tu božansku ustanovu uzdigao na dostojanstvo sakramenta. Ženidba je sakrament, te milost toga 
sakramenta usavršuje supružničku ljubav, učvršćuje njihovo nerazrješivo jedinstvo, i posvećuje ih 
na putu u vječni život, sakrament u kojem Bog svojim vjernicima daje pravo i dužnost da budu 
roditelji, te milost da mogu izvršiti svoje ženidbene dužnosti. Brak veže muža i ženu na vjernost do 
groba, daje im milost i pravo da budu pomoć drug drugu, te roditelji i duhovni i tjelesni odgojitelji 
djece. 

Kršćanski brak zapravo je “mala kućna Crkva” koja sudjeluje u stvaranju kršćanske 
zajednice. Ženidba je objava Saveza između Krista i Crkve. Zajedništvo Krista i Crkve djeluje na 
zajedništvo muža i žene, koje se ispunjuje životom što naizmjenično između Krista i Crkve struji 
milošću i istinom koju je Krist darovao svojoj Zaručnici - Crkvi. Kršćanska ženidba je u svojoj biti 
“slika i udioništvo u savezu ljubavi između Krista i Crkve”. 

Ženidbena privola, na koju se obvezuje ženik i nevjesta, bitni je činilac sakramenta ženidbe. 
To znači da ovaj sakramenat ne podjeljuje ni Crkva ni svećenik, nego da ga jedno drugom 
podjeljuju ženik i nevjesta kada izriču svoj pristanak u obliku koji priznaje Crkva. 

Kršćanska ženidba je naravna ustanova i sakrament. Sakrament ženidbe obvezuje pred Bogom i 
pred kršćanskom zajednicom. Kao savez ljubavi i života mora biti obilježen vjerom Crkve koja će 
se očitovati u izvršenju bračnih obveza. 

Kršćanska ženidba sklapa se u crkvi pred svjedocima i predstavnikom Crkve na obredu 
vjenčanja. Privola očituje one biblijske riječi da čovjek ne smije rastavljati ono što Bog združuje. 

Razmisli! Koliko u svom životu cijenim Božju milost i prijateljevanje s Kristom? Pazim li 
brižno oko čuvanja milosti u duši izbjegavajući sve što bi me po grijehu udaljilo od Boga? Kakva je 
moja praksa i iskustvo življenja sakramentalnog života? 

V 

9. Čovjek i njegova moralna savjest 

Ljudska osoba jedini je stvor na zemlji kojega je Bog htio radi njega samoga; već od svoga 
začeća on je određen za vječno blaženstvo. Bog mu je dao duhovnu i besmrtnu dušu što mu 
omogućuje da primi svjetlo i snagu njegova Svetoga Duha. »Razumom je sposoban shvatiti red 
stvari što ga je uspostavio Stvoritelj. Voljom je sam po sebi sposoban usmjeriti se prema svom 
istinskom dobru. Vlastito savršenstvo nalazi u tome da traži i ljubi istinu i dobro« (KKC 1704). 
Čovjek je stvoren na sliku Božju te kao takav ima svoje veliko dostojanstvo. Kad je Bog stvorio 
muškarca i ženu, stvorio ih je na svoju sliku, sličnima sebi (usp. Post 1, 26). Ali ta čovjekova 
ljepota bila je izobličena istočnim grijehom pa čovjek više nije mogao spoznati sjaj svoga poziva. 

“Čovjek, utemeljen od Boga u Pravednosti, no pod utjecajem Zloga, već je na početku povijesti 
zloupotrebio svoju slobodu dižući se protiv Boga i želeći da svoj postigne izvan Boga. Iako su 
upoznali Boga, nisu mu iskazali zahvalnost kao Bogu (...) nego je potamnjelo njihovo nerazumno 
srce i klanjah su se i iskazivali štovanje stvorenju mjesto Stvoritelju. To što doznajemo po 
božanskoj objavi slaže se i sa samim iskustvom. 

Ako naime, čovjek pogleda u svoje srce, nalazi daje sklon na zlo i uronjen u tolike jade, koji ne 
mogu potjecati od njegova dobroga Stvoritelja. Ne htijući često priznati Boga kao svoje počelo, 
čovjek je poremetio i dužno usmjerenje prema svome posljednjem cilju i ujedno sav sklad sa samim 
sobom, s drugim ljudima i stvorenjima. 

Tako je čovjek u samom sebi podijeljen. Zbog toga sav život ljudi, i pojedinaca i skupina, pruža 
sliku borbe, i to dramatične, između dobra i zla, između svijetla i tame. Štoviše, čovjek otkriva daje 
nesposoban da sam od sebe uspješno suzbija nastaje zla, tako da se svatko osjeća kao okovan 
verigama. No sam je Gospodin došao da oslobodi čovjeka i da ga ojača, obnavljajući ga iznutra i 
izbacujući napolje kneza ovoga svijeta (usp. Iv 12,31) koji gaje držao u ropstvu grijeha. A grijeh 
umanjuje samog čovjeka sprječavajući ga da postigne svoju puninu. U svijetlu te objave nalaze svoj 
konačni razlog i uzvišeni poziv i duboka bijeda što je ljudi doživljavaju” (GS 13). 

Valjalo je čekati da Sin Božji postane čovjekom da bi uistinu shvatio što znači biti sličan 
Bogu. Krist je zaista »slika Boga nevidljivoga« (Kol 1, 15). On, savršeni Sin, postade jednim od nas 
da bi nam objavio otajstvo svoga Oca te da nas povede sa sobom u svojoj sinovskoj ljubavi prema 
Ocu. Sada, kada promatramo Isusa, Sina Božjega postalog čovjekom, otkrivamo svu ljepotu 
čovjeka, Božje slike i prilike, te razumijemo uzvišenost poziva svakoga čovjeka. »U Kristu, 
Otkupitelju i Stvoritelju, božanska slika, izobličena grijehom prvoga čovjeka, obnovljena je u 
izvornoj ljepoti i oplemenjena Božjom milošću« (KKC 1701). 

»Bog je prepustio čovjeka slobodnoj volji njegovoj« (Sir 15, 14) Čovjek je bio stvoren kao 
razumno biće, to će reći: on posjeduje dostojanstvo osobe obdarene sposobnošću započinjanja 
novoga i gospodarenjem vlastitim činima. To mu daje sposobnost traganja za njegovim Stvoriteljem 
te da slobodno prianja uz njega kako bi prispio do blaženstva na koje je pozvan. Ljepota ljudske 
osobe nalazi se dakle napose u njezinoj slobodi. »Svaka ljudska osoba, stvorena na sliku Božju, ima 
naravno pravo biti od drugih priznata slobodnim i odgovornim bićem. Svi duguju svakome to 
poštovanje. Pravo na slobodu djelovanja zahtjev je neodvojiv od dostojanstva ljudske osobe, 
naročito na području morala i religije« (KKC 1738). 

Ljudska sloboda i svetost. Umirući na križu, Krist je postigao spasenje za sve ljude. Izbavio 
nas je od grijeha koji nas je držao u ropstvu; sveti Pavao objašnjava to: »Za slobodu nas Krist 
oslobodi!« (Gal 5, 1). On je Istina i u njemu mi imamo zajedništvo s »istinom koja nas čini 
slobodnima« (Iv 8, 32). Dao nam je svoga Duha Svetoga pa »gdje je Duh, ondje je sloboda« (2 Kor 
3, 17). Zahvaljujući spasenju koje nam je donio Isus, Sin Božji, naša sloboda postala je »slobodom 
djece Božje« (Rim 8,21). 

Sloboda nam nije dana za to da ravnodušno izabiremo dobro ili zlo, nego da za sebe 
izabiremo dobro i ono što odgovara istini. Kristova milost nipošto se ne stavlja u konkurenciju 
prema našoj slobodi; naprotiv, što smo poučljiviji poticajima milosti, to se više uvećava naša 
unutarnja sloboda, jer imamo unutrašnju snagu koja nam dozvoljava da pravo izabiremo u prilog 
dobra, a da nismo podvrgnuti pritiscima i prisilama vanjskoga svijeta ni našega egoizma ni 
unutrašnjim otporima koji nas zatvaraju u nas same. Duh Sveti nas odgaja za duhovnu slobodu da iz 
nas - u prianjanju uz Božju volju - učini slobodne suradnike na svojemu djelu u Crkvi i u svijetu 
(KKC 1741-1742): takva je svetost. 

Moralna savjest. Svaki čovjek čuje glas svoga vlastitoga srca, glas koji nazivamo savjest. 
Taj mu glas omogućuje suditi o vrijednosti onoga što čini. Savjest je najintimnije središte čovjeka, 
svetište u kojemu je on sam sa svojim Bogom i gdje se Božji glas daje čuti. Ispravna savjest, dobro 
oblikovana, čini svakoga čovjeka - odrasloga i dijete - sposobnim razlikovati između onoga što je 
dobro i onoga što je zlo. Stoga se može reći: Imam mirnu savjest, ja sam dobro postupio. Ili pak: 
Imam nemirnu savjest, ona me muči, loše sam postupio. Na dnu svoje savjesti čovjek otkriva 
prisutnost zakona koji on nije dao samomu sebi, ali koji je dužan poslušati. 

Taj zakon, koji ga sili da ljubi i čini dobro a izbjegava zlo, odjekuje u pogodnu trenutku u 
nutrini njegova srca. Upisao ga je sam Bog u čovjekovo srce (usp. KKC 1776). Po svojoj, dakle, 
savjesti čovjek raspoznaje ono što Bog od njega očekuje. Svaki je također obvezan slušati glas svoje 
savjesti i činiti ono što mu on nalaže. Tko guši glas svoje savjesti ili prelazi preko njega, postupa 
protiv svoje vlastite sreće. 

Valja nam »oblikovati svoju savjest«, a to znači: trebamo ju naviknuti na to da otkriva taj 
zakon koji se nalazi u njoj samoj. Odgoj savjesti zadaća je cijeloga života, koja započinje već od 
najranijega djetinjstva; to naglašuje presudnu važnost odgoja koji daju roditelji i drugi odgajatelji. 
Nama kršćanima Božja riječ je svjetlo na našemu putu koje trebamo usvojiti u vjeri i molitvi te ga 
provesti u djelo. Da bismo otkrili taj zakon savjesti, »prate nas darovi Duha Svetoga, pomažu 
svjedočenje i savjeti drugih i vodi pouzdan nauk Crkve« (KKC 1785). Pritom se služimo s dvama 
dragocjenim sredstvima: ispitom savjesti i primanjem sakramenta pomirenja. 

Razmisli! Jesam li svjestan vlastitoga dostojanstva i dostojanstva svake ljudske osobe kao 
Božjega dara? Poštujem li svoju savjest ili činim protivno njoj usprkos nutarnjih prekoravanja? 

Koliko se te dvije svijesti odražavaju u mom životu i suživotu s ljudima? Da li kršćanski zrelo ljubim 
sebe i drugog čovjeka? Da ii me put rasta u vjeri čini plemenitijim i čestitijim čovjekom? 

10. Život u Kristu i temelji kršćanskoga morala 

Svaki čovjek nosi u svome srcu naravnu želju za srećom i blaženstvom. Ta želja dolazi od 
Boga koji ju je stavio u ljudsko srce da bi ga privukao k sebi, jer samo nas on zaista može ispuniti. 
Jednoga je dana Isus uzašao na goru i pred brojnim mnoštvom učenika objavio »Blaženstva« (usp. 
Mt 5, 3-12). Ona su u srcu njegova naučavanja i našla su odjeka diljem sve zemlje nakon što su bila 
izgovorena, jer ona dubinski odgovaraju naravnoj želji za blaženstvom koja je u nama svima; ona u 
potpunosti ispunjaju tu želju jer naše blaženstvo ne može biti samo zemaljsko: ono će se potpuno 
ostvariti tek u kraljevstvu nebeskom. 

„Blaženstva ocrtavaju lice Isusa Krista i opisuju njegovu ljubav; izražavaju poziv vjernika 
pridruženih slavi njegove Muke i Uskrsnuća; osvjetljuju djela i stavove svojstvene kršćanskom 
životu; to su paradoksalna obećanja koja u nevoljama podržavaju nadu; naviještaju blagoslove i 
nagrade koje učenici tajanstveno već unaprijed kušaju; najprije su ostvarena u životu Djevice 
Marije i svih svetaca“. (KKC 1717) 

Isus i moral: Mladić iz Evanđelja došao je pitati Isusa što mu je dobra činiti jer sam Isus je 
punina Zakona. Dao nam je svoga Duha koji nas sjedinjuje s njime i čini nas njemu sličnima te nam 
daje djelovati u skladu s njegovom željom. „Tko ima moje zapovijedi i čuva ih, taj me ljubi; a tko 
mene ljubi, njega će ljubiti Otac moj i ja ću ljubiti njega i njemu se očitovati. (Iv 14, 21) 

U knjigama Staroga zavjeta nalaze se brojne zapovijedi i nalozi. One kazuju što je vrijedno u 
Božjim očima i kako valja živjeti po Božjoj volji. Učitelji i pobožni ljudi pitali su u Izraelu: Postoji 
li koja zapovijed važnija od svih ostalih, koja je u stanju sve njih sadržati i na kojoj počivaju sve 
ostale? 

Može li se na jednostavan način reći kakav čovjek treba biti i što mu valja činiti da bi 
zadobio život s Bogom, vječni život? Izraelovi učitelji tražili su u svetim knjigama takva načela i 
našli su ih. Pitanje je važno za sve ljude. Stoga nije čudno da su židovski učitelji htjeli znati što o 
tome misli Isus, učitelj iz Nazareta. Isus je odgovorio spajajući dvije rečenice iz Staroga zavjeta u 
samo jednu zapovijed. 

Isus veli: „Ljubi Gospodina Boga svojega svim srcem svojim, i svom dušom svojom, i svim 
umom svojim. To je najveća i prva zapovijed. Druga, ovoj slična: Ljubi svoga bližnjega kao sebe 
samoga.“ (Mt 22, 37-39) 

Zapovijed koju Isus definira kao temelj sviju drugih zapravo je program života. On veli: 
Onaj koji ljubi ne boji se svemogućega Boga koji kažnjava. On se može pouzdati u nj i ostati mu 
vjeran makar bio i slomljen kao Job i ne razumio njegove naume. On može računati s njegovom 
ljubavlju, makar se izgubio poput izgubljenoga sina (usp. Lk 15). Čovjek koji Boga ljubi svim 
svojim srcem, svom svojom dušom i svim svojim umom zadobiva život. Ojačan tom ljubavlju, onaj 
koji se zauzima u služenju drugima protiv mržnje i nepovjerenja, protiv straha i očaja, onaj koji se 
zauzima za ljubav, taj uspijeva služiti Bogu i ljudima. On prihvaća svoje pravo ljudsko stanje i 
svoje ljudske odnose. Tu se radi o ljubavi koja obuhvaća sve: Boga, bližnjega i samoga sebe. 

Deset zapovijedi: Jednoga je dana Isusu pristupio mladić čovjek te ga upitao: »Učitelju, koje mi je 
dobro činiti da imam život vječni?« (Mt 19, 16). 

Isus mu odgovori: »Ako hoćeš ući u život, čuvaj zapovijedi.« On tako pokazuje da Božje 
zapovijedi naznačuju čovjeku put u život i vode ga u život. U starome Savezu Mojsije je dao narodu 
Deset zapovijedi Božjih, Dekalog; Isus, Sin Božji, punina objave, ponovno nam daje te zapovijedi. 
On ih konačno potvrđuje i predlaže nam ih kao put i uvjet spasenja. Onaj koji čuva zapovijedi, 
zadobiva vječni život koji je udioništvo u samome Božjem životu. Vječni se život savršeno 
ostvaruje tek poslije smrti, ali on je u vjeri već od sadašnjega trenutka svjetlo istine i izvor smisla za 
cijeli život. Već sada mi započinjemo imati udjela na punini zahvaljujući našemu sjedinjenju s 
Isusom koga smo prihvatili i kojega nasljedujemo. 

Prva zapovijed: »Ja sam Gospodin Bog tvoj: Nemaj drugih bogova uz mene! 

«Ljubi Gospodina, Boga svoga, svim srcem svojim, svom dušom svojom i svom snagom svojom (Pnz 
6, 5). 

Prva zapovijed zahtijeva od čovjeka da vjeruje u Boga, da se u njega pouzdaje i da ga ljubi 
iznad svega. Ona također zahtijeva da Boga prizna kao jedinoga i pravoga Boga, te da mu iskazuje 
štovanje i da ga proslavlja kako to Bog hoće. Dužnost da se Bogu iskazuje pravo štovanje tiče se 
čovjeka u njegovoj osobnoj i društvenoj dimenziji. Čovjek treba »moći slobodno ispovijedati 
religiju kako privatno tako i javno« 

Prva zapovijed zabranjuje nevjeru, krivoboštvo, praznovjerje, vraćanje, magiju, krivovjerje te 
nemar ili odbijanje da se upozna istina vjere. 

Druga zapovijed: »Ne izusti imena Gospodina Boga svoga uzalud!« 

Gospodine, Bože naš, divno je ime tvoje po svoj zemlji (Ps 8, 2). 

Druga zapovijed propisuje poštovanje Božjega imena. Njegovo je ime sveto. Ta zapovijed također 
zahtijeva da se izvrše zavjeti i obećanja kojima se čovjek obvezao. 

Druga zapovijed zabranjuje i nedolično spominjanje Božjega imena, psovanje i kletve te krivu 
zakletvu. Psovka se sastoji u tome da se na uvrjedljiv, nedoličan način rabi ime Božje, ime Isusa 
Krista, Blažene Djevice Marije i svetaca. 

Treća zapovijed: »Spomeni se da svetkuješ dan Gospodnji!« 

Kristovo uskrsnuće dogodilo se osmoga dana; taj dan se naziva danom Gospodnjim ili 
nedjeljom, to jest danom koji Crkva slavi kao dan milosti i svetosti. Treća zapovijed zahtijeva da 
Bog bude čašćen na svetkovine, i to vanjskim bogoslužjem. Za kršćane je sveta misa prvi i najveći 
bogoslužni čin. Jedna od crkvenih zapovijedi propisuje vjernicima sudjelovanje u nedjeljnoj 
euharistiji i u euharistiji velikih svetkovina. 

Treća zapovijed zabranjuje rad nedjeljom i drugim zapovjedanim danima, osim u slučaju 
velike nužnosti. Ona također zabranjuje svaku aktivnost koja bi sprječavala bogoslužje. Ustanova 
nedjelje daje svima mogućnost da »imaju dovoljno odmora i slobodnog vremena za obiteljski, 
kulturni, socijalni i vjerski život« (GS 67). 

Četvrta zapovijed: »Poštuj oca i majku da dugo živiš i dobro ti bude na zemlji!« 

Četvrtom zapovijedi Bog je htio da nakon njega poštujemo svoje roditelje i one koji su od 
njega primili neku vlast za naše dobro. 

Četvrta zapovijed zabranjuje vrijeđanje roditelja i neposluh prema njima kao i onima koji 
imaju vlast nad nama. Roditelji su prvi odgovorni za odgoj svoje djece u vjeri, molitvi i svim 
vrlinama. Oni trebaju poštovati i promicati taj odgoj. Oni imaju dužnost pobrinuti se, prema svojim 
mogućnostima, za materijalne i duhovne potrebe svoje djece. Pozvat će se na same sebe i poučavat 
će svoju djecu kako je prvi kršćaninov poziv u tome da nasljeduje Isusa Krista. 

Peta zapovijed: »Ne ubij!« 

U Božjoj ruci leži život svakog bića i dah životvomi svakog ljudskog tijela (Job 12, 10). 

Od prvoga časa svoga začeća pa sve do smrti ljudski je život svet samim time što je ljudska osoba 
stvorena na sliku i priliku živoga i svetoga Boga koji ju je htio radi nje same. Peta zapovijed 
zahtijeva ljubav prema svima, pa i prema neprijateljima, te popravljanje materijalnoga i duhovnoga 
zla nanesenoga bližnjemu. 

Ova zapovijed zabranjuje čovjekoubojstvo, samoubojstvo, namjerne povrjede, udarce, 
uvrjede, proklinjanja i svaki postupak koji drugima nanosi zlo. Ona zabranjuje i pobačaj, koji Crkva 
kažnjava izopćenjem. Dragovoljna eutanazija, bez obzira na njezine oblike i motive, predstavlja 

ubojstvo čovjeka. Zabranjuje i sve ono što nanosi štetu svome i tuđem psiho fizičkom zdravlju, 
droga, alkohol, pušenje... 

Šesta zapovijed: »Ne sagriješi bludno!« 

Ljubav je temeljni i urođeni poziv svakog ljudskog bića (Ivan Pavao II., Familiaris 
Consortio, 11). Stvarajući muškarca i ženu Bog je svakomu je od njih na isti način udijelio osobno 
dostojanstvo. I muškarcu i ženi dužnost je priznati i prihvatiti svoj spolni identitet. 

Šesta zapovijed zahtijeva da se bude čistim u vlastitom tijelu, poštujući sama sebe i druge 
osobe najvećim poštovanjem, jer mi smo Božje djelo i hramovi Duha Svetoga. Slobodno sklopljen 
ženidbeni savez između bračnih drugova uključuje vjernu ljubav i nameće im obvezu da svoj brak 
čuvaju nerazrješivim. 

Šesta zapovijed zabranjuje svaku nečistoću u činima, mislima i pogledima. Ona odbacuje 
sve nemoralne knjige, slike i priredbe. Među grijehe koji se u teškoj mjeri protive čistoći spadaju 
samozadovoljavanje, blud i prostitucija, pornografija i homoseksualni čini. 

Sedma zapovijed: »Ne ukradi!« 

„Ni kradljivci, ni lakomci, ... ni razbojnici neće baštiniti kraljevstva Božjega (1 Kor 6, 10). 
Sedma zapovijed propisuje pravedno postupanje, tj. pravednost i ljubav, u upravljanju zemaljskim 
dobrima i plodovima ljudskoga rada. 

Sedma zapovijed zabranjuje krađu, koja se sastoji u prisvajanju tuđega dobra protiv razumne 
volje vlasnika. Nepravedno si uzeti i koristiti se tuđim dobrima, bez obzira na koji način, protivno je 
sedmoj zapovijedi. Ona također nalaže vraćanje stvari koje pripadaju drugima, ispravljanje 
počinjenih nepravdi, plaćanje duga i davanje pravedne plaće radnicima. 

Osma zapovijed: »Ne reci lažna svjedočanstva!« 

Ne svjedoči lažno na bližnjega svoga« (Izl 20, 16). Kristovi su učenici obukli »novog 
čovjeka, po Bogu stvorena u pravednosti i svetosti istine« (Ef 4, 24). 

Istina ili istinitost je krjepost koja se sastoji u tome da se pokazujemo iskrenima u svojim činima i 
riječima, čuvajući se svake dvoznačnosti, laganja i licemjerstva. Osma zapovijed zahtijeva da se 
istina kaže u svako vrijeme i na svakome mjestu te da se na pozitivan način tumače postupci drugih. 

Osma zapovijed zabranjuje svaku laž, svako ponašanje i svaki govor koji znače ogovaranje 
ili klevetanje. Laž se sastoji u govorenju neistine s nakanom da se prevari bližnjega. Pogrješka 
počinjena protiv istine zahtijeva da bude popravljena. 

Deveta zapovijed: »Ne poželi tuđeg ženidbenog druga!« 

Tko god s požudom pogleda ženu, već je s njome učinio preljub u srcu (Mt 5, 28). Deveta 
zapovijed zahtijeva savršenu čistoću duše. Ona upozorava na to da se valja suprotstaviti svakoj 
razuzdanoj želji ih požudi tijela, te zabranjuje nečiste misli i želje. Čišćenje srca zahtijeva molitvu, 
prakticiranje čednosti, nakana i pogleda. Čistoća srca traži stid koji je u strpljivosti, skromnosti i 
diskreciji. Stid pak štiti intimnost osobe. 

Deseta zapovijed: »Ne poželi nikakve tuđe stvari!« 

Gdje ti je blago, ondje će ti biti i srce (Mt 6, 21). Deseta zapovijed zahtijeva da se bude 
pravednim i umjerenim u želji za popravljanjem svoga vlastitog stanja te da se strpljivo podnose 
poteškoće koje proizlaze iz naših tegoba. Odmak od bogatstva neophodan je za ulazak u kraljevstvo 
nebesko. 

Deseta zapovijed zabranjuje nezasitnu požudu koja rađa neumjerenošću u stjecanju 
bogatstva i moći koje bogatstvo uključuje. Zavist je pak žalost koju se osjeća pred dobrima drugoga 
i neodoljiva želja da se ta dobra prisvoje. To je jedan od glavnih grijeha. Onaj koji je kršten, bori se 
protiv zavisti dobrohotnošću, poniznošću i prepuštanjem Božjoj providnosti. Božje zapovijedi na 
jednak način vrijede za sve ljude. One nas povezuju s Bogom, čuvaju pravo svakoga i osiguravaju 
mir u zajednici. Svaki se čovjek može i treba prema njima ravnati; jer Božje zapovijedi nisu izvana 
nametnut popis pravila i zakona. One odgovaraju čovjeku i u skladu su s njegovom naravi. One 
poštuju njegovo dostojanstvo. „Kad nešto zapovijeda, Bog svojom milošću to čini mogućim. (KKC 
2082) 

Sveti Pavao piše kršćanima u Rimu: „Nikomu ništa ne dugujte, osim da jedni druge ljubite. 
Jer tko drugoga ljubi, ispunio je Zakon. Uistinu: Ne čini preljuba! Ne ubij! Ne ukradi! Ne poželi! i 
ima li koja druga zapovijed, sažeta je u ovoj riječi: Ljubi svoga bližnjega kao sebe samoga! Ljubav 
bližnjemu zla ne čini. Punina dakle Zakona jest ljubav.(Rim 13, 8-10) 

Crkva u svom socijalnom nauku primjenjuje načela Božjeg zakona (moralnost, etike na 
društvene odnose i zastupa: pravo na život od začeća do prirodne smrti, slobodu vjere, udruživanja i 
izražavanja, ravnopravnom svih osoba, privatno vlasništvo i poduzetništvo u ekonomiji, prioritet 
rada pred kapitalom, humani standard života za sve (hrana, odjeća, stan, medicina, posao), 
racionalnu ekologiju, demokraciju, smanjenje naoružanja uključivši nuklearnog, mir i ljudsku 
solidarnost - i okviru istine, društvene pravde i općeg dobra, svrha države, politika vlasti je da u 
društvu brani pravdu, i dostojanstvo svih građana (djeca, bolesnici, starci, itd.). 

Mladić iz Evanđelja čuo je Isusov odgovor: da bi činio ono što je dobro, valja mu držati 
zapovijedi. On je ozbiljno i velikodušno slijedio taj moralni ideal »od svoje mladosti« (usp. Mk 10, 
20). A ipak, on zna da je još daleko od cilja; suočen s Isusovom osobom, on shvaća da mu još nešto 
manjka. Mladić opaža da ne može postići onu puninu prema kojoj se osjeća pozvan ako se zadovolji 
živjeti prema zapovijedima u skladu s čisto pravničkim tumačenjem. Isus ga dakle poziva da krene 
putem savršenstva: »Hoćeš li biti savršen, idi, prodaj što imaš i podaj siromasima pa ćeš imati blago 
na nebu. A onda dođi i idi za mnom.« (Mt 19, 21) 

Slijediti Isusa znači ostvarivati njegov Govor na gori (usp. Mt 5-7). Taj govor upućuje 
čovjeka prema zapovijedima (usp. Mt 5, 20-48), ali on započinje proglašenjem Blaženstava. 
Blaženstva su obećanja, ali i putokazi svima onima koji hoće živjeti pravim moralnim životom. 
»Ona su neka vrsta Kristova autoportreta te su upravo zbog toga i pozivi da se Isusa nasljeduje i živi 
u zajedništvu s njime« (Ivan Pavao II., Veritatis Splendor, 16). 

Ljubi... kao sebe samoga. Mnogi kažu: kršćani se prepoznaju po tome što ljube bližnjega. 
Isus procjenjuje one koji mu pripadaju u funkciji toga bližnjega. On veli: »Ljubi bližnjega svoga« 
ali dodaje: »kao samoga sebe«. Moglo bi se jednako tako reći: kršćani se prepoznaju po tome što se 
prema drugima ponašaju kao da se radi o njima samima. Oni se ne zadovoljavaju davanjem 
milostinje siromahu da bi se zatim okrenuli svjesni da su izvršili jedno »dobro djelo«, te da su tako 
»čuvah zapovijed«. U njihovim očima bližnji je jednako tako vrijedan kao i oni sami. 

Češće se i više govori o ljubavi prema bližnjemu negoli o ljubavi prema samome sebi, 
premda je ta ljubav prema Isusu uvjet i mjera one prve. Ljubiti samoga sebe znači ponajprije 
priznati da smo takvi da možemo biti voljeni i da smo vrijedni ljubavi. Ja, sa svim svojim 
kvalitetama i nedostatcima, sa svim svojim uspjesima i neuspjesima. Ja, uz tol ik e druge. Jer, istina 
je: Bog mene hoće. Mene, sa svim onim što tvori moju izvornost i moju jedinstvenost. Budući da 
me Bog ljubi takva ili takvu kakav ili kakva jesam, mogu i trebam živjeti s drugima, a da nisam 
zavidan ili zavidna - i blagoslivljati Boga. 

Mogu prihvatiti samoga sebe, otkriti svoje talente i sposobnosti te pokušati prevladati svoje 
slabosti oslanjajući se na Božju milost. Mogu se radovati stoga što me drugi hvale slaveći Boga u 
svemu, ah se u duhu razlikovanja mogu poslužiti pokudom i prijekorom: ukratko, imati poniznu 
ljubav prema samome sebi koja počiva na dobrohotnu Božjemu pogledu na mene; ljubav prema 
samome sebi koja se oslanja na pouzdanje da me Bog neće napustiti. 

Jedan od biblijskih mudraca opominjao je svoje sunarodnjake: „Tko uskraćuje sebi, sabire 
drugomu, i tuđinci će se naslađivati dobrima njegovim. Tko je tvrd prema sebi, komu će biti dobar? 
Takav ne uživa ni u vlastitom dobru. Nema okrutnijeg od onoga tko muči samoga sebe“. (Sir 14, 4- 
6 ) 

Tko u Bogu ljubi samoga sebe, može se otvoriti prema svome bližnjemu, ne treba se bojati 
da će ga drugi iskorištavati. Tko zna da je priznat i podupiran, može također priznati i podupirati 
druge kao svoje bližnje. 

Činiti ono što je bližnjemu potrebno. Evanđelist sveti Luka prenosi nam razgovor između 
Isusa i nekoga židovskog pismoznanca koji je htio znati kako valja ljubiti svoga bližnjega. On je 
upitao Isusa: »Tko je moj bližnji?« (Lk 10, 29). Isus mu je na to ispripovjedio pripovijest o 
dobrome Samarijancu (usp. Lk 10, 30-37). 

Neki je čovjek silazio iz Jeruzalema u Jerihon. Upao je među razbojnike koji su ga 
opljačkah i izudarah te otišli ostavivši ga polumrtva uz rub puta. Neki svećenik - dakle čovjek koji 
je poznavao Božje zapovijedi - prođe onuda, vidje ranjenika, zaobiđe ga i ode dalje svojim putem. 
Isto tako i neki levit - dakle također čovjek koji je po svojoj profesiji poznavao Božje zapovijedi - 
prođe onuda, vidje ranjenika, zaobiđe ga i ode dalje svojim putem. No neki Samarijanac - jedan od 
onih s kojima pobožni Židovi nisu htjeli imati nikakve veze jer su smatrah da oni ne štuju Boga na 
pravi način - dođe blizu ranjenika, vidje ga i sažali se nad njim. Priđe mu i povi mu rane, natovari 
ga na svoje živinče i odvede u gostinjac te plati za njega potrebnu njegu. 

Na koncu upita Isus svoga sugovornika: »Što ti se čini, koji je od ove trojice bio bližnji 
onomu koji je upao među razbojnike?« (Lk 10, 36) Pismoznanac je shvatio i zbunio se. Jer to što 
Isus tako jasno pretpostavlja, predstavlja zapravo mnogo više negoli se dotada mislilo. On je 
shvatio: mogu i trebam postati bližnji svakomu čovjeku. Ne samo onomu kojega cijenim, koji mi je 
rođak ih prijatelj, nego i strancu. Pa čak i čovjeku koji nije iste vjere kao ja. 

Isus je osim toga rekao: »Čuli ste daje rečeno: Ljubi svoga bližnjega, a mrzi neprijatelja. A 
ja vam kažem: Ljubite neprijatelje, molite za one koji vas progone da budete sinovi svoga Oca koji 
je na nebesima, jer on daje da sunce njegovo izlazi nad zlima i dobrima i da kiša pada pravednicima 
i nepravednicima« (Mt 5, 43-45). Svi oni koje susrećem na putu mogu mi biti bližnji - i ja treba da 
budem bližnji svima onima koji me trebaju. Potreba bližnjega govori mi kako i što mije činiti. A za 
slučaj da tko pita: »Dokle treba ići moja pomoć?«, imamo jednostavno pravilo: pomoć treba biti po 
mjeri onoga koji je daje. Onaj naime sluša Isusovu zapovijed, koji pomaže svome bližnjemu što je 
upao u nevolju, kao što bi i on sam želio da se njemu pomogne u jednakim okolnostima. 

»Ljubi svoga bližnjega«, veli Isus. Ta ljubav ne znači samo materijalnu pomoć. Ona također 
uključuje da se nekomu tko nema nade i komu manjka samopouzdanje, koji više ne voli samoga 
sebe i koji je na kraju sila kaže: uvjeren sam da te Bog ljubi. I budući da si u Božjim očima vrijedan 
da budeš ljubljen, imaš sve razloge da ljubiš samoga sebe. 

U Tobijinoj knjizi (Tob 4, 15) nalazi se ova rečenica koju nazivaju »Zlatnim pravilom«: »Ne 
čini n ik ome što bi tebi samome bilo mrsko«. Sveti Matej, u Govoru na gori, okreće to načelo u 
pozitivnome smjeru: »Sve, dakle, što želite da ljudi vama čine, činite i vi njima« (Mt 7, 12). Na 
drugome mjestu Isus obrazlaže da ćemo naći njegov vlastiti obraz iza obraza svakoga od naše 
braće; dakle, treba ih gledati kao samoga Isusa te ih ljubiti onom ljubavlju koju Isus ima prema 
nama: »Zaista, kažem vam, što god učiniste jednomu od ove moje najmanje braće, meni učiniste!« 
(Mt 25, 40); i još: »Ovo je moja zapovijed: ljubite jedni druge kao što sam ja vas ljubio!« (Iv 15, 
12 ). 

Mi ljubimo jer on nas prije uzljubi. Rekne li tko: „Ljubim Boga«, a mrzi brata svog, lažac je. 
Jer tko ne ljubi svoga brata kojega vidi. Boga kojega ne vidi ne može ljubiti. I ovu zapovijed imamo 
od njega: Tko ljubi Boga, da ljubi i brata svoga“ (1 Iv 4, 19-21) 

Put rasta. Ako zapovijed ljubavi sažima sve ostale zapovijedi i omogućuje da sav svoj život 
usmjerimo u nasljedovanje Isusa Krista, ipak nije ništa manje istina da čovjek ne može to ostvariti 
samo svojim ljudskim silama. Taj put nije moguć bez Božje milosti. 

Kršćanin otkriva tu snagu milosti koja ga u tijeku dana, preobrazuje u nutrini te mu omogućuje da 
uistinu ostvari svoj poziv u Kristu, pod djelovanjem Duha. »Krjeposti« ili vrline jamče tu 
mogućnost rasta. 

Onaj koji je dugo vremena učio svirati neki glazbeni instrument vjerojatno je na početku 
imao poteškoća. Trebao se svojski potruditi. No ti napori su se isplatili pa on sada može svirati s 
lakoćom, na ispravan i lijep način, ugodan njemu samomu i drugima. To nam omogućuje da 
ponešto razumijemo ono što je krjepost: 

»Krepost je postojano i čvrsto raspoloženje činiti dobro. Ona daje osobi ne samo da dobre 
čine izvrši, nego da od sebe daje najbolje. Svim osjetnim i duhovnim silama kreposna osoba teži 
prema dobru; za njim teži i za nj se konkretnim činima opredjeljuje« (KKC 1803). 

Onaj koji se vježba da čini dobro, postiže to sa sve više i više lakoće. Krjeposti se u njemu 
ukorjenjuju, one se razvijaju. On je sa stanovitom lakoćom pravedan, istinit, čist, ljubazan... 
»Braćo, što je god istinito, što god časno, što god pravedno, što god čisto, što god ljubazno, što god 
hvalevrijedno..., to nek vam je na srcu.« (Fil 4, 8) 

Krjeposti i milost. Nije lako čovjeku ranjenu grijehom živjeti krjeposnim životom. Krist 
nam daje svoju milost da bismo ustrajali u traganju za krepostima. To je milost svjetla i snage koja 
nam se daje u molitvi i u sakramentima. Radi se o tome da molimo Duha Svetoga za potporu i 
pomoć kako bismo slijedili poziv da ljubimo dobro i čuvamo se zla. Da bismo aktivno surađivali na 
djelu Duha Svetoga u našemu hodu prema kršćanskome savršenstvu, u oblikovanju i utvrđivanju 
naših krjeposti pomažu nam mnoga izvrsna sredstva: duhovne obnove, duhovne vježbe, duhovno 
vodstvo pratnja svećenika itd. 

»Božja milost pročišćuje i uzdiže ljudske kreposti stečene odgojem, slobodnim činima i 
ustrajnošću uvijek obnavljanim naporom. S Božjom pomoću, one kuju značaj i daju lakoću u 
vršenju dobra. Krjepostan čovjek je sretan što živi krjeposno« (KKC 1810). 

Bogoslovne krjeposti: vjera, ufanje i ljubav. Sveti Pavao obrazlaže daje ljubav »sveza savršenstva« 
(Kol 3, 14). To znači da ona oduhovljuje i nadahnjuje sve moje ljudsko i kršćansko djelovanje. 
Ljubav uzdiže ljudsku sposobnost ljubljenja sve dotle da čovjek uzmogne ljubiti kao što Bog ljubi. 

Ljubav se pak ne da odijeliti od vjere i ufanja (nade); te tri bogoslovne krjeposti daje 
vjernicima sam Bog »da ih osposobi da djeluju kao njegova djeca« (KKC 1813). One vjernike čine 
raspoloženima da žive u povezanosti s Presvetim Trojstvom te su osnovica svega njihova 
kršćanskoga moralnog djelovanja, jer onaj koji živi s bogoslovnim krjepostima dopušta Duhu 
Svetomu da bude u njemu prisutan i djelatan. 

Bogoslovne krjeposti su nadnaravne krjeposti koje Bog ulijeva u naše duše u krštenju: 

- vjerom, koja se oslanja na autoritet samoga Boga, mi vjerujemo sve ono što je on objavio i što 
nam on po svojoj Crkvi predlaže vjerovati; 

- ufanjem mi želimo i očekujemo vječni život, koji je Bog obećao svojim slugama, i nužnu pomoć 
za njegovo postizanje; 

- ljubavlju Boga ljubimo radi njega samoga i to iznad svih stvari, a bližnjega svoga poradi ljubavi 
Božje ljubimo kao same sebe. 

Zapovijedi i ljubav. Sveti je Pavao pisao Rimljanima daje »ljubav punina Zakona« (Rim 13, 
10). Zaista, Deset zapovijedi jasno pokazuju zahtjeve ljubavi prema Bogu i bližnjemu: »Prve se tri 
odnose prvenstveno na ljubav prema Bogu, a ostalih sedam na ljubav prema bližnjemu« (KKC 
2067). Kršćanin je pozvan da se dadne prožeti i preobraziti Božjom ljubavlju - teologalna ljubav - 
kako bi slobodno dao Bogu mogućnost da on preko njega djeluje i ljubi. On dakle »nije pred 
Bogom kao kakav rob, u ropskom strahu, ni kao najamnik koji traži plaću, nego kao dijete koje 
odgovara na ljubav onoga koji nas prvi uzljubi« (KKC 1828). Ako možemo živjeti prema 
zapovijedima, to je zahvaljujući »ljubavi Božjoj razlivenoj u srcima našim po Duhu Svetom koji 
nam je dan« (Rim 5, 5). 

Sveta Terezija od Djeteta Isusa iskusila je to u svome svagadanjem životu: »Ah, Gospodine, 
ja znam da ti ne zapovijedaš ništa nemoguće, ti bolje poznaješ moje slabosti i moju nesavršenost 

negoli ja, ti znaš da nikad neću moći ljubiti moje sestre kao što ih ti ljubiš ako ih sam ti, o moj 
Isuse, ne budeš još ljubio u meni. Radi toga da bi mi udijelio tu milost, ti si dao novu zapovijed. - O, 
kad bih ju ljubila, jer ona mi daje sigurnost da je tvoja volja ljubiti u meni sve one koje mi nalažeš 
ljubiti! ... Da, ja osjećam, kad sam milosrdna, daje sam Isus onaj koji djeluje u meni; što sam više 
sjedinjena s njime, to više ljubim i sve svoje sestre« (Autobiografski rukopis C, stranica 12). 

Darovi Duha Svetoga. S bogoslovnim krjepostima darovi Duha Svetoga sastavni su dio 
milosti primljene na krštenju. Sedam darova Duha Svetoga jesu: mudrost, razum, savjet, jakost, 
znanje, pobožnost, strah Božji. »To su trajna raspoloženja koja čovjeka čine poslušnim poticajima 
Duha Svetoga« (KKC 1830). Njihova prisutnost izvor je velikoga pouzdanja, jer znamo da nam 
Bog u njima daje sredstvo primanja njegove svakodnevne pomoći, kako bismo ljubili i postupali 
kako on to želi. Zahvaljujući njima Duh vodi k savršenstvu naše krjeposti i sve naše kršćansko 
djelovanje. Darovi su vezani uz ljubav; tako što više rastemo u nadnaravnoj ljubavi, to se više Duh 
Sveti može koristiti našim darovima kako bi nas vodio u skladu s onim što Bog hoće za nas i po 
nama za druge. To nam omogućuje razumjeti ovaj savjet svetoga Ivana od Križa: Od najveće je 
važnosti da se vježbamo u ljubavi. 

Plodovi Duha Svetoga trebaju se pojaviti u osobi i u životu kršćana. Oni su svjedočanstva 
onoga što Duh Sveti u nama čini i što nam priprema u vječnoj slavi. »Crkvena predaja nabraja ih 
dvanaest: ljubav, radost, mir, strpljivost, velikodušnost, uslužnost, dobrota, krotkost, vjernost, 
blagost, suzdržljivost, čistoća« (Gal 5,22-23 vulg; KKC 1832). 

»Hoću vidjeti Boga«. Tim uzvikom svete Terezije Avilske Katekizam Katoličke Crkve 
završava svoj dio o moralu, o životu u Duhu. Doista, želja za pravim blaženstvom ispunja se u 
blaženome gledanju Boga. »Tko vidi Boga, polučio je sva dobra što se mogu zamisliti« (KKC 
2548). Ta nada oslobađa čovjeka od neuredne navezanosti uz dobra ovoga svijeta te ga hrabri u 
velikodušnoj borbi, uz Božju pomoć, u mrtvljenju njegovih požuda i u nadvladavanju zavođenja 
užitka i moći. S poniznošću, strpljivošću i ustrajnošću, podupiran djelom Duha Svetoga u sebi, 
čovjek korača prema savršenu zajedništvu s Bogom i služenju braći u ljubavi. Imajući samo 
evanđeosku ljubav kao zakon, on će zajedno sa svima onima koji budu to izabrali i za to se 
zauzimali - čuti u posljednji dan kako mu Isus, Kralj slave, govori: »Dođite blagoslovljeni Oca 
mojega; uđite u radost kraljevstva... Pripravio sam vam stanove ondje gdje sam ja.« (Usp Mt 25, 
21.34; Iv 14, 3) 

Razmisli! Je Ii Isus Krist cilj svih mojih nastojanja u življenju vjere? Rastem li u spoznaji 
nauka i osobe Isusa Krista? Koje su glavne poteškoće na koje nailazim u opsluživanju 10 Božjih 
zapovijedi? 

11. Okončanje ljudskog života i sud Božji 

Ljudi se obično plaše smrti; to vrijedi i za one koji se pouzdaju u Boga. Jer smrt znači 
rastanak i odijeljenost. Sve što je činilo čovjekov život - dobra i osobe - mora se napustiti. Svaki 
čovjek umire svojom vlastitom smrću i praznih ruku. Nijedan smrtnik ne treba se sramiti svoga 
straha. I Isus je na križu zazivao svoga Oca. Poput razbojnika koji je s Isusom bio razapet, i svaki 
čovjek raskajan i u vjeri može staviti sve svoje pouzdanje u Otkupitelja koji mu je odgovorio: 
»Zaista ti kažem: danas ćeš biti sa mnom u raju!« (Lk 23, 43). Svaki umirući može s Isusom biti 
siguran da će milosrdni Bog preobraziti sav strah u radost te ispuniti ruke koje su bile prazne. »Za 
one koji umiru u milosti Kristovoj, smrt je sudjelovanje u smrti Gospodnjoj, da bi mogli sudjelovati 
i u njegovu uskrsnuću« (KKC 1006). 

Vjerujemo da se susrećemo s Bogom kada umiremo. Oči koje je smrt zatvorila, otvaraju se. 
Stojimo pred Bogom: svaki sa svojom vlastitom poviješću, svojom ljubavlju i svojim pogrješkama i 
grijesima. Sa svim onim što je učinio, bilo dobra bilo zla: iz ljubavi prema Bogu i bližnjemu ili pak 
protiv njih. Vjerujemo daje taj susret od životne važnosti. 

Sam Isus govore o tome iskustvu kao o Božjem sudu nad svakom dušom. Božje oči istražuju 
dubinu našega bića. Ništa mu se ne može skriti niti uljepšati. On, koji je beskrajno pravedan, zna da 

smo slabi i vodi o tome računa; On, koji je beskrajno milosrdan, gleda priznajemo li ponizno svoju 
slabost i očekujemo li od njega milosrđe. Pri tome sudu izgovara se presuda, nagrada ili kazna, 
blaženstvo ili prokletstvo, vječno blaženstvo ili ognjeni Pakao, pjesma hvale ili suze i škrgut zuba 
(usp. Mt 8, 12). 

To su potresne evanđeoske slike. One su prenesene onima koji su još u hodu, da se obrate, 
promijene život i učvrste se u ljubavi Kristovoj: u vjeri, nadi i ljubavi. 

Smrt obilježava konac zemaljskoga života i početak vječnoga života: duša se dijeli od propadljiva 
tijela. Ona se susreće s Bogom u posebnome pojedinačnom sudu. U Dan Gospodnji, kada Isus Krist 
ponovno dođe u slavi, svi će mrtvi uskrsnuti, njihove će se duše ponovno sjediniti s preobraženim i 
slavnim tijelom - za pravednike, ili s tijelom patnje - za vječno osuđene. 

Oni pak koji su priznavali Boga i njegova Krista, ali još nisu posve spremni i dostojni da ga 
susretnu u trenutku svoje smrti, dobivaju neko vrijeme čišćenja, iščekivanja i sazrijevanja, što se 
zove »čistilište«. Crkva uči: „Oni koji umiru u milosti i prijateljstvu s Bogom, a nisu potpuno čisti, 
iako su sigurni za svoje spasenje, moraju se poslije smrti povrgnuti čišćenju kako bi postigli svetost 
nužnu za ulazak u nebesku radost“ (KKC 1030) U čistilištu u nadi iščekuju svoj ulazak u puninu 
zajedništva s Bogom. Pritom im pomaže molitva vjernika. 

Dakle razlikuje se posebni sud, osobni sud, od posljednjega sveopćeg suda. Posebni je sud 
povezan sa smrću svakog čovjeka. On odlučuje o vječnoj pripadnosti zajednici izabranih spašenih 
u Raju ili o konačnoj isključenosti iz nje. Presuda je posljedica one mjere koju je svaki dao u 
vršenju volje Božje u svome životu i vjeri u Isusa Krista. Taje presuda konačna. Posljednji sveopći 
sud, sud cijelom svijetu, vezanje uz Dan Gospodnji, uz dan Kristova dolaska kada će on ponovno 
doći da u potpunosti očituje Kraljevstvo Božje koje je ujedno i njegovo. U taj će dan svi mrtvi 
uskrsnuti. Svaki će biti suđen sa svojom dušom i tijelom u prisutnosti sviju naroda sabranih pred 
Kristom (usp. Mt 25, 32). 

Božja presuda se mjeri prema slobodnu djelovanju čovjeka za vrijeme njegova zemaljskoga 
života. Onaj koji se promišljeno i slobodno odijelio od Boga nema svoga mjesta među izabranima: 
njegova je sudbina s vječno isključenima, »u ognju vječnom, pripravljenu đavlu i anđelima 
njegovim« (Mt 25, 41): to je »pakao«. 

Na izabrane pak, koji su dali da ih ljubav Kristova prožme i preobrazi za vrijeme njihova 
života na zemlji, primjenjuje se ova Kristova riječ: »Dođite, blagoslovljeni Oca mojega! Primite u 
baštinu Kraljevstvo pripravljeno za vas od postanka svijeta« (Mt 25, 34). Oni gledaju Boga takvim 
kakav on uistinu jest i njemu su slični (usp. 1 Iv 3, 2); oni vječno žive u zajedništvu s njime. Oni su 
u »nebu«. 

Razmisli! Razmišljam li ikada o svojoj smrti i sudu Božjemu? Čemu se nadam, čemu 
radujem a čega se bojim kad o tome razmišljam? Da li u odnosu na Boga u mom iskustvu pri 
pomisli na definitivni susret s njim prevladava strah ili ljubav? 

12. Eshatološko dovršenje Crkve, povijesti i općinstvo svetih 

Eshatološko značenje putujuće Crkve kroz povijest i njezino sjedinjenje s nebeskom 
Crkvom Drugi vatikanski koncil posebno naglašava: „Crkva, u koju smo u Kristu Isusu svi pozvani 
i u kojoj po Božjoj milosti postižemo svetost, bit će dovršena tek u nebeskoj slavi, kada dođe 
vrijeme obnove sviju (Dj 3, 21) i kad se s ljudskim rodom u Kristu savršeno obnovi i cijeli svijet, 
koji je tijesno spojen s čovjekom i po njemu dolazi do svoje svrhe (usp. Ef 1, 10; Kol 1, 20; 2 Pt 3, 
10-13). Obnova koja nam je obećana i koju čekamo, već je, dakle, počela u Kristu, napreduje u 
slanju Duha Svetoga i po njemu se nastavlja u Crkvi u kojoj po vjeri bivamo poučeni također o 
smislu našega vremenitog života, dok dovršujemo djelo koje nam je od Oca u svijetu povjereno, s 
nadom u buduća dobra, i dok radimo za svoje spasenje (usp. Fil 2, 12). Već su, dakle, k nama došla 
posljednja vremena (usp. 1 Kor 10, 11), neopazivo je ustanovljena obnova svijeta i, na neki način, 
anticipirana u ovom vremenu: jer Crkva već na zemlji ima znakove prave svetosti, iako nesavršene“ 
(LG 48). 

Crkva ispovijeda vjeru da će ljudska povijest ovakva kakvu poznajemo jednoga dana 
prestati. A o tim zadnjim događajima ljudske povijesti kada će se dogoditi konačno izvršenje 
Božjega plana Crkva ovako uči: „Prije dolaska Kristova Crkva mora proći kroz posljednju kušnju 
koja će uzdrmati vjeru mnogih vjernika. Progonstvo što prati njezino putovanje na zemlji otkrit će 
»otajstvo bezakonja« pod oblikom religijske obmane koja će ljudima nuditi prividno rješenje 
njihovih problema po cijenu otpada od istine. Vrhovna religijska obmana jest obmana Antikristova, 
to jest obmana jednoga pseudo-mesijanizma u kojemu čovjek slavi sam sebe mjesto Boga i njegova 
Mesije koji je došao u tijelu. 

Ta Antikristova obmana već se ocrtava u svijetu svaki put kad se hoće u povijesti ispuniti 
mesijansku nadu koja se može dovršiti samo onkraj povijesti kroz eshatonski sud: Crkva je, i pod 
njegovim ublaženim oblikom, odbacila krivotvorenje budućeg Kraljevstva Božjega pod imenom 
milenarizma, osobito pod političkim oblikom jednoga sekulariziranog mesijanizma, »u svojoj biti 
izopačenoga«. 

Crkva će ući u slavu Kraljevstva samo kroz taj posljednji Vazam, u kojemu će ona svoga 
Gospodina slijediti u njegovoj smrti i njegovu Uskrsnuću. Kraljevstvo Božje neće se dakle ostvariti 
nekim povijesnim trijumfom Crkve po nekom uzlaznom napretku, nego pobjedom Božjom nad 
posljednjom navalom zla, pobjedom koja će učiniti da Zaručnica Kristova siđe s Neba. Trijumf 
Božji nad pobunom zla poprimit će oblik Posljednjega Suda nakon posljednjeg kozmičkog potresa 
ovoga svijeta koji prolazi. 

Nakon proroka i Ivana Kristitelja, Isus je u svome propovijedanju navijestio Sud 
posljednjeg Dana. Tada će biti izneseni na svjetlo ponašanje svakoga i tajna srdaca. Tada će biti 
osuđeno grešno nevjerovanje koje je posve prezrelo milost od Boga ponuđenu. Ponašanje prema 
bližnjemu otkrit će prihvaćanje ili odbijanje milosti i ljubavi Božje. Isus će reći u posljednji dan: 
»Sve što ste učinili jednomu od ove moje najmanje braće, meni ste učinili« (Mt 25,40). 

Krist je Gospodar vječnoga života. Njemu kao Otkupitelju svijeta pripada puno pravo da konačno 
sudi djela i srca ljudi. On je »stekao« to pravo svojim Križem. Tako je Otac »sav sud predao Sinu« 
(Iv 5,22). Sin pak nije došao suditi, nego spasiti i dati život koji je u njemu’ Odbijanjem milosti u 
ovom životu svatko već sudi samoga sebe, prema svojim djelima, odbijajući Duha ljubavi, može 
sebe osuditi i za vječnost. (KKC 675 -679) 

Crkva već sada ispovijeda svoju vjeru u općinstvo svetih, potiče nadu vjernika da će po 
Kristu sudjelovati u zajednici spašenih koja će doći do svoje punine na koncu vremena. 

Biti u konačnom općinstvu svetih u vječnom zajedništvu s Bogom znači ne plašiti se više 
nikoga, pa ni vlastite slabosti, biti čovjekom koga si je Bog zamislio kada ga je pozvao njegovim 
imenom; živjeti s Bogom, živjeti u punini, živjeti zauvijek, ne u nekome vječnom počinku, nego u 
nedokučivoj punini mira, svjetlosti i ljubavi - tko bi mogao točno reći što će to biti? 

Sveti Augustin, je zapisao: „Tada ćemo biti slobodni i vidjet ćemo, vidjet ćemo i ljubit ćemo, ljubit 
ćemo i zahvaljivat ćemo. Gledaj, to će doći na kraju, na kraju bez kraja“. 

Proroci i sveti Ivan, evanđelista govore nam u slikama o tome što će za nas biti taj novi 
život. Oni ne govore o nebu kao o nekome neodređenom mjestu, negdje iznad oblaka. Nebo je 
ondje gdje se nalazi Bog, gdje ljudi žive s njime kao njegov narod. Stara zemlja natovarena 
grijesima i iskvarena čovjekom, nestala je. Nova zemlja služi čovjeku kao domovina, zemlja kakvu 
je Bog htio, osvijetljena uskrsnulim Kristom. Svijet u kojemu ljudi, njegov narod, žive s njime i 
ispunjeni su gledanjem njega: on im je svjetlost i život. Zbog toga im sunce i mjesec više nisu 
potrebni. A u novome Jeruzalemu nema više ni kuća od kamena, ni Hrama gdje bi čovjek susreo 
Boga. Bog je tu, on obitava među ljudima. 

To je nova plodna zemlja kojom obiluju biblijske slike: izbijaju izvori u pustinji; raste 
drveće i donosi rod: dvanaest puta godišnje. Svijet u kojemu nijedno živo biće ne ugrožava drugo: 
vuk boravi uz janje; mogu živjeti skupa, a da se ne izjedaju. Dijete stavlja ruku u gujinje leglo, a 
guja ga ne ujeda (usp. Iz 11, 6-8). 

Ljudi otkrivaju što znači ispunjeno i cjelovito čovječanstvo: nema više ni bolesti ni smrti, ni 
osamljenosti ni žalosti, ni suza ni mržnje, ni neprijateljstva ni potlačivanja. 

Ima i drugih slika, jer nije moguće doći na kraj s opisima te punine: oči slijepih i uši gluhih 
otvaraju se, hromi poskakuju poput jelena, a jezik nijemih kliče od radosti (usp. Iz 35, 5-6). Mačevi 
i koplja postaju suvišnima; lome se, a iz njih se prave plugovi i srpovi. I ne pomišlja se više na rat! 
Svaki može ostati sjediti u svome vinogradu ili smokviku, nema nikoga tko bi širio nemir (usp. Mi 
4, 3-4). Sam Bog otire suze s očiju žalosnih - da, ono što je bilo, toga više nema. Gledat će lice 
njegovo, a ime će im njegovo biti na čelima. 

Razmisli! Crkva je zajednica vjernika u službi Kristovoj i kraljevstva Božjeg u svijetu, da li u 
skladu s mojim pozivom i staleskim dužnostima služim Kristu za uspostavu kraljevstva Božjeg na 
zemlji? Razmišljam li o općinstvu svetih na koje sam pozvan kao o cilju moga života? 

PUT CISCENJA 


Uvod o putu čišćenja općenito 

Osobno otkriće vjere i opredjeljenje za Boga što predstavlja početak autentičnog i zrelijeg 
kršćanskog života, u pozitivnoj i radosnoj životnoj situaciji ili mučnoj i teškoj, popraćeno je 
iskustvom svijesti o Božjoj prisutnosti, gotovo redovito popraćenoj radošću i gorljivošću zbog 
veličine i ljepote nove spoznaje duhovnog života, dragocjenosti dara Božje ljubavi i zahvalnosti 
Božjem milosrđu. A vjernik će tek s vremenom naučiti da ne pripisuje sebi zasluge za primljeni dar 
te da ne zamjenjuje početnu gorljivost i želje sa stvarnom svetošću. Vjernik s vremenom postane 
svjestan daje početni trenutak milosti lijep i očaravajući samo početak dugog i zahtjevnog puta. Na 
poziv i dar milosti treba svakodnevno spremno odgovoriti. 

Tko odluči poći za Kristom i nasljedovati ga ubrzo će primijetiti da treba puno toga mijenjati 
u svom životu. Gospodin traži prihvaćanje napora kojim uz pomoć njegove milosti treba mijenjati 
način prosudbe, vrednovanja i ponašanja u životu što podrazumijeva nutarnju preobrazbu i asketski 
napor da se ostvari umiranje starog i rađanje novog čovjeka. Idealizirani put savršenstva kršćanskog 
života tako postaje realističan u sučeljavanju sa stvarnošću i istinom o nama samima. Na taj je način 
početni period duhovnog života popraćen povremenim iskustvima Božje slasti, ali i vlastitim 
slabostima i nedostatcima, nesigurnostima i nejasnim motivacijama u svakodnevnom životu. Malo 
po malo vjerniku se bistri slika vlastitog duhovnog identiteta. 

Ono što na poseban način karakterizira kršćanski život u ovoj fazi je dublje iskustveno 
shvaćanje prepreka koje se javljaju na putu ostvarenja naslućenog ideala kršćanske svetosti, a to su 
grijeh i korijeni grijeha, strasti, slabosti, požude i napasti. Duša koja se u molitvi počne nositi s tim 
stvarnostima, iskustveno uči dinamike duhovnog života. Radi se o vremenu čišćenja od grijeha, 
krivih strasti i zlih sklonosti, a na taj način vjernik oslobađa slobodu za veću ljubav prema Bogu i 
čovjeku. Ovaj period duhovnog života može potrajati i više godina. 

Dakle, proces sazrijevanja u duhovnom dinamizmu rasta podrazumijeva nutarnje čišćenje. 
Tog procesa postaju svjesni samo oni koji se ozbiljno trude u življenju vjere, te postaju svjesni 
svega što priječi, otežava i usporava duhovni rast. Iz tog iskustva se kod vjernika rađa želja za 
odbacivanjem teškog i lakog grijeha te nastojanje da se u svemu sluša Boga. Duša postaje svjesna 
potrebe nutarnjeg čišćenja i zbog svijesti o prisutnosti Boga svetoga. 

Svijest o Božjoj svetosti uvećava nutarnju svijest o duhovnoj nepročišćenosti. Taj popratni 
osjećaj za svetost se očituje u većem poštovanju Boga i sinovskom Božjem strahu punom 
poštovanja, te prouzrokuje muku duše zbog vlastite nepročišćenosti. Istovremeno Božja ljubav je 
potiče da prihvati i primjeni sva sredstva i napor u vremenu koja će je dovesti do željene čistoće. Ta 
muka i napor čišćenja trebaju pripremiti dušu za prosvjetljenje i sjedinjenje s Bogom. 

Sv. Ljudevit je toga duboko svjestan te ukazuje na temeljnu dinaminku poručujući: „Trebaš 
smrviti i rastaliti u sebi starog Adama, da postaneš novi u Mariji“ (PP 221). Ih na drugom mjestu 
još jasnije: „Stoga, ako se koja duša daruje njoj bez ograničenja, i Marija se njoj dariva 
neograničeno. Samo naše pouzdanje u Mariju ne smije biti preuzetno, nego trebamo sa svoje strane 
nastojati steći kreposti i ukrotiti svoje strasti“ (PP 181). Dakle, prema svecu, duhovni napor i učinci 
puta čišćenja su preduvjet i temelj za kušanje plodova življenja posvete koju on naučava. 

U početnom periodu duhovnog života nakon obraćenja, koji se obično naziva put čišćenja, 
glavna briga i napor vjernika prema kojem ga potiče Duh Sveti je izbjegavanje grijeha, 
savladavanje požude, strasti te svega što bi moglo dovesti do gubitka Božje ljubavi i milosti. 7 To je 


7 A. Tanquerey, Compendio di teologia ascetica e mistica, Rim, 1927., st. 222, Autor slijedeći nauk sv. Tome 
Akvinskog upravo u ovim kategorijama iznosi opis klasičnog nauka o početnom stupanju rasta ljubavi na putu 
duhovnog sazrijevanja. 




početni stupanj ljubavi u kojoj vjernik treba ustrajati i rasti. Čišćenje je napor za postizanje nutarnje 
slobode. Rasti i duhovno sazrijevati znači postajati evanđeoski slobodan, ali ne toliko od vanjskih 
uvjetovanosti, što uvijek nije moguće, nego od svih nutarnjih neurednih vezanosti, prvenstveno od 
grijeha koji je uvijek jedna vrsta ropstva, a zatim i od onoga što su duhovni autori nazivali strastima 
duše, zatim egoistične strasti, strasti zlopamćenja, zavist, strasti gospodarenja, oholosti i želje za 
vlašću, neurednim užicima. Strasti se u konkretnom životu iskazuju i očituju konkretnim činima, u 
lakšim ili težim grijesima. 

Kršćanin treba čistiti srce, potpomognut milošću činiti napore koji vode umiranju staroga 
čovjeka s njegovim željama kako bi se u Kristu u nama rodio novi čovjek. Ova askeza čišćenja je 
usmjerena prema novom životu, rastu, uskrsnuću. Ona oslobađa za život, stvara prostor obnovljenoj 
ljubavi i otvara put željenoj punini. Inače klasični katolički nauk govori o dva dijela duhovnog 
života: o naravnom i nadnaravnom. Naravni dio duhovnog puta (čišćenje i sazrijevanje) je 
karakteriziran gore spomenutom početničkom ljubavlju i asketskim dijelom u kome prevladava 
ljudski napor potpomognut Božjom milošću, u kome duša više upoznaje Boga, samu sebe kao i 
temeljne dinamike i prakse duhovnog puta. 

A nakon dužeg ili kraćeg perioda, koji može potrajati i mnogo godina askeze, napora, 
odricanja, mrtvljenja, slavljenja sakramenta, liturgijske i osobne molitve razmatranja te služenja 
Bogu, kada duša pokaže i dokaže svoju odlučnost da istinski želi ljubiti Boga, Bog može, a ne 
mora, uvesti dušu na mistični put i u nadnaravni dio duhovnog života (prosvjetljenje i sjedinjenje), 
koji duša ne može ni na koji način sama proizvesti nego pasivo prima od Boga ono što joj on daruje, 

o 

u mjeri i načinu kako to Bog hoće. 

Praktične asketske upute su usmjerene izravno vjerniku u osobnom iskustvu da ga potaknu 
na zauzetost i rast, ali napominjemo da u duhovnom životu vlastito duhovno iskustvo treba 
mudrosno vrednovati. Potrebno je ulagati napor, ah bez Božje milosti duša ne može postići duhovni 
napredak. Dakle, uz sve napore i odluke, valja moliti i slijediti božansku pedagogiju milosti koja 
nas odgaja našim duhovnim uspjesima ili slabostima, nemoćima i padovima. 

S vremenom uz molitvu i uloženi napor duša u duhovnom životu sazrijeva tako da ono što 
trenutno ne uspijeva, uspjet će kada ojača u milosti. Na tom putu može se duhovno okoristiti i 
vlastitim slabostima i nemoći, zaživjeti ono što bi željela i oko čega se trudi u smislu dublje 
spoznaje vlastite nedostatnosti i bijede, ali je to ne smije voditi putem samosažaljenja, depresije, 
očaja, nego upravo suprotno, treba je dublje ukorijeniti u poniznost i pobuditi svijest veće potrebe 
za Isusom. 

Put čišćenja upućuje vjernika na asketski napor u borbi sa samim sobom i nasljedovanju 
Isusa. Osoba se treba mudrosno nositi s tom dinamikom u vlastitom duhovnom iskustvu. S jedne se 
stran se ne smije prenapregnuti u odricanju i umiranju sebi do te mjere da dođe do onoga stava koji 
izražava stariji sin u prispodobi o milosrdnom ocu kada kaže: „Nikad mi ništa nisi dao“ (usp. Lk 15, 
29). To jest, ne smije usvajati sliku Boga kao onoga koji ništa ne daruje, a neprestano nešto brani i 
zapovijeda. Asketski napor je usmjeren na borbu protiv našeg egoizma, grijeha, zlih sklonosti (stari 
čovjek), a ne protiv dostojanstva osobe kao takve koja uvijek ostaje ljubljeno dijete Božje. 

Kada osoba koja živi posvetu primijeti da ide u tom smjeru u svojim naporima u življenju 
vjere, treba se opustiti čineći ono što je ispunja i zadovoljava slaveći Boga za sve dobro što se 
nalazi u njenom životu. Također treba paziti da ne padne u stanje neprestanog, a postupno i 
isključivog traženja onoga što joj se sviđa ili joj je ugodno, jer u tom slučaju lako postaje egoist što 
se izravno protivi kršćanskom životu. Duh žrtve, mrtvljenja, pokore i napornog rada na samome 
sebi na koje potiču, ove vježbe za cilj imaju izgradnju i oplemenjenje vlastitog karaktera i 
zadobivanje krjeposti. 

Evo sažetog opisa stanja i dinamike duše koja prolazi put čišćenja. U katoličkoj i svetačkoj 
tradiciji bilo je više pokušaja da se rast duhovnoga puta opiše kao rast nutarnjih stanja i duhovnih 
dinamika koje duša prolazi na putu sazrijevanja od obraćenja pa sve do vrhunaca mistike i svetosti. 8 9 


8 L. Borriello, Ascesi - Ascetica u Dizionario di mistica, Vatican, 1998., st. 155. 

9 U svetačkoj tradiciji najpoznatiji spisi na ovu temu su: Sv. Terezija Avilska, Zamak duše, KS, Zagreb 1985. Svetica 
opisuje stupnjeve puta rasta duše u svetosti koristeći slike 7 odaja zamka; bi. E. Susone, II libreto delle nove rupi, u 

Opisi koji slijede imaju samo općenito značenje, a slijede autore i način kako je opisano u 
prethodnoj noti. Valja odmah napomenuti da je cilj puta duhovnoga rasta svetost koja se sastoji u 
unutarnjem proživljenom sjedinjenju s Bogom. Znamo da nam je ucjep ljenje u Krista i božanski 
život milosti darovan u krštenju, a po autentičnom duhovnom životu, prakticiranju sakramenata, 
molitvi i svim drugim pobožnim vježbama i praksama događa se proces duhovnog sazrijevanja koje 
prolazi kroz različite faze i stanja što traje cijeli život. 

Sv. Ljudevit, nazivajući Krista Mudrošću, toga je duboko svjestan te opominje svoga 
čitatelja da put duhovnoga rasta od čišćenja preko prosvjetljenja do sjedinjenja ne shvati olako i 
brzopleto: „Blažen i tisuću puta blažen onaj tko dobije Mudrost nakon deset, dvadeset, trideset 
godina molitava, pa ijedan sat prije smrti“ (LJVM 184 i 188). 

Na početku autentičnog duhovnog puta vjernik je iskreno prožet željom da živi kao dobar 
kršćanin i da baštini vječno spasenje, ali nema nikakvih posebnih želja za duhovnim napretkom i 
savršenstvom. Obavlja svoje pobožnosti, ali nije dublje privučeni molitvom. Ponekad kad moli za 
vremenite milosti (zdravlje, posao, dobra itd.) pokazuje neku vrstu gorljivosti, ali iskustveno ne 
poznaje što je to nutarnja sabranost. Ponekad razmišlja o istinama vjere, ali se to u njemu ne događa 
spontano i kao prirođeno duši, ali ne traži ni priliku i način u okružju gdje živi kako bi duhovno 
rastao i bolje upoznao svoju vjeru. 

Obično malo misli na Boga, a kad donose odluke da mu služi to čini bez poleta i 
postojanosti. Njegovom kršćanskom životu nedostaje istinskog, sebedarnog, ljubavlju motiviranog i 
proživljenog mrtvljenja. Obično daje važnost vanjskim grješnim činima, premalo obraća pozornost 
na nutarnje zle pokrete duha koje nosi u sebi; požude i strasti su loše i nedovoljno odbačene u srcu 
te živi duboko u nesavršenstvu ljubavi. Uopće se ne obazire na lake grijehe koje čini, ne trudi se 
izbjegavati grješne prigode niti se trudi ispravljati nedostatke i loše crte svog prirodnog karaktera. 
Duše koje žive u ovome stanju, ako ne pođu putem duhovnoga rasta jako su izložene opasnosti da 
potpuno izgube duhovni život po padu u trajno stanje teškoga grijeha bez želje da se iz njega 
izvuku. 

One duše koje iz ovoga stanja pođu putem sazrijevanja, kušaju nešto od nutarnje želje za 
duhovnim rastom i napretkom, ali to stanje nije u njima postojano. Radi se o osobama koje se rado 
utječu molitvi, ali bez velike želje i gorljivosti. Gorljivo traže od Boga materijalna i vremenita 
dobra, a premalo paze na ona duhovna. Željeli bi ispraviti svoje pogrješke i napredovati u dobru, ali 
se oko toga trude s premalo postojanosti i odlučnosti. Poznaju iskustveno i vrijednost kršćanskog 
mrtvljenja, a kada padnu u smrtni grijeh spremno se podignu po ispovjedi. 

Ponekada se istinski bore sa sobom i čine ozbiljne veće napore oko toga, ali s premalo 
postojanosti. Nisu navezane na svoje manjkavosti i imaju neku vrstu pažnje i u izbjegavanju lakih 
grijeha, ali se ne znaju uzdići i boriti se protiv svih lakih grijeha nego samo nekih. Mnoge od duša 
koje žive u ovome stanju u njemu trajno ostaju jer malobrojne pobjede u duhovnom životu protiv 
grijeha, požuda strasti i samih sebe, drže ih da ne padnu niže bez da po tim istim pobjedama 
uspijevaju napredovati i duhovno sazrijevati. 

Duše koje žive ova opisana stanja trebale bi se ozbiljno potruditi oko produbljivanja istina 
vlastite vjere i usvajanja njenih temeljnih praksi i duhovnih uvjerenja. Na poseban način bi se 
trebali ustaliti u molitvi meditacije i temeljitom ispitu savjesti, vježbati se u primjeni kršćanskog 
duha odricanja, prihvaćanja u duhu vjere sebe i poteškoća na koje nailaze u životu, a sve to u 
jačanju volje i odlučnosti da žive vjerodostojan kršćanski život prožet čišćom ljubavlju. 


Opere spirituali, Edizioni Paoline, Cinisello Balsamo (Milano) 1971. BI. Susone razarđuje istu temu koristeći slike 9 
hridina opisa pojedenih stanja duše. Za studijski pristup ovoj temi vidi A. Saudreau, I gradi della vita spirituale, 2 vol. 
Vita i pensiero, Milano 1937. U svim ovim pokušajima bili oni svetački ili studijski se mogu jasno razlučiti tri temeljna 
razdoblja duhovnog života, put čišćenja, prosvjetljenja i sjedinjenja, pa i mi u našem kratkom opisu ne ulazimo u 
detaljnije analize i opise stanja u pojedinim fazama putova kako to čine gore navedeni autori, nego iznosimo samo neke 
temeljne opisne smjernice za tri puta duhovnog života. 

PRVI DIO: TEMELJNA DINAMIKA, DIJALOŠKA STRUKTURA, TEMELJENO 
UVJERENJE KRŠĆANSKOGA ŽIVOTA I POČETAK PUTA DUHOVNOG RASTA 


1. Temeljna dinamika 10 odgoja na putu duhovnoga rasta 

Sve duhovnosti u skladu sa Svetim pismom, tradicijom i naučiteljstvom Crkve daju veliku 
važnost načinu i dinamici duhovnog rasta vjernika koji prigrle pojedinu duhovnost. U sklopu jedne i 
jedinstvene katoličke crkvene duhovnosti na sličan način, ali s različitim naglascima slikama i 
simbolima, opisuju duhovni rast vjernika. 11 

U raznim prikazima duhovnosti danas se mogu se pronaći bitni elementi temeljne dinamike 
puta duhovnog rasta vjernika. Na primjer pozivajući na F. Ruiza E. Riche ~ ih je sustavno izložio 
naglašavajući da se radi o duhovnoj dinamici koja sadrži: svetost kao cilj duhovnog života shvaćena 
kao životni plan, težnja usmjerena prema tom cilju, nutarnja i vanjska sredstva da se postigne cilj i 
vrijeme ostvarenja. 

1.1. Svetost kao cilj duhovnog rasta 

Svetost prema Božjem planu spasenja je plod našeg sjedinjenja s Kristom, punina 
kršćanskoga života: „Jer u njenu nas izabra prije stvorenja svijeta da budemo sveti ne neporočni 
pred Bogom“ (Ef 1,4). Svetost se sastoji od sjedinjenja s Isusom, sudjelovanja u njegovim 
otajstvima, usvajanju njegovih stavova, kreposti, misli i stila ponašanja. 

Crkva danas naučava i jasno naglašava opći poziv vjernika na svetost: 

„Gospodin Isus, božanski učitelj i uzor svake savršenosti, svim je svojim učenicima i 
svakome pojedinome bilo kojega životnog stanja propovijedao svetost života, čiji je on sam 
početnik i dovršitelj: »Budite, dakle, savršeni kao što je savršen i Otac vaš nebeski« (Mt 5, 48). U 
sve je, naime, udahnuo Duha Svetoga da ljube Boga svim srcem, svom dušom, svim umom i svom 
svojom snagom (usp. Mk 12, 30) te da se uzajamno ljube kao što ih je Krist ljubio (usp. Iv 13, 34; 
15, 12). Kristovi su sljedbenici od Boga pozvani, ne zbog svojih djela, nego po njegovu naumu i 
milosti; opravdani u Isusu Kristu, u krstu vjere uistinu su učinjeni djecom Božjom i dionicima 
božanske naravi, te su stoga doista posvećeni. 

Oni, dakle, živeći moraju uz Božju pomoć držati i usavršavati svetost koju su primili. 
Apostol ih opominje da žive »kako dolikuje svetima« (Ef 5, 3), da se obuku »kao Božji izabranici, 
sveti i ljubljeni, u duboko milosrđe, dobrostivost, poniznost, skromnost i strpljivost« (Kol 3, 12) te 
da donesu plodove Duha za posvećenje (usp. Gal 5, 22; Rim 6, 22). A budući da se u mnogočemu o 
sve ogrješujemo (usp. Jak 3, 2), neprestance nam je potrebno Božje milosrđe te svaki dan moramo 
moliti: »Otpusti nam naše dugove« (Mt 6, 12). 

Svima je stoga razvidno da su svi Kristovi vjernici, kojega god staleža ili reda, pozvani na 
puninu kršćanskoga života i na savršenstvo ljubavi; tom se svetošću i u zemaljskom društvu 
promiče čovječniji način života. Da bi postigli tu svetost, vjernici neka ulažu sile koje su primili 
prema mjeri Kristova dara da se - idući njegovim stopama i suobličeni njegovoj slici te vršeći u 
svemu Očevu volju - svom dušom posvete Božjoj slavi i služenju bližnjemu. Tako će se svetost 
Božjega naroda razrasti u obilne plodove, kao što to u povijesti Crkve sjajno pokazuju životi tolikih 
svetaca.“ (LG 40) 

Sv. Ljudevit Montfortski skupa sa svom svetačkom tradicijom naglašava da je na 
duhovnome puta svetost cilj kojemu želi voditi vjernika. Ne zadovoljava se prosječnim, 


10 Pod pojmom dinamike podrazumijevamo duhovno iskustvo koje vjernik proživljava tijekom vremena s različitim 
nutarnjim stanjima koja prolaze kroz periode sve dubljeg usvajanja na putu sazrijevanja i rasta. 

11 Teloški gledano duhovni život se temelji na teologalnim krepistima, vidi Marco di Gesu Nazareno, Le virtu teologali 
nella vita spirituale, u Rivist di vita spirituale I-III, 1962, str, 25-84. A za duhivni rast AAVV, La crescita spiritule, 
tape,criteri di verifica, strumenti, EB, Bolonja, 1988. Vidi J. Mužić, Lavia della perfezione, u Rivist di vita spirituale 
II, 2001, str. 146 -172. 

12 E. Riche, La pedagogie de saintete de s. Louis de Montfor, Pariz. 2003. E. Riche, Suivre Jesus avec Marie, 2005., 

neophodnim, minimumom. Kao i drugi sveci, prvo je sam herojski velikodušno živio vjeru, a onda 
kao duhovni otac i vođa vjeran Kristu i Evanđelju sve kršćane poziva na taj isti put. Život svetaca 
njihov nauk i njihovi spisi imaju za cilj potaknuti i voditi vjernika putem duhovnog savršenstva do 
svetosti. 

„Dušo, živa sliko Božja, otkupljena dragocjenom krvlju Isusa Krista, Gospodin tvoj želi da u 
ovom životu postaneš sveta kao on, a u drugom slavna kao on! Posve je sigurno da je tvoj poziv 
postići svetost Božju. Tome moraju smjerati sve tvoje misli, sve tvoje riječi, svi tvoji čini, sve tvoje 
pokore i sva tvoja nastojanja u životu; inače se protiviš Bogu, jer ne činiš ono za što te je stvorio i 
radi čega te uzdržava. Oh, divnoga li djela! Prah se pretvara u svjetlo, blato u čistoću, grijeh u 
svetost, stvor u Stvoritelja i čovjek u Boga! Oh, divnoga li djela! - ponavljam, ali to je djelo tako 
teško u samome sebi i nemoguće samoj naravi. Jedini ga Bog može proizvesti svojom milošću, i to 
milošću obilnom, izvanrednom. Stvaranje čitavog svemira nije tako veliko remek-djelo kao to“ (MT 
3). 

Iz teksta je jasno da je za Montforta svetost teologalna kategorija, to jest povezana s našim 
odnosom s Bogom, sjedinjenjem i preobraženjem duše u Isusa Krista jer kada svetac govori o 
pozivu na svetost, ne ostaje neodređen nego ukazuje i na samu njenu bit: „Ova je pobožnost lagan, 
kratak, savršen i siguran put da dođemo do sjedinjenja s našim Gospodinom, u čemu je bit 
kršćanskog savršenstva“(PP 152). 

A u konkretnom svakodnevnom životu svetac vidi sve naše čine i djela usmjerene na 
postizanje svetosti. Bez ucjepljenja u praksu svakodnevnice, općeniti poziv na svetost ostaje bez 
korijena na kojemu bi mogao izrasti plod. Montfort to poručuje kada govori o življenju posvete, 
uvjerava o potrebi: „da se njome poslužiš da postaneš sveta i nebeska, jer je ova tajna samo toliko 
velika koliko se koja duša njome okoristi. Pazi da ne ostaneš skrštenih ruku, besposlena, jer bi ti 
moja tajna mogla postati otrov i biti na propast. I u onoj mjeri, kojom se budeš njome služila u 
običnim poslovima svoga života, upoznat ćeš njezinu vrijednost i izvrsnost“ (MT 1). 

Dakle, po krštenju svetost darovana kao poziv i bitno posvećenje u vjerniku mora zaživjeti, 
mora postati odgovor i u konkretnom životu i osobno proživljena svetost. Za kršćane svetost je 

1 T 

najviša vrednota koja nadopunja i usavršuje sve druge ljudske i duhovne vrijednosti i krjeposti. 
Svetost svjedoči o Božjoj prisutnosti u nama koja preobražava, usavršuje i usrećuje privlačeći ljude 
Bogu. Mi u vjerovanju ispovijedamo: „vjerujem u općinstvo svetih“. Dakle, svaka svetost je osobna 
ali crkvena, eklezijalna, ostvaruje se živeći u Crkvi i za izgradnju same Crkve. Ne postoji privatna 
svetost. Ona je uvijek osobna u zajednici vjernika i za izgradnju Crkve. 

Razmisli! Jesam li svjestan da Bog i mene poziva na svetost? Koje su za mene glavne 
prepreke na tom putu? Da li živeći vjeru s vremenom rasteš u ljubavi prema Bogu i bližnjemu? 

1.2. Težnja usmjerena prema svetosti te božanska milost i ljudska djela kao sredstva 
da se ona postigne 

Pojam ljudske težnje je povezan sa željom i podsjeća nas na mnoge bitne stvari ljudske 
egzistencije. Ona se općenito opisuje kao sklonost i usmjerenost prema nekom dobru koje se još ne 
posjeduje, ali se djelomično poznaje te tako potiče ljudsko djelovanje na potrebni napor kako bi 
osoba dosegla žuđeno dobro. Želja motivira i potiče čovjeka u volji na odluku i djelovanje. U 
onome što osoba želi očituje se ona sama, njezina uvjerenja, moral i ljestvica vrijednosti. 14 

Kvaliteta ljudskoga života ovisi o tome koje težnje imaju prednost u ostvarenju ideala 
življenja. Želja se nalazi u temelju ljudskoga života i gotovo uvijek prethodi voljnim činima. Ona je 


13 Vidi A dos Santos Vaz, Svetost u shvaćanju Biblije, i M Schlosser, pozvani na svetost u Communio, 39, 2013, str. 28- 
37; 37 -47. KS Zagreb. E. Ancilli, La santita cristiana, don odi Dio e impegno dell uomo, u Rivist di vita spirituale VU¬ 
KU, 1987, str, 393 - 437. B. Groeschel, Psihologija duhovnog razvoja, Verbum, Split 2009. 

14 M. Ivančević, Želja i duhovni život, u Kateheza, 28, (2006.), str. 86-75. L.Crippa, II desiderio di Dio nella vita di 
consacrati, u Rivist di vita spirituale IX-XII, 1971, str, 458 - 471. 

neizostavna stvarnost koja pomaže u izgradnji autentična kršćanskoga života koji, kao što smo rekli, 
počinje odgovorom ljubavi na ponuđenu Isusovu ljubav. Želja u duši ne smije gasnuti, treba je 
stalno pobuđivati i ona će za dušu biti pokretač da čini djela, traži načine i sredstva da dođe do 
željenoga cilja. 

Sv. Ljudevit je svjestan da je za rast u duhovnom životu potrebna želja i usredotočenost na 
svetost kao cilj duhovnog sazrijevanja. Ono podrazumijeva rast u svim ljudskim vrlinama te 
moralnim i bogoslovnim krjepostima koje se postižu i žive u konkretnim činima svakodnevnog 
života u nasljedovanju Isusa Krista. 

„Svo kršćansko savršenstvo sastoji se u želji i odluci da se postane svet. Ako tko hoće ići za 
mnom, u obraćenju i mrtvljenju, neka se odrekne samoga sebe; u trpljenju, neka uzme križ svoj; u 
nasljedovanju Isusa i djelovanju, neka me slijedi“ (PPK 13). 

A želja svetošću, za duhovnim rastom i čistom ljubavlju kojim bi duša odgovorila na čistu 
Božju ljubav prema klasičnom nauku katoličke duhovnosti 15 nutarnji je pokret duše prema dobru 
koje se još ne posjeduje, ali se može do njega doći. Ona je čin volje koja pod utjecajem djelovanja 
milosti ne odustaje, nego se trajno usmjerava prema duhovnom napretku, podnoseći napor puta, ne 
odustajući zbog zapreka na koje nailazi i želi duhovni napredak u ljubavi sve do potpuna ostvarenja 
želje, a to je u biti postignuta svetost. 

Karakteristike su te želje da mora biti popraćena poniznošću jer duša sama po sebi ne može 
postići željeni cilj, s punim pouzdanjem u Boga, postojana s postupnim rastom, praktična i 
učinkovita jer se trudi u svojim činima odstranjivati ono što je Bogu mrsko u duši i što je priječi da 
uistinu ljubavlju uzvrati na Isusovu ljubav. U toj se želji treba svakodnevno vježbati, činiti nutarnje 
čine ljubavi i želje da se ljubi Isusa, a istodobno treba Boga moliti da želju ojača i podrži. 

Težnja i želja za svetošću popraćena povjerenjem i sigurnošću da će uz Božju pomoć nadići 
sve zapreke na duhovnome putu pozitivno karakterizira kršćanski život. Tamo gdje je živa želja 
sigurno je da postoji i ozbiljno nastojanje u kršćanskome životu, gdje one ne postoje taj život je 
krhak. Tako da težnja i želja na neki način otkriva samo duši stupanj življenog savršenstva i postaje 
izvor snage za dalji put i rast. 

Sv. Franjo Saleški uči: „Dragi moj Teotime, to ti drugim riječima znači, da mi moramo imati 
nezasitnu želju ljubiti Boga, da mi bez prestanka gomilamo ljubav na ljubav.O, srce moje duše koje 
si stvoreno zato da ljubiš beskonačno dobro, koju ljubav ti možeš željeti, ako ne tu ljubav koja je 
najpoželjnija od svih drugih ljubavi? Jao! Dušo mojega srca! Koju želju ti možeš ljubiti, ako ne 
želju koja je od svih najvrednija ljubavi? O ljubavi svetih želja! O želje svete ljubavi! Kaliko sam ja 
žudio za tim, da želim vaše savršenosti! Dragi moj Teotime, ne lezi u našoj moći da znamo, ljubimo 
li mi Boga više nego sve druge stvari, ako nam Bog sam to ne objavi. Ah mi možemo svakako 
znati, da li ga mi želimo ljubiti. I kada mi osjećamo u sebi želju za svetu ljubav, tada mi znamo, da 
mi počinjemo ljubiti. Želja da ljubimo i ljubav sama potječu od iste volje. Čim smo mi dakle stvorili 
pravu želju da ljubimo, mi počinjemo imati ljubav. I prema tome koliko ta želja raste, toliko se 
povećava i ljubav. Tko žarko želi ljubav, on će doskora žarko i ljubiti.“ . (Teotim XII,2) 

Čovjek može težiti samo za onim što je prije upoznao kao dobro. Težnja za svetošću mora 
biti bez ograničenja, njoj se ne smiju stavljati ograde. Ideal savršenstva vuče svaku dušu da ide 
naprijed, da ne odustane i ne sustane. Čim nestane u čovjeku ove težnje on nazaduje pa i pada u 
duhovnom životu. Jedna od prvih od prvih zapreka u duhovne rastu je kada netko odbacuje težnju 
prema, svetosti, težnju da čistom ljubavlju ljubi Bogu, težnju za savršenstvom. 

Sv. Augustin cijeli kršćanski život interpretira pod vidikom želje: „Želja je tajna ljudskog 
srca. Koliko želja više širi naše srce toliko više postajemo sposobni prihvatiti Boga... Ne možete 
sada njega motriti, vaša obveza je željeti to motrenje. Sav dobar kršćanski život je svetoj želji. Ako 
neka stvar danas je u želji, još je se ne motri, ipak po želji duša se širi i moći će biti ispunjena kada 
se ono dogodi... Na sličan način Bog jača naše želje i čini dušu sposobnom. Živimo dakle braćo od 
želje jer trebamo biti ispunjenih 4 (Kom. liv, Prop.4). 


15 A. Royo Marin, Teologia della prefezione cristinana, Rim, 1965., str. 932-936. 

U svetačkoj tradiciji ne potiče sa samo na želju za savršenstvom i svetošću govoreći o 
neophodnosti rasta u krjepostima na tom putu nego je ukazao i na neophodna sredstva, teologija 
precizira ulogu Božje milosti i ljudske suradnje na tom putu. Na putu duhovnoga rasta prvenstvo 
svakako ide Božjoj milosti koja prethodi, prati i slijedi svako naše dobro djelo. A Bog od vjernika 
traži slobodnu suradnju i zalaganje u duhovnom životu te na taj način svaka osoba doprinosi svom 
putu duhovnoga rasta. 

Sv. Ljudevit uči: „Dušo, što ćeš raditi? Koja ćeš sredstva odabrati da se uspneš kamo te Bog 
zove? Svima su poznata sredstva spasenja i svetosti: zabilježena su u Evanđelju, rastumačili su ih 
učitelji duhovnog života, vršili su ih sveci i nužna su svima koji se žele spasiti i postići savršenost. 
Ta sredstva su poniznost srca, neprestana molitva, svestrano mrtvenje, predanje Božjoj providnosti i 
suglasnost s voljom Božjom. Bezuvjetno je potrebna milost Božja da se svim tim sredstvima 
spasenja i posvećenja možemo poslužiti, a ta se milost daje svima u većoj ili manjoj mjeri. U to 
nitko ne sumnja. Kažem, u većoj ili manjoj mjeri, jer Bog premda je neizmjerno dobar ne podjeljuje 
svoje milosti svima u istoj mjeri, ali ipak svakome daje dostatno milosti. Duša vjerna velikoj 
milosti, čini veliko djelo, a s malom milosti, malo djelo. Vrijednost i veličina milosti koju Bog daje, 
a duša slijedi, čini vrijednost i veličinu naših djela. Ta su načela neoboriva“ (MT 3-5). 

Svetac kao u kratkom sažetku nauka o milosti i asketskom dijelu puta duhovnog rasta gdje je 
naglašenije ljudsko djelovanje, te mističnog dijela puta na kome prevladava preobražujuće 
Božansko djelovanje, iznosi teološki jasan temelj odnosa ljudskih čina i Božje milosti koji zajedno 
čine sredstva kako bi se postigla svetost. Milost je sudjelovanje u Božjem životu. Ona nas uvodi u 
intimnost trojstvenog života. Prvu milost ne možemo nikada zaslužiti. Ona je čisti dar Božjeg 
milosrđa koji duša prima na krštenju. Kada smo jednom primili posvetnu milost, dužnost nam je 
primljenu milost sačuvati, a možemo i trebamo s njom surađivati, stjecati zasluge i tako rasti u 
milosti sve do vrhunaca svetosti. 

Montfort naglašava da je milost za čovjeka, ali nadilazi njega samoga i sve što se može 
postići ljudskim naporom: ,,Oh, divnoga li djela! - ponavljam, ali to je djelo tako teško u samome 
sebi i nemoguće samoj naravi“ (MT 3). Duboko svjestan te stvarnosti Montfort potiče vjernika na 
ustrajno traženje milosti: „Tražimo milost, sve ostalo je ništa. Nije dobro ono što je prevrtljivo i 
prolazno. Mi, radosni, tražimo nebo. Naša je besmrtna duša stvorena za Boga, zemlja je premala, 
ništavna. Trebamo raditi jedino na našem spasu. Eto našeg cilja, evo našeg jedinog posla. Tražimo 
Mariju, tražimo Isusa, Isusa i ništa više. Eto slave i života, dođite, slijedite nas i imat ćemo ih svi“ 
(P 162, 9,14-16). 

Ako gledamo kršćanski kristocentrični život kako ga predočuje svetačka tradicija, prvenstvo 
pripada Božjoj milosti, a tek onda dolaze ljudski napori, i sama pobožnost je plod milosnog 
djelovanja u duši. Suradnja s Božjom milošću se očituje u tome da se vjernik koristi svim 
sredstvima da raste u posvećenju i napredovanju na putu spasenja. 

Biti kršćanin znači djelovati sukladno vlastitoj vjeri i ljudska osoba se treba posvetiti u svoj 
svojoj konkretnosti i egzistencijalnoj situaciji u naravnom i nad nadnaravnom biću i djelovanju a 
sve u sklopu oblikovanja svoje jedne i jedinstvene osobnosti. Na takav način viđenje čovjek u 
duhovnoj teologiji i životu nije statično nego dinamično, što podrazumijeva duhovni rast. 

Razmisli! Težim li istinski za svetošću i trudim li se na tom putu? Koje su mi krjeposti 
najpotrebnije u ovom životnom trenutku? Molim li Boga da mi udijeli potrebne milosti i surađujem 
li s njime? 


1.3. Vrijeme i progresivna pedagogija postizanja svetosti 

Vrijeme u Bibliji, a kao posljedica toga i u duhovnosti je povezano uvijek s objavom i samo 
darivanjem Boga, te povijesnoj datosti čovjeka koji u svakodnevnici određuje vlastitu sudbinu i 


56 




određenja između života i smrti. Čovjek treba biti usmjeren prema cilju određenom od Bog, prema 
punini kraljevstva Božjega. 16 

Vrijeme u bibliji je u biti shvaćeno u odnosu na vječnost. Bog nas u Kristu „izabra prije 
postanka svijeta da budemo sveti i neporočni pred Njim, u ljubavi nas predodredi da postanemo 
njegovi sinovi po Isusu Kristu“ (Ef 1, 4-5). Isus u svome prvom javnom nastupu naviješta puninu 
vremena: „Ispunilo se vrijeme...“ (Mt 4,17). Novi zavjet potiče na dobro korištenje vremena, a 
jedni prvi stav vjernika je prihvatiti taj povlašteni trenutak Božjeg pohoda u svom životu. „Evo sad 
je vrijeme pogodno sad je vrijeme spasenja“ (2Kor 6,2). Biblijski čovjek je svjestan da njegovi dani 
nisu njegovo vlasništvo nego Božje te da iz toga treba učiti mudrost života. Psalmist traži od 
Gospodina da nas nauči dane naše brojiti da steknemo mudro srce (Ps 39,5). Kršćanin treba naučiti 
bdjeti i moliti u svako vrijeme (Lk 21, 36). Apostol Pavao uči da treba koristiti vrijeme za činiti 
dobro (Gal 6,10) u iščekivanju punine kad će Bog biti sve u svima (1 Kor 15,28) Dakle vjernost 
Bogu se događa ili ne događa našoj osobnoj i sveopćoj povijesti u dimenzijama prostora i vremena 
gdje i kada se mi određujemo kao osobe. 

Svetačka tradicija iz objave preuzima ovu stvarnost i nastoji je približiti što više iskustvu 
življenja vjere. Svetost se ne može izgraditi nego u vremenu. Božji plan o svetosti svakog 
pojedinca je plan u vremenu i prostoru, u datoj životnoj povijesnoj situaciji, tako da je darovano 
nam vrijeme za posvećenje po povijesno spasenjskom Božjem djelovanju. Svaki autentičan 
duhovni put podrazumijeva pedagogiju, a stupnjevi rasta ostvaruju se u vremenskim razdobljima u 
kojima dolazi do sazrijevanja i plodova po prokušanoj vjernosti. 

Tek kada se duša istinski trudi nasljedovati Isusa Krista, uči nutarnju praktičnu mudrost iz 
vlastitoga iskustva i dinamike duhovnoga sazrijevanja koje su takve da iziskuju vrijeme. BI. Marija 
Terezija od sv. Josipa tako proživljeno poručuje: 

„Sve treba svoje vrijeme, a najviše unutarnja preobrazba čovjeka: to znadu svi, iz 
iskustva!“ 17 

A da treba ulagati puno truda u nutarnjem životu i da treba puno vremena, nije samo 
antropološka pretpostavka nego Majka i Utemeljiteljica Karmela BSI zajedno sa svom svetačkom, 

io 

pa i karmelskom, tradicijom pripisuje i pozitivnoj Isusovoj volji. Isus sam to tako želi da bi duša 
iskustveno naučila vrednovati dragocjenost Božjega dara. 

„Kad bi Božansko Srce Isusovo sve naše želje i molitve, koje mi dnevno i na blagdane 
osobito - utapamo u more ljubavi i milosrđa za svaku od nas - uslišalo, moralo bi se očekivati, da 
bismo sve morale biti svete. Ali Božanski Spasitelj ne dopušta nam da postignemo na tako brz i lak 
način tako željno očekivani cilj - svetost. Radije nas pušta da se kroz mnoge godine neumorno 
borimo i oko toga trudimo.“ 19 

Sv. Ljudevit, nazivajući Isusa Božjom Mudrošću, to isto jasno poručuje ukazujući na neke 
bitne dinamike iskustva traženje sjedinjenja s Bogom u vremenu: „Što je veći Božji dar, to ga je 
teže i zadobiti. Koliko li nam je potrebno, molitava i napora da zadobijemo dar Mudrosti koji je 
veći od svih ostalih Božjih darova! Poslušajmo što kaže sama Mudrost: „Molite, i dat će vam se! 
Tražite, i naći ćete! Kucajte, i otvorit će vam se” (Mt 7, 7). Kao da nam time želi reći: Ako me 
želite naći, trebate me tražiti; želite li ući u moju palaču, kucajte na moja vrata; želite li me primiti, 
trebate me potražiti. Nitko me ne nalazi, ako me ne traži; nitko ne ulazi k meni, ako ne pokuca na 
moja vrata; nitko me ne prima, ako me ne zatraži, jer se sve postiže molitvom. 

Potrebno je moliti za Mudrost ustrajno. Da dobijemo taj dragocjeni biser, trebamo moliti 
Boga sa svetim dodijavanjem, jer je bez njega nećemo nikada dobiti. Ne budimo kao mnogi koji 
mole nešto od Boga. Kada takvi mole neko duže vrijeme, npr. koju godinu, a ne vide da ih je Bog 
uslišio, oni obeshrabreni prestaju moliti vjerujući da ih Bog i neće uslišiti. Tako gube plod svojih 
molitava i nanose Bogu nepravdu, jer on voli davati i uvijek uslišava dobre molitve na ovaj ili na 


16 AA.VV., Tempo e vita spirituale, Terezianum, Rim 1971. 

17 Probudimo se u Bogu! Izbor iz pisama, str. 168. 

18 Sv. Terezija Avilska, Moj život, „Njegovo veličanstvo neće da uživamo tako dragocjenu stvar bez velike naplate 1,1 (Ž 
11 - 1 ). 

19 Probudimo se u Bogu! Izbor iz pisama, str. 236. 

onaj način. Ako, dakle, želiš postići Mudrost, moli za nju i danju i noću, a da se ne umoriš i ne 
dodije ti. Blažen i tisuću puta blažen onaj tko dobije Mudrost nakon deset, dvadeset, trideset godina 
molitava, pa i jedan sat prije smrti! I ako ju je dobio nakon što je čitav život proveo tražeći je i 
moleći za nju i nastojeći daje zasluži svim vrstama križeva i napora, neka ne misli da ju je dobio po 
pravdi kao nagradu, već iz čistog milosrđa, kao milostinju. Ne, ne, Mudrost neće dobiti duše koje ju 
nemamo i nestalno traže i mole“ (LJVM 184-188). 

Montfort dobro poznaje važnost vremena u duhovnom životu. On naglašava napredak i 
dvostruku dimenziju u duhovnom životu glede na vrijeme, produbljivanje i sve intenzivnije 
življenje posvete u svakodnevnici te ustrajnosti do kraja. Nazivajući posvetu stablom života uči: 

„Predodabrana dušo, budeš li na taj način uzgajala svoje Drvo života koje je nedavno 
zasadio u tvojoj duši Duh Sveti, uvjeravam te da će u kratko vrijeme tako visoko uzrasti da će 
nebeske ptice u njemu prebivati, i postat će tako savršeno da će konačno, kada za to bude vrijeme, 
dati svoj plod časti i milosti, to jest ljubaznog i poklona dostojnog Isusa, koji je bio i uvijek će biti 
jedini Marijin plod. Sretne li duše u kojoj je zasađena Marija - Drvo života; još sretnija ona u kojoj 
Marija raste i cvjeta; veoma sretna je ona u kojoj Marija donosi svoj plod; ali najsretnija od svih jest 
ona koja taj plod kuša i čuva sve do smrti i u vijeke vjekova. Tako neka bude“ (MT 78). 

Dakle po ovom hodu duše s Bogom vrijeme koje živimo postaje povijest spasenja za 
svakoga ponaosob. U svojoj osobnoj povijesti hoda s Bogom čovjek uviđa i svu svoju sporost 
usvajanja evanđeoskog duha, otkiva ograničenost sebe kao stvorenja. Dakle za ne postignutu svetost 
ne postoji isprika vremena „našeg vremena u kome živimo protivna evanđelju“, odgovornost za to 
nije u „našem vremenu“ nego našoj nevjernosti Bogu u vremenu koje nezaustavno i nepovratno 
prolazi. Svetačka tradicija uviđa upravo tu važnu duhovnu dimenziju vremena koje prolazi. Ono 
je čovjeku od Boga darovano kako bi ga koristio za služenje te napredovao u posvećenju." Vrijeme 
je darovano kako bi vjernik poštujući ritam svakodnevnice rastao u milosti. 

Majka Kannela BSI poručuje: „Bilo mi je žao vremena jer sam ga uvijek cijenila više nego 
zlato, stoga nisam htjela više čekati.“ 

„Iskoristi svaku priliku koju ti Bog dade za tvoj duhovni napredak, jer Bog ništa ne čini 
uzalud i bez mudre nakane. Stoga će tražiti strog račun za svaku milost i dragocjeni čas vremena 

koji zlorabiš.“ 

„Vrijeme leti, kao san prolazi cijeli život. Misleći na to, ne trebamo li iskoristiti ne samo 
dane, nego i sate i minute, Bogu da služimo, Boga da ljubimo, da bi uspjeh prispjeti upravo gore do 
vrha brda, gdje je sv. Suzo vidio na predzadnjoj litici stijene, samo četiri ili pet, a na najvišem vrhu 
samo jednu dušu!“" 

Na žalost čovjek može taj dar vremena zloupotrijebiti i nepovratno izgubiti te tako umjesto 
posvećenja uputiti se putem propasti. Montofrt u pjesmama o odbacivanju duha svijeta osim same 
beskorisnosti pojedenih praksi koje vode do grijeha, naglašeno oplakuje i gubitak darovanog 
vremena za tolike ljude 

„Ali koliko je zabranjenih igara, koliki su se u njima izgubili ne vidjevši u njima zlo. 
Kockarske igre su izmislili đavao i odbačenici kako bi se gubilo dragocjeno vrijeme dano čovjeku 
da čineći pravdu zadobije nebo. O vrijeme, o daru Duha Svetoga, o cijeno krvi Isusa Krista, o 
vrijeme koje imaš neizmjernu cijenu! Igrati karte i kocke, kad umreš, tisuću ćeš puta žaliti što si 
tako gubio vrijeme u igrama i ispraznostima ne čineći pokoru. Kad bi prokleti u paklu imali jedan 
sat tvoga izgubljenog vremena, bi li oni slijedili tvoju ludost? Vidjeli bismo ih kako plaču, viču, 
poste i umrtvljuju se. Ah, što bi sve činili kad bi imali taj sat? Ti ga imaš, čini, dakle, ono što bi oni 
činili, ostatak svoga života“ (P 30, 7-9). 


20 P. Anasatasio del. SS. Rosario, Santificarsi nel tempo, str. 13 -31. Rim 1971. 

21 Djelo Božje, str. 141. 

22 Mali vodič k savršenosti, str. 34. 

23 Neobjavljena pisma, pismo br. 1360a. 

„Jao, uopće se ne računa vrijeme koje se izgubi na plesu, iako je vrijeme najveće dobro, iako 
ono ima neizmjernu cijenu, vrijeme je kratko i dragocjeno, dano je da se zadobije nebo“ (P 31, 23). 

Razmisli! Kako provodim i vrednujem vrijeme? Prepoznajem li vrijeme kao Božji dar? Ako 
nakon nekog vremena molitve i napora ne vidim učinke u duhovnom životu jesam li sklon 
odustajanju ili nastavljam tražiti i prepoznavati volju Božju u onome što živim? 

1.4. Temeljne odrednice nauka o stupnjevima i etapama rasta u duhovnom životu i 
ljubav kao savršenstvo kršćanskog života 

Sveto pismo često govori o obraćenju, o Isusovu pozivu i odluci da ga se slijedi. A da je 
duhovni život podložan rastu razvoju je nepobitno potvrđeno u Novom zavjetu dosta je citirati samo 
neke retke iz pavlovih poslanica. 

Duhovno rast je proces u kome vjernik vođen Duhom Svetim postaje sve više suobličen 
Isusu Kristu kako nas sv. Pavao uči: „Budite međusobno mišljenja kako odgovara životu u Kristu“ 
(Fil 2,5). „Ako imamo život po Duhu, Duha i slijedimo (Gal 5, 25). „Naprotiv provodimo u život 
istinu u ljubavi i tako učinimo da sve uzraste u njega koji je Glava, u Krista (...) ostvarimo svoj rast 
za izgradnju samoga sebe u ljubavi“ (Ef 4,15)... „Ne kao da bi ja već postigao ili da bih već bio 
savršen. Ali težim ne bi li to dohvatio jer je i mene dohvatio Isus Krist... zaboravljam ono što je iza 
mene i pružam se za onim što je preda mnom, trčim prema cilju“ (Fil 3, 12 i 14) 

Ipak u Novom zavjetu nauk o rastu, razvoju i sazrijevanju duhovnog života je samo općenito 
potvrđen kao i činjenica da je kršćanin dužan težiti za savršenstvom. Nedostaju definicije i opis 
etapa duhovnoga rasta. 

Svetačka tradicija još iz prvih stoljeća je nastojala pojasniti i precizirati te novozavjetne 
općenite indikacije. Tako sv. Klement Aleksandrijski kod kršćanina razlikuje trostruku dob: dijete, 
odrasla osoba i onaj koji spoznaje. Sv. Grgur iz Niše uči da put duše Bogu prolazi kroz faze svijetla, 
zasjenjenja i tmina. Sv. Augustin stavlja ljubav u središte kršćanskoga života i uči da je svaki 
napredak u duhovnom životu napredak u ljubavi a za etape duhovnoga puta koristi pojmove, 
početnik, napredni i savršeni. Dionizije Areopagita je prvi koji koristi kasnije ustaljenu 
tenninologiju put čišćenja, prosvjetljenja i sjedinjenja. 

I u kasnijim svetačkim djelima koja su postala klasici kršćanske duhovnosti može se uvidjeti 
tradicionalno prihvaćena podjela etapa rasta. U duhovnim vježbama sv. Ignacija Loyolskoga prvi 
tjedan odgovara dinamici puta čišćenja dok putu prosvjetljenja i sjedinjenja preostala tri. Sv. 
Terezija Avilska u Zamku duše govori o odajama a prve tri odgovaraju duhovnom stanju početnika 
(put čišćenja), treća i četvrta su napredne duše (put prosvjetljenja) a preostale tri odgovaraju putu 
stanju savršenih duša i to po dinamici mističnog iskustva koje sve više raste sve do duhovnog braka 
u sedmim odajama (put sjedinjenja). 

Sv. Ivan od Križa iznosi svoj nauk služeći se simbolikom tamnih noći. U ovom prikazu 
duhovnoga rasta početnici (put čišćenja) su oni koji su došli do stupnja ulaska u tamnu noć sjetila, 
napredni oni koji prolaze tamnu noć sjetila i ide putem tamne noći duha (put prosvjetljenja), a 
savršeni, (put sjedinjenja) su oni koji prošli tamnu noć duha i došli do preobraženskog sjedinjenja. 

Sv. Franjo Saleški razlikuje duše početnika koje uz to što ljube Gospodina ljube i mnoštvo 
suvišnih drugih stvari, ispraznih i opasnih po duhovni rast, zatim dolaze duše koje ljube ono što 
Gospodin želi ali pretjeranom nedovoljno razboritom ljubavlju, i na kraju su duše koje ljube ono što 
Bog hoće i na način kako to Bog hoće, savršene duše koje ljube sve stvari samo u Bogu. 

U sedamnaestom stoljeću isusovac Lallemant, oslanjajući se na Taulera, Henrika Susona i 
sv. Katarinu Sijensku uvodi pojam drugog obraćenja i koristi ga da bi izrazio i razlikovao stupnjeve 
duhovnoga rasta. On tvrdi da u životu svetaca i onih koji teže za savršenstvom redovito se događaju 
dva obraćenja, prvo kada se odluče služiti Gospodinu i drugo kaka se potpuno odluče slijediti put 

savršenstva u potpunoj podložnosti svim Božjim poticajima kako bi dospjele do savršenstva i 
svetosti. 

U katoličkoj duhovnosti je prevladao općenito prihvaćen govor o tri puta koji vode do 
savršenstva: put čišćenja, prosvjetljenja i sjedinjenja ili izraženo drugačije početnici, napredni i 
savšeni. Ali treba odmah naglasiti da se ne radi o tri paralelna puta, nego o tri stupnja ih etape 
jednoga puta koji prolaze duše na putu rasta u duhovnom životu od obraćenja do vrhunaca svetosti. 
Nakon Drugog vatikanskog koncila bilo je kritičkih studija koji su ukazivali na neke problematike 
trostrukog viđenja i podjele duhovnog puta zbog prenaglašenosti obrazaca, premale fleksibilnosti, 
poteškoća kod praktičnog vrednovanja duhovnog puta na temelju te podjele. 

Javljali su se i novi prijedlozi za cjeloviti opis duhovnoga puta fleksibilnije raspoređenog u 
pet koraka koji prema njegovu autoru dobro sažimaju sadržaj kršćanskog otajstva, duhovno 
iskustvo i ljudsko življenje. 25 Donosimo sažetak tog opisa puta duhovnog rasta: 

1. Kršćanska inicijacija: Krštenje je korijen i sinteza cijelog duhovnog procesa, te je sa svim 
drugim sakramentima bitni čimbenik duhovnoga puta. Duhovno iskustvo se ostvaruje kod krštenja, 
što podrazumijeva pripravu i rast u slijedećim fazama sve do punine. Ovaj početak duhovnog puta 
je zanemaren jer se krštenje obično prima u djetinjstvu. Danas se u Crkvi javljaju razne inicijative 
vezane uz obnovu krsnih zavjeta. 

2. Poosobljenje i učvršćenje duhovnoga puta. Ima odlučujuću i nezamjenjivu ulogu jer se 
radi o obraćenju i temeljnom opredjeljenju osobe, a odnosi se na cjelokupni život. Vjera se usvaja 
po mjerilima odrasle osobe. Radi se o pozitivnom trenutku osobnog prihvaćanja vjere koji se kod 
nekih događa s krštenjem, a kod drugih nakon više godina kršćanskog života. 

3. Kriza identiteta i čišćenje. Proces kršćanskog sazrijevanja ne slijedi uzlaznu liniju u 
iskustvu. Križ kao kruna Isusova života označuje odlučujuću smjernicu u razvoju kršćanske 
svetosti. Događaju se iskustva tamne noći u kojima Bog preuzima inicijativu, bogoslovne krjeposti 
uzimaju oblik uzajamnosti, pasivnosti, a zatim dolazi do brojnih načina djelovanja i čišćenja. 

4. Provizorna zrelost. Radi se o fazi relativne punine i zemaljske svetosti. Nije to fiksna 
točka jednaka za sve, niti nepomična točka gdje se ostaje godinama sve do trenutka slave. Faza 
svetosti je prikladni način govora, jer osoba nastavlja rasti u svetosti. Najbolji elementi duhovnog 
nauka nam ovdje dolaze iz iskustva samih svetaca. 

5. Smrt i uskrsnuće. Odlučujuća faza duhovnog puta koja nije bila naglašena u 
tradicionalnim podjelama. U duhovni put treba integrirati slabost, bolest, starost i smrt kao 
autentična iskustva, a uskrsnuće kao istinski kraj puta kršćanske svetosti to jest dinamike smrti i 
uskrsnuća započete već kod krštenja. 26 

Usprkos kritikama i novim prijedlozima klasična podjela duhovnoga puta na čišćenje, 
prosvjetljenje i sjedinjenje i dalje ostaje valjanja i u upotrebi je u rječnicima i priručnicima 
duhovnosti i mistike” jer dorađena u sebi sadrži sve bitne značajke novih prijedloga. Ipak treba 
paziti da se ta trostruka podjela ne shvati kao strogo razgraničenje, jer i one duše koje se nalaze na 
putu čišćenja, dobivaju milosti prosvjetljenja. 

U povijesti duhovnosti i istraživanja duhovnoga rasta i savršenstva postavljalo se pitanje 
sažimanja tema o etapama na jednu bitnu stvarnost koja sve to osvjetljava i koja je temelj cijelog 
tog nauka. 


24 Za detaljniji povijesni prikaz ove problematike vidi G. Gozzelino, Al cospeto di Dio. Elementi di teologia spiritule, 
ELLE DI Cl, Torino, 1985, str. 129- 140. 

~ 5 Vidi članak S. De Fiores, Itinerario spirituale u DS, Rim. 1979, str. 787-809; F. Ruiz, Divnetare personalmente 
adulti in Cristo, u AA.VV., Problemi eprospetive di spiritualita, Brescia, 1982. A. Ronco, I dinamismi psicologici 
nella crescita spiriutale, u Rivist di vita spirituale I-III, 1990, str. 145- 161. 

26 Sažetak podjele duhovnog puta je od F. Ruiza. Razrađen je u gore citiranom članku, a mi ga preuzimamo iz autorovih 
neobjavljenih skripata Dinamica spirituale II., Rim 1990., str. 17. 

~ 7 S. Possazini, Gradi diperfezine, str. 1011, u Dizionario di mistica., Vatikan 1998. 

Danas je općenito prihvaćen nauk sv. Tome Akvinskoga koji citirajući sv. Agustina o 
različitosti ljubavi kod početnika, naprednih i savršenih u duhovnom životu, obrazlaže put čišćenja, 
prosvjetljenja i sjedinjenja kao jedinstveni put rasta u ljubavi, a stupnjevi duhovnog puta su u biti 
različiti stupnjevi zrelosti u čistoći ljubavi. 

A u biti kad se govori o stupnjevima i etapama duhovnog rasta sve se svodi na onu biblijsku 
istinu: „Bog je ljubav: tko ostaje u ljubavi ostaje u Bogu, i Bog ostaje u njemu“ (1 Iv 4, 16). 

A tu ljubav prema Bogu vjernik treba pokazati i dokazati opsluživanjem Isusova nauka: 
„Kad god vršimo njegove zapovijedi spoznajemo da samo ga upoznali. Tko tvrdi spoznao sam ga a 
ne vrši njegovih zapovijedi lažac je, i u njemu nema istine. Ako tko vrši njegovu riječ, uistinu u 
tome je savršena ljubav prema Bogu“ (1 Iv 2,3-49). Opsluživanje Isusovih riječi i nauka 
nezaustavno vodi prema sjedinjenju duše s Bogom: „Ako me tko ljubi držati će moju riječ i moj 
Otac će ga ljubiti, kod njega ćemo doći i nastaniti se“ (Iv 14,23). 

Slijedeći Novi zavjet i klasični nauk katoličke duhovnosti koji biblijske temelje pronalazi u 
hvalospjevu ljubavi apostola Pavla (1 Kor 13) taj nauk je potvrdio i Drugi vatikanski koncil: „Jer 
ljubav je kao veza savršenstva i izvršenje zakona, upravlja svim sredstvima posvećenja, daje im 
oblik i dovodi ih do savršenstva 14 (LG 42). 

Sv. Ljudevit naglašava ljubav kao bit kršćanskog života i svetosti. U pjesmi Izvrsnost ljubavi 
u kojoj kao da sama ljubav progovara u prvom licu, svetac uči: 

„Ja sam kraljevska krjepost, ili bolje, božanstvenost, prva teologalna krjepost koja se zove 
ljubav. Ja sama činim da se Boga ljubi čisto, a Bogu za ljubav svoga bližnjega kao sebe samoga. 
Među krjepostima ja sam kraljica, sve druge idu iza mene, ja u svojoj ovlasti imam sva dobra i Bog 
sam sluša moj zakon. Zakon od mene dobiva život, on u meni doseže cilj, bez mene se ništa ne 
posvećuje, bez mene svaka krjepost vene. Činim sve krjeposti ugodnima, njihov sam ljubavni žalac, 
po mojoj gorućoj snazi i najteži tereti lete u nebo. Bez mene je život beskoristan, čovjek je bez 
milosti i krjeposti, uzalud se u Evanđelje vjeruje, i najveće srce je poraženo 44 (P 5, 1-2, 5-6, 8). 

A katolički nauk o putu duhovnoga rasta ovako sažima dominantnu dinamiku u pojedinim 
etapama. Na putu čišćenja - početnici - u iskustvu vjernika prevladava usvajanje temeljnih praksi 
vjere, borba sa grijehom i njegovim korijenima, učincima, i požudama. Na putu prosvjetljenja 
prevladava dinamika otvorenosti duše u svijetlu vjere i rast u krepostima, odlučnost u borbi protiv 
lakih grijeha i nesavršenosti. Na putu sjedinjenja prevladava postojano i potpuno stanje duše 
podložnosti poticajima Božje milosti i djelovanju darova Duha Svetoga. 

Treba napomenuti da se radi samo o glavnim naglascima jer put prosvjetljenja ne eliminira 
dinamiku puta čišćenje nego je pretpostavlja i dovodi do punog ostvarenje, kao što i put sjedinjenja 
pretpostavlja dinamiku puta prosvjetljenja. 

Na kraju valja naglasiti da su svi učitelji duhovnog života bili svjesni ograničenosti svih pa i 
najboljih shema i podjela na stupnjeve i korake puta duhovnog sazrijevanja te su uvijek ostavljali 
prostor za razlučivanje, originalnost osobnoga puta i jedinstvenost prilika u kojima svatko živi svoj 
život. Oni su govoreći o raznim etapama duhovnog rasta htjeli ukazati na božansku pedagogiju u 
posvećenju duša, a ni na koji način ne ograničiti slobodu Duha na osobnom putu vjernika. 

Priručnici katoličke duhovnosti kad govore o duhovnom rastu i izlažu ga kao tri puta 
naglašavajući važnost ovog nauka jer daje temeljne smjernice klasičnog nauka i svetačke tradicije 
svjesni mogućeg krivog shvaćanja sistematizacije i klasifikacije osobnog put u rigidne sheme te 
naglašavaju da u svemu ostaje sloboda Božjeg duha i tajna ljudske slobode i odgovora. 

Tanquerey pronicljivo primjećuje: „U razlikovanju ovih triju putova nema ništa apsolutnoga 
ni matematičkoga. Čovjek prelazi neprimjetno iz jednoga stupanja u drugi i nije moguće postaviti 
među njima neku granicu. Uostalom napredak nije uvijek jednak. To je neko životno kretanje s 
različitim alternativama sa plimama i osekama. Katkad čovjek napreduje katkad nazaduje. U nekim 


28 ST; II-II, q. 184. 1. 

29 Najpoznatiji priručnik duhovnosti koji sustavno u 4 toma na ovaj način izlaže materiju je R. Garriou - Lagrange, Le 
trois ages de la vie interieur, Pariz 1938. 

časovima izgleda da tapka u mjestu bez vidljivog napretka. Ne treba zamišljati da ima nekih stalnih 
kalupa prema kojima se mogu svrstati duše, nego treba reći da svaka duša ima svoje vlastitosti, o 
kojima treba voditi računa i da kalupi koje zacrtavaju duhovni vođe moraju biti dosta gipki da se 
mogu prilagoditi svim dušama“. 30 

Dakle autori priručnika duhovnosti su svjesni vrijednost sistematizacije i nauka o etapama 
i stupnjevima duhovnoga rasta ali bez rigidnosti shema i strogih podjela i razgraničenja jer se radi o 
velikom otajstvu hoda ljudske duše s Bogom i slobodi njihova djelovanja u konkretnoj, jednoj 
jedinstvenoj i neponovljivoj povijesti svakog pojedinca. Isto vrijedi i za svetačku tradiciju. Sv. 
Terezija Avilska kada piše Zamak duše za duhovni rast koristi simbol sedam odaja upravo na to 
ukazuje: „Iako se govori samo o sedam odaja, u svakoj od njih ima ih mnogo, i iznad i ispod i sa 
strane, sa divnim perivojima i vodoskocima, labirintima i tako naslaganim stvarima da ćete se 
poželjeti rastopiti u hvaljenju velikoga Boga koji je to stvorio na svoju sliku i priliku“ (Z VII, 
zak.3). 

I svetačka tradicija isto uči kad je riječ o dinamikama duhovnoga rasta u osobnoj povijesti 
svake duše. Sv. Ljudevit upućuje vjernika na put osobnog iskustva i tek kada on usvaja Isusovu 
evanđeosku poruku i na svoj način je asimilira uči se pravoj mudrosti: „Iskustvo će te poučiti 
beskrajno više nego što ti ja kažem i ti ćeš naći, ako budeš vjerna ovom što sam ti rekao, iako je to 
vrlo malo, toliko bogatstva i milosti u ovoj vježbi da ćeš biti zbog toga zadivljena i tvoja će duša 
biti puna radosti“ (MT 53). 

BI. Marija Terezija od sv. Josipa je u sebi proživjela, a i kod drugih vidjela, da se Božja milost 
na putu duhovnoga rasta susreće se u duši s mnogim dinamikama koje često ne ovise ni o samoj 
osobi. Puno toga iz našega naslijeđa i okoline u kojoj smo odrastali utječe na povijest puta duše i 
njezina odgovora Bogu, a da je to ne određuje u njezinoj slobodi, ah je svakako, bilo pozitivno, bilo 
negativno, uvjetuje. 

„Tko osim Boga može izreći pravedan sud o duši? Nitko! Za to treba poznavati narav, nasljedno 
opterećenje, i to ne samo roditelja, nego i čitavog niza pređa, od kojih svaki čovjek baštini više ili 
manje dobrih, a i zlih sklonosti. Osim ovoga treba poznavati prilike obitelji i okoline u kojoj je 
uzgojen. Nadalje treba poznavati osobine njegova naroda, kao što dobre tako i loše. Sve ovo 
promotreno u svijetlu milosti, ušutkati će svaki tvrdi sud o drugima. S druge strane neka duša 
promotri milosti koje je sama primila od Boga, sv. Krst, sv. Pričest, sv. Potvrdu. Nadalje duhovno 
vodstvo svojih roditelja, svećenika, ispovjednika, a k tome i bezbroj osobnih dokaza milosti 
Božje.“ 31 

A jedno od najljepših svjedočanstava iz svetačke tradicije o otkriću ljubavi kao središtu 
kršćanskoga života, duhovnog rasta i života cijele Crkve je svakako ono sv. Terezije od Djeteta 
Isusa: „Kad su mi kod razmatranja moje želje zadavale pravo mučeništvo, otvorih poslanice svetog 
Pavla da potražim kakav odgovor. Padoše mi u oči 12. i 13. glava Prve poslanice Korinćanima. 
Ondje pročitah, u 12. glavi, da ne mogu biti svi apostoli, proroci, učitelji, i daje Crkva sastavljena 
od različitih udova i da oko ne može u isti čas biti ruka. Odgovor mi je bio jasan, ali nije zadovoljio 
mojih želja, nije mi donio mira. 

Ne gubeći srčanosti nastavih čitanje, i ova me rečenica utješi: Brinite se za savršenije 
darove, a ja ću vam pokazati još izvrsniji put. I Apostol tumači kako svi najsavršeniji darovi nisu 
ništa bez ljubavi, i daje ljubav izvrstan put koji sigurno vodi k Bogu. Napokon sam našla odmor. 
Promatrajući mistično tijelo Crkve nisam prepoznala sebe ni u jednom od udova koje opisuje sv. 
Pavao, ili bolje, htjela sam prepoznati sebe u svima. Ljubav mi je dala ključ moga zvanja. Shvatila 
sam, ako Crkva ima tijelo sastavljeno od različitih udova, da joj onda ne nedostaje najpotrebniji i 
najplemenitiji od svih udova; shvatila sam da Crkva ima Srce i da to Srce gori od ljubavi. Shvatila 
sam da jedino ljubav oživljuje udove Crkve, i kad bi se ljubav ugasila, ne bi više apostoli 
navješćivali evanđelja, mučenici ne bi više htjeli prolijevati svoju krv. Shvatila sam da ljubav 


30 A. Tanquerey, Compendio di teologia ascetica e mistica, Rim, 1927., st. 394. 

31 Direktorij Karmelićanki Božanskog Srca Isusova, 1925., str. 16. 

obuhvaća sva zvanja, da je ljubav sve, da ona obuhvaća sva vremena i sva mjesta, jednom riječju, 
daje ona vječna! 

Tada sam u zanosu svoje mahnite ljubavi uzviknula: O Isuse, moja Ljubavi!! Napokon sam 
našla svoje zvanje! Moje zvanje je ljubav! Da, našla sam svoje mjesto u Crkvi, i to si mi mjesto dao 
ti, o moj Bože! U srcu Crkve, svoje majke, bit ću ljubav. Tako ću ja biti sve. Tako će se ostvariti 
moj san!“ (Povijest jedne duše, Zagreb 1968, str. 126-127) 

Razmisli! Čisti Ii se moja duša s vremenom i što mogu reći o mome putu ako ga usporedim na 
počecima duhovnog života sa sadašnjom situacijom? Rastem li i sazrijevam li duhovno? 
Prepoznajem li u svom iskustvu božansku pedagogiju koja me odgaja? 

2. Duhovnost, duhovnost različitih staleža, različite škole duhovnosti i tendencije u 
suvremenoj duhovnosti 

a. Duhovnost 

Duhovnost Pojmom duhovnost se izražava i onaj dio teološke znanosti koji sustavno i 
znanstvenim metodama kriterijima proučava kršćanski duhovni život pod raznim vidicima i 
perspektivama. 

Postoji više pokušaja da se duhovnost definira kao znanost. Nama najzanimljivije izgledaju 
dvije. Ona od Bernarda: „Duhovno bogoslovlje je teološka znanost, koja utemeljenja na načelima 
Objave studira kršćansko duhovno iskustvo opisuje njegov postupni razvoj i daje nam spoznaju 
njegovih struktura i zakonitost“. 

A Ruiz ovako je definira: „Duhovno bogoslovlje je teološka znanost koja sustavno proučava 
polazeći od Objave i uvaženosti iskustva rastruću asimilaciju Kristova otajstva u životu kršćanina i 
Crkve u trajnom i postupnom procesu sve do savršenstva 14 . 32 

Duhovna teologija kao znanost je razvila i svoje metode istraživanja. U induktivnoj metodi 
polazi se od duhovnog iskustva i stavlja se veći naglasak na iskustvo, posebno svetaca, nego li na 
teološka načela dok u deduktivnoj metodi naglaska je na onome što Crkva uči i teološkim načelima 
te se tako izvode posljedice i zaključci za duhovni život kršćanina. U biti metode su 
komplementarne a A. Benigar smatra da se na počecima duhovnog života treba dati prednost 
deduktivnoj metodi koja temelji duhovni život na objavljenim činjenicama a kad se radi o 
kontemplativnom i mističnom iskustvu uz poznavanje katoličkog nauka naglasak treba staviti na 
iskustvo osobe i sustavno ga obraditi. 33 

Osim teološke znanosti duhovnost se može opisati i kao življeni kršćanski život i cjelovito 
iskustvo vjere koje podrazumijeva postupni rast, upoznavanje struktura, dinamika i zakonitosti 
proživljenog iskustva vjere u Duhu Svetome u Crkvi. Naravno da se temelji na načelima Objave, a 
to podrazumijeva da duhovnost ima trojstveni temelj u planu Boga Oca koji nas je u Kristu htio 
otkupiti i posvetiti te je darovao Duha Svetoga u kojem kršćanin treba živjeti. Temelj i uzor 
duhovnoga života jest sam Isus Krist u kojeg smo po krštenju ucijepljeni da bismo po 
sakramentalnom životu po njemu i s njime živjeli oživljeni Duhom Svetim. 34 

U središtu duhovnog života je ljubav prema Bogu i čovjeku. Put duhovnog rasta i 
sazrijevanja određenje ljudskim odgovorom na Božju milost i rastom u krjepostima. On uključuje 
sva za to potrebna sredstva, u crkvenoj zajednici i konkretnom životu u služenju Bogu i ljudima u 
svom specifičnom staležu i pozivu uz poštovanje dinamike ljudskog rasta i sazrijevanja. 

b. Duhovnost različitih staleža 


32 Vidi i F. Podgorelec, Uvod u duhovnu teologiju, KIZ Zagreb, 2010. Str. 65 -66. Autor donosi više definicija 
duhovnosti iz raznih priručnika, izlaže neka pitanja iz diskusija Duhovne teologije. 

33 Isto str. 52 - 53. i Ch. A. Bernard, Teologia spirituale, Milano, 1987, strr. 87-92. 

34 Ch. A. Bernard, Teologia spirituale, u Nuovo dizionario di telogia, suplemento 1, 1982., str. 2110 - 2130. 

Svaka življena duhovnost se događa u prostoru i vremenu ovisno o prilikama i okonostima 
života vjernika, njegovim zanimanjem i staleškim dužnostima. Ove datosti potakle su Crkvu na 
razmišljanje da u sklopu jedne i jedinstvene duhovnosti razlikuje različite duhovnosti ovisno o 
egzistencijalnim prilika vjernika koje nisu plod slučaja nego određenja volje Božje. A valja 
ponovno naglasiti da Crkva uči da su svi Kristovi učenici pozvani na svetost: 

„Svima je stoga razvidno da su svi Kristovi vjernici, kojega god staleža ili reda, pozvani na 
puninu kršćanskoga života i na savršenstvo ljubavi; tom se svetošću i u zemaljskom društvu 
promiče čovječniji način života“ (LG 40). 

Kad se govori o duhovnostima vjernika u pojedinim staležima onda priručnici razlikuju, 
laičku, svećeničku i redovničku duhovnost. 35 

Duhovnost laika 

Osim što je kršćanskoj duhovnosti zajednički odnos prema Kristu življen u Crkvi koji ima 
svoje sakramentalne temelje svaki stalež vjernika živi tu istu duhovnost sa različitim naglascima. O 
vjernicima laicima Crkva uči: „Pod imenom laika ovdje se razumiju svi vjernici osim članova 
svetoga reda i redovničkog staleža odobrenog od Crkve, to jest vjernici koji, pošto su krštenjem 
združeni ujedno tijelo s Kristom, učinjeni Božjim Narodom i na svoj način postali dionici Kristove 
svećeničke, proročke i kraljevske službe, vrše, koliko na njih spada, u Crkvi i u svijetu misiju 
čitavoga kršćanskog naroda. Laicima je svjetovna narav vlastita i posebna (...). Na laike spada po 
njihovu pozivu da traže kraljevstvo Božje baveći se vremenitim stvarima i uredujući ih po Bogu. 
Žive u svijetu, to jest u svim i pojedinim dužnostima i poslovima svijeta i u redovitim prilikama 
obiteljskog i društvenog života, kojima je kao protkan njihov život. Tu su oni od Boga pozvani, da 
pridonesu, kao iznutra poput kvasca, posvećenju svijeta vršeći vlastitu dužnost, vođeni 
evanđeoskim duhom, i tako drugima otkriju Krista u prvom redu svijetleći svjedočanstvom svoga 
života, vjerom, nadom i ljubavlju. Na njih dakle posebnim načinom spada da sve vremenite stvari, s 
kojima su tijesno vezani, tako rasvijetle i urede da se uvijek vrše po Kristu i da rastu i budu na slavu 
Stvoritelja i Otkupitelja“. (LG 40) 

Dakle vlastito duhovnost laika je život u svijetu u obiteljskom i poslovnom okruženju što ne 
mijenja bit kršćanske duhovnosti ali joj daje karakteristične naglaske. Vjernici laici žive u svijetu, 
vrše svoj profesionalni poziv u svim njegovim dimenzijama. Oni idu u susret svijetu nastojeći 
svjedočiti vjeru. Na poseban način su označeni onim Isusovim riječima „oni su u svijetu... ali nisu 
od svijeta“ (usp Iv 17,11- 17). 

Živeći svoju vjeru nastoje nadvladati sve zapreke koje im stoje na putu vjerskog duhovnog i 
sazrijevanja i profesionalnog angažmana. Zbog toga se trebaju istinski svakodnevno truditi oko 
duha vjere i morenja svega u Božjem svijetlu jer trebaju gajiti svijest da po dobrom obavljanju svoje 
profesije doprinose širenju Božjeg kraljevstva u svijetu. 

Obiteljski život isto tako na poseban način određuje laičku duhovnost. U obitelji se odrasta i 
s njom se ostaje povezan cijeloga života. Duhovnost laička nužno vodi prema posvećenju 
obiteljskoga života i odgoju u zdravim relacijama između supružnika i djece. Valja gajiti kršćansku 
svijest daje Bog oduvijek u svome planu želio obitelj muškarca i žene otvorenu novom životu i da 
je ona mjesto ljudskog i kršćanskog ostvarenja. 

Poslije drugog vatikanskog koncila osim nastojanja oko spasenjskog djelovanja u svijetu 
laici sve više imaju svijest i o svojoj ulozi u Crkvi. Laici isto tako su pozvani svjedočiti svoju vjeru i 
angažirati se u socijalno političkim dimenzijama ljudskog društva. Na dijaloški, i ne arogantan, 
način se truditi sa svima surađivati oko opće ljudskih vrijednosti i zalagati se za opće dobro. 

Svećenička duhovnost 


35 A. Marchetti, Spiritualita e stati di vita, Editice Studium, Rim, 1962. 

“Svećenički identitet, kao i svaki kršćanski identitet, ima svoje izvorište u Presvetom 
Trojstvu, koje se objavljuje i samo priopćuje ljudima u Kristu, uspostavljajući u njemu i po Duhu 
Svetomu Crkvu kao klicu i početak Kraljevstva. Narav se i poslanje ministerijalnoga svećeništva ne 
može odrediti ako ne u ovom mnogostrukom i bogatom spletu odnosa koji proviru iz Presvetoga 
Trojstva i koji se produljuju u zajedništvu Crkve, kao znaku i sredstvu jedinstva s Bogom, u Kristu, 
i jedinstva čitavoga ljudskog roda. Ministerijalni je službenik, u snazi posvećenja koje prima 
sakramentom svetoga reda, poslan od Oca, po Isusu Kristu, kojemu je na poseban način suobličen 
kao Glavi i Pastiru svoga naroda, da bi živio i djelovao u snazi Duha Svetoga u službi Crkve i 
spasenja svijeta“. 36 

Nebeski Otac je poslao svoga Sina da bude jedini Posrednik između Boga i ljudi (usp. 1 Tim 
2,5). U snazi Duha Svetoga izvršio je poslanje koje mu je Otac odredio te je postao Veliki Svećenik 
novoga Saveza koji ima neprolazno svećeništvo te ostaje dovijeka. Isusovo je svećeništvo izvor i 
uzor zajedničkog svećeništva svih vjernika koje izvire iz sakramenta krštenja, ali i ministerijalnog 
svećeništva onih koji su primanjem sv. reda, kao prezbiteri ili biskupi, nasljednici apostola, pozvani 
da se na poseban način suobliče Kristu, Velikom Svećeniku. 

„Prezbiter pronalazi punu istinu svojeg identiteta u naravi svoje izvedenosti iz Krista, svoga 
posebnog sudjelovanja i nastavljanja Njega samoga, vrhovnog i jedinoga svećenika novoga i 
vječnoga Saveza“. (PDV 12, 6) 

Svećenici su za Crkvu i za svijet kao neko sakramentalno posadašnjenje Isusa Krista Glave i 
Pastira. U crkvenoj službi zaređenog svećenika sam Krist je nazočan svoj Crkvi kao glava svog 
tijela, svećenik u službi in persona Cristi (u osobi Krista - glave). Svećenici vjerodostojno 
propovijedaju njegovu riječ, ponavljaju njegove geste oproštenja i ponude spasenja, nadasve 
krštenjem, pomirenjem i euharistijom. Oni postoje i djeluju da navještaju Evanđelje svijetu i da 
izgrađuju Crkve u ime i u osobi Krista Glave i Pastira. Na taj način svećenici sudjeluju u jedincatom 
Kristovom svećeništvu. Duh Sveti ih, na nov i poseban način, po sakramentalnom pomazanju 
svetoga reda, suobličuje Kristu Glavi i Pastiru te ih postavlja u povlašteno stanje službenika 
navij eštanj a Evanđelj a 

Što je svećenik dublje povezan s Kristom i što više po njegovu primjeru biva čovjekom „za 
druge“, to djelotvornije čini Krista prisutnim u pojedinoj zajednici i općenito u Crkvi. Usred 
kršćanske zajednice koja živi po Duhu svećenik je, unatoč svojim ljudskim slabostima, poruka 
Kristove spasiteljske nazočnosti. 

Po svećeničkom ređenju svećenik „svim bićem, zauvijek i neizbrisivo, označen kao 
službenik Isusa i Crkve, ulazi u jedno trajno i nepromijenjeno životno stanje, povjerava mu se 
služba koja, ukorijenjena u naravi, potpuno zahvaća njegovo postojanje, te je i sama trajna“.(PDV 
75) 

Svećeništvo, zajedno s Božjom riječju i sakramentalnim znakovima kojima služi, pripada 
osnovnim elementima Crkve. Služba prezbitera je posvema za Crkvu; za poticanje vršenja 
zajedničkog svećeništva čitavoga Božjega naroda. 

Tako svećenik, kao i apostoli, nastupa kao poslanik Isusa Krista te je to temelj misijske 
naravi svakog svećenika. Svećeničko poslanje. Bit svećeničkog poslanja sastoji se u ponazočenju 
Isusa Krista u vremenu i prostoru u kojemu svećenik živi i djeluje. Zbog činjenice sudjelovanja u 
Kristovu pomazanju i poslanju, svećenik produžuje i ponazočuje Kristovu molitvu, riječ, žrtvu i 
njegovo spasenjsko djelovanje za Crkvu i svijet. 

Krist po svećeniku uči i posvećuje tu zajednicu te joj posebno omogućuje darivati svoj 
vlastiti život ,,u Kristu, s Kristom i po Kristu“ kao Bogu ugodnu žrtvu. Kršćanska zajednica, koja 
ima svoj korijen i središte u euharistijskom slavlju, ne može se posve ostvariti bez svećeničke 
službe. Zato se zajedničko i ministerijalno svećeništvo najtješnje povezuju po euharistiji. Svećenik, 
po sakramentu svetog reda suobličen Kristu Glavi i Pastiru Crkve, postaje Kristov sluga u Crkvi 
ukoliko je ona otajstvo, zajedništvo i poslanje. 


36 Pastores dabo vobis, Papa Ivan Pavao II., Apostolska postsinodalna pobudnica kleru i vjernicima o svećeničkoj 
formaciji u sadašnjim prilikama, Glas Koncila, Zagreb, 1992. -11,2 

Naime, u euharistiji se ’posadašnjuje', tj. ponovno postaje nazočna, žrtva križa, potpuni dar 
Krista svojoj Crkvi. Upravo zato, pastoralna ljubav prezbitera, ne samo da provire iz euharistije, već 
u njezinu slavlju pronalazi svoje najbolje ostvarenje, baš kao što od euharistije prima milost i 
odgovornost da čitav svoj život prožme 'žrtvenim’ smislom“. 

Sakramentom svetoga reda suobličen Kristu Vrhovnom Svećeniku svećenik se postavlja za 
ljude da ih privodi k Bogu (usp. Heb 5,19). Vjerno obavljanje vlastite svećeničke službe u Duhu 
Svetomu, postaje privilegirani put svećeničke duhovnosti, tj. hoda prema kršćanskoj svetosti, prema 
kojoj moraju težiti svi Kristovi vjernici. 

Valja ukazati i na novo izdanje Direktorija za službu i život prezbitera Kongregacije za kler 
objavljeno je 2014. Godine. Tako se, primjerice, stavlja poseban naglasak na kristološku dimenziju 
prezbiterova identiteta kao i na svećeničko zajedništvo, prijateljstvo i bratstvo, koje se promatra kao 
dobra od životne važnosti poradi njihova utjecaja na svećenikov život. Isto se može reći za duhovni 
život prezbitera, ukoliko se temelji na Riječi i sakramentima, osobito euharistiji. Na kraju se pružaju 
neki savjeti za prikladnu trajnu izgradnju, shvaćenu kao sredstvo koje pomaže produbiti značenje 
svećeništva te, tako, živjeti s radošću i odgovornošću vlastito zvanje. 

U drugom se poglavlju Direktorija govori o svećeničkoj duhovnosti gdje se, među ostalim, 
govori o važnosti molitve u prezbiteravu životu, pastirskoj ljubavi, važnosti poslušnosti, 
propovijedanju, sakramentima, beženstvu (celibatu) te svećeničkom duhu siromaštva. 

Temelj onoga kakav bi svećenik trebao biti nalazi se u svećeničkoj duhovnosti koja se u 
prvom redu, prema Direktoriju, sastoji u dubokom prijateljskom odnosu s Kristom. Iskrenog 
prijateljstva s Kristom nema bez zrelog i dubokog duhovnog života, pozivajući svećenike da ožive 
svoju vjeru, nadu i ljubav da bi mogli postati glasnici toga drugima. Odnos s Kristom, osobni 
razgovor s Kristom je temeljni pastoralni prioritet, to je uvjet za svećenikov rad za druge. 

Svećenik je posebno u slavlju sakramenata i u liturgijskom slavlju Casoslova pozvan živjeti 
i svjedočiti duboko jedinstvo između vršenja vlastite službe i svojega duhovnog života: milosni dar 
koji je dan Crkvi načelo je svetosti i poziv na posvećenje. 

Valja istaći važnost molitve u životu svećenika, svakodnevno euharistijsko slavlje, čestu 
ispovijed, duhovno vodstvo, cjelovito i gorljivo moljenje časoslova, ispit savjesti, 
razmatranje, lectio divina, šutnju, Marijansku pobožnost osobito krunicu, druge pobožnosti i 
pobožne vježbe, štiva o životu svetaca, godišnje obnova svećeničkih obećanja pred biskupom i 
zajedno s njime, brige za duhovni život. 

Naglašava se euharistijska duhovnost kao osebujno obilježje svećeničke duhovnosti o kojoj 
ovisi smisao celibata, odnos s crkvenom hijerarhijom i svećeničkim bratstvom; ljubav prema Mariji, 
Majci svećenika, koja ima istaknutu ulogu u ekonomiji spasenja kao bitna sastavnica. 

Dakle svetosti svećenik teži s svetosti iz posebna razloga, naime sakramentom svetoga reda 
postaje Kristovo živo oruđe da bi mogao nastaviti njegovo čudesno djelo obnavljanja ljudske 
zajednice. Svećenik je, uz krsnu milost, obdaren i posebnom milošću kako bi što bolje mogao 
slijediti savršenstvo onoga koga usred povjerene mu zajednice predstavlja. S druge strane, osobna 
svetost svećenika mnogo pridonosi da vlastitu službu vrši plodonosno, budući da Bog redovito želi 
da se njegova veličina objavljuje po onima koji su poslušni poticajima i vodstvu njegova Duha. 

Svećenik je uz euharistiju prije svega služitelj Božje riječi, posvećen i poslan naviještati 
svima Radosnu vijest o Kraljevstvu, pozivajući svakoga čovjeka na poslušnost vjere i vodeći 
vjernike k sve dubljem poznavanju i zajedništvu Božjega otajstva koje nam je objavljeno i 
priopćeno u Kristu. 

Spasonosnom se naime riječju pobuđuje vjera u srcu onih koji ne vjeruju, a u srcu vjernika 
se hrani. Prvi susret čovjeka s Bogom ostvaruje se po vjeri, a do vjere redovito dolazimo po 
naviještanju. Sv. Pavao naime kaže: „Tko god prizove Ime Gospodnje, bit će spašen. Ali kako da 
prizovu onoga u koga ne povjeravaše? A kako da povjeruju u onoga koga nisu čuli? Kako pak da 
čuju bez propovjednika? ... Dakle: vjera po poruci“ (Rim 10,13-17). 

Budući daje usko povezano s vjerom, naviještanje Božje riječi ima određenu prednost pred 
drugim svećeničkim dužnostima. Božja je riječ djelotvorna zato što je u njoj prisutan sam Krist s 
Duhom Svetim. 

Tako po svećeniku sam Krist sa Svetim Duhom naviješta djela Božje ljubavi: stvaranje, 
otkupljenje, posvećenje, vječno blaženstvo. Pastirska ljubav koja proizali iz sjedinjenja s Kristom 
temelj je svećeničkog izbora života u evanđeoskoj radikalnosti, poslušnosti, siromaštvu i celibatu te 
njegova konkretnog djelovanja. A i sama pastirsko djelovanje na ovan način postaje sredstvo 
njegova većeg osobnoga posvećenja. 

Redovnička duhovnost 

Bit je redovničkoga duhovnog života u tome da Kristovi vjernici, koji su već po krštenju 
posvećeni, po nadahnuću Duha Svetoga, žele izbližega slijediti Krista, predati se Bogu kojega ljube 
iznad svega te tako, težeći k savršenstvu ljubavi u službi Kraljevstva, u Crkvi označivati i 
naviještati slavu budućega vijeka. Crkva o naravi redovništva ovako uči: 

„Zavjetima ili drugim svetim vezama koje su po svojoj naravi slične zavjetima kojima se 
vjernik obvezuje na vršenje rečenih triju evanđeoskih savjeta, on se potpuno dariva Bogu, koga 
veoma ljubi, tako da se novim i posebnim naslovom određuje za Božju službu i Njegovu čast. Već 
je po krštenju umro grijehu i posvećen Bogu, ali da može primiti obilniji plod milosti krštenja, 
preuzimanjem evanđeoskih savjeta u Crkvi hoće da se oslobodi od zapreka koje bi ga mogle udaljiti 
od žara ljubavi i od savršenog božanskog štovanja, i potpunije se posvećuje božanskoj službi. 
Posvećenje će pak biti to savršenije što su čvršće i stalnije veze kojima je prikazan Krist 
nerazrješivo sjedinjen s Crkvom, svojom zaručnicom. 

Kako pak evanđeoski savjeti, po ljubavi kojoj vode, na poseban način povezuju svoje 
sljedbenike s Crkvom i njezinim misterijem, njihov duhovni život mora također biti posvećen dobru 
cijele Crkve. Odatle nastaje dužnost redovnika da radi prema silama i vrsti svoga zvanja, bilo 
molitvom, bilo aktivnim djelima, da se ukorijeni i ojača Kristovo kraljevstvo u dušama i da se širi 
na sve strane. Stoga Crkva brani i podupire posebni značaj različnih redovničkih ustanova. 

Stoga je prihvaćanje evanđeoskih savjeta kao lozinka koja može i mora uspješno privlačiti sve 
članove Crkve da revno i ispunjaju dužnosti kršćanskog zvanja. 

Budući da Božji Narod nema ovdje e stalnog grada nego traži budući, to redovnički stalež, 
koji svoje e sljedbenike više izbavlja od zemaljskih briga, bolje pokažu e svim vjernicima već i na 
ovom svijetu prisutna nebeska dobra, I svjedoči o novom i vječnom životu koji je stečen po 
Kristovu otkupljenju, a navješćuje buduće uskrsnuće i slavu nebeskoga Kraljevstva. Redovnički 
stalež također bolje nasljeduje i neprekidno u Crkvi predstavlja oblik života koji je primio Božji Sin 
došavši na svijet da čini Očevu volju, i koji je naložio učenicima koji su pošli za Njim. Napokon, na 
poseban način pokazuje uzvišenost Božjega Kraljevstva nad svim zemaljskim stvarima i njihovim 
najvećim potrebama; pokazuje također svim ljudima nadmoćnu veličinu snage Krista Kralja i 
neizmjernu moć Duha Svetoga koji divno djeluje u Crkvi“. (LG 43) 

Naglasak na viđenju redovničkoga poziva i duhovnosti, dakle, nije asketski (napor i 
inicijativa pojedinca da se dođe do savršenstva po redovničkim zavjetima), nego duhovni i mistični 
(iskustvo Boga i rast u ljubavi prema njemu po sve većem oslobađanju slobode za ljubav po 
preobraženskom djelovanju Duha Svetoga u nutrini). 

Na putu rasta u usvajanju redovničkoga duha za redovnički su život uvijek iznova bitni 
zavjeti, pravila i konstitucije jer se njima nastoji evanđeosko nadahnuće i ideal što više približiti 
praksi svakodnevice redovničkoga života. Bogu posvećeni život treba budno paziti i bdjeti da se ne 
zaustavi na vanjštini, kod opsluživanja, nego je dužan usvajati duh zavjeta i pravila, a na takav 
način i karizmu družbe. 

Bogu posvećene osobe polažu tri zavjeta: siromaštva, čistoće i poslušnosti. Crkva ih zove 
„evanđeoskim savjetima". Sva tri zavjeta temelje se na evanđelju i primjeru Isusa Krista. Zavjeti su 
svečano obećanje Bogu kojima se čovjek obvezuje da će izvršiti obećanje i živjeti na određeni 
način. Polaganjem redovničkih zavjeta čovjek javno u liturgijskom slavlju posvećuje svoj život 
Bogu i službi Božjem narodu. 

Redovnik se „posve predaje Bogu kojega najviše ljubi tako da je s novoga i posebnoga 
naslova stavljen u odnos prema služenju Bogu i prema čašćenju Boga“, piše u dogmatskoj 

konstituciji o Crkvi Drugoga vatikanskog koncila: „Po krstu je, doduše, umro grijehu i posvećenje 
Bogu; ali da bi mogao primiti obilniji plod krsne milosti, on se zavjetovanjem evanđeoskih savjeta u 
Crkvi nastoji osloboditi zapreka koje bi ga mogle udaljiti od žara ljubavi i savršenosti služenja 
Bogu te se još prisnije posvećuje božanskom posluhu.“ (LG 44) 

Dakle, Crkva uči i potiče da oni koji zavjetuju evanđeoske savjete iznad svega traže i ljube 
Boga koji nas je prvi ljubio (usp. 1 Iv 4,10) i neka u svim životnim okolnostima njeguju život s 
Kristom u Bogu skriven (usp. Kol 3,3). Odatle izvire i svim žarom se pokreće ljubav prema 
bližnjem za spasenje svijeta i za izgradnju Crkve. 

Zavjet poslušnosti temelji se na Isusovoj poslušnosti Ocu nebeskom. Ovim zavjetom 
redovnica sve svoje sposobnosti i talente stavlja na raspolaganje Bogu, a zatim zajednici i poslanju 
u svijetu. Položiti zavjet poslušnosti nipošto ne znači odreći se svoje savjesti ili svoje osobne 
slobode, nego znači odreći se svojevoljnosti da bi se bolje ostvarivala karizma određene redovničke 
zajednice. Temelj svih zavjeta jest potpuno predanje Bogu. Sva tri zavjeta zapravo su na izgradnju 
duhovnoga puta nasljedovanja Krista sve do svetosti, a istodobno i čovjekova dostojanstva, njegove 
čovječnosti i njegove slobode za što uspješnije svjedočenje za Krista u svijetu. 

Zavjet čistoće temelji se na Isusovim riječima. „A ima nesposobnih koji sami sebe 
onesposobiše poradi kraljevstva nebeskog.“ Dakle, to je navještaj budućega života, kraljevstva 
nebeskoga u kojem se ljudi neće ni udavati ni ženiti. Zavjet služi oslobađanju čovjeka za bolje 
služenje Kristu i širem krugu ljudi nego što se to može u obitelji. Zavjet čistoće omogućuje 
redovnici ljubiti velikodušno i nesebično. Zavjetom čistoće odriče se bračnoga života da se može u 
potpunosti darovati Kristu, podložiti volji Božjoj i potrebama Crkve. Božja ljubav proživljena u 
duši Bogu posvećenih treba se širiti na Crkvu. 

Zavjet siromaštva često veže uz evanđeoski tekst o Isusu i bogatom mladići kojemu je Isus 
rekao: „Hoćeš li biti savršen, idi, prodaj što imaš i podaj siromasima pa ćeš imati blago na nebu.“ 
Zavjet siromaštva oslobađa redovnika od navezanosti na zemaljska posjedovanja. Redovnica 
osobno ne posjeduje ništa. Stvari koje koristi i upotrebljava ne pripadaju njemu. Sve pripada 
zajednici i zajednica raspoređuje prema potrebama svih. 

Osim ovih, možemo reći klasičnih, naglasaka govora o zavjetu redovništva teologija i 

na 

duhovnost redovništva danas naglašavaju i neke druge njegove bitne dimenzije. Prvenstveno se 
naglašava Krista kao uzor siromaštva u smislu ogoljenja njegova bića prema onoj izreci apostola 
Pavla: „On koji je bio bogat radi nas postade siromašan da se mi njegovim siromaštvom 
obogatimo/ 4 To se prvenstveno odnosi na Kristovu muku, zatim danas se u govoru o siromaštvu 
naglašava i naša bitna ovisnost kao stvorenja u svemu o svome Stvoritelju te se želi dublje ukazati 
na dinamiku Božjega dara u svakomu ljudskom životu. 

c. Različite škole duhovnosti 

Valja naglasiti da se sve različite škole duhovnosti pozivaju na jednu i jedinstvenu kršćansku 
- katoličku duhovnost i identificiraju se s njom. Sve duhovnosti imaju iste izvore: Boga, Sveto 
pismo, sakramente, molitvu. Sve imaju isti cilj - svetost ili punina zajedništva s Ocem po Kristu u 
Duhu - sve se moraju suočiti s istim preprekama koje proizlaze iz požude tijela, požude očiju i 
oholosti života. Sve podrazumijevaju Božju milost i ljudsku suradnju s njome. Sve se pozivaju na 
isti uzor, a on je Isus Krist, i prepuštaju se djelovanju Duha Svetoga. Sve se trude oko izgradnje 
naroda Božjega, Crkve. Sve se trude pomoći svakom čovjeku da bude vjeran i dosljedan svome 
pozivu i poslanju. I na kraju, sve djeluju na izgradnji solidarnog ljudskog suživota na vječno 
spasenje vjernicima. Iz ovoga slijedi da su zajednički elementi svim školama duhovnosti 
najdragocjeniji, postojani i najvažniji, a odnose se na bit kršćanskog života. 

Iako stvari tako stoje, postoje objektivni razlozi koji opravdavaju različitost škola 
duhovnosti. Kristovo otajstvo je tako veliko i bogato da ga smo jedna osoba ili način kršćanskog 


37 A. Pigna, Consigli evangelici, vi rtu e voti , Edizioni OCD, Rim, 1993., str. 9-55. 

38 A. Pigna, cit, dj ., str. 87-112, autor naglašava sedam dimenzija zavjeta siromaštva. 

39 A. Favale, Spiritualita e scuole di spiritualita, u Salezianum 52 (1990), str. 847. 

života ne mogu dosljedno provesti u praksu i iscrpsti. Milost Božja, koju on slobodno daruje, 
prilagođava se različitosti karaktera i čežnji osobe koja je prima. Također treba naglasiti da 
različitost putova traženja savršenstva u ljubavi ovisi i o tome koji poziv i službu neki vjernik ima u 
Crkvi i svijetu. 

Različitost pojedinih škola duhovnosti ovisi o različitom načinu korištenja i prikazivanja 
sredstava duhovnog života, bitnih elemenata zajedničkog puta svetosti, odabira različitih putova 
koji su prikladni osigurati plodno korištenje tih sredstava i sustavnog prikaza temeljnih načela 
duhovnog nauka te uputa duhovnog života sve do onih praktičnih koji čine bit svake škole 
duhovnosti. 

Na početku nove škole duhovnosti imamo dva subjekata: Boga i čovjeka. Boga kao izvor 
svakog dobra i duhovnog velikana preko kojeg on na divan način djeluje u povijesti po poslanju 
koje je on odredio za tog čovjeka. Tako da su uz Boga na postanku nove škole duhovnosti utjecale i 
značajke duhovne osobe preko kojih je Bog djelovao, prirodna nadarenost razuma i srca, 
temperament, sklonosti, vjerska i intelektualna formacija, obitelj u kojoj je odgajana, pripadnost 
pojedinom narodu, pa i regiji, povijesni i socijalni trenutak u kome je živio itd. 

Da bi škola duhovnosti uistinu zaživjela i zadobila specifične oblike, učenici ili sljedbenici 
utemeljitelja trebaju ići njegovim stopama i truditi se proći put savršenstva koji je on iskusio i 
zacrtao, te iznijeti u svojim spisima duhovni nauk koji je naučavao, poglavito ako utemeljitelj to 
nije sam učinio. 

Dakle, određena škola duhovnosti treba se temeljiti na: originalnosti putova i sredstava u 
traženju savršenstva rasta u ljubavi, određenom sustavnom prikazu nauka provjerenom od Crkve i 
potvrđenom iskustvu sljedbenika. Razni priručnici navode prikaze najpoznatijih duhovnosti u 
katoličkoj Crkvi: augustinska, franjevačka, isusovačka, benediktinska, dominikanska, 
karmelićanska, alfonsijanska, salezijanska, francuska škola u koju spada i monfortanska duhovnost 
posvete Isus po Mariji. 40 

Pojedine škole duhovnosti su samu bit duhovne intuicije koja ih karakterizira, sažimale u 
samo jednoj izreci koja potječe od samog utemeljitelja ili sljedbenika ili teologa duhovnog života. 
Tako na primjer možemo podsjetiti na moli i radi za benediktinsku školu, motriti i razmotreno 
drugima prenijeti za dominikansku školu, sve na veću slavu Božju i kontemplativni u djelovanju za 
ignacijansku školu, bliskost s Bogom po razmatranju i kontemplaciji za karmelićansku školu, 
traženje volje Božje i njeno vršenje u ljubavi za alfonzijansku školu. Za francusku školu duhovnosti 
ta izreka glasi: pristajanje i ucjepljenje u nutarnja stanja i čine Utjelovljenje Riječi. Za 
monfortansku posveta Isus Kristu po Mariji. 

d. Tendencije u suvremenoj duhovnosti 

U suvremenoj i post koncilskoj duhovnosti se javljaju i neke tendencije u duhovnosti koje su 
prije bile u drugom planu. Jedan od njih je duhovnost shvaćena kao temeljno opredjeljenje i 
horizont smisla ljudske egzistencije. Ova tendencija ima ne samo kršćanski nego i opće ljudski 
naglasak. Pred dominantnom kulturom koja zatvara čovjeka u materijalno i mučni svijet 
svakodnevnice naglašava se duhovnost otvorenost otajstvu života i nadilaženje datosti. U 
kršćanskoj literaturi ova tendencija se očituje kao podudarnost ljudskog duha i težnji te Božjega 
duha. 

Druga tendencija je naglasak na duhovnosti kao iskustvu. Naglašava se traženje stvarnosti 
iskustva i očaranost njime na uštrb govora o ,,čistoj“ vjeri. Iskustvo se naglašava u njegovom 
pozitivnom vidiku utjelovljenja življenja vjere u svakodnevnici. Poznata je izreka teologa K. 
Rahner da će kršćani u budućnosti biti mistik ili ga neće biti u smislu da će biti osoba koja je nešto 
iskusila ili će prestati prakticirati vjeru. 

Treća tendencija je naglasak na duhovnosti kao zauzetost u ovome svijetu. U prošlim 
stoljećima u duhovnost se naglašavao bijeg od svijeta kako bi se posvetilo kontemplaciji Božjega 
svijeta. Nakon drugog Vatikanskog koncila potiče se vjernike na vrednovanje i zauzetost u svijetu, 


40 AAVV, Le scuole cattoliche di spiritualita, Milano 1959.; Gautier, Lespiritualita cattoliche, Ancora, Milano 1956. 

pozitivno razmišljanje o obavljanju dužnosti i profesija kao svjedočanstvo vjere i širenje kraljevstva 
Božjega. 

Četvrta tendencija je naglasak na duhovnosti oslobođenje. Posebno u trećem svijetu naglašva 
se duhovnost u ovoj svojoj dimenziji kao odgovor na institucionalizirane nepravde u društvu i 
iskorištavanja siromaha. Kako bi vjernici ulazili u spasenjsku dinamiku nije dosta osmisliti teološke 
kategorije nego graditi životni stav koji obuhvaća cjelovitost i posebnost vjerničkog života. 

Peta tendencija je naglasak na duhovnosti kao izgradnji zajedništva. Crkva sama je 
zajednica vjernika dakle poziva se graditi zajednicu i zajedništvo, to postaje kao neka ključna misao 
postkoncilske duhovnosti nasuprot u prošlosti naglašavanom individualizmu i brizi isključivoj za 
svoje spasenje. Ova tendencija želi ostvariti dimenziju čovjeka gdje je on društveno biće i bez 
relacija s drugima ne može živjeti ni ostvariti svoje talente. 41 

Razmisli: Kako ja shvaćanim svoj duhovni život? Koja je duhovnost moga staleža i s čime 
sam u njoj zadovoljan a što bi htio promijeniti? 

3. Isusova ljubav i naš odgovor - dijaloška struktura 42 puta duhovnoga rasta i temeljno 
kršćansko uvjerenje 

Treba se podsjetiti da temelj i polazište našeg kršćanskoga i duhovnog života jest primanje 
sakramenta krštenja po kojemu smo ugrađeni u Krista i u Crkvu koja je Tijelo Kristovo, i dobivamo 
bogoslovne kreposti. 

Bogoslovne krjeposti su nadnaravne krjeposti koje Bog ulijeva u naše duše u krštenju: 

- vjerom, koja se oslanja na autoritet samoga Boga, mi vjerujemo sve ono što je on objavio i što 
nam on po svojoj Crkvi predlaže vjerovati; 

- ufanjem mi želimo i očekujemo vječni život, koji je Bog obećao svojim slugama, i nužnu pomoć 
za njegovo postizanje; 

- ljubavlju Boga ljubimo radi njega samoga i to iznad svih stvari, a bližnjega svoga poradi ljubavi 
Božje ljubimo kao same sebe. 

Također po krštenju dobivamo Duha Svetoga po kojem smo sjedinjeni s Isusom te 
sudjelujemo u njegovom sinovskom odnosu prema Ocu. Duhovni život stoga treba shvatiti kao sve 
dublje sudjelovanje u tom sinovskom odnosu prema Ocu. 

Iz rečenog slijedi daje model i cilj duhovnoga života Isus Krist. On je i Božja objava sebe 
čovjeku, ali i savršeni ljudski odgovor Božjem pozivu na svetost te uzor ostvarenja svake vjerske i 
moralne savršenosti. Njegov život, riječi i djela svjedoče o vrijednosti života s Bogom. Stoga se 
duhovni život kršćana sastoji u sudjelovanju u Isusovom životu i u njegovoj sudbini. Naš je cilj da 
ljubimo Isusa, što više usvojimo Isusov mentalitet i njegove stavove, da se „obučemo u gospodina 
Isusa Krista“, kako je to lijepo rekao apostol Pavao u pismu Rimljanima (usp. Rim 13, 14). Ali taj 
uzvišeni dar darovan nam u krštenju treba u našoj osobnoj povijesti postati i naš svjesni odgovor 
Bogu te tako zadobivaju dijaloški i personalni karakter. Na takav način vjera, ufanje i ljubav su 
istovremeno Božje djelovanje u čovjeku i čovjekov odgovor. 

Svetačka tradicija jednodušno pod vidikom Božje ljubavi darovne nam u Isusu Kristu nastoji 
dovesti vjernika do toga da ljubavlju uzvrati Isusu za njegovu čistu i besplatnu ljubav. 

Sv. Katarina Sijenska poziva: „Ljubite, ljubite Boga, prvi je On vas ljubio. Gledajte Boga u 
njegovoj ljubavi koji se zaljubio u ljepotu svoga stvorenja, čovjeka, potaknut neizrecivim 
plamenom ljubavi samo iz jednoga razloga da čovjek zadobije vječno spasenje i uživa beskrajno 
Dobro, Boga samoga. O neprocjenjiva ljubavi, dobro si pokazala samu sebe. Kad je po grijehu 
čovjek izgubio milost zbog neposluha snagom ljubavi poslao si svoga Sina da umre na križu iz 
ljubavi prema čovjeku. I poziva vas da uđete u duboko more mira i ljubavi po gorućoj ljubavi Isusa 
Krista. Bog je ljubav“. (Berviario di perfezione 1-2). 


41 S. De Fiores, Spiritualita contemporanea, u DS, str. 1516 - 1542. Milano, 1985. 

42 M. Taggi, Dialogo , u DES, Rim, 1992., 796-801. 


70 




Sv. Alfons Liguori o tome tako poticajno piše: „Sva svetost i savršenost sastoji se u tome da 
ljubimo Isusa Krista, naše najveće dobro, našega Spasitelja, našega Boga. Sam Isus je kazao: "Ta 
sam vas Otac ljubi, jer vi ste mene ljubili" (Iv 16,27). Sveti Franjo Saleški kaže: "Neki misle da se 
savršenstvo sastoji u strogom životu, drugi u molitvi, neki u primanju sakramenata, drugi opet u 
milostinji... Ali oni se varaju. Savršenstvo je u tome da ljubimo Boga svim srcem." Piše apostol 
Pavao: "A povrh svega ljubav! To je sveza savršenstva" (Kol 3,14). Zato je i rekao sveti Augustin: 
"Ljubi Boga i čini što hoćeš", jer osobu koja Boga ljubi sama ljubav potiče da nikad ne učini nešto 
što se njemu ne mili i da čini sve da mu ugodi. 

Zar Bog ne zaslužuje svu našu ljubav? On nas je od vječnosti ljubio: "Ljubavlju vječnom 
ljubim te, zato ti sačuvah milost" (Jer 31,3). "Čovječe, - kao da kaže Gospodin - ja sam tebe prvi 
ljubio. Još nisi bio na svijetu, štoviše nije ni bilo još svijeta, a ja sam te već ljubio. Od kada sam 
Bog, ja te ljubim: od kada ljubim sebe, ljubim i tebe. Čovjek se općenito da privući darovima... I 
upravo njima se Bog poslužio da nas privuče k sebi. Stoga u Svetom pismu kaže: "Užima za ljude 
privlačio sam ih, konopcima ljubavi" (Hoš 11,4). Koji su to darovi kojima je Bog obdario čovjeka? 
Stvorivši ga na svoju sliku, čovjeka je, dakle, obdario dušom i njenim moćima: pamćenjem, 
razumom i voljom; obdario ga je tijelom i njegovim osjetilima. Stvorio je za njega nebo i zemlju, 
zvijezde, mora, rijeke, planine, ravnice, rude, voće i cvijeće i mnogovrsne životinje da se svime 
služi i da ljubi Stvoritelja.... 

Ali Bog se nije zadovoljio time da nam daruje samo ove prirodne ljepote. Da zadobije svu 
našu ljubav, dao nam je samoga sebe: "Uistinu, Bog je tako ljubio svijet te je dao svoga Sina 
Jedinorođenca da nijedan koji u njega vjeruje ne propadne, nego da ima život vječni" (Iv 3,16). Kad 
je vječni Otac vidio da, radi grijeha, bijasmo mrtvi i lišeni milosti, radi prevelike ljubavi prema 
nama poslao je svoga ljubljenog Sina da On zadovolji za nas i tako nam vrati onaj život što nam ga 
je grijeh oduzeo... 

Da bismo došli do savršene ljubavi prema Isusu Kristu, moramo se poslužiti pravim 
sredstvima. Evo sredstava koja preporuča sveti Toma Akvinski: neprekidno se sjećati općih i 
osobnih Božjih darova; razmatrati o beskonačnoj Božjoj dobroti koja nam uvijek čini dobro, uvijek 
nas ljubi i traži od nas našu ljubav; pomnjivo izbjegavati sve, pa i najmanju stvar, što se Bogu ne 
mili; odreći se svih sjetilnih dobara ove zemlje: bogatstva, časti i užitaka; svakodnevno razmatrati, 
kako savjetuje o. Tauler, muku i smrt Isusa Krista“. (KLJI) 

Sveci istovremeno u zaboravu te Isusove ljubavi koja prethodi vidi razlog udaljavanja 
čovjeka od Boga kao i sredstvo da se Bogu ljubavlju uzvrati na njegovu ljubav. BI. Marija Terezija, 
kao i mnogi sveci, je puno puta u životu vidjela pred tajnom Božje ljubavi različit odgovor duša. To 
je njoj bio, a i nama bi trebao biti, samo još veći poticaj da sama više uzljubi Ljubljenoga svoje 
duše. 


„Jedni ostavljaju Boga jer im je 'predobro', a drugi jer su suviše nesretni! Što sve ne bih 
učinila da pridobijem duše za Boga! Ali nemoćni smo nasuprot slobodnoj volji pojedinca. I sam 
Božanski Spasitelj nije mogao učiniti da Izrael uzvjeruje.“ 43 

Ovakvi i slični tekstovi kojih ima dosta u djelima Blaženice imali su za cilj uzdrmati savjesti 
slušatelja i potaknuti ih na odgovornost pred vlastitom savješću. Mogu potaknuti strah Božji kao 
sredstvo kako bi se učinio odlučujući korak u opredjeljenju za Boga. Kao velika poznavateljica 
ljudske duše i svih dinamika duhovnoga života Blaženica je vjernike poticala na obraćenje 
prvenstveno ih vodeći putem motrenja Božje ljubavi koja se objavila i darovala u Isusu Kristu. 

„Udubimo se dnevno sve više i više u naš uzor, zaljubimo se dnevno sve više u Njega i bez 
mnogo razmišljanja, On će lebdjeti pred nama i u mislima stajati pred našim očima i duhu i mi 


43 Majka Marija Terezija od Sv. Josipa, Djelo Božje. Autobiografski zapisi i povijest Karmela Božanskog Srca Isusova , 
Zagreb, 1997., str. 93. 

ćemo, a da toga nismo ni potpuno svjesni, postajati Njemu sve sličnije. Tako je i sv. Augustin 
mislio, mislim da je to od njega - da njegovi postanu drugi bogovi!“ 44 

Ljepota, ali i sva zahtjevnost odgovora ljubavi kojim se duša, svjesna da je ljubljena od 
Isusa, trudi da čistom ljubavlju odgovori na Isusovu ljubav i sav asketski napor samo je poticaj da 
se Isusu odgovori s još više ljubavi i da se nikada ne odustane od toga puta usprkos svim 
poteškoćama na koje duša nailazi u sebi i izvan sebe. 

„Drage moje majke i sestre, ako pogledamo oko sebe, kako je u svijetu, kako izgleda u 
srcima ljudi - kršćana ovoga svijeta, onda bi se trebala naša srca rasplamtjeti žarkom revnošću, ne 
samo da ljubimo Božanskog Spasitelja, nego bismo trebali čeznuti da ga uzmognemo ljubiti 
najvećom ljubavlju koja ga razveseljuje i koja mu nadoknađuje za njegovu ljubav. 

Koja od vas može nakon tolikih milosti koje smo pred svima drugima primile, tako hladnokrvno 
nebeskog Kralja - da, još više - Zaručnika naših duša - pustiti da skapava od žeđi, umjesto da 
ljubavlju našega srca utažujemo Njegovu žeđ? Da, zar ne gori moje srce? Kad bi moje srce gorjelo, 
o kako bih se požurila, radosna, da utišam žeđ moga Ljubimca!“ 45 

BI. Marija Terezija, kao i mnogi drugi sveci, različit odgovor duša na Božju ljubav motri 
tako da gleda Isusa kako on sam u sebi proživljava dramatičnost različitih ljudskih odgovora na 
ponuđenu Božju ljubav. Ona dijaloški u Kristu dramatizira sudbinu čovjeka koji je hodio putem 
grešna života i tako izgubio Božju milost i Boga samoga, a s druge strane autentičan odgovor 
ljubavi prema Bogu koji je bio utjeha i samom Isusu. Cilj takvih i sličnih prikaza bio je potaknuti 
vjernike na razmišljanje o vlastitom životu pred Bogom i potaknuti ih upravo na to da ljubavlju 
odgovore na Isusovu ljubav. 

„Mjesec je. On razdire malo oblake i pomaže nam naći Onoga koga ljubi naša duša. Kako 
moj Spasitelj ovdje leži! Još ga nikada nisam tako vidjela. Čelo pokriveno znojem - ne znojem! O, 
kako strašno, kapljice krvi teku na zemlju. - I slušaj! Kako se tiho, bolno stenjanje izvija iz 
njegovih grudi! - I gle! Grčevito se bori rukama, kakav pogled najdubljeg trpljenja, najvećih boli 
duše! - O moj Spasitelju, što Ti je prouzročilo tako neizmjerno trpljenje? - Čuj - što šapću ove 
smrtno blijede usne? - Uzalud, uzalud, sve uzalud! - I k zemlji kaplje jedna kaplja krvi za drugom, 
koje mu ove mukotrpne boli istisnuše. Tom Božanskom Srcu, uronjenu u more boli - vapijući dižu 
se ove čvrsto sklopljene ruke k nebu, k nebeskom Ocu! - Tamna noć. Da, tamna noć bila je na 
zemlji, ali i u božansko-čovječjoj duši našeg ljubljenog Učitelja - bila je isto tamna noć! - Zašto, 
što je uzrok ovako golemih muka, ova posljednja tri sata? Zabadava, uzalud, sve uzalud... Otvorena 
vrata pakla vidi naš ljubljeni Spasitelj i milijune i milijune kroz sva stoljeća - padaju u pakao. I to 
usprkos žrtve koju će On Ocu prinijeti. - Pokleknimo i udubimo se u Njegovu bol. Ovo trpljenje i 
nijedno drugo zaslužuje ime - bol... 

Jedna za drugom grozna slika tih nesretnika redala se, ne, gurala se pred Njegovu dušu i 
time povećavala Njegove muke. 

Napokon, ne može nebeski Otac više podnositi muke svoga Sina. - Dođe mu anđeo i tješi našeg 
ljubljenog Spasitelja. Kakva je to bila utjeha? - Utjeha je odgovarala trpljenju. Tama je nestala pred 
Njegovom božanskom dušom, a u sjaju Božjega svjetla vidi Spasitelj namjesto prokletnika - 
milijune i milijune spašenih. Kako divan pogled! - Od apostolskog doba do danas i do konca 
svijeta! Kolike procesije pravednika iz stoljeća u stoljeće! Oni prolaze u neopisivoj ljepoti i slavi 
pred Njim - i kako ga to tješi! Da, takvu utjehu i nadu i jakost bude one u Njemu, da Njegov strah 
prestaje, a srčanost, jakost i nada ožive opet u Njemu. On se diže, probudi svoje učenike i ne 
očekuje stražare, ne, On ide njima u susret i hrabro im se, tako reći, nudi za žrtvu. 

Tko su oni, koji idu naprijed u procesijama iz stoljeća u stoljeće? Nitko drugi, nego djevice, 
svećenici, redovnici i redovnice i sveci! A koji su mu u času njegovih smrtnih muka, u najtežem 
času njegova života prinijeli najveću utjehu! - Tko je bio njegova najveća utjeha?! O, moje drage, 
ne vjerujem daje samo svetost, nego i broj duša, koje je svaka od ovih izabranika, pomoću milosti 


44 Probudimo se u Bogu! Izbor iz pisama, str. 164-165. 

45 Probudimo se u Bogu! Izbor iz pisama, str. 47. 

Božje, spasila od pakla! Što se više duša pridobije za Presveto Srce, to mu se veću utjehu pruža u 
najtežim časovima njegovog mukotrpnog života i to više radosti i časti bit će za svu vječnost za 
Gospodina! 

Koja od vas ne bi htjela biti Božja utjeha ili radost?! - Ah, kolike ga tisuće prate do 
maslinskog vrta, u samostan! Ali, umjesto da Njegove muke, boli i teškoće, uzmu na sebe i s njim 
trpe, vapiju i bore se za spas duša - one legnu i spavaju kao tri apostola koji su ga dopratili i koji su 
pozaspali.“ 46 

Da bi duša odgovorila Bogu ljubavlju na njegovu ljubav i rasla u tome, treba svakodnevno i 
trajno oko toga nastojati i buditi u duši želju da Boga ljubi. Blaženica je toga duboko svjesna. 
„Božje oko dopire u srce. On ne sudi i ne prosuđuje nikad prema vanjskom izgledu već po duhu, 
koji dušu pokreće (...) i to ne samo u velikim stvarima, nego i u malim i najmanjim dnevnim 
događajima.“ 47 

Na tom putu odgovora na Božju ljubav duša nailazi na mnoge zapreke iznutra i izvana koje 
joj to ako ne onemogućuju, onda barem jako otežavaju. Upravo zbog toga tijekom puta duhovnoga 
sazrijevanja važno je paziti na želju da se Boga ljubi, čak i više negoli na trenutačno postignute 
rezultate u ljubavi, jer ako duša ustraje u djelatnoj želji, Božja milost uz našu suradnju polagano 
miče zapreke da se uistinu autentično, zrelo i proživljeno ljubi Boga. Kao velika učiteljica 
duhovnoga života bi. Marija Terezija od Sv. Josipa uči: 

Dakle temeljno kršćansko uvjerenje koje je temelj na kome se gradi cjelokupni duhovni 
život kao i duhovni rast je: Bog je ljubav (samu u sebi), Bog mene ljubi (presonalizirani odnos 
prema Božjoj ljubavi) i na kraju Bog želi da mu ljubavlju odgovorim na njegovu ljubav (jedni do 
kraja autentični razlog za sve napore i suradnju koju je potrebno ulagati na duhovnom putu). 

Ovo temeljno uvjerenje je čin odluke vjernika koji pod utjecajem djelovanja milosti ne 
odustaje, nego se trajno usmjerava prema duhovnom napretku u čistoći ljubavi kojom odgovara na 
čistu Božju ljubav, podnoseći napor puta, ne odustaje zbog zapreka na koje nailazi i želi duhovni 
napredak u ljubavi sve do potpunoga ostvarenja želje, a to je u biti postignuta svetost. 

Prikazivanje duhovnoga rasta bilo klasičnom razdiobom na put čišćenja, prosvjetljenja i 
sjedinjenja, ili pod terezijanskom simbolikom sedam odaja se u biti svodi na rast u čistoći ljubavi 
kojom vjernik odgovara na čistu Božju ljubav: 

Sv. Toma Akvinski uči: „Postoje različiti stupnjevi ljubavi ovisno o obvezi koji napredak u 
ljubavi nalaže čovjeku. Prva obveza koja mu se nalaže je izbjegavati grijeh i oduprijeti se 
privlačnostima požuda koje nas privlače u smjeru protivnom ljubavi, to je obaveza početnika u 
kojima ljubav treba biti odgajana i čuvana da ju se ne izgubi. Zatim dođe druga obveza: čovjek 
prvenstveno treba rasti a to je svojstveno naprednima koji se iznad svega trude da ljubav u njima 
ojača rastući. Treća obveza čovjeka je prvenstveno truditi se sjediniti se sa Bogom, i radovati se 

4.8 

Njemu, a to je svojstveno savršenima koji žele otići s ovoga svijeta i biti s Bogom“. 

„Ako želimo izići iz zamišljenih simbola i pitamo se čemu u stvarnosti odgovaraju stanja 
pojedenih odaja odgovor je izravan i lako shvatljiv: sigurno se ne radi 0 mjestima nego 0 „načinima 
postojanja“, želi se reći da se duše pred Bogom može postaviti u različitim stavovima ljubavi. 
Sedam odaja Zamka duše u biti želi iskazati sedam temeljnih načina ljubavi prema Bogu. Može se 
reći da teorija sedam odaja ili sedam stupnjeva ljubavi je tradicionalna". 49 


46 Probudimo se u Bogu! Izbor iz pisama, str. 51-56. 

47 Djelo Božje, str. 63. 

48 ST; II - II, q. 24. a. 9. 

49 A. Sicari, Nel castello interiore di santa Teresa d Avila, Jaca Book, Milano, 2005, str. 80. 

Razmisli! Jesam li svjestan ljepote Božje ljubavi i imam li čvrsto nutarnje uvjerenje da je 
Bog ljubav i da mene ljubi? Želim li u duhovnom životu prvenstveno Boga samoga? Što mislim o 
dramatičnosti svojevoljna opredjeljenja za ili protiv Boga i njegove ljubavi? Želim li duhovno rasti 
u ljubavi koja odgovara na Isusovu ljubav i da li se za to molim, da li se za to dovoljno i koliko se 
trudim ? 

4. Osobe koje ostaju izvan autentičnoga puta kršćanskog života 

Nije dosta nazivati se kršćaninom pa imati vjerodostojan i autentičan kršćanski život. 
Kršćanski život nužno mora biti i osobno opredjeljenje za Krista i vjeru kao i nastojanje da se živi 
u Božjoj milosti i ljubavi. Na žalost mnogi koji se nazivaju kršćanima žive u stanju suprotnu 
kršćanskom moralu i Božjoj ljubavi. U biti oni nemaju ljubavi prema Bogu u svom srce. Crkva 
takvo moralno i duhovno stanje stanjem smrtnog grijeha: 

„Razlikovanje između smrtnog i lakog grijeha zamijećeno je već u Svetom Pismu, 
nametnulo se crkvenoj predaji. A potvrđuje ga i ljudsko iskustvo. Smrtni grijeh u čovjekovu srcu 
razara ljubav teškom povredom Božjeg zakona, on čovjeka odvraća od Boga, njegove posljednje 
svrhe i blaženstva, pretpostavljajući mu niže dobro“. (KKC 1854 - 1855) 

Svetačka tradicija o tim nesretnim stanjima ljudske duše često govori. Sv. Terezija Avilska 
piše: „Znam za jednu osobu kojoj je naš Gospodin htio pokazati kakva je postajala duša kad je 
smrtno griješila. Kaže ta osoba da joj se čini, kad bi svi to shvatili, da ne bi bilo moguće da itko 
sagriješi pa makar se podvrgao najvećim patnjama koje se mogu zamisliti zato da pobjegne od 
prigoda. Tako je jako obuzme želja da to svi shvate, pa neka obuzme i vas, kćeri, da puno molite 
Boga za one koji se nalaze u takvom stanju, potpuno pretvoreni u tamu, pa su im takva i djela“ (Z 2, 
1 - 2 ). 

Teškim grijehom čovjek prekida svoje veze s Bogom, udaljuje se od njega te živi „u tami i 
sjeni smrti“. Budući da je lišen svijetla Božje milosti tama grijeha, požuda i strast mu potamnjuju 
razum, slabe volju, uspavljuju savjest da ostane u stanju grijeha što može dovesti do potpunog 
uništenja moralnog osjećaja u duši. Čovjek tako gubi svijest o Bogu i oblikuje lažnu svijest o sebi te 
počinje djelovati vođen jedino vlastitim sudom prožetim grijehom, a sve to može ići do radikalnih 
oblika zamjene dobra i zla. 

U vjerovanju ispovijedamo da je vjerujemo u jednu, svetu, katoličku i apostolsku Crkve. 
Crkva je sveta jer je povezana s Božjom svetošću, jer ju je Krist posvetio i ostavio u baštinu puninu 
istine i sva sredstva posvećenja i milosti. Ali Crkva se ne sastoji samo od ,,čistih“ i svetih, što je 
očigledno. 50 Crkva je zbog mogućnosti zaraze grijehom svojih čaanova duboko svjesna potrebe 
svoga stalnog obraćenja i suboličenja Kristu: 

„Dok je Krist svet, nevin neporočan, nije poznavao grijeha, nego je došao samo da zadovolji 
za grijehe naroda, Crkva u svome u svome krilu obuhvaća grešnike, u isti mah je sveta i potrebna 
čišćenje, neprestano provodi pokoru i obnovu. Svi se članovi Crkve uključujući i službenike moraju 
priznavati grešnicima. U svima se sve do svršetka vremena, nalazi kukolj grijeha, pomiješan sa 
dobrim žitom Evanđelja. Crkva dakle okuplja grešnike zahvaćene Kristovim spasenjem ali uvijek 
na putu posvećenja“ (KKC 827). 

Jedan od poznatijih prikaza grešnog stanja kršćana u svetačkoj tradiciji je svakako onaj bi. 
Henrika Susona 51 . Kako bi se shvatio opis grijeha kršćana koji slijedi, treba poznavati prilike 
crkvene povijesti vremena u kome je živio blaženik. U jednom trenutku su bila izabrana čak tri 
papa. BI. Henrik, vođen milošću, naslućuje problematično stanje duha u kršćanskome svijetu i u 
tome vidi glavni razlog velikih nedaća koje proživljavaju. 

Ali napominjemo isto tako da neke stvari, o kojim Susone govori kao moguće napasti, 
trajno su prisutne među kršćanima. Dostaje posjetiti samo na nagovor pape Franje od 22. 12. 2014. 


50 H. Schlogel, Svetost i grešnost Crkve, u Communio, 118, str. 58 -67, KS Zagreb 2013. 

51 BI. Henrik Susone, Devet hridina, Sav Tvoj, Zagreb 2015. Str. 23 - 56. 

o „čišćenju hrama“ u kome ukazuje na profinjene napasti službenika Crkve. Slijedi tekst bi. Henrika 
pisan u obliku dijaloga: 

„Kako su ovom čovjeku pokazani grijesi kršćana 

Čovjek reče: Ljubljeni moj, što znače ove čudesne stvari? 

Odgovor: Ništa drugo osim da ti shvatiš kako se opasno živi u sadašnjem vremenu i u kojoj 
kritičnoj situaciji se danas nalazi kršćanstvo. 

Čovjek se prepade preko svake mjere i reče: „Ah Ljubljeni moj, molim Te iz najdubljih 
dubina svog srca i duše da mi dopustiš najgorču i najtežu smrt koju si dopustio bilo kojem čovjeku 
samo da bi se Ti smilovao kršćanstvu. 

Odgovor: Ne, ne, ne treba tako biti. Vidiš kako malo koristi što je Bog umro na križu. Sto bi 
mogla onda koristiti tvoja smrt? 

Čovjek: Ja ipak, Gospodine, imam povjerenja da tvoja smrt još spašava mnoge ljude. 

Odgovor: Puno manje nego što kršćani to vjeruju u ovo zlo vrijeme. 

Čovjek: Ja čvrsto vjerujem kad bi kršćani znali daje loše ono što čine, ne bi to više činili. 

Odgovor: Time ne mogu biti opravdani od grijeha jer svaki čovjek kad dođe do dobi razbora 
i upotrebe razuma, dužan je poznavati i opsluživati kršćanske zapovijedi. 

Čovjek: Upravo je strašno ono što Ti govoriš o stanju ljudi u ovom vremenu. 

Odgovor: Ti sam trebaš vidjeti na koji uznemirujući način danas stoje stvari u kršćanstvu i 
kako narod u ovom vremenu živi protiv svih zakona, a strah Božji je potpuno zaboravljen. 

Čovjek: Ljubavi moja, ako je moguće, poštedi me da to vidim jer već previše znam. Kada na 
to mislim osjećam se tako loše da ne želim više znati. 

Odgovor: Ti trebaš vidjeti ne samo bezumne ljude, nego također na koji način su uhvaćeni 
oni prividno dobri i dobre volje, i na što su još navezani tako da ne napreduju. 

Čovjek: Ljubljeni moj, u svemu čini što želiš. 

Pape : Odgovor: Reci mi kad je zadnji papa kanoniziran? U prošlosti to se redovito 
događalo. Mnoge pape bijahu sveti pred Gospodinom. 

Čovjek: Ljubljeni moj, koji je razlog tomu? 

Odgovor: Reći ću ti. Pape koji su prije živjeli bijahu sveti jer su provodili svoj život jako 
različito od onih koji sada žive. Oni bijahu potaknuti svetom željom da pomažu kršćanima, i 
duhovno i materijalno, nisu tražili sebe ni svoje dobro. Tražili su jedino i iznad svega slavu Božju. 
Nisu gledali ni na prijatelje ni na časti, dušom i tijelom radili su jedino za Boga tako da su u svakom 
trenutku bili u skladu s voljom Božjom, i radije bi željeli umrijeti i pretrpjeti najteže muke negoli 
učinili nešto protiv Boga. I ponekima od njih tako se i dogodilo, umriješe mučeničkom smrću. Znaj 
da je u ovom vremenu u mnogima ugašeno svjetlo istine. Oni samo gledaju na sebe, svoje časti, 
kako pomoći prijateljima i rodbini, kako zgrnuti bogatstvo i moć.. Umjesto da traže Božju slavu oni 
traže sebe i svoje interese i zbog toga nisu sveti. 

Kardinali: Pogledaj kardinale koji žive u ovim vremenima. Da li oni traže Boga i mole za 
milost? Dopuštaju li da milost u njima djeluje? Oni su oslijepljeni škrtošću i ohološću, gledaju samo 
kako da svojoj rodbini pridobiju časti i jedva čekaju da papa umre nadajući se njegovom mjestu. 
Prije kada bi papa umro, kardinali bi se od straha tresli jer se osjećahu nedostojni papinske službe. 
U prošlosti kada bi Papa trebao biti izabran, svi su jednodušno molili prostirući se ispred Gospodina 
i moleći Ga da im udijeli papu po svojoj svetoj volji. To su radili od svega srca, jer su željeli samo 
da ispune Božju volju. A danas? Sve je to zaboravljeno. Pape prije svega moraju biti izabrani od 
Boga, a tek onda od ljudi. Tako bijaše u prošlosti. 

Biskupi: Pogledaj kako žive biskupi u ovim vremenima. Oni bi danonoćno drugima trebali 
pomagati svojim savjetima i učiteljskom karizmom koju su primili tako da kršćani mogu ustrajati u 


52 Kako bi se shvatio opis grijeha kršćana koji slijedi, preporučam da se prije pročita kratki prikaz crkvene povijesti 
vremena u kome je živio blaženik. 

vjeri i biti učvršćeni u njoj. Gdje oni ne stignu, trebali bi providjeti drugima da to čine umjesto njih, 
svetim doktorima teologije koji svojim životom svjedoče ono što naučavaju. Trebaju živjeti svetim i 
čistim životom tako da svi oni koji ih vide i slušaju budu potaknuti da promijene nabolje svoj život. 
Trebaju u svemu najprije tražiti Božju volju, a ne vlastiti interes. Ali izgleda da su oni zaboravili na 
traženje Božje volje imajući na pameti samo svoju čast, bogatstvo i moć. Zaboravili su na duše za 
koje je naš Gospodin prolio svoju Krv i koje im je povjerio. Kada negdje nedostaje biskup, samo 
Bog zna koliki žele to mjesto i što sve čine da ga dobiju. Kako je to postala opća navika, Bog 
pripušta da im bude kako oni žele. U prošlosti bi Bog trebao nekoga prisiljavati da postane 
biskupom i kad bi prihvatio, Bog bi bio s njim sjedinjen i on bi postajao svet. 

Priori i priorice: Gledaj kako se živi u opatijama. Kada umre prior, odmah se nađu dvojica 
koji žele doći na njegovo mjesto. Čine sve da dođu do toga cilja, ratuju jedan protiv drugoga na sve 
moguće načine i tako čine veliku štetu samostanu vodeći ga prema propasti. Prije ne bijaše tako. 
Trebalo ih je prisiljavati svetom poslušnošću da postanu priori. I kad bi napokon prihvatili u strahu 
Božjem birjahu najmudriji i najsvetiji da drugima budu savjetnici. 

Čovjek: Ljubljeni moj, budi milosrdan! 

Prosjački redovi: Odgovor. Promotri kako sada žive prosjački redovi, u koima su oci 
ispovjednici i koji s propovjedaonice naviještaju Riječ. Koliko je njih proglašeno svetima kao što se 
to događalo u prošlosti? 

Čovjek: Ljubljeni moj, ja se nadam da još živi puno ispovjednika koji su svete osobe. 

Odgovor. Među njima ima dobrih osoba. Ali je malo onih koji žele ići izravnim pravim 
putem da je to jadno! Da su živjeli prije kao što žive sada, ne bi im se dopustilo da ostanu u 
samostanu niti da ispovijedaju. Ali svijet je prepun laži. Kada osobe nađu nekog ispovjednika koji 
im povlađuje i dopušta im da žive na svoj način, nazivaju ga dobrim i poučenim Svetim pismom. 
Znaj da će se drugačije suditi kad se dođe tamo gdje se ne može lagati. Danas se kaže daje čovjek 
slab, da treba biti njemu naklon, da ljudska narav nije kao što je nekada bila. To nije istina, to je 
la ž ni nauk. Bog nije zapovjedio blagost da bi učvrstio poroke naravi. Bog nikada nije zapovjedio da 
čovjek čini preko svoje snage, on je zapovjedio da se bježi od grijeha. Bog je kazao: Idi i ne griješi 
više. Nikada nije kazao: idi uništavaj svoju narav i sebe samoga. On je zapovjedio ljudima da na 
sebe uzmu svoj križ, i time je htio kazati da trebaju činiti sve što je u njihovoj moći i ništa više. A 
gdje su danas ispovjednici koji ne traže sami sebe i vlastite interese? Zbog toga se događa da 
ispovjednici prvi padnu u ponor a slijede ih oni koji dopuste da ih oni vode širokim i lažnim putem, 
na bilo koji način da se to događa. Zbog toga ispovjednik koji pripada nekom redu ne treba položiti 
oružje, treba ispovijedati i ne prešutiti istinu, pa ako bi zbog toga morao položiti i svoj život. 

Učitelji: Odgovor. Pogledaj učitelje, gdje su oni koji se s propovjedaonice usuđuju otvoreno 
kazati istinu i razotkriti kriminalne grijehe koji se danas čine među kršćanima, koji opominju narod 
i izlažu svoj život zbog Božje časti? 

Čovjek: Učitelji možda žele reći da i kada si Ti bio na zemlji, Riječ je bila tako skrivena 
ponekada. 

Odgovor. To je istina, ali to se događalo jer moj čas još nije bio došao, čas u kojemu sam 
želio podnijeti smrt. A kad je čas došao, otvoreno sam propovijedao istinu. Bog želi da se otvoreno 
propovijeda istina. 

Čovjek: Ljubljeni moj, učitelji možda vjeruju da kada bi govorili čistu istinu, narod bi 
pobjegao vjerojatno zbog tih riječi te bi izgubili ijedno i drugo. 

Odgovor. Bogu bi bilo draže da se u ovim zabrinjavajućim vremenima otvoreno propovijeda 
istina, otkuda proizlazi i što je grijeh, radije nego da se to prešućuje. Čovjek koji bi kročio izravnim 
putem bio bi draži Bogu od 100 000 drugih. Bilo bi korisnije i puno bolje ljudima da žive u strahu 
Božjemu i brizi, kako bi upoznali istinu, nego da vjeruju da dobro žive, a u biti žive na pogrešan 
način. 

Čovjek: Ljubljeni moj, ja ipak vjerujem da još ima učitelja koji se usuđuju izložiti svoj život 
iz ljubavi prema istini! 

Odgovor. Iako ih još ima, malo ih je na zemlji, tako malo da je bolje da to ne znaš. Zbog 
toga je tako malo učitelja proglašeno svetima za razliku od prošlih vremena. 

Čovjek: Ljubljeni moj, smiluj se kršćanstvu! 

Samostani časnih sestara: Odgovor. Gledaj kako se živi u ovim vremenima u 
samostanima časnih sestara. U njima se prije provodio gorljivi nutarnji i uredni duhovni život. Tko 
bi vidio i govorio sa časnim sestrama, ostajao bi pod velikim dojmom i uvelike bi se popravljao. A 
sada je došlo do toga da ako neki dobri kršćanin nađe među njima, počinje ih izbjegavati zbog 
njihova lošeg ponašanja i njihovih riječi. Njihovo ponašanje nije pobožno i podložno, niti nastoje 
da druge potaknu na obraćenje. Časne sestre kao da su zaboravile istinsku božansku nutarnju 
gorljivost, one dobro pjevaju ustima, puno usmeno mole ali njihova srca su jako daleko od Boga. 
Moram se tebi požaliti. Ako se neki čovjek želi uistinu obratiti vječnoj istini gorljivošću potpunog 
obraćenja, časne ga ismijavaju i omalovažavaju njega i njegov život. To se događa u muškim i 
ženskim samostanima. Znaj da svi oni koji izopačuju život drugih u samostanima bilo potajno ili 
otvoreno, iza leđa ili u oči, trebaju se dobro bojati za sebe same jer imaju pred svijetom ime 
redovnika i redovnica, ali pred Bogom su razarači Boga jer Ga gone i udaljavaju od ljudi. 

Znaj da je u ženskim samostanima jako mali broj savršenih duša. Ako bi sestre gorljivo 
željele ispitati savjest trebale bi jako dobro primijetiti ako su zahvaćene nečim čime teško vrijeđaju 
Boga i padaju u teške grijehe. Jedan dio sestara je zahvaćen škrtošću, neke ohološću, druge 
užasnom srdžbom, dio njih odbojnošću prema poslušnosti, druge nečistoćom. Iako ne vanjskim 
činima, padaju u nečistoću željom, dopuštaju da se drugi vežu uz njih i one se vezuju uz druge te se 
prljaju pred Bogom, a to čine i razgovorima i neprikladnošću oblačenja, „uzvišenim 44 i svjetovnim 
postavljanjima, riječima i prijateljstvima sa svjetovnim ljudima, sa skrivenim grijesima koji se ne 
mogu opisati. One koje to čine dobro znaju što pod tim razumijevam. I znaj da se toliko grijeha čini 
u ženskim samostanima otvoreno ili skriveno daje situacija jako kritična. 54 

Znaj isto tako da je pravi izravni put nutarnje i božanske gorljivosti, čiste nakane u Božjoj 
ljubavi među sestrama zatrpan u lijenosti. Bliskost s Bogom, kako je to nekada bilo, potpuno je 
zaboravljena među njima i potpuno opala. Zbog toga se tako malo njih posvećuju kao što je to bilo 
prije kada ih je bilo puno svetih pred Bogom. 

Čovjek: Moj Ljubljeni, kako me žalosti to što se ove sestre izopačuju na takav način jer su 
primljene u redovništvo iznad svega da samo u Tebi nalaze utjehu! 

Odgovor. Promotri isto tako kako se svako redovničko pravilo ne opslužuje u muškim 
samostanima bilo da bez klauzure, ili prosjački redovi ili neki drugi. 

Čovjek: Ljubljeni moj, ja mislim da još ima samostana u kojima se vodi gorljivi nutarnji 

život. 

Odgovor. To je istina. Ali je premalo uistinu gorljivih samostana da je to jadno! 

Čovjek: Neka Te to potakne na samilost! Ah moj Ljubljeni, kako sam prestravljen i 
ožalošćen tim stvarima u dnu moga srca. 

Biskupijski svećenici: Odgovor. Sada promotri kako biskupijski svećenici troše svoja 
dobra, kako sramotno rasiplju dobra koja dobivaju za pobožna utemeljenja, u bludu, raskošnom 
življenju i traženju časti. I pogledaj u ovim vremenima kako se oblače, ponašaju u svojim 
raskalašenim stavovima na način kako to ne priliči njihovu svećeničkom staležu. Pogledaj kako 
zloupotrebljavaju dobra kršćana dana za korist duša u čistilištu. 55 

Vidi kako svi oni paze na dostojanstva i časti te za tim teže, i kako je malo je ljubavi prema 
Bogu u svim njihovim djelima, činima i propustima, jer su istinu potpuno zaboravili i izgubili svaku 


53 Ovo je bilo bolno iskustvo i samog blaženika kao što on o tome piše u svome Životu. 

54 BI. Henrik opisuje dekadenciju redovničkog života nakon velike kuge 1348. ali u kritičnim povijesnim periodima 
nažalost ti se grijesi događaju. 

55 Blaženik misli na novčane fondacije misa za pokojnike. 


77 



božansku gorljivost. Zbog toga tako malo imaju sveti nutarnji doživljaj u sebi kao da se to sve na 
njih ne odnosi, ne misle na to, misle samo na to kako dobiti velike crkvene rente i postići visoku 
znanost kako bi od toga izvukli korist, čast i bogatstvo posred redovnika i drugih biskupijskih 
svećenika. Dakle, njihova nakana je puno više da se svide narodu nego da upoznaju i kušaju Boga i 
njegovu milost u nutrini. Zbog toga Gospodin od njih uzima milost koju su dobili i daje je nekome 
drugome. 

Čovjek: Ovo je jako iznenađujuća stvar, uzima ono malo milosti koji netko ima i daje je 
onome tko je već ima obilno? 

Odgovor : Kada Bog daje svoje milosti a nju se ludo zapostavlja, on oduzima istu tu milost 
koju je dao te je udijeli onome tko već ima obilje milosti daje gorljivo i s ljubavlju čuva. 

Čovjek: Ljubljeni, neka Ti je neprestana hvala što još ima nekoga tko čuva tvoje milosti i 
spreman ih je prihvatiti. 

Odgovor: Znaj da je jako malo takvih, i kad bi svi oni odjedanput umrli, kršćanstva bi 
odmah nestalo. 

Čovjek: Jedina Ljubavi moga srca, smiluj se! Kad bih mogao iz svojih očiju izlijevati krv 
moga srca, rado bih to učinio! 

Odgovor: Bila bi to dobra stvar kada bi čemu koristilo. 

Carevi i kraljevi: Odgovor: A sada motri veliku i prepotentnu oholost careva i kraljeva i 
njihovih žena. Prije kad je trebalo nekoga izabrati, neki su se opirali tome na sve načine, smatrali su 
se nedostojnima vlasti zbog poniznosti i kad je netko bio izabran za cara Svetog Rimskog Carstva 56 , 
to je prihvaćao s poniznošću, ljubavlju i strahom te bi prikazao Bogu dušu i tijelo, dobra i časti, 
smatrao se slugom Gospodnjim, od Boga je očekivao pomoć, brinuo se za mir i slogu među 
kršćanima, hrabro se zauzimao za pravednost. Ljubili su Boga, njihovo ponašanje je bilo ponizno u 
svim djelima i propustima, muževi i žene su se Bogu sviđali kad je to vidio. A sada je sve to 
izokrenuto. Dobro shvaćaš kako se djeluje protiv svakoga zakona na sve načine, ali isto tako vidiš 
kako su ti putovi pusti, dekadentni i krivi. 

Buržuji: Odgovor: Sada vidi kako žive buržuji i trgovci u gradovima, znaj da osobe u ovom 
vremenu žive za dušu jako opasnim životom jer se u njima ukorijenila najužasnija škrtost i toliki su 
zaslijepljeni da će se jedva pred smrću moći osloboditi ove uznemirujuće mane. A ta škrtost se rađa 
iz dna velike oholosti jer svatko želi nadići drugoga. I kako ova materijalna dobra budu ponekad 
zadobivena s dopuštenjem nekih ispovjednika, a to zna Onaj koji sve poznaje, njihova savjest 
postajuotvrdla i zamrla. 

U prošlosti građani i trgovci su bili uglavnom ljudi koji su se bojali Boga, krjeposni, 
miroljubiva srca u svim djelima i propustima, bili su zadovoljni sa malo dobara, nisu bili škrti sa 
svojom pšenicom i vinom. Njihova srca nisu bila uništena škrtošću kao sada. Zbog toga je Bog u 
njima boravio. Znaj da oni koji umru u takvoj škrtosti nalaze se u velikoj opasnosti. Ljudi to znaju i 
dobro spoznaju pa ipak ne žele se prmijeniti. Kada oni zarade toliko da imaju dovoljno za sebe i 
svoju djecu, što je njima dopušteno ako je zarađeno pravedno i po Božju, trebali bi prestati zgrtati 
novce i živjeti redovito i pobožno ne dopuštajući da ih škrtost savlada. A sada svatko želi bit kao 
drugi i biti bogatiji od njega i svojih predaka. Zbog toga su sitni pred Bogom i svojim prijateljima, 
te troše i troše protivno volji Božjoj za šepurenja i stave svijeta. Zbog toga su dan i noć u velikim 
brigama kako zadobiti sve veće bogatstvo. 

Čovjek: Ljubljeni moj, zašto dopuštaš raznim ljudima da imaju velika vremenska dobra, kad 
se bojim da nisu za dobrobit njihove duše? 

Odgovor: Znaj daje Bog tako dobar da ne želi nikoga ostaviti bez nagrade. Kada vidi daje 
srce i duh čovjeka potpuno okrenuto prolaznim stvarima. On ga obdaruje ovim ispraznim dobrima i 
udovoljava njihovoj želji za stvarima svijeta. Ali žive u jako opasnom stanju za vječno spasenje oni 
koji traže zadovoljstvo samo u vremenitom. 


56 Upućujemo na povijesni uvod knjige i napominjemo da se radi o tadašnjem srednjovjekovnom njemačkom carstvu. 

Čovjek: Ljubljeni moga srca, smiluj se kršćanstvu! 

Zanatlije: Odgovor. Vidi kako opasno žive zanatlije, kako su puni škrtosti i pohlepe u ovom 
vremenu i kako traže što više mogu da se izjednače s onima kojima bi trebali biti podložni po 
Božjim odredbama. U prošlosti mnogi zanatlije su bili ponizni i jednostavni u duhu i ponašanju u 
svim svojim djelima tako daje Bog bio ljubazan prema njima. A sada se oholo uzdižu tako visoko 
da Bog ni na koji način ne može boraviti u njima. Bog ni na koji način ne boravi u oholima. 

Čovjek: Ljubljeni moj, smiluj se tome! Ja sam vjerovao da su to jednostavni ljudi. 

Odgovor. Oni skupo naplaćuju svoj zanat, i jedan provocira drugoga kako bi dobili veću 
cijenu, pa ipak zavide jedni drugima, uzajamno se mrze i uvijek nastoje da potpuno ocrne djelo 
drugoga. 

Čovjek: Ljubljeni moga srca, smiluj se kršćanstvu! 

Seljaci: Odgovor. Vidiš kako mnogi seljaci žive u selima u ovo opasno vrijeme bez ikakve 
svijesti o strahu Božjemu, kao živine, bez discipline i poštenja, postali su lukavi, napuhani, zločesti 
do dna srca i duha tako da ih je Neprijatelj Božji zaposjeo sa svom svojom moći. Znaj kad me ne bi 
bilo molitava Božjih prijatelja, Bog bi drugačije s njima činio zbog njihovih velikih poroka. 

Čovjek: Ljubljeni, ako je moja siromašna molitva korisna, htio bih Te moliti za njih da ih 
sačuvaš. 

Odgovor. Bog to podnosi dok bude mogao podnositi, ali dan Suda je neizbježan. Prije su 
seljaci često bili dobre osobe, jednostavne i ponizne tako daje Bog bio milostiv i pun ljubavi prema 
njima. 

Čovjek: Ljubljeni moj, ne znam što drugo reći osim da se smiluješ kršćanstvu, djelu tvoje 
neusporedive dobrote. 

Žene u svijetu: Odgovor Sada gledaj dokuda su došle žene u svijetu. Gdje je ženska 
čednost? Promotri kako je iz njih nestao svaki strah Božji i ženstvena skromnost i znaj da su žene u 
ovim opasnim vremenima zbog svoga ponašanja puno nemamije i spremnije griješiti od muškaraca. 
Ne mislim na dobre i časne žene, mnoge među njima još žive čedno i na dobru glasu, nego govorim 
o ženama predanima svijetu, predstavljale se one kao pobožne ili svjetovne, žele se dopasti ljudima 
riječima i djelima, oblačenjem i ponašanjem. Tome se više predaju negoli Bogu, stvorenjima daruju 
svoje vrijeme, srce i sjetila. Žene su postale razbojničke i paklene špilje, a Božja dobrota ih čeka, 
prikriva njihove grijehe, ali to ne pomaže. Žele da ih smatraju časnim ženama, a često su 
nedostojnije pred Bogom od javnih grješnica jer ove griješe sa strahom i nemirom, a ne sa 
nesmotrenošću kako to čine one. One su puno draže đavlu od javnih grješnica jer su mu korisnije. 

Pogledaj kako besramno i drsko idu ispred ljudi. Kad su prije javne žene hodile tako 
premalo obučene, časne žene bi se sramile iz dna srca. Pogledaj kako odozgo dodolje idu 
nedovoljno obučene tako bezobrazno da bi se s pravom morale sramiti u srcu i duši pred svim 
ljudima. Pogledaj kako se pojavljuju pred ljudima sa svojom odjećom, korakom, gestama, riječima, 
djelima, cijelim ponašanjem, svojim očima i svim sjetilima! Gdje je sada ženska čednost i sram? 
Znaj da mnoge žene sa ovim svojim opasnim ponašanjem čine do 100 smrtnih grijeha dnevno pa 
ipak žele se pokazati kao časne žene, a o svim ovim grijesima kao ništa ne znaju, a uistinu su 
odgovorne za sve. 

Znaj da kada neki čovjek vidi takvu ženu raspuštenu i razuzdanu kako nečedno obučena ide 
pred njim i pred svim ljudima, u njegovu srcu se javlja želja daje ima prema svojoj volji kako bi 
sagriješio. I koliko to često bude promišljeno i na to se pristaje, toliko se grijeha učini iako se 
nikada ne provedu u djelo. A žene sudjeluju u svim ovim grijesima jer su ih uzrokovale svojim zlim 
postupcima. To se događa u crkvama, na ulici, na bilo kojem mjestu. Ako se dogodi da muškarac 
potaknut od ovih žena ode javnoj grješnici i s njom sagriješi, one su uzrokom ovih grijeha i toliko 
se puta dogodi da svi ovi grijesi padnu na njih, iako se to ne želi priznati, jer su se grijesi dogodili 
zlim postupcima žena koje su se besramno pokazivale muškarcima bez Božjeg straha. 

Sada pazi kako stoje stvari kada u zlu dođu do kraja. Pričešćuju se, pokazuju se dobro i misli 
se da je s njima sve u redu, a tada dođe đavao i predoči im njihovu grješnu ludost kako bi pale u 
očaj i vječnu smrt. To se često događa i one koje sve vrijeme svoga života provedu u razuzdanosti, a 
ispovjednici koji se s njima rado zadržavaju i dopuštaju im da se tako ponašaju sami idu opasnim 
putem. Znaj da mnoge primaju Tijelo Kristovo u stanju 100 smrtnih grijeha, nakon što su se tijekom 
cijele godine raspušteno ponašale, dođe korizma, ne sjećaju se više tih skrivenih grijeha, a nakon 
Uskrsa potpuno svojevoljno će nastaviti kao prije, sačuvaju sve za to potrebno, odjeću, ukrase i sve 
drugo. Bilo bi bolje i korisnije za ove da u njih uđe 100 000 đavli nego da primaju Boga po pričesti 
u stanju smrtnog grijeha. Znaj ovo, da te netko odvede kući i stavi na nečisto i smrdljivo mjesto 
kako bi mu mogao na ovome zahvaliti, iako si jadno stvorenje? 

Čovjek: Ljubljeni moj ,smiluj se kršćanstvu! 

Bračni parovi: Odgovor : Sada promotri do čega je došla i što je postala sveta ženidba. Znaj 
da najveći broj osoba koje žive u ovom vremenu od svoga braka čine đubrište jer u njemu žive kao 
životinje sa svom požudom i razuzdanošću koju njihova životinjska narav može uzrokovati. Oni 
žive protivno svakoj zapovijedi i redu svetog braka i protivno svakom razumu. Bog nije ustanovio 
sveti brak s nakanom da se treba živjeti prema zahtjevima iskvarene naravi, nego da se u njemu 
provodi plodan i pobožan život, kako je to Bog odredio u pravom rasporedu stvari. 

Tko živi sveti brak kako je to odredio Bog, ojačat će mu duša i tijelo jer Bog ne uništava 
narav, nego je vodi do savršenstva. A budući da se sada čini toliko protiv zakona i reda svetog braka 
jer je ljudska narav tako iskvarena i bolesna, najveći broj osoba je prepune blata i bluda u braku i 
izvan njega, pa i svećenici, svjetovnjaci, časne sestre, redovnici, tako da se još jedva tko nađe tko 
nije time zaprljan. Ako se prljanje i ne događa činima, događa se na drugi način bilo da je to 
ponašanje ili nutarnja i vanjska navika. Kada bi Bog htio potopiti svijet zbog njegovih grijeha kao 
što je to učinio u vrijeme Noe, trebao bi pustiti da svijet propadne svaki dan i svaki čas kao što se po 
nekim znakovima to može ubrzo i dogoditi za malo vremena. Bog je ljubazno upoznao narode u 
ovim zadnjim vremenima po mrtvima od kuge, i još više, ali to je malo koristilo jer su kršćani 
nezahvalni i na to su zaboravili kao da se to dogodilo prije tisuću godina. Postaju sve gori i gori iz 
dana u dan. Znaj da kada to izazove srdžbu Božju, On će dopustiti da svaki čovjek ubija drugog 
čovjeka. Uistinu svatko se trudi kako bi nadvladao drugoga i spreman je zadati smrtni udarac, 
oholost i uznositost su tako velike da se došlo do toga da se grijeh više ne smatra grijehom, i već 
više od nekoliko stoljeća ljudi nisu bili tako zli kao danas. 

Oni bi trebah naučiti ljubiti Boga jer kad dođe smrt. đavao preko svake mjere upregne sve 
svoje sile kako bi zauvijek uništio čovjeka, predočava mu sav njegov bezumni život na tako užasan 
način da veliki broj ljudi padne u očaj, propadnu čak i neki ljudi koje se jako cijenilo. Ima raznih 
ljudi prema kojima je Bog tako srdit da moraju trpjeti bez mjere sve do zadnjeg dana, a na kraju ne 
razlučuju jesu li u paklu ili u čistilištu. To su nemarni grješnici koji svoje obraćenje odgađaju sve do 
kraja, a tada su se tako malo kajali da je, Bog prema njima srdit i ne želi znati za njih niti ih se 
sjećati, ne želi da se njihovi bližnji za njih mole. 

Znaj da stvari sa narodom u ovo vrijeme stoje još gore od onoga kako se smatra. Đavli se 
trude da na kraju života čovjek propadne zauvijek. Znaj da svaka moć koju đavao ima dolazi od 
grijeha. Želiš li znati što je upropastilo Židove? 

Čovjek: Jedini moj, predraga Ljubavi, koji je bio uzrok tome? 

Odgovor : Znaj da su to uzrokovali njihova škrtost i skriveni grijesi, to je bio uzrok propasti 
Židova. Znaj da kad bi Bog htio obarati kršćane za njihove skrivene grijehe i nakane, ne bi trebao 
činiti ništa drugo nego udarati kao što će se to i dogoditi za kratko vrijeme. 

A gledaj sada koliko je teško i duboko pao narod pod strjelice nečistoće, oholosti i škrtosti 
koje Bog mrzi na poseban način jer su uzroci zavisti i mržnje i općenito svih drugih grijeha. Ovim 
grijesima su ispunjeni gradovi, samostani, redovnici, svjetovnjaci, svećenici, laici, nitko ne može 
optužiti druge, svatko je grješan. Da svatko marljivo pazi na sama sebe, primijetio bi da ima toliko 
posla u svojoj nutrini da bi zaboravio na druge. Znaj daje Otac trajno srdit jer su kršćani zaboravili 
Njegova Sina i sve kršćanske zapovijedi. Ako se ne poprave, ja očekujem da će Otac dopustiti 

svojoj pravednosti da nadvlada nad milosrđem. Tako da njegovi neprijatelji ne moraju zanijemiti 
dok se ne osveti za svoga Sina. 

Čovjek: Ljubljeni moj, prestravljen sam ovim govorom do dna svoga srca, izgleda mi da 
sam tako bolestan da trebam već umrijeti, to bi mi bilo drago ako je to tvoja volja. 

Odgovor. Ne, ti trebaš vidjeti još i više. 

Čovjek: Ljubljeni moj, neka bude tvoja volja! 

Odgovor. Sada želimo reći kako je ovom čovjeku bila pokazana velika gora sa devet 
visokih, širokih i stnnih hridina, a one su bile jedna iznad druge sve do vrha gore, a na hridinama 
borave kršćani. 

Nitko ne može doći do Boga a da ne boravi na ovih hridinama. Tko želi u ovom vremenu 
da mu bude dopušteno motrenje izvorišta i iskona iz kojega je stvorena duša, treba biti hrabra, 
odvažna i odlučna duha i mora se uspinjati preko svih ovih hridina sve dok ne dođe do najviše. 
Ondje će mu biti pokazano kuda treba ići. 

Bit će plemenit čovjek onaj tko bude htio rizike i napore uspona na ovu goru visokih hridina, 
on će pobjeđivati u ovome životu sve svoje neprijatelje i postat će veliki svetac u vječnome životu. 

Sv. Ljudevit Montfortski je u svom pastoralnom iskustvu susretao ljude koji su kršteni, ali u 
svom življenju vjere nisu nikada napravili minimalni i odlučujući korak osobnog opredjeljenja za 
Boga, kao i one koji su obnovili krsni savez, ali su se vratili neautentičnom kršćanskom životu. U 
svojim djelima svetac na više mjesta spominje te osobe, kao i obično pronicljivo i jednostavno 
analiza i opisuje njihovo duhovno stanje, razloge tome i njihovu dinamiku proživljavan)’a vlastitoga 
stanja. Neodlučnost u opredjeljenju za Boga i svjesno neodbacivanje grijeha i duha svijeta protivna 
Evanđelju, glavni su razlog i uzrok takvoga stanja. Tu dvoličnost kršćanskog života Montfort na 
samo njemu profinjen način opisuje u svojim pjesmama: 

„Dobar kršćanin je svetac, kaže apostol, on nije kao drugi ljudi. Svjetovni kršćani 
slobodnjaci, vi niste naši. Ti, kršćanin? Idi drugima to govoriti, idi drugima. Istinski kršćanin nije 
od ovog svijeta, on već ima srce u domovini. Istinski kršćanin je ponizan i dobrodušan, čist i revan, 
milosrdan i iskren. Svjetovni kršćani, vi niste naši. Ti, kršćanin? Idi drugima to govoriti, idi 
drugima. Znači li to ljubiti Boga, može li se reći da ljubiš Boga kad ga vrijeđaš čak i ranjavaš? Ti 
ljubiš Boga? Lažeš, kaže apostol. Može li se vidjeti od Pariza do Rima nekog brutalnijeg? Ti nisi 
čovjek. Poput poganina, ti ljubiš samo svijet i ljubiš poput nečiste životinje. Svjetovni kršćani 
slobodnjaci, vi niste naši. Ti, kršćanin? Idi drugima to govoriti, idi drugima. Poput lisice plijeniš 
finoćama i poput psa laješ neprestano. Prepireš se za sitnicu i plešeš poput skakavca. Oholi paune, 
ljubiš samo slavu, proždrljivo prase, tražiš samo jesti. Zlo govoriš i ubijaš poput zmije, srdiš se 
poput lava. Poput žabe ljubiš samo zemlju, poput zmaja voliš samo rat. Poput ljutice ujedaš svoga 
brata i zatvaraš uši na njegovu nevolju. Kad Bog govori, hodaš puževim korakom, a ako se radi o 
novcu, trčiš ulicom. Spor za dobro, slab za pravdu, spreman za zlo, jak za opačinu. Što ti slijediš? 
Običaje, navike i modu. Što tražiš? U svemu ugodu. Svjetovni kršćani slobodnjaci, vi niste naši. Ti, 
kršćanin? Idi drugima to govoriti, idi drugima. Oblikuj svoje ponašanje prema Evanđelju, postani 
ponizan, blag i pokoran, a mi ćemo reći da si jedan od naših. U protivnom idi drugima to govoriti, 
idi drugima. Bog sam“ (P 154). 

Dvoličnost života i neodlučnost istinskog opredjeljenja za Boga koji poziva na obraćenje 
kod nevjerodostojnog kršćanina se očituje u lažnom duhu pokore kao i u odgađanju suočavanja s 
istinom o samome sebi. Kada osoba koja se deklarira kao vjernik svjesno griješi ili ostaje u 
neodređenom stanju duha svijeta protivna duhu Kristovu, ne sučeljava svoj život s naukom i 
osobom Isusa Krista te time pokazuje nedostatak vjere i odlučnosti u kršćanskom životu i tako 
ostaje izvan puta duhovnog rasta i sazrijevanja, često usprkos unutarnjih prijekora savjesti na 
promjenu života koja se najčešće odlaže. Svetac poručuje: 

„Kad čovjek izgubi nevinost, ne može je više vratiti, ne može je više popraviti nego 
pokorom. O kojeg li dobitka! Ona je neizostavan lijek za ozdravljenje grješničke duše i sredstvo da 


57 Nakon stoje blaženik opisao stanja duša u grijehu počinje opisivati razna stanja duša u milosti i duhovni rast što 
simbolički izražava sa slikom od 9 hridina. 

se njezina ružnoća promijeni u divnu svjetlost. Bog vam obećava praštanje, ali ne sutra nego 
odmah, uzmite to za sigurno i činite pokoru. Sutra, sutra, kaže bezbožnik. Jao, sutra nije njegovo. 
Razborit čovjek će reći: Već danas ću početi mijenjati život. Bog vam danas daje svoju milost kako 
biste se obratili. Sutra se nećete moći njome poslužiti jer ona leti i prolazi. Grješniče, opireš se Bogu 
samome, koji danas govori tvome srcu, ti ne poznaješ svoju nesreću, jao, ona je velika. 

O nepromišljeni otporu! Bog će se znati osvetiti, jednoga dana ćeš se htjeti promijeniti, a ne 
ćeš moći. Teško breme tvojih grijeha, povećavati će se iz dana u dan, a zatim će te povući na dno 
provalije. Tvoja grješna navika će se ukorijeniti u tvom srcu i na tvoju nesreću, vezat će te vječnim 
lancem. Đavao će okovati tvoju dušu lancem tako čvrstim da ćeš do smrti biti kod ovog besramnog 
tiranina. Odgađajući, tvoj grijeh se povećava, što više, Bog se svakog dana više udaljava, manje ti 
pruža pomoći, manje svoje milosti i moći. Jurit ćeš iz grijeha u grijeh, iz slabosti u bezakonje, iz 
navike u nužnost i iz provalije u provaliju. Odgađana pokora, često nije visoko cijenjena, to je 
pokora malih duša koja nije ustrajna. Ali uočavam tvoju prijevaru. Misliš se obratiti kad će ti valjati 
umrijeti, no smrt je nalik životu. Prava pokora ima svoje sjedište u srcu bez čega je vanjština 
uzaludna i za osudu. Obraćenje nikada polovično, podijeljeno srce će propasti, Gospodin će ga 
odbaciti, jer ga ono vrijeđa. Srce ponizno, bez taštine, je istinski skrušeno, a oholica i tašt čovjek 
imaju samo privid toga“ (P 13, 14, 23-33, 59-61). 

Kao što je lako uočljivo, svetac u nedovoljnoj odlučnosti protiv grijeha i prividnoj pokori 
vidi razlog zašto neke duše ostaju izvan autentičnog puta kršćanskog života, a to svoje stanje mogu 
prikrivati i prividno dobrim životom, molitvenom praksom i sakrmantalnim životom bez istinskog 
pokajanja ili namjere da promjene svoj dvoličan život. Takav deklarirani kršćanski život, bez 
istinskog svjedočenja vjere u svakodnevnici, trajno u povijesti ostaje napast s kojom se svatko mora 
suočiti. 

„Preuzetni štovatelji jesu grješnici koji su se pustili svojim strastima, ili su to ljubitelji 
svijeta koji, pod lijepim imenom kršćanina i Gospinih štovatelja, skrivaju ili oholost, ili lakomost, 
ili nečistoću, ili pijanstvo, ili srdžbu, ili psovku, ili klevetanje, ili nepravdu, itd.; koji mirno spavaju 
u svojim zlim navikama, a da se ne trude mnogo oko svoga popravka, pod izlikom da su pobožni 
Djevici; koji umišljaju da će im Bog oprostiti, da neće umrijeti bez ispovijedi i da neće biti osuđeni, 
jer mole svoju krunicu, poste subotom, u bratovštini su sv. ružarija ili škapulara ili u Gospinim 
kongregacijama, jer nose haljinicu ili lančić Presvete Djevice, itd. Kad im tko rekne da takva 
njihova pobožnost nije drugo do đavolska varka i pogibeljna preuzetnost kadra da ih upropasti, oni 
to neće vjerovati. Oni odgovaraju daje Bog milosrdan; nije nas stvorio da nas osudi; nema čovjeka 
koji ne griješi; da oni neće umrijeti bez ispovijedi; dosta je na smrti lijepo reći: sagriješio sam; k 
tome da su pobožni prema Presvetoj Djevojci; nose i škapular; mole svaki dan uzorno i bez taštine 
sedam Očenaša i sedam Zclravomarija na Gospinu čast; dapače, kadgod izmole i krunicu i Gospin 
časoslov, poste itd. 

A za potvrdu onoga što govore i da se zaslijepe još i više, ponavljaju neke događaje, koje su 
čuli ili čitali u knjigama, istiniti ili la ž ni - nije važno. Prema tim događajima, neke su osobe voljele 
neke molitve na čast Presvete Djevice, ili su obavljale koju pobožnu vježbu, pa su, umrijevši u 
smrtnome grijehu i bez ispovijedi, ili bile uskrišene da se ispovjede, ili im je duša čudom ostala u 
tijelu sve dok se nisu ispovjedile, ili su na času smrti milosrdnim Gospinim zagovorom dobile od 
Boga savršeno pokajanje i oproštenje svojih grijeha i tako se spasile. Zato se nadaju da će i oni na 
taj način dobiti istu milost. Međutim, ništa u kršćanskom životu ne zaslužuje veću osudu od te 
đavolske preuzetnosti. Može li se reći da netko uistinu ljubi i časti Presvetu Djevicu, dok svojim 
grijesima ranjava, probada, razapinje na križ i pogrđuje bez ikakva milosrđa Isusa Krista, njezina 
Sina? Da Marija smatra za se zakonom milosrdno spašavati tu vrst ljudi, to bi ona odabrala grijeh i 
pomagala bi razapinjanje i vrijeđanje svoga Sina; ali tko bi se usudio i pomisliti na to? Ima i druga 
vrsta lažnih Gospinih štovatelja. To su licemjerni štovatelji, koji skrivaju svoje grijehe i svoje zle 
navike pod plašt ove Djevice vjerne, da ih ljudi drže za ono što nisu“ (PP 97-98; 102). 

Svetac se puno puta u radu s ljudima susretao s prividnim vjernicima koji su nastojali 
izmiriti nepomirljivo, to jest, privid dobrog kršćanskog života i svojevoljno pripuštanje grijehu i 
strastima. Na žalost to se često na profinjeno proračunat način događa i danas. Montfort opominje: 

„Dragi subrate, ako želiš živjeti po modi današnjeg vremena i izgubiti dušu; to jest, ako s 
vremena na vrijeme želiš sebi dopustiti pokoji smrtni grijeh, da bi ga kasnije čim prije ispovjedio, ili 
pak izbjegavati samo najočitije i najskandaloznije grijehe, brinući se da očuvaš samo svoje prividno 
poštenje, dakako da ti nije potrebno toliko moliti ili izmoliti toliko krunica. Dovoljno ti je na brzinu 
izmoliti pokoju molitvicu ujutro i navečer, koju krunicu koju si dobio za pokoru, te kada ti se 
prohtije, nesabrano promrmljati nekoliko desetica Zdravomarija. Ne treba ti više da bi živio kao 
formalni kršćanin. Ako bi manje molio, na putu si da postaneš raspušteni slobodnjak“ (TSK 138). 

Razmisli! Jesam li u volji odlučan da odbacim od sebe svaki grijeh? Ako postoje grijesi koje 
svojevoljno činim, koji su razlozi za to? Zalažem li se u molitvi dovoljno za svoje obraćenje? 

5. Čin obraćenja kao početak autentičnog kršćanskoga života i duhovnoga rasta 

Obraćenje je jedan od temeljenih evanđeoskih Isusovih poruka. Ono je istovremeno i čin i 
trajni stav kršćanina. Prvo obraćenje je odluka vjernika da nasljeduje Isusa Krista, trudi se živjeti 
svoj život u skladu sa vjerom. Teološki i praktično gledano to je temeljno opredjeljenje za vjeru, a u 

ro 

biti radi se o svjesnom prihvaćanju kršenja i obveza koja proizlaze iz krštenja. Sv. Ljudevit 
Montfortski cjelokupnu duhovnost posvete temelji upravo na obnovi krsnog saveza. 

,,I već sam rekao da ovu pobožnost možemo dobro nazvati savršenom obnovom krsnih 
zavjeta ili obećanja. Zbilja je svaki kršćanin prije krštenja bio sužanj Sotone, kojemu je pripadao, ali 
se na svome krštenju, na svoja usta ili preko kuma ili kume, svečano odrekao Sotone, njegovih 
raskošja i njegovih djela, te je uzeo Isusa za svoga gospodara i vrhovnog gospodina, da bude ovisan 
o njemu kao sužanj ljubavi. A upravo to činimo u ovoj našoj pobožnosti: odričemo se đavla, svijeta, 
grijeha i samih sebe, kako je to izrečeno u obrascu posvete i potpuno se dajemo preko Marijinih 
ruku. 

Dapače, činimo i nešto više, jer na krštenju govorimo redovito na tuđa usta, naime kuma i 
kume, i dajemo se Isusu samo preko skrbnika; dok se u ovoj pobožnosti dajemo sami po sebi, od 
svoje volje i s potpunim razumijevanjem onoga što radimo. - Na svetom krštenju ne darivamo se 
Isusu preko Marijinih ruku, bar ne izričito, niti mu dajemo vrijednost svojih dobrih djela; stoga iza 
krštenja ostajemo potpuno slobodni namijeniti tu vrijednost komu hoćemo, ili je zadržati za se. U 
ovoj se pobožnosti, naprotiv, izričito dajemo Isusu preko Marijinih ruku, te mu posvećujemo 
vrijednost svih djela. Ljudi se zavjetuju na svetom krštenju, - veli Sv. Toma, - da se odriču đavla i 
njegova raskošja. Taj je zavjet najviši i najneophodniji, o kome kaže sv. Augustin: Krštenje je naš 
najveći zavjet, kojim se zavjetujemo da ćemo ostati u Kristu. I to isto tvrde crkveni pravnici: 
Poglavit je zavjet onaj koji zavjetujemo na krštenju. Međutim, tko vrši taj veliki zavjet? Tko vjerno 
drži obećanja svetoga krštenja? Ne iznevjeruju li se gotovo svi kršćani obećanju što su ga zadah 
Isusu na svome krštenju? A odakle može doći ovaj opći nered, ako ne odatle što živimo smetnuvši s 
pameti obećanja i obveze svetoga krštenja i što gotovo nitko ne potvrđuje sam po sebi savezni 
ugovor koji smo nekoć sklopili s Bogom preko kuma ili kume“? (PP 126-127) 

Po jednoj dubokoj svetačkoj intuiciji, Montfort, vidi posvetu Isusu Kristu po Mariji usko 
povezanu s krštenjem. Po krštenju ulazimo u dioništvo života Isusa Krista, postajemo sinovi Očevi 
po Sinu u Duhu Svetome te postajemo članovi Crkve. To je temeljna i bitna posveta kršćanina. Po 
krštenju nam je darovano posvećenje i novi život u Bog. Ali na taj Božji dar je potrebno odgovoriti 
i slobodno ga prihvatiti da bi rastao po mjeri dara Božje milosti i naše vjerne suradnje. 

Svetac naučava i potiče vjernika koji se opredjeljuje za Boga i življenje vjere da se preda i 
posveti Mariji. Marija, koja je uvijek ostala vjerna Bogu, onima koji se njoj posvećuju, svojom 
majčinskom ljubavlju pomaže na putu njihove vjernosti Bogu. Kako nas i veliki papa uči: „ Kako 
bismo mogli živjeti naše krštenje, a da ne kontempliramo Mariju, blagoslovljenu među svim 


58 B. Marchetti- Salvatori, Conversione, u DES I, Rim 1990, str. 629- 640. 

ženama, koja je do te mjere prihvatila dar Božji? Krist nam je nju dao za Majku. Dao je nju za 
Majku cijeloj Crkvi. Ona nam pokazuje život. Još više ona nas zagovara. Svaki katolik njoj 
spontano povjerava svoje molitve i njoj se posvećuje da bi se bolje posvetio Bogu.” (papa Ivan 
Pavao II., 1. Lipnja 6. 1980.). 

A da se vremena mijenjaju i bit problema ostaje isti potvrđuju nam i slijedeći citati iz 
učiteljstva dvaju papa našeg vremena: „Činjenici da smo primili sveto krštenje treba ponovno dati 
svu važnost.” (papa Pavao VI., 6. Kolovoza 8.1964.) „Ne postoji nego samo jedan problem, taj naše 
vjernosti savezu sa vječnom Mudrošću, koji je izvor istinske kulture, to jest ljudskog napretka, i 
onaj vjernosti našem krštenju u ime Oca, Sina i Duha Svetoga.” (papa Ivan Pavao II., 1. Lipnja 
6.1980.). 

Montfort je imao veliku i originalnu intuiciju da poveže pobožnost i posvetu Mariji s 
krštenjem dokazujući taj odnos. Posveta Isusu Kristu po Mariji, kako ju naučava svetac, je poziv 
kršćaninu da postane svjestan svoga identiteta što podrazumijeva potrebu dubljeg upoznavanja 
Isusa Krista te spoznaje da po krštenju pripada Kristu i Crkvi kao i potrebu svjesnog opredjeljenja 
za Krista obnovom krsnih zavjeta, odričući se grijeha, đavla i svega što je protivno kršćanskom 
životu s predanjem samoga sebe Mariji kako bi vjerno živio kršćanski život. Teološki ili iskustveno 
i praktično, Montfort je postavio uistinu prve temelje za autentičan kršćanski život. 

Prakse vjere nakon obraćenja vjernik više ne doživljava kao mučnu obavezu nego kao 
nutarnju potrebu iz kojih izvlači poticaj i snagu za svoj osobni duhovni put. 

Sami događaj obraćenja je krajnje osobna stvar. Poticaj za ulazak u duhovni život dolazi od 
Boga, ali treba naglasiti da se kod nekih osoba on događa polako i nekako spontano s odrastanjem 
tako da se kod njih ne može govoriti o određenom trenutku početnog obraćenja. Obično su takve 
osobe bile odgajane u dobrim kršćanskim obiteljima i od malena su bili odgajani u vjeri pa se ova 
vrsta vjernika ne nazivaju «obraćenicima». 

Pa ipak i kod njih se može govoriti o obraćenju kao činu potpunog opredjeljenja za Boga 
popraćena sviješću ne vlastite krivnje za grijehe kao kod obraćenika, nego sviješću o vlastitim 
nesavršenostima i sklonostima na zlo. 

Kod drugih osoba obraćenje se događa kao u jednom trenutku, čini ili kraćem vremenskom 
razdoblju kao što je to bilo slučaj sa sv. Pavlom. Kod nekih je to trenutak koji je plod drugog 
kritičkog traženje, često puta mučnog i napornog kao kod sv. Augustina. Obraćenje se može 
dogoditi i u krajnje dramatičnim situacijama života kada naizgled čovjek više ne vidi nikakvog 
izlaza. Ovo buđenje savjesti 

Obraćenje se može dogoditi i u trenucima velike radosti kao na primjer prilikom rođenja 
toliko željenog djeteta. Životna radost postane odskočna daska duši za buđenje svijesti o postojanu 
vječne radosti i njenog Darovatelja. 

A kod svih odlučujući korak u duhovnom životu je usvojena svijest o temeljnom 
opredjeljenju za Boga i svojevoljno prihvaćenje svih obaveza kršćanskog života u zajedništvu sa 
Crkvom. A to stanje duše je upravo obnova krsnih zavjeta i temeljni životni zaokret prema svetosti, 
implicitno ili eksplicitno, bilo da se dogodio u procesu ili je stvar jednog trenutka i čina. 

Duša često kod obraćenja, poglavito onoga koje se događa u jednom trenutku, doživljava 
kao neko probuđenje u svojoj svijesti i savjesti popraćeno osobnim doživljajem Božje prisutnosti, 
njegove ljubavi, jakim osjećajem radosti i novog otkrića Boga, kao da se otvara novi svijet u samoj 
duši i oko nje. U tom doživljaju osoba u susretu sa Božjom ljubavlju, dobrotom i čistoćom otkiva i 
svoju ograničenost, grešnost nesavršenost te uviđa ispraznost iluzija u kojima je do tada živjela i 
koje su je okruživale. 

A jedno od najljepših svjedočanstava iz svetačke tradicije o otkriću Boga ljubavi u trenutku 
obraćenja je svakako ono sv. Augustina: 

„Opomenut tako da se vratim samome sebi, ušao sam pod tvojim vodstvom u svoju nutrinu; 
to sam mogao jer si ti postao mojim pomoćnikom. Ušao sam i vidio slabašnim okom svoje duše 
iznad istoga oka svoje duše, iznad svoga duha svjetlo nepromjenljivo, ne ovo obično svjetlo i 
vidljivo svakom tijelu niti je ono bilo kao od iste naravi, samo veće, kao kad bi ovo svjetlo mnogo i 
mnogo jasnije svijetlilo i sve stvari obuzelo svojom veličinom. Ne, ono svjetlo nije bilo takvo, nego 

drugo, mnogo drugačije od svih ovih. Niti je tako bilo iznad moga uma kao ulje nad vodom, ili nebo 
nad zemljom, nego ono bijaše više, jer me je ono stvorilo, a ja bijah niže, jer sam bio stvoren od 
njega. Tko pozna istinu, pozna to svjetlo. 

O vječna istino, istinita ljubavi, o ljubljena vječnosti! Ti si Bog moj, tebi uzdišem danju i 
noću. Čim sam te upoznao, ti si me podigao k sebi da vidim kako ima nešto što bih trebao vidjeti i 
kako još nisam takav da bih mogao vidjeti. Zabliještio si moj slabi pogled zračeći u me žestoko i ja 
uzdrhtah od ljubavi i straha. I spoznah da sam daleko od tebe u kraju gdje je sve različno od tebe, i 
bilo mije kao da čujem tvoj glas iz visine: »Ja sam hrana jakih: rasti pa ćeš me jesti, i nećeš ti mene 
pretvarati u sebe kao hranu svoga tijela, nego ćeš se ti promijeniti u mene«. 

Tražio sam put na kojem bih skupio snage koja bi me osposobila da uživam tebe, ali ga 
nisam nalazio dok nisam zagrlio Posrednika između Boga i ljudi, čovjeka Isusa Krista, koji je iznad 
svih stvari, Bog, blagoslovljen uvijeke, njega koji nas zove govoreći: ja sam put,, istina i život i 
hranu, koju još bijah preslab uzimati, miješa s tijelom, jer Riječ tijelom postade, da nam tvoja 
mudrost, po kojoj si sve stvorio, bude mlijekom u ranom djetinjstvu. 

Kasno sam te uzljubio, ljepoto tako stara i tako nova, kasno sam te uzljubio! A eto, ti si bio u meni, 
a ja izvan sebe. Ondje sam te tražio nasrćući na ta lijepa bića koja si stvorio, ja rugoba. Ti si bio sa 
mnom, a ja nisam bio s tobom. Mene su daleko od tebe držale one stvari koje ne bi postojale kad ne 
bi bile u tebi. Zvao si me i vikao, probio si moju gluhoću, zabljesnuo si, sijevnuo si i rastjerao moju 
sljepoću, prosuo si miomiris, a ja sam ga upio pa uzdišem za tobom, okusio sam ga pa gladujem i 
žeđam, dotakao si me, i ja gorim za mirom tvojim“. (Ispovijesti) 

Ovo i ovako buđenje svijesti i savjesti za Boga i duhovni život vodi dušu do nutarnjeg stanja 
duhovnog siromaštva koja znajući da nema ništa po sebi ni od sebe te pruža ruke Bogu, djelovanje 
Božje milosti otvara dušu za povjerenje u Božje milosrđe, pokajanje i želju da živi onako kako to 
Bog traži od nje. Obraćenje je istovremeno i početak puta čišćenje od svega što duša uviđa da je 
suprotno Bogu. Obraćenik uz zadobiveni mir po oproštenju i ispovijedi obično bude doveden u 
jedno stanje svetog nemira u smislu da iskreno traži istinu o Bogu, vjeri i sebi jer je postao svjestan 
da Bog nije neka ideja apstraktan nego osoba s kojom može imati prijateljski odnos. 

Životni horizont obraćenika se radikalno mijenja jer on osjeća i zna da nije sam nego daje 
Bog s njim u životu. Tako da će u životu koji je pred njima obraćenik trebati učiti ljubiti Boga i 
bližnjega kako to Isus traži. Obraćenje postaje škola ljubavi u kojoj uči da puno toga u svojoj duši i 
ponašanju treba mijenjati te da ne može doći do ljubavi bez žrtve sebe, svoga egoizma i darivanje 
sebe. To podrazumijeva da će se morati suočiti sa svim dimenzijama egocentrizma, duhovne i 
afektivne nezrelosti što će mu hod s Kristom iznijeti na vidjelo. 59 

Često djelovanje i utjecaj Božje milosti na dušu u vremenu nakon prvog obraćenja su jači i 
očitiji nego li će biti u budućem i preostalom periodu života. Često uz čin obraćenja duša doživi i 
neka mistična iskustva koja nakon toga više neće imati. I u svetačkoj tradiciji opisi obraćenja 
pobuđuju veće divljenje nego li kasniji period duhovne zrelosti. 

Zanimljiva je dinamika duhovnog iskustva koju je svetačka tradicija iznašla kako bi potakla 
duše na obraćenje i vodila ih do probuđenja savjesti i opredjeljenja za Boga. U tu dinamiku na svoj 
način ulazi cjeloviti navještaj vjere pa i govor o zadnjim stvarima ljudskog života kao i mogućnost 
vječnog gubitka duše. 

Sv. Ljudevit je kao veliki pedagog u pučkim misijama i osobnom pastoralu nastojao 
vjernike dovesti do istinskog obraćenja. U tu svrhu je u propovijedao o temama koje su poticale 
vjernike na razmišljanje o prolaznosti i krhkosti ljudskog života, o dramatičnosti egzistencije, 
rugobi i drastičnosti grijeha, potrebi pokore, o ljepoti kršćanskog života i krjeposnog življenja. 
Donosimo samo neke citate tema o zadnjim stvarima vjere, koje je svetac opjevao u svojim 
pjesmama: 

„Sto, zar moram umrijeti i napustiti moja dobra? O okrutni i prokleti času koji mi oduzimaš 
ono što imam. O užasna i čemerna smrti koja me odjeljuješ od svega, budi milosrdna prema mojim 


59 P. Grieger, La conversione personale, u Vita consacrata 21, 1286, str. 360 - 369. 

uzvicima i odgodi malo tvoj udarac. Ah, uhvaćen sam u zamku koju mije Sotona postavio, osjećam 
sva moja bezboštva, zamjećujem sve moje grijehe. Kolike prezrene milosti, koliki odbačeni savjeti, 
koliki sati uludo potrošeni, koliki darovi zgaženi nogama. Vidim te, nesretni đavle, kako me čekaš 
uz moje uzglavlje. Odvedi me, o ogavniče, jer ti si me i zaveo. Gule me, trgaju jer umirem protiv 
volje. Jao, zar moram izdahnuti u svojim grijesima koje vidim? Umirem u nepokajanju jer sam do 
preminuća odgodio moju pokoru. Grješniče, ne idi mojim stopama. Samo je onaj mudar tko se dugo 
pripremao na ovaj strašni trenutak prelaska. Budi sudac na račun mene. Vidi bolje od mene, molim 
te, kako bi imao bolju sudbinu. Kakav ti je život takva će ti biti smrt“ (P 120, 1-4;15-19). 

Na drugom mjestu Montfort dijaloški dramatizira sudbinu čovjeka koji je hodio putem 
grješnog života i tako izgubio Božju milost i Boga samoga. Cilj takvih i sličnih prikaza bio je 
potaknuti vjernike na razmišljanje o vlastitom životu pred Bogom: 

„Nesretna, prokleta dušo, tko te bacio u vatru, tko te nesretnicu, stavio u ove tamne zatvore? 
Prokleti: Ah, moja me čista zloća uronila u ovu vatru u kojoj kušam pravdu i osvetu Boga. Moj 
gubitak je potpun. Ako izgubiš Boga, sve je izgubljeno. Ako izgubiš Boga, užasan je to gubitak. 
Ove riječi nitko ne sluša. Poučak: Smrtni čovječe, budi razborit i čini to iz vlastite računice. Ako ne 
slušaš pouku, trpjet ćeš kaznu. Odgovor: O, koja nesreća, koja pouka, drhtim, ganut sam. Da, 
izbjegavajući grijeh želim biti mudar. Prokleti: Oh, što sam nesretan! Jer ne mogu ljubiti Boga. O 
nepodnošljiva nesrećo, koju se može jedino na ovom mjestu razumjeti. Više neman Boga za moga 
Oca, on je moj srditi sudac koji u svoj svojoj srdžbi kažnjava moje zloće. Kako sam ja u svemu 
oprečan Bogu svetom i moćnom, on mi ratom uzvraća na rat i sve me više satire. Za ništavnu 
sitnicu, za trenutno zadovoljstvo izgubio sam život vječni, neprestano pucam od jada. Poučak: 
Smrtni čovječe, budi razborit, i čini to iz vlastite računice. Ako ne slušaš pouku, trpjet ćeš kaznu. 
Prokleti: Da, moj život je prošao. O okrutna li sjećanja! Osjećam kako mi dušu izjeda vječno 
kajanje. Cvilim bez pokore, gorim bez izgaranja, trpim bez nade, kajem se bez ljubavi. Udišem 
samo plamen i izvana i iznutra. 

Vatra prožima moju dušu, ja sam užareni ugljen. U svemu što me okružuje, nalazim novu 
muku, trpim, a da ne nalazim ni najmanje rasterećenje. Poučak: Smrtni čovječe, budi razborit, i čini 
to iz vlastite računice. Ako ne slušaš pouku, trpjet ćeš kaznu. Prokleti: Đavli me muče, oni su moji 
krvnici, okrutni tirani stalno izmišljaju nova mučenja. Beznađe i bijes i škripanje zubima moj su 
jedini govor usred ove muke. Trgam se i izjedam, srdim se i proklinjem, jer je moja nesreća 
neobična, jer su moje muke beskrajne. Muka koja me pritišće je duga vječnost. O, užasno 
"zauvijek"! O, strašna istino. Zauvijek biti s đavlima, prokletima i zmijama, u nepodnošljivoj vatri i 
u smrdljivim zatvorima. Poučak: Smrtni čovječe, budi razborit, i čini to iz vlastite računice. Ako ne 
slušaš pouku, trpjet ćeš kaznu. Prokleti: Imati zauvijek ovo boravište, biti zauvijek proklet, nesretan 
i proklet čas u kojem sam rođen. Bijes, beznađe, psovka, jer treba zauvijek trpjeti, jer treba ostati 
ovako i nikada više ne moći umrijeti. Čekam te, o prokleti oče, koji si učinio da vrijeđam Boga, ili 
čekam te o prokleti brate, koji si učinio da vrijeđam Boga, ili čekam te o prokleta majko, koja si 
učinila da vrijeđam Boga. Dođi, zauvijek ću ratovati s tobom na ovom mjestu. Odgovor: O, koja 
nesreća, koja pouka, drhtim, ganut sam. Da, izbjegavajući grijeh, želim biti mudar. Bog sam“ (P 
118). 

Kad se razmišlja o ovim temama valja se podsjetiti da: „Izjave Svetog Pisma i učenje Crkve 
o Paklu jesu poziv na odgovornost, kojom čovjek mora svoju slobodu upotrijebiti u cilju svoje 
vječne sudbine“ (KKC 1036). 

Ovakvi i slični tekstovi kojih ima dosta u sabranim djelima sv. Ljudevita, a na poseban način 
u Bilježnici propovijedi i pjesmama, imali su za cilj da uzdrmaju savjesti slušatelja i potaknu ih na 
odgovornost pred vlastitom savješću, a mogu potaknuti strah Božji kao sredstvo kako bi se učinio 
odlučujući korak u opredjeljenju za Boga. Ali kao veliki poznavatelj ljudske duše i svih dinamika 
duhovnog života, Montfort je vjernike poticao na obraćenje iznad svega vodeći ih putem motrenja 
Božje ljubavi koja se objavila i darovala u Isusu Kristu. Svetac je znao da čovjek grijehom ranjeni 
dio svoje duše najlakše i najčešće otvara pred autentičnom ljubavlju. Zato stavlja u Isusova usta ove 
riječi: 

„Konačno, da bi se Vječna Mudrost što više približila ljudima i što bolje im pokazala svoju 
ljubav, išla je dotle da je postala čovjekom, da je postala djetetom, postala je siromahom i za 
čovjeka umrla na križu. I koliko o je puta za vrijeme svoga zemaljskog života uzviknula: Dođite k 
meni, dođite svi k meni! Ja sam, ne bojte se; zašto se bojite? (usp Mt 11, 28)? Ta ja sam vam sličan, 
ja vas ljubim. A vi ste grješnici? - Pa upravo njih ja tražim. Ja sam prijateljica grješnika! Udaljili ste 
se iz ovčinjaka svojom krivnjom? - Ja sam dobri Pastir! Opterećeni ste grijesima, prekriveni 
gnusobama, ucviljeni žalošću? - Baš zato trebate da dođete e k meni, jer ja ću vas okrijepiti, ja ću 
vas odmoriti"! (LJVM 70)! 

„Kakva je tek bila Isusova blagost prema jadnim grješnicima! Kako je blago postupao s 
grješnicom Magdalenom grješnicom, s kakvom milosrdnošću obratio samaritanku, s kolikim je 
milosrđem oprostio ženi preljubnici, a s koliko je ljubavi išao jesti k javnim grješnicima samo da ih 
pridobije. Nisu li njegovi neprijatelji uzeli upravo tu njegovu dobrotu kao dokaz protiv njega da krši 
Mojsijev zakon i progonili ga vrijeđajući ga i nazivajući ga prijateljem carinika i grješnika? S 
koliko li je dobrote i poniznosti pokušavao pridobiti Judino srce kad ga je već odlučio izdati, dok 
mu je prao noge i nazvao ga prijateljem! Konačno, s koliko lije ljubavi molio Oca za svoje krvnike 
ispričavajući ih da ne znaju što čine“. (LJVM 125). 

Ali Isusova ljubav i blagost nije razlog da osoba ostane u neodređenosti, a još manje u 
podijeljenosti između duha svijeta i Evanđelja. Sv. Ljudevit želi voditi vjernika do osobnog susreta 
s Isusom i njegovom beskrajnom ljubavlju, a i s njegovom zahtjevanošću posvjedočenom u 
Evanđelju. Za sveca poziv čovjeku je jasan i traži cjelovit odgovor, zato u Isusova usta stavlja i 
sljedeće riječi: 

„Isus: Kršćani, morate slušati mene ili svijet; izaberite jedno ili drugo. Slušate li me? Neka 
mi svatko odgovori. Ja poučavam dobru, a svijet zlu. Kršćani, morate vjerovati meni ili svijetu. 
Izaberite jedno ili drugo. Vjerujete li mi, neka mi svatko odgovori. Ja nikada ne varam, a svijet vara. 
Kršćani, morate slijediti mene ili svijet; izaberite jedno ili drugo. Slijedite li me? Neka mi svatko 
odgovori. Ja se nikada ne mijenjam a svijet se mijenja. Kršćani morate služiti meni ili svijetu; 
izaberite jedno ili drugo. Služite li mi? Neka mi svatko odgovori. Ja nikada ne prolazim, a svijet 
prolazi. Ako slijedite ovaj mrski svijet, prisežem vam sada da ću vas zauvijek učiniti nesretnima. 
Slijedite li svijet ili Mene? Neka mi svatko odgovori“. (P 106, 1-5). 

Kao što se po grijehu duša udaljava od Boga i na krivi način usmjerava prema stvorenim 
stvarima koje ipak ne mogu zadovoljiti istinsko traženje duše i dati odgovor na temeljna pitanja 
ljudske egzistencije, tako se kod obraćenje događa sasvim suprotna stvar. Duša se vraća Bogu i 
oslobađa od neurednih ljubavi prema stvorenjima. Obraćenje je, dakle, opoziv i odbacivanje grijeha 
te pristajanje, i darivanje sebe Bogu kojega duša shvaća kao najviše Dobro i najveću vrijednost. 
Tako daje obraćenje jedan životni zaokret, novo usmjerenje života koji podrazumijeva novi sustav 
vrednovanja. 

Svijest i osjećaj krivnje je sastavni dio procesa prvotnog obraćenja. Osoba u svojoj nutrini 
postaje svjesna vlastitih zabluda, lutanja i grijeha koje često puta do tada nije uviđala. Tada dušom 
može ovladati nemir, strah, želja za praštanjem, nutarnji razdor koji potiče dušu da iziđe iz svoje 
grješnosti. Pa ipak glavni čimbenik obraćenja je kajanje koje, iako ostaje čin slobodne ljudske volje, 
je u biti je dar Božje milosti po kome se osoba žalosti zbog svojih grijeha i odlučuje da će 
promijeniti život. A ostvarenju i ispunjenju čina obraćenja najviše doprinosi sakramentalna 
ispovijed. 

Iskreno obraćenje se prepoznaje po čvrstoj odluci jer ono ne može ostati samo na nutarnjem 
kajanju i grižnji savjesti nego se ostvaruje djelima pokore shvaćene kao zadovoljština, to jest 
nadoknada ljubavi za neživljenju ljubav u prošlosti te naporu za rast u krjepostima. 60 Samo tako 
obraćenje ulazi u efektivnu fazu koja postaje autentičan put duhovnog rasta i sazrijevanja. 

Sveti je Ljudevit koji je se često u svom svećeničkom radu susretao s obraćenicima opisao je 
kako sama duša to proživljava: 


60 Ž. Bezić, Kršćansko savršenstvo, Mostar, 1986, str. 396. 

„Konačno je Gospodine, tvoja milost pobijedila nad mojim srcem. Vidim sada moje zablude 
i moju nesreću. Odmaknimo se od svijeta koji viče i vara, udaljimo se od svijeta, on je varalica. 
Počinjeni jasno vidjeti svijet i njegovo slijepilo. Jao, gorko plačem zbog toga. Odmaknimo se od 
svijeta koji viče i vara, udaljimo se od svijeta radosno. Snaga istine je učinila da vidim moje 
bezakonje i vratila mi je slobodu. Zbogom svijete koji blatiš i gunđaš, zbogom svijete koji si mi 
ugađao. Zbogom igre i zabave i prijateljstvo s raskalašenima, zbogom ljudski obziri. Zbogom 
svijete koji ugađaš i vičeš, zbogom svijete i svi vi slobodnjaci 44 . (P 142, 1-4). 

Obraćenje je uvijek tajna suradnje ljudske volje s Božjom milošću i otkriće Božje ljubavi koje 
postaje pokretač promjena u cijelom životu: 

„Pokornica: Hranim se svojim suzama; moji uzdasi su moja zadovoljstva; osjećam živi nemir, 
popuštam i polažem oružje, našavši u Bogu više draži nego što moje srce ima želja. Kod moga 
Boga sve oduševljava i opčinja, on je moj divni vladar, ljubezni zaručnik. O, kako sam jadna, što ga 
već do sada nisam ljubila. 

Uzalud se svijet kiti svojim najsjajnijim čarima, uzalud priprema svoja dobra. A ja koja se 
od njega dijelim, kažem da je škrto srce kojemu Bog nije dovoljan. U tišini, u mojoj povučenosti, 
sama s Isusom, posjedujem ga skrovito, kušam savršeni mir, kažem mu, ponavljam mu: Moj Bože, 
samo ti, i ništa više. 

Ovaj dobri Pastir me je tražio me je među mojim zabludama, vidio me je, našao, nježno 
nosio i sveto osvojio. Želim ga ljubiti, vrijeme je. Smijem se šalama koje zbijaju na račun moje 
promjene. Smijem se prijateljima koji me optužuju da sam luda, dala bih tisuću života da ljubim 
još žarče. O mala stvorenja, moje srce nije stvoreno za vas, vi ste otpad, pustite me, molim vas, 
ljubiti moga Boga bez mjere, kušati koliko je sladak. 

Grješna pokornica, evo moga imena dan i noć, ja sam radosna i trpim, zatvorena i sretna. 
Nije li to čudno? To je zato što me ljubav vodi. Marija je moja dobra mMajka kojoj se uvijek 
utječem kako bih podnijela svoju bijedu, kako bih umirila Boga, moga Oca. Po njoj se nadam da ću 
uvijek ustrajati. Gora od Magdalene, Isuse, grlim tvoje noge, olakšaj moju muku, slomi moje okove, 
tvoja ljubav neka me vodi, oprosti, ako te prekomjerno ljubim 44 . (P 94, 1- 10). 

Kad se duša nalazi u procesu obraćenja, lako može doživjeti unutarnju sugestiju ili prijekor 
izvana da je odveć grješna i nedostojna Boga. Svetac je toga duboko svjestan, pa iako poziva na 
odgovornost, ukazuje na beskrajnu Božju ljubav i milosrđe te odbacuje strogost koja je bila tipična 
jansenizmu u vremenu kada je on živio, a temeljila se na krivom poimanju Božje pravde koja je 
postajala razlogom za strah od Boga i strogost bez milosrđa i ljubavi u duhovnom životu. 

Zato svetac pjeva: „Daleko od mene strogi revni pokornici, puni strogosti i gnjeva, pod 
isprikom ljubavi. Malo octa s mnogo ulja, pridobiva duhove i srca, obraća i najveće grješnike kako 
vidimo u Evanđelju. O moj Bože, neka mi tvoja milost pomogne kako bih u svemu vršio tvoju 
volju 44 (P 22, 17). Slično u obliku dijaloga uči: 

„Farizej: O Pravdo, osvetnice moga Boga svetog i moćnog! Pogledaj ovu grješnicu koja ti se 
približila i moli te. O veliki Bože, koje li drskosti! Odbaci je odmah! 

Isus: Farizeju, ti se čudiš, videći kako postupam. Vidiš li ovu osobu? Dat ću joj sva svoja blaga, 
oprostit ću joj sve grijehe, jer je mnogo ljubila! 

Pokornica: O Isuse, ljubim te, iako gunđaju ovdje na zemlji. Tvoja veličina je uzvišena, a tvoja 
ljubav prevelika. Fjubim i kažem prokleti oni koji te ne ljube. Sto ne bih za tebe učinila, Isuse, moj 
Spasitelju! Htjela bih biti kao gnnljavina, pa reći po cijeloj zemlji da je samo jedno potrebno: 
Fjubiti Boga svim svojim srcem. 44 (P 94, 11 -14). 

Montfort skupa je sa svom svetačkom tradicijom je duboko uvjeren daje Marijina majčinska 
prisutnost i njena zagovorna molitva velika pomoć na putu obraćenja i zalog ustrajnosti. Sv. 
Fjudevit kao veliki zaljubljenik u Majku Božju i navjestitelj cjelovite poruke Eevanđelja koji se u 
pismima rado potpisivao kao «nevjemi rob Isusov u Mariji» (Pis 1-15), sam je kušao učinkovitost 
Marijine prisutnosti u svom životu do te mjere da je uskliknuo: „Ah, zašto ne mogu objaviti 
čitavome svijetu ovo milosrđe koje si imao prema meni! Zašto da cijeli svijet ne zna da bih ja bez 
Marije bio već osuđen! Zašto se ne mogu dostojno zahvaliti na tako velikom dobročinstvu 44 ! (MT 
66 ). 

Svetac ne propušta progovoriti i o Marijinoj prisutnosti u obraćenju kao i o molitvi krunice 
kao sigurnom sredstvu da se izmoli vlastito obraćenje, a sve skupa je plod i učinak Marijinog 
duhovnog majčinstva: 

„Poslušaj, jadni grješniče, o Marijinoj dobroti: ona me je obasula dobrima i po njoj imam 
život, život, život. Moji su grijesi zavrijedili vječnu smrt, pravedno bi bilo da padnem u pakao, bez 
nje bih bio već izgubljen, bez nje, bez nje, bez nje. Bog je spreman osuditi me, ova nježna Majka ga 
je toliko molila, toliko molila da je On bio kao primoran pričekati, pričekati, pričekati. Tko će 
shvatiti koliko je ona dobra, tko će razglasiti njenu dobrotu i njenu darežljivost? Nitko, nitko, nitko. 
Marija je moj oslonac u mojoj velikoj bijedi. U svim mojim velikim potrebama, ja joj kažem poput 
djeteta: Majko moja. Majko moja, Majko moja! 

Ako me đavao napastuje sa svom svojom svitom, neprestano nju zazivam. Na Marijino ime 
on bježi, bježi, bježi. Ona me vodi u vječni život jer ja u opasnim koracima odmah skrećem oči 
prema njoj, prema njoj, prema njoj. Vidjevši da sam puno dužan i uvijek nevjeran, ona sebe čini 
mojom plaćom, mojim pologom i vjernom naknadom. Vjerna, vjerna, vjerna! Ako trpim neku 
patnju, ona mi pomaže i podržava me, ako sam na rubu ponora, ona dolazi smiriti oluju, oluju, 
oluju. Past ću ili sam već pao kad me đavao iskušava, ona dolazi blagog lica i pruža mi svoju 
moćnu ruku, moćnu, moćnu, moćnu. 

Ona mi ulijeva iznad svega duboki mir, ljubav prema svom predragom Sinu, zgražanje i 
prezir prema svijetu, svijetu, svijetu. Što može potaknuti ovu veliku kraljicu da se brine za 
siromašnog grješnika? Ljubav njezinog srca nju potiče, potiče, potiče. Ako netko od vas, grješnici, 
želi rastrgati svoje okove i spriječiti propast neka joj dođe služiti. Neka dođe, neka dođe, neka dođe. 
Ako moji veliki grijesi i moja velika bijeda nisu zaustavili njezinu dobrotu, neka se i grješnik nada 
istom tome. Istome, istome, istome. Ako netko želi osjetiti njenu majčinsku blagost neka je žarko 
nasljeduje i bude postojan. Neka joj uvijek bude vjeran, vjeran, vjeran. Bog sam.“ (P 79). 

Molitva sv. krunice zauzima posebno mjesto u životu i nauku sv. Ljudevita. On je duboko 
uvjeren u učinkovitost te molitve za postizanje obraćenja i ustrajnosti u milosti: „Vama, grješnici i 
grješniče, jedan koji je griješio više od vas pruža ovu ružu, crvenu od krvi Kristove, kako biste se 
njome okitili i spasili. Bezbožnici i nepokajani grješnici stalno viču: Okrunimo se ružama (usp. 
Mudr 2, 8). I mi pjevamo: Okrunimo se ružama svete krunice. Ali koliko su drugačije njihove 
crvene ruže od naših! Njihove su ruže sjetilni užici, isprazne časti, prolazna bogatstva koje će brzo 
uvenuti i istrunuti. 

Naše su pak ruže Oče naš i Zdravo Marijo, koje ako su dobro izmoljene i popraćene dobrim 
djelima pokore, nikada neće uvenuti niti proći. Za sto, za tisuću godina njihova će ljepota i dalje 
blistati kao danas. Njihove toliko opjevane ruže samo sliče ružama: ustvari one su trnje koje bode 
uz grižnju savjesti kroz čitav život, koje u trenutku smrti probada uz oplakivanje, koje vječno gori u 
bijesu i očaju. Ako naše ruže i imaju trnje, to je trnje od Isusa Krista koje on pretvara u ruže. Ako 
naše ruže bodu, one bodu samo nekoliko trenutaka, jedino zato da bi nas ozdravile od grijeha i da bi 
nas spasile. 

Ako budete vjerno i pobožno molili krunicu sve do svoje smrti, unatoč množine vaših grijeha, 
vjerujte mi,: primit ćete neuveli vijenac slave (1 Pt 5, 4). Ako se nalazite na rubu ponora ili s 
jednom nogom u paklu, čak i ako ste prodali dušu đavlu kao kakav vrač ili ste okorjeli i tvrdokorni 
krivovjernik kao kakav demon, prije ili kasnije ćete se obratiti i spasiti. Samo ako, ponavljam i 
dobro pripazite na riječi moga savjeta, svakodnevno do smrti pobožno molite svetu krunicu, da biste 
upoznali istinu, zadobili milost pokajanja i oproštenje svojih grijeha“. (TSK 3 -4). 

Osim samoga sadržaja katehetskih propovijedi, uloga navjestitelja u obraćenju na život vjere 
ima veliku važnost jer naviještaj je uz sve ono što je pripravljeno i naučeno prvenstveno osobno 
svjedočanstvo onoga tko naviješta za Boga. 

Proživljena svetost i stil propovijedanja sv. Ljudevita bili su veliko sredstvo njegova 
apostolata. Montfort se odlikovao jezgrovitošću i jednostavnošću u propovijedanju. Izbjegavao je 
govorničke vještine lijepog i uglađenog govomištva koje bi trebale pobuditi divljenje slušatelja. On 
se radije obraćao izravno savjesti vjernika nastojeći je potresti i potaći na put obraćenja. Rado se 
koristio slikama, usporedbama, izravnim govorom i usklicima o ljepoti Božjoj i rugobi grijeha. 

Ipak, temelj njegova propovijedanja bila je proživljena istina vjere u svetosti koju je on kao 
živu riječ naviještao i koja je baš zato prodirala u dubine srdaca njegovih slušatelja. Oni često 
bijahu do te mjere potreseni da nisu uspijevah zadržati suze. O tome daru Mudrosti Montofrt u 
Pravilima svećenika misionara družbe Marijine piše: 

„Pošto je služba propovijedanja riječi Božje veoma raširena, veoma potrebna za spasenje i 
najteža od svih, misionari se neprekidno podaju studiju i molitvi da dobiju od Boga dar mudrosti 
koji je tako potreban pravom propovjedniku da upozna, kuša i dade drugima kušati istinu. Najlakše 
je propovijedati po modi. Alije teško uzvišeno propovijedati na apostolski način; govoriti mudro, 
kako Bog savjetuje, ili kako kaže Isus, iz preobilja srca; teško je i znamenito dobiti od Boga kao 
nagradu za trud i molitve, jezik i rječitost i mudrost kojima neće moći odoljeti svi protivnici istine. 
Od tisuću propovjednika, a da ne kažem, od dvije tisuće, jedva ima jedan koji posjeduje taj veliki 
dar Duha Svetoga. 

Većina ima samo ljudski jezik, ljudsku lječitost i mudrost; stoga je malo duša rasvijetljeno, 
ganuto i obraćeno po njihovim riječima, premda su te riječi uzete iz Svetog pisma i otaca, premda 
su istine što ih propovijedaju vrlo dobro utvrđene, vrlo dobro dokazane, vrlo dobro povezane, vrlo 
dobro izgovorene, vrlo dobro poslušane i nagrađene pljeskom. Njihovi su govori dobro sastavljeni, 
jezik im je uglađen i biran, misli genijalne, u navodima Svetog pisma i otaca su udomaćeni, geste su 
im usklađene; govor im je živahan; ah jao! - pošto je sve to samo ljudsko i naravno, to donosi 
samo ljudski i naravni plod. Potajna dopadnost, koja se rađa iz tako dobro sastavljenog i naučenog 
govora, služi Luciferu, tom oholom mudracu, kao bljesak da zaslijepi propovjednika; divljenje 
naroda koje svjetovnim ljudima za vrijeme govora služi kao zabava, a poslije govora kao ugodno 
zadržavanje u društvu, to je sav plod njihovog truda i znoja. 

Pošto oni samo zrak šibaju i samo ušima ugađaju, ne treba se čuditi što ih nitko ne napada, 
što duh laži ne kaže ni riječi: u miruje sve što posjeduje; i kako propovjednik po modi ne udara na 
srce, koje je tvrđava kamo seje taj tiranin zatvorio, on nije mnogo iznenađen velikom bukom koja 
se vani razvija. Ali neka dođe propovjednik pun riječi i duha Božjega i neka samo otvori usta, čitav 
pakao zvoni na uzbunu, usplahiri se kao na obranu nebo i zemlja. U tom se slučaju zameće krvava 
bitka između istine, koja izlazi iz ustiju propovjednika, i laži koja izlazi iz pakla; između onih 
slušatelja koji prihvaćaju tu istinu i drugih koji, po svojoj nevjeri, postaju podložnici oca laži. 
Propovjednik tako na božanski način prekaljen, samim svojim riječima istine, kako god ih 
jednostavno izrekao, uskomeša čitav grad, čitavu pokrajinu ratom što ga je navijestio; a to je 
nastavak onog strašnog boja koji se vodio na nebu između istine svetog Mihaela i Luciferove laži, i 
posljedica onog neprijateljstva što gaje sam Bog zametnuo između roda izabranika Svete Djevice i 
prokletog roda zmije. 

Ne treba se dakle, čuditi lažnom miru u kojem ostaje propovjednik po modi, kao ni čudnim 
progonima i klevetama što se izbacuju protiv onog propovjednika koji je primio dar vječne riječi, 
kakvi će jednog dana nužno biti sva djeca Družbe Marijine, koji će naviještati radosnu vijest 
velikom silom” (PM 60-61). 

Razmisli! Kako je započeo moj put življenja vjere? Zahvaljujem li Bogu na tom daru? Kojim 
ljudima se Bog poslužio da me privede putu vjere i molim za njih? Jesam li svjestan dramatičnosti 
grijeha i njegovih posljedica kao i važnosti svojevoljnog opredjeljenja za Boga? Želim li duhovno 
rasti i da li se za to molim li se za to i dovoljno i koliko se trudim? 

DRUGI DIO: USVAJANJE TEMEUJNIH PRAKSI I DINAMIKA ŽIVLJENJA VJERE 

NA PUTU DUHOVNOGA RASTA 


Već smo naglasili da temelj kršćanskog života darovan nam je u krštenju, darovane su nam 
teologalne kreposti vjera, ufanje i ljubav, ali u klici te da se vjernik, ako želi živjeti autentičnim 
kršćanskim životom, mora sam opredijeliti za vjeru i produbiti svoj kršćanski život. Nastojati živjeti 
autentičnim vjerskim i duhovnim životom podrazumijeva usvajanje temeljnih praksi i dinamika 
življenja vjere kako bi se ostvarile pretpostavke za put duhovnoga rasta. 

Nitko se ne rađa kršćaninom i nitko ne postaje to odjednom. Kršćanska je zrelost proces 
kojemu znamo početak (krštenje), ali kojemu ne možemo označiti krajnji domet u ovom životu. 
Nitko za sebe ne može tvrditi daje stigao do vrhunca svojeg kršćanskog života i da na tom području 
nema više prostora za duhovni rast. Takav se čovjek zatvara u sebe i prestaje rasti. Sve to 
podrazumijeva prihvaćanje duhovnoga napora, potpomognuta milošću, rada na sebi, samo 
savladavanje kako bi se ostvarile pretpostavke za duhovni rast u čistoći ljubavi. 

2. 1. Askeza kao napor za biti vjeran životu u milosti i očuvanje Božje ljubavi u duši 

Tajanstvena Jakovljeva borba s anđelom u liku čovjeka u Starom zavjetuje biblijska slika 
draga svetačkoj tradiciji za iskazati nutarnji duhovni boj koji duša mora prihvatiti ako želi slijediti 
Krista. Za crkvene oce taj prizor iz Staroga zavjeta slika je duhovne borbe u kojoj se kršćanin bori 
protiv sila koje osjećaju u sebi, protiv vlastitih strasti i nagona, protiv svoje sklonosti ka zlu nakon 
istočnoga i osobnih grijeha. Sveti nas Pavao upozorava: »Nije nam se boriti protiv krvi i mesa, nego 
protiv Vrhovništava, protiv Vlasti, protiv upravljača ovoga mračnoga svijeta, protiv zlih duhova po 
nebesima“.(Ef 6,12) 

Svakog se dana u našem srcu odvijaju borbe, uči nas sveti Augustin. (usp. kom Ps). Svaki se 
čovjek u svojoj duši bori protiv cijele vojske. Neprijatelji su oholost, škrtost, proždrljivost, putenost, 
lijenost... I teško je - dodaje svetac - da ti napadi ne će zadati nekakvu ranu. Ipak, možemo se 
pouzdati u pobjedu ako posegnemo za sredstvima što nam ih je dao Gospodin. Dakle asketska borba 
kršćanina mora biti pozitivna, radosna i stalna. 61 

Riječ ,,askeza“ potječe od grčke riječi ,,askeo“, a znači svojevoljni napor osobe prvenstveno 
za postizanje većih vrijednosti na uštrb niži ili u postizanju neke krjeposti, istovremeno askeza 
označava i raditi svojski, vježbati se, naprezati se u nekoj vještini. Već grčki filozofi riječi ,,askeza“ 
pridaju značenje duhovne vježbe koja je potrebna čovjeku da bi postao gospodar svojih misli i 
nagona, da bi mogao činiti dobro i kontrolirati svoje strasti. 

Kršćanska askeza može se jednostavno odrediti kao metodički pristup postizanju 
savršenosti, nadahnut Evanđeljem. Pri tome možemo razlikovati dva oblika: pozitivne i negativne 
vježbe. Svrha je pozitivnih vježbi da nas dižu prema svetosti, a negativnih da nas čiste od neurednih 
sklonosti. 

Ipak kršćanska askeza nije samo čisto ljudski napor, ona je plod i našeg sjedinjenja s 
Kristom po milosti te njegove djelatne prisutnosti u našem životu. Ipak u ovoj fazi sazrijevanja duša 
zapaža i živi duhovni život prvenstveno kao vlastiti napor potpomognut milošću. U duhovnom rastu 
u praksi kršćanske vjere ništa se ne može postići bez slobodne suradnje vjernika s Božjom milošću 
te je askeza nužna stvarnost. Kršćanski život ima takvu dinamiku da zahtjeva svakodnevno 
umiranje starog čovjeka požuda, strasti i grijeha kako bi se rađao novi čovjek u Isusu Kristu. Zbog 
toga asketska dimenzija nužno pripada cjelovitosti kršćanskog duhovnog života. 

U najopćenitijem smislu askezu možemo označiti kao čovjekovu svjesnu suradnju s 
milošću. Cilj i smisao joj je rast u ljubavi prema Bogu i Isusu. Sredstva su sve ono što može 
pojačati ljubav. Iz toga slijedi da sva sredstva nisu jednako vrijedna. Postoji vrijednosni redoslijed, 


61 E. Ancilli - C. Laudazi, Ascesi, u DES, I str. 211 - 220, Rim 1990. 

hijerarhija asketskih vježbi. Mi obično najuspjelijim vježbama smatramo post, odricanje i druge 
tjelesne vježbe. Ipak, one po svojoj vrijednosti nisu na prvom mjestu. Molitva i razmatranje sigurno 
imaju važnije mjesto u tom redoslijedu. 

Kršćanska askeza nužno pronalazi svoje mjesto u duhovnom životu u pozitivnom odgovoru 
duše Bogu. Dakle ona nije uzrokom nego je posljedica pristajanja uz Isusu Krista i ustrajnosti u 
tome do kraja. 

Apostol Pavao ovako izražava: „Ali sve to činim poradi radosne vijesti, da bih imao udjela u 
njegovu obećanju. Ne znate li da u trkalištu svi trče ali samo jedan dobiva nagradu. Trčite tako daje 
dobijete. Svaki se natjecatelj suzdržava u svemu. Oni to čine da dobiju raspadljiv vijenac a mi 
neraspadljiv. Ja s toga trčim... Naprotiv, ja zlostavljam i pokoravam svoje tijelo da ne 
propovijedam drugima, a sam budem odbačen“ (IKor 9, 23; 25-27). 

Svaki rast podrazumijeva dva različita čimbenika: odbacivanje onoga što priječi djelovanje 
milosti i prihvaćanje novih vrijednosti. A djelovanje milosti pretpostavlja slobodu htijenja. Tako da 
se usporedno s čišćenjem događa i rast u krepostima i kršćanskim vrijednostima, te oblikovanje 
mentaliteta vjere, sazrijevanje u ljudskoj dimenziji, poboljšanje odnosa s drugima te zreliji osjećaj 
pripadnosti Crkvi kao i svijest o vlastitom doprinosu za njenu izgradnju. Ne može se ostvariti 
autentična ljudskost i kršćanska zrelost ako čovjek ne izrazi u procesu razvoja i sazrijevanja sve 
dimenzije svoje osobnosti. Kršćanska askeza je dakle usmjerena na zadobivanje nutarnje duhovne 
slobode kako bi duša u slobodi odgovorila na Božju ljubav. U tom smislu ona nema ništa 
zajedničkog sa individualističkim samo ostvarenjem i samo savršenstvom. 

Asketska borba kršćanina mora biti pozitivna, radosna i stalna. U unutarnjoj borbi suočit 
ćemo se također i s porazima. Mnogi od tih poraza nemaju veliki značaj, no mnogi ipak imaju, ali 
kajanje ispovijed i skrušenost približit će nas još više Gospodinu. I da razbijemo u komadiće ono 
najvrjednije u svom životu, Bog će to znati popraviti ako smo ponizni. On uvijek prašta i pomaže 
kad mu priđemo skrušena srca. Moramo naučiti počinjati iznova mnogo puta, s novom radošću, s 
novom poniznošću. Čak i ako smo ozbiljno uvrijedili Boga i nanijeli mnogo zla drugima, može se 
doći veoma blizu Bogu još u ovome životu, kao i poslije, u drugome, ukoliko postoji iskreno 
kajanje, ako vršimo pokoru. Poniznost, iskrenost, kajanje,... i iznova započinjati. 

Stoga tvrdimo da za kršćanina, ako želi ostvariti osobnu zrelost, nije dovoljno prilagođeno 
djelovati u međuljudskim odnosima. Važna je to okolnost, ali nije dostatna. Također nije dovoljno 
ni samo to da sam rješava svoje nutarnje konflikte i intimne probleme. Da bi kršćanin mogao 
ostvariti osobnu zrelost, potrebno je da razvija i proživljava svoju pripadnost Kristu. 

Stoga se duhovni život kršćana sastoji u sudjelovanju u Isusovom životu i u njegovoj 
sudbini. Naš je cilj da što više usvojimo Isusov mentalitet i njegove stavove, da se „obučemo u 
gospodina Isusa Krista“, kako je to lijepo rekao apostol Pavao u pismu Rimljanima (usp. Rim 13, 
14). 

To ipak ne znači da gubimo vlastiti identitet. Naprotiv, po duhovnom životu postajemo sve 
više ono za što smo stvoreni i sve se više razvijaju naše najplemenitije sposobnosti i osobine 
značaja. Duhovni život je djelo Duha Svetoga koji nas vodi prosvjećuje pamet i pokreće volju 
prema onome što će imati kao rezultat ostvarenja naših ljudskih sposobnosti. Dobro je uočiti da 
prisutnost Duha u nama ima svojih iskustvenih znakova i posljedica. Mijenja se naše shvaćanje 
života: vidimo ga kao Božji dar; izoštrava se percepcija moralnih vrednota. 

Vidimo da je bolje biti dobar i miroljubiv nego sebičan i svadljiv, premda ni nama to ne 
uspijeva u svakoj prilici. Uočavamo važnost ljudske osobe i shvaćamo što pomaže istinskome 
dobru. Naša je motivacija pročišćena: želimo dobro i krjeposti. Prisutnost Duha, čini našu savjest 
osjetljivom za Božju prisutnost u svijetu. Duh potiče neodlučne da izgrađuju bratsku zajednicu. Sve 
te dobre želje i nakane znakovi su da Duh Božji doista prebiva u našim srcima, a sve smo to već 
dobili krštenjem. 

Bog nam se daruje i nudi svoj život. Potrebno je sagledati i posljedice za nas, ako se 
odlučimo prihvatiti Božju ponudu. Duhovni život uključuje stalnu napetost između sebičnih 
tjelesnih želja i vjernosti Duhu, između robovanja grijehu i djetinje ljubavi prema Bogu. O toj 
napetosti Isus je govorio u različitim zgodama i na različite načine. Na pitanje farizeja koja je 

najveća zapovijed, umjesto odgovora, izjednačio je ljubav prema Bogu s ljubavlju prema ljudima. A 
znamo iz života kako je to katkad teško uskladiti. 

Iz ovakvoga Isusova naučavanja shvaćamo da duhovni život znači našu stalnu borbu protiv 
grijeha, sebičnosti, stalnu brigu za rasti u ljubavi prema Bogu i bližnjemu, paziti na potrebe drugih, 
znači također zabrinutost za sudbinu čovječanstva. Duhovni život za nas počinje kad dopustimo 
Isusu da uđe u naš život i da nas mijenja tako da postanemo sve manje sebični, a sve više slični 
njemu, Kristu, tj. sve manje egocentrični, a sve više kristocentrični. Duhovni život, dakle, premda je 
djelo Duha Svetoga, zahtijeva ljudsku suradnju. Gledano s čovjekove strane, duhovni je život 
aktivnost, svjesno i razumsko djelovanje, a ne pasivnost. 

Složno djelovanje božanske milosti i ljudske suradnje nešto je tajanstveno. Svakodnevna 
borba kršćanina obično se odvija u malim stvarima. To su ustrajnost u pobožnosti i molitvi (da ne 
odustajemo zbog ove ili one stvari koja nam se ponudi, da ne ovisimo o trenutnom, prolaznom 
raspoloženju), način kako ljubimo (savladavajući lošu ćud, loš karakter, nastojeći biti srdačni, 
duhoviti, puni sućuti), dovršiti posao koji smo prikazali Bogu (bez izmotavanja, na najbolji mogući 
način), pobrinuti se oko obrazovanja, formacije koja nam je potrebna... 

Pobjede i porazi, padovi i ustajanja, uvijek iznova započinjati... To je ono što Gospodin od 
svih traži. Ova borba pretpostavlja budnu ljubav i učinkovitu želju da tražimo Boga tijekom dana. 
Taj radosni napor potpuno je suprotan mlakosti, koja je zapravo malodušnost, izostanak želje za 
Bogom, lijenost i tuga u ispunjavanju naših dužnosti prema njemu i prema drugima. 

Za naša razmišljanja dovoljno je reći da je Bog izvor svake dobrote i začetnik svakoga 
duhovnog rasta. Dakle, gdje ima dobrote, tamo je Bog na djelu! Pozivamo se na sv. Pavla koji tvrdi: 
„Zato vam dajem do znanja da kao što nitko pod djelovanjem Duha Svetoga ne može reći 'proklet 
Isus', tako ne može priznati Isusa kao Gospodina nego pod djelovanjem Duha Svetoga“ (1 Kor 12, 
3). 

Bog nas zove i potiče, a mi odgovaramo. Takvo shvaćanje duhovnog života uključuje, dakle, 
dva činitelja: milosni (božanski) i djelatni (ljudski). Božanski ili milosni činitelj obuhvaća krštenje 
kao polazište i temelj svakog duhovnog života, prisutnost Duha Svetoga koji nas čini djecom 
Božjom, ulivene krjeposti vjere, ufanja i ljubavi koje su nam dane krštenjem, darove Duha Svetoga 
te ostale izvore milosti, kao što su sakramenti, molitva i dobra djela. Ljudski činitelj tiče se našeg 
čovještva sa svim mogućnostima za rast. Uključuje također neke stavove koje moramo usvojiti, kao 
što su samokritičnost, iskrenost, samopoštovanje, suočenje sa samim sobom, zatim neke vještine 
koje se mogu uvježbati, kao što su sposobnost da prepoznamo događaje u vlastitu životu, da vidimo 
svoj dio odgovornosti u propustima, da započnemo neko djelovanje i da vrednujemo svoja djela. 
Tom se problematikom duhovnog života bavi asketika. 62 

Općenito govoreći o asketskom naporu u kršćanskom životu u svetačkoj tradiciji ona je u 
perspektivi umiranja starog i rađanja novog čovjeka u krsnoj dinamici našeg suobličenja Isusu. Tko 
uđe u kršćansku duhovnost osjeća se pozvanim promijeniti svoju ideju o čovjeku, obnavljajući je u 
svjetlu biblijske objave: naviješta se zahtjevan put koji od starog čovjeka vodi novom čovjeku. U 
težnji između konačnog i beskonačnog on otkriva i kuša mogućnost života koji mu je Bog otvorio. 

Smisao i cilj svih napora u življenju vjere nije negativna dimenzija umiranja i mrtvljenja 
nego postizanje slobode u ljubavi i sjedinjenje s Kristom. Tu kristološku dimenziju cjelokupnog 
asketskog napora i praksi sv. Ljudevit tako jasno izražava: 

„Mudrost se, kaže Duh Sveti, ne nalazi kod onih koji žive po vlastitim prohtjevima, koji 
daju svojim strastima i svojim sjetilima sve što im se svidi. “Jer oni koji žive po tijelu, ne mogu se 
svidjeti Bogu, a tjelesna je mudrost neprijateljica Bogu” (Rim 8, 7-8). “Neće moj duh u čovjeku 
ostati dovijeka; čovjek je tjelesan” (Post 6, 3). Svi koji pripadaju Isusu Kristu, utjelovljenoj 
Mudrosti, razapeli su svoje tijelo s manama i požudama, uvijek nose u tijelu mrtvenje Isusa Krista, 
stalno trpe silu, nose svaki dan svoj križ, i konačno su umrli i pokopani s Kristom (usp. Lk 9, 23; 
Rim 6, 4). Ovim nam riječima Duh Sveti bjelodano pokazuje, ako želimo zadobiti Isusa Krista, 


62 Veći dio ovih uvodnih misli su preuzete iz: M. Szentmartoni, Psihologija duhovnog života, Zagreb, 1990., str. 18; 
22-25; 54, Vidi još i G. Gozzelino, nav. dj. str. 90- 95; te . E. Bianchi, ascesi e grazia, u Le parole della spiritualita, 
Rizzoli, Milano, 200. F. Fernardez Carvajal, nav.dj. VI, str 90-92. 

utjelovljenu Mudrost, trebamo se vježbati u mrtvenju i odricanju od svijeta i samih sebe“ (LJVM 

194). 


Razmisli! Jesam li svjestan potrebe asketskog napora kako bi se ostvarilo pročišćenja duše 
za rast u ljubavi prema Bogu i bližnjemu? U kojim se to segmentima mog života najviše očituje? 
Molim li se za tu milost i trudim li se istinski duhovno rasti? 

2. 2. Program življenja vjere u svakodnevnici 

Da bi vjernik imao uvjete za ostvariti duhovni rast, treba u skladu sa svojim pozivom i 
staleškim dužnostima pronaći vlastiti ritam svakodnevnog i tjednog prakticiranja vjere. Bez toga svi 
uzvišeni poticaji, razmišljanja i odluke ostaju bez temelja. Svetačka tradicija je toga bila duboko 
svjesna i zbog toga u njoj se mogu pronaći puno pokušaja da se vjernicima daju temeljenje 
smjernice kako u svakodnevnici praktično nastojati oko usvajanja duha življene vjere. 3 

Tako na primjer sv. Ljudevit Montfortski vjernicima koji su se nakon katehetskih 
propovijedi u misijama istinski opredijelili za Boga, obnovili krsne zavjete i posvetili se Mariji, 
svetac je davao praktične savjete duhovnog vodstva da ustraju na putu obraćenja, za rast u milosti te 
tako napreduju na duhovnom putu. Te duhovne savjete je kao jednu vrstu praktičnih pravila 
duhovnog života u svakodnevnici Montfort opjevao u jednoj svojoj pjesmi. Naravno da ona odiše 
vremenom u kome je on živio kao i pučkim koloritom u nekim dijelovima, ali pjesma sadrži sve 
bitne odrednice i upute za vjerodostojan kršćanski život. Upute imaju trajnu vrijednost kao i 
korisne praktične savijete u svakodnevnici. Budući da čovjek živi ograničen u prostoru i vremenu, 
svaka autentična duhovna poruka ma kako uzvišena i teološki i duhovno razrađena, mora biti 
provedbena u svakodnevnici ako uistinu želi voditi vjernika putem čišćenja i duhovnoga rasta. 
Donosimo cjelovit tekst pjesme: 

„Veliki Bože, divni Gospodine, hoćeš li dopustiti grješniku da nosi časnu titulu tvoga 
poniznoga sluge? Neka mi je tvoje milosrđe dade i udijeli kako bih mogao svima reći da te ljubim i 
da ti služim. 

Izvrsnost i odlika služenja Bogu 

Služiti Bogu, velike li uzvišenosti, to je više nego biti kralj. Gospodine, nisam dostojan da 
budem tvoj sluga, ali ti to želiš, veliki učitelju, dakle, nastojat ću to biti, rekavši cijelom svemiru da 
te ljubim i da ti služim. Primio sam tvoje svijetlo, tvoju milost i oproštenje u zadnjim pučkim 
misijama slušajući propovijed. Započeo sam svete vježbe te ih preveo u hvalospjeve. Služim Bogu 
svim svojim srcem, to je moja slava i moja sreća. Bogu služim kad ga štujem u duhu i istini, kada, 
kako bih to činio, zazivam njegovu dobrotu u pomoć jer njegova milost je neophodna da bi se to 
htjelo i moglo činiti. Služim Bogu svim svojim srcem on je moja slava i moja sreća. U duhu, bez 
zadrške i bez poštede. Tko dvoji i proračunava, ne služi sveto Bogu. Gorljivo, bez lijenosti, 
radosno, bez tuge. Služim Bogu svim svojim srcem on je moja slava i moja sreća. U istini, bez 
pretvaranja, bez umješnosti i bez dodvoravanja, bez straha i ograde, rado i iskreno, bez ljudskih 
obzira prema svijetu, bilo da nam laska ili nas grdi. Služim Bogu svim svojim srcem on je moja 
slava i moja sreća. 

Dnevna pravila 

Čim se probudim uzdignem prema Bogu moje srce. Bilo da spavam ili sam budan ja 
pripadam tebi, Gospodine. Evo me spreman sam sve učiniti kako bih se tebi dopao. Služim Bogu 
svim svojim srcem, on je moja slava i moja sreća. Moleći Boga, oblačim se nakon znaka križa ne 
misleći na išta beskorisno, ne vičući glasno, bez ikakvih beščednosti koje bi uznemirivale vid ili 
sluh. Oblačim se i uređujem kako bih sačuvao čistoću, ali bez slijeđenja mode, bez raskoši i 


63 M. Sušac, Posveta Isusu Kristu po Mariji. Sustavni prikaz marijanske duhovnosti prema sv. Ljudevitu Montforskome, 
KS. Zagreb 2015. str. 143-148. 

ispraznosti, s čašću i pristojno, bez gubljenja vremena, bez rasipanja. Nakon toga, molim na 
koljenima, skromno, bez riječi i bez ikakve svojevoljne rastresenosti, pobožno bez lijenosti, radosno 
bez tuge. Služim Bogu svim svojim srcem, on je moja slava i moja sreća. Razmatram u njegovoj 
prisutnosti o smrti i sudu, nebu i njegovoj nagradi, paklu i njegovoj kazni, vječnoj slasti, vječnoj 
muci. Nakon molitve, uređujem svoj dom, ili činim nešto drugo u skladu s vremenom i mjestom, 
samo za Boga, u njegovoj prisutnosti i bez samodopadnosti. Sve vrijeme mojih dana uređeno je 
savršeno točno. Moji su sati raspoređeni za sve, sve do objeda, vrijeme za to i to djelo, vrijeme za tu 
i tu žrtvu. Iz trenutka u trenutak, iz sata u sat, gledam prema nebu i kažem evo mog obitavališta i 
mog vječnog boravišta. O dušo moja, čuvaj se, sve prolazi, Bog te gleda. Služim Bogu svim svojim 
srcem on je moja slava i moja sreća. Čitam, pišem ili molim, radim neprestano, koristeći svoj život 
za Boga, ne gubeći ni jednog trenutka. Kako je vrijeme dragocjeno i kako je nenadoknadivo! Prije 
nego sjednem za stol molim za blagoslov. Kad jedem ja sam ljubazan, umjeren i pristojan, skroman 
u držanju i radostan u svojoj tišini. Pobožno zahvalim na kraju obroka. Svijet to čini u grimasi ili 
uopće ne zahvaljuje. Dugi obrok, kratka molitva, a ja činim upravo obrnuto. Ako mogu svaki dan 
idem na misu, pobožno, a kako bije mogao slušati, sve spremno ostavljam, nakon čega se sve druge 
stvari bolje uređuju. Služim Bogu svim svojim srcem, on je moja slava i moja sreća. Razmatram, 
bez propuštanja, svaki dan, ali ne propuštam ni molitvu na glas. Obadvije su velika pomoć u 
služenju Bogu bez zadrške kako bismo ga ljubili još više. Dnevno izmolim ružarij ili barem jednu 
krunicu, praksa je to dobrovoljna, ali to je savršena tajna koja čini naš život sretnim, a našu smrt 
dragocjenom. Kako bih bio pravedan i vjeran u svemu, živim po vjeri. U svemu me vjera vodi, ona 
je moja baklja, moj zakon. Vjera diktira određenu vježbu i ja je bez pogovora činim. Služim Bogu 
svim svojim srcem. On je moja slava i moja sreća. Svaki mjesec, redovito, pristupam svetim 
sakramentima, pa i češće ako je potrebno u skladu s mjestom i vremenom. Što se češće pričešćujem, 
češće dobivam život. Svaku večer činim ispit savjesti o mojim glavnim obavezama. Zatim, kako bih 
nadoknadio propuste, činim neku pokoru. Nakon molitava sveto liježem, bez indiskretnih riječi, bez 
kašnjenja, u duhu poslušnosti, u duhu pokore. Kad liježem, stavljam se u položaj mrtvih, ovaj 
položaj me dira, misleći na Boga, usnem. Gospodine, za tebe spavam, a moje srce kuca i bdije. 
Služim Bogu svim svojim srcem. On je moja slava i moja sreća. 

Pravila za vremenska dobra 

Kako nisam stvoren za zemlju nego za besmrtno dobro, ja se niti sudim niti svađam kako bih 
imao vremensko dobro. Zadobivam ga bez nepravde, i posjedujem ga bez škrtosti. Radije neka mi 
ukradu moj prsluk i moj ogrtač nego da sačuvam svoje haljine parničeći se po sudu. Sluga Božji 
popušta i Bog ne želi da se on parniči. Za Crkvu i skrbništvo moglo bi se parničiti za dobro 
drugoga, ali se po tome može i pasti u prokletstvo ako ljubav nije čista, bez ogorčenosti i bez 
uvrede. Plaćam što prije svoje dugove, rado i radosno, ne izmišljajući izgovore kako bih izbjegao 
plaćanje. Bez sudskih stražara i bez prisile, bez zaobilaženja i bez varanja. Služim Bogu svim 
svojim srcem, on je moja slava i moja sreća. Samo zbog Boga dajem milostinju kako bih si učinio 
prijatelje, kako bih dobio žezlo i prijestolje, kraljevstvo u raju. Ali milostinju dajem u tajnosti, hitro, 
radosno i savršeno. Razborito i mudro raspolažem mojim dobrima, ako darujem, činim to u 
kršćanskom duhu, bez parade i bez traženja časti i bez ikakvih ludih izdataka. Bez grimasa u mojoj 
pratnji, bez raskoši u mojim haljinama, bez parada u mom domaćinstvu, bez skupog namještaja, jer 
sam tako rekao ovom prokletom svijetu na svome krštenju. U gradu ili na selu, u kući ili na polju, 
ako gubim ili dobivam moje srce je zadovoljno. Bez osporavanja, bez ljutnje, bez izvanredne 
radosti. Služim Bogu svim svojim srcem, on je moja slava i moja sreća. 

Pravila za časti i hvale 

Nikada ne težim za hvalama ni počastima, ali ako mi ih netko iskaže, ja ih upućujem 
Gospodinu. Čovjek svim svojim govorom ne čini nas ni ludim ni mudrim. Na drugoj strani, u tišini, 
vidim svoje mjesto u paklu, bez samodopadnosti i tjelesnih hvala; jer govoriti protiv sebe samoga 
često je znak krajnje oholosti. Zadovoljan svojim imetkom, ne težim većemu, iako je običan, ja u 

njemu nalazim sve što mi je potrebno. Moja slava jedinstvena i uzvišena je uistinu sva u meni 
samome. Služim Bogu svim svojim srcem, on je moja slava i moja sreća. 

Daleko mudraci sa svojom mudrošću, ako nisu mudri u Gospodinu. Daleko plemići u svojoj 
plemenitosti, ako nisu plemeniti u srcu, ako ne opraštaju uvredu bez osvete i mrmljanja. Moja je 
najveća slava u snižavanju i trpljenju. A moja pobjeda u pobjeđivanju sebe opraštajući u časti bez 
dopadljivosti, u uvredi bez osvete. I kad me najviše vrijeđaju, kažem, neka je blagoslovljen Bog! Ne 
želeći se osvećivati ni kažnjavati počinitelja. Rado opraštam i ne žalim se nikomu. Služim Bogu 
svim svojim srcem, on je moja slava i moja sreća. 

Pravila za užitke 

Osuđujem i prezirem sva zabranjena zadovoljstva, znajući daje po ovoj kugi propalo mnogo 
i najsvetijih. Umjeren sam i u neophodnim zadovoljstvima. Da bih pripadao Isusu Kristu, potrebno 
se raspeti. Uvijek se umrtvljujem i u tijelu i u duhu, a da to nitko ne primjećuje, bilo da jedem ili 
pijem. Od najboljeg stavljenog na stol, od rijetkoga, od mjesta, od ugodne vijesti, od svega činim 
žrtvu Bogu kako bih sačuvao u duši čistoću njegova plamena. Služim Bogu svim svojim srcem on 
je moja slava i moja sreća. Tamo presijecam riječ, ovdje zaustavljam neku želju, ili olaki smijeh, ili 
kakvo drugo isprazno zadovoljstvo, ludost, pogled, šalu. Ne govorim o košulji od kostrijeti, ni o 
željeznim pojasevima, ni o dragovoljnom bolu koji tijelo može trpjeti. Volim činiti pokoru u 
poslušnosti. Služim Bogu svim svojim srcem, on je moja slava i moja sreća. 

Pravila za ono što treba izbjegavati 

Mrzim najvećom mržnjom svaki grijeh, pa i laki, jer ide Boga samoga, jer nam zatvara nebo. 
Izbjegavam i njegov privid pa i u najmanjim prigodama. Grijehu naviještam rat kako bih vodio 
spasenju grješnika. Ničega se na zemlji ne bojim osim ove užasne nesreće. Pakao, kako god bio 
užasan, bez grijeha se čini ljubezan. Izbjegavam veliki i lijepi svijet jer je poguban. Ukoliko on viče 
i gunđa, ja sam toliko sretniji. Ukoliko me smatraju divljim toliko postajem mudriji. Služim Bogu 
svim svojim srcem, on je moja slava i moja sreća. Bog me čuva da me ne nađu u kockarnici, u 
kabareima, radije bih posjećivao vučicu i vuka u šumi. Ova su mjesta zloglasna po svojim užasnim 
sablaznima. U nekoj hitnoj stvari, kad je čovjek na putu, ako mu je potrebno prenoćište, može tamo 
piti i jesti, ali ne kao bezbožnik da bi pio i živio raskalašeno. 

Zbogom balovi i plesovi čiji je đavao tvorac, o kako se u ovim ludim ritmovima vrijeđa 
Gospodin. To je fino učenje najveće raskalašenosti. Zbogom besramne igre i sve igre na sreću koje 
oskvrnjuju tolike svečanosti u kojima sam đavao sudjeluje, a koji skriva toliko zla pod radošću i 
umješnošću. Služim Bogu svim svojim srcem, on je moja slava i moja sreća. Daleko od mene ovi 
skupovi i proslave zaštitnika koji su zbog zloupotrebe promijenjeni u đavolske proslave. Osuđujem 
ova sijela gdje se kaljaju duše. Osuđujem i prezirem ove glupe priče, romane, koji zahvaćaju poput 
kuge i čine da propada toliko ljudi. Daleko od mene čitati ih, ja ću ih spaliti ili potrgati. Daleko od 
mojih očiju ovi likovi u kojima je đavao zasjeo, ova golotinja, slikarije za koje luđaci misle da 
imaju veliku cijenu. Ja ih razbijam, prevrćem, šaram, kidam. Služim Bogu svim svojim srcem, on je 
moja slava i moja sreća. Daleko od mene heretici koje je crkva osudila s njihovom lijepom praksom 
i profinjenim knjigama. Daleko od mene kalvinizam, daleko od mene jansenizam. 

Osim Pisma čitam pobožne knjige, čija je nauka čista i puna ljubavi. Ne kako bih se divio 
njihovu govoru nego da bih postao mudriji. Po maču i odori koliko opasnih službi u kojima se 
griješi i orobljava na fin i slavan način, ali koji čine da duše padaju u vječnu vatru. Kad mi svijet 
nudi napravim neki dobitak, neku službu, ja se informiram, između ostalog o sljedećem: da li Bog 
to želi od mene, zatim radim taj posao i ostajem u njegovoj službi. Izbjegavam i gnušam se svega 
što navodi na grijeh, ali jedva se mogu sačuvati i spriječiti ga, toliko se zlo uvećalo, toliko je tijelo 
korumpirano. Služim Bogu svim svojim srcem on je moja slava i moja sreća. 

Pravila za razne pobožnosti 

Moja prva pobožnost je prema Presvetom Sakramentu. Klanjam se sat vremena mjesečno, 
redovito. To je sunce moje duše koje je obasjava i koje je pali. Pobožan sam prema Mariji, ona je 

moja pomoć i moja potpora, ona je slava mog života i nakon Boga sve moje dobro. I kako bih bio 
vjeran Bogu sve predajem njoj. Ona je moja kraljica, a ja njezin sluga. Ona je moja majka i 
učiteljica, a ja dijete njezinoga srca. Ja sam iz njezine pratnje jer ju častim i nasljedujem. Služim 
Bogu svim svojim srcem on je moja slava i moja sreća. Imam puno povjerenja u sv. arkanđela 
Mihaela, čija je revnost i razboritost otjerala Lucifera iz neba, koji odvaguje sve duše za nebo ili za 
vatru. Zahvalan sam svome anđelu čuvaru. Zazivam s povjerenjem njegovo svjetlo i njegovu 
potporu. Poštujem njegovu nazočnost i nasljedujem njegovu nevinost. Služim Bogu svim svojim 
srcem on je moja slava i moja sreća. Suosjećam s dušama u čistilištu svaki dan, moleći pohvale 
sjećam ih se, pomažem im, moja najslađa pobožna vježba je činiti im uslugu. 

U crkvi sam ponizan, ne brbljam, pun podložne vjere, sabranosti, ljubavi i povjerenja, straha 
i poštovanja. Razborito korim psovače imena Božjega, one koji su bez smjernosti, bez poštovanja 
na ovom svetom mjestu. I ako neće činiti pokoru, činim je ja u njihovoj nazočnosti. Služim Bogu 
svim svojim srcem, on je moja slava i moja sreća. Kako bih bio siguran, molim za nekog dobrog 
duhovnika, s punim povjerenjem, otkrivam mu svoje srce. Slušam i slijedim naputke, to su za mene 
najveća čuda. Savršena praksa iz koje izvlačim veliku pomoć je da se povučem svake godine 
nekoliko dana na duhovne vježbe. Tu govoreći mojoj duši, Bog je čisti i zapaljuje. 

Prezirem ono što prolazi kao nedostojno moga srca, cijenim samo milost i ljubav svoga 
Spasitelja. Neka svijet pjeva i pleše, u svijetu me ništa ne zadovoljava. Dobra koja očekujem od 
svijeta su zapravo dragocjeni križevi: da mi se netko ruga i grdi me, prezire, napada zloćom, 
ponižava me i osiromašuje. Služim Bogu svim svojim srcem, on je moja slava i moja sreća“ (P 
139). 


Učitelji duhovnog života, pa tako i Montfort, uz pouku o temeljnim istinama vjere, redovito 
su vjernike upućivali i iskustveno uvodili u življenje vjere u svakodnevnici s naglascima na 
pojedinim praktičnim vjerničkim vježbama kao što se to vidi iz pjesme. Glavni njihov cilj je jačanje 
nutarnjeg života koji treba voditi dušu do nasljedovanja Isusa Krista. Upravo je to smisao puta 
čišćenja i početnog perioda duhovnog života. Naglasit ćemo neke prakse spomenute u navedenoj 
pjesmi koje po našem mišljenju imaju trajnu vrijednost za autentičan duhovni život. 

Svetac preporučuje redovitu sakramentalnu praksu, posebno jutarnju i večernju molitvu, 
gajenje svijesti o Božjoj prisutnosti, ispit savjesti, razmatranje, izbjegavanje grijeha i grješnih 
prigoda, čitanje Svetog pisma i duhovne literature, pobožnost prema Presvetom Sakramentu, 
molitvu krunice i duhovno vodstvo, a sve to u posvemašnjem predanju (posveti) Isusu po Mariji uz 
vjerno vršenje svojih staleških obveza. Prakse duhovnog života moraju s njima biti tako usklađene 
da ih ne ometaju na bilo koji način. Duhovni put mora voditi vjernika vjernom vršenju staleških 
obveza, jer inače nije autentičan. 

Svetac naglašava da vjernik treba savjesno vrši svoje svakodnevne staleške dužnosti koje su 
različite od zvanja do zvanja, jer svatko od njih ima posebnu svrhu i zadatke. Vjernik upravo zato 
što je vjernik, treba marljivo, vjerno i točno vršiti svoje dužnosti i to je jedan od velikih znakova 
osobnog ljudskog i vjerničkog sazrijevanja. Volju Božju koja nam se sigurno očituje u kršćanskim 
krjepostima, treba tražiti i vršiti u savjesnosti i radišnosti svakodnevnog života. 

Uređenost vlastitog života mora postojati najprije u mislima, željama, planovima, kao i u 
njihovu ostvarenju, u načinu rada, vladanju, odijevanju, ishrani, ljudski zdravom ritmu dnevnoga 
života. Put čišćenja i rasta u vjeri je uvijek istovremeno i put oplemenjenja ljudske dimenzije 
vjernika. Tko iz ljubavi prema Bogu uz molitvu točno, uredno, radino i savjesno vrši svoje staleške 
dužnosti, čestit je čovjek i nalazi se na najboljem putu čišćenja vlastite duše i duhovnog 
sazrijevanja. Uz preporučene duhovne prakse i ovakav ritam duhovnog života, vjernik uistinu ima 
sve pretpostavke za duhovno sazrijevanje. 

Razmisli! Živim li redoviti svakodnevni i tjedni ritam prakticiran]a vjere? Od gore 
navedenih savjeta i praksi koje preporučuje sv. Ljudevit, koje su mi u ovom trenutku najpotrebnije? 
Iz osobnog iskustva što je najvažnije da se ustraje u vjeri? 

2. 3. Euharistijska duhovnost i praksa redovite ispovijedi 

Da vi vjernik morao živjeti autentičnim kršćanskim životom, rasti u čistoći ljubavi prema 
Bogu i bližnjemu nužno mora živjeti redoviti sakramentalni život. Uz sve ostale sakramente u 
životu vjernika u praksi vjere najvažnija je redovito sudjelovanje na euharistiji i pristupanje 
ispovjedi. Euharistija je iznad svega događaj ljubavi. Gospodin Isus, budući da je ljubio svoje do 
kraja ih je ljubio. Znajući daje došao trenutak odlaska s ovoga svijeta Ocu, za vrijeme posljednje 
večere, da bi apostolima pokazao i dokazao veličinu ljubavi prema ljudima za čije spasenje je htio 
umrijeti, želio ih je učiniti dionicima svoje Muke i Uskrsnuća, a time i božanskog vječnog života. 64 
Uz to je Isus želio ostaviti dokaz da nikada neće napustiti svoje učenike, te je ustanovio 
Euharistiju. 

«Zatim uze kruh zahvali i razlomi im ga govoreći: Ovo je tijelo moje, koje se za vas daje. Ovo 
činite meni na spomen. Isto tako poslije večere uze kalež i reče: Ovo je kalež Novoga saveza u 
mojoj krvi koja se za vas prolijeva». (Lk 22, 19-20). 

Isus je apostolima zapovjedio da slave Euharistiju sve do njegova konačnog dolaska. A da bi 
učenici što bolje shvatili to veliko otajstvo, kao događaj ljubavi i služenja, prilikom uspostave 
Euharistije Isus je htio učenicima oprati noge, te im je naložio: «Novu vam zapovijed dajem: Ljubite 
jedni druge kao što sam ja vas ljubio, ljubite vi jedni druge. Ako imadnete ljubavi jedan prema 
drugome, po tome će svi upoznati da ste moji učenici». (Iv 13, 33). 

Zbog svega što smo do sada naglasili, nedostatak ljubavi prema bližnjemu je znak nedovoljnog 
poniranja u otajstvo Euharistije, nerazumijevanja Isusa i nedovoljno autentičnog življenja 
Euharistijske duhovnosti. 65 Sv. Ljudevit, veliki zaljubljenik u Presveti Oltarski Sakrament o 
uspostavi te tajne Isusove ljubavi piše: 

«Konačno, da bi se vječna Mudrost što više približila ljudima i što bolje im pokazala svoju 
ljubav, išla je dotle da je postala Čovjekom, da je postala Djetetom, postala je siromahom i za 
čovjeka umrla na križu. 

I koliko je puta za vrijeme svoga zemaljskog života uzviknula: Dođite k meni, dođite svi k meni! 
Ja sam, ne bojte se\ zašto se bojite? (usp.Mt 11, 28.). Ta ja sam vam sličan, ja vas ljubim. A vi ste 
grješnici? - Pa upravo njih ja tražim. Ja sam prijateljica grješnika! Udaljili ste se iz ovčinjaka 
svojom krivnjom? - Ja sam dobri Pastiri Opterećeni ste grijesima, prekriveni gnusobama, ucviljeni 
žalošću? - Baš zato dođite k meni, jer ja ću vas okrijepiti, ja ću vas odmoriti! 

Htijući zasvjedočiti čovjeku ljubav do smrti koju je prihvatila mjesto njega da ga spasi, i ne 
mogavši se od njega odijeliti, našla je divnu tajnu po kojoj će istodobno umrijeti i živjeti i ostati s 
njime do konca vjekova, a to je veličanstveno i puno ljubavi iznašašće Euharistije. A da ostvari 
svoju ljubav u tome otajstvu, nije se ustručavala ni toga da promijeni i preokrene čitavu narav. 

Budući da nije htjela samo na izvanjski način ostati uz čovjeka, nije se skrila pod sjaj dijamanta 
ili kojeg drugog dragog kamena, već se sakrila pod priliku komadića kruha koji je hrana svojstvena 
čovjeku, da bi po blagovanju ušla u njegovo srce i tamo našla svoju radost i slast. “To je svojstvo 
onih koji žarko ljube.” “O vječna Mudrosti, Bože, koji sam sebe razdaješ iz ljubavi prema čovjeku!” 

Ako nas ne takne ova žarka želja kojom nas s toliko ljubavi traži i ako nas ne ganu toliki znakovi 
prijateljstva ove ljubezne Mudrosti, znajmo da je velika okorjelost našega srca i da smo vrlo 
nezahvalni. I ako se, umjesto da je slušamo i tražimo, oglušimo na njen poziv i izbjegavamo je, i 
ako je, umjesto daje častimo i ljubimo, preziremo i vrijeđamo, kakva je naša okrutnost, i kakva nas 
čeka kazna već na ovom svijetu! I jer nisu slijedili puta mudrosti, izgubili su spoznaju o dobru, i još 
ostavili svijetu spomenik svoje ludosti, da se ne mogahu sakriti zlodjela njihova (Mudr 10, 8.) 
(LJVM 70 -72) 


64 R. Cantalamessa, Euharistija naše posvećenje, Jelsa, 1995, str. 18-41. 

65 E. Ruffini, Eucaristia, DS, Milano 1985, str. 601- 622. 

Poslušna riječi Isusovoj Crkva slavi spomen čin njegove žrtve na križu. Prinoseći Ocu njegove 
darove kruha i vina, oni liturgijski snagom Isusovih riječi i Duha Svetoga pretvaraju se u Tijelo i 
Krv Kristovu, te je Isus prisutan u svakoj misnoj žrtvi. 

Euharistija je najviši izraz života Crkve jer po njoj, sjedinjeni s Kristom, sudjelujemo u žrtvi 
hvale i zahvale koju je Spasitelj svijeta jedanput zauvijek prikazao Ocu umrijevši na križu. Crkva i 
čovječanstvo po ovom svetom sakramentu trajno i svakodnevno baštine izljeve milosti, spasenja i 
posvećenja. 

Sama bit Euharistije je spomen čin Kristova djela spasenja koje je on izvršio životom, smrću i 
uskrsnućem. Ne radi se samo o pukom navještanju i prepričavanju prošlih divnih događaja koje je 
Bog učinio za ljude, nego mi postajemo sakramentalno dionici istih događanja. To jest, Kristova 
pobjedna muka i Uskrsnuće se uprisutnjuju u našem liturgijskom slavlju tako da žrtva koju je Isus 
jedanput zauvijek prinio na križu ostaje uvijek aktualna. Euharistija dakle, čini prisutnom žrtvu 
križa jer je njen spomen čin i jer uprisutnjuje njen plod za dobro Crkve i svijeta. 

Isto tako obnavljanje Kristove žrtve, u kojoj se nekrvno žrtvuje isti Isus Krist koji je sebe 
prikazao na križu, postaje i žrtvom njegova Tijela, Crkve. Naime, život vjernika, njihove radosti i 
nade, patnje i žalosti sjedinjuju se s Kristom i dobivaju novu vrijednost, tako da svi vjernici tijekom 
cijele povijesti imaju mogućnost sjedinjenja sa Kristovim pashalnim Otajstvom. Sv. Toma Akvniski 
uči: 

„Jedinorođeni Sin hoteći nas učiniti dionicima svojega Božanstva, uzeo je našu narav da, 
postavši čovjekom, ljude učini bogovima. Jer povrh svega toga što god je od našega uzeo, sve nam 
je dao za spasenje. Tako prinese svoje tijelo za naše pomirenje kao žrtvu na žrtveniku križa Bogu 
Ocu, svoju krv prolio kao cijenu i ujedno kao kupelj, da se otkupljeni od bijednog ropstva očistimo 
od svih svojih grijeha. A da bi o tolikom dobročinstvu u nama ostao nepresušan spomen, ostavio je 
tijelo svoje za hranu i krv svoju za piće da ih vjernici uzimaju pod prilikama kruha i vina. 
Dragocjene li i čudesne gozbe, spasonosne i svakog milja pune! što od te gozbe može biti 
dragocjenije? U njoj nam se ne nudi na blagovanje meso junaca ili jaraca, kao nekoć u zakonu, već 
nam se dlake Krist, pravi Bog. Stoje divnije od tog otajstva? 

Nema sakramenta koji bi bio spasonosniji od ovoga koji čisti grijehe, povećava krepost i 
dušu napunja obiljem svih duhovnih darova. U crkvi se prinosi za žive i mrtve da bude na korist 
svima ono što je za spas sviju ustanovljeno. Naposljetku, nitko nije kadar opisati slast ovog 
sakramenta kojim se duhovna slatkoća kuša u njenom izvoru, i slavi se spomen one najuzvišenije 
ljubavi, koju je Krist u muci pokazao. Stoga da bi što snažnije u srca vjernika utisnuo tu neizmjernu 
ljubav, na posljednjoj večeri kad je, nakon slavljenja Vazama, imao s ovoga svijeta prijeći Ocu, 
ustanovio je ovaj sakrament, kao vječni spomen čin svoje muke, kao ispunjenje starih slika, ako 
najveće čudo od svih čudesa što ih je učinio, i ostavio je ožalošćenima zbog njegove odsutnosti 
osobitu utjehu“. 66 

U Svetoj Misi se događa pretvorba kruha i vina u Tijelo i Krv Kristovu, te pod posvećenim 
prilikama, istinski, stvarno i bitno, biva prisutan sam Isus Krist; živi i proslavljeni, njegovo Tijelo i 
Krv skupa sa dušom i božanstvom. Kojeg li uzvišenog Otajstva i neprestane mogućnosti motrenja 
punine lika Kristova, na koje nas sam Papa poziva. 

Samo slavljenje Euharistijske žrtve usmjereno je prema gozbi blagovanja Isusova Tijela i Krvi 
po svetoj pričesti. Na taj način primamo u naše biće samoga Krista koji se za nas prikazao Ocu. Isus 
po svojoj riječi trajno upućuje poziv ljubavi da ga primamo u svetoj Pričesti: «Zaista, zaista kažem 
vam, ako ne jedete tijela Sina Čovječjega i ne pijete njegove krvi, nemate života u sebi» (Iv 6,53). 
Montfort nas poziva na divljenje, čašćenje i slavljenje preobilja ljubavi Euharistijskog Isusa: 

<dzvan sam sebe kada gledam Najuzvišenije Veličanstvo u Presvetom Sakramentu. U njemu 
vidim istinskog Boga, u njemu vidim Kralja Slave skrivenog u tami, bez sjaja i uzvišenosti. O, tko 
to može povjerovati? Krotki Jaganjče tu si kako bi bio naš Zagovornik. 


66 Sv. Tommaso d Aquino, Commento del credo, Milano, 1978. 

Dan i noć si prisutan u svetohraništu kako bi zadržao svoje osvetničke ruke spremne kazniti 
grješnika koji te vrijeđa. Postao si hostija kako bi ublažio svoj gnjev i bez prestanka molio kod Oca 
milosrđe za nas. Isuse Ti tu Ocu iskazuješ svu čast i slavu, Ti su naša nadoknada jer nas beskrajno 
ljubiš. Sto nam više treba? U svojoj prisutnosti i klanjanju prepun si poštovanja i ljubavi za Očevo 
ime. Tvoje presveto Srce želi da Otac bude posvuda proslavljen i da mu svi istinski budu podložni u 
njegovu kraljevstvu. 

Onaj koji očarava svece u slavi, dan i noć je u našim svetohraništima, skriven u ciboriju. 
Svemogući u svojoj veličini jednak Ocu, da bi očarao naše srce, tu je u velikoj tajni. Isuse punino 
ljubavi i života uistinu si prisutan u Euharistiji. Isuse Ti si beskrajno blago jer si Božja Mudrost, a 
tvoj sjaj nije potamnjen, iako si se zbog nas snizio. Ne paziš na sebe u svetohraništu, daruješ se bez 
da se dijeliš na komade, sav svima, do te mjere da ne možeš više. Daruješ se svima bez izuzetka, a 
Ti ne osiromašuješ. Darovati je tvoja najveća sreća, sretan si kad se daruješ. 

Presveti Oltarski Sakrament je izvrsna škola za naučiti, bez riječi i posebnog umijeća, u malo 
vremena znanost svih kreposti i božansku mudrost. Učitelj je ljubezni Isus koji nas iz Presvetog 
Sakramenta podučava bez prestanka. Učitelju bez premca prosvjetljuj naše duše kao božansko 
sunce ražari i raspali nas ljubavlju. U ovom otajstvu Ti si naš sveti uzor. Dan i noć, u tajnosti sam 
provodiš u djelo ono što naučavaš. Po poslušnosti silaziš na oltar. Na glas jednog smrtnika ne opireš 
se nego dolaziš. U svetohraništu tvoje sveto Srce gori velikom ljubavlju. Ti dolaziš spasiti 
grješnike, potičeš ih i zoveš. 

Neka sve dane mog života i posvuda moj jezik razglašuje uzvišenost Presvetog Sakramenta. 
Dođite, promatrajmo u njemu Spasitelja naših duša i njegovo Presveto Srce koje gori božanskim 
plamenom, Srce koje je sama vatra, sami plamen. Srce tvoje Isuse je uvijek otvoreno kako bi 
postalo naš dom i naše utočište. Ono je neosvojiv i utvrđen grad gdje neprijatelj nikad ne ulazi. Ono 
je nesavladivo kraljevstvo mira. Euharistisko Srce Isusovo na sebe trajno preuzimaš srdžbu koju 
Vječni Otac iskazuje prema grješnicima koji k njemu dolaze. Tvoje Presveto Srce, po volji Očevoj 
ih zaklanja svojim krilima, prekriva ih svojom ljubavlju kako bi dalo zadovoljštinu njegovoj srdžbi. 
O koje li očinske ljubavi! 

O tko može iskazati vječnu slast koju Ti Zaručniče prisutan u Euharistiji daješ kušati svojim 
vjernim prijateljima. Ona je kao izvrsno vino kojemu nema ravnoga, ugodan miris, slatki nektar. 
Isuse prepun ljubavi postao si svima sve. Ti si naš dragi Zaručnik, istinski Bog, blagi učitelj i 
liječnik, prijatelj i brat, naš život i put, naše blago svijetlo. Sva blaga su u tvome Srcu, koje je u 
svetohraništu kako bi ih ljubezno i velikodušno dijelio kada ne nalaziš na prepreke. Tvoje Presveto 
Srce žarko želi obdariti nas i neprestano nas poziva, ali tko će čuti njegov glas? 

Dođite dragi prijatelji, svi dođite, govori nam dobri Učitelj, dođite vidite kako je slatko ljubiti me 
i upoznavati me. Dajem vam moje tijelo za jelo, jedite jer vas ljubim, pijte velikim gutljajima moju 
krv, ugasite žeđ u meni. Isus nas ljubi, ljubimo i mi njega, nije li to dobro? Ljubezan je, bez straha 
približimo se njemu. Želimo li ljubiti kao u vječnoj domovini, idimo Presvetom Sakramentu da nam 
raspali srce. Ulij božanski Isuse svoju milost u naše duše, nećemo se više opirati tvome blagom 
plamenu. Daj da po tvojoj ljubavi postanemo jaki. Svmi svoj pogled pun ljubavi na naše 
siromaštvo. Amen» (P 128; 129; 130) 

Euharistijska duhovnost se može motriti i kada postane svjesni reda svete mise, i 
povezanosti njenih dijelova u cjelinu te sa našim životom što vodi do jednog euharistijskog 
sakramentalnog stila života, euharistijske duhovnosti. 

Obred svete mise uvijek obuhvaća uvodni dio s pozdravom zajednici vjernika i čin 
pokajanja. Euharistija je uvijek skup saziv vjernika pozvanih od Boga koji slave Kristovu 
sakramentalnu prisutnost, a u susretu sa Njegovom svetošću valja ponizno i u povjerenju u Očevo 
milosrđe priznati vlastitu nedostojnost i grešnost. Nakon toga slijedi navješćivanje Božje riječi koja 
vjernika odgaja, potiče i krijepi u svakodnevnom življenju vjere. Ispovijest vjere i molitva vjernika 
su odgovor Crkve Bogu i prošnja za velike potrebe Crkve, svijeta i zajednice koja slavi misnu žrtvu. 

Prilikom prikazanja darova svećenik prikazuje kruh i vino, i poziva vjernike da skupa s 
njima Bogu prikažu cijeli svoj život sa svim radostima, problemima, strahovima i očekivanjima, 
što u životu vjernika vodi do usvajanja nutarnjeg stava prikazivanja sebe u povjerenju Bogu. 

Nakon što svećenik zazove Duha Svetoga zahvaljuje Bogu Ocu za sva njegova 
dobročinstva, naročito za dar Sina, zatim slijedi posvećenje ili pretvorba kruha i vina u Isusovo 
Tijelo i Krv koje čini Duh Sveti kada svećenik izgovara Isusove riječi ustanove euharistije. 
Sudjelovanje u liturgijskoj gozbi nastavlja se primanjem Krista u sv. Pričest, Krist kome smo već 
prikazali svoj život u tome trenutku ulazi u potpuno zajedništvo s nama. I na kraju slijedi završni 
blagoslov i poslanje vjernika da u životu svakodnevnice drugima donose Krista. Sve to tvori 
jedinstven bogoštovni čin, obred svete mise i to je sastavni dio svake autentične euharistijske 
duhovnosti. 67 

Kada govorimo o euharistijskoj duhovnosti uvijek su u pritaji prisutni rizici, koje u biti 
poznajemo, ah kojima manje ili više u praksi teško izmičemo. Kratko ćemo nabrojiti samo neke 
najredovitije. 

Prvi: Jedno stanje navike na Presveto otajstvo ili ti nutarnja nesposobnost začuditi se pred Božjim 
tajnama svaki puta kada slavimo Svetu misnu žrtvu, Božjem čudu koji je s nama, za nas, Bogu koji 
prihvaća naš materijalni svijet, pod likom komadića kruha i preobražava našu redovitost 
svakodnevice u sebe samoga. 

To je jedan produžetak Božje logike Utjelovljenja, to jest pristupačnosti, koja prihvaća i 
mogućnost dodira osobe koja je zaboravila cijenu Onoga koga prima. Realnost Kristove stvarne 
prisutnosti može nam postati do te mjere uobičajna da nam više ne privlači pažnju, kao što se 
dogodi sa zrakom koji dišem ili vodom koju pijemo. Redovito u životu, navika je popraćena 
rastresenošću koja kao neka brana sprječava da Riječ, koja je sakramentalno sada izišla iz Božjih 
usta, prožme svakodnevnicu. 

Drugi rizik: Misliti na Euharistiju isključivo za druge ili reducirati utjecaj koji bi misna žrtva 
trebala imati na moj život. Istina je da trebamo imati usmjerenost na bližnjega, ali ako mi sami ne 
doživljavamo da smo prožeti Euharistijom, postajemo osoba koja ponavlja stvari, a ne navjestitelji 
Evanđelja. Tako možemo pasti u paradoks da drugima objašnjavamo sveta otajstva bez da smo više 
u stanju pojasniti ih samima sebi. 

Treći rizik: Suprotan prethodnome ili misliti na Euharistiju u intimističkim kategorijama, 
Euharistija samo za mene. Zatvoriti se u krug pobožnjaštva i ne uviđati crkvenu dimenziju 
zajednice i pastoralno misionarski vid svakog slavljenja Svete misne žrtve. 

Četvrti rizik: Žurba. Ili nutarnji i vanjski stav koji ne daje vremena otajstvu da odjekne u 
dušama i prožme ih ili barem dopre do iskustva života. Žurba za vrijeme slavljenja svete mise koja 
se očituje u potpunoj odsutnosti kontemplativnih trenutaka šutnje, na koje rubrike u misalu upućuju. 
Žurba u izgovaranju riječi misnih molitava, zna često biti popraćena obilnim vremenom koje 
dajemo svojim riječima 

Žurba koja je izraz nedostatka priprave za slavljenje Euharistije. Znamo da valja pripraviti 
duh, tijelo i srce na slavljenje svetih otajstava ne samo neposredno nego i daljnjom pripravom da bi 
se došlo do nutarnje spremnosti na susret sa Isusom koji djeluje u Sakramentu i životu. 

Peti rizik: Konzumizam ili traženje neposrednoga, vidljivoga, onog što zadovoljava, 
zaboravljajući duboki smisao Euharistije. Mislim na previše ljudskih riječi koje guše Riječ Božju. 
Kad se pretendira da misa kaže ono što mi preordiniramo da treba reći zbog dominantnog utjecaja 
celbranta, njegovih karizma i riječi. U to ulazi na primjer, smatrati da nečija Propovijed ili nastup 
označava misu kao dobru ili ne, a ostali dijelovi mise su stvar za konzumirati i odraditi. 

Učinci slavljenja Euharistije u duhovnom životu prema nauku Crkve su slijedeći: „Budući 
da je Krist s ovoga svijeta prešo Ocu, u Euharistiji nam daje zalog buduće slave kod njega, 
sudjelovanje u svetoj žrtvi poistovjećuje nas s njegovim Srcem, podupire nam snagu na putu života, 
budu čežnju za vječnim životom i već danas nas sjedinjuje nebeskom Crkvom, blaženom Djevicom 
Marijom i svima svetima“ (KKC 1419). 

Sv. Alfonz Marija de Liguori u svom poznatom tekstu govori o drugim duhovnim učincima 
slavljenja Euharistije: „Tridenstski sabor uči da nas sveta pričest oslobađa os lakih svakodnevnih 


67 


J. Castellano, Teologia e spiritualita eucaristca, u Rivista di vita spirituale 60, Rim, 2006, str. 25 - 40. 

grijeha i čuva od smrtnih. Od lakih grijeha oslobađa nas - objašnjava sv. Toma Akvinski - tako što 
nas sama sveta pričest potiče na djela ljubavi kojim se brišu laki grijesi, a od smrtnih grijeha nas 
čuva tako što Euharistija povećava djelovanje milosti, što nas čuva od težih pogrešaka. Piše Inocent 
III. kako nas je Isus Krist svojim mukom i smrću oslobodio vlasti grijeha, a Euharistijom nas 
oslobađa mogućnosti griješenja. Euharistija nadalje, pobuđuje u nama Božju ljubav. “Bog je ljubav” 
(liv 4,8). i “oganj što proždire” (Pnz 4,24). u našim srcima svaku zemaljsku ljubav. 

Sin Božji je došao na zemlju da zapali taj oganj i drugo ne želi nego da taj sveti oganj gori u 
našim dušama (usp.LK 12,42). A kakav li plamne božanske ljubavi užiže Isus Krist u svakome tko 
ga pobožno prima u ovom sakramentu! Sv. Katarina Sijenska, promatrajući u rukama nekog 
svećenika presvetu hostiju, imala je dojam da se radi o vatrenoj kugli te se čudila kako se od tog 
plamena nisu zapalila sva ljudska srca. Lice sv. Ruže Limske toliko je izžaravalo svjetlost da je 
druge zabljesnulo, a istovremeno je bilo toliko vruće da bi opeklo one koji bi ga dotakli. Priča se o 
sv. Vjenceslavu da bi se pri svojim pohodima Presvetom Sakramentu toliko ražario da sluga koji ga 
je pratio nije osjećao više studeni kad bi stupao njegovim tragom po snijegu. Sv. Ivan Zlatousti 
potvrđuje da je Euharistija oganj koji nas toliko užiže da svojim plamenom budimo strah i trepet 
zlih anđela. 

“Uveo me u odaje vina i pokrio me zastavom ljubavi”, kaže zaručnica u Pjesmi nad 
pjesmama (Pj 2,4). Odaja vina je upravo sveta pričest - piše sv. Grgur Nazijanski - koja osobu 
toliko opija božanskom ljubavlju da ona zaboravlja i gubi iz vida sve stvorene stvari, zbog čega 
zaručnica iz Pjesme nastavlja: “Okrijepite me kolačima od grožđa koji će mi vratiti snagu, 
jabukama koje će me okrijepiti jer sam bolna od ljubavi” (Pj 2,5). Onome tko tvrdi: Ne pričešćujem 
se često jer ne osjećam ljubav prema Bogu...ovako odgovara Gerson: jer si hladan udaljavaš se od 
vatre? Sto si hladniji, moraš češće pristupati Euharistiji ako doista želiš ljubiti Isusa Krista. 

“Iako mlak- piše sv.Bonaventura-pristupaj Euharistiji s velikim pouzdanjem u Božje 
milosrđe, toliko je veća potreba za liječnikom što smo više bolesni”. Jednako kaže sv.Franjo Saleški 
u svojoj Filotei: “Dvije su vrste osoba koje se moraju često pričešćivati: savršeni, da se sačuvaju u 
savršenstvu, i nesavršeni, da dođu do savršenstva” Za često pričešćivanje potrebna je dakle badem 
velika želja da se posvetimo i da napredujemo u ljubavi prema Bogu. Rekao je Gospodin jednom 
sv. Matildi: “Kad se pričešćuješ, čini to sa onom ljubavlju kojom se ikada neko srce ljubilo, onoliko 
ću ljubavi primiti koliko bi je ti željela dati”. (Iz djela Kako ćemo ljubiti Isusa) 

Svetačka tradicija koju je papa sv. Ivan Pačao II preporučio cijeloj Crkvu u svojoj enciklici 
Ecclesia de Eucharista preporuča da u uči u školi Marije, euharistijske žene: „Ako želimo otkriti 
sve bogatstvo intimnog odnosa koji veže Crkvu i Euharistiju, ne možemo zaboraviti Mariju, Majku 
i uzor Crkve (...) Dosita Marija nas može voditi prema ovom Presvetom Sakramentu jer s njim ima 
duboki odnos“. (br. 53) 

Sv. Ljudevit Montforski bolje nego bilo tko drugi nam Mariju stavlja pred oči kao uzor 
odnosa prema Euharistijskom Isusu: «Isuse ne možeš ostaviti Mariju, toliko je jaka ljubav koja vas 
veže, zbog toga si malo prije svoje smrti ustanovio Euharistiju, da bi nakon svoga Uzašašća ovdije 
na zemlji bio njena utjeha. Toliko si se naslađivao u njenom prečistom krilu tijekom devet mjeseci, 
da si ponovno htio više puta u njoj otpočinuti u tišini. Ti se u njenom Srcu kao na oltaru prikazuješ 
Nebeskom Ocu. 

Izgnan iz srca grješnih ljudi, Isuse dolaziš u njeno Sveto Srce i primaš u njemu savršenu 
čast, jer njeno Srce Ti pjeva slatku uzvišenu pjesmu hvale i slave koju samo ono može otpjevati 
kako tebi dolikuje. Isuse Ti se ugodno odmaraš na ležaljki njene čistoće, kušaš neizrecivu radost u 
plamenu njene ljubavi, ali iznad svega njena poniznost te privlači da siđeš u Nju i očarava tvoje 
veličanstvo. Isuse pun zahvalnosti činiš Mariju dionicom sveg svojega blaga, hraniš je svojim 
tijelom koje je ona u djetinjstvu othranila mlijekom iz svojih prečistih prsiju. A za uzvrat, Ti je 
hraniš svojom božanskom krvlju. 

Koju li radost i milinu je ona doživljavala u slatkim trenucima kad je nježno primala svog 
ljubljenog Sina. Tada je njeno sveto Srce kliktalo zbog radosti u Isusu svome Spasitelju. Njeno 
presveto Srce je plamen, gorući gnn koji izgara i koje samo u svom Bogu pronalazi sebe, svoje 
boravište i život. Gori, a ne izgara jer se nikad ne može previše ljubiti. Ljubav u tom velikom 

otajstvu izgleda kao da njihova srca spaja te postaju jedno. Među njim sve postaje zajedničko, jer 
Sin je potpuno u svojoj Majci, a u Mariji se nazire samo njen ljubljeni Sin Isus. Tada Ona svojom 
molitvom zadobiva milosrđe siromašnim grješnicima. On je njen Sin, Ona je njegova Majka. Njeno 
Presveto Srce i prečisto krilo razoružaju Isusa. O kršćani, vjerna Djevica svojim pričestima nam 
pokazuje svetu pripravu i stav kako savršeno ispuniti našu dužnost prema Isusu u Presvetom 
Sakramentu. 

Nasljedujmo taj savršeni model. Od tebe Djevice Marijo nam je proizašlo njegovo Tijelo i 
Krv koji nas uzdižu do tih visina da nam i anđeli zavide. Budi uvijek i svuda blagoslovljena što nam 
dade tako dragocjeni dar. Majko divna, zasadi u naša srca sve svoje kreposti da bi slatki Isus u 
njima rado boravio. Zapali svoju ljubav u nama da bi s tobom ljubili tvoga Sina. O Isuse tvoja sveta 
Majka je naša savršena nadopuna. Siđi žurno u nas i sjedini nas s Ocem, ih radije dođi u njeno Srce 
koje će nadoknaditi našu premalu ljubav. Amen» (P 134). 

Euharistijska duhovnost ne odnosi se samo na sudjelovanje u slavljenju sv. Mise. Klanjanje 
Presvetomu Oltarskom sakramentu jest osobito raširen izraz euharistijskoga štovanja na koje Crkva 
živo potiče i pastire i vjernike. Klanjanje je veoma izražajan način življenja euharistijske duhovnosti 
zbog postojeće veze između slavlja spomen-čina Gospodinove žrtve i njegove trajne prisutnosti u 
posvećenim prilikama. To je potaknulo vjernike na stvaranje hvalevrijedna običaja da se okupe pred 
svetohraništem, kako bi se klanjali Kristu, prisutnu u Sakramentu. 

Naime, »vjera u stvarnu prisutnost Gospodinovu vodi naravno vjernike prema vanjskome i 
javnome očitovanju te iste vjere. Pobožnost, dakle, koja potiče vjernike da padnu ničice pred svetu 
euharistiju, privlači ih da dublje sudjeluju u vazmenome otajstvu i da sa zahvalnošću odgovore na 
dar onoga koji svojim čovještvom neprestance ulijeva božanski život u udove svoga Tijela. 
Zadržavajući se kod Krista Gospodina, oni uživaju u njegovoj blizini i pred njim otvaraju svoje srce 
za sebe same i za sve svoje drage te mole za mir i spasenje svijeta. Prinoseći cijeli svoj život s 
Kristom Ocu u Duhu Svetome, iz te divotne razmjene crpe umnažanje vjere, nade i ljubavi. Na taj 
način - prikladnom pobožnošću - hrane ispravnu raspoloživost za slavlje same sv. Mise. 

Osima sudjelovanja na svetoj misi vjernik ako želi živjeti autentičan kršćanski život treba 
redovito pristupati i sakramentu ispovjedi. 68 Pristupajući ovome sakramentu moramo prije svega 
gledati u Krista. On treba biti središte sakramentalnog čina ispovijedi. Slava Božja i ljubav prema 
njemu trebaju biti u prvom planu u odnosu na naše grijehe. Radi se o tome da više gledamo Isusa 
nego li sebe; njegovu dobrotu više nego li našu bijedu, jer je unutarnji život dijalog ljubavi u 
kojemu smo uvijek okrenuti Bogu. 

Crkva uči: „Tko griješi, nanosi uvredu Božjoj časti i ljubavi, svome vlastitom dostojanstvu 
čovjeka pozvanog da bude dijete Božje i duhovnom zdravlju Crkve... Hod povratka Bogu naziva se 
obraćenje i kajanje, uključuje bol i odbojnost prema počinjenim grijesima, te čvrstu odluku ne 
griješiti ubuduće. Obraćenje se, dakle, odnosi na prošlost i budućnost, a hrani se nadom u Božje 
milosrđe. 

Sakrament Pokore sastoji se od triju pokomikovih čina i svećeničkog odrješenja. Čini 
pokornika jesu: kajanje, ispovijed ili očitovanje grijeha svećeniku, te odluka da će izvršiti 
zadovoljštinu... Kajanje treba biti nadahnuto razlozima koji proizlaze iz vjere. Ako kajanje izvire iz 
ljubavi prema Bogu, zove se savršeno, ako je pak utemeljeno na drugim razlozima zove se 
nesavršeno. 

Tko želi postići pomirenje s Bogom i Crkvom mora svećeniku ispovjediti sve teške grijehe 
koje još nije ispovjedio i kojih se sjeća nakon brižljivog ispita savjesti. Ispovijed lakih grijeha, iako 
nije nužna, Crkva živo preporučuje. Svećenik nalaže pokorniku izvršenje nekih čina zadovoljštine 
ili pokore da bi nadoknadio štetu nanesenu grijehom i povratio se ponašanju koje dolikuje Kristovu 
učeniku“ (KKC 1487-1494). 


68 C. Gennaro .Riconciliazione, u DES II, Rim 1990, str 1271-1280. 

Vjernik je dužan truditi se živjeti u milosti Božjoj, paziti na svoj kršćanski i duhovni život. 
Nastojati svakodnevno gajiti stil obraćenja, a to znači moliti i raditi na poboljšanju svoga vjerskog i 
moralnog života. Treba zato molitvom i razmišljanjem usvajati nutarnju svijest o ljepoti Božjoj, o 
plemenitosti čiste savjesti i uvjerenje o rugobi i zlobi grijeha. 

Treba izbjegavati prigode u svakodnevnom životu koje navode na grijeh. Koliko je do 
njegove slobodne volje, dužan je odbacivati pristajanje na grijeh u srcu i svijesti, moliti Boga da mu 
udijeli odbojnost prema grijehu. Kada se u srcu i razumu događa početak napasti, molitvom se treba 
uteći Bogu. 

Da bi pobijedio vlastite sklonosti na zlo, vjernik se treba više moliti, uključujući molitvu za 
krepost koja je slaba u duši te treba svladavati sama sebe čineći male žrtve Bogu u svakodnevici 
kako bi ojačao njegovu volju za dobro. 

Na primjer, ako je duša sklona pasti u srdžbu, treba je odbacivati u volji, više općenito moliti 
Boga, ali i posebno za krepost blagosti, izbjegavati prigode koje je dovode do pada u srdžbu i činiti 
male žrtve pokore odricanja kako bi volja u Bogu ojačala za dobro. Usprkos tomu oni koji 
prakticiraju vjeru imaju svijest o vlastitoj slabosti i potrebi česte ispovijedi. 

Da bi se praktično živjela vjera, svakako bi se trebalo ispovjediti za najveće svetkovine naše 
vjere Božić i Uskrs, a dobra je praksa vjere ispovijedati se jedanput mjesečno i češće ako treba. U 
svakom slučaju dobro je ispovjediti se što prije nakon ponovnoga pada u teški grijeh. I to zato što 
Crkva uči daje sakrament ispovijedi od velike pomoći na putu življenja vjere. 

Katekizam Katoličke Crkve uči da: „Duhovni učinci sakramenta Pokore jesu: a) pomirenje s 
Bogom; b) otpuštenje vječne kazne zaslužene smrtnim grijesima; c) otpuštenje, barem djelomično, 
vremenitih kazni kao posljedica grijeha; d) mir i spokoj savjesti; e) povećanje duhovnih snaga za 
kršćansku borbu“ (KKC br. 1496). 

Poznata je izreka sv. Terezije Avilske: „0, koliki su propali zbog manjkave ispovijedi.“ 
Ispovijed je manjkava ako osoba svjesno zataji teški grijeh, ako se ne kaje, ako nema odluku da 
neće više griješiti te ako ne živi minimum zauzeta kršćanskoga života. I vjernik koji se dobro 
ispovijeda može ponovno pasti, ali svaki put se odlučuje za Boga i ponovno započinje borbu za 
vjerodostojan kršćanski život. 

Sv. Franjo Saleški uči dušu jednostavnosti i potpunoj iskrenosti u otvaranju duše kod 
ispovijedi: „Naš je Spasitelj ostavio svojoj Crkvi sakramenat pokore, da u njemu operemo sva naša 
bezakonja, kad god se njima okaljamo. Nemoj dakle, Filotea, da ti srce bude dugo okuženo 
grijehom, kad imaš pri ruci tako lagan lijek. Duša se, koja pristane na grijeh, mora samu sebe 
strašiti i što prije očistiti, iz poštovanja prema božanskome Veličanstvu, koje je gleda. A zašto da 
umremo duhovnom smrću, kad imamo potrebni lijek? U ispovijedi ćeš dobiti ne samo odrješenje od 
svih grijeha, što ih ispovjediš, nego i veliku snagu, da ih se unaprijed možeš kloniti, veliku svjetlost, 
da ih možeš razaznati, i obilatu milost, da naknadiš štetu, što su ti grijesi nanijeli. 

Uvijek žali iskreno, što si sagriješila, pa bili grijesi, što ih ispovijedaš i sićušni. Čvrsto 
odluči, da ćeš se unaprijed popraviti. Mnogi ispovijedaju od navade i kao za ukras male grijehe, a 
ne misle, da ih poprave, pa ostaju njima opterećeni svega svoga života i tako gube mnogo duhovnih 
dobara i koristi. Ako se dakle ispovijedaš, da si slagala, pa i ne naudila nikome, da si izgovorila 
neurednu riječ ili se odviše igrala, pokaj se za to i odluči čvrsto, da ćeš se popraviti... 

Neka ti ne bude dosta, da samo spomeneš svoje male grijehe, već se potuži i na povod, zbog 
kojega si sagriješila. Nije dosta na pr. da kažeš, da si slagala, a da nisi nikome naudila; nego kaži, je 
si li slagala iz taštine, da se pohvališ ili ispričaš, zbog isprazna veselja ili iz tvrdoglavosti. Ako si 
sagriješila u igri, razloži, jesi li iz lakoumnosti ili društvu za volju; itd. Kaži, jesi li se dugo zadržala 
u zlu, jer redovito dugo vrijeme povećava grijeh. Razlikuje se uvelike prolazna taština, kojom se naš 
duh zabavljao četvrt sata, od taštine, u kojoj nam je srce tonulo dan, dva ili tri. Moramo dakle 
očitovati grijehe, povod i trajanje. Nismo dašto dužni da tako u tančine razlažemo lake grijehe, 
dapače ih baš ne moramo ni ispovijedati. No tko baš hoće da očisti svoju dušu, da lakše dosegnu 
svetu pobožnost, moraju pomno razotkriti duhovnome liječniku i najmanje zlo, od kojega žele 
ozdraviti. 

Nemoj da ne bi kazala sve, što je potrebno, da se upozna tvoj grijeh; kao razlog, zašto si se 
naljutila ili gledala kome kroz prste. Tako će mi na primjer mrzak čovjek nešto reći u šali, a ja 
primim za zlo i naljutim se. Drugome, koji mije drag, ne ću zamjeriti, da mi reče i osorniju. Zato ću 
reći: Izgrdila sam jako nekoga, jer sam za zlo primila nešto, što mi je rekao, ne zbog rđavih riječi, 
nego, jer mi je onaj bio mrzak. Držim, da bi dobro bilo i potanje razložiti, ako hoćeš da sve 
razjasniš. Kad se čovjek tako iskreno oiptužuje, ne očituje samo svoje grijehe, nego i zle sklonosti, 
navade, navike i drugo korijenje grijeha, pa tako ispovjednik posve upozna srce, a i lijek, kojim će 
ga izliječiti“. (Filoteja II. 19) 

Sveti Josemaria Escriva, s jednostavnim i praktičnim načelima, savjetovao je da ispovijed 
bude »kratka, konkretna, jasna i potpuna«. Kratka ispovijed: bez mnogo riječi, već s onima koje 
služe, koje su nužne da se s poniznošću kaže ono što se učinilo ili se propustilo učiniti, bez suvišne 
opširnosti i opisivanja. Mnoštvo riječi ponekad pokazuje svjesnu ili nesvjesnu želju da se pobjegne 
od izravne i potpune iskrenosti; da bi se to izbjeglo, treba prije ispovijedi napraviti dobar ispit 
savjesti. 

Konkretna ispovijed: bez udaljavanja od bitnog i bez neodređenosti. Ako pokajnik nije 
osobno poznat ispovjedniku, dobro je da navede svoje životne okolnosti, vrijeme proteklo od svoje 
zadnje ispovijedi te poteškoće na koje nailazi trudeći se živjeti kršćanskim životom. Reći će svoje 
grijehe i navesti sve otežavajuće okolnosti kako bi ispovjednik mogao prosuditi, odriješiti i 
izliječiti. 

Jasna ispovijed: ispovijed u kojoj nema nejasnoća. Pokajnik pojašnjava točnu težinu svoje 
pogrješke i očituje svoju bijedu s potrebnim obzirom i finoćom. 

Potpuna ispovijed: čitava, bez da se izostavi bilo što zbog lažnog srama ili zbog toga da se 
ne »ispadne loš« pred ispovjednikom. Ispitajmo nastojimo li, pripremajući se na primanje ovoga 
sakramenta, da naša ispovijed bude kratka, konkretna, jasna i potpuna. 69 

Za razmišljanje: Kakav je moj osobni odnos prema Euharistiji? Osjećam li potrebu za 
sudjelovanjem na svetoj Misi i euharistijskini klanjanjem? Jesam li svjestan veličine Isusove ljubavi 
u Presvetom Oltarskom sakramentu? Kak\>o je moje iskustvo primanja oproštenja i pomirenja s 
Bogom u ispovjedi? 

2 . 4 . Molitva 

Obično se molitva definira kao razgovor duše s Bogom. Opće je poznata izreka sv. Terezije 
Avilske da molitva je: „ prijateljsko ophođenje i razgovor često puta na samo s Onim za kojega 
znamo da nas ljubi“ (Ž 8,5). Ovaj dijaloški karakter molitve bitan je za nju. Pošto je Bog sa svoje 
strane uvijek uz nas, s naše je strane potrebno po svijestiti si njegovu blizinu, i vjerom staviti se u 
prisutnost živog Boga. Zatim treba stupiti u osobni dijalog i otkriti Bogu svoje srce u ljubavi. Pošto 
svaki razgovor uključuje i odgovor, ne samo verbalni već i stvarni, u molitvu mora biti uključena i 

70 

naša spremnost i volja da druženje s Bogom završimo djelima vjere i ljubavi. 

Kada osoba počne upoznavati Boga i odluči mu služiti i želi ga iskreno proslaviti u svom 
životu, živeći vjeru postaje svjesna važnosti molitve po kojoj ostvaruje svoj odnos s Bogom. 
Temeljna kršćanska molitva je liturgijska molitva Crkve u kojoj kršćanin, u zajedništvu s drugim 
vjernicima, treba aktivno sudjelovati, ali put rasta i sazrijevanja nije moguć bez osobne molitve. 
Crkva je zajednica vjernika i na način daje svaka molitva je sudjelovanje u sveopćoj molitvi Crkve 
jer je Crkva mistično tijelo Kristovo. Sv. Augustin je to ovako izrazio: 

„Krist kao naš svećenik moli za nas, kao naša glava moli u nama, a mi mu se molimo kao 
našem Bogu“ (kom. Ps 85,1). 


69 F. Fernardez Carvajal, nav.dj. II, str 90-92., str. 50. 

70 Za sažeti prikaz o otajstvu kršćanske moliotve vidi A. Harmman, Compendio sulici preghiera cristiana, Edizioni 
Paoline, Milano, 1985. 

Molitva je izraz naše ljubavi i odanosti Bogu te potreba ljudske duše. Ona je izraz naše vjere 
i iskrene pobožnosti. U molitvi vjernik dublje upoznaje i uzljubi Boga, a vjera postaje živa i djelatna 
u ljubavi. Moliti ne znači bježati od života i povijesti povlačeći se u kutak vlastite sreće. Molitva 
nužno vodi do procesa nutarnjeg čišćenja koje dušu čini sposobnom prihvatiti Boga i bližnjega u 
ljubavi. U molitvi čovjek uči što je uistinu dostojno Boga, uči da ne može od njega tražiti ugađanje 
sebi poglavito ne na uštrb bližnjega. Tako da molitva čisti vjemikove nakane, želje i nade, vodi ga 
putem oslobađanja od prikrivenih laži i samoobmana. Po autentičnoj molitvi vjernik postaje osoba 
nade koja potiče na ljubav prema Bogu i budi nadu kod bližnjega. Kako bi potakao vjernike na 
svijest o važnosti molitve i ustrajnosti u njoj, sv. Ljudevit je došao na originalnu, evanđeosku ideju 
da vjernicima za uzor molitve predoči nauku i osobu Isusa molitelja: 

„Potrebno je uvijek moliti i nikada ne posustati (usp. Lk 18, 1). To su vječne riječi Isusa 
Krista kojima trebamo vjerovati i vršiti ih ako ne želimo biti osuđeni. Objasnite ih sebi kako želite 
samo da ih ne protumačite na moderan način s jedinom namjerom da ih živite po uzoru na današnju 
modu. Isus Krist nam je dao pravo objašnjenje svojim primjerima koje nam je ostavio. „Primjer sam 
vam dao da i vi činite kao što ja vama učinih“ (Iv 13, 15); „Isus iziđe na goru da se pomoli. Tu 
provede cijelu noć moleći se Bogu“ (Lk 6, 12). Kao da Isusu nije bio dovoljan dan, u molitvi je 
provodio i čitave noći. Isus Krist je svojim apostolima običavao ponavljati ove dvije riječi: „Bdijte i 
molite“ (Mt 26, 14). Duh je slab, a kušnja trajna i uvijek podmukla; bez trajne molitve pad je 
neizbježan. Apostoli su mislili daje Spasiteljev poziv samo savjet. Preblago su i po modi tumačili 
njegovu riječ, i unatoč tome što su se družili s Isusom Kristom, pali su u kušnju, čak i u grijeh“ 
(TSK137). 

Čovjek je ljubljeno Božje stvorenje, sposoban spoznati i uzljubiti Boga. I nakon što je 
grijehom narušio svoj odnos s Bogom, okaljao svoju dušu i izgubio sličnost s Bogom ostaje u 
njemu želja i duboka čežnja za svojim Stvoriteljem na čiju je sliku stvoren. S druge strane, Bog 
neprestano poziva čovjeka na pomirenje s njime i otajstveni susret s njegovom ljubavi u molitvi. 
Tako daje molitva jedno uzajamno traženje Boga i čovjeka, gdje vjerna Božja ljubav prva izlazi u 
susret čovjeku, a on sa svoje strane na nju odgovara. 

Bog nam je darovao svoga Sina Isusa Krista kao Otkupitelja i Spasitelja, tako da kršćani u 
njemu i njegovoj molitvi imaju savršeni uzor molitve. Isusova molitva odražava i podržava traženje 
i potpuno prihvaćanje volje Očeve iz ljubavi sve do križa, u potpunom pouzdanju da će biti uslišan. 
Isus je svoje učenike učio da mole s živom vjerom, čistog srca, ustrajno i bez straha. Opominjao ih 
je da bdiju i budno paze na svoj život. On traži da vjernici prikazuju molitve Ocu u njegovo ime, a 
sam uslišava molitve koje su njemu upućene. O tome svetac piše: 

“Molitva je redoviti kanal kroz koji nam Bog šalje svoje milosti, a posebno svoju Mudrost. 
Svijet je kroz četiri tisuće godina molio za utjelovljenje božanske Mudrosti. Salomon ju je primio 
nakon dugih i posebno žarkih molitava: “Pristupili Gospodinu i pomolih se i svim srcem svojim 
rekoh: Daj mi mudrost, prisjednicu svoga prijestolja (Mudr 8, 21; 9, 4.). Ako komu od vas 
nedostaje mudrosti, neka ište od Boga, koji svima daje obilno i bez prigovora, i dat će mu je”( Jak 1, 
5.). Marija se kroz 14 godina pripremala daje primi u svoje krilo. 

Stoje veći Božji dar, to gaje teže i zadobiti. Koliko li nam je potrebno, molitava i napora da 
zadobijemo dar Mudrosti koji je veći od svih ostalih Božjih darova! Poslušajmo što kaže sama 
Mudrost: “ Molite, i dat će vam se! Tražite, i naći ćete! Kucajte, i otvorit će vam ,se”(Mt 7, 7). Kao 
da nam time želi reći: Ako me želite naći, trebate me tražititi; želite li ući u moju palaču, kucajte na 
moja vrata; želite li me primiti, trebate me potražiti. Nitko me ne nalazi, ako me ne traži; nitko ne 
ulazi k meni, ako ne pokuca na moja vrata; nitko me ne prima, ako me ne zatraži, jer se sve postiže 
molitvom.” (LJVM 184). 

Sv. Ljudevit Montforski, nadahnjujući se na evanđeoskim tekstovima, govori o potrebi 
neprestane molitve: Bez prestanka molite (1 Sol 5,17); Svagda i za sve zahvaljujte Bogu Ocu u 
imenu Gospodina našega Isusa Krista (Ef 5,17). Vjerniku je uvijek moguće moliti, jer je uskrsli 
Gospodin uvijek s nama, u sve dane do svršetka svijeta, a on nastojeći živjeti i svjedočiti svoju 

vjeru, uviđa daje molitva velika potreba duhovnog života kako ne bi pao u ropstvo grijeha i uistinu 
živio autentičnim duhovnim životom. 

Samo Isusova ljubav prema nama i naša ljubav prema Isusu Kristu daju jakost osobi da, u 
poniznosti i ustrajnom povjerenju, neumorno kuca na vrata Božjega Srca u molitvi. Neprestano 
moliti ne znači provesti cijeli dan u molitvi, što bi bilo i materijalno neizvodivo, nego shvatiti da su 
molitva i kršćanski život nerazdvojni. U biti, osoba, u skladu sa vršenjem svojih staleških dužnosti, 
treba pronaći dovoljno vremena za svoju svakodnevnu molitvu, a onda u ljubavi prikazivati i 
povezivati sebe, osobe koje susreće i djela s molitvom i Bogom u molitvi. 71 

Isus je učio moliti učenike s vjerom i sinovskim pouzdanjem, oslanjajući se na njega, 
njegovu riječ i ljubav, u svemu što im se događa u životu. On sam se žalostio zbog nevjere svojih 
najbližih: I čudio se njihovoj nevjeri (Mk 6,6); i malovjemosti učenika (Mt 8,26) a ostajao je 
zadivljen pred pouzdanom vjerom kananejke i rimskog satnika. 

Da bi osoba dobro sazrijevala na putu vjere, važno je shvatiti bit temelja pouzdanja u 
molitvi. O tome Katekizam Katoličke Crkve tako jasno govori: “Objava molitve u naumu spasenja 
uči nas da se vjera oslanja na Božje djelovanje u povijesti. Sinovsko povjerenje potaknuto je 
njegovim najizvrsnijim djelom: mukom i uskrsnućem njegova Sina. Kršćanska je molitva suradnja s 
njegovom Providnošću, njegovim nacrtom ljubavi za ljude” (KKC 2378). 

Sv. Ljudevit slijedeći klasičnu katoličku svetačku tradiciju, potiče na čistoću vjere u molitvi 
i mudrosno shvaćanje nutarnjih doživljaja, koji se mogu pojaviti na putu rasta u molitvi: 

”Ako kome treba Mudrosti..., jer nju tražeći, tražimo i sve ostale kreposti koje su u njoj 
sadržane. Da bismo je imali, trebamo je tražiti; ”neka je traži”, ali kako je tražiti? Prvo, treba je 
tražiti živom i čvrstom vjerom bez oklijevanja, bez sumnjanja: jer tko sumnja, neka ne misli da će 
što primiti od Gospodina (Jak 1, 6-7.). 

Drugo, treba da je traži čistom vjerom, a da ne oslanja svoje molitve na osjetne utjehe, 
vizije, ili kakve posebne objave. Mada sve to može biti dobro i istinsko, kao što je slučaj kod nekih 
svetaca, ipak može biti i opasno da se samo na to oslanjamo, a vjera je to manje zaslužna, što se 
više oslanjamo na tu vrstu izvanrednih i osjetnih milosti. Dosta nam je što nam Duh Sveti objavljuje 
o veličini i ljepoti Mudrosti, o Božjoj želji da nam je pokloni kao i o potrebi daje primimo, daje 
želimo i molimo od Gospodina svom vjerom i svim žarom. 

Čista je vjera počelo i učinak Mudrosti u našoj duši: što imamo više vjere, to imamo i više 
mudrosti; što imamo više mudrosti, to imamo i više vjere. Pravednik, mudar čovjek, živi samo od 
vjere (Rim 1, 17.), a da ne gleda, da ne osjeća, da ne kuša i ne sumnja. “Bog je tako rekao ili 
obećao”, to je kamen temeljac svih njegovih nastojanja i molitava, iako mu se čini da Bog ne gleda 
na njegovu bijedu i ne sluša njegove prošnje, niti mu pruža ruku na pomoć protiv njegovih 
neprijatelja, iako je obasut rastresenošću, sumnjama i tamom duha, iluzijama, odbojnošću i 
prazninom u srcu, žalošću i boli u duši. 

Mudrac ne traži viđenja i izvanredne stvari kakve su gledali sveci, ne traži da kuša osjetne 
radosti u molitvi i pobožnosti. On u vjeri traži božansku Mudrost: i dati će mu se. On unaprijed zna 
da će je dobiti, kao da mu je anđeo sišao s neba da ga uvjeri, jer Bog je sam rekao: svi koji od Boga 
traže nešto dobro, dobit će ga (Lk 11, 10.). “Ako vi, premda ste zli, možete davati svojoj djeci dobre 
darove, koliko će više Otac nebeski dati Duha Svetoga onima koji ga mole” (Lk 11, 13.) (LJVM 
185-187). 

Molitva je, istovremeno, dar Božje milosti i odgovor ljudske ustrajnosti. Ona redovito 
sobom, osim trenutka ugode, utjehe i radosti, nosi i podrazumijeva i borbu čovjeka sa samim 
sobom, sa Zlim duhovima i njihovim zamkama kojima napastuju vjernika kako bi odvratili čovjeka 
od molitve i traženja sjedinjenja s Bogom. Molitva i život se nerazdvojno prožimaju. Čovjek moh 
onako kako živi, a živi onako kako moli. Ako osoba ne djeluje u Duhu Kristovu, neće moći ni 
postojano moliti u njegovo Ime. 

Osoba mora ustrajati u molitvi usprkos poteškoća, koje se redovito javljaju na putu molitve. 
Rastresenost, suhoća, osjećaj žalosti zbog neuspjeha u molitvi, neuslišane prošnje, nedostatak vjere, 


B. Haring, Preghiera, u DS, Milano 1985, str. 1260 - 1271. 

duhovna lijenost, gotovo se redovito javljaju u duhovnom životu. Ako osoba istinski traži Boga, ne 
želi griješiti, želi svjedočiti za Boga u svom životu, te mu u vjeri i povjerenju pristupa u molitvi, 
onda treba ustrajati te po ustrajnosti i Božjoj milosti nadvladati sve prepreke koje se javljaju u 
duhovnom životu. O tome svetac piše: 

“Potrebno je moliti za Mudrost ustrajno. Da dobijemo taj dragocjeni biser, trebamo moliti 
Boga sa svetim dodijavanjem, jer bez njega nećemo je nikada dobiti. Ne budimo poput mnogih koji 
mole nešto od Boga. Kada takvi mole neko duže vrijeme, npr. koju godinu, a ne vide da ih je Bog 
uslišio, oni obeshrabreni prestaju moliti vjerujući da ih Bog i neće uslišati. Tako gube plod svojih 
molitava i nanose Bogu nepravdu, jer On voli davati i uvijek uslišava dobre molitve, bilo na ovaj ili 
na onaj način. 

Ako, dakle, želiš postići Mudrost, moli za nju i danju i noću, a da se ne umoriš i ne dosadi ti. 
Blažen i tisuću puta blažen onaj tko dobije Mudrost nakon deset, dvadeset, trideset godina molitava, 
pa i jedan sat prije smrti! I ako ju je dobio, nakon što je čitav život proveo tražeći je i moleći za nju i 
nastojeći da je zasluži svim vrstama križeva i napora, neka ne misli da ju je dobio po pravdi kao 
nagradu, već iz čistog milosrđa, kao milostinju. 

Ne, ne, Mudrost neće dobiti duše koje ju nemarno i nestalno traže i mole. Dobit će je oni 
koji su slični onom čovjeku koji ide noću svom prijatelju zamoliti ga da mu posudi tri kruha. U toj 
nas paraboli, ili događaju, sama Mudrost uči kako ćemo moliti. Taj čovjek kuca i udvostručava 
svoje molbe i kucanje, kuca opet i opet sa sve većom snagom i upornošću, premda je već prošla i 
ponoć i njegov prijatelj koji je legao odbio ga dvaput i triput kao bezobraznika i dosadnog čovjeka. 
Ali kad je vidio da mu sve više dosađuje svojim molbama, ustade, otvori vrata i dade mu sve što je 
tražio. Evo načina kako treba moliti za Mudrost. I, nedvojbeno, prije ili kasnije, Bog koji želi da mu 
dosađujemo, dići će se i otvoriti nam vrata svog milosrđa” (LJVM 188-190). 

Svetačka tradicija naglašava važnost molitve u svim životnim situacijama kao i za milost 
ustrajnosti do kraja i vječno spasenje. Sv. Alffons Liguori kao i obično jednostavno i duboko zapaža 
i potiče: 

„Svaki čovjek je obvezan moliti zbog toga što je dužan brinuti se da zadobije duhovna dobra 
koja se ne mogu zadobiti ako ih se ne traži u molitvi. Posebno u tri situacije čovjek je dužan moliti: 
kada se nalazi u stanju grijeha, kada je u smrtnoj opasnosti i kada je teško napastovan. Redovito, 
kažu teolozi, tko 1 mjesec ili 2 ne moli ne može se oduprijeti padu u teški grijeh. Sv. Augustin kaže 
da osim prvih milosti poziva na vjeru i pokoru, sve druge milosti, a posebno ustrajnost Bog ne daje 
osim onima koji mole. Iz svega što smo kazali možemo sabrati koliko je potrebno moliti za zadobiti 
vječni život. Svi prokletnici koji su pali u Pakao pali su jer nisu molili, da su molili ne bi bili 
zauvijek izgubljeni, a svi sveti su postali sveti jer su molili, da nisu molili ne bi nikada postali sveti i 
ne bi bili spašeni“ (A1 Servizio divinio III, 1). 

Da bi vjernik dobro molio treba se truditi da molitva i život budu međusobno prožeti, valja 
paziti na ne navezanost srca, na slobodu, čistoću nakane, vjernost i ustrajnost u molitvi. Sama 
molitva ima više svojih oblika koji se isprepleću i nadopunjuju, tako svetačka tradicija razliku 
molitvu blagoslivljam a, klanjanja, zahvale, pohvale, pouzdanja i predanja, zagovorničku molitvu i 

molitvu prošnje. 

Koriste se slike i simboli za izraziti važnost i ljepotu molitve. Molitva je kruh jakih, mana 
preslatka, obilan izvor, let duha, kontemplativni pogled, božji plamen i ugodni miris, ovim i drugim 
slikama sv. Ljudevit Montfortski opisuje sjaj molitve. Opisuje brojne razloge zbog kojih je molitva 
potrebna, duhovne plodove koje donosi, važna svojstva dobre molitve, odnos molitve i života. U 
jednoj od svojih pjesama, kao u nekoj maloj raspravi o molitvi svetac piše: 

„Kršćani, evo kruha snažnih, dražesna mana, dućan pun blaga, obilni izvor, let duha svome 
Bogu, pogled s njegova lica, to je molitva, ali i tako sam premalo rekao, ona je riznica milosti. 
Molitva je opće dobro čovjeka i anđela, čast koju dugujemo Besmrtnomu, njegova najslađa hvala. 


72 E. Ancilli, La preghiera cristiana e essenzilamente grazia, u u Rivist di vita spirituale IV-VI, 1989, str, 364- 391. 

Ona je božanski tamjan, ugodni miris koji iskazuje uzvišeno štovanje ovom obožavanom Biću. 
Čovjek moleći priznaje i pokazuje da je pun bijede i da čeka svako dobro od Oca svjetla. On 
njegovoj uzvišenosti smjerno žrtvuje duh, tijelo, srce i sve svoje biće. 

U molitvi čovjek žrtvuje tijelo i dušu, klanja se zajedno s Isusom Kristom, drhti, ponizuje se, 
štuje njegovu uzvišenost, umiruje njegovu pravednost, pobuđuje njegovu dobrotu. O velika žrtvo! 
Moleći, siromašni se grješnik uspinje sve do njegovog prijestolja, obvezuje svog moćnog Stvoritelja 
da mu dade milodar. Često mu iz ruke oduzima grom i munju, kojima bi ga kao vladar bio uskoro 
pretvorio u prah. Bog ne želi da mu nijedan grješnik prilazi bez molitve. Kad ga vidi da moli i vapi, 
on mu se smiluje. On od djeteta đavla čini dijete Božje. O snago molitve, o moći uzvišena! 

Molitva je veliki kanal po kojem dolazi svako dobro, po kojem darežljivi Bog daje svoje 
milosti. Bez nje čovjek je bez krjeposti, milosti i svjetla. Slab je, poražen. O kako je molitva nužna. 
Bez molitve čovjek nije drugo do li leš bez duše. Trska bez potpore, nagorjeli panj bez vatre, 
bolesnik koji pati od vodene bolesti, izgladnjeli, vjetrokaz, razoružani vojnik, pripravan za poraz. 
Bez molitve se ne može sačuvati nevinost. Čovjek slabi, pada zbog svoje vlastite nemoći, pada u 
iskušenje, pada u grijeh, u prokletstvo i u ponor nad ponorima. Isus je molio dan i noć. Je li to bilo 
nužno? Da, njegov primjer nas poučava, on je naš uzor. Sveci su poput njega i dan i noć, prinosili 
ovu žrtvu. Ona je bila njihova snaga i njihov oslonac, njihova najslađa vježba. Što? Ništa me ne 
pitate? 

Govorio je Isus svojim apostolima. Htio bih vam činiti dobro, jer moja su dobra i vaša. 
Tražite i naći ćete, ja sam vaša sigurnost; pitajte i dobit ćete sva dobra u izobilju. U molitvi treba 
ustrajati usprkos svim preprekama, bez umora i bez odustajanja. To je jedna od velikih pouka. Stari 
i Novi zavjet gotovo na svim stranama potvrđuju ovu zapovijed na primjerima mudrih. Molitva 
liječi sva zla i ona najružnija, nakon rada odmara i tijelo i dušu. Ona skida povez s očiju koji stvara 
grijeh kako bi se vidjelo opako zlo, izobličeno čudovište. Ona čini da se vidi istina, ljepota milosti, 
laž i ispraznost ovog prolaznog svijeta. 

Ona uzdiže dušu u nebo, a zatim je vodi u ponor i pokazuje na tim mjestima uzvišene istine. 
Molitva daje blagost nestrpljivoj duši, marljivost i gorljivost nehajnoj duši, ona je vatreni oganj koja 
hrabru dušu čini žrtvom Bogu, ali žrtvom ljubavi. Bez molitve ne može se iskorijeniti loša navika, 
navika grijeha, čiji je jaram tako težak. Ona je svemoćni čekić, koji udara i razbija, ona je divno 
sunce koje topi led. Molitva smrtnom čovjeku daje mir, čak i u ratu, i čini da se čovjek osjeća na 
nebu i kada je na zemlji. Ona obogaćuje njegovo siromaštvo, ne propadljivim nego vječnim 
dobrima, istinskim dobrima. Ona čini da krepost raste ili podržava sustalu krepost. 

Po noj čovjek dobiva obilje milosti, kako bi hodao divovskim koracima prema Bogu u ovom 
životu i uspeo se s dna ništavila do svoje domovine. Na zemlji nema ništa slađega od molitve, ona 
je nebeska mana koja ima svu slast, ali ne nesretnu, a to treba znati obrazložiti, jer je potrebno 
snažno prakticirati ono što nas molitva poučava činiti. Kakva su divna čuda činili naši preci! 
Otvarali su nebo i zemlju svojim molitvama. Molitvom i vjerom mijenjali su prirodu, moleći davali 
su odredbe svakom stvorenju. Koja slava za grješnika, za ovaj pepeo i prah, da govori Bogu, svome 
Gospodinu; dok moli, da oslovljava veličanstvo Božje, slobodno, bez da se osjeća krivim. Kako 
ćete pobijediti Lucifera koji baca vatru i plamen, koji gura u pakao gotovo sve duše? 

Postom i molitvom, moramo vjerovati Isusu, tako ćete biti u pravu i pobijedit ćete. Molitva 
ga slabi, razoružava i tjera, muči i kažnjava, udara i poražava. O kako se on boji ovog teškog utega i 
ovog gorućeg mača, kako se boji ovog mučitelja koji ga ubija i muči. Đavao je često govorio preko 
bjesomučnika: bjesnim, izgaram, udvostručuju se moje muke kad čovjek moli Boga i kad se 
ponizuje, on me pali novom vatrom, moja muka je nečuvena. Molimo, ali gorljivo. Bog tako želi za 
svoju slavu. On polazi od naše sreće i naše pobjede. Slijedeći Isusov primjer i primjer njegove svete 
majke, imat ćemo po molitvi sve krjeposti. Koje su odlike molitve? Evo odgovora na vaše pitanje. 
Reći ću vam, slušajte! Pitanje je veliko. 

Dobro moliti Boga nije lako, često molitva umjesto da ga umiri, udvostruči njegov gnjev. 
Moliti Gospodina u srcu, to je mislena molitva, moliti ga ustima i srcem to je usmena molitva. 
Činite ih rado, i jedna i druga su dobre, ako morate nekada izabrati, činite onu koju Bog daje. 
Meditirajte, meditacija učvršćuje; kontemplirajte, kontemplacija uznosi, ali čuvajte se hinjenja 

uzvišenih molitava jer bi vas oholost mogla baciti u dno ponora. Dobru molitvu ćemo prepoznati po 
dobrom životu, ona prebiva u toj razboritosti ili se radi o prijevari. Molitva u kojoj se jasno vidi 
razboritost i uzoran život dvije su sestre koje zajedno idu i djeluju. Sto bi trebalo izbjegavati kako bi 
dobro molio. Tri riječi: udostoj se čuti ih, one te trebaju zadovoljiti. Ne pretvarajte se uzvišenom 
molitvom kontemplirajući, duša je često po tom lažnom dragom kamenu odbačena. 

Meditirajte jednostavno, ali vjerno, bez profinjenih umijeća umovanja, neka vam je vjera 
dosta; nemojte željeti vidjeti ili osjetiti nešto izvanredno, ova zamka vodi u propast, ona je česta. 
Molite u čistom strpljenju i ustrajte do kraja usprkos nemoći, usprkos tijelu i duhu i đavlu koji viče. 
Budite čvrsti kao Isus Krist moleći u agoniji. Ako se želite spasiti, ako vam je drago spasenje, 
imajte često na usnama Očenaš i Zdravomarijo, molite krunicu, cijeli ružarij. Krunico, o lijepa 
molitvo savršenoga! O božanska molitvo! Kako bi vas Gospodin uslišao, treba moliti u milosti. 

On ne sluša grješnike koji mole u nemilosti, a ako ste u grijehu, molite ga da vam udjeli 
skrušeno, raskajano srce i milosrđe. Ne tražite ništa osim dobro, ništa osim spasenja, zbog Boga 
samoga jedino potrebnog, za njegovo sveto ime, jer misliti samo na vremensko kad se moli, a ne 
podložiti se Vječnomu, znači biti drzak. Molite Isusa gorljivo po njegovoj božanskoj majci i po 
Isusu se ponizno uzdignite do Boga, njegovog Oca. Po tim stupnjevima poniznosti i svetoj 
razboritosti čovjek ne može biti odbijen, on moli sa sigurnošću. Molite s vjerom, bez nepristojnosti. 
Savršeno klanjanje želi da svaki čovjek moli. Ne okrečite se, ne oslanjajte se, ne činite grimase, ne 
govorite i ne gledajte okolo, držite se uspravno, molite rado. Ako ne molite srcem, molite bez 
zasluga. 

Tako Bogu nećete iskazati nikakvu čast, dvolični ste. Uđite u sobu, zatvorite vrata, molite 
Boga u tajnosti, takva molitva je snažna. Napustiti usmenu molitvu navodno zbog savršenstva, o 
krivi izgovoru, suptilna, ali fatalna iluzija. Molite poput Spasitelja, molitva je bila njegova praksa. 
Tko se od nje udaljava, lažac je, pa ako je i u zanosu. Činite sve što možete kako biste molili u 
tajnosti bez prestanka i kada ste izvan vašeg mirnog mjesta. Molite posvuda kako biste se svidjeli 
Bogu ne obazirući se ni na koga. 

Molite uvijek i posvuda i molitva će biti dobra. Molite samilosno za spas duša, za one koji 
će zbog zasljepljenosti pasti u vatru. Za tolike Turke i pogane, za tolike šizmatike, za tolike nesretne 
kršćane i loše katolike. Molite pažljivo, ne rastreseno, molite pobožno, jer je to nužno. Znajte da 
rastresenost koju tjerajte i odbacujte ne nanosi štetu sabranosti savršene molitve. Molite s mnogo 
vjere i s velikim povjerenjem, govoreći često: „Moj Bože, vjerujem u tvoju nazočnost ovdje“. 
Uvijek se ponizujte, smatrajte se nedostojnim da dobijete i najmanju pomoć, Bog će vas učiniti 
dostojnim daje dobijete. Molite uvijek nadajući se usprkos svakom beznađu. 

Bog jedino ustrajnima daje izvanredan dar. Molite uvijek usprkos tijelu koje se protivi i 
dosađuje, usprkos svijetu i paklu i imat ćete život. Od tebe dolazi svako dobro, o Oče svjetla! Jedino 
ga od tebe očekujem, o Oče otaca mojih! Jer te moram moliti ono što mi je potrebno, udostoj se, 
moj Bože, dati mi milost da to činim. Učini da u moje srce dođe tvoj Duh Sveti, moj Oče, kako bi u 
njemu razbuktao pravi žar svete molitve, pobudio neopisive uzdisaje, uzdahe i tepanja istinske 
djece. 

Moj duh je zaslijepljen, ja se neprestano varam, moje je srce okorjelo, puno grijeha i 
slabosti. Ali ovo zlo dolazi od mene, zapustio sam molitvu. Gospodine, umnoži moju vjeru kako bih 
mogao dobro moliti. Ti koji obilato daješ gavranu koji grakće, uslišaj me u ovom trenutku, tvoje 
dijete te moli. Po tvom srcu punom dobrote, po Isusu i njegovoj majci, nemoj me odbiti. U tebe se 
uzdam, Gospodine. Bog sam“ (P 15). 

Razmisli! Kakva je moja molitva? Da li je ona izraz moje vjere i ljubavi prema Bogu? Da li 
odvajam dovoljno vremena za Boga? Jesam li svjestan koliko mi je potrebna svakodnevna ustrajna 
molitva? U čemu mi molitva najviše pomaže? Koja su pozitivna iskustva molitve, koje su glavne 
poteškoće na koje nailazim u molitvi? Da li mu u molitvi prikazujem sebe, ljude koje susrećem, te 
potrebe Crkve i svijeta ? 


110 




2. 5. Lectio divina - Molitva razmatranja Svetoga pisma 

Sveto pismo je najvažnija knjiga kršćanske liturgijske molitve, a trebalo bi postati i osobne 
molitve vjernika. Kao vjernici trebamo se potruditi ne samo da upoznamo Božju Riječ nego da s 
Biblijom u ruci molimo. No nije dosta upoznati Isusa u Evanđelju nego, kako uči cijela tradicija, 
trebamo ući u dijalog s Isusom koji osobno je prisutan u Svetom Pismu te se otkriva po vjeri. 
Crkva uči: 

,,A tolika je moć i sila u Riječi Božjoj daje ona uporište i životna snaga Crkvi, a sinovima 
Crkve ona je jedrina vjere, hrana duši, čisto i nepresušno vrelo duhovnog života. Stoga za Sveto 
pismo izvrsno vrijede riječi: Živa je uistinu i djelotvorna Riječ Božja, koja ima moć da gradi i dade 
svima baštinu među posvećenima 44 (DV 21) 

Nažalost mnogi kršćani skoro nikada ne koriste Sveto Pismo u svojoj osobnoj molitvi. 
Nakon Drugog vatikanskog koncila brojni su poticaji na ovu vrstu molitve kao autori koji donose 

temeljne smjernice koje dolaze još iz prvih stoljeća kako osobno moliti sa Biblijom u ruci. 

“Lectio divina” je čitanje Sv. Pisma s vjerom u jednom ozračju molitve i sabranosti, 
vjerujući da se nalazimo pred tajnom osobne Božje prisutnosti. Sam Bog po svojoj Riječi nam 
govori dok mi sa naše strane nastojimo biti prisutni i ući u dijalog s Bogom u duhu slušanja, 
ljubavi i prepuštanja Božjoj volji. Ne radi se samo o čitanju i studiranju Sv. Pisma jer nas ono vodi 
samo do jednoga intelektualnog napora i razumijevanja nego nastojimo mi kao osoba sa cijelim 
svojim bićem biti prisutni pred Bogom koji nam govori. Sv. Jeronim potiče: 

„Vraćam što sam dužan, slušajući Kristove zapovijedi kad kaže: Ispitujte Pisma i tražite, i 
naći ćete. Činim to da ne bih sa Židovima čuo: Lutate ne poznavajući Pisma ni Božju snagu. Ako je 
naime - kako tumači apostol Pavao - Krist Božja snaga i Božja mudrost, onaj tko ne pozna Pisma ne 
zna Božju snagu ni njegovu mudrost: nepoznavanje Pisama nepoznavanje je Krista. 

Zato ću nasljedovati onog oca obitelji koji od svog blaga iznosi novo i staro, a tako i 
zaručnicu koja u Pjesmi nad pjesmama: Za te sam, najdraži moj, čuvala staro i novo. Tako ću 
izlagati Izaiju da pokažem kako je on ne samo prorok nego i evanđelist i apostol. On naime kaže o 
sebi i o ostalim evanđelistima: Kako su dragocjene noge onih što navještaju dobro i mir. I njemu 
veli Bog kao apostolu: Koga bih poslao i tko će poći mome narodu? A on odgovori: Evo me, pošalji 
mene. 

I neka nitko ne pomišlja da bih želio kratkim govorom obuhvatiti smisao tog sveska, jer to 
Pismo sadrži sve Gospodnje tajne: u njemu se naviješta Emanuel rođen od Djevice, te izvršitelj 
sjajnih djela i znakova kao umrli, ukopani i uskrsnuli iz podzemlja, a tako i Spasitelj svekolikih 
naroda. (...) Sve što je u svetim Pismima, sve što može iskazati ljudski jezik i primiti misao 
smrtnika - sve je to sadržano u tom svesku. O njegovim otajstvima svjedoči sam pisac: Zato će vam 
svako viđenje biti kao riječi u zapečaćenoj knjizi: dade li se kome tko zna čitati govoreći: De, čitaj 
to!, on će odgovoriti: Ne mogu, jer je zapečaćena. A dade li se kome tko ne zna čitati govoreći: 
Čitaj to!, On će odgovoriti: Neznani čitati. 

Ako se to komu čini slabim, neka počuje što kaže Apostol: Neka govore dva ili tri proroka, 
a ostali neka prosuđuju; ako je pak nekomu što sjedi bilo objavljeno, prvi neka šuti. Iz kojeg 
razloga da se prešuti nešto što obznanjuje Duh koji govori preko proroka? Treba li to prešutjeti ili 
izgovoriti? Ako su dakle razumijevali što su govorili, sve je puno mudrosti i razložnosti. Nije do 
njihovih ušiju dopirao zrak što je zatitrao glasom, nego u duši proroka govoraše Bog, kako kaže 
drugi prorok: Anđeo je govorio u meni, ili: Kličući u srcima: Abba, Oče, ili pak: Poslušat ću što 
govori u meni Gospodin Bog. “ (Kom. Iz. br. 1-2) 

Temeljne misli koje nas vode prilikom molitvenog čitanja Biblije 

Prvo i najdublje uvjerenje koje imamo po vjeri kada čitajući molimo sa Svetim pismom jest 
slijedeće: ako u molitvi čovjek govori Bogu i moli Boga u čitanju Biblije Bog govori čovjeku te 
moramo ponizno osluškivati Riječ Božju. 


73 E. Bianchi, La lectio divina nella vita religiosa, Quiqajon, Magnao, 1994. 

Crkva ima duboko uvjerenje daje Biblija nadahnuta Riječ (DV 11) koja “s neba dolazi”, da 
u ljudskoj riječi i po ljudskoj riječi imao Božju Riječ koja je upućena čovjeku. 

Isti tako trebamo shvatiti daje to živuća Riječ. Sam Bog je prisutan u svojoj Riječi i potiče nas na 
slušanje. Sveti Grgur Veliki je govorio slušajući njegovu Riječ “kao da vidiš usta koja ti govore”. 
Sveto pismo je nadahnuto a to možemo vidjeti i kao trajno nadahnuće. Riječ koju čitamo s vjerom 
i pobožno molimo je čudesno oplođena Duhom Svetim koji ju prožima i čini djelatnom. Tajna 
osobne Božju prisutnost. To je čin kojim Bog sam kao sugovornik kuca na vrata našega bića. Od 
tuda proizlazi djelatna i spasenjska učinkovitost Božje Riječi. 

Kršćanska tradicija je otkrila još jednu tajnu Božje Riječi te s dubokom uvjerenjem svjedoči 
da se cijelo Sveto Pismo stječe u osobu Isusa Krista. “Cijelo pismo je samo jedna knjiga i ta knjiga 
je Krist” (Hugo od Sv.Viktorija) Isus Krist, utjelovljeni Sin Božji, je osobno punina objave. Tako 
da smisao Božje Riječi nije apstraktna bez osobna istina nego osoba Isusa Krista koji ljubavlju 
privlači sve one koji mu povjeruju. 

Sv. Franjo Saleški potiče na čuvanje Riječi Božje u srcu po uzoru na Mariju: „Rado i s 
ljubavlju slušaj riječ Božju; bilo da slušaš u razgovoru s duhovnim prijateljima, bilo da slušaš 
propovijed, uvijek slušaj pozorno i s počitanjem. Okoristi se njom i ne daj, da padne na zemlju, 
nego je kao dragocjenu pomast primi u svoje srce. Nasljeduj BI. Djevicu, koja je brižno čuvala u 
svome srcu svaku riječ na slavu svoga Sinka. Sjećaj se, da Naš Gospod sabire riječi, što mu ih mi 
izgovorimo u molitvama, kao što mi sabiremo riječi, koje nam On govori u evanđelju.“ (Filoteja 
11,17) 


Kako moliti čitajući Sveto Pismo? 74 

1. Pripraviti se na čitanje i molitvu: Trebamo znati da čitajući s vjerom Sveto pismo mi se 
nalazimo u Božjoj prisutnosti. Moramo nastojati očistiti srce, stvoriti ozračje mira i sabranosti te 
nastojati ući u stav osluškivanja i slušanja. 

2. Čitanje Svetog pisma kao razgovor: Razgovor s Bogom ili još podrobnije “sada mi sam 
Bog govori” treba da uđe u našu svijest. Kao posljedica toga trebamo njegovati tipično biblijski 
stav duše otvorenosti i slušanja Boga. Iz toga proizlazi jedan osobni odnos s Bogom jer po dijalogu 
mi otkrivamo našu temeljnu sposobnost odlučivanja i ljubavi. Bog sugovornik nam upućuje Riječ 
i mi mu možemo odgovoriti. Ovaj razgovor možemo podijeliti u tri dijela: 

Lectio - samo čitanje svetoga teksta: Tekst koji čitamo i tako želimo moliti ne smije biti 
previše dug. Preporuča se uzeti jednu knjigu iz Biblije, za one koji nemaju temeljitu biblijsku 
kulturu bolje je početi s evanđeljima, i moleći čitati tu knjigu u kontinuitetu od početka do kraja 
čitajući svaki dan po jedan odlomak. 

Kada čitamo pod svijstimo sebi da nam sam Bog govori. Ne radi se o čitanju bilo kakve 
knjige. Još prije čitanja koje mora biti pažljivo preporuča se sabranost i zazivanje Duha Svetoga te 
jedno radosno iščekivanje da nam Bog uputi svoju Riječ. Dok čitamo trebamo učiniti sve da 
shvatimo i razumijemo tekst koji samo čitali. 

Meditatio- meditiranje teksta koji smo pročitali: Trebamo se smiriti otvoriti srce i dušu da 
Božja Riječ koju smo čitali nađe prostor i odjek u našem srcu. Dopustiti da Riječ dođe do dubina 
našega bića i tu nam govori. Možemo paziti na otpore koji se javljaju te moliti Isusa prisutna u 
Duhu Svetome da nas pouči, oslobodi i izliječi. Dopustiti Bogu da govori ne samo razumu koji je 
aktivan pri čitanju nego cijeloj našoj osobi. Meditacija može prerasti i u naš razgovor s Bogom i 
završit kao molitva prošnje. 

Contemplalatio- kontemplacija: To je jedan jednostavni čin ljubavi koji možemo pobuditi i 
srcu. Gledati s ljubavlju Boga koji nam govori i dolazi u susret te ljubiti Riječ koji nam je uputio. 
Kontemplacija ima duboko vjersko značenje te se očituje u klanjanju, slavi, zahvaljivanju, 
ispovijesti vjere. Tako molitva postaje himan zahvale Bogu. 


74 Giuseppino de Roma, La lectio divina, ledio, meditatio, contemlatio, u Rivista di vita spirituale 50, Rim, 2004, str. 
571 -589. 

Cijela povijest spasenja i put kršćanske molitve sve do vrhunaca mistike i svetosti se nalaze 
ovom okviru Boga koji upućuje svoju Riječ i odgovora koji na tu Riječ daje čovjek. Kršćanska 
liturgija Riječi i “Lectio Divina” vjerno odražavaju tu temeljnu karakteristiku molitv 

Sv. Ljudevit Montforski ovako potiče vjernike da razmišljaju o izvrsnosti i duhovnoj koristi 
Božje Riječi: „Blažena utroba koja te nosila.... Još blaženiji oni koji slušaju i vrše riječ Božju... 
Slušati Božju Riječ je veće blaženstvo nego biti Majkom Božjom. Objašnjenje prilika u kojima je 
Isusu Kristu uputio ove riječi. Ona u sebi ukratko sadrži svih osam blaženstava. Slušati i čuvati riječ 
Božju, znači imati pravo na Nebu poput siromaha, itd. 

Prema sv. Pavlu Božje Riječi ima čudesni učinak: korisna za poučavanje; korisna za 
dokazivati i ispravljati; korisna za odgajati u pravednosti; u njoj je Božji čovjek savršen i u svakom 
dobru poučen. I kako objašnjavaju sv. Toma i sv. Bonaventura: Ona nas u našem neznanju 
poučava; ona nas u našoj raspuštenosti ponovno obuhvaća i odvraća nas od naših zabluda; ona nas 
izvodi na putove pravde; ona nas oblikuje prema savršenosti. 

Ona je korisna za četiri vrste ljudi: a.) Grešnicima, ona je sredstvo pokore. Ako ona prijeti, 
udara ulijeva strah, ako obećava, daje nadu: bojim se... poradi nagrade .... To su dva redovna 
poticaja za obraćenje. Propovjednici su milosrdni Samaritanci koji dolijevaju ulje i ocat na rane 
povrijeđenoga kojeg susreću. Preko straha i nade otac vraća sina razmetnoga, kaže sv. Ambrozije: 
Pokazao mu je njegovu prošlu raspuštenost i zlo te još veće nesreće koje će mu se dogoditi ako se 
ne vrati; Zagrlio ga je... Tako je Isus Krist obratio sv. Pavla. Najprije udar groma i munje, ili bolje 
rečeno, srušila gaje riječ poput groma: Savle, Savle zašto me progoniš? Dobrostivošću i blagošću: 
Ja sam Isus... 

b. jNeupućenima: spasonosna vježba. Od koga će neznalica saznati istinu? Od tako varljivih 
čula, od tako pokvarenog svijeta? Neka dođe učiti, dakle, u našim crkvama, u našim školama koje je 
odobrio Bog i naši poglavari, sigurne su i pouzdane, javne. Hajde, uziđimo na goru Gospodnju, i 
poučit će nas Gospodin svojim putovima. (Iz 2,10) 

c. ) Mlakima i plašljivcima: žestok poticaj i sjajna vatra: svijeća koja gori i svijetli, itd. 

d. ) Vjernima i pobožnima: čvrsti oslonac, neophodna hrana: vjera od slušanja, a slušanje po 
riječi Božjoj. 

Riječ Božja je svjetlo: Svjetlo na putovima mojim je riječ tvoja. Koja rasvjetljuje svakoga 
čovjeka... Svijetliti ovima koji... itd. 

Mač: mač Duha jer je riječ Božja: a.) koji brani grješnika od njegovih neprijatelja Tisuće 
štitova... Kojima se suprotstavljate... b.) koji dira i probija i najtvrđa srca, od svakog mača dublje 
prodire itd. Ne da bi noć očajavala, ne da bi mraz očajavao, ne da bi očajavao kristal ... poslat će 
riječ svoju i rastopit će ih; Duh će njegov puhnuti i vode će teći. (sv. Augustin) 

Ona je pouzdan lijek za liječenje rana duše. Poslao je riječ svoju koja se ne vraća bez 
ploda... itd. Svjetlo koje obraća duše. 

Ona je voda koja omekšava srce, pere savjest: vode će poteći i skače sve do neba. Čisti ste 
zbog riječi koje sam vam govorio, reče Isus. 

Ona je Božanska vatra: Došao je poslati oganj itd. Nije li gorjelo srce naše dok je govorio.... 
Ognjena je riječ tvoja veoma. Nije li riječ moja poput vatre, kaže Gospodin, i kao malj što razbija 
hridinu? (Jer 23, 29) 

Duša se moja rastvorila, kad je govorio dragi. Poslušaj i promisli što je rekao Mariji 
Magdaleni, što Samaritanki, što Kananejki, Zakeju, Petru, stotniku: na tolike riječi nježnosti i 
milosrđa čiji se osjećaj neće smekšati, utroba otvoriti? (Gilbert, Govor 44 na Pjesmu nad pjesmama) 

Ona je med pun slasti: Med na ustima mojim.... Dođite ..., čujte, kušajte, vidite. 

Ona je blago: Bogat u vjeri... U Bogu bogat... Izaberite nauku višu od zlata. Obilno neka u 
vama ostane riječ Božja. Više no zlato, zlato žeženo. Kao onaj koji je pronašao veliki plijen. Primjer 
Isusa Krista, apostola i prvih kršćana. Postali ste bogati u njemu. Slijepi gledaju, gluhi čuju, nijemi 
govore..., siromasima se naviješta evanđelje...Apostoli i poziv slušateljima: Ako je netko slijep i 
želi ... Ako je tko žedan, neka dođe k meni. Isus je vikao: neka dođe... neka dođe...“. (KP 44- 47). 

Razmisli! Čitam li redovito Sveto Pismo? Molim li na takva način? Koje su glavne 
poteškoće na koje pri tome nailazim? Što me najviše pri tome obogaćuje? 

2 . 6. Razmatanje, metode, poteškoće i razvojni put razmatranja 

U kršćanstvu je još od samih početaka razmatranje ili meditacija su najuže povezana s 
molitvenim pristupom svetopisamskim tekstovima. Meditirati ili razmatrati u biblijskom smislu 
znači u molitvenom ozračju tražiti volju Božju kako bi je se zatim moglo prakticirati, živjeti i 
opsluživati. U kršćanskoj tradiciji meditirati podrazumijeva upoznati Isusa preko njegove riječi 
kako bi ga vjernik, uzljubio i ozbiljno nastojao oko njegova nasljedovanja. 

U tom smislu meditacija započinje polaganim čitanjem teksta i razvija se u smjeru molitve i 
kontemplacije. To slušanje riječi budi i potiče pozitivan odgovor u vjeri. Kršćanska meditacija nije 
neka tehnika koja bi zatvarala osobu u sferu vlastitosti ljudskog duha koji traži svoje savršenstvo, 
nego uvodi vjernika u dijalog s Bogom. Duša upravo u svjetlu toga dijaloga postupno iskustveno 
sve više upoznaje Boga samoga, dinamike duhovnog života pa onda u tom svjetlu i samu sebe sve 
do srži svoga bića. 

Duhovna je literatura istraživala metode i dinamike koje vjerniku mogu biti na pomoć u toj 
zahtjevnoj pobožnoj praksi. Bezić taj klasični nauk sažima u nekoliko rečenica. 

Temelj molitve i sveg duhovnog u životu jest razmatranje (meditatio). Bez njega se suši i 
vene i molitveni i krjeposni život. Razmatranje je ona osnovna snaga koja stavlja u pokret čitav 
duhovni život. Kršćansko razmatranje ima trostruku svrhu: da preko njega bolje upoznamo Boga i 
vjerske istine, da ih više zavolimo i spremnije vršimo. Tri odrednice mislene molitve su: 1. 
metodičko razmišljanje o Bogu i o istinama koje nas spašavaju i posvećuju; cilj mu je stjecanje 
jakih, živih kršćanskih uvjerenja po kojima se živi i za koja se umire. Razmatranje je razumsko 
ukorijenjivanje naše vjere radi sjedinjenja s Bogom; 2. ono što razmatranje čini molitvom i pretvara 
ga u radnu energiju jest afektivno usvajanje razmatranih istina. Ono što je um spoznao srce treba da 
uzljubi. 

Um i srce skupa grade i čovjeka i vjernika. Preko čuvstva divljenja, čežnje i ljubavi 
katoličke istine postaju sastavni dio našega bića. Meditacija obuhvaća i racionalne i dubinske 
(intuitivne) slojeve ljudske osobnosti. Vjernik razmatrajući ne ostaje samo mislilac, on postaje 
goruća vatra; 3. razmatranje se ne zaustavlja na afektivnoj razini, ono ide do kraja, do čina, do 
ostvarenja. Tu volja preuzima svoju ulogu i donosi praktične odluke. Razmatranje nije ni studij ni 
poezija već iskrena borba za savršenstvo. Meditacija je sabiranje i usredotočenje duhovnih snaga, 
akumulacija novih energija za akciju. Ona molitvu čini pobožnošću, a pobožnost životom 
kršćanina. 

Razmatranje je, dakle, umno razmišljanje, čuvstveno prihvaćanje i voljno ostvarivanje 
kršćanskih istina. Ono je doista uzdignuće duše k Bogu, opajanje vječnim vrednotama, promatranje 
svijeta i života božanskim očima, jedinstveni pogled na svijet, usmjerenje za život, nadnaravno 
vrednovanje svega spoznatoga i doživljenoga. Nije isto što i razmišljanje o prirodi i njenim 
pojavama, kao ni obična vjerska meditacija o odnosima Boga i svijeta, kakvu poznaju i mnoge 
razvijene naravne religije (joga, zen, budizam, antropozofija i si.). Početak kršćanskoga razmatranja 
bio je u razmišljanju o Svetom pismu, najprije privatnom pa onda skupnom (monasi). U srednjem 
vijeku su se uobičavala razmatranja o Isusovu životu. Razmatranje je polako ušlo u sva redovnička 
pravila (počevši od benediktinaca). Crkva ga je stavila u dnevnu dužnost svim redovnicima, 

n c 

svećenicima i sjemeništarcima, a Drugi vatikanski koncil ga preporučuje i laicima. Danas je 
postalo općeprihvaćena asketska vježba. 76 

Valja upozoriti daje molitva meditacija jedno od temeljnih sredstava i praksi življenja vjere 
koje donosi brojne pozitivne učinke u duhovnome životu, kao što su usvajanje temeljnih kršćanskih 
uvjerenja, bolje upoznavanje samoga sebe, smiruje dušu i činije razboritijom, oslobađa od dušu od 


75 Dekret Apostolica actuositatem, br.4. 

76 Uvodni tekst koji objašnjava pojam razmatranja je doslovno preuzet od Ž. Bezića, nav. dj. str. 378. 

nekih nutarnjih blokada, ali sama po sebi ne čini osobu boljom. To što se osoba osjeća bolje ne 
znači daje postala bolja osoba. Vjernik će morati duži vremenski period ulagati mnogo napora i uz 
pomoć Božje milosti koristeći se svim sredstvima duhovnoga života raditi na sebi da bi se dogodila 
promjena na bolje 

Isto tako treba upozoriti da se pozitivni učini meditacije ne verificiraju automatski. Da vi se 
to dogodilo osoba treba ulaziti u kontakt sa svojom nutrinom u istini sa željom da duhovno rastu i 
napreduju. Kod nekih osoba, posebno onih Bogu posvećenih koji po pravilu trebaju razmatrati, 
meditacija bez ovih preduvjeta postaje samo neka vrsta samo opravdanja i sama sebi cilj. 77 

Sto se tiče premeta i sadržaja o kome osoba razmatra i njih treba uskladiti sa stanjem vlastite 
nutrine. Ako neki sadržaji o kojima se razmatra još više uznemiruju duši, kao na primjer, patnja, 
križ, sud Božji, zadnje stvari vjere, dobro je usredotočiti se na one sadržaje koji jačaju nutrinu i 
temeljno kršćansko uvjerenje da Bog je ljubav, Bog mene ljubi i Bog želi da mu ja uzvratim 
ljubavlju na njegovu ljubav. 

Sva svetačka tradicija potiče na molitvu razmatranja, dosta je na ovu temu citirati tekst sv. 
Alfonsa Liguorija: “ Dobar ispovjednik kada vidi neku dušu da se gnuša smrtnog grijeha i želi 
napredovati u ljubavi Božjoj, treba je prvenstveno uputiti na mentalnu molitvu, to jest na 
razmatranje o vječnim istinama i Božjoj dobroti. Iako meditacija nije neophodna za postići vječno 
spasenje, kao što je to molitva, ipak izgleda da je neophodna dušama za sačuvati se u Božjoj 
milosti. S drugim vježbama može opstati i grijeh, ali ne mogu skupa opstati grijeh i molitva. Ili će 
osoba ostaviti molitvu ili će ostaviti grijeh. Sv. Terezija Avilska kaže: «Duša koja ustraje u molitvi, 
zbog grijeha koje suprotstavlja đavao, držim za sigurno da je Gospodin konačno vodi u luku 
spasenja». Nijednu drugi vježbu ne nastoji Neprijatelj toliko spriječiti kao ovu molitvu jer kaže ista 
svetica: «Đavao zna daje izgubio dušu koja ustraje u molitvi)) (Život 19, 1 p 139). 

Između ostalog ljubav je ta koja vezuje i sjedinjuje dušu s Bogom, a pećnica u kojoj upali 
plamen Božanske ljubavi je meditacija. Neka dakle ispovjednik počne uvoditi dušu u meditaciju. 
Na početku neka joj naloži pola sata na dan i neka vrijeme meditacije povećava ravnajući se prema 
rastu duha. Neka se ne zaustavlja pred poteškoćom koju penitent navodi da nema vremena ni mjesta 
da se povuče, neka mu kaže da to učini ujutro ili navečer kada je kuća mirnija, te neka u vrijeme 
rada, kada ne može drugo, uzdigne duh Bogu i misli na istine vjere, na zadnje stvari, o kojima 
razmišljanje, posebno o smrti je najkorisnije za početnike, ili neka razmišlja muci Isusovoj, što je 
meditacija dobra za sve. 

Neka osoba čita neku pobožnu knjigu kako bi ušla u molitvu kao što je to običavala sv. 
Terezija. Neka je opomene da izabere onu materiju u kojoj kuša veću pobožnost i gdje duša kuša 
kakav osjećaj, neka se zaustavi i razmatra, ali neka se obaveže na vježbe, molitva ili odluku. 

Kažem činiti vježbe, čine, poniznosti, zahvaljivanja, vjere, nade, i iznad svega ponavlja čine 
pokajanja i ljubavi prema Bogu, prikazujući se sva Bogu i predajući se u njegovu svetu Volju, 
brinući se da najčešće ponavlja onaj čin kojemu se duša osjeća više sklona. Kažem molitvu, jer od 
molitve ovisi svako naše dobro, jer kako kaže sv. Augustin, Gospodin redovito ne daje milosti, 
točnije milost ustrajnosti, osim po molitvi. Gospodin nam je kazao: Molite i dobiti će te (Iv 16, 24), 
dakle kaže sv. Terezija tko ne traži ne dobiva. Tako da ako želimo biti spašeni, treba uvijek moliti i 
iznad svega tražiti slijedeće dvije milosti: ustrajnost i ljubav prema Bogu. Sigurno nema 
prikladnijeg vremena za moliti od mentalne molitve, meditacije. 

Tko ne razmatra teško moli, jer teško se daje na promatranje milosti koje mu trebaju i 
potrebe za molitvom, zato tko ne meditira teško ustraje u Božjoj milosti. Kažem odluku da 
meditacija ne bi ostala neplodna, a duša izvršila prosvjetljenja koja je u razmatranju dobila. Tako 
sv. Franjo Saleški kaže da nitko ne treba završiti razmatranje bez daje donio neku posebnu odluku, 
kao bježati od neke najopasnije ili mane najčešće ili se vježbati u nekoj kreposti za koju se zna da 
smo u njoj slabi. 

Neka ispovjednik od duše traži da izvijesti o meditaciji, pitajući kako je prošla, ili barem da 
li ju je obavljala i neka im naloži da se prije svega optuže za propušteno razmatranje kad ga ne 


77 M. Szentmartoni, Le strutture psicologiche della prassi spirituale, Rim, 2014, str. 77-83. 

obave jer napuštajući molitvu duša će biti izgubljena. Sv. Terezija kaže: «Duša koja ostavlja 
molitvu je kao da samu sebe stavlja u Pakao bez da su za to potrebni đavli» (Život 19, p. 139) Ah 
Bože koliko bi dobra mogli učiniti ispovjednici koristeći ovom malom marljivošću! I kako će račun 
dati Bogu, ako to propuštaju, jer su oni obavezni pribaviti koliko mogu koristi pokornicima. Koliko 
bi duša mogli uputiti putem savršenstva i osloboditi ih od padova u teške grijehe da paze na to da 
duše upute na meditaciju i pitaju ih barem na početku duhovnoga puta da li su je obavljah ili ne! 
Kada se neka duša ustalila u molitvi teško će više izgubiti Boga. Zbog toga se razmatranje ne treba 
samo savjetovati onima koji žive u Božjem strahu nego i grešnicima, koji se često zbog nedostatka 
razmišljanja vraćaju na bljuvotinu 44 . (Kako se treba ponašati ispovjednik u vodstvu duša, 1) 

Sv. Ljudevit je osobno na putu duhovnog sazrijevanja, poglavito u razdoblju formacije, 
upoznao važnost meditacije za duhovni život. Odgajanje u isusovačkoj fonnaciji i u Sjemeništu 
sv. Sulpicija u duhu francuske škole duhovnosti, a upravo sulpicijanska metoda meditacije, kao što 
smo vidjeli u prvom poglavlju, duboko je označila osobu i spise sveca. Montfort je praksu 
meditacije predlagao svećenicima misionarima svoje družbe, časnim sestrama Kćerima mudrosti 
čiji je suutemeljitelj, i svim vjernicima (P 139, 11), po čemu je svetac još jedanput prethodio 
našemu vremenu. O toj općoj potrebi za razmatanjem svetac uči: 

„Svi kršćani imaju samo jednu vjeru, klanjaju se samo jednom Bogu, nadaju se istom 
blaženstvu u nebu. Svi priznaju samo jednog posrednika, Isusa Krista. Svi moraju nasljedovati ovaj 
božanski primjer i zato trebaju razmatrati otajstva njegova života, njegove krjeposti, i njegovu 
slavu. Pogrješno je vjerovati daje razmišljanje o istinama vjere i o otajstvima Isusovog života samo 
za svećenike, redovnike i za one koji su se povukli iz ovoga svijeta. Ako su redovnici i svećenici 
obvezni razmatrati o velikim istinama naše svete vjere da bi dostojno odgovorili na svoj poziv, laici 
su isto toliko dužni to činiti barem zbog opasnosti u kojima se nalaze svaki dan da se izgube. 
Trebaju se zato naoružati ustrajnim prisjećanjem na život, krjeposti i Isusovu muku, koje 
predstavlja petnaest otajstava svete krunice 44 (TSK 74). 

Kao što se vidi iz priloženoga, prema sv. Ljudevitu središte duhovnog i molitvenog života 
nije ljudska osoba koja bi trebala postići nekakav stupanj savršenstva, nego sam Isus. Kad se duša 
zaljubi u svoga Spasitelja, kad joj on postane važan, onda se počne zanimati za njega, i za njegovu 
nauku, stil života, krjeposti te ga želi slušati i njemu se suobličiti. Misaona molitva ili meditacija 

O 1 

dovodi dušu upravo u tu situaciju gdje ona postane svjesna same sebe i Boga kome se obraća. U 
meditaciji vjernik motri Isusa ili neku od istina vjere, osobno razgovara s Bogom i zadržava se s 
njim u ljubavi. On se nasamo zadržava s Bogom, iskazuje mu svoju ljubav, zahvalnost, poštovanje, 
budi čine vjere i ufanja, iskazuje svoje potrebe, muke, radosti, očekivanja. A vjerniku koji meditira 
svetac poručuje: „Pazite da ne budete previše aktivni u meditaciji, ne ostavljajući dovoljno prostora 
Božjem djelu, koji čini svoje djelo samo u miru 44 (PKM 137). 

Sv. Ljudevit, svjestan učinkovitosti meditacije, a na poseban način meditacije otajstava svete 
krunice, svesrdno potiče vjernike na tu molitvu koja donosi velike duhovne koristi onima koji je 
prakticiraju: „Na usmenu molitvu treba dodati i mislenu jer ona prosvjetljuje duh, raspaljuje srca i 
priprema dušu da bude sposobna poslušati glas Mudrosti, kušati njezine slasti i posjedovati njezino 
blago. Osobno ne nalazim ništa moćnijega da u naše duše privuče kraljevstvo Božje, vječnu 
Mudrost, od združene mislene i usmene molitve dok molim sveti ružarij razmišljajući o petnaest 
otajstava koja su u njemu sadržana 44 (LJVM 193). 


78 H. M. Guidon, Preghiera, u DSM, str. 1356 - 1366. 

79 Pravilo svećenika misionara družbe Marijine u Sabrana djela I, Split 1980, br. 67. Regole delle figlie della 
Sapienza, u Opere /, Rim 1990, br. 133. 

s,) Bernhard Haring jedan od najpoznatijih i najcjenjenijih teologa moralnog bogoslovlja našeg stoljeća piše: “Presveto 
Isusovo čovještvo mora se častiti klanjanjem (latrijski); jer je, zbog osobnog sjedinjenja, ispunjeno slavom božanstva. 
Krist, naš proslavljeni Gospodin čija je sveta Muka najveća objava Božje ljubavi, sja u punini stvarnosti u Očevoj slavi, 
i stoga traži našu klanjalačku ljubav s posebnog naslova njegove Muke, koja za sve nas znači put prema nebeskoj slavi i 
prema pravom klanjanju Božjem veličanstvu u slavi i ljubavi” ( Kristov zakon II, Zagreb 1980., st.168.). 

81 F. Foresti - E. Bortone, Meditazione, u DES, Rim 1992., str. 165-157. 

„Kako bih te još više potakao da prigrliš ovu pobožnost velikih duša, dodajem da nas 
molitva krunice s razmatranjem otajstava postupno vodi do savršenog poznavanja Isusa Krista, čisti 
naše duše od grijeha, po njoj pobjeđujemo sve naše neprijatelje, olakšava vršenje krjeposti, 
raspaljuje u nama ljubav prema Isusu, obogaćuje nas milošću i zaslugama, daje nam sredstva da s 
Bogom i s ljudima izravnamo sve naše dugove te na kraju zadobijemo svaku vrstu milosti. Spoznaja 
Isusa Krista je znanost kršćana, znanost spasenja. Ona nadmašuje, kaže sv. Pavao, sve ljudske 
znanosti po vrijednosti i uzvišenosti i to zbog dostojanstva svojeg predmeta koji je Bogočovjek, 
pred čijim je licem cijeli svemir samo jedna kap rose ili jedno zmo pijeska; zbog koristi, budući da 
nas ljudske znanosti ispunjavaju samo dahom ispraznosti i dimom oholosti; zbog njene potrebe, 
budući daje nemoguće spasiti se bez poznavanja Isusa Krista, dok će onaj tko ne poznaje sve druge 
znanosti, ali je poučen u spoznaji Isusa Krista, biti spašen. O blagoslovljena krunice, koja nam daješ 
ovo znanje i spoznaju Isusa Krista potičući nas da razmišljamo o njegovom životu, muci, smrt i 
slavi! Kraljica od Sabe zadivljena Salamonovom mudrošću, uskliknu: „Blago tvojim ljudima, blago 
ovim tvojim slugama, koji su neprestano pred tobom i slušaju tvoju mudrost“ (1 Kr 10, 8). Blaženiji 
su vjernici koji pozorno razmišljaju o životu, krjepostima, patnjama i slavi Spasiteljevoj zato što na 
taj način rastu u savršenoj spoznaji njega, a baš u tome se sastoji vječni život“ (usp. Iv 17, 3) (TSK 
81-82). 

O kojim temama sv. Ljudevit predlaže razmatrati? Kao što smo vidjeli prvenstveno o 
otajstvima života Isusa Krista u svetoj krunici koja učiteljstvo Crkve s pravom naziva „sažetkom 
cijelog Evanđelja/ 4 " Sveti misionar poziva na meditativno čitanje Svetog pisma. U pjesmi u kojoj 
kao da nam govori samo svjetlo vjere, Montfort piše: „Tražite me u Evanđelju, skriveno sam u 
svakoj njegovoj riječi. Potrebno je ponizno i pokorno srce da bi me se u Evanđelju otkrilo 44 (P 6, 
37). Misionar koji je i sam plodni pisac, preporučuje i duhovnu literaturu: „Osim Svetog pisma 
čitam pobožne knjige, čija je nauka čista i puna ljubavi 44 (P 139, 56). 

Naravno da nama danas za meditaciju mogu poslužiti i spisi sv. Ljudevita koji su među 
najviše objavljivanima u Crkvi i duhovno su obogatili veliki broj vjernika diljem svijeta. Sam 
svetac dok je pisao imao je svijest 0 tome: „Evo mojih pjesama i mojih stihova. Ako nisu lijepi, 
barem su dobri, ako i ne miluju uši, pjevaju u rimama 0 velikim čudima. Pa i ako su samo za 
malene, nisu zato manje vrijedni, ako su to obični stihovi, nisu zato manje spasonosni. Čitajte ih i 
pjevajte, istražujte i meditirajte 0 njima, ne tražite u njima uzvišenog pjesničkog duha, nego istinu 0 
kojoj pišem. Propovjednici, iz mojih pjesama možete crpsti za vaše propovijedi, ja sam ispekao 
stvari kako bih vam pomogao, dopalo vam se. Evo tema za molitvu, vjerujem da to s pravom 
govorim, jer često jedan stih, jedna rima utiskuju neku istinu u srce. Svaka riječ stiha mora biti 
bogata značenjem kako bi se 0 njoj moglo meditirati, zadržati u sjećanju kao cvjetić slave 44 (P 2, 39- 
45). 

Montfort preporučuje i razmatranje 0 klasičnim temama katoličke tradicije koje je on 
detaljnije razrađivao i predlagao u pučkim misijama kao jedno od sredstava obraćenja: „Služim 
Bogu svim svojim srcem, on je moja slava i moja sreća. Razmatram u njegovoj prisutnosti o smrti i 
sudu, nebu i njegovoj nagradi, paklu i njegovoj kazni, vječnoj slasti, vječnoj muci 44 (P 139, 11). 

o-i 

Mnoge propovijedi i pjesme koje je Monrfort pastoralno redovito koristio govore o tim temama. 

Montfort na poseban način preporučuje meditiranje muke Kristove. Sv. Ljudevit je duboko 
uvjeren u duhovnu učinkovitost te vrste meditacije koja je duboko označila njegov duhovni put i 
spise. Dosta je samo spomenuti 13. i 14. poglavlje Ljubavi vječne Mudrosti, Pismo prijateljima 
Križa, brojne pjesme na temu muke Kristove, a pozivanje na tu meditaciju je prisutno i u svim 
drugim djelima. Muka Isusova je najviši dokaz i ostvarenje njegove ljubavi prema svakom čovjeku 
i upravo zbog toga su sveci u razmatranju o njoj pronalazili duhovnu hranu i drugima je 
preporučivali, pa tako i Montfort: 


82 KKCbr.971. 

83 Dostaje samo letimično prelistati Bilježnicu propovijedi i Pjesme sv. Ljudevita i programe pučkih misija koje je 
održavao pa se uvjeriti u broj i važnost tih tema u propovijedanju i meditaciji kod sveca. 


117 



„Život Isusa Krista je bio glavni predmet izučavanja svetaca. Oni su razmišljali o njegovim 
krjepostima i patnjama i tako su stigli do kršćanskog savršenstva. Sv. Bernard je počeo s takvim 
pobožnim vježbama i ustrajao u njima do kraja: „Od početka mojeg obraćenja, kaže, napravih jednu 
kiticu miomirisne pomasti, sastavljenu od muke mog Spasitelja i postavih je u soje srce misleći na 
bičeve, trnje i čavle njegovih muka. Potrudih se čitavom dušom razmatrati svaki dan o tim 
otajstvima. To je isto tako bila vježba mučenika. Mi se divimo načinu na koji su oni znali pobijediti 
najokrutnije muke. Ah otkuda je mogla doći, primjećuje sv. Bernard, ta divna ustrajnost mučenika 
ako ne od rana Isusa Krista o kojima su oni često razmišljali? Gdje je bila duša ovih velikodušnih i 
jakih ljudi, kada je tekla njihova krv i kada su njihova tijela bila zlostavljana tjelesnim mukama? U 
ranama Isusa Krista! I te rane su ih učinile nepobjedivima 14 (TSK 71). 

„Sveti Augustin tvrdi da nema plodonosnije i za spasenje korisnije pobožne vježbe od čestog 
razmatranja muke našeg gospodina Isusa Krista. BI. Albert Veliki, učitelj sv. Tome Akvinskoga 
znao je po objavi da jedan kršćanin zadobije više zasluga jednostavnim prisjećanjem, ili 
meditacijom Isusove muke, nego posteći o kruhu i vodi svakog petka tijekom cijele godine, ili 
bičujući se svaki tjedan ili moleći svaki dan psaltir. Koja će onda biti zasluga svete krunice koja 
podsjeća na cijeli život i muku našega Gospodina Isusa Krista? Gospa je jednog dana objavila bi. 
Alanu de la Roche da poslije svete misne žrtve, prvog i živog spomen-čina muke našega 
Gospodina, nema uzvišenije i zaslužnije pobožnosti od krunice, koja kao drugi memorijal 
predstavlja život i muku Isusovu 44 (TSK 88). 

Poteškoće kod razmatranja 

Kad se odlučimo moliti, napadaju nas mnoge poteškoće, bezbrojne »rastresenosti«, 
nemogućnost da se održimo u Božjoj nazočnosti, pospanost... Jedan od razloga je i to što ne znamo 
da vježbanje u razmatranju vodi do jednostavnijih ili viših oblika molitve? Duhovni pisci ističu 
kako je potrebno početi s razmatranjem. 

Tko se hoće posvetiti nutarnjoj molitvi mora početi razmatranjem. To je redoviti put. Ne 
smije ga svojevoljno napustiti dokle god mu odgovara. Osobitost je razmatranja da pročišćava i 
bistri pamćenje i razumijevanje duhovnih stvarnosti, jača i vodi do usvajanja temeljnih kršćanskih 
uvjerenja. Potrebno je da te dvije moći, koje su oči naše duše, budu najprije duhovno sređene. 
Pamćenje treba neprimjetno osloboditi od nekorisnih i štetnih misli, a ispuniti ga svetim sadržajem. 
Razum treba da tim svetim mislima bude rasvijetljen, o njima osvjedočen, u njih uvjeren. Tada će 
volja krenuti prema dobru što joj ga razum pokaže i prihvatit će ga to jače što joj jasnije predoči 
njegovu uzvišenost. 

Takav raspored umnih sposobnosti zahtijeva prirodni red što ga je Bog utisnuo u dušu. 
Zaslijepljenost i neosjetljivost mnogih ljudi prema vjeri dokazuje nam potrebu razmatranja i nužno 
dovođenje u red umnih moći. Ti ljudi ne znaju ili ne žele razmatrati. Njihovo vjersko znanje 
redovito je površno. Pamćenje im je još od djetinjstva napunjeno ispraznim ili barem za spasenje 
nekorisnim spoznajama. Razum im je prožet neispravnim i opasnim načelima. I one najpotresnije 
vjerske istine ne djeluju na njihovu dušu jer u njih slabo vjeruju i nikada o njima ozbiljno ne 
razmišljaju. Nisu im potpuno nepoznata otajstva o Bogu-Covjeku, ali ih ona ne diraju; ne nastoje ih 
produbiti. I sam Bog im je stranac. 

Naslućuju ga u nekoj beskrajnoj udaljenosti koja ga gotovo potpuno skriva njihovu pogledu. 
Zanima ih samo razgovor o zemaljskom. Htjeti ih odvesti od tih misli značilo bi otkinuti im djelić 
tkiva. Svete nam istine postaju bliske i donekle shvatljive samo ako ih često i dugotrajnije 
razmatramo. Bila bi utopija ne htjeti započeti razmatranjem ili ga kratko obavljati te na početku 
preuzetno nastojati postići uzvišeniji stupanj nutarnje molitve, osim ako se nalazimo u nekoj vrsti 
nemogućnosti umovanja ili ako nas je Bog zarana obdario posebnom milošću. 

Budući da je razmatranje razgovor s Bogom, moramo se usredotočiti na Boga koji je u 
nama, u našoj nutrini. Zbog toga je važno za razmatranje pronaći vrijeme i prostor da nas ništa 


84 P. Roberto di Teresa, Le disposizioni interiori della preghiera, u II mistero della preghiera cristiana, Rim 1960, 
str. 159 - 190. 

izvana ne uznemiruje i ne rastresa. Ako u duši imamo neke poteškoće ili radosna iščekivanja, 
tjeskobe ili strah dobro je nakon znaka križa i početnog sabiranja to predati Gospodinu. Mnoge duše 
se uznemiruju i boje se da neće napredovati na duhovnom putu jer ne uspijevaju kako bi željele u 
svakodnevnoj meditaciji, usprkos što se istinski zalažu oko toga. Ne smijemo se obeshrabriti. Ne 
treba isticati lakoću razmatranja. To bi vjerojatno bio najsigurniji način da se izgubi hrabrost, jer je 
za svo razmatranje potrebna škola strpljivosti, ustrajnosti i poteškoća koja vodi putem sazrijevanja. 
Razmatranje je teško, ali duhovno učinkovito. Napasnik će vam došaptavati tisuće drugih tobože 
važnijih poslova, uznemirivat će vas s tisuću misli koje ili uopće ne spadaju na stvar, ili su zle. 
Razmatranje je blagotvorno jer je teško. Duša se kuje, prekaljuje u toj teškoj vježbi, Bog 
blagoslivlja i svojim milostima prati onoga koji iz ljubavi prema njemu odvažno i velikodušno 

oc 

nastoji oko razmatranja cijeli svoj život. Glavne poteškoće u razmatranju su rastresenost i suhoća. 

Svetac je toga svjestan te nas upozorava: „Pazite, nemojte propustiti meditaciju pod 
izgovorom da ste rastreseni, uznemireni, da vam je dosadno, ili jer vam se čini beskorisnom, da ste 
odveć obične osobe kako biste je razumjele, da se ne osjećate pozvani na nju i da imate poziv za 
ručni rad i aktivnost, a sigurno ne za kontemplaciju i meditaciju. To su napasti zloga duha“ (PKM 
135). 

Posebna poteškoća za sve duše kod razmatranja je RASTRESENOST. Duša kuša istinsku 
želju i ulaže napor da bude prisebna, ah kuša čudne sljedove misli i slika koje proizlaze iz mašte i 
uznemiruju je. U biti radi se na neki način posljedica rada naših osjetila, dnevnih zauzetosti i briga 
uz svu prirodnu nestalnost mašte. Kao posljedica toga često nastupa dosada pa se javljaju i druge 
slabosti duše kao što su umor, sumnje u vlastitu molitvu, tupost, preosjetljivost na vanjske 
događaje, šumove, buku i okolinu. 86 

Postoji rastresenost za koju nismo odgovorni i rastresenost za koju smo sami odgovorni. 
Rastresenost za koju nismo odgovorni je ona koja nam dolazi radi asocijacije misli, slika koje se 
bude u mašti, uspomene na nekog prijatelja, sjećanje na neki kraj, obitelj, itd. I tu nije potrebno 
ništa drugo, nego otkloniti nezgodnu misao i let duha usmjeriti na predmet razmatranja. Ima i takvih 
rastresanosti koje dolaze u vezi s redovitim poslovima pa i poslovima u apostolatu. 

Najviše vremena treba za otjerati te nezgodne misli. Tjerati? Nezgodne misli? - pitat ćete. 
Naprotiv, zašto ih ne bismo iskoristili i doveli ih u vezu s Bogom? Ne bi li to bio sjajni način da 
nam razmatranje bude povezano sa stvarnim djelovanjem? Nije li to najbolji lijek protiv 
rastresenosti i pospanosti, koje često smućuju naša razmatranja? Kao što svako pravilo ima 
iznimaka, tako ih može biti i ovdje. Ne bi nam bilo zabranjeno razmišljati o našem djelovanju ako 
bi nam se ono toliko nametalo da bismo bili nesposobni odbaciti od sebe te i takve misli. Tada ćemo 
moliti za bolesnika kojeg ćemo pohoditi, za djecu s kojima ćemo raditi, posao i ljude koje ćemo 
susresti. Postoje, konačno, i opasne rastresenosti. Ne moram spominjati da Bog pripušta đavlu da 
nas smeta i za vrijeme razmatranja. Najrazličitije uspomene i slike najdublje pohranjene u našoj 
duši, iznenada iskrsavaju i posve zorno se redaju pred našim očima. 

Radi li se tu o nečistim mislima koje nam nadahnjuje đavao? Da, ima sigurno i takvih koje 
su opasne i nije rijetko da su časovi razmatranja zatrovani i takvim mislima. Od toga nisu bili 
izuzeti ni sveci. Ali to nije sve. Svojom posebnom brigom, posve opravdanom, da se skrupulozno 
zaštitimo od svih nečistih misli izloženi smo također opasnosti da si lako opraštamo druge misli i 
druge loše poticaje koji nam se bude u duši. Zle misli, opasne rastresenosti, osjećaji protiv ljubavi, 
poslušnosti, poniznosti. Opasno je raspoloženje ako se čovjek u razmatranju bavi sam sobom, tuži 
se sam sebi, preživa sve moguće uvrede i sprema u razmatranju strjelice koje će odapeti čim mu se 
za to pruži zgodna prilika. Budimo budni da istjeramo svaku misao koja nije evanđeoska, ali isto 
tako ne oklijevajmo obračunati se i sa svakom drugom vrstom nečistoće koja prlja ljudsko srce kao 
što je zavist, srdžba, želja za osvetom, za gospodstvom, itd. Svetac poručuje: 


85 U opisu dinamika razmatranja oslanjamo se na p. A. Monnier, Razmatranje, Sav tvoj, Zagreb, 2006. str. 18 -25. 

86 M. Carvalho Azevedo, La preghiera: presenza e assenza, u Vita consacrata, 1979, str. 95 - 101. 

„Mrzi svoju maštu i pamćenje odbacujući loše predodžbe, nekorisna sanjarenja i tlapnje, 
isprazne, opasne ili barem beskorisne zamisli iz prošlosti ili budućnosti. Isprazni svoje sjećanje od 
svega što nije Božja prisutnost“ (MS 3, 21-22). 

Obično gledamo na rastresenost kao na jedno neizbježno zlo, kao na slabost koja je nužno 
vezana uz našu ljudsku narav. Skloni smo da si sve u toj stvari lako oprostimo i da jednostavno 
kažemo kako se tu ništa ne može učiniti. No za rastresenosti smo izravno odgovorni ako ih 
prihvatimo svojom voljom. Neizravno smo odgovorni za svoje rastresenosti ako ne pazimo na 
sabranost, ako ne obavljamo pripravu za razmatranje. 

Općenito je teško razmatrati ako ne pazimo na sabranost pa zanemarujemo svoje pobožne 
vježbe, obavljamo ih manjkavo, ako na njih dolazimo prekasno ili ih ne obavljamo kako treba, ako 
dopustimo da nam mašta luta bez uzda, bez duha mrtvenja i bez molitve, ako ne pazimo na šutnju u 
svim njezinim oblicima, ako ne provodimo aktivni nego grozničavi život, i ako mimo i pobožno ne 
završimo svoj dan. Nemojmo se čuditi ako u tom slučaju opazimo da nam duševne moći bježe u 
času kad bismo ih htjeli usmjeriti na Boga. Montfort ovu duhovnu dinamiku primjenjuje na 
meditaciju krunice, ali ona se odnosi i na svaku drugu vrstu meditacije. 

„Da bismo dobro molili, nije dovoljno iznijeti svoje prošnje moleći krunicu, najljepšu među 
molitvama. Naime, potrebna je i velika usredotočenost, jer Bog više sluša glas srca nego glas koji 
dolazi s usana. Kada bismo molili svojevoljno rastreseni time bismo iskazivali veliko nepoštovanje 
prema Bogu, što bi učinilo neplodonosnim molitvu naše krunice, a nas ispunilo grijesima. Možemo 
li očekivati od Boga da nas sluša, ako mi sami sebe ne slušamo? 

Zar dok molimo, strahopoštovanja dostojno Božje Veličanstvo, koje promatra zemlju i na njoj 
pobuđuje strepnju, da se namjerno zabavljamo trčkarajući za leptirom? To bi značilo da želimo 
udaljiti od sebe blagoslov ovog velikog Gospodina, te tako riskirati da padnemo u prokletstvo kojim 
on prijeti onima koji nemamo čine djela Božja. Proklet bio tko nemarno obavlja djela Božja (usp. Jr 
48, 10). Istina, nije ti moguće moliti krunicu bez makar jedne nenamjerne rastresenosti. Naprotiv, 
jako je teško izmoliti i samo jednu Zdravomariju, bez da nam, uvijek nemirna mašta, ne oduzme 
mrvicu naše pažnje. Ali je ipak možeš moliti bez namjernih rastresenosti, te moraš unaprijed 
poduzeti sve potrebno za očuvanje pažnje i smanjivanje nenamjerne rastresenosti. 

Da bi to postigao, uđi u Božju prisutnost, zamisli da te promatraju Bog i njegova sveta 
majka, da anđeo čuvar, koji je tebi s desna, prikuplja tvoje Zdravomarije, ako su dobro izmoljene, 
kao jednako toliko ruža kojima će načiniti krunu Isusu i Mariji.Potom zamisli da tebi s lijeva obilazi 
đavao, tražeći da proždere tvoje Zdravomarije, ako su izmoljene bez pažnje, pobožnosti i čednosti, 
te da ih zabilježi u knjigu smrti. Pogotovo, nemoj zaboraviti prikazati pojedine desetice na čast 
otajstava, niti tijekom kontemplacije nemoj zaboraviti sebi predočiti našega Gospodina i njegovu 
svetu majku u otajstvu kojeg kaniš častiti. Nijedna molitva ne donosi toliko zasluga duši, niti više 
slavi Isusa i Mariju kao dobro izmoljena krunica. Ali ipak, teško ju je moliti onako kako bi trebalo i 
potrebno je mnogo truda da se u tome ustraje, upravo zbog posebnih rastresenosti koje se skoro 
prirodno javljaju uslijed neprestanog ponavljanja iste molitve. 

Kada se moli mala služba Marijina ili sedam psalama, ili druge molitve, raznolikost izraza i 
različitost riječi zaustavljaju maštu i preporađaju duh tako pomažu duši dobro moliti te molitve. Ali 
u krunici koja zahtjeva neprestano ponavljanje Očenaša i Zdravomarije uvijek u istom obliku, vrlo 
je teško ne dosađivati se ili čak i ne uspavati se ili ne napustiti molitvu svete krunice i potražiti 
kakvu drugu ugodniju i manje dosadnu molitvu. Stoga, ako želimo ustrajno moliti krunicu moramo 
imati neusporedivo dublju pobožnost od one koju zahtjeva bilo koja druga molitva, pa i sam 
Davidov psaltir. Povećanju poteškoća pridonose bilo naša prevrtljiva mašta koja gotovo nikad ne 
miruje, bilo zloba đavla koji neumorno pokušava odvući našu pažnju i spriječiti nas u molitvi. 

Što sve zlobni duh nije spreman učiniti protiv nas kada vidi kako smo odlučni moliti krunicu 
s nakanom da predusretnemo njegove zamke? Uvećava našu urođenu slabost i našu lijenost prije 
nego li i započnemo moliti, povećava dosadu, rastresenost i umor. Ukratko, tijekom molitve nas 
opsjeda sa svih strana kako bi mogao nakon što izmolimo krunicu s mnogo napora i rastresenosti 
izrugivati nam se i govoriti: „Tvoja molitva ništa ne vrijedi; tvoja krunica nema nikakvu vrijednost, 
bilo bi ti bolje da si radio, bavio se svojim obvezama. Ne uočavaš li da gubiš vrijeme rastreseno 

brbljajući usmene molitve, dok bi s pola sata provedenih u meditaciji ili čitajući kakvu dobru knjigu 
postigao mnogo više koristi? Sutra kada budeš manje pospan, molit ćeš pažljivije. Ostatak krunice 
ostavi za sutra!” 

Na taj način đavao uspijeva svojom lukavošću nagovoriti te da zapostaviš cijelu krunicu ili 
jedan njen dio, da zamijeniš krunicu drugom molitvom ili daje barem odgodiš. Ne vjeruj mu, dragi 
subrate krunice, i ohrabri se ako je tijekom cijele krunice tvoja mašta bila ispunjena rastresenošću i 
čudnim mislima koje si, čim si ih uočio, pokušavao odagnati što si bolje mogao. Tvoja je krunica 
toliko bolja koliko je zaslužnija; ona je toliko zaslužnija koliko je teža; toliko je teža koliko je 
manje prirodno duši ugodna, i više uznemirivana dosadnim mravima i mušicama koje lutaju bez 
reda i protivno tvojoj volji vrte se u mašti te ne dopuštaju duši da uživa u onom što govori niti da se 
odmori u miru. Čak i onda kad se moraš boriti protiv rastresenosti tijekom cijele krunice, bori se 
hrabro s oružjem u ruci, to jest nastavi je moliti iako bez ikakve slasti ili osjetne utjehe. Bit će to 
strašna, ah i spasonosna bitka za vjernu dušu. Naprotiv, ako položiš oružje, to jest ostaviš svoju 
krunicu, biti ćeš pobijeđen. I tada će te đavao koji je trijumfirao nad tvojom voljom, ostaviti na 
miru, ali na sudnji dan spočitavat će ti tvoju malodušnost i nevjemost. 

Onaj koji je vjeran u malim stvarima, vjeran je i u velikim (Lk 16, 10). Onaj koji vjerno 
potiskuje male rastresenosti tijekom vrlo kratke molitve, taj će biti vjeran u velikim stvarima. Ništa 
nije sigurnije od ovoga: to su riječi Duha Svetoga! Hrabro, dakle, vi dobri sluge i vjerne sluškinje 
Isusa i njegove svete majke koji ste odlučili svakog dana moliti krunicu! Neka vas nikada 
mnogobrojne mušice, nazovimo tako rastresenost koja vas muči tijekom molitve, ne uspiju podlo 
navesti na to da napustite druženje s Isusom i Marijom u kojem se nalazite dok molite krunicu. 
Malo kasnije ću vam predložiti nekoliko načina kojima možete umanjiti rastresenost“ (TSK 119- 
125). 

Kao što je vidljivo iz citiranog teksta, rastresenost ne samo da ne priječi razmatranje, nego 
može biti duhovno učinkovita. U duhovnoj utjesi, pogotovo na počecima duhovnog života, duša 
može i u osjećajima kušati milinu, ljepotu i slast Božje ljubavi te polet u njegovu služenju. 
Međutim, taj osjećaj koristi i užitka, duhovnih naslada i radosti nije čist. Duša je u takvom stanju 
još uvijek sebična i usmjerena na sebe, još je nepočišćena, sklona grješnim navikama, ispunjena 

posljedicama grijeha, navezana na samu sebe, svoje užitke, neuredne strasti. Svetac pozitivno 
cijeni duhovne utjehe, ali želi i traži slobodu duše od materijalne ili duhovne navezanosti: „Ne 
navezujte se ni na koje dobro ma kako sveto bilo: nutarnje ili vanjsko, duhovno ili tjelesno“ (MS 1, 
2). U svakoj vašoj molitvi hranite se koliko je više moguće čistom vjerom, ne oslanjajući se na 
vidljive i sjetilne stvari. Cijenite duhovne doživljaje, ah nemojte više sebe cijeniti ako biste ih imali, 
niti smatrajte daje sve izgubljeno kada ih više ne zamjećujete“ (PKM 136). 

Bog nakon početnog perioda duhovnog života počinje u jednom trenutku povlačiti svoje 
darove osjećaja koristi, užitaka i duhovnih naslada. Duša ostaje u suhoći i zbunjenosti, u 
nemogućnosti da moli kao što je prije molila, bez poleta za duhovnim stvarima kao prije. Sve to 
Bog čini iz čiste ljubavi jer duša počinje duhovno rasti te joj on pokazuje da je uz njega i njegovu 
slavu više ili manje neprimjetno tražila sebe i svoje probitke. Sada u poteškoćama treba malo po 
malo naučiti ostavljati sebe, umirati sebi i usmjeriti se isključivo na Boga samoga. 

Kontemplativnoj redovnici Katarini, vlastitoj sestri Luizi, svetac piše: ,,A sada ima li izgleda 
da će mu ova žrtva biti savršeno po volji, ako nije potpuno očišćena od svih pa i najmanjih mrlja? 
Sveti nad svetima vidi mrlje i ondje gdje stvorenje vidi samo ljepotu. Često njegovo milosrđe 
pretječe pravdu te nas čisti“ (Pis 17). 

Dakle obično u svetačkoj i pobožnoj tradiciji gledamo na rastresenosti kao na jedno 
neizbježno zlo, kao na slabost koja je nužno vezana uz našu ljudsku narav. Skloni smo da si sve u 
toj stvari lako oprostimo i da jednostavno kažemo: «Tu se ništa ne može učiniti». No ista tradicija 
uči postoje i rastresenosti smo izravno odgovorni ako ih prihvatimo svojom voljom. 


87 1. Rodrigez, Purificazione, str. 297 - 298, u DES. 

Neizravno smo odgovorni za svoje rastresenosti; ako ne pazimo na sabranost, ako ne 
obavljamo bližu pripravu, ako ne obavljamo neposrednu pripravu, ako nemamo pred sobom teksta. 

a) Ako ne pazimo na sabranost pa zanemarujemo svoje vježbe, obavljamo ih manjkavo, 
ako na njih dolazimo prekasno ili ih ne obavljamo kako treba, ako dopustimo da nam mašta luta 
bez uzda, bez duha mrtvljenja i bez molitve, ako ne pazimo na šutnju u svim njezinim oblicima, 
ako ne provodimo aktivni nego grozničavi život, i ako mirno i pobožno ne završimo svoj dan. 
Nemojmo se čuditi ako u tom slučaju opazimo, da nam duševne moći bježe u času kad bismo ih 
htjeli usmjeriti na Boga. 

b) Ako ne obavljamo bližu pripravu. Poslije će biti govora o pripravi, o toj važnoj točki 
dobrog razmatranja. Recimo sada samo toliko, daje to vrlo teško, i daje to vježba volje, koja ima 
veliku posvetnu ulogu. Nije lako posvetiti pet ili deset minuta pripravi za razmatranje, kada se 
navečer vratimo u sobu umorni i iscrpljeni dnevnim poslovima. Velika je napast da legnemo, da 
malo "prelistamo" novine ili kakvu zanimljivu knjigu. Oprijeti se toj napasti i svaki dan dati pred 
tim prednost pripravi za razmatranje zaslužila bi nam dragocjenih milosti u duhovnom životu. 

c) Ako ne obavljamo neposrednu pripravu. Po kojoj god metodi obavljali svoje razmatranje, 
uvijek se moramo na početku staviti u Božju prisutnost. Moje će razmatranje ponajčešće vrijediti 
toliko, koliko bude vrijedio čin kojim se stavljam u Božju prisutnost, koji treba obaviti odmah na 
početku. 

Ako imam temu za razgovor s Bogom, dobro. Ako imam pri ruci tekst ili knjigu koja će 
držati na uzdi moje misli, jer inače postoji opasnost, da odlutaju, još bolje! Ali sve to, kao i različite 
metode, samo su sporedne stvari. Bitno je da se stavimo u prisutnost Nekoga, pred jednu Osobu. 
Nije li molitva časoslova najljepša priprava za razmatranje? Kad bi se ona sastojala samo iz onog 
"Bože, u pomoć mi priteci", kojim privlačimo na se pogled Božji, već bi time bila najljepša 
priprava. Nadodamo li još i Antifonu Blaženoj Djevici, pa čin kajanja i ljubavi, pa jedan bratski 
Dođi Duše Presveti, bratski jer bih želio, da ga ne molite samo za sebe, nego i za svu svoju braću 
pa koja Zdravo Marija, onda možemo prijeći na razmatranje. 

d) Ako nemamo pred sobom teksta. Doći na razmatranje bez knjige, bez bilježnice, znači 
već unaprijed pristati na rastresenost. Razmatranje nije studij, nije ni pobožno štivo. Ali kako nitko 
ne zna kamo ga može odvesti njegova mašta, osnovna razboritost traži da čovjek ima u rukama 
tekst koji će mu pomoći u težim časovima. To će biti i razboritije i poniznije. 

Jedan od razloga zbog kojeg vjernik napušta meditaciju je taj što je za mnoge duše željne 
svijetla i prijateljstva s Bogom, razmatranje često vrijeme SUHOĆE. Naše nam iskustvo kao i 
duhovnih autori potvrđuju da je to iskušenje vrlo često. Suhoća je jedna od glavnih poteškoća kod 
razmatranja. Suhoće mogu duže ili kraće trajati, a vode dušu do gubitka radosti u molitvi, 
povećavaju dosadu i umor, a mogu uzrokovati i glavobolju. Duša se osjeća samom, ostavljenom, 
potištenom bez žara, a na vidjelo joj izlaze njene slabosti i napasti. S velikim naporom obavlja svoje 
molitve, a napastovana je da ih potpuno zanemari. Kuša neku vrstu nutarnje tame koja je žalosti, a 
vodi od bezvoljnosti i gubitka bilo kakvog poleta u životu. 

Ovdje treba paziti da se suhoća u molitvi i depresija ne poistovjete. U suhoćama i nutarnjim 
tamama osoba je usmjerena na Boga i usprkos mučnog nutarnje stanja traži Boga i ustraje na putu 
vjere, molitve i dobra, dok se depresija doživljava kao nedostatak bilo kakve radosti u životu, 
nedostatak povjerenja i nutarnja praznina pri čemu se osoba usredotočuje na samu sebe. Zbog toga 
depresivnim osobama koje imaju s tim većih problema treba pomoć psihologa i psihoterapeuta. 

Koliko god mi težili za savršenstvom, koliko god se zalagali da dobro obavimo razmatranje, 
ne smijemo očekivati da ćemo trajno nalaziti istu lakoću, istu pobožnost. I najgorljivijima se događa 
da im ova sveta vježba nekad bude bez ugode, bez svjetla, bez utjehe. Nelagodnost može biti 
posljedica njihova neraspoloženja, a može biti učinak zlobe zlog duha ili čak Božja kušnja. Mašta 
im se ne uspijeva zaustaviti ni na čemu, tisuću im misli obuzima dušu, srce im je rastrgano 

oo 

nebrojenim željama, mnoštvo ih napasti opsjeda. 


ss R. Garrigou Lagrange, Les trois deges de la vie interieure, II Pariz, 1938., str. 205 -213. 

No neka vjernici znaju da im sve to pred Bogom ne umanjuje vrijednost molitve i njihovu 
zaslugu. Što budu manje zadovoljni sobom, Bog će biti zadovoljniji s njima. Odista, takva im 
molitva zapravo neće biti razmatranje jer nisu mogli oblikovati ni misli, ni osjećaje. Ali će biti 
molitva nastojanja i borbe. Njihova će im ustrajnost u strpljivu podnošenju tako mučnog duševnog 
stanja, ako ne prekinu molitvu, donijeti više koristi duši nego najbolje razmatranje. Ovakva ih 
kušnja ne smije zastrašiti. Bit će odmjerena prema njihovim snagama i milostima koje im Bog 
pruža. 

Neka ne budu potišteni, naprotiv neka se raduju što se nalaze u takvu stanju. Mogu na 
savršeniji način posvjedočiti svoju vjernost. Neka odviše ne žele otkriti razlog nastale promjene u 
sebi. Neka se radije ponize i potpuno predadu Božjoj volji, neka se samo uzdaju u Boga i žarče 
traže pomoć njegove svemoćne milosti. 

Ako se tako budu vladali, spoznat će vlastitim iskustvom da će im suhoće i kušnje u molitvi 
biti jednako korisne kao i prosvjetljenja i utjehe što se po molitvi primaju. To je sredstvo kojim se 
Bog redovito služi da dušu oslobodi privezanosti uz nju samu te je tako raspoloži za primanje većih 
milosti i osposobi za savršenija nadahnuća. 

Općenito se zna reći da je suhoća kušnja koju su imali i sveci, da je moramo prihvatiti sa 
sinovskim predenjem, isto tako da treba reći da uzrok suhoće nije uvijek volja Božja. Ako se osoba 
ozbiljno ne brine za svoj duhovni život, ne bdije nad padovima u lake grijehe, ne pazi da ne usvoji 
načela svijeta protivna duhu Evanđelja, sigurno će teže razmatrati te da će ona biti u suhoći. U 
ovom slučaju, osoba da bi dobro molila, treba izaći pred Bogom iz odgovorne mlakosti. A duhovna 
suhoća dolazi isključivo iz razloga što nas Bog želi iskušati, poniziti, očistiti. Čovjek mora iskreno 
činiti što može. Ne smijemo činiti svojevoljno lagani grijeh, niti svojevoljne navezanosti uz sjetilna 
dobra radi kojih bismo se udaljavali od Boga. Nema više ni svojevoljnih neurednih želja i osjećaja 
koji se podržavaju vidom. Nema ni žalosti što čovjek osjeća samoljublje. Brižno sprema svoje 
razmatranje, sabire se, ali to je uvijek ili ponajčešće uzalud. Ipak čovjek čuva iskrenu želju da služi 
Bogu i žrtvuje se u njegovoj službi. 

Sv. Alfona Liguori uči: „Ispovjednici trebaju imati ovu skrb posebno kada se penitenti 
nalaze u suhoći duha. Na početku kada se duša daje na duhovni život, Gospodin običava obradovati 
je posebnim svjetlima, suzama i sjetilnim utjehama, ali nakon nekog vremena običava zatvoriti 
venu kako bi kušao vjernost duše, i uzdigao naviše savršenstvo odvajajući je od sjetilnih slasti na 
koje se lako duša naveže s nekom nečistoćom i manom sebeljublja. 

Sjetilne utjehe, pa i nadnaravne privlačnosti su dobra i darovi Božji ali nisu Bog, te On da bi 
odvojio svoje ljubljene duše od samih njegovih darova, kako bi došle do toga da ljube čistom 
ljubavlju samog darovatelja, Bog učini da ne nalaze više u molitvi prijašnje utjehe nego dosadu, 
suhoću, muku i ponekada napasti. 

Neka najviše ispovjednik pazi da ohrabri ove progonjenije duše da ne napuste molitvu i 
preporučene pričesti. Neka im kaže ono što tvrdi sv. Franjo Saleški da vrijedi pred Bogom jedan 
gram molitve u suhoći više nego sto kilograma u utjesi. Tko ljubi Boga zbog utjehe, ljubi više 
utjehu od Boga samoga, a uistinu dokazuje da ljubi kad ga traži bez utjehe. (Kako se treba ponašati 
ispovjednik u vodstvu duša, 1) 

„Kada pak govori o suhoći, kako nas lijepo potiče svetica govoreći: «Suhoćom i napastima 
Gospodin kuša svoje ljubljene. Pa neka suhoća traje i cijeli život, duša neka ne ostavlja molitvu, 
doći će vrijeme kada će joj sve biti jako dobro nagrađeno)). Na drugom mjestu kaže: «Ljubav Božja 
se ne sastoji u nježnostima nego služenju u jakosti i poniznosti)). Duša koja ustraje u molitvi, 
opirući se grijesima i đavlu, držim za sigurno da će je na kraju Gospodin dovesti u luku spasenja. 
Đavao zna daje izgubio dušu koja ustraje u molitvi. Tko se na putu molitve ne zaustavi, iako može 
zakasniti, ali će na kraju stići. Treba napomenuti da su tri čuvara molitve: povučenost, šutnja i 
odvojenost“. ( Kratka vježba za savršenst\>o 6) 

Kada duša doživljava suhoće istovremeno nema volje za molitvu u određeno vrijeme. 
Vrijeme za razmatranje smatra dugim i osjeća mlitavost i dosadu, teško govori sam, Bog ne 
odgovara. Lijek je strpljivost povezana s nadom i ljubavlju volje, duhovnom ljubavlju, bez kušanja 

te iste ljubavi u osjećajima, čistoćom srca, podržavanjem uzvišenih misli, vjernost vježbama 
duhovnog života, molitvom i pokorom. Ova suhoća je škola Božjih prijatelja, apostola, a ne samo 
da nije zapreka nego je istinsko sredstvo čišćenja, duhovnog napretka i rasta. Sv. Ljudevit sa svom 
svetačkom tradicijom uči: „Nikada ne propusti razmatranje ma kako bile velike muke i suhoće koje 
u njemu kušaš“ (MS 6, 4). 

Primjenjujući istu dinamiku na razmatranje svete krunice te poručuje: „Krunicu treba moliti 
s vjerom, prisjećajući se Isusovih riječi. Sve što god moleći pitate, vjerujte da ste to već primili i bit 
će vam (usp. Mk 11, 24). On će ti reći: „Idi, neka ti bude kako si vjerovao” (usp. Mt 8, 13). Ako 
komu od vas nedostaje mudrosti, neka ište od Boga. Ali neka ište s vjerom, bez ikakva sumnjanja 
(usp. Jak 1, 6) moleći krunicu, i bit će mu dano. Osim toga, potrebno je moliti ponizno, poput 
carinika. On je molio klečeći na zemlji, a ne s jednim podignutim koljenom ili u klupi kako više 
manje rade oholi svjetovnjaci. Stajao je u dnu hrama, ne u svetištu kao farizej; držao je oči 
prikovane za zemlju ne usuđujući se pogledati prema nebu; nije poput farizeja visoko držao glavu, 
niti je promatrao uokolo. Udarao se u prsa, priznajući daje grješnik i moleći oprost: Bože, milostiv 
budi meni grješniku (usp. Lk 18, 13); a ne poput farizeja koji se uznosio zbog svojih dobrih djela i 
prezirao druge u svojim molitvama. 

Čuvaj se, dakle, nemoj nasljedovati farizejevu oholu molitvu, koja ga je učinila još 
tvrdokornijim i prokletijim. U svojim se molitvama radije povedi za poniznim carinikom, kojemu 
molitva pribaviše oproštenje njegovih grijeha. Izbjegavaj sve posebnosti i nemoj željeti niti moliti 
za posebne objave ili izvanredne milosti koje ponekad Bog daruje nekim svecima dok mole 
krunicu. Dosta ti je čista vjera. Sada kada su Evanđelje, sve pobožnosti i vjerske dužnosti dovoljno 
utvrđene, potrebna ti je samo vjera. U vrijeme suhoće, odbojnosti ili nutarnje žalosti, nemoj nikada 
izostaviti ni najmanji dio krunice. 

Time bi pokazao svoju oholost i nevjernost. Naprotiv, kao pravi Isusov i Marijin atleta, 
svejedno moli Očenaš i Zclravomarijo bez da išta vidiš, osjećaš ili uživaš kakvu utjehu; jednostavno 
u potpunoj suhoći moli svoje Očenaše i Zdravomarije razmatrajući koliko bolje možeš otajstva. 
Nemoj željeti kolačić ili marmeladu kako to običavaju djeca da bi jeo kruh svagdašnji. Naprotiv, 
kako bi što bolje nasljedovao Isusa Krista u smrtnoj agoniji, ponekad produži molitvu krunice 
upravo onda kada moleći osjećaš veće teškoće. Tako će se moći reći i o tebi ono što je rečeno o 
Isusu: „A kad je bio u smrtnoj stisci, još je žarče molio“ (Lk 22, 44). 

Na kraju moli s puno povjerenja koje se temelji na dobroti i beskrajnoj Božjoj darežljivosti 
te na Isusovim obećanjima. Bog je izvor žive vode koja se izlijeva u srce onog koji moli. Isus, to su 
Očeva vječna prsa, puna mlijeka, svake milosti i istine. Najveća želja koju Otac ima za nas jest 
udijeliti nam ove spasonosne vode svoje milosti i milosrđa. Doista, on u molitvi viče: O svi vi koji 
ste žedni pravednosti, koji tražite Gospodina, dođite na vodu (usp. Iz 55, 1). Dođite i pijte moje 
vode u molitvi, a ako ga ne molimo, on se žali da smo ga napustili: Oni ostaviše mene, izvor žive 
vode (Jr 2, 13). Moliti milost od gospodina našega Isusa znači pružiti mu zadovoljstvo, 
zadovoljstvo veće od onog kojeg osjeća dojilja dok se dijete hrani njezinim mlijekom. Molitva je 
vodovod Božje milosti i izvor milosrđa Isusa Krista. Ako se u molitvi ne približimo njemu i ne 
primamo hranu koju nam je pripravio kako bi to trebala činiti sva Božja djeca, on se pun ljubavi 
tuži. Do sada niste ništa tražili. „Molite i dat će vam se, tražite i naći ćete, kucajte i otvorit će vam 
se“ (Mt 7, 7). S nakanom da u nama pobudi veće povjerenje u molitvu, on se sam za to pobrinuo i 
uvjerava nas da će nam Otac dati sve što smo tražili u njegovo ime (usp. Iv 14, 13). 

Povjerenju trebamo dodati i ustrajnost. Samo onaj koji ustrajno moli, traži i kuca, primit će, 
pronaći će i ući će. Nije dovoljno moliti mjesec dana, godinu, deset ili dvadeset godina da bismo 
izmolili neku milost od Gospodina. Ne smije nam dosaditi, treba moliti krunicu do smrti i biti 
odlučan da ćeš izmoliti ono što tražiš za vlastito spasenje ili umrijeti. Našu ustrajnost u molitvi i 
povjerenje u Boga treba pratiti spremnost na smrt, sve dok s Jobom ne ponovimo: kad bi me i ubiti 
htio i dalje bi se u njega pouzdavao i od njega ću očekivati ono što tražim“ (ČTK 142-145). 

Bog se služi raznim sredstvima da dovede osobu do zrelosti, do toga da ne traži prvenstveno 
sebe, svoje utjehe i radosti, nego Boga samoga, a ne Boga zbog utjeha koje nam daruje. U biti sve 
se svodi na to da Bog hoće odgojiti vjernika za autentičnu sebedarnu ljubav u kojoj je osoba 

spremna i voljna umirati vlastitom ja i dati prostora drugom sve do križa po uzoru Isusa Krista. Ako 
vjernik u ljubavi prihvaća put kojim ga Bog vodi onda suhoće, tame i poteškoće u molitvi pred 
Bogom imaju veliku vrijednost jer su upravo dokaz autentične ljubavi prema Bogu koja ustraje i 
ostaje usprkos svih poteškoća. O tome svetac tako poticajno kontemplativnoj redovnici, vlastitoj 
sestri Luzi, piše: 

„Draga žrtvo u Isusu Kristu, čista Božja ljubav neka vlada u našim srcima. Veoma sam 
zahvalan našem dobrom Bogu na milosti koju ti je udijelio da te je učinio savršenom žrtvom Isusa 
Krista, ljubimicom Presvetoga Sakramenta i nadoknadom za tolike zle kršćane i nevjerne svećenike. 
Koje li časti za tvoje tijelo da bude žrtvovano na nadnaravni način za vrijeme jednog sata klanjanja 
pred Presvetim. Koje li časti za tvoju dušu da obavlja na zemlji, bez užitka, bez spoznaje, bez 
svijetla, bez slave, u samoj tami vjere, ono što na nebu anđeli i sveti obavljaju s toliko užitka i 
svjetlosti. Koliku li slavu pribavlja mojemu Bogu vjerna klanjateljica na zemlji, ali se tako rijetko 
susreće, jer svi pa i najduhovniji, hoće da uživaju i gledaju, inače se dosađuju i sustaju. Pa ipak, 
sama vjera je dovoljna“ (PIS 19). 

Svetačka tradicija uči da duše doživljavaju suhoće koje nije uvijek posve providonosne. 
Moramo li se prepustiti duhovnoj suhoći? Da i ne. Da, ako smo vrlo velikodušni u Božjoj službi i 
ako ta suhoća u razmatranju nije znak nezadovoljstva našeg Učitelja. Ne, ako nas naše nevjernosti 
dovode do toga da se bojimo, da se naš Božanski Zaručnik ne može ili ne će sjediniti s nama tako 
dugo, dok hotimice podržavamo veze koje se njemu ne mile. Duhovni autori uče koji da imamo tri 
vrste suhoće: 

Tjelesna suhoća: Ova dolazi isključivo odatle što nam je život mlak, neumrtvljen, privezan 
na svjetske stvari, uz sjetilne užitke, uz neuredna čuvstva. Ukratko uz tjelesne strasti. Takav se 
čovjek slobodno odnosi prema dnevnom redu, šutnji, ljubavi, sabranosti, staleškim dužnostima, 
poslušnosti i prema samomu Bogu. Naravno da mu je teško u Božjoj prisutnosti, jer mu se čini da 
ne može disati u jednom tako čistom zraku, u jednom presvetom društvu, u kojem smo bez duha 
sinovske ljubavi smeteni i plašljivi. Lijek protiv toga je mrtvih svoje strasti, vježbati se gorljivije u 
nutarnjem životu, odricati se svojih čuvstava i uporno i s puno nade prenositi ta čuvstva od tijela na 
duh, od svijeta na Gospodina, našega Boga. Dakle lijek je: ispit savjesti, molitva, mrtvenje i 
pouzdanje. 

Duhovna suhoća: Ova dolazi isključivo odatle što nas Bog želi iskušati poniziti, očistiti. 
Čovjek mora iskreno činiti, što može. Ne smijemo imati svojevoljnog laganog grijeha. Niti ikakvih 
svojevoljnih navezanosti uz osjetilna dobra, radi kojih bi se otimali Bogu. Nema više ni neurednih 
želja i osjećaja, koji se podržavaju vidom. Nema ni žalosti što čovjek osjeća samoljublje. Brižno 
sprema svoje razmatranje, sabire se, ali to je uvijek ili ponajčešće uzalud. Ipak čovjek čuva iskrenu 
želju da služi Bogu i žrtvuje se u njegovoj službi. 

Ali nema volje za molitvu u određeno vrijeme. Vrijeme za razmatranje smatra dugim i 
osjeća mlitavost i dosadu teško govori sam, Bog ne odgovara. 

Lijek je strpljivost povezana s nadom i ljubavlju volje, duhovnom ljubavlju; čistoća srca, 
podržavanje uzvišenih misli, vjernost vježbama duhovnog života, molitva i pokora. Ova suhoća je 
škola Božjih prijatelja, apostola. 

Mješovita suhoća: Ovamo spada sve što ne možemo uvrstiti u dvije naprijed navedene 
kategorije a dolazi uslijed različitih uzroka, djelom tjelesnih, dijelom duhovnih,, dijelom 
svojevoljnih i nesvojevoljnih, slabost, bolest, teške obiteljske prilike, sredina. Ova suhoća, osobito 
sporadično i kroz neko vrijeme vrlo je česta kod osoba, čija velikodušnost u službi Božjoj nije još 
stvarna dobra volja i još ne dopire do dubokih žrtava, ustrajnosti, čistoća savjesti i pogleda, i 
radikalnog odricanja, koje bi nam pomoglo da brzo napredujemo u duhovnom životu. Uslijed 
ovakvog nepotpunog obraćenja čovjek ostaje u nekom nejasnom stanju. 

Ne zadovoljava se time, da odlučno odstrani neuredne privezanosti, nego ih mrtvi površno a 
da ih ne čupa, ne kida, i spali. Takav osjeća iskrenu želju da služi Bogu i da ga ljubi, ali nikako da 
zareže u živo meso i da se odrekne svakog užitka, osobito kad vidi da to sigurno ili očito nije grijeh. 
Radi, ali uvijek jako ljudski. Ostaje u magli s nikakvim ili vrlo površnim ispitima savjesti, Ispunja 
redovito ili gotovo redovito osrednji program duhovnog života. Lebdi između poziva na sjedinjenje 

s Bogom i interesa našeg sebeljublja i naših malih strasti. Ne zaboravlja na se, lako klone i padne u 
očaj. Ostaje ih se oslanja na samog sebe. 

Metode razmatranja 

Klasični nauk svetačke katoličke tradicije napominje važnost slijeđenja određene metode 
kod razmatranja. Da bismo dobro i uspješno razmatrali, moramo imati na pameti barem tri 
sljedeća uvjeta: upotrijebiti dobru metodu, obaviti ozbiljno pripravu, ustrajati u odluci i posebnom 
ispitivanju savjesti. Jednaka je obmana ne držati ništa do metode, kao i biti rob metode. Početnici 
koji nemaju iskustva, trebaju vođu u razmatranju koji će ih voditi za ruku, a upravo to su klasične 
metode. A kad postanemo vještiji u tom razgovoru s Bogom, naše će srce poželjeti da se slobodnije 
razgovara i izražava. Tada bi ga metoda sputavala. Treba, dakle, biti smion da se čovjek okoristi 
metodom ukoliko mu služi na dobro i da je ostavi kad mu postane zaprekom. Nije potrebno u 
jednom razmatranju izvesti sve čine koje predviđa stanovita metoda. Još je manje nužno izvoditi ih 
onim redom kako metoda predviđa. Metoda nam mora pametno pomoći, a ne sputavati našu 
slobodu. Najbolja metoda razmatranja je ona koju malo pomalo, sam vjernik oblikuje u molitvi na 
temeljima klasičnih metoda svetačke tradicije . 90 Ona će biti dobra, izvrsna, ako se prije toga dugo 
držalo temeljnih metoda; ako ta vaša, osobna metoda, donosi koristi. 

Na početku je potrebno odrediti predmet razmatranja koji može čvrsto zaokupiti maštu, a 
razumu dati mogućnost da ga raščlanjuje za vrijeme namijenjeno toj svetoj vježbi. 

Glavni dio razmatranja sastoji se od djelovanja triju moći. Pamćenje nas podsjeća odabranog 
predmeta razmatranja, predočuje postepeno duhu njegove različite dijelove. Razum ih promatra: 
istražuje okolnosti, uzroke, učinke, prosuđuje ih, uspoređuje i primjenjuje na sebe ono što mu može 
odgovarati, zaključuje što mora činiti, što izbjegavati. Volja, potaknuta razumskim razglabanjem, 
vlada se prema tim prosudbama: predbacuje sebi nemar, osjeća stid što se je do tada loše služila 
Božjim dobročinstvima, priznaje svoju nezahvalnost, moli oproštenje, potiče samu sebe da odsada 
živi načinom koji više odgovara dužnosti, stvara čvrste i velikodušne odluke i obnavlja one što ih je 
već prije stvorila. 

Završetak razmatranja sastoji se od molitava što ih upravljamo Gospodinu da nam odluke 
postanu plodne. Te se molitve nazivlju razgovorom, jer se tada osjećajno i s pouzdanjem 
razgovaramo s Isusom Kristom. Iznosimo mu razloge koji ga mogu potaći da nas usliša, a to su 
slava njegova Oca, ljubav kojom nas voli, cijena njegove krvi, veličina naših potreba. Možemo te 
molbe upraviti presvetom Trojstvu ili pojedinoj božanskoj Osobi. 

U svakom slučaju moramo nastojati da ove molbe budu protkane najdubljim poštovanjem 
što nam ga ulijeva Božanstvo. Dobro je uz to žarko zazvati pomoć i zagovor presvete Djevice, 
anđela i svetaca. Nadasve, nemojmo ništa tražiti od Boga a da to ne bude sjedinjeno s Isusom 
Kristom i po Isusu Kristu Njegovu Sinu, koji mu je jedini savršeno mio. Kad se obraćamo Isusu, 
uvijek zamolimo Marijin moćni zagovor. Česti zaziv presvete Djevice u našim molitvama oživljuje 
u nama pouzdanje i donosi nam mnogo milosti. 

Kada duša uroni u razmatranje, mora se toliko služiti razmišljanjem i razglabanjem koliko je 
potrebno da se volja pokrene. U tome je potreban razborit oprez da ne bismo zašli u beskrajna 
umovanja. Moramo se zadovoljiti malim brojem poticajnih misli. Dovoljno je da se zaustavimo na 
onima što smo ih pročitali ili čuli iz čitanja. Tada nastojmo da nas obuzmu. 

Popratimo ih razumnim činima vjere, razmislimo o svom vladanju, upitajmo se da li smo 
radili prema uputama tih istina i što ćemo u buduće poduzeti da im ostanemo vjerni. 

Djelovanje pamćenja i razuma mora se na tome zaustaviti. Bila bi velika pogreška previše 
umovati ili se odviše upuštati u istančana razglabanja. To bi više slabilo pobožnost nego je poticalo. 
Duša se ne hrani neplodnim mislima. Stoga, poslije nego smo razmatrali neke istine ili otajstva, 


89 G. Lercaro, Metodi di orazione mentale, Editrice Massimo, Milano, 1947. Autor donosi prikaz desetak glavnih 
metoda razmatranja iz katoličke svetačke tradicije. 

90 P. A. Monnier, nav. dj. str. 32-48. 

treba da volja proradi i zamijeni umovanje. Nije potrebno odviše uvjeravanja da smo dužni častiti 
Boga, zahvaljivati mu na dobročinstvima, biti pred njim skrušeni, moliti ga za oproštenje grijeha, 
iskreno se kajati, čvrsto odlučiti izbjegavati i najmanje svjesne grijehe, osobito one u koje češće 
upadamo. Ako drukčije postupamo, ako opteretimo svoj duh umovanjem i mnogo misli međusobno 
povežemo, tada se razmatranje izrodi u mučan i zamoran nauk i prestaje biti molitva. 

Potrebno je nadodati da u rasporedu razmatranja nema pravila. A i kad se držimo pravila, 
treba postupati jednostavno, izbjegavati pretjeranu stegu ili prisilu i ostati slobodna duha. Pravila se 
razmatranja postavljaju kako odgovara većini vjernika u najopćenitijim okolnostima. No kad se radi 
o onomu što se zbiva u nutrini duše, tada nikakav propis nije obaveza. Duh Sveti je, naime, vođa 
duše. On ima bezbroj različitih putova kojima je vodi. Ne smiju se zbog lagodnosti ili mlakosti 
zabaciti izložena pravila za plodno obavljanje razmatranja. No slobodno je upotrijebiti i drugi način 
ako nas više privlači ili ako je na korist našem napredovanju. 

U vježbi razmatranja djelovanje milosti obično je rjeđe i manje osjetljivo nego u ostalim 
stupnjevima nutarnje molitve. No ako se osjeti utjecaj milosti, treba mu spremno odgovoriti. Može 
nam, npr., biti pruženo posebno svjetlo kojim ćemo bolje spoznati neku vjersku istinu (koja tog časa 
nije predmet našeg razmatranja) ili nam je neka Isusova izreka zasjala jasnije i snažnije, možemo 
odjednom biti ponukani da pobudimo izvjesna pobožna čuvstva ili da velikodušno stvorimo neke 
odluke na koje smo se prije mučno odlučivali. 

U tim slučajevima shvatimo da su to dragocjeni učinci milosti, da sam Bog govori našem 
srcu. Moramo tada, dakako, prestati s razlaganjima kako bismo Boga slušali i pripravno otvorili 
srce njegovim svetim nadahnućima. 

Metoda razmatranja francuske škole 

Kardinal de Berulle je utemeljitelj francuske škole duhovnosti iz koje će izići veliki sveci 
kao što su sv. Vinko Paulski, sv. Ivan Eudes, sv. Ivan Batista de la Sale, sv. Ljudevit Marija 
Grignon Montforski, sv. Margareta Marija Alacoque. Uvođenje u molitvu, poglavito meditaciju, 
drugi je pedagoški naglasak ove škole duhovnosti sve do razrađivanja praktične metode koju ćemo 
dolje prikazati. Naglašeno je i štovanje Božje riječi i euharistije do te mjere da je za predstavnike 
francuske škole duhovnosti Biblija prvi izvor njihova nauka i glavna knjiga molitve, a meditacije, 
molitve i tekstovi posvećeni euharistijskom otajstvu jedinstvene su ljepote, što je upečatljivo i u 
spisima sv. Ljudevita. 

De Berulle je jako naglašavao važnost duhovnoga vodstva, a njegovi su sljedbenici to 
jednodušno prihvatili. Dosta je citirati samo jednu njegovu izreku: „Voditi jednu dušu je voditi 
jedan svijet.“ 

Teološka će promišljanja prožimati duhovnost francuske škole sve do razrađivanja praktične 
metode meditacije koja ima za zadaću oblikovati stil življenja duhovnosti u svakodnevici tipično za 
tu školu duhovnosti. Način meditacije i pristupa Božjem otajstvu u molitvi postupno vodi dušu do 
oblikovanja jednoga stila duhovnoga života koji se očituje u spisima i svakodnevnom životu. 

Sulpicijanac, pater A. Tanquerey, 91 govoreći da metoda razmatranja dolazi od de Bćrulla, 
Oliera i Tronsona, koji je bio poglavar upravo u vrijeme kada je u Sv. Sulpiciju boravio sv. 
Ljudevit, sažeo je taj način meditacije ovako: 

Priprava za razmatranje: Kod razmatranja ili meditacije uvijek imamo pripravu, i to daljnju, 
bližu i neposrednu. Daljnja je priprava za razmatranje u biti trajni napor da uskladimo svoj život s 
evanđeljem po mrtvenju, obraćenju, sabranosti, poniznosti itd. To su preduvjeti za dobro obavljeno 
razmatranje koje je na početku nesavršeno, a zatim se kreposti sve više ukorjenjuju u duši kako 
napreduje u meditaciji. 

Bliža se priprava sastoji u tome da prije razmatranja čitamo ili slušamo o predmetu o kojem želimo 
razmatrati. Na tu temu treba misliti, buditi u srcu čuvstva i osjećaje koji su s time u skladu. Potruditi 


91 A. Tanquerey, Compendio di teologia ascetica e mistica , Rim, 1927., str. 438-443. 

se oko razmatranja gorljivo, pouzdano, ponizno, želeći ljubiti Boga, slaviti ga i postati bolji 
kršćanin. Tako duša postaje spremna za razgovor s Bogom. 

Neposredna priprava, koja je početak razmatranja, sastoji se u tome da se stavimo u Božju 
prisutnost, da postanemo svjesni Božje prisutnosti koju nalazimo posvuda, a na poseban način u 
našem srcu i u presvetomu oltarskom sakramentu. Dobro je učiniti čin poniznosti pred Bogom, 
zazvati Duha Svetoga imajući svijest da sami ne možemo moliti kako treba, tražiti zagovor Majke 
Božje, sv. Josipa ili kojega drugog sveca. 

Korpus (glavni dio) razmatranja: Ideja vodilja je naša privrženost, naše ucjepljenje u osobu 
Isusa Krista da tako Bogu dostojno iskažemo dužne čine štovanja, klanjanja i slave. Tri su bitna 
čina u ovoj metodi razmatranja: 

Klanjanje (Isus pred očima) 

- Razmatranjem promatramo neko Božje savršenstvo (mudrost, ljubav, pravednost, sveprisutnost) 
ili neku krepost Isusa Krista (uzimajući za meditaciju tekstove Evanđelja promatramo, na primjer, 
Isusovu ljubav prema siromasima, milosrđe kod opraštanja grijeha, mudrost i blagost u odnosu s 
ljudima, predanje u volju Božju u Getsemanskom vrtu, strpljenje i ljubav na križu). 

- Iskazujemo čine klanjanja, divljenja, zahvaljivanja, radosti i žalosti. 

Sjedinjenje (Isus u srcu) 

- Trebamo postati svjesni da su i nama potrebne i korisne Isusove kreposti o kojima razmatramo. 

- U svjetlu razmatrane kreposti promotrimo svoj život s osjećajem kajanja za prošlost, nedostojnosti 
u sadašnjem trenutku i želji da ubuduće budemo što suobličeniji Isusu Kristu. 

- Moliti Boga za krepost o kojoj smo razmišljali. Posebno da postanemo dionici kreposti Isusa 
Krista o kojoj razmišljamo. Ako razmatramo o Isusu u Getsemanskom vrtu i o kreposti poniznosti i 
predanja u volju Božju, molimo zazivom: Neka milost otajstva muke Isusove u Getsemanskom vrtu 
siđe u moju dušu i učini je doista poniznom, dionicom Isusove poniznosti. 

- Nakon toga treba moliti i za druge potrebe Crkve te za osobe za koje smo dužni moliti. 

Sudjelovanje (Isus u našem djelovanju) i odluke 

- Pod utjecajem milosti odlučimo se vježbati u kreposti o kojoj razmišljamo donoseći barem jednu 
kon kr etnu odluku vezanu uz to koju ćemo nastojati provesti u djelo tijekom dana (na primjer, biti 
strpljiv prema nekoj osobi ili u nekoj situaciji). 

- Obnoviti odluku kod ispitivanja savjesti i vidjeti jesmo lije ostvarili. 

Molitva prošnje 

- Treba s pouzdanjem moliti Boga za pojedine stvari, osobe ili za velike potrebe Crkve (misije, 
obraćenje grešnika, umiruće, duše u čistilištu). 

Zaključak: Zahvaliti Bogu za tolike primljene milosti, zamoliti ga oproštenje za pogreške i 
nemarnosti u ovoj vježbi, moliti ga da blagoslovi naše odluke za danas, čitav život i naš smrtni čas, 
napraviti kratku duhovnu misao - kiticu za taj dan, tj. izabrati misli koje su nas jače zaokupile i 
sjetiti ih se tijekom dana, sve povjeriti Majci Božjoj moleći: Pod tvoju se obranu utječemo... 

Značajke i duhovna korist od ove metode razmatranja su: rast, napor i napredak u duhovnom 
životu prema ovoj metodi razmatranja nije prvenstveno traženje moralnih i evanđeoskih kreposti, 
nego se sažimlje u ucjepljenje u osobu i kreposti Isusa Krista. Tako na primjer naglasak nije toliko 
na traženju i naporu rasta u poniznosti, koliko na traženju i nastojanju da se bude sudionik Kristove 
poniznosti. Isto tako vidimo da ova metoda meditacije vodi osobu do distanciranja od sama sebe u 
duhovnom životu jer su sve osobne potrebe i molitve za dobro Crkve i svijeta u drugom planu u 
odnosu na suobličenje Isusu Kristu. 

Druge škole duhovnosti i načini meditacije više naglašavaju i opisuju duhovno-psihološki doživljaj 
u molitvi, ili stanje u vlastitoj duši na putu duhovnoga rasta, ili općenito vrijednost pojedinih 
kreposti za duhovni život i rast. 

Karmelska metoda razmatranja 

Duša surađuje u oblikovanju svoje nutrine i usvajanja pojedine duhovnosti nastojeći pri 
razmatranju usvajati stil duhovnoga života i nutrine sukladan pojedinoj školi duhovnoga života. Još 
od početaka karmelski su autori “ u praksi iskušavah i poučavali metodu razmatranja koja je 
prikladna za njihovu školu duhovnosti, poglavito za početnike. U toj metodi, kao i svim drugim, 
imamo različite dijelove razmatranja na kojima se treba zadržavati slijedeći taj raspored, a poglavito 
su naglašavali da se treba duže zadržati u uvodnom dijelu (sabiranje u Božjoj prisutnosti) i 
središnjem (samo razmatranje). 

Priprava za razmatranje 

Ne može se duša staviti u kontakt s Bogom praveći nagle prijelaze iz rastresenosti na 
razgovor s Bogom. Treba se pripraviti za molitvu. Daljnja je priprava za razmatranje u biti trajni 
napor da uskladimo svoj život s evanđeljem po mrtvenju, obraćenju, sabranosti, poniznosti itd. Ne 
dopustiti da zle i beskorisne misli zaokupljaju dušu i trajno živjeti u želji za postizanjem svetosti. 

Neposredna se priprava za razmatranje sastoji u tome da se duša počne sabirati u miru 
stavljajući se u Božju prisutnost klanjajući mu se, prikazujući mu svoje siromaštvo, grijehe, 
ništavilo, svjesni beskrajne Božje ljubavi, na primjer govoreći: Gospodine, vjerujem da si ovdje i da 
želiš razgovarati sa mnom. 

Čitanje 

Osoba treba naći neku knjigu ili poglavlje, predmet koji pomaže moliti. Najbolje je za to 
koristiti Bibliju ili neki drugi tekst koji pomaže moliti. U nekim slučajevima to može biti i neka 
slika koja priziva otajstvo koje se želi razmatrati ili predstavlja Isusa i Mariju. 

Čitanje može biti potpomognuto i sjećanjem na neke istine vjere o kojima se želi razmatrati. Dobro 
je za predmet razmatranja izabrati neki predmet koji odgovara našoj duhovnoj situaciji (stanju duše, 
iskustvu koje proživljavamo, liturgijskom vremenu u godini, posebnim događajima u koje smo 
upleteni...). 

Čitanje ili drugi poticaj na razmatranje koje smo spomenuli treba polagano obavljati u 
ozračju Božje prisutnosti nastojeći shvatiti što nam Bog želi reći kako bismo ga bolje upoznali i 
uzljubili. Čitanje ne treba voditi radoznalosti, nego treba trajati toliko dugo dok molitelj ne dobije 
dovoljno materijala za molitvu koji mu u srcu upali iskru pobožnosti ili ljubavi prema Bogu i 
njegovim darovima. Čitanju se može ponovno vratiti tijekom razmatranja kada duša primijeti da je 
rastresena kako bi si posvijestila predmet razgovora s Bogom. 

Umjesto čitanja može se moliti i neka usmena molitva Očenaš, Zdravo, Marijo koje treba polagano 
moliti razmišljajući o riječima koje se izgovaraju. 

Razmatanje 

Gotovo sve vrijeme molitve treba provesti u ovomu trećem dijelu metode. Samo on bi 
mogao biti dostatan i u sebi bi mogao sadržavati sve druge dijelove, a to će se i dogoditi s 
vremenom kada duša poraste u bliskosti s Gospodinom i stekne molitvenu naviku razmatranja. Evo 
opisa ovoga glavnog dijela molitve. 

Počinje se s maštom kako bi se u sebi predstavilo otajstvo o kome se želi razmatrati, na 
primjer događaj iz evanđelja, usredotočiti se na Isusovu osobu. Ova vježba može poslužiti duši da 
zaustavi maštu koja luta. Ne treba se dugo na ovom zadržavati niti pasti u maštarenja. Važno je da 


92 Ovaj sažetak karmelske metode razmatranja preuzimamo od A. Sicari, cit. dj., str. 153-157 i G. Lercaro, Metodi di 
orazione mentole , Editrice Massimo, Milano, 1947., str. 195-218. 

si duša predstavi Isusa i da budemo u njegovoj prisutnosti (on gleda mene, ja gledam njega, slušam 
njega koji mi govori i uživim se u događaj koji sam sada pročitao). 

Zatim se treba zadržati na razmišljanju o otajstvu koje želimo razmatrati, i to toliko vremena 
da se shvati Božja ljubav posvjedočena i ono što on želi od mene. 

Na kraju se duša dugo zadržava u „ljubaznu razgovoru“ s Bogom koji je samo srce molitve. 
Treba osluškivati Gospodina, dopustiti mu da nam govori i njemu govoriti. Ne treba pustiti mašti da 
radi, nego se truditi shvatiti što on želi na temelju riječi koje razmatramo. Treba nastojati čuti te 
riječi s njegovih usta kao nama rečene, držati Gospodina pred sobom u vjeri daje uistinu prisutan te 
da on vodi razgovor s nama. S naše strane trebamo mu kazati na sve načine da ga ljubimo i želimo 
kušati njegovu ljubav. Malo-pomalo ovo što nam na početku može izgledati kao naše umišljanje 
pročistit će se, a u razgovoru neće trebati puno riječi, pojednostavit će se u ljubeznoj pažnji duše 
koja ima dva pokreta: ljubiti i biti ljubljen. 

Zahvala 

Od ovoga trenutka nadalje razlikovanje dijelova razmatranja samo je formalno u smislu da 
je sve što slijedi tijekom razmatranja dio ljubazna razgovora s Bogom. Ipak, razlikujemo ove 
dijelove da posvijestimo što ne treba nikada zaboraviti u razgovoru ljubavi s Bogom. U prvom redu 
to je zahvalnost za sve darove koje nam je darovao i daruje te mu zahvaljujemo i na vremenu koje 
smo mogli s njime provesti. A zahvalnost sama po sebi, ako je uistinu proživljena, prerasta u slavu i 
pohvalu Boga za ono što on jest i što čini. 

Prikazanje 

Razgovor ljubavi po svojoj naravi teži samo darivanju. Bogu je najdraži dar samih sebe koji 
mu prikazujemo, zbog toga je to vrhunac molitve. Prikazanje se prvenstveno sastoji od toga da 
odlučimo uvijek i u svemu vršiti njegovu volju, birajući u životu ono što je njemu po volji. Bit će 
uvijek jako korisno povezati ovo prikazanje s posebnim činom ili djelom što svjedoči istinu našega 
prikazanja, s odlukom da ćemo Bogu nešto dati, učiniti, što će naš život u svakodnevici više 
usmjeriti na njega samoga. A i svaki puta kada se duša bude vraćala na molitvu, izvršila ili ne svoju 
odluku, to će biti dio novoga razgovora s Gospodinom. 

Prošnja 

Ljubezni razgovor s Gospodinom ne može završiti prije negoli zamolimo Gospodina za ono 
što nam je na srcu. A treba paziti da nam njegovi interesi budu važniji od naših i u molitvi prošnje. 
Bog želi da ga molimo za milosti koje su nam potrebne u predanju u volju Božju da će nam dati ono 
što nam je korisno ako odmah i ne udijeli ono što tražimo. 

Ostaju još dva problema koja treba naglasiti 

Nastojati zadržati ozračje molitve tijekom cijeloga dana, gledati očima vjere ono što nam se 
događa u danu, može biti korisno prozivati u duhu neku misao iz meditacije i uzdizati duh Bogu. 

Shvatiti da svaki čin molitve nužno teži prema tome da sav naš život postane molitva. 

Isusovačke ignacijanske metode razmatranja 93 

Ignacije Lojolski, osim što je osnivač Družbe Isusove, koja je osnovana 27. rujna 1540, 
također je i njezin duhovni otac. Kao osnivač Reda napisao je Konstitucije Družbe Isusove, a kao 
njezin duhovni otac napisao je knjižicu Duhovne vježbe. Duhovne vježbe škola su mislene molitve. 
U njima je Ignacije iznio vlastito iskustvo molitve na temelju Evanđelja i razne metode mislene 
molitve koje je naslijedio od tradicije. 

Sto se pak tiče metoda mislene molitve, Ignacije smatra da su potrebne u prvom redu 
početnicima u duhovnom životu. No one mogu koristiti svima naročito u nekim razdobljima 


93 Prikaz ignacijanskih metoda razmatranja je doslovno preuzet iz članka R. Prkačin, Sv.Igancije Lojolski kao učitelj 
molitve. 

vjerskog života, npr. u kušnjama, u upornim rastresenostima, u velikoj zaposlenosti... Metode 
mislene molitve pomažu da se učini koliko se može. Kad se pak stekne veća lakoća u molitvi, onda 
ne treba da se sapinjemo određenim metodama. Zapravo vlastito iskustvo molitve treba da svakoga 
dovede do osobnog načina mislene molitve koji mu najviše odgovara. Tako se i metode molitve 
mogu mijenjati prema potrebi. 

Za svaki je način molitve potrebna priprava. To je posebno potrebno za mislenu molitvu. 
Htjeti razmatrati bez ikakve priprave, to bi značilo Boga kušati. Priprava pak za mislenu molitvu 
uključuje više elemenata. 

U daljnju pripravu za razmišljanje o vjerskim istinama ulazi način života i rada dotične 
osobe. Treba, naime, tako živjeti da se omogućuje razvoj vjerskih i kršćanskih vrijednosti. Jedino je 
vjersko ozračje kadro stvoriti uvjete za mislenu molitvu. Teško opterećena savjest velika je zapreka 
mislenoj molitvi. Razmišljanje koje je utemeljeno na vjeri, nadi i ljubavi nije spojivo s teško 
opterećenom savješću. Zato borba za čistoću vlastite savjesti ima veliku važnost u ostvarenju 
mislene molitve. 

Postupno oslobađanje od sebičnosti i smanjivanje neurednih navezanosti neobično 
pripomažu mislenoj molitvi. U duhovnom je životu, naime, svladavanje sebičnosti i neurednosti 
korisnije od samih tjelesnih svladavanja ili samo izmoljenih molitava. "Svatko neka, naime, pamti 
da će u svim duhovnim stvarima toliko napredovati koliko se bude odrekao ljubavi prema samom 
sebi, svoje vlastite volje i koristi" (Dv 189). Tko god uspijeva zadržati gospodstvo nad svojim 
strastima i neurednostima, tome neće biti teško započeti mislenu molitvu i ustrajati u njoj. 

Usto je veoma korisno predviđati vrijeme za mislenu molitvu prema osobnim 
mogućnostima. Mislena molitva iziskuje spremnu žrtvu određenog vremena. U bližu pripravu za 
mislenu molitvu ubrajamo, prije svega, spremanje predmeta za vjersko razmišljanje. Potrebno je 
naći pa pročitati, slušati ili napisati u petnaestak minuta, ono o čemu se želi s vjerom razmišljati, 
promatrati ili ispitivati savjest. To se može učiniti osobno ili zajednički. To je potrebno za sve 
metode mislene molitve. 

Predmet razmišljanja može biti tekst iz Svetog pisma, iz neke duhovne knjige, iz vlastitog 
iskustva koje se ukratko pribilježi. Korisno je izabrani predmet razdijeliti na nekoliko dijelova. To 
pripomaže samoj mišićnoj mobUvi. 

Neposredna je priprava ulaženje u samu mislenu molitvu. Ignacije je označuje s pred 
vježbama, dok je sama mislena molitva duhovna vježba. Pred vježbe žele raspoložiti za susret u 
vjeri s Bogom. Valja zauzeti i prikladan položaj tijela za molitvu (Dv 76). 

Prvi je čin neposredne priprave da se činom vjere zakratko prenese u Božju nazočnost i da 
mu se u duhu pokloni. Zatim se izmoli pripravna molitva: "Molim te, Gospodine, da moje nakane, 
čini i djela budu upravljena samo na službu i proslavu tvoga božanskog Veličanstva" (Dv 46). 

Tim ili sličnim riječima izriče se temeljna istina da je molitva susret s Bogom i jedino u 
službi Boga. Drugi su čin neposredne priprave pred vježbe. One su važne za razmatranje i dobro ih 
je uvijek spremiti u skladu s predmetom. Ignacije spominje dvije pred vježbe u redovnim 
razmatranjima: 

1. Da se maštom smjesti predmet molitve u mjesto događanja ili da se događaj prenese u 
sadašnjost, ako je riječ o predmetu koji je vidljiv, npr. hram u kojem se nalazio Isus. Pri 
razmišljanju o nevidljivu predmetu, npr. o grijehu, smještaj će predmeta molitve biti u tome da se 
maštom predstave simboli, znakovi ili slike za dotični predmet (Dv 47). Cilj je te pred vježbe da se 
osoba cjelovito zaokupi. 

2. Da se traži od Boga ono što se hoće i želi postići iz dotičnog razmišljanja. Milost za koju 
se moli ovisna je o predmetu same molitve (Dv 48).Tri pak pred vježbe Ignacije daje u 
promatranjima događaja o životu Isusovu: 

a. Dozivanje u pamet "povijesti" događaja iz života Kristova koji se želi promatrati (Dv 

102 ). 

b. Smještaj evanđeoske tajne uz pomoć mašte u mjesto događanja (Dv 103). 

c. Molitva za ono što se želi postići, za milost koja je ovisna o predmetu samog promatranja. 
Redovito se moli za spoznaju, nasljedovanje i ljubav Isusa Krista (Dv 104). 

Metoda razmatranje s pomoću triju duševnih moći 

Najčešća metoda mislene molitve je razmatranje s pomoću triju "duševnih moći": pamćenja, 
razuma i volje. Takva molitva bila je običajna u kršćanskoj tradiciji. Već ju je poznavao Sv. 
Augustin, koji je u moćima duše vidio neku "sliku Trojstva". 

Ta metoda mislene molitve, prema Ignaciju, uključuje: pripravnu molitvu, dvije pred vježbe, 
samo razmatranje ijedan "razgovor". 

U razmatranje se ulazi tako da se na svaki dio pripremljenog predmeta primjene moći duše. 
Sve moći zapravo djeluju složno u svakoj točki željenog predmeta. Samo je na početku razmatranja 
pamćenje više na djelu, pa iza njega razum, ali volja radi stalno. 

Volja nalaže pamćenju da iznese što zna o dotičnoj istini. Tada se ono spremljeno može 
pročitati ili se možemo podsjetiti iz knjige. Samo iznošenje istine neće biti bez javljanja nekih 
sklonosti prema vjerskoj istini. 

Razum razmatra predstavljeni predmet pod utjecajem volje. On dijeli vjerske pojmove, pravi 
usporedbe i zaključuje. Ignaciju je mnogo vrednije ono što osoba nalazi sama, svojom naravi ili 
prosvjetljenjem nego što dobije spremljeno. Tek osobnim raščlanjenjem predmeta otkriva se istina 
"iznutra". "Ne zasićuje, naime, i ne zadovoljava dušu obilje znanja, već unutarnje kušanje i 
proživljavanje stvari" (Dv 2). To "kušanje" ne uključuje nužno osjećanje jer se odvija na području 
razuma. Ta osobna i nutarnja spoznaja zapravo je čin vjere, uz koju se prianja i u kojoj milost 
olakšava neke postupke. 

Djelovanjem razuma u volji se rađaju čuvstva i sklonosti. U njoj nastaju razni čini: divljenje, 
poklon, hvala, slava, skrušenost, sućut, vjera, ljubav,... Ako molitva postane prožeta tim pokretima 
duše, pa čini razuma ustupe mjesto pokretima volje, tada se odvija afektivna molitva. Molitva je pak 
diskurzivna dokle god čini razuma imaju prednost. 

No probuđena čuvstva i pokreti volje nisu svrha molitve. Oni treba da vode djelu. Ima se 
"ubrati neki plod" (Dv 123), primijeniti spoznatu istinu na život. To može biti neka odluka ili 
učvršćenje neke odluke, promjena stava ili njegovo potvrđivanje,... što ovisi o činima razuma i 
volje. No volja posebno traži primjenu spoznane istine. Ona ima posljednju riječ u razmatranju. 
Tako je zapravo molitva više djelo volje nego razuma, više je djelo prakse nego teorije. 

Razmatranje se završava "razgovorom", koji se obavlja u posljednjih desetak minuta 
molitve. Govori se "kao kad govori npr. prijatelj s prijateljem, pa sad moli neku milost, sada 
priznaje svoju krivnju u nečem, sad pak iznosi svoje potrebe i pita za savjet" (Dv 54). Razgovara se 
o meditiranom predmetu i traži pomoć za ostvarenje spoznate odluke od nebeskog Oca, Krista, 
Blažene Djevice Marije ili svetaca. 

Ignacije nekad preporučuje "trostruki razgovor" kad je predmet razmatranja posebno važan. 
Taj se "razgovor" čini tako da se tražena milost najprije iznese Blaženoj Djevici Mariji i izmoli 
Zdravo Marija; zatim se ista milost traži od Isusa Krista i izmoli se Dušo Kristova; konačno se ista 
milost zamoli od nebeskog Oca i završi se Očenašem (Dv 63). 

Razmatranje se pomoću triju duševnih moći redovito završava usmenom molitvom Očenaša 
ili nekom drugom usmenom molitvom. 

Ta metoda molitve nije izvještačen ili krut način razmatranja, jer je sve otvoreno pojednostavnjenju 
u ljubavi prema Bogu i bližnjemu. Raspredanje i raščlanjivanje ustupa mjesto sklonostima. U 
procesu molitve od diskurzivnog se načina, u kojemu prevladava razum, prelazi na afektivni način, 
kada prevladavaju volja i srce. Molitva je pak više u srcu nego u umovanju. 

Metoda promatranja 

Promatranje ili stečena kontemplacija je metoda mislene molitve koju Ignacije posebno 
ističe. Njezin su predmet redovito otajstva iz Kristova života, u kojima se promatraju "osobe", 
njihove "riječi" i "djela" (Dv 106-108). 

Sama metoda molitve uključuje: pripravnu molitvu, tri pred vježbe, promatranje otajstva i 
jedan "razgovor". 

Promatranje dotičnog otajstva, tj. jedno gledanje osoba, slušanje riječi i motrenje djela u tom 
otajstvu, ima vise smisao u divljenju nego u umovanju, koje međutim nije isključeno. Tako bi se 
npr. mogle primjeniti i duševne moći na osobe, riječi i djela dotičnog otajstva iz Isusova života, no i 
tada bi prevladali čini volje i srca. Proces promatranja postupno posve prelazi u čine klanjanja, 
štovanja, vjere, nade, ljubavi, prikazivanja, skrušenosti... Svi ti čini volje osvjetljuju ono što se ima 
činiti. 

Promatranje otajstva iz Kristova života uvodi preko "povijesnog" događaja u spoznaju i 
povijesnog i slavnog Krista. To je put za "nutarnju" spoznaju Krista, da ga se više uzljubi i 
nasljeduje (Dv 104). Otajstva Kristova života postaju nad vremenska i spasonosna u povijesti 
spasenja, jer je Krist znao za koga je izvršio otajstvena djela. Vjera pak pomaže otkriti vlastito 
mjesto u otajstvima Kristova života i sudjelovati u njihovoj aktivnoj djelotvornosti. 

Iako su povijesna otajstva Kristova života prošlost, ona povezuju sa zemaljskim i nebeskim 
Kristom, koji je nazočan u svom Mističnom tijelu. Nazočnost Isusa Krista postaje aktualna 
primjenom njegovih zasluga i nekrvnom žrtvom mise, koja uključuje otajstva Kristova života. Dok 
je na Kalvariji trpio Krist osobno i kao glava Mističnog tijela koje je Crkva, ostala je aktualna 
potreba da trpe i članovi Mističnog tijela. I u njima se otajstva Kristova života imaju aktualizirati. U 
tom smislu kaže Sv. Pavao: "Tako u svom tijelu dopunjani što nedostaje Kristovim mukama" (Kol 
1, 24). 

Unutarnja pak spoznaja Isusa Krista, koja se postiže otajstvima života Kristova, 
preobražava. Ona povezuje s Kristom u trpljenju i u slavi, s Kristom koji je vrelo svih milosti. 
Ujedno vodi do ljubavi prema Isusu Kristu i nasljedovanju njegova primjera. 

Promatranje, kao osobna i mislena molitva, završava se u posljednjih desetak minuta 
"razgovorom". Redovito se vodi s Kristom, koji je prisutan u evanđeoskim otajstvima. Molitva se 
završava usmenom molitvom. 

Promatranje kao metoda mislene molitve je afektivna molitva. U procesu molitve, naime, 
čini volje posve preuzimaju prvenstvo. Njima se povećava svjetlo u duši o onome što treba činiti. 
Tako ta metoda molitve pripada putu prosvjetljenja. 

Metoda ponavljanja 

Česta je metoda mislene molitve koju Ignacije preporučuje ponavljanje već obavljene 
molitve (Dv 62). Ona uključuje: običnu pripravnu molitvu, pred vježbe u skladu s prethodnom 
molitvom, molitvu ponavljanja i "razgovor" (Dv 113). 

Molitva ponavljanja sadrži redovito vraćanje na neki dio prijašnjeg načina molitve. To može 
biti neki dio gdje se doživjela veća duhovna utjeha ili duhovna suša; dio prijašnje molitve gdje se 
dublje doživjelo duhovne pokrete i želi se osobnije na njih odgovoriti; točka prijašnjeg načina 
molitve koja je bila mutna i nejasna, pa se želi problem osvijetliti i razbistriti; neki dio obavljene 
molitve u kojemu se doživjelo duhovno prosvjetljenje; vraćanje na postupak osoba, njihovih riječi i 
dijela u prijašnjem promatranju i drugo. 

U ponavljanju se osoba redovito odmah usmjeruje na ono glavno, imajući u vidu prijašnju 
molitvu. Ulazi se u bit stvari da bi se dublje spoznalo i jače voljom usvojilo. 

Ponavljanje kao molitva završava "razgovorom", koji ovisi o samom predmetu molitve. Sve 
se završava usmenom molitvom. Čini volje preuzimaju prvenstvo u procesu molitve ponavljanja. 
Ona je pojednostavljena afektivna molitva. Kao takva vrlo je praktična za produbljenje i osobnije 
usvajanje pojedinih vjerskih istina. 

Metoda primjene sjetila 

Primjena sjetila je mislena molitva uz pomoć mašte. Ona se posebno nadovezuje na način 
molitve promatranja jer se i u njoj promatraju osobe, riječi i djela. Ignacije ju je preuzeo iz tradicije. 
Ta metoda sadrži: pripravnu molitvu, pred vježbe, (ovisne o predmetu molitve), molitvu uz 
primjenu sjetila i "razgovor" (Dv 65). 

Molitva se odvija primjenom sjetila na izabrani predmet: "Očima mašte" valja "gledati 
osobe" i okolnosti u kojima se nalaze, te iz toga izvući neki duhovni plod; maštom "slušati" što 
osobe govore i što bi mogle govoriti, te to primijeniti na sebe i iz toga izvući neki duhovni plod; 
"mirisati" i "kušati" nešto od predmeta molitve, primijeniti na sebe i iz toga izvući duhovnu korist; 
"doticati" na neki način nešto od predmeta molitve i nastojati postići neki plod (Dv 122-125). 

Taj način molitve uvodi u nazočnost otajstva vjere i u prisutnost povijesti spasenja. Tako se 
maštom "gleda" i "sluša" ono što se dogodilo u prošlosti kao da je danas nazočno. Nakon slike u 
mašti, naime, slijedi jedan osjećaj nazočnosti: bilo da se prenosi maštom u otajstvo iz Isusova 
života, bilo da se ono unosi u vlastiti život, uvijek se povezuje s Kristom. A to obuhvaća cijelog 
čovjeka, njegovo promišljanje i osjetila. 

No kad se radi o "mirisu", "kušnji" i "doticanju", nadilazi se slika mašte. Ne radi se, naime, 
o vanjskom osjetilu, nego o nutarnjoj spoznaji predmeta koja se postiže uz pomoć milosti. Radi se o 
neposrednoj povezanosti s Bogom, koja se može uz djelovanje milosti doživjeti, no može se 
predstaviti jedino slikom "duhovnih sjetila". Ona pak ne predstavljaju posebne moći nego posebne 
spoznaje duše koje nadilaze maštu i osjetila. Taj se nauk temelji na Svetom pismu. "Sine moj, čuj 
moju mudrost, prigni uho mojoj razboritosti, da sačuvaš oprez, da ti usne zadrže znanje" (Izr 5,1-2). 

Tako se nutarnja spoznaja izriče slikama osjetila. "A ipak je hrana za odrasle, za one koji 
navikom imaju uvježbana osjetila za razlikovanje dobra od zla" (Hb 5,14). Na taj način Bog daje 
čovjeku koji ima vjere i ljubavi unutarnje razumijevanje za Božju riječ, koje je slično osjetnom 
slušanju. 

Molitva je primjenom sjetila stalno otvorena prema Bogu i pravo je polazište za sjedinjenje s 
njime u "neposrednom susretu duše s Bogom" (Dv 15). Njome se nadilazi ono što je osjetno u 
otajstvu vjere i poima ono koje povezuje Boga i dušu. Proces te molitve odvija se kao jednostavna 
prisutnost Isusa Krista u povijesti spasenja. 

Na kraju tog načina mislene molitve potrebno je imati osobni "razgovor". On ovisi o 
predmetu same molitve. Sve se završava usmenom molitvom. 

Metoda molitve primjene sjetila je molitva jednostavnosti. Njome se jednostavno prisustvuje tajni 
Isusa Krista u jednoj cjelini. Po sebi ona nije lak način molitve nego je usvajanje onoga što je Isus 
činio i dublja je nazočnost u otajstvu Isusa Krista. Ta metoda pretpostavlja da se osoba već udubila 
u vjersku istinu i uputila prema mističnoj molitvi, koja se može izraziti samo metaforičkim jezikom. 

I na kraju valja napomenuti da i kod same molitve razmatanja događa se rast i razvoj same 
ove molitve. Kod razmatranja osoba razmišlja o istinama vjere, ali nutarnji čini koje čini u molitvi 
su različiti. Treba činiti čine poniznosti pred Bogom, vjere, ufanja, ljubavi, kajanja te osluškivati 
poticaje i nadahnuća Duha Svetoga. Koliko više raste duhovni život, duša se čisti to se odražava i u 
molitvi razmatranja. Duša se distancira od neurednih navezanosti, nastoji često tijekom dana 
podizati svoj duh i misliti na Boga, prikazuje svoj posao Bogu kao molitvu, želi mu služiti cijelim 
svojim bićem. Pokazuje i dokazuje da je vjerna u molitvenom životu jer ne odustaje od molitve 
usprkos napora i poteškoća na koje pri tome nailazi. 

Sve više prevladava želja da se volja s uobliči volji Božjoj i čin ljubavi prema Bogu koji 
postaje i čuvstveni. Tako se meditacija pojednostavljuje i postaje čin duhovnog zajedništva, prema 
onoj zgodi iz života sv. Arškog župnika kad se zadržavao pred presvetim dugo vremena i na kraju 
kazao da nije ništa radio u molitvi nego daje on gledao Isusa a Isus gledao njega. 

Razmisli! Kak\>o je moje iskustvo razmatranja? Znadeš li se pozitivno nositi s poteškoćama u 
molitvi? Jesi li ustrajan u razmatranju usprkos rastresenosti, nutarnjih poteškoća i suhoće? Koji su 
učinci razmatranja u mom duhovnom iskustvu? Koristim li se pri razmatranju određenom 
metodom ? 

2. 7. Marijanska duhovnost 


Crkva je oduvijek poticala vjernike na pravu i posebnu pobožnost Gospi koja se temelji na 
posebnom mjestu koje je Bog odredio za Mariju u povijesti spasenja i na njenoj suradnji s milošću 
tako da svaka autentična marijanska duhovnost nužno vodi do veće ljubavi prema Isusu, 
upoznavanja njega i opsluživanja njegovih riječi. 

Crkveni oci na Drugom vatikanskom saboru to su posebno naglasili: „Crkva s pravom štuje 
posebnim štovanjem Mariju, koja je po Božjoj milosti uzvišena posije Sina iznad svih anđela i ljudi 
kao presvetu Majku Božju, koja je imala dio u Kristovim otajstvima (...). Ovo štovanje kakvo je 
uvijek u Crkvi postojalo, iako je sasvim posebno, ipak se bitno razlikuje od pokonstvnenog štovanja 
koje se iskazuje utjelovljenoj Riječi jednako kao Ocu i Duhu Svetome, i njega upravo podupire. Jer 
različiti oblici pobožnosti prema Božjoj Majci, koje je Crkva odobrila u granicama zdrave i 
pravovjerne nauke (...) čine to da se, dok se Majka časti Sin pravo upoznaje, ljubi, slavi i da se vrše 
njegove zapovijedi“ (LG 66). 

Sv. Ljudevit Montfortski bolje od bilo koga drugog razrađuje marijansku duhovnost 94 koja 
je danas ponajviše papi sv. Ivanu Pavlu II, njegovu preuzimanju papinskog gesla Totus tuus - Sav 
tvoj od sv. Ljudevita i opetovanog preporučivanja posvete cijeloj Crkvi u brojnim papinskim 
dokumentima postala opće crvena baština. 

Motreći odnos Boga i Marije u povijesti spasenja, odmah uviđamo posebno i jedinstveno 
poslanje koje zauzima Djevica iz Nazareta u Očevu spasenjskom planu za ljude. Radi se o odluci 
Presvetog Trojstva da Marija postane Majkom utjelovljenog Sina Božjega, Isusa Krista. U skladu s 
tim poslanjem Ona je bila ispunjena svim potrebnim milostima i darovima tako da ju je Arkanđeo 
Gabrijel kod Utjelovljenja pozdravio riječima: Zdravo milosti puna, Gospodin je s Tobom (Lc 1,26- 
28). 

Marija u svojoj osobi predstavlja cijeli Božji narod koji prihvaća mesijansko obećanje, 
iščekivano kroz stoljeća. Bog Otac, po slobodnom Marijinom pristanku i djelu Duha Svetoga 
ispunja svoja obećanja i daruje svijetu Utjelovljenog Sina. Tako Bog, ponovno i definitvno, uzima 
svoje boravište u izabranom narodu po Mariji, koja je postala novi Božji Hram, novi kovčeg saveza 
i Božje svetohranište među ljudima. O tome sv. Ljudevit, rob ljubavi Isusa Krista u Mariji, tako 
zanosno piše: 

“Vječna Riječ, Vječna Mudrost velikom odlukom Presvetog Trojstva odlučila je postati 
čovjekom kako bi spasila izgubljenog čovjeka. S tom je odlukom, vjerojatno, upoznala i Adama, a 
starim je patrijarsima obećala, kako nam kaže Sv. Pismo, da će postati čovjekom kako bi otkupila 
svijet. “I zato su, žarkim molitvama, zazivali Mesiju da dođe - svi sveti ljudi staroga zavjeta kroz 
one četiri tisuće godina od postanka svijeta. Uzdisali su, plakali i vapili: Oblaci, daždite 
pravednika, o zemljo, nek iz tebe nikne Spasitelj ”(h 45, 8.). - “O Mudrosti, što si proizišla iz usta 
Svevišnjeg, dođi spasiti nas!”. 

Ali njihovi vapaji, njihove molitve i žrtve nisu bile dovoljno snažne da privuku Vječnu 
Mudrost, Božjega Sina, iz krila njegova Oca. Dizali su ruke prema nebu, no one su bile prekratke da 
dosegnu do Božjega prijestolja. Prikazivali su trajne žrtve, pa i žrtve svojih srdaca, ali ona nisu bila 
toliko dragocjena da zasluže primiti tu milost nad svim milostima. 

Konačno je došlo vrijeme spasenja, i Vječna Mudrost sama je sazdala sebi kuću (Izr 9,1.), 
boravište dostojno nje same. Ona je oblikovala božansku Mariju u krilu svete Ane uz veću radost 
nego kad je stvarala svjetove. Nemoguće je, sjedne strane, opisati to neizrecivo davanje Presvetog 
Trojstva tom divnom biću, a, s druge strane, ne može se sagledati vjernost toga bića kojom je ona 
odgovarala na milosti svoga Stvoritelja. 

Snažna bujica beskrajne Božje, dobrote nasilno zaustavljena zbog grijeha ljudi od postanka 
svijeta, opet je snažno proključala u svoj svojoj punini u srcu Marijinu. U svojoj velikodušnosti 


94 Za cjeloviti prikaz vidi. M. Sušac, Posveta Isusu Kristu po Mariji. Sustavni prikaz marijanske duhovnosti prema sv. 
Ljudevitu Montfortskome, KS, Zagreb, 2015. 

Vječna joj Mudrost daje sve one milosti koje bi primio Adam sa svim svojim potomcima, da je 
ostao u stanju prvotne pravednosti. Konačno, sva punina božanstva, kaže neki svetac, izlila se na 
Mariju u onoj mjeri u kojoj ju je to čisto stvorenje moglo primiti. 

O Marijo, remek-djelo Svevišnjega, divoto Vječne Mudrosti čudo. Božje svemogućnosti, 
bezdane milosti, sa svim svetima izjavljujem da nema nikoga osim Onoga koji te je stvorio, tko bi 
poznao svu visinu, širinu i dubinu milosti kojima te je obasuo!” (LJVM 104 -106) 

Božji izbor Marije je čisti dar Očeve ljubavi. Bog ostaje Bog, slobodan i neovisan u svojim 
planovima i djelovanju, dakle i u odnosu na Mariju. U biti autentična marijanska duhovnost, čiji je 
sv. Ljudevit Montforski, po papinim riječima, jedan od najvrsnijih predstavnika u Katoličkoj Crkvi, 
samo prepoznaje, u ljubavi kontemplira i prihvaća Marijinu ulogu u Božjem planu spasenja. Sa 
svoje strane Marija kao slobodno i odgovorno stvorenje u vjeri prihvaća svoju ulogu i s Bogom 
surađuje u ostvarenju njegovih djela i nauma. 

Duh Sveti, po ustima Elizabete, pohvali upravo tu Gospinu vjeru: Blažena ti što povjerova 
da će se ispuniti što ti je rečeno od Gospodina (Lk 1,45). Marija je prva čvrsto vjerovala daje Bogu 
sve moguće. Njena vjera nije bila samo osobni čin nego je predstavljala cijeli novi Božji narod. 
Otac je htio da Utjelovljenju njegova Sina prethodi Marijin pristanak. Kao što je prva žena, Eva, 
sudjelovala u padu i propasti cijelog čovječanstva, tako je Bog htio da druga žena, Marija, sudjeluje 
u spasenju i darivanju novog života milosti. Svetac tako jednostavno, ali duboko govori: 

“Priznajem sa svom Crkvom daje Marija puko stvorenje, izašlo iz ruku Svevišnjega pa je, u 
usporedbi s njegovim neizmjernim Veličanstvom, manja od atoma; ili, radije, ona nije ništa jer je on 
sam Onaj koji jest (Iz 3,14); dosljedno, ovaj veliki Gospodin, uvjek neovisan i dostatan sam sebi, 
nije uopće ni najmanje trebao Presvetu Djevicu, niti je treba, da može izvršiti svoju volju i očitovati 
svoju slavu. Njemu je dosta htjeti, pa će sve biti. 

Međutim, kažem i ovo: uzevši stvari kako stoje, otkad je Bog stvorio Presv. Djevicu, On je 
po njoj htio početi i dovršiti svoja najveća djela, pa možemo slobodno vjerovati da On neće svoj 
postupak promijeniti kroza sve vjekove, jer je on Bog, te nimalo ne mijenja ni svoje misli ni svoje 
ponašanje (usp.Heb 1,12). 

Bog Otac dao je svoga Jedinca samo po Mariji. Uza sve uzdisaje patrijarha, uza sve molitve 
proroka i svetaca Staroga zavjeta, kroz četiri tisuće godina, da dobiju to blago, Marija ga je jedina 
zaslužila i našla milost pred Bogom svojim žarkim molitvama i visokim krepostima. Budući daje 
svijet bio nedostojan, kaže sv. Augustin, primiti Sina Božjega neposredno iz Očevih ruku, Otac ga 
je dao Mariji, da ga svijet primi od nje. Sin se je Božji utjelovio za naše spasenje, ali u Mariji i po 
Mariji. Bog Duh Sveti je oblikovao Isusa Krista, ali tek kad je zatražio njezinu privolu, po jednom 
od prvih službenika svoga dvora” (PP 14-16). 

Iskustvo majčinstva za Mariju je značilo i jedinstvenu i nenadmašivu blizinu sa Sinom 
Božjim. Isus je uzeo ljudsku narav od svoje Majke, a Ona je bila i prva njegova odgajateljica. Kao i 
svaka majka Marija je aktivno sudjelovala u oblikovanju, sazrijevanju i odrastanju ljudske 
dimenzije svoga i Božjega Sina. « A Isus je napredovao u mudrosti, rastu i milosti pred Bogom i 
ljudima» (Lk 2,52). Gospa je ljubila Isusa svom snagom prečistog majčinskog srca, okruživala ga 
pažnjom i poštovanjem. Odgajala ga svojim jednostavnim i vedrim životom predanim radu, 
predanjem i povjerenjem u Boga i iskazivanjem ljubavi prema bližnjemu. Ipak valja naglasiti da 
sjedinjenje i život s Isusom nisu u Marijinom životu odstranili dramatičnost egzistencije i poteškoće 
svakodnevice. Osim radosti Sveta obitelj je kušala progonstvo, izbjeglištvo, siromaštvo pa i 
nerazumijevanje. « A oni ne razumješe riječi koju im je rekao» (Lk 2,50). 

Marija je živeći s Isusom prošla autentičan put sazrijevanja u vjeri. Na otajstven način sam 
Isus, ukoliko Sin Božji, koga je Majka odgajala, odgajao je Mariju u vjeri počevši još od djetinjstva 
kada je kao dvanaestogodišnjak u hramu uvodio Majku u otajstva svog potpunog pripadanja Ocu i 
predanja djelu spasenja svijeta. Isus je poticao Majku na duhovni rast i razumijevanje njegova 
otajstva Utjelovljenja, Muke i Uskrsnuća, a Marija je cijelim svojim bićem na to pristajala. Svetac o 
tim uzajamnim odnosima Majke i Sina piše: 

«Bog Sinje sišao u njezino djevičansko krilo, kao novi Adam u svoj zemaljski raj, naslađivati se 
i otajstveno izvoditi čudesa milosti. Bog, koji je postao čovjekom, smatrao je svojom slobodom 
svoje utamničenje u Marijinu krilu; svoju je snagu pokazao kad je pustio da ga nosi ova djevojčica. 
Držao je svojom i Očevom slavom sakriti svoj sjaj u svakome stvoru na ovoj zemlji i otkriti ga 
samo Mariji. Proslavio je svoju nezavisnost i svoje veličanstvo oviseći o ovoj ljubeznoj Djevici u 
svom začeću, u svom rođenju, u svom prikazivanju u hramu, u svom skrovitom životu kroz trideset 
godina, sve do svoje smrti kojoj je htio da i ona prisustvuje, da s njom zajedno prinese jednu te istu 
žrtvu i da se s njezinom privolom žrtvuje Vječnome Ocu, kao nekoć Izak Abrahamovom privolom 
Božjoj volji (usp.Pos 22,2). Upravo ona gaje dojila, branila, uzdržavala, odgajala i žrtvovala za nas. 

O divne li i nečuvene ovisnosti samoga Boga, koju Duh Sveti nije mogao prešutjeti u Evanđelju, 
da nam tako pokaže njezinu vrijednost i neizmjernu slavu, iako nam je sakrio skoro sva divna djela 
koja je ova Utjelovljena Mudrost učinila u svom skrovitom životu, Isus Krist je dao više slave 
Bogu, svome Ocu, podložnošću svojoj Majci kroz trideset godina, nego bije bio dao daje obratio 
sav svijet tvoreći najveća čudesa. Oh! Kako puno slavimo Boga kad se, da mu ugodimo, podlažemo 
Mariji po primjeru Isusa Krista, našega jedinog uzora!» (PP 18). 

Zato što je Marija Majka, odgajateljica i učenica svoga Sina koja je podno križa stajala u 
trenutku otkupljenja svijeta Ona je i naša Majka u vjeri darovana nam od samoga umirućeg Isusa. 
Gospa je usko povezana sa Kristom od početka do kraja Njegova života. Kod Utjelovljenja Marija 
je rekla svoj neka mi bude, posredovala je kod čuda u Kani Galilejskoj gdje je Isus učinio prvo 
znamenje i tako probudio vjeru u srcu svojih učenika, pa sve do Kalvarije gdje je prisustvovala i 
aktivno prikazala Ocu otkupiteljsku smrt svoga Sina koji je umirao za spas svijeta. 

Nijedna duhovnost ne može se zrelo živjeti bez oživljavajućeg djelovanja Duha Svetoga. 
Montfort je duboko svjestan da Duh Sveti svojom milošću budi našu vjeru i proizvodi novi život, 
koji se sastoji u spoznaji Oca i onoga koga je on poslao, Isusa Krista (usp. Iv 17,3). Duh Sveti, 
jedna od osoba Presvetog Trojstva, istobitan sa Ocem i Sinom, je s njima na djelu od početka do 
svršetka plana spasenja. Kada Bog šalje Sina, uvijek šalje i Duha Svetoga, njihovo je poslanje 
združeno i nerazdvojivo. Svojom smrću u uskrsnućem Isus je postao Gospodinom, te od svoje 
punine, On kao Spasitelj izlijeva Duha Svetoga na svoju Crkvu, koju Duh izgrađuje, oživljava i 
posvećuje. 

Tako i sv. Ljudevit kada govori o Duhu Svetome redovito ga spominje u odnosu sa druge dvije 
Božanske osobe, Ocem i Sinom te Marijom u kontekstu ostvarenja Božjeg plana spasenja u 
povijesti: utjelovljenje, otkupljenje, posvećenje. Svetac tvrdi: 

«Kako su se tri božanske osobe Presvetoga Trojstva vladale kod Utjelovljenja i prvoga 
dolaska Isusa Krista, tako se vladaju uvijek, na nevidljiv način, u svetoj Crkvi, i tako će se vladati 
sve do konca vjekova, kod zadnjeg dolaska Isusa Krista (PP 22)... Izjavljujem sa svecima: božanska 
je Marija zemaljski raj novoga Adama, gdje se on utjelovio po Duhu Svetom, da tu učini nečuvena 
čudesa. (PP 6) ... Marija je proizvela s Duhom Svetim najveće djelo što ga je ikada bilo ili će ga 
biti: Boga-Čovjeka; i ona će, dosljedno, proizvesti najveće stvari i u zadnja vremena» (PP 35). 

Marija je s Presvetim Trojstvom aktivno surađivala i sudjelovala u otajstvu Utjelovljenja. 
Duh Sveti je oblikovao i pripravio Djevicu iz Nazareta za to jedinstveno poslanje, tako da je njeno 
djevičansko krilo postalo «zemaljski raj» Boga, koji je postao čovjekom. Duh Sveti je izvor iz kojeg 
proizlazi punina milosti i preobilje darova koje je Marija primila. Sa svoje strane Ona je vjerno 
surađivala i odgovarala do te mjere daje postala trajno i stalno boravište Duha Svetoga. Montfort 
uči: 

«Marija je vjerna Zaručnica Duha Svetoga i zapečaćeni studenac (usp. Pj 4,12) kamo može ući 
samo On. Marija je svetište i počivalište Presvetoga Trojstvu gdje se Bog nalazi na divniji i 
božanstveniji način nego na ijednom mjestu svemira, ne izuzevši njegovo boravište nad kerubinima 
i serafinima; niti je dopušteno ikomu stvoru, ne znam koliko on bio čist, unići tamo bez velike 
povlastice».(PP 5) 

Marijina majčinska uloga u oblikovanju i posvećenju Crkve sukladno Božjem planu, traje do 
konca svijeta. «I to Marijino materinstvo u ekonomiji milosti neprekidno traje, od časa pristanka, 

koji je vjerno dala kod navještenja i koji je nepokolebivo održala pod križem, sve do trajnog 
proslavljenja svih odabranih)) (GS 62). Polazeći od utjelovljenja, Marijine prisutnosti pod križem 
Isusovim i u molitvi na dan Pedesetnice, sv. Ljudevit promatra ulogu Marije i Duha Svetoga na 
djelu u Crkvi. Taj povlašteni i jedinstveni odnos između Marije i Duha Svetoga proizlazi iz suradnje 
na planu spasenja i posebnog osobnog sjedinjenja. Marija živi u ljubavi usko sjedinjena s Duhom 
Svetim i od njega preobražena. Radi se jednom nerazrješivom i plodnom savezu, gdje Duh Sveti po 
Mariji djeluje i daruje svoje darove i milosti. O tom velikom otajstvu svetac piše: 

«Duše Sveti, spomeni se da proizvedeš i uobličiš sinove Božje sa svojom božanskom i 
vjernom Zaručnicom Marijom. Ti si s njome i u njoj uobličio glavu izabranih; ti moraš s njome i u 
njoj uobličiti i udove. Od tebe ne proizlazi nijedna božanska osoba u Bogu, ali zato ti sam 
uoblikuješ sve božanske osobe izvan Boga, i svi sveti koji su bili i koji će biti do kraja svijeta bit će 
djelo tvoje ljubavi koja se sjedinjuje s Marijom» (GM 15). 

«Bog Duh Sveti je udijelio Mariji, svojoj vjernoj Zaručnici, svoje neizrecive darove i nju je 
odabrao za djeliteljicu svega što ima. Zato ona dijeli sve njegove darove i milosti komu hoće, koliko 
hoće i kada hoće, i nijedan se nebeski dar ne daje ljudima ako ne prođe preko njezinih djevičanskih 
ruku. To je volja Boga koji je htio da sve imamo po Mariji; jer je tako trebalo da Svevišnji obogati, 
uzvisi i proslavi onu koja se osiromašila, ponizivala i skrivala svojom dubokom poniznošću do dna 
ništavila za svoga života. Eto, to su osjećaji Crkve i svetih Otaca» (PP 25). 

U duhovnosti sv. Ljudevita Marija, dakle, nije samo uzor suradnje s Duhom Svetim. Ona je 
Majka vjernika kojoj se treba predati i posvetiti, kako bi i u njemu Duh Sveti učinio svoja velika 
djela. Posveta je najbolji način da otajstveni savez između Duha Svetoga i Marije donese plodove i 
u našem životu, jer: «Ako ovu pobožnost vjerno obavljamo, ona proizvodi u duši bezbroj učinaka. 
Ali glavni dar koji duše uživaju jest uspostava Marijina života u duši ovdje na zemlji, tako da ne 
živi više duša nego Marija u njoj: ili duša Marijina postaje njezina duša, da tako kažemo. Dakle, 
kada je po neizrecivoj ali istinskoj milosti Marija kraljica u jednoj duši, kakve li sve divote u njoj ne 
izvodi! Budući daje umjetnica velikih čudesnih djela, posebno u nutrinji, ona tu radi potajno, čak i 
bez znanja te duše, koja bi pokvarila ljepotu njezinih djela kada bi to saznala)) (MT 55) 

Dakle u svakodnevnom nastojanju življenja posvete u Duhu Svetome i po Marijinom 
majčinskom djelovanju, imajući Nju stalo pred očima kao uzor, postepeno dolazi do preobraženja 
nutarnje stvarnosti naše duše i do oblikovanja Marijina lika u nama. Tako ovaj način življenja 
duhovnosti prihvaća i usvaja evanđeoski stav duhovnih siromaha i malenih kojima pripada 
kraljevstvo Božje. Stav koji je Marija jedinstveno, neponovljivo i nenadmašivo živjela te može one 
koji joj se posvete slobodno voditi tim putem čineći ih dionicima svojih kreposti. Tako se u duši 
stvara potrebno raspoloženje i stanje koje ne stavlja prepreke životvomom djelovanju Duha 
Svetoga. Sv. Ljudevit, koji je i sam to kušao u životu tako, divno svjedoči: 

«Bog Duh Sveti hoće u njoj i po njoj oblikovati sebi odabranike, pa joj kaže/ U mojim 
odabranicima puštaj korijenje.(Si 24,13) Puštaj, miljenice moja i Zaručnice moja, korijenje svih 
svojih kreposti u moje odabranike, da se množe sve to više. Toliko sam se u tebi nasladio kada si, 
živeći na zemlji, vršila najuzvišenije kreposti da te još i sada želim naći na zemlji, a da ne moraš 
ostaviti nebo. Stoga se obnavljaj u mojim odabranicima, da u njima s uživanjem gledam korijenje 
tvoje nepobjedive vjere, tvoje duboke poniznosti, tvoga općeg mrtvljenja, tvoje uzvišene molitve, 
tvoje žarke ljubavi, tvoga stalnog ufanja i svih tvojih kreposti. Ti si moja Zaručnica uvijek jednako 
vjerna, jednako čista i jednako plodna, kao što si nekoć bila. Neka mi tvoja vjera daruje vjernike, 
tvoja čistoća neka mi daje djevice, tvoja plodnost neka mi daje izabranike koji su moji hramovi. 

Kad se Marija ukorijeni u kojoj duši, ona tu proizvodi čudesa milosti, kako to može samo 
ona, jer samo je ona plodna Djevica, koja niti je kada imala niti će ikada imati sebi slične u čistoći i 
plodnosti. Marija je proizvela s Duhom Svetim najveće djelo što gaje ikada bilo ili će ga biti: Boga- 
Čovjeka; i ona će, dosljedno, proizvesti najveće stvari i u zadnja vremena. Njoj je pridržana tvorba i 
odgoj velikih svetaca, koji će se pojaviti pri koncu svijeta, jer samo ova izvanredna i čudesna 
Djevica može u zajedništvu s Duhom Svetim proizvesti osobite i izvanredne stvari. 

Kada Duh Sveti, njezin Zaručnik, nađe Mariju u kojoj duši, on tamo leti i ulazi u svoj svojoj 
punini, te se toj duši daje to obilatije što više mjesta ona dade njegovoj Zaručnici. Jedan od 

najglavnijih razloga zašto Duh Sveti ne čini sada golema čudesa u dušama jest taj, što u njima ne 
nalazi dovoljno sjedinjenja sa svojom vjernom i nerazdruživom Zaručnicom. Kažem: 
nerazdruživom Zaručnicom, jer Duh Sveti, ta bitna ljubav Oca i Sina, otkada je zaručio Mariju da 
proizvede Isusa Krista, Glavu odabranika, i njega u odabranicima, otada se nije više rastavio od nje, 
jer mu je ona uvijek ostala vjerna i plodna «( PP 34-36) 

Dakle svetac teološki utemeljeno na povijesti spasenja iznosi temelje marijanske duhovnosti 
ali i pastoralno krajnje praktično poručuje: „Ako je pobožnost prema Presvetoj Djevici potrebna 
svim ljudima jednostavno zato da se spase, to je još mnogo potrebnija onima koji su pozvani na 
posebnu savršenost; i ne vjerujem da neka osoba može postići unutarnje sjedinjenje s našim 
Spasiteljem i savršenu vjernost Duhu Svetomu bez najužeg jedinstva s Presvetom Djevicom i bez 
velike ovisnosti o njezinoj pomoći. Samo je Marija našla milost kod Boga (usp.Lk 1,38) bez pomoći 
ikojeg pukog stvora. Svi koji su poslije nje našli milost kod Boga našli su je samo po njoj, pa i svi 
koji se unaprijed rode, jedino će po njoj naći milost“. (PP 43) 

Na putu duhovnoga rasta vjernik se treba osloboditi krivih stavova i usmjerenosti u 
duhovnom životu koji priječe sazrijevanje. Upravo zato ih je važno upoznati kako bismo ih odbacili 
i prigrlili one koji nas vode putem sjedinjenja s Kristom. Sv. Ljudevit želi vjernika voditi putem 
duhovnoga rasta po pravoj pobožnosti prema Mariji. Upravo zato on u Raspravi prije nego što opiše 
značajke prave pobožnosti, govori o oznakama lažne pobožnosti prema Mariji kako bi ih osoba 
mogla prepoznati, odbaciti i izabrati pravu. 

„Pretpostavivši pet spomenutih temeljnih istina trebamo se, ako ikada, onda to sada, dati na 
izbor prave pobožnosti prema Presvetoj Djevici. Jer danas više nego ikada ima lažnih pobožnosti 
prema njoj koje je lako uzeti za istinite. Đavao kao novčani krivotvoritelj te vješt i iskusan varalica, 
već je izvarao i upropastio mnoge duše lažnom pobožnošću prema Presvetoj Djevici i uvijek se 
služi svojim đavolskim iskustvom da upropasti još mnoge druge, zabavljajući ih i uspavljujući ih u 
grijehu pod izlikom koje slabo izmoljene molitve i koje izvanjske pobožnosti koju im nadahnjuje. 
Kao što novčani krivotvoritelj redovito krivotvori samo zlato i srebro, a rijetko druge kovine, jer mu 
se to ne isplati, tako i opaki duh ne krivotvori toliko druge pobožnosti koliko one koje se odnose na 
Isusa i Mariju i kao npr. pobožnost prema svetoj pričesti i prema Presvetoj Djevici, jer su one prema 
drugim pobožnostima što je zlato i srebro među kovinama. Od vrlo velike važnosti je upoznati lažne 
pobožnosti prema Presvetoj Djevici da ih izbjegavamo i da pravu prigrlimo, zatim koja je od tolikih 
raznih pobožnih vježbi prave pobožnosti prema svetoj Djevici najsavršenija, njoj najdraža, kojom 
Boga najviše slavimo, a sebe najlakše posvećujemo, pa da tu odaberemo. Ja nalazim sedam vrsta 
la ž nih štovatelja i la ž nih pobožnosti prema Presvetoj Djevici. To su: štovatelji kritičari, bojažljivi 
štovatelji, izvanjski štovatelji, preuzetni štovatelji, nepostojani štovatelji, licemjerni štovatelji i 
sebični štovatelji“ (PP 90-92). 

„Štovatelji kritičari redovito su oholi mudraci, jaki i umišljeni duhovi koji u dnu duše imaju 
nešto pobožnosti prema Presvetoj Djevici, ali koji protresaju gotovo sve pobožne vježbe prema njoj 
koje priprosti puk obavlja bezazleno i sveto na čast ove dobre Majke jer im nisu po ćudi. Oni 
dovode u sumnju sva čudesa i događaje što ih donose vjerodostojni svjedoci ili su izvađeni iz 
redovničkih ljetopisa, a potvrđuju milosrđe i moć Presvete Djevice. Mrsko im je vidjeti jednostavan 
i ponizan puk gdje kleči i moli se Bogu pred oltarom ili slikom Presvete Djevice, a katkada i na 
uglu ulice, dapače ih okrivljuju i zbog idolopoklonstva, kao da bi se oni klanjali drvu ili kamenu. 
Kažu da oni sa svoje strane nimalo ne drže do tih vanjskih pobožnosti i da nisu toliko tupi da bi 
vjerovali u tolike priče i pričice koje se pronose o Presvetoj Djevici. Kad im tko prikaže divne 
pohvale kojima sveti oci obasiplju Presvetu Djevicu, oni ili odgovore da su sveti oci govorili 
pretjerano kao govornici, ili njihove riječi tumače naopako. Treba se mnogo čuvati tih vrsta lažnih 
pobožnjaka i svjetovnih oholica jer nanose neizmjernu štetu pobožnosti prema Presvetoj Djevici i 
jer uspijevaju udaljiti od te pobožnosti narod, a sve pod izlikom da iz nje uklanjaju zloupotrebe 14 
(PP 93). 

Montfort u obranu pučke pobožnosti ustaje protiv onih koji se ograničavaju samo na 
kritiziranje. Sigurno da Marijin kult proizlazi iz uloge koju je ona imala u povijesti spasenja, a ne iz 
izvještaja o čudesima i ukazanjima. Iako je sv. Ljudevit bio otvoren takvim fenomenima, on sam u 
Raspravi broju 97 oštro kritizira lakovjernost vezanu uz takve događaje i priče onih osoba koje se 
ne trude ozbiljno oko obraćenja. Izrazi Marijanske pobožnosti su se mijenjali kroz povijest „prema 
prilikama vremena i mjesta i prema ćudi i značenju vjernika”(LG 66). I danas treba donijeti zdrav 
sud o pučkoj pobožnosti, ali ne zato da bi se ona razorila. Mi u njoj trebamo otkriti „skrivenu Božju 
prisutnost” (AG 9) i autentične vjernosti kao što su jednostavnost, dobrota, osjećaj za Boga, susret s 
Isusom, Marijom, svecima te je u isto vrijeme pročistiti od nevjerodostojnih elemenata te usmjeriti 
prema evanđeoskom zalaganju. Sv. Ljudevit kritizira one koji razaraju jednostavne izraze 
pobožnosti vjernika, a ne vode ih u ljubavi prema pravoj pobožnosti. Kritika i kritizerstvo koji 
destruktivno djeluju po prosuđivanju i osuđivanju drugoga i njegova duhovnog puta, sigurno ne 
vode dušu putem duhovnog sazrijevanja, a mogu biti ozbiljnom preprekom za bilo kakav duhovni 
rast. Taj duh kritike i kritizerstva ukazuje na poteškoće u relacijama koje sama osoba, koja se tako 
ponaša, živi u svom iskustvu odnosa s Bogom i ljudima. 

„Bojažljivi štovatelji su oni koji se boje da će osramotiti Sina časteći majku, da ne bi 
uzvisujući Mariju ponizili Isusa. Oni ne mogu trpjeti da se Presvetoj Djevici daju predostojne hvale 
koje su joj davali sveti oci. Teškom mukom podnose da više svijeta kleči pred kojim Marijinim 
oltarom nego pred presvetim sakramentom, kao da se te dvije pobožnosti ne daju spojiti i kao da se 
oni koji se mole Presvetoj Djevici ne mole i Isusu Kristu preko nje! Oni ne daju govoriti o njoj tako 
često, niti da joj se tko tako često obraća. Evo nekoliko njihovih običnih krilatica: čemu tolike 
krunice, tolike bratovštine i tolike izvanjske pobožnosti na čast Gospinu? Ima u tom puno neznanja! 
To će reći, ruglu izvrgavati našu svetu vjeru. Radije nam govorite o Isusovim štovateljima (često 
spominju Isusa, ali, govorim u zagradama, na njegovo ime ne skidaju kape). Treba se utjecati Isusu. 
On naš jedini posrednik. Njega treba propovijedati: to je ozbiljna pobožnost. To što oni govore u 
neku je ruku i istinito. Ali kako te izreke primjenjuju na pravu pobožnost prema Presvetoj Djevici 
daje zapriječe, njihovo je govorenje stvar veoma pogibeljna, dapače je to lukava đavolska zamka, 
koja se skriva za tobožnje veće dobro. Jer nikada bolje ne štujemo Isusa Krista nego kada toliko 
više možemo štovati Presvetu Djevicu, jer nju častimo samo zato da savršenije častimo Isusa Krista 
i jer se njoj obraćamo kao putu koji nas vodi k našemu cilju koji je Isus Krist. Sveta Crkva s Duhom 
Svetim prije blagoslivlje Mariju, a zatim Isusa Krista. Blagoslovljena ti među ženama i 
blagoslovljen plod utrobe tvoje, Isus. Smisao tih riječi nije kao da bi Presveta Djevica bila veća od 
svoga Sina ili njemu jednaka. Jer to reći bilo bi nepodnosivo krivovjerje, nego to znači da bismo 
savršenije blagoslivljali Isusa, trebamo prije blagoslivljati Mariju. Recimo, dakle, sa svim pravim 
Marijinim štovateljima, protiv njezinih bojažljivih štovatelja: o Marijo, ti si blagoslovljena među 
ženama, i blagoslovljen je plod utrobe tvoje, Isus (PP 94-95). 

Bojažljivi kritičari s pravom naglašavaju središnju ulogu Isus Krista, ali krivo shvaćaju 
pravu pobožnost prema Majci Božjoj kao tome suprotnu. Montfort im daje najbolji odgovor u 
Raspravi u brojevima 61-68. Pobožnost prema Mariji je put da se dođe lakše, brže i sigurnije do 
sjedinjenja s Isusom Kristom (usp. PP 152-169). Bojažljivi štovatelji u vlastitom duhovnom životu 
žive skrupulozni strah boje se da će osramotiti Sina časteći majku; da ne bi uzvisujući Mariju 
ponizili Isusa. Svijest mnogih osoba nedovoljno autentičnoga duhovnoga života je uznemirivana 
fantazmama sumnje i straha koji je zatim projiciraju na Boga, Isusa i Mariju te u svemu vide 
poteškoće koje preuveličavaju ili eventualni grijeh. Najčešće je to stanje plod perfekcionizma, tj. 
napora i uvjerenja da osoba sama može i treba postići idealiziranu svetost do savršenstva u 
sitnicama i razočaranih neostvarenih očekivanja, a u biti zadnji korijen te skruplozne bojažljivosti je 
svjesno ili nesvjesno iskustvo vlastite slabosti i krhkosti koja se ne živi pred Bogom kao autentično 
iskustvo duhovnog siromaštva. 

„Izvanjski su štovatelji osobe koje stavljaju svu svoju pobožnost prema Presvetoj Djevici u 
izvanjska djela. Jer nemaju unutarnjega duha, prija im samo vanjština pobožnosti. Oni će izmoliti 
silu krunica, ali na brzinu. Slušat će mnogo svetih misa, ali bez pažnje. Ići će u procesije, ali bez 
ikakve pobožnosti. Ući će u sve bratovštine, ali neće popraviti svoga života, niti će se opirati svojim 

strastima, niti će nasljedovati krjeposti ove Presvete Djevice. Njima se u pobožnosti dopada samo 
njezina osjetna strana, a ne mili im se njezina zbiljnost. Zato ako ne osjećaju osjetne ugodnosti u 
svojim vježbama, misle da ne rade više ništa, pa se zbune te ih potpuno zapuštaju ili ih obavljaju 
kad im padne na pamet. Svijet je pun takvih izvanjskih pobožnjaka. Oni su najstroži kritičari osoba 
odanih molitvi, osoba koje, dakako, ne preziru izvanjsku čednost tu stalnu pratilicu prave 
pobožnosti, ali najviše nastoje oko unutarnjosti jer nju smatraju bitnom“ (PP 96). 

Sv. Ljudevit ukazuje na iluziju svih onih koji svode svoj odnos prema Mariji samo na 
izvanjske pobožnosti bez nutrine i utjecaja te pobožnosti na njihov život. Treba prevladati dualizam 
kult-život i posvetiti se Isusu u Mariji nasljedujući njihovu ljubav, samodarivanje, žrtvu, praštanje. 
Autentičan duhovni život nužno vodi vjernika u otajstveni svijet vlastite nutrine u kojem se mora 
sučeljavati s vlastitim mislima, nakanama, željama, strastima, strahovima, radostima, voljom i 
osjećajima te uz pomoć Božje milosti nastojati da evanđeoski Kristov duh prožme i oblikuje 
njegovu osobnost i stavove. Živjeti vlastitu duhovnost samo kao izvanjsku pobožnost znači odreći 
se unaprijed bilo kakovog rasta i sazrijevanja. Osobe koje tako žive svoj odnos s Bogom to čine 
uglavnom zbog poteškoća u sučeljavanju sa samima sobom kao i zbog izbjegavanja napora 
vezanoga uz nutarnje usvajanje duha Evanđelja koji može biti jako zahtjevan za dušu. 

„Preuzetni štovatelji jesu grješnici koji su se pustili svojim strastima. To su ljubitelji svijeta 
koji pod lijepim imenom kršćanina i Gospinih štovatelja, skrivaju ili oholost, ili lakomost, ili 
nečistoću, ili pijanstvo, ili srdžbu, ili psovku, ili klevetanje, ili nepravdu, koji mimo spavaju u 
svojim zlim navikama, a da se ne trude mnogo oko svoga popravka, pod izlikom da su pobožni 
Djevici, koji umišljaju da će im Bog oprostiti, da neće umrijeti bez ispovijedi i da neće biti osuđeni 
jer mole svoju krunicu, poste subotom, u bratovštini su sv. ružarija ili škapulara ili su u Gospinim 
kongregacijama jer nose haljinicu ili lančić Presvete Djevice itd. Kad im tko rekne da takva njihova 
pobožnost nije drugo do đavolska varka i pogibeljna preuzetnost kadra da ih upropasti, oni neće to 
vjerovati. Oni odgovaraju daje Bog milosrdan; nije nas stvorio da nas osudi; nema čovjeka koji ne 
griješi; da oni neće umrijeti bez ispovijedi; dostaje na smrti lijepo reći: sagriješio sam; k tome da su 
pobožni prema Presvetoj Djevojci; nose i škapular; mole svaki dan uzorno i bez taštine sedam 
Očenaša i sedam Zclravomarija na Gospinu čast; dapače, kadgod izmole i krunicu i Gospin 
časoslov, poste itd. 

A za potvrdu onoga što govore i da se zaslijepe još i više ponavljaju neke događaje, koje su 
čuli ili čitali u knjigama, bili istiniti ili lažni, nije važno. Prema tim događajima, neke su osobe 
voljele neke molitve na čast Presvete Djevice ili su obavljale koju pobožnu vježbu pa su, umrijevši 
u smrtnome grijehu i bez ispovijedi ili bile uskrišene da se ispovjede ili im je duša čudom ostala u 
tijelu sve dok se nisu ispovjedile, ili su na času smrti milosrdnim Gospinim zagovorom dobile od 
Boga savršeno pokajanje i oproštenje svojih grijeha i tako se spasile. Zato se nadaju da će i oni na 
taj način dobiti istu milost. Međutim, ništa u kršćanskom životu ne zaslužuje veću osudu od te 
đavolske preuzetnosti. Može li se reći da netko uistinu ljubi i časti Presvetu Djevicu dok svojim 
grijesima ranjava, probada, razapinje na križ i pogrđuje bez ikakva milosrđa Isusa Krista, njezina 
Sina? Da Marija smatra za se zakonom milosrdno spašavati tu vrstu ljudi, to bi ona odabrala grijeh i 
pomagala bi razapinjanje i vrijeđanje svoga Sina, ali tko bi se usudio i pomisliti na to? Ja kažem da 
je pobožnost prema Presvetoj Djevici najsvetija i najozbiljnija poslije pobožnosti prema našemu 
Gospodinu u presvetom sakramentu pa bi upotrebljavati je na taj način značilo počiniti grozno 
svetogrđe, najveće i neoprostivo poslije svetogrđa nedostojne pričesti. Priznajem da nije neophodno 
nužno, ako hoćemo biti pravi Gospini štovatelji, da smo tako sveti te ne upadnemo u nijedan grijeh, 
iako, ali pazite dobro što kažem, treba nam barem: imati tvrdu odluku da ćemo izbjegavati bar svaki 
smrtni grijeh, koji vrijeđa majku ništa manje nego Sina; nastojati ne počinjati nikakva grijeha; 
upisati se u bratovštine, moliti krunicu, sveti ružarij ili druge molitve, postiti subotom, itd. Ta su 
dobra djela izvanredno korisna za obraćenje i najokorjelijega grješnika; pa ako je moj čitatelj takav, 
sve da je jednom nogom nad ponorom, ja mu savjetujem da ih vrši, ali, dakako, s nakanom da po 
zagovoru Presvete Djevice dobije od Boga milost savršenog pokajanja i oproštenja grijeha, i da 
svladava svoje zle navike, a nikako neka ih ne vrši zato da mimo ostane u stanju grijeha, uza svu 

grižnju svoje savjesti, protivno primjerima Isusa Krista i svetaca i usprkos načelima svetoga 
Evanđelja“ (PP 97-100). 

„Ima i druga vrst lažnih Gospinih štovatelja. To su licemjerni štovatelji, koji skrivaju svoje 
grijehe i svoje zle navike pod plašt ove Djevice vjerne, da ih ljudi drže za ono što nisu“ (PP 102). 

Sv. Ljudevit strogo kritizira sve one koji pod izlikom pobožnosti Mariji žive mirno u svome 
grijehu. Oni zaboravljaju da je grijeh ne samo neko neodređeno moralno zlo nego uvreda Isusu 
Kristu koji je umro da bi ljude oslobodio od grijeha. U ova dva broja Montfort nam donosi 
minimum života u vjeri i ljubavi: iskrena borba s grijehom kako bismo izmijenili svoj život po 
uzoru na Evanđelje, što u biti znači imati dobru volju pred Bogom. Ako osoba uistinu ljubi Boga, 
nastoji ga ne vrijeđati, ili barem se ozbiljno boriti oko toga. U toj duhovnoj borbi za autentičan 
kršćanski život Marijin majčinski zagovor nam može puno pomoći. Samo po sebi je jasno da su 
preuzetost i licemjerstvo oprečni bilo kakvom duhovnom rastu. 

„Nepostojani štovatelji su oni koji su pobožni Presvetoj Djevici na mahove i po ćudljivosti; 
sad su gorljivi, a sad mlaki; čas su spremni poduzeti sve na njezinu službu, a malo kasnije nisu više 
oni isti. Isprva će se dati na sve Gospine pobožnosti i upisati se u njezine bratovštine, a zatim već ne 
vrše pravila tih bratovština. Mijenjaju se kao mjesec, pa ih s pravom Marija meće pod noge zajedno 
s njime, jer su prevrtljivi i nedostojni ubrojiti se u sluge ove Djevice vjerne u kojima su vjernost i 
postojanost kao urođene. Mjesto da se pretrpavaju tolikim molitvama i pobožnim vježbama, bolje bi 
im bilo odabrati ih manje pa ih vršiti s ljubavlju i vjerno, usprkos svijetu, đavlu i tijelu“ (PP 101). 

Nepostojanost u molitvi je znak kolebljivosti i neodlučnosti volje da se suoči sa svim 
dimenzijama ljudskog iskustva kao takvoga, pa onda i duhovnoga života. Naime, da bi osoba 
sazrijevala ljudski i duhovno, mora prihvatiti u vedrom duhu povjerenja i predanja životu i Bogu 
ono što je mučno, zahtjevno i naporno. Nepostojanost u takvim iskustvima je znak narcisoidne 
navezanosti na sebe i u duhovnom životu. U prethodnom tekstu svetac svjedoči i o svojoj 
pedagoškoj duhovnoj mudrosti. Da bi se duhovno raslo, ne treba se pretrpavati ritmovima duhovnog 
života koji su opterećujući za dušu što je znak da ona sama još nije dovoljno porasla u milosti za taj 
ritam duhovnog života, nego treba u razboritoj prosudbi, imajući na umu svoje staleške dužnosti, 
pronaći vlastiti ritam duhovnog života koji je zadovoljavajući i istovremeno otvoren rastu. 

„Ima i sebičnih štovatelja, koji se utječu Presvetoj Djevici samo da dobiju koju parnicu, da 
izbjegnu kojoj pogibelji, da ozdrave od bolesti ili radi koje druge slične potrebe. Bez toga bi 
zaboravili i na nju. Jedni i drugi su lažni štovatelji, koji se nimalo ne sviđaju ni Bogu ni njegovoj 
svetoj Majci. Dobro se, dakle, čuvajmo da ne bismo bili u broju štovatelja kritičara, koji ništa ne 
vjeruju i sve kritiziraju; bojažljivih štovatelja, koji se boje da im prevelika pobožnost prema 
Presvetoj Djevici ne bi smetala štovanju Isusa Krista; izvanjskih štovatelja, koji stavljaju svu svoju 
pobožnost u izvanjske vježbe; preuzetnih štovatelja, koji pod izlikom svoje lažne pobožnosti prema 
Gospi gnjiju u svojim grijesima; nepostojanih štovatelja, koji na laku ruku mijenjaju svoje pobožne 
vježbe ili ih sasvim napuštaju u vrijeme najmanje napasti; licemjernih štovatelja, koji se upisuju u 
Gospine bratovštine i nose Gospinu haljinicu kako bi ih ljudi smatrali dobrima; i napokon, sebičnih 
štovatelja, koji se utječu Presvetoj Djevici samo da se oslobode tjelesnih zala ili postignu vremenita 
dobra“ (PP 103-104). 

I na kraju Montfort opisuje zadnju kategoriju la ž nih štovatelja nazivajući ih s pravom 
sebični. Duhovni život ni na koji način ne može biti egoistično usredotočen jer se time zatvara put 
osobe da prihvaća duhovni dar vjere u sebedamoj ljubavi koja je odgovor na Isusovu čistu ljubav 
što predstavlja samo središte življenja kršćanske vjere. 

Svetac nam opisuje lažne pobožnosti prema Presvetoj Djevici. Naglašavamo da se ne radi o 
iskrivljenjima koja su prisutna samo u marijanskoj duhovnosti nego su općenito lažni i krivi 
duhovni stavovi u odnosu na cijelo kršćansko otajstvo. Njih je Montfort uvidio u svoje vrijeme, ali 
su aktualni, i kao napast prisutni i danas. Sve lažne pobožnosti gube s vida činjenicu da je vjera 
odnos osobe prema osobi, a ne samo neki neodređeni religiozni osjećaj u kojem bi sam molitelj bio 
mjerilo vjerodostojnosti. U kršćanskoj duhovnosti mora prevladavati osobna ljubav prema Isusu i 
Mariji u pouzdanju, povjerenju, iskrenom nastojanju da se popravi vlastiti život. Ovdje nećemo 


142 



dulje komentirati lažne pobožnosti prema Mariji, jer one ostavljaju dušu izvan puta duhovnog rasta. 
Samo ćemo ih kratko opisati kako bismo uočili krive duhovne stavove prisutne u njima koji priječe 
put sazrijevanja. 

Prve dvije kategorije krivih pobožnosti, štovatelji kritičari i bojažljivi štovatelji, kao 
zajednički nazivnik imaju strah pred Marijom i htjele bi staviti pobožnost prema njoj u sjenu. U 
prvoj ne prevladava ljubav i pouzdanje, nego sud i kritiziranje koji pod isprikom uklanjanja 
zlouporaba udaljavaju vjernike od pobožnosti Mariji. U drugoj, na uštrb ljubavi prema Isusu i 
Mariji, imamo strah da će povrijediti Isusa časteći Mariju. U biti, radi se o osobama podložnima 
umišljenosti i skrupuloznosti koje svoje imaginarne teološke kompetencije, psihološke strahove i 
neuravnoteženosti projiciraju na odnos Isusa i Marije te stavove vjernika prema njima. Treću lažnu 
pobožnost predstavljaju izvanjski štovatelji čiji duhovni život ne zahvaća čovjekovu nutrinu. Kod 
četvrte i šeste lažne pobožnosti koje svetac naziva preuzetni i licemjerni štovatelji, prisutna je zla 
volja. Te se osobe pod isprikom pobožnosti i molitve ne žele se odreći grijeha i poći putem 
obraćenja i autentičnog kršćanskog života. Kod pete lažne pobožnosti, nepostojani štovatelji, 
nemaju vjernosti i ustrajnosti u poduzetim kršćanskim obavezama i molitvenim praksama pa kao 
posljedicu toga nemaju ni autentičnih plodova duhovnog života. I na kraju sebični štovatelji 
predstavljaju isključivo interesni odnos s Bogom. 

Kritizerstvo, skrupulozni strahovi, isključiva vanjština u pobožnosti, neodricanje od grijeha 
pod isprikom pobožnosti, nepostojanost u molitvi, pobožnim vježbama i obavezama duhovnog 
života te interesni odnos s Bogom koji traži i moli samo svoje dobitke, odrazi su i izrazi duhovnih 
stanja koja ne vode vjernika putem rasta i sazrijevanja u vjeri. Sve lažne pobožnosti mogu se svesti 
na neautentičnu ljubav prema Bogu. Držimo da su te lažne pobožnosti kao napast trajno prisutne u 
vjerničkim krugovima te ih duša, ako želi uistinu nasljedovati Isusa, mora odbaciti. Nasuprot krivih 
stavova lažnih pobožnjaka, svetac nam donosi oznake prave pobožnosti prema Mariji koje su uvijek 
prisutne kada se živi sinovski odnos prema majci Mariji. Svih pet oznaka prave pobožnosti su izraz 
ljubavi i osobnog sinovskog predanja majci Božjoj punog pouzdanja i nježnosti, suprotno gore 
navedenima stavovima. 

„Pošto smo razotkrili i osudili lažne pobožnosti prema Presvetoj Djevici, treba nam sada u 
malo riječi objasniti pravu koja je: unutarnja, nježna, sveta, postojana, nesebična. Prije svega, prava 
je pobožnost prema Presvetoj Djevici unutarnja, tj. ona proizlazi iz duše i srca i potječe od cijene 
kojom cijenimo Presvetu Djevicu, od uzvišenoga poimanja njezine veličine i od naše ljubavi prema 
njoj“(PP 105-106). 

Sve više upoznavati i ljubiti Mariju nutarnjom spoznajom, ne samo racionalnom nego 
iskustveno proživljenu duhovnom iz duše i srca, oznaka je prave pobožnosti koja postaje osobni 
odnos u molitvi. Ovo je suprotno od onih koji se zaustavljaju na vanjštini u pobožnosti. Autentičan 
duhovni život nužno vodi putem ulaska u nutrinu duše, sjedište ljubavi. 

„Ona je nježna, tj. puna pouzdanja u Presvetu Djevicu, kao što je dijete puno pouzdanja u 
svoju dobru majku. Takva nas pobožnost navodi utjecati se njoj u svim našim potrebama, tjelesnim 
i duševnim, s velikom jednostavnošću, uzdanjem i nježnošću; njoj se obraćati za pomoć kao svojoj 
dobroj Majci u svako doba, na svakom mjestu i u svemu, u našim sumnjama, da nam ih riješi; u 
našim stranputicama, da nas privede na pravi put; u našim napastima, da nas podupre; u našim 
slaboćama, da nas ojača; u našim posrtajima, da nas pridigne; u našem malodušju, da nas ohrabri; u 
našim skrupulama, da nas od njih oslobodi; u našim križevima, mukama i protivnostima našega 
života, da nas utješi. Jednom riječju, u svim svojim tjelesnim i duševnim nevoljama duša se 
redovito utječe Mariji bez ikakva straha da će dosađivati ovoj dobroj majci i da će to biti žao Isusu“ 
(PP 107). 

Autentična ljubav prema Mariji nužno se živi i odražava u svakodnevici u potpunom 
sinovskom povjerenju i to u redovitim životnim situacijama. Montfort kao neke litanije nabraja 
bolna iskustva vjerničke svakodnevice kroz koja se redovito prolazi na putu duhovnog sazrijevanja: 
utjecati se Gospi u svim potrebama tjelesnim i duševnim, u svako doba i na svakom mjestu u 
svemu, u sumnjama, stranputicama, napastima, slaboćama, posrtajima, malodušju, skrupulama, 
križevima, mukama i protivštinama života. Istinski duhovni put osobu vodi konkretnom životu i 

problemima te nema prostora za bilo kakva bježanja od odgovornosti, životnog iskustva bilo ono 
radosno i lijepo, ili mučno i teško. A čineći svoj dio na putu rasta u vjeri i utječući se s povjerenjem 
Mariji u naporima svakodnevice, vjernik kuša njenu majčinsku brigu jer ona rješava, privodi na 
pravi put, podupire, jača, pridiže, ohrabruje, oslobađa, tješi. 

Naravno da nas svetac poučava polazeći od vlastitog iskustva, a želi i nas povesti putem 
posvete da i mi u svom životu iskusimo učinkovitu Marijinu prisutnost u našoj svakodnevici što će 
nas više od bilo čega drugoga učvrstiti i potaknuti na putu sazrijevanja u vjeri. Preduvjet tome je 
usvajanje svih duhovnih stavova prave pobožnosti koje Montfort opisuje, a osobito onoga kojeg 
iznosi u idućem odlomku i koji se odnosi na bježanje od grijeha i nasljedovanje Marijinih krjeposti. 
Naime, vjernik koji nema u duši stav izbjegavanja svojevoljnog grijeha, samim time što veže svoju 
volju uz ono što je protivno Bogu, sam sebi stavlja zapreke za bilo kakav daljni duhovni rast i 
sazrijevanje. I obrnuto, kad usvoji taj stav i trudi se provesti ga u iskustvu svakodnevice o kojoj 
Montfort gore govori, to je jedan od najboljih pokazatelja duhovnog rasta sazrijevanja i 
prosvjetljenja koji vodi dušu putem sjedinjenja s Bogom. 

„Prava je pobožnost prema Presvetoj Djevici sveta, tj. navodi dušu da bježi od grijeha i da 
nasljeduje njezine krjeposti, osobito njezinu duboku poniznost, njezinu živu vjeru, njezin slijepi 
posluh, 95 njezinu neprestanu molitvu, njezino posvemašnje mrtvljenje, njezinu božansku čistoću, 
njezinu žarku ljubav, njezinu junačku strpljivost, njezinu anđeosku blagost i njezinu uzvišenu 
mudrost. To je deset poglavitih krjeposti Presvete Djevice. Prava je pobožnost prema Presvetoj 
Djevici i postojana. Ona utvrđuje dušu u dobru, navodi je da ne izostavlja lako svoje pobožne 
vježbe, daje joj odvažnost opirati se navikama i načelima svijeta, dosađivanjima i tjelesnim 
strastima te đavolskim napastima. Zato osoba koja je pravo pobožna Majci Božjoj nije nimalo 
prevrtljiva, turobna, skrupulozna ili bojažljiva. Neću reći da katkad ne posrne i ne izgubi osjetnu 
pobožnost, ali padne li ona se pridiže pružajući ruku svojoj dobroj majci. Ako li ne nalazi osjetne 
ugodnosti u pobožnosti, zato se ne uznemiruje, jer pravednik i vjerni Marijin štovatelj živi o 
Isusovoj i Marijinoj vjeri, a ne o tjelesnim osjećajima“ (PP 108-109). 

Ne grijehu, odvažnost u borbi protiv duha svijeta, strasti i đavolskih napasti te postojanost u 
molitvi i vježbama pobožnosti uz odbacivanje sumnji, strahova i nemira su karakteristike prave 
pobožnosti prema Mariji koje naučava sv. Ljudevit. Po odlučnosti i predanju u povjerenju u 
Marijanu majčinsku ljubav i pomoć, vjernik koji usvoji te stavove ima uistinu sve preduvjete za 
duhovni napredak. Na tome putu ni padovi ga ne zaustavljaju jer pružajući ruku Mariji odmah se 
podigne, ne uznemiruje se zbog odsutnosti osjećaja u molitvi jer se njegov put temelji na čistoj 
vjeri, i to kako Montfort naglašava u duhu francuske škole duhovnosti, jer vjerni Marijin štovatelj 
živi o Isusovoj i Marijinoj vjeri, a ne o tjelesnim osjećajima, tj. po sudjelovanju u njihovim 
krjepostima. 

„Napokon je prava pobožnost prema Presvetoj Djevici nesebična, tj. ona nadahnjuje 
pobožnu dušu da nimalo ne traži sebe, nego samo Boga u njegovoj presvetoj majci. Pravi Marijin 
štovatelj ne služi ovoj uzvišenoj kraljici iz pohlepe za dobitkom i koristi, niti radi svoga 
vremenitoga ili vječnoga dobra, ni tjelesnoga, ni duhovnoga, nego samo zato jer ona zaslužuje da se 
služi njoj i samo Bogu u njoj. Ne ljubi Mariju zato jer mu dijeli milosti ili jer se nada od nje dobru, 
nego jer je dostojna ljubavi. Stoga je ljubi i služi joj jednako vjerno u svojoj dosadi i suši, kao i u 
svojoj osjetnoj slasti i gorljivosti. Ljubi je jednako na Kalvariji kao i na svadbi u Kani. Oh, ugodan 
lije i mio očima Božjim i njegove presvete majke takav Marijin štovatelj, koji nimalo ne gleda sebe 
u njezinoj službi. Ali, i rijedak li je danas! Upravo zato da ne bude tako rijedak, uzeo sam pero u 
ruke da stavim na papir ono što sam s uspjehom učio javno i privatno u svojim misijama tijekom niz 
godina. Već sam dosta rekao o Presvetoj Djevici razvijajući svoju osnovnu misao, a taje: oblikovati 
pravoga Marijinoga štovatelja i pravoga Isusovoga učenika. Dakako da o tome imam i više reći, a 
znam da ću neizmjerno više toga propustiti iz neznanja, nesposobnosti i nedostatka vremena. Oh, 


95 Pod slijepom poslušnošću ne smijemo podrazumijevati stav osobe koja ne traži, ne razmišlja i ne sudi u životu. Kod 
navještenja Marija pita anđela, razgovara i pravi primjedbe:”Kako će to biti kad ja muža ne poznajem”(Lk 1,34). Radi 
se o odgovornoj poslušnosti koja kada spozna Božju volju, potpuno se predaje i prepušta Bogu da on vodi osobu svojim 
putovima. 

kako bi moj trud bio dobro upotrijebljen kad bi ovaj mali spis upao u ruke koje plemenite duše koja 
je rođena od Boga i od Marije, a ne od krvi niti od volje muževlje (usp. Iv 1, 13) pa toj duši otkrio i 
nadahnuo po milosti Duha Svetoga izvrsnost i cijenu prave i ozbiljne pobožnosti prema Presvetoj 
Djevici, koju evo želim izložiti! Kad bih znao da bi moja grješna krv mogla poslužiti da prožme 
srca ove istine koje pišem na čast svoje drage majke i vrhovne gospodarice, kojoj sam zadnji sin i 
rob, svojom bih se krvlju služio umjesto crnilom da napišem ova slova, u nadi da ću naći dobrih 
duša koje će vjernim vršenjem pobožnosti, što je naučavam, nadoknaditi mojoj dragoj majci i 
gospodarici gubitke koje sam joj ja nanio svojom nezahvalnošću i nevjernošću“ (PP 110-113). 

Svetac u ovom odlomku više nego u kojem drugom otkriva cilj do kojega želi dovesti osobu 
koja živi posvetu. On želi da vjernik živi čistu ljubav, da služi Mariji ne iz kakovih interesa 
materijalnih ili duhovnih, vremenitih ili vječnih, nego iz čiste nesebične sebedarne ljubavi. Kad 
vjernik usvoji, ili barem želi živjeti takav duhovni stav, onda kuša Marijinu majčinsku pomoć u 
svemu jer se Gospa ne da ni na bilo koji način ni od koga nadvisiti u ljubavi. Ako vjernik ima iskru 
čiste ljubavi prema Mariji, ona odgovara većom majčinskom ljubavlju koje se brine za sve 
materijalno i duhovno onoga tko joj se posveti. 

Sve navedene oznake prave pobožnosti su neophodni stavovi koje vjernik treba usvajati i 
izgrađivati kako bi duhovno rastao i sazrijevao. Oni su temelj puta prosvjetljenja na kojem vjernik 
dublje upoznaje Boga, Isusa, Mariju, ali i samoga sebe te dinamike duhovnoga rasta u borbi za 
ustrajnost u Božjoj milosti i ljubavi i vjerodostojno svjedočanstvo kršćanskog života. 

I na kraju treba naglasiti da je put duhovnog rasta sazrijevanje u nutarnjim stavovima i 
krjepostima. Svaka se duša treba truditi i moliti za oslobođenje od primjesa lažnih pobožnosti. Tek 
na vrhuncima duhovnog života vjernik ima usvojene i proživljene krjeposti, ili kako bi rekao 
Montfort, „pravu pobožnost“ bez primjesa „lažnih pobožnosti“. 

Razmisli! Jesam li zahvalan Isusu Kristu Sinu Božjemu zato što je postao čovjekom i Mariji 
što je pristala biti njegovom Majkom? Imam li svijest o prisutnosti Duha Svetoga na mom putu 
rasta u vjeri? Je li moje iskustvo Duha Svetoga popraćeno i spoznajom o važnosti Marijine 
prisutnosti u njemu? Jesam li svjestan da je Marija Majka Crkve, te sudjeluje u rađanju vjernika na 
novi život u Kristu? Da li je to i moje osobno iskustvo? Ljubim li i častim Mariju kao moju Majku? 
Je li moja pobožnost Mariji više lažna ili prava? Jesam li postojan i utječem li se u svemu Mariji? 

2 . 8. Općeniti i posebni ispit savjesti i spoznaja samoga sebe 

Ispit savjesti je praksa po kojoj se trudimo oko isitne u vezi sa samima sobom pred Bogom. 
Kod ispitivanja savjesti treba izbjegavati pretjeranu usredotočenost na samoga sebe, osobito u 
pokušaju da točno odredimo do kojeg stupnja duhovnog napretka i puta smo došli jer se osoba može 
krivo prosuditi bilo zbog obeshrabrenja ili precjenjivanja. 96 

Općeniti ispit savjesti 

Opći ispit savjesti, prema sv. Ignaciju Lojolskome nije samo ljudski napor i tehnika vlastite 
introspekcije nego je metoda mislene molitve, dakle duša promatra sebe u svijetlu Božje milosti i u 
Božjoj prisutnosti (Dv 43) Svetac preporuča da se ispit savjesti čini dvaput dnevno, po 15 minuta u 
podne i navečer. A može se uzeti i u vrijeme vlastite mislene molitve radi dubljeg upoznavanja 
duhovnog života u proteklom razdoblju. 

Ispit savjesti kao metoda mislene molitve ima pripravnu molitvu i pet točaka, na koje se 
osobno odgovara u predviđenom vremenu. Te točke glase: 

a) Zahvala Bogu: Valja zahvaliti Bogu za primljena dobročinstva u proteklom razdoblju. To 
se, u prvome redu, odnosi na primljena duhovna dobra. 


96 A. Royo Marin, nav.dj. 919 -932. 

b) Molitva Duhu Svetomu: Treba moliti svjetlo Duha Svetoga za upoznavanje vlastitih 
grijeha, nevjernosti i propusta. Čovjek je, naime, nekad zaslijepljen u vlastitim stvarima pa mu je 
potrebna posebna Božja pomoć za dublje upoznavanje svojega stanja. 

c) Polaganje računa: Potrebno je potražiti račun od svoje savjesti za proteklo vrijeme, s 
obzirom na misli, riječi, djela. Korisno je odvagnuti svoje nutarnje stavove i razlučiti nutarnje 
duhovne pokrete. 

d) Skrušeno kajanje: Valja se iskreno pokajali za ono što nije bilo dobro i što je propušteno u 
kon kr etnosti. 

e) Kon kr etna odluka: Odlučiti se na popravak, uz pomoć milosti za koju se moli, u onom što 
je bilo nedolično i neuredno. Odluka se odnosi na konkretnosti. Usto valja uočiti što nas čeka u 
bliskoj budućnosti. 

Ispit savjesti je dakle molitvena praksa, usredotočenost na Boga a s Bogom na samoga sebe, 
molitva koja se obavlja se više srcem nego sitničavim ispitivanjem. Ovaj ispit savjesti - molitva je 
značajna za čistoću savjesti, pa joj je Ignacije davao prednost pred drugim metodama molitve. 

Predmet ispitivanja savjesti nije općenito vrednovanje i prosudba našeg puta, nego su to 
pojedinačni čini i prilike u sučeljavanju s Kristom, Evanđeljem, katoličkom vjerom i moralom. 
Evanđelje i svetačka tradicija nas uče da općenit sud i prosudba našeg vjerničkog puta su nužno 
neprikladni i ne odgovaraju istini. Duša se može prevariti. To možemo vidjeti na primjeru 
apostola Petra koji je u svoj iskrenosti i sigurnosti prije muke govorio Isusu: „Ako se doista svi i 
pokolebaju, ja neću“ (Mk 14, 29). A nakon kušnje i pada koje je prošao u Isusovoj muci kada ga 
uskrsli Gospodin na Tiberijadskom jezeru pita: „Ljubiš li me?“ povjerava se Isusovoj prosudbi i 
odriče svoga suda: „Gospodine ti znaš sve, ti znaš da te ljubim“ (Iv 21, 17). 

Crkveni nauk definira savjest kao najskrovitiju jezgru i svetište čovjekovo, gdje je on sam s 
Bogom, čiji glas odzvanja u njegovoj nutrini jer čovjek ima u srcu zakon koji mu je Bog upisao. Taj 
glas poziva čovjeka da ljubi i čini dobro, a izbjegava zlo, i odzvanja u intimnosti našeg srca (usp. 
KKC 1762-1794). 

Glas savjesti poznat je svakom čovjeku. Ta on svakoga od nas prije pojedinog djela 
opominje da ga učinimo ili propustimo, a poslije učinjenog djela hvali nas, ako je djelo bilo dobro, a 
prekorava i kori nas ako je djelo bilo zlo. Stoga ukratko možemo reći, da je savjest praktična 
primjena moralnog zakona na pojedinačno određeno djelo. A možemo reći i ovako: Savjest je Božji 
glas, koji nam otkriva Božju volju, sadržanu u moralnom zakonu za ovu konkretnu priliku. 

Na savjesti se osniva sav moralni život čovjeka pojedinca. Ona nam neprestano svjedoči da 
postoji moralni red i zakon, te nas potiče na njegovo obdržavanje. Bez nje ne bi bio moguć nikakav 
osobni ali ni društveni poredak, a prema tome, ni rast i napredak. 

Razlikujemo savjest prije djela i poslije djela. Savjest prije djela upozorava nas da lije neko 
djelo moralno dobro ili zlo, te nas ujedno potiče da ga učinimo, ako je dobro, ili propustimo, ako je 
zlo. Savjest poslije djela hvali nas, ako smo' je poslušali u dobru, a kori nas, ako smo radili protiv 
njezine opomene daje djelo zlo. 

Budući daje savjest sposobnost našega razuma, a taj može pogriješiti, to i savjest može biti 
ispravna ili pogrješna. Ispravna je, kad se njezin sud podudara s moralnim zakonom, a pogrješna je, 
kad od njega odstupa. 

Svaki od nas može biti tvrdo osvjedočen o ispravnosti svoje savjesti, a može i sumnjati o 
tome. Uza sve to, što netko čvrsto drži da je njegova savjest ispravna, ona može biti objektivno 
pogrješna. Kako je savjest vrhovno pravilo našeg moralnog djelovanja, moralna ubrojivost naših 
djela prosuđuje se samo po savjesti prije djela Budući da je ona jedini sudac moralnosti naših 
pojedinih djela, dužni smo njezin glas slijediti uvijek, kad god smo uvjereni da je njezin sud 
ispravan, makar objektivno bio kriv. Ali ako u pojedinom slučaju sumnjamo, da li je neko djelo 
moralno dobro ih nije, u takvoj sumnji ne smijemo nikada raditi, jer se izlažemo pogibli da 
prestupimo moralni zakon. 


97 R.G. Bandas, Le leggi delprogresso spirituale, Colleti, Roma, 1966, str. 54 -58. 

Čovjek je odgovoran samo za one čine, kojima je bio gospodar to jest, koje je učinio 
svjesno, znajući što čini, i slobodno se odlučivši da to učini. Prema tome, bitni uvjet moralne 
odgovornosti i ubrojivosti jest slobodna volja i spoznaja moralnosti djela. A za to se traži poraba 
razuma i poznavanje moralnog zakona u konkretnom slučaju. 

Na moralnu ubrojivost utječe sve ono, sto utječe na razum i slobodnu volju, kao što su: 
požuda, strah, nasilje, navika, baštinjene sklonosti, temperament, odgoj i bolesno duševno stanje. 

Pojam grijeha Ovdje je važno da još promotrimo pojam grijeha, njegovu narav i vrste. 

Grijeh je svjestan i slobodan prijestup moralnog zakona. A njega možemo prestupiti tako da 
mišlju, željom, riječju ili crnom učinimo ono što taj zakon zabranjuje, ili propustimo ono što on 
zapovijeda. 

Bit grijeha jest u tome, što je on protuslovlje Božjoj volji. Čovjek odabire neko vremenito 
dobro, koje često puta bude to samo prividno, te ga pretpostavlja najsavršenijem dobru, samome 
Bogu. Ili ukratko rečeno. Bit grijeha jest u odvraćanju od Boga i priklanjanju stvorovima. 

Svi grijesi nisu jednaki. Neki uzrokuju gubitak posvetne milosti i pravo na vječno 
blaženstvo, a drugi ne. Mi ih zovemo teškim i lakim grijesima. Težak grijeh počinja onaj, tko posve 
svojevoljno prestupa moralni zakon u velikoj stvari i tko zna da je djelo, što ga čini težak prestup 
toga zakona, te posve svojevoljno pristaje uz grješni čin. Nedostaje li koji od tih uvjeta, onda nema 
teškoga grijeha. 

Laki grijeh čini onaj, koji moralni zakon prestupi u maloj stvari, ih u velikoj, ali ne posve 
svojevoljno ili promišljeno. Tko učini objektivno velik prestup, ali je bez svoje krivnje uvjeren da to 
nije težak grijeh, učinio je samo laki grijeh. 

Ispit savjesti je upoznavanje sebe pred Bogom putem provjere naših nakana, rada, dužnosti i 
ponašanja. Savjest se s vremenom odgaja i usavršuje te oblikuje u nama nutarnji stav 
samopromatranja u svijetlu Evanđelja koliko je naš život u skladu s Isusovim. To promatranje 
samoga sebe popraćeno molitvom pomaže nam da upoznamo sebe i svoje talente, vlastite 
manjkavosti, slabosti, propuste i grijehe, otkrivamo dubinske motive našeg vladanja, radimo na 
obraćenju po pokajanju i otklanjanju zla, donosimo odluke za duhovni rast i napredak te nas 
priprema za dijalog i sučeljavanje s ispovjednikom i duhovnikom. 

Kada se u povijesti svetačke tradicije i naučiteljstvu Crkve tažilo načina kako praktično 
svesti problem temeljnog morala, a kao posljedica toga i osnovnoga ispita savjesti koji vrijedi za 
sve, onda su to našli i Isusovim riječima: „Dok je izlazio na put, pritrča neki čovjek i pade pred 
njim na koljena i upita ga: 'Učitelju dobri, što moram činiti da baštinim život vječni?' 'Zašto me 
zoveš dobrim' - reče mu Isus. 'Samo je jedan dobar Bog. Znaš zapovijedi: Ne ubij! Ne čini preljuba! 
Ne kradi! Ne svjedoči lažno! Poštuj oca i majku'“ (Mk 10,17-19). 

Kao posljedica toga Crkva uči: „Učiteljstvo pastira Crkve u moralnim pitanjima redovito se 
vrši u katehezi i u propovijedanju... Na taj se način, od pokoljenja u pokoljenje, pod vodstvom i 
budnošću pastira, prenosi poklad (baština) kršćanskog morala što ga sačinjava značajna cjelina 
nonni, zapovijedi i kreposti koje proistječu iz vjere u Krista a oživljava ih ljubav. Ta je kateheza 
tradicionalno, uz Vjerovanje i Oče naš, uzela kao temelj i Deset Božjih zapovijedi koje izražavaju 
načela moralnog života što vrijede za sve ljude“ (KKC 2033). 

Naravno da osim 10 Božjih zapovijedi za kršćane ispit savjesti je sučeljavanje sa cjelovitosti 
evanđelja i osobom Isusa Krista. 

Treba naglasiti da se veliki broj ljudi nerado promatra u savjesti jer spoznaja vlastitih 
slabosti, a poglavito zloće, može biti mučna za dušu. Za dobar ispit savjesti potrebne su 
istinoljubivost, poniznost kao i želja za suobličenjem s voljom Božjom u ozračju vjere u Božju 
ljubav. Sam ispit savjesti, osim istraživanja vlastite nutrine, podrazumijeva kajanje i odluku o 
popravku života te vodi dušu prema sakramentu ispovijedi. 

Sv. Ljudevit opominje da se pazimo pretjerane usredotočenosti na same sebe, jer ta spoznaja 
je više u svjetlu vjere i Božje prisutnosti do li psihološka introspekcija: „Čuvajte se od skrupula u 
ispovijedi i pričesti. Vlastita volja, navezanost na svoj sud, potajna oholost rađaju i povećavaju 
skrupule, dok je slijepa poslušnost u shvaćanju jedina pobjeda. U ispovijedi se više usredotočite na 
pokajanje nego na skrupulozno traženje vaših grijeha“ (PKM 159). 

Posebni ispit savjesti 

Posebni ispit savjesti odnosi se na istraživanje samo jednoga posebnoga područja duhovnog 
života, jedne mane, zle sklonosti koje se žele iskorijeniti ili jedne kreposti za koju se želi da ojača u 
duši. Posebni ispit savjesti je zapravo dopuna i produbljenje općega ispita savjesti. I njemu je 
svrha svetost duše, ali se bira jedan njezin posebni vid ili sektor i u toj se točki nastoji duhovno 
rasti. Ovdje se više radi o upornoj borbi za svetost, nego o upoznavanju sama sebe. 

U svom pozitivnom obliku posebni ispit savjesti istražuje kako vršim jednu određenu 
krepost, posebnu odluku ili zadatak, kako obavljam pojedinu pobožnu vježbu ih svoju glavnu 
dužnost. Mogu uzeti kao sadržaj posebnoga ispita savjesti i svoje vladanje u specijalnoj prigodi koja 
me čeka ili poslu koji imam izvršiti. 

U negativnom obliku posebni ispit savjesti bavi se nekim posebnim grijehom, manom, 
navikom, slabošću... Najbolje je početi s nastojanjem iskorjenjenija glavne duhovne mane. Dokle 
ću se baviti jednom te istom krepošću ili manom? Sve dok vrlinu ne postignem, odnosno manu ne 
ispravim. Sv. Franjo Saleški 22 godine borio se sa svojom srditošću sve dok nije uz pomoć milosti 
uredio svoju nutrinu pod tim vidikom, te je u svetačkoj tradiciji ostao zapamćen kao svetac blagosti. 

Kao i opći ispit savjesti tako još više i posebni treba da bude prilagođen staležu, 
temperamentu, poslu, prilikama i posebnim namjerama pojedinca. Ako je potreba, može ga se 
obaviti na bilo kojem tihom mjestancu i izvan uobičajenoga vremena, naročito prije izvršenja 
nekoga važnijega posla ili neposredno poslije njega. Glede načina i teme posebnoga ispita savjesti 
najbolje je biti u sporazumu s duhovnim vođom. 

Redovitim obavljanjem ispita savjesti, a naročito posebnoga ispita savjesti steći ćemo opću i 
trajnu duhovnu budnost, koja će nas onda sigurno dovesti do popravka i svetosti. 

Općenito uzevši, čovjek sebe najbolje upozna u samoispitivanju i proučavaju sama sebe. Ali to nije 
jedini način samospoznaje. Nije dovoljno promatrati sebe samo u svom ogledalu, treba se vidjeti i u 
ogledalu drugih. Takva je slika objektivnija. Dobro je znati što sude o nama i naši najbliži, 
neposredna okolina. Njihova reakcija na naše vladanje najbolje nam otkriva naše pravo lice. Osim 
naših roditelja, odgojitelja, učitelja, prijatelja i subraće tu nam najviše pomažu ispovjednik i 
duhovni savjetnik. 

U svetačkoj tradiciji na poseban način sv. Ignacije Lojolski inzistira na praksi posebnog 
ispita savjesti. Sveti Ignacije želi da se duša pokrene što potpunije na borbu protiv određene mane 
ili za stjecanje neke kreposti. Prema tome je uredio posebni ispit savjesti. 

On je čitav dan podijelio u tri vremena. Prvo je vrijeme ujutro. Odmah čim smo ustali, 
moramo se sjetiti predmeta posebnog ispita savjesti. Zatim ćemo odlučiti, da ćemo se određenog 
grijeha ili pogrješke čuvati, odnosno, da ćemo što više vježbati čine određene kreposti. Po 
mogućnosti nastojat ćemo predvidjeti prilike u kojima ćemo se preko dana naći, te način, kako 
ćemo se u tim prilikama vladati, što se tiče dotične pogrješke ili kreposti. 

Dogodi li se, da uza sve to posrnem, odmah ću zamoliti Boga za oproštenje. Svoje kajanje 
očitovat ću i vanjskim znakom. To mogu učiniti posve neprimjetno i pred drugima. Ponovo ću 
obnoviti odluku i nastaviti borbu, kao da se nije ništa dogodilo. 

Drugo je vrijeme oko podne prije ručka. Najprije ću zazvati Božju pomoć, da upoznam 
koliko sam puta pao u određenu pogrješku ili propustio vježbati određenu krepost, te ću moliti za 
milost, da se u tome popravim. Nakon toga, ispitat ću se počevši od ustajanja pa sve do samog ispita 
savjesti. Ustanovivši broj posrtaja ili čina kreposti zapisat ću to u prvom stupcu svoje bilježnice, 
određene za tu svrhu. Završit ću moleći Božje milosrđe, da mi oprosti, što sam se tako slabo borio. 
Odlučit ću, da ću se popodne odlučnije boriti. Nastojat ću predvidjeti okolnosti, u kojima bih se 
mogao naći do navečer, te način, kako ću se ponijeti u tim prilikama. 

Treće je vrijeme navečer prije spavanja. Tada ću učiniti slično kao u podne, samo što ću 
pregledati vrijeme od podne do navečer. Broj posrtaja, odnosno kreposnih čina, zabilježit ću u drugi 
stupac svoje bilježnice pod datumom toga dana. 

Ovdje nam sveti Ignacije savjetuje da usporedimo rezultat prijepodnevnog ispita s ovim večernjeg. 
Tako ćemo vidjeti, jesmo li od podne do navečer napredovali ili nazadovali. U treći stupac zabilježit 
ćemo rezultat čitavog dana. Vrlo je korisno, da usporedimo i današnji dan s jučerašnjim, kako 
bismo vidjeli, jesmo li napredovali ili nazadovali od jučer do danas. Na kraju tjedna isto tako 
možemo usporediti rezultat ovoga tjedna s rezultatom prijašnjega, što će nam još više i jasnije 
pokazati, jesmo li napredovali ili nazadovali. 

Ako smo nazadovali, postavit ćemo sebi pitanje, koji je tome razlog, kako bismo slijedeći 
tjedan više na to pazili. 

Veoma je važno, da u toj borbi ne klonemo, ako vidimo da nam borba odmah ne uspijeva. 
Borba s duboko ukorijenjenim mana u nama u duši često može trajati, ne samo više tjedana, nego i 
više mjeseci, pa i više godina. No u toj ustrajnosti pokazat ćemo poniznost i volju da se popravimo. 
A to će potaknuti Božje milosrđe, da nam se smiluje i dade nam posebne milosti, koje će nam 
pomoći do konačne pobjede. 

Obavljanje posebnog ispita savjesti redovito se povezuje s općim ispitom. Kod pokajanja 
najprije se pokajmo za nedostatke posebnog ispita a onda za ostale nevjernosti. Isto tako stvaramo i 
odluke. 

Ako smo do sada obavljali posebni ispit savjesti, a nismo od njega crpli koristi, onda nije 
krivnja na ispitu savjesti, već na nama. Ili ga nismo ozbiljno i temeljito obavljali sa svim dodacima 
sto nam ih sveti Ignacije spominje, ili su nam odluke bile slabe i volja popustljiva pred svakom 
poteškoćom i zaprekom, ili smo previše brzo klonuli, jer za dva ili trt tjedna nismo vidjeli očitih 
uspjeha. 

Ovo naše nastojanje mora biti praćeno žarkom molitvom, jer nam je sam Spasitelj rekao: 
»Bez mene ne možete ništa!« Zazivajmo često i rado u pomoć Spasitelja i Gospu, molimo mnogo 
za svjetlost i snagu Duha Svetoga, pa ćemo uspjeti u svome nastojanju izvojevati konačnu pobjedu. 

Jedna od glavnih poteškoća kod ispita općenitog i posebnog savjesti je navika i mehaničko 
obavljanje ispita savjesti, što nikad ne može uroditi korišću za dušu. Dobro se je zapitati od 
vremena do vremena, nismo li zbog navike u toj stvari postali ravnodušni, nezainteresirani, odrekli 
se svakog rada na svome duhovnom rastu kao oni koji ništa ne razmišljaju o tome. 

Ipak, najbolji čuvar protiv nezainteresiranih mehaničkih navika i polovičnosti kod ispita 
savjesti je žarka želja i odlučnost da se posve predamo Bogu i da iz dana u dan sve više rastemo u 
ljubavi prema njemu. Jer, dok duša ljubi i želi dosegnuti onoga koga ljubi, dotle će nastojati da 
odstrani sve ono, što bi je bilo na koji način u tome moglo smetati. Od velike će joj pomoći biti 
pobožnost prema Bogu Duhu Svetomu, koji će joj u izobilju davati svjetlo svoje milosti. Tako će 
sve više upoznavati veličinu svoga poziva i veliku vrijednost i potrebu čistoće srca i duše, koja će je 
pripravljati na veliki čas, kad će smjeti posve uroniti u more Božje ljubavi. 

Razmisli! Ispitujem li redovito svoju savjest? Koje su glavne poteškoće na koje nailazim pri 
tome? Borim li se protiv pojedinih stvari koje bi htio promijeniti u mome duhovnom životu? Činim 
li to jer želim čišće ljubiti Isusa Krista ili je u pitanju moje duhovno sebeljublje? 

2 . 9. Spoznaja samoga sebe u molitvi 

Autentična i vjerodostojna evanđeoska spoznaja samoga je nezaobilazni i sastavni dio puta 
življenja vjere i svakoga duhovnoga rasta. Svetačka tradicija to jednodušno naučava. Ta molitvena 
spoznaja samoga sebe ne iscrpljuje se samo u ispitu savjesti nego se odnosi na cjelovitost našega 

QO 

bića i duhovnoga puta sve do vrhunaca svetosti. 

Dosta je samo podsjetiti na nauk sv. Terezije Avilske: „Ah da spoznajemo vlastitu veliku 
bijedu!... Upravo zato što je ne spoznajemo posvuda nailazimo na opasnosti... Držim daje najveće 
korist spoznavati našu malu vrijednost i da nama vladaju vanjske stvari. Smatram da je veća milost 

98 

M. Carvalho Azevedo, La preghiera: icontro con noi stessi sotto lo sguardo di Dio u Vita consacrata , 1. 1971, str. 3 
- 11 . 

provesti samo jedan danu u poniznoj spoznaji samoga sebe pa i po cijenu velike žalosti i muke nego 
provesti više dana u uzvišenoj molitvi još više jer duša koja istinski ljubi ne prestaje misli na 
Ljubljenoga na bilo kojem mjestu da se nalazi“. (Utemeljenja 5,16) 

Kako bi čovjek spoznao samoga sebe potrebno je i važno za rast u vjeri i paziti vlastito 
posvećenje. Bez poznavanja samoga sebe naše duhovno zdanje bi ostalo bez jednog od temelja te bi 
se prije ili poslije obrušilo. Opće je pravilo duhovnosti da čovjek koliko više spoznaje Boga, dublje 
upoznaje i samoga sebe, i nije moguće da autentična spoznaja Boga ne vrati dušu njoj samoj do 
najdubljih dimenzija njenog bića. 

Ako je autentična spoznaja samoga sebe toliko potrebna za put rasta u svetosti, ona je za 
dušu jako naporna, možda i najteža. Samo su sveci do kraja upoznali sebe jer je takva spoznaja plod 
popratne milosti sjedinjenja s Bogom. Dobro je, dakle, ne zavaravati se mišlju da sebe dobro, do 
kraja poznajemo na autentično duhovan način. 

Istinsko prihvaćanje samoga sebe znači zahvalno prihvaćanje tjelesnih i duhovnih darova što 
nam ih je Bog darovao. Ono uključuje i zauzetost da se ti darovi koriste za dobro i ostvarenje našeg 
životnog poziva na koji nas Bog poziva, kao i prihvaćanje vlastitih ograničenosti." 

Da bi upoznao samoga sebe, čovjek treba spoznati cjelovitost istine o svome biću. Ona 
podrazumijeva s jedne strane uzvišeno dostojanstvo čovjeka sa svim darovima i talentima koje je 
dobio stvaranjem kao ljubljeno Božje biće i poziv na vječni život u Bogu, a s druge duboku slabost 
i bijedu koja se očituje u životu svakog čovjeka. Ta spoznaja je bitna i neophodna za svaku 
autentičnu katoličku duhovnost, svjesno prihvaćanje otajstva Otkupljenja, prihvaćanje istine, u 
ljubavi, o sebi i vedar suživot s ljudima. Kad osoba postane duboko svjesna te stvaranosti u srcu 
joj se spontano rađa zahvalnost i slavljenje Boga, baš kao i sv. Ljudevitu, koji kličući moli: 

“Budući da nema ništa, o dobri Bože, što bi se moglo dodati tvojoj uzvišenosti, uzviknut ću 
ponizno: Bogu hvala, Bogu hvala. Za obilje tvoje ljubavi ja nemam dostojne zahvale, ali ću pjevati 
dan i noć: Bogu hvala, Bogu hvala. Veliki Bože, stvorio si me iz ničega. Iz tebe crpim svako dobro, 
ti sam si moja potpora. Ja sam tvoja slika, o veliki Kralju, i čvrstom vjerom vjerujem da si je ti u 
meni urezao. Tvoja ljubav, o vječni Oče, poslala je svog besmrtnog Sina da umre za razbojnika. 
Bogu hvala, Bogu hvala. Isuse, ti si me otkupio i izvukao iz ropstva noseći moj grijeh. Da me nisi 
spasio, da me nisi oprao bio bih zauvijek proklet. Bogu hvala, Bogu hvala” (P 27) 

Dostojanstvo ljudske osobe ima korijen u tome što je stvorena na sliku i priliku Božju, 
sposobna da spozna i ljubi svoga Stvoritelja koji ju je postavio za gospodara nad zemaljskim 
stvarnostima. Taj povlašteni odnos se ostvaruje u slobodi čovjeka koji je u vlastitoj nutrini potaknut 
na traženje istine, smisla, dobra, ljubavi i Boga. Tim traženjima Bog je izašao u susret. U Isusu 
Kristu, Božjoj Mudrosti, potpuno je objavio svoju ljubav prema ljudima. 

Dostojanstvo i veličina čovjeka su u biti Božji dar, odraz njegove velikodušnosti koji svatko 
dobiva rođenjem, a na poseban način krštenjem. Čovjek u slobodi teži prema ostvarenju punine 
svoga života. Bog je čovjeka obdario razumom i voljom, te može u vlastitoj inicijativi i slobodi 
odrediti put kojim želi krenuti. “Bog je htio čovjeka prepustiti u ruke njegove vlastite odluke’’ (Sir 
15, 14). 

Slobodnim činima ljudska se osoba usmjeruje ili ne usmjeruje prema dobru što ga je Bog 
obećao i što ga savjest osobi svjedoči i predlaže činiti. Osoba samo u zreloj ljubavi prema Bogu, 
sebi i bližnjemu ostvaruje svije biće. Na tom putu oplemenjenja i ostvarenja čovjek, ima bolna 
iskustva vlastite ograničenosti i bijede vlastitog bića koja ima zadnji korijen u grijehu. O tome 
Drugi Vatikanski Koncil piše: 

“Čovjek, utemeljen od Boga u Pravednosti, no pod utjecajem Zloga, već je na početku 
povijesti zloupotrebio svoju slobodu dižući se protiv Boga i želeći da svoj postigne izvan Boga. 
Iako su upoznali Boga, nisu mu iskazali zahvalnost kao Bogu (...) nego je potamnjelo njihovo 


99 P. Collins, II dolore della scoperta di se stessi, u Vita consacrata 35, 1991, str. 37-59. 

nerazumno srce i klanjali su se i iskazivali štovanje stvorenju mjesto Stvoritelju. To što doznajemo 
po božanskoj objavi slaže se i sa samim iskustvom. 

Ako naime, čovjek pogleda u svoje srce, nalazi daje sklon na zlo i uronjen u tolike jade, koji 
ne mogu potjecati od njegova dobroga Stvoritelja. Ne htijući često priznati Boga kao svoje počelo, 
čovjek je poremetio i dužno usmjerenje prema svome posljednjem cilju i ujedno sav sklad sa samim 
sobom, s drugim ljudima i stvorenjima. 

Tako je čovjek u samom sebi podijeljen. Zbog toga sav život ljudi, i pojedinaca i skupina, 
pruža sliku borbe, i to dramatične, između dobra i zla, između svijetla i tame. Štoviše, čovjek 
otkriva daje nesposoban da sam od sebe uspješno suzbija nastaje zla, tako da se svatko osjeća kao 
okovan verigama. No sam je Gospodin došao da oslobodi čovjeka i da ga ojača, obnavljajući ga 
iznutra i izbacujući napolje kneza ovoga svijeta (usp. Iv 12,31) koji gaje držao u ropstvu grijeha. A 
grijeh umanjuje samog čovjeka sprječavajući ga da postigne svoju puninu. U svijetlu te objave 
nalaze svoj konačni razlog i uzvišeni poziv i duboka bijeda što je ljudi doživljavaju” (GS 13). 

Skupa sa Crkvom, svim svecima i duhovnim učiteljima i Montfort tvrdi da su naša djela 
nesavršena i da smo pod utjecajem zla i grijeha. Put rasta u vjeri mora računati “s onom osnovnom 
neuravnoteženošću kojoj su korijeni u čovjekovu srcu” (GS br. 10). 

Svaka osoba u svom životu primjećuje cijeli niz zlih sklonosti koje prožimaju naše biće, 
suživot s ljudima, djelovanje, te ih se ne možemo barem kao napasti, osloboditi cijeli život. Čovjek 
ima iskustvo ne samo da je sklon zlu nego i da je sagriješio, to jest manje ili više svjesno učinio 
nešto što je protivno savjesti i volji Božjoj. Što činiti? Prepustiti se zlu ili očajavati? Ne, nego 
prihvatiti Isusa Krista kao svoga Spasitelja koji oslobađa, oprašta i daje snagu osobi da se bori 
protiv zla i grijeha. Isus poziva vjernika da prihvati tu životnu borbu, te da uz pomoć Njegove 
milosti dođe do toliko željenog nutarnjeg sklada. 

Crkva o tome uči: “Svu ljudsku povijest prožimlje teška borba protiv moći mraka. Ta borba 
koja je započela već od početka svijeta trajat će po riječi Gospodnjoj sve do posljednjeg dana. 
Ubačen u tu borbu, čovjek se mora neprestano boriti da prione uz dobro. I jedino uz velike napore i 
pomoću Božje milosti može postići svoje nutarnje jedinstvo” ( GS 37). 

Da bi osoba upoznala samu sebe treba gajiti spremnost da istražuje svoju dušu, u prvom 
redu vlastite osjećaje, doživljaje i želje. Treba dokraja i iskreno sama sebi reći kako se osjeća i zašto 
se tako osjeća ili ponaša, ne tražeći isprike niti prikrivajući prave uzroke i razloge. 100 Ako varamo 
sami sebe jer se bojimo suočiti sa sobom kakvi uistinu jesmo, zatvorili smo put budućem rastu i 
vrtimo se u krug. Kad osoba ulazi u samospoznaju, mora gajiti osjećaj vlastite vrijednosti, 
samopoštovanja jer je ljubljeno, iako ograničeno i izranjeno, Božje stvorenje. Često puta se osjeća 
veliki raskorak između onoga što bi osoba hitjela biti i onoga što stvarno jest. Svaki oblik 
neprihvaćanja samoga sebe je jedna vrsta nedostatka vjere i poniznosti. 

Iskreno suočenje sa samim sobom, što nije moguće bez ustrajne molitve, nam pomaže i 
oslobađa od lažne sigurnosti da smo postigli savršenstvo. Sam Isus je poručio da će nas istina 
osloboditi. Ta samospoznaja treba uvijek biti u vjeri u Boga ljubavi, koga duša treba tražiti i u 
vlastitim ograničenostima. 101 

Ako je osoba uistinu iskrena prema samoj sebi pred Bogom počinje, osim dobra i 
plemenitosti kojima ju je Bog obdario, sve više spoznavati i ponor vlastite bijede koja postaje temelj 
prave svetačke poniznosti koja otvara put autentičnoj mistici. 

Molitelj ne treba htjeli ostvarivati sebe, nego u svemu tražiti Boga i istovremeno pokušati iz 
sebe odstraniti sve što mu priječi put do Boga. Pritom sveci su iskusili da čovjek ne može pronaći 
Boga, ako živi mimo sebe i ako ne spozna sebe samog. Boga vodi dušu do sebe i preko 
samospoznaje. 

Živjeti vjeru ne znači samo biti pobožan, kroz molitvu postaje zreliji, mudriji i zdraviji 
čovjek, molitelj pronalazeći Boga može reći daje pronašao sebe, da se poistovjetio sa sobom, daje 
ostvario sebe samog. 


100 M. Nikić, U poznaj samoga sebe, u Obnovljeni život 60, 2005, str. 73-90. 

101 M. Szentmartoni, nav. dj. str 157-166. 

Prema sv. Bernardu, čovjek istodobno treba spoznati daje on grijehom nagrđena božanska 
slika: „Spoznaj sebe kao Božju sliku i zastidi se zbog toga što sije ti prekrio tuđom slikom. Sjeti se 
svoje plemenitosti i zastidi se takvog otpadništva! Ta ne poriči svoju ljepotu da bi se još više 
zgražao svojoj ružnoći“. (PL 183, 571 D). 

U molitvi sveci su doživljavali da žele razgovarati s Bogom i usredotočiti svoje srce na 
Boga. Pa ipak su se uvijek iznova uvjeravali da ih Bog vraća njima samima i tjera na motrenje 
njihova vlastitoga bića, razmišljanje o sebi samom i da se bavi vlastitim srcem. 

Tako Augustin piše kako ga Bog uvijek iznova vraća na njega samoga: „No ti si me, 
Gospodine, usmjerio meni samom koji sam sam sebi okrenuo leđa. Jer se nisam htio vidjeti, 
postavio si me licem u lice sa mnom da vidim kako sam ružan i kljast, kako sam pun prljavštine, 
mrlja i čireva. I vidio sam i prestrašio se, a ipak nisam znao kamo bih pred sobom pobjegao 44 . (Is, 
III, 3) 

U molitvi ne možemo pobjeći od sebe samih. Bog ne dopušta da Ga se zlorabi kao put za 
bijeg. To nam pokazuje tako što dopušta da u molitvi neprestano izranjaju naši osjećaji i misli. I 
tako razotkriva naše nutarnje stanje. 

Dakle, Bog hoće da se molitelj svjesno u molitvi bavi i sobom, promatra sebe i misli i 
raspoloženja koji su iskrsnuli te pitati za uzroke. Ali samospoznaja nije samo svrhovita, ona služi 
duhovnoga rast. Samospoznajom treba biti uklonjeno sve što smeta Bogu i molitvi. 

Ako svetačka tradicija uvijek iznova apeliraju na dosljednije samopromatranje i 
samospoznaju, tada pred očima imaju za cilj omogućiti pravu molitvu, rast u poniznosti i ljubavi. O 
svetom Benediktu sv. Grgur piše: „Stalno se ispitivao i nije dopuštao pogledu svog srca da odluta 
prema vani 44 . (Dijalog 11,3) 

Samospoznaja nije samo puki preduvjet za molitvu nego, upravo suprotno, molitva pomaže 
čovjeku pri samospoznaji. Ne postoji ništa što bi srce više pronicalo od molitve. Kad molimo, 
stupamo u svetu prisutnost Božju i bivamo prosvijetljeni do najnutarnjijeg bića, Molitva nas stavlja 
pred Boga. Božje svjetlo svijetli iza maski naših djelovanja i misli. Prije svega, molitva nam 
dopušta otkriti istinske razloge našeg djelovanja i uzroke misli i raspoloženja. Samo Duh Sveti daje 
istinsku samospoznaju, bez Njega se ni najmudriji ne može dolično spoznati ili zamijetiti nutarnje 
stanje svoje duše. Štošta u sebi ne bih uopće otkrio bez molitve. 

Čovjek koji gleda samo na sebe, slijep je za mnoge nedostatke svoga bića. Kad se približim 
Bogu u molitvi, mogu sebe vidjeti iz Božje perspektive i bolje se upoznati u svjetlu Božjem. Sv. 
Ivan Vianney to tako jasno govori: „Poniznost se ne sastoji u poniznim riječima, niti poniznim 
djelima, nego u spoznaji samoga sebe koja nam pred oči stavlja nebojene pogreške i manjkavosti 
koje nam je oholost do tada skrivala 44 . (Zzrnca, Sav str. 94) 

Da bi nas dovelo dubljoj samospoznaji, umijeće molitve mora se zasnivati na tome da nas 
suoči s Bogom. Molitva nije monolog, samo- rasvjetljivanje, nego razgovor, susret s drugom 
osobom. Bog nije samo temelj naše duše nego i Osoba koja nam stoji nasuprot. Bog, Otac kojem 
upravljam svoju molitvu, jest- kako kaže teologija- Osoba koja nas u hodu s njim odgaja kako bi 
duhovno rasli. Na tom putu Bog se koristi i onim sredstvima koja bismo najmanje očekivali, 
dopušta naše padove da bi mi bolje upoznali sami sebe. BI. Marija Terezija od sv. Josipa uči: 

„Tko se previše pouzdaje u sebe, često će pogriješiti, jer Bog katkada dopušta da oholica 
padne da upozna sebe. Teže je čovjeka koji je prividno krepostan, dovesti do spoznaje samoga sebe, 
nego velikoga grešnika. Stoga je on u većoj opasnosti za vječno spasenje, jer je Bog o takvima 
izrekao strahovite riječi: ’O da si vruć ili hladan; ali jer si mlak - ni vruć ni studen - izbacit ću te iz 
svojih usta.' 44 (Mali vodič 29) 

Svaki čovjek ima svoj temperament i karakter koji je način našeg reagiranja u određenim 
prigodama. On je zbir naših načina osjećanja i doživljavanja, predominantnog raspoloženja, 
naučenih postupaka u obitelji i osobnom iskustvu. On ovisi o našem temperamentu, nervnom 
sustavu te mentalnim predispozicijama. Reći da ništa ne možemo promijeniti u svom karakteru, 
priznanje je promašenosti u životu. 


152 




Bog od vjernika traži napor i rad na obraćenju, usavršavanju, borbi protiv grijeha, 
oplemenjenju i bez tog napora i njegove suradnje, Bog neće ostvariti svoje djelo u njegovu životu. 
A kada vjernik ulaže razborit i dostatan napor u kršćanskom životu, dolazi do otajstvenog djela 
suradnje između Boga i čovjeka u kome Božja milost ozdravlja, oplemenjuje, potiče na sazrijevanje 
pa i u situacijama za ljude bez vjere, krajnje mučnim i teškim, kao što su spoznaja vlastite 
grješnosti, nemoći i bijede. Upravo te stvari mogu i jesu sredstva kojima se Božja svemogućnost 
služi u našem odgajanju i sazrijevanju što je neostvarivo ljudskim naporom i bilo kojom tehnikom 
spoznaje samoga sebe. Naše ponašanje nije samo odraz našeg karaktera, nego i moralnog stanja 
duše. Ako osoba živi u grijehu, to se neizbježno odražava ne samo na konkretni grješni čin koji 
razorno djeluje na našu osobnost, nego i na cjelovito ponašanje. I obrnuto, činiti dobro oplemenjuje 
svaki karakter i oblikuje kršćanski stil ponašanja koji se odražava prvenstveno u krjepostima 

Crkva uči: „Krjepost je postojano i čvrsto raspoloženje činiti dobro. Ona daje osobi ne samo 
da dobro čine izvrši, nego da od sebe dade najbolje. Svim osjetnim i duhovnim silama krjeposna 
osoba teži prema dobru, za njim teži i za nj se konkretnim činima opredjeljuje. Ljudske krjeposti 
(vrline) jesu čvrsti stavovi, stalna raspoloženja trajne savršenosti razuma i volje koje ravnaju našim 
činima, zapovijedaju našim strastima i upravljaju našim vladanjem po razumu i vjeri. One daju 
lakoću, gospodstvo nad sobom i radost za moralno dobar život. Krjepostan je onaj čovjek koji 
slobodno čini dobro. Ćudoredne krjeposti stječu se ljudskim nastojanjem. One su plodovi i klice 
moralno dobrih čina; one pripravljaju sve moći ljudskoga bića da uđe u zajedništvo s božanskom 
ljubavi” (KKC 1803-1804). 

U ovoj spoznaji samoga sebe postoje brojna sredstva, pomagala sheme koja humanističke 
znanosti, na poseban način psihologija, žele čovjeku pomoći u toj spoznaji samoga sebe. Ovdje 
donosimo samo jedan takav prikaz za koji se može reći da je postao klasičan u priručnicima. 

Proučavanje temperamenata ne spada samo u psihologiju, nego - zbog njihova upliva na 
život svakoga čovjeka - također i u pedagiju, moralku i asketiku. 

Prije svega valja biti na čistu s razlikom pojmova karakter i temperament. Karakternost je odlika 
koju može imati samo čestit čovjek. Mi joj dajemo etičko značenje, a sadrži posjedovanje vlastitih 
načela i dosljednost tim načelima. Samo za takva čovjeka kažemo daje karakter . Psihološki 
gledajući svaki čovjek ima određene značajke/karakteristike, ali nije značaj/karakter ako nije 
dosljedan samome sebi. Tko se ne vlada dosljedno ih nije normalan ih nije moralan. 

Dok je karakter moralno-psihološka kategorija, dotle je temperament fiziološko-psihološka 
kategorija. Temperament (ćud) je fiziološki supstrat karaktera i prvobitno zavisi od biološko- 
nasljednih čimbenika (žlijezde, hormoni, nervni sistem, krvotok, roditelji) . Korijen mu je u 
biofizičkim slojevima bića, ah jako utječe na duševnu orijentaciju čovjeka jer sobom nosi 
urođenost, stalnost i globalnost. Stoga se najbolje očituje po osnovnim duševnim tendencijama i po 
ustaljenoj voljno-osjećajnoj reakciji na okolinu. Temperament je temeljna i trajna (psiho-fiziološka) 
dispozicija naravi pojedine ličnosti. Svaki čovjek ima svoj posebni temperament. Uza sve to postoje 
i neke zajedničke crte među raznim temperamentima. Tako se oni dadu svesti na nekoliko općenitih 
tipova. Poznavanje sebe i svoga temperamenta je stoga veoma važna stvar za asketski napor 
vjernika koji želi raditi na sebi usvajajući evanđeoski duh. Obično se opisuju četiri temeljna 
temperamenta 

Sangvinik se uzbuđuje brzo ali površno, reagira naglo i pretjerano. U akciji nije samostalan 
ni ustrajan. Čuvstven, extravertiran, nestabilan, zaljubljen u ljepotu. Kod njega dominiraju osjećaji. 
U srdžbi plane kao slama, ali se brzo gasi.. Ima vitko tijelo, oči velike i sjajne, hod brz i lagan, 
nastup simpatičan. 

Kod njega je pozitivno što je veseljak, optimista, iskren, dobrodušan, nježan, dobar prijatelj, 
društven, razgovoran, prijatan. Rado zaboravlja i oprašta. Esteta je i umjetnik, voli muziku i pjesmu. 
Inteligencija mu je bistra i živa no površna. 

Negativno: volja stoji pod utjecajem utiska, momenta, afekta. Sklon je nepromišljenosti i 
naglosti, brbljav, nepostojan i subjektivan u sudovima. Lako mijenja raspoloženje i podložan je 
časovitim impresijama. Ne voli žrtve i odricanja, rastresen je u molitvi. Tašt je, previše pazi na 
vanjštinu, senzualan, voli užitke. Iskreno se kaje za pogreške, ali se i brzo na njih povraća. 

Kolerik. Kod njega je afektivnost brza, duboka, srednjeg trajanja. Reaktivnost jaka, hitra, ah 
ne pretjerana. Dinamičan, aktivan, samostalan, osjetljiv i extravertiran tip. Kolerikom dominira 
volja, a omiljela vrednota mu je dobro, pravo, zakon. Tjelesno: čvrst, nabit, široka pleća, kratak 
vrat, prodoran pogled. 

Odlike: aktivan, postojan, temeljit i borben. Misao jasna i brza, ne gubi se u suvišnim 
razmišljanjima, hitro donosi odluke, poduzetan i snalažljiv. Uredan, ozbiljan i odlučan. Ne žali 
truda i napora, radišan i šutljiv. Ima jaku volju, energičan je i nesavladiv. Vođa masa, zakonodavac, 
osvajač, heroj, šef. 

Mane: ohol, vlastoljubiv, krut, pravdaš, prkosan. Ne bira sredstva do cilja. Ako mu je 
potrebito, znade biti okrutan i brutalan. Ne oprašta lako i nije strpljiv i oprezan. Smatra da je uvijek 
u pravu, nikada ne priznaje krivicu, tvrdoglav i uporan. Prepotentan je, nema samilosti, prezire 
slabiće, egoist. Teško se moli, pa i Bogu. 

Melankolik. Excitabilnost duboka i trajna. Ne reagira brzo niti na vanjski način, no zato 
nutarnje prekomjerno i osjećajno. Introvertirani, kontemplativni tip s jakom umnom 
koncentracijom. Bježi od akcije i teško se na nešto odlučuje. Njegova preokupacija je Istina. Sanjar, 
samotnjak, zatvoren, skeptičan, osjetljiv i melankoličan. Doživljuje nutarnje borbe i protuslovlja, 
često je i sam sebi zagonetan. Obično je obilježen nježnom tjelesnom konstrukcijom, gracilan i 
mršav. Pogled mu je miran, sabran, sjetan. Držanje odmjereno, dostojanstveno i tromo. 

Dobra svojstva: bogati i duboki nutarnji život. Zanimaju ga samo veliki i vječni problemi. 
Šutljiv, ozbiljan, temeljit i religiozan. Voli samoću, tišinu i razmatranje. Požrtvovan, samilostan, 
darežljiv. Oštrouman, misaon, filozof, pjesnik, umjetnik i prijatelj knjige. Senzibilan na dobrotu i 
ljepotu, ali bez čulnosti. U duši je dobar, ali njegova dobrota teško prelazi u djelo. 

Loša svojstva: čovjek teorije više nego prakse. Preosjetljiv, tugaljiv, sumnjičav, pesimista. 
Ne zaboravlja ništa, osobito nepravde, a sposoban je i da mrzi. Asocijalan je i nepovjerljiv, 
mizantrop, sam guta svoju bol. Pati od svoje i tuđe nesavršenosti, malodušan, skrupulozan, povučen 
i plah. Drži se pasivno, oklijeva, koleba, nije energičan. Nesposoban za vanjsku akciju, uvijek 
odgađa odluku i izvedbu. Bez odvažnosti i smjelosti. Spor u radu i govoru. Teško se ispovijeda. 
Ohol na svoj način, bježi od časti i masa, ne nameće se, ali sebe previše cijeni, ne voli poniženja i 
peče ga zapostavljanje. 

Flegmatik. Emotivnost mu je spora i površna, gotovo nikakva. Ne uzrujava se nikada i ni za 
što. Reagira lagano, umjereno i neupadno. Na djeluje polagan, razborit i trijezan. Volja mu je 
osrednja, um praktičan, a emocionalnost oskudna. Egocentričan, indiferentan i nepokretan tip. Kod 
njega je obično krupno tijelo, spor hod i prijazno lice. 

Svijetle strane: dobrodušan, miroljubiv, strpljiv, iskren i skroman. Realan je, praktičan i 
oprezan. Ugodan u društvu i ne da se lako uvrijediti. Neće se raskinuti na poslu, ah je ustrajan, 
točan i solidan. Ne uzbuđuje ga ni uspjeh niti neuspjeh, hladnokrvan je. Voli svoj mir i pušta 
svakoga u miru. Ne grize ni sebe ni drugoga. U svojim postupcima naravan je, u svojim nazorima 
nezavisan, ah otvoren novim idejama. 

Tamne strane: hladnoća, nepokretnost i proračunatost. Nema smisla za žrtvu, obožava 
komoditet, pomalo egoista. Bezbrižan, više drži do prava nego do dužnosti. Ne voli redovnički 
život, miliji mu je obilan stol nego pokora. Osim što je spor znade biti još i nemaran, netačan, 
površan i lijen. 102 


102 Ž. Bezić, nav.dj, str. 46.49. 

Svetačka tradicija je duboko svjesna da sve ove stvari, naravne, moralne, osobne i 
nasljedene kao i mnoge druge utječu na oblikovanje naše osobnosti te da uistinu samo u Bogu duša 
može upoznati i spoznati samoga sebe. BI. Marija Terezija od sv. Josipa poručuje: 

„Tko osim Boga može izreći pravedan sud o duši? Nitko! Za to treba poznavati narav, 
nasljedno opterećenje, i to ne samo roditelja, nego i čitavog niza pređa, od kojih svaki čovjek 
baštini više ili manje dobrih, a i zlih sklonosti. Osim ovoga treba poznavati prilike obitelji i okoline 
u kojoj je uzgojen. Nadalje treba poznavati osobine njegova naroda, kao što dobre tako i loše. Sve 
ovo promotreno u svijetlu milosti, ušutkati će svaki tvrdi sud o drugima. S druge strane neka duša 
promotri milosti koje je sama primila od Boga, sv. Krst, sv. Pričest, sv. Potvrdu. Nadalje duhovno 
vodstvo svojih roditelja, svećenika, ispovjednika, a k tome i bezbroj osobnih dokaza milosti 
Božje.“(Direktorij 16) 

Razmisli! Kak\>o je moje iskustvo u spoznaji samoga sebe u molitvi? Uviđam li da me Bog 
vraća meni samome? Koje su lijepe stvari u toj samospoznaji a koje su mi posebno mučne? Bježim 
li svjesno od nečega u sebi? Jesam li istinoljubiv u odnosu na sebe pred Bogom? 

2 . 10. Traženje volje Božje i život u Božjoj prisutnosti 

U Evanđelju sveti nam Marko govori daje Majka Isusova stigla s nekoliko rođaka i pitala za 
njega dok je on govorio mnoštvu. Možda je zbog toga mnoštva ljudi koje se stisnulo u kući Marija 
ostala vani i poslala svome Sinu poruku da ga traži. Tada je Isus odgovorio onomu koji mu je 
prenio poruku: »Tko je majka moja i braća moja?I okruži pogledom po onima što su sjedili oko 
njega u krugu i kaže: Evo majke moje, evo braće moje! Tko god vrši volju Božju, on mi je brat i 
sestra i majka'.« To je nova Kristova obitelj, veza jačih od onih krvnih, a valja odmah napomenuti 
da je Isusova Majka Marija i u ovome nenadmašna budući da nitko nikada nije bolje vršio volju 
Božju s više ljubavi i potpunije od nje. A Isus želi on vjernika da se zalažu u vršenju volje Božje i 
na takav način postaju njegovi prijatelji. 

Živjeti prema svojoj vjeri i željeti rasti u duhovnom životu podrazumijeva traženje volje 
Božje u svome životu. Volja Božja nam se objavljuje u stvaranju i prirodnim zakonima koje je 
Božja providnost uredila, a čovjek ih spoznaje po dobro formiranoj savjesti, te kroz evanđeosku 
objavu otajstva osobe i nauka Isusa Krista, koju vjerniku posreduje crkveno učiteljstvo autentičnim 
naukom na području vjere i morala. Ako bismo htjeli još pobliže izraziti sigurno očitovanje volje 
Božje u našem životu onda se ona sastoji u vršenju naših staleških i vjerskih dužnosti te ispunjenju 
u duhu ljubavi deset Božjih zapovijedi i ustrajnom radu na rastu u kršćanskim krjepostima. Dakle 
lako i jednostavno je svakome shvatiti što je to volja Božja u bitnim stvarima njegova života. 

Vjernik se dakle u svom životu mora ozbiljno truditi da provodi u praksu ono što je sigurno 
volja Božja za njega i svakog vjernika. Svetačka tradicija ukazuje na profinjenu napast prividne 
duhovne preosjetljivosti za volju Božju, a u biti radi se o mentalnim i duhovnim slabostima same 
osobe. Sv. Franjo Saleški to tako pronicljivo i jednostavno opisuje: 

„Sveti Bazilije veli, da nam je Bog svoju volju posvjedočio naredbama i zapovijedima i da 
tu čovjek nema više ništa odlučivati. Jednostavno valja činiti ono što je naređeno. Za sve drugo 
ostavljena nam je sloboda, da i po svojoj volji biramo ono što nam se čini dobro. No ne treba činiti 
sve ono što je dopušteno nego samo ono što je umjesno i uputno. Konačno da uzmognemo 
raspoznati ono što je dolično i prikladno, valja nam čuti savjet mudra duhovnoga oca. 

Nego, dragi moj Teotime, moram te upozoriti na neugodnu napast. Ona više puta napada 
duše koje uvelike žele da u svima stvarima slijede ono što najviše odgovara volji Božjoj. Njih 
neprijatelj u svakoj prilici napunja sumnjom, je li volja Božja, da one čine jednu stvar a ne drugu. 
Tako na primjer: je li volja Božja, da one jedu zajedno s prijateljem ili je volja Božja, da one to ne 
čine. Ih da one nose siv ili cm habit, da poste u petak ili subotu, da pođu na rekreaciju ili da se 
uzdrže od nje. U tima razmišljanjima te duše izgube mnogo vremena. I dok se one brinu i zbunjuju 


103 F. Fernandez - Carvajal, Razgovarati s Bogom, IV, Split 2010, str 138 - 145. 

oko toga, jer žele razlučiti ono što je najbolje, one beskorisno i uzaludno gube vrijeme, da učine 
mnogo dobra koje bi na slavu Božju služila više nego što služi razlučivanje dobra od boljega, kojim 
su se one toliko vremena zabavljale. 

Nije običaj da važemo sitan novac. Na vagu se stavljaju samo veliki komadi. Bilo bi vrlo 
neprilično i značilo bi veliki gubitak vremena, kada bi se u trgovini moralo vagat sav sitan novac: 
novčiće, krajcare, groše, i pare. Isto tako ne treba vagati sve vrste pojedinih čina, da odredimo, jesu 
li orni vredniji od onih drugih. 

Štoviše ima vrlo mnogo praznovjerja u tome, da se želi provesti takvo ispitivanje. Jer kakvoj 
bi svrsi služilo to, da stvaramo sebi poteškoće ispitivanjem, je li bolje slušati Misu u jednoj crkvi 
nego u drugoj, je li bolje presti nego šivati, je li bolje dati milostinju muškarcu nego ženi? To ne bi 
značilo dobro služiti jednoga gospodara, ako bismo trošili sate vremena na razmišljanje o tome što 
treba činiti mjesto da učinimo ono što se mora učiniti. Mjera naše pažnje mora odgovarati važnosti 
onoga što mi poduzimamo. Bila bi naopaka briga, kada bismo mi sebi zadavali toliko muke, da 
odlučimo, hoćemo li poći na putovanje koje traje jedan dan kao da idemo na putovanje koje traje 
tjednima i mjesecima. 

Izbor zvanja, nakana da učinimo posao koji će imati dugotrajne posljedice, da učinimo čin 
za koji treba doista mnogo vremena, da se odlučimo na veliki izdatak, na promjenu'boravka, na 
izbor teme o kojoj ćemo razgovarati i mnoštvo drugih takvih stvari zaslužuju, da ozbiljno 
razmislimo o tome, što više odgovara volji Božjoj. Ali što je potrebno mučiti se pažljivim, 
zbunjenim a suvišnim raspitivanjima i vijećanjima u sitnim svagdašnjim stvarima, koje, ni kada ih 
pogrešno učinimo, nisu nikakva pogreška, ne povlače sa sobom nikakve posljedice i nisu 
nepopravljive? 

Kakvu svrhu ima, da ja trošim vrijeme ispitujući, je li Bogu milije, da ja izmolim krunicu ili 
službu naše Drage Gospe? Između jednoga i drugoga čina pobožnosti ne postoji tako, velika razlika, 
da bih ja morao poduzimati tako veliko raspitivanje. Ili hoću li krenuti u bolnicu, da posjetim 
bolesnike ili ću poći na večemjicu ili ću otići u crkvu, u kojoj ću slušati propovijed ili ću svratiti u 
crkvu, u kojoj ću dobiti oprost? 

Obično ni u jednoj od tih dviju alternativa nema očito ništa značajnije od onoga što se već 
nalazi i u drugoj od njih. Čemu dakle onda ulaziti u tako veliko razmišljanje? U takvim prilikama 
valja uvijek ići iskreno i dobronamjerno, bez cjepidlačenja, kako veli sv. Bazilije, sa svom 
slobodom učiniti ono što nam se čini dobro, da ne mučimo i ne umaramo svoj duh, da ne gubimo 
vrijeme, da se ne izvrgavamo opasnosti nemira, skrupula i praznovjerja. To pravilo vrijedi uvijek 
kadgod ne postoji razmjer između jednoga i drugoga čina i kadgod ne susrećemo nikakvu znatniju 
okolnost na strani jednoga više nego na strani drugoga. 

Čak i u stvarima s dalekosežnijim posljedicama valja biti vrlo ponizan i nipošto ne misliti, 
da se volja Božja može upoznati pomoću ispitivanja, cjepidlačenja i pripovijedanja. Kada smo 
zamolili svjetlost Duha Svetoga, kada smo se u našemu razmatranju potrudili, da pronađemo volju 
Božju, kada smo zamolili za savjet našega duhovnog vođu i ako je potrebno i druge dvije do tri 
duhovne osobe, treba se odlučiti i u ime Božje dati se na posao. Ne valja poslije toga taj naš izbor 
dozivati u sumnju već naprotiv moramo ga pobožno, mirno i ustrajno njegovati i podržavati. Pa i 
kada naiđemo na poteškoće, napasti i različite događaje u toku izvršavanja naše nakane koji bi nam 
mogli uliti nepovjerenje, da smo dobro izabrali, treba ipak ostati čvrst i nepokolebiv, ništa se ne 
obazirati na to sve nego misliti na to, da smo mogli doživjeti još sto puta gore, ako bismo bili 
izabrali ono drugo. Mislimo pri tome i na to, da mi nikada ne znamo, hoće li Bog, da naša sudbina 
bude utjeha ili tuga, mir ili rat. 

Kada smo jedanput donijeli odluku, ne treba nikada više sumnjati o svetosti njezina 
izvršenja. Jer, ako ono ne ovisi o nama, ono ne može ne uspjeti. Raditi drukčije jest znak velikoga 
samoljublja ih djetinjastoga, slabog i tupavog duha“. (Teotim VIII, 14) 

Dakle živeći vlastitu vjeru vjernik se treba potruditi da spozna volju Božju imajući na pameti 
prvenstvo Božje ljubavi, Isusove savjete i zapovijedi te kršćanske krjeposti koji su siguran izraz 

volje Božje za svakoga, a u manjim i ne toliko bitnim stvarima koje su same po sebi dobre Bog 
prepušta čovjeku da u skladu sa svojim zdravim razumom odluči o tome i On se slaže s time. 104 

U dužnostima vlastitoga položaja koje ispunjaju naš dan, kršćanin u svakom trenutku vidi 
ono što Bog želi od njega osobno. Prepoznati i ljubiti Gospodinovu volju u tim dužnostima dat će 
nam potrebnu snagu kako bismo ih savršeno izvršili, a ujedno ćemo kroz njih moći vršiti ljudske i 
nadnaravne krjeposti. 

Božja se volja očituje i u događajima koje on dopušta i koji su uvijek okrenuti većem dobru 
ostanemo li sjedinjeni s Bogom našim Ocem u povjerenju i ljubavi. U svakom se događaju krije 
skrivena Providnost: sve je uređeno i raspoređeno - čak i ono što ne razumijemo, ono što naša volja 
u prvi trenutak teže prihvaća - da služi dobru nas sviju. Dok smo u ovome životu, ne ćemo dokraja 
shvatiti sve događaje koje Gospodin dopušta. 

Naša će duša uroditi obilatim plodovima usvojimo li naviku vršenja čina poistovjećivanja s 
Božjom voljom u važnim okolnostima, kao i u najobičnijim situacijama svakodnevnoga života. 
Dobro je ponavljati: »Isuse, ono što ti hoćeš... ja ljubim.... Isuse želim ljubiti isključivo ono što ti 
želiš da ljubim. U vođenju duše koja traži vršiti volju Božju Bog se gotovo redovito koristi i 
nutarnjim poticajima i nadahnućima koje duše doživljava u sebi. 

Sv. Franjo Saleški poručuje da ih je dobro slušati ali i podložiti zdravorazumskoj prosudbi te 
popričati o njima s duhovnikom ili ispovjednikom: „Nadahnućima zovemo sve unutarnje porive, 
ganuća, prijekore i grižnje, rasvjete i spoznaje, što ih Bog budi u nama dajući našemu srcu obilati 
blagoslov, jer se stara za nas i ljubi nas očinski, da nas probudi, ponuka, potakne i privuče k svetim 
krepostima, k nebeskoj ljubavi, k dobrim odlukama: uopće k svemu, što nas vodi vječnome dobru. 
To je baš ono, što sv. Zaručnik zove: kucati na vrata i govoriti srcu svoje Zaručnice, buditi je, dok 
drijema, i zvati, kad je kod kuće nema, pozivati je na med i u vrt, da bere jabuke i cvijeće i da pjeva, 
te u njegovim ušima odzvanja njezin slatki glas. 

Tko želi da se oženi, mora prije učiniti tri stvari sa zaručnicom, s kojom se ženi: mora je 
najprije zaprositi, zatim ona odobri ponudu, napokon pristane. Tako isto radi Bog, kad hoće da u 
nama, po nama i s nama učini kakvo veliko djelo ljubavi. Najprije nam ga pokaže nadahnućem, 
onda ga mi odobrimo, a napokon pristanemo. Kao što se silazi u grijeh trima stupnjevima: napašću, 
nasladom i pristankom, tako se trima stupnjevima penje i do kreposti: nadahnućem, koje se protivi 
napasti naslađujući se nadahnućem, koje se protivi grešnoj nasladi, i pristajući uz nadahnuće, a to se 
protivi privoli na napast. 

Da nadahnuće traje za svega našeg života, ne bismo Bogu omiljeli, kad se nadahnućem ne 
bismo naslađivah. Dapače, vrijeđali bismo njegovo božansko Veličanstvo, kao što su ga vrijeđali 
Izraelci, što ih je, kako veli sam, četrdeset godina zvao, da se obrate, a oni ga nisu htjeli razumjeti. 
Zato se zakleo u svome gnjevu, da ne će nikada unići u njegov pokoj. 

Čim čovjeku počnu goditi Božja nadahnuća, već je usmjeren k slavi Božjoj i već se tim 
počne militi Božjemu Veličanstvu; jer ako ova naslada i nije potpuna privola, ipak je neka priprava. 
Kao što je dobar znak i vrlo korisno, da rado slušamo riječ Božju, koja je u neku ruku vanjsko 
nadahnuće, tako je dobro i Bogu ugodno, ako se naslađujemo unutarnjim nadahnućem. 

No privolom se dovršuje kreposno djelo. Jer sve ako smo i nadahnuti, ako nam je nadahnuće 
i godilo, a ipak ne pristanemo uz Boga, posve smo nezahvalni i teško vrijeđamo njegovo božansko 
Veličanstvo, jer se čini, da je u tom više prezira. To se dogodilo i Zaručnici. Premda joj se slatki 
glas dragoga dirnuo srca i obasuo ga svetom milinom, ali ne otvori mu vrata, već se poče na svake 
ruke izgovarati. Zaručnik se pravedno rasrdi, ostavi je i ode. Kad bi i plemić dulje prosio djevojku i 
ugađao joj uslugama, a ona bi ga napokon odbila i prezrela, bio bi ne zadovoljniji, nego da ga nije 
primila ni prošnje odobravala. 

Odluči, Filotea, da ćeš radosno primati sva nadahnuća, kojima te milostivi Bog nadahne. A 
kad se jave, primi ih kao poslanike Kralja nebeskoga, koji se želi s tobom oženiti. Slušaj mirno 
njihove poticaje, promišljaj o ljubavi, kojom te je Bog nadahnuo, i miluj sveto nadahnuće, ali 


104 Gabriele di Maddalena, 77 bisogno di Dio, u Rivist di vita spirituale I-II, 1993, str. 33-48. 

pristani potpuno, dragovoljno i postojano. Tako će tvoja ljubav uvelike zadužiti Boga, kojega ti 
inače ne možeš zadužiti. 

No da se ne prevariš, prije nego pristaneš na nadahnuća, kad se radi o znamenitim i 
vanrednim stvarima, posavjetuj se sa svojim duhovnim vođom, da prouči, je li nadahnuće pravo ili 
krivo. Jer neprijatelj vidjevši dušu, gdje brzo pristaje uz nadahnuća, često je zasljepljuje lažnim 
nadahnućima. A toga ne može raditi, dok duša ponizno sluša svoga vođu. 

Kad privoliš, pregni brižno na posao, da izvršiš nadahnuće, jer se tim ostvaruje prava 
krepost. Ko bi privolio u srcu, a ne bi izveo ništa, radio bi kao onaj, koji bi posadio vinograd, a ne bi 
htio, da rodi. Čudnovato pomaže u svemu ovome jutarnja pobožnost i duhovna samoća, o kojima 
rekoh svoju. Time se ne samo uopće nego i posebno pripravljamo na svako dobro“. (Filoteja 11,18) 

Volja Božja se neizravno očituje i preko povijesnih događanja, osobnih i svjetskih, dobrih ih 
loših koje Bog pripušta te po znakovima vremena. Više puta kada smo učinili sve što je u našoj 
mogućnosti za naše i opće dobro, uz one lijepe događaju se mučne i teške stvari koje vjernik tada, 
imajući pred očima Isusa u Getsemanskom vrtu, prihvaća kao volju Božju u nadi da Bog sve okreće 
na dobro onima koji ga ljube (usp. Rim 8, 28). 

Sv. Alfons Liguori uči „Više puta smo rekli da se čitava svetost i savršenstvo osobe sastoji u 
tome da se odrekne sebe i da slijedi Božju volju. Želimo li postati sveti, nikad ne smijemo slijediti 
svoju volju nego uvijek samo Božju. Sve obdržavanje Božjih zapovijedi i evanđeoskih savjeta svodi 
se na to da činimo i trpimo ono što Bog hoće i kako Bog hoće. Zato molimo Gospodina da nam 
daruje svetu slobodu duha, onu slobodu po kojoj ćemo prihvatiti sve što je milo Isusu Kristu, unatoč 
protivljenju vlastita samoljublja i ljudskom obziru. 

Oni koji ljube Isusa Krista žive kao u stanju ravnodušnosti: sve im je jednako, bilo slatko ili 
gorko, ništa ne žele što se njima mili, a žele sve što je ugodno Bogu. Istom mirnoćom pristupaju i 
velikim i malim stvarima, ugodnima i neugodnim. Njima je dovoljno ugoditi Bogu (...) 

Sveta Terezija piše: "Mnogi od nas, na žalost, govorimo: Gospodine, darujem Ti svoju 
volju..., želim samo ono što Ti želiš..., ah kada se pojave protivštine, ne znamo se podložiti volji 
Božjoj." Odatle potječu naša uobičajena jadanja: kako smo jedini nesretnici na ovom svijetu, kako 
se sve nezgode baš nama događaju i kako je naš život previše nesretan! 

Kad bismo u svim protivštinama bili sjedinjeni s voljom Božjom, sigurno bismo postali sveti 
i najsretnije osobe na svijetu. Svu svoju pozornost moramo, dakle, usmjeriti na to da svoju volju 
sjedinimo s voljom Božjom u svemu što nas snalazi, bilo to ugodno ili neugodno.“ (KLJI XIII, 1). 

Na putu traženja volje Božje svakako pomaže konfrontirati se s ispovjednikom i 
duhovnikom. Kad uza sve naše napore nismo došli do jasnoće i očitosti volje Božje, smijemo 
razborito u savjesti izabrati ono što nam se čini najbolje za nas. U svetačkoj tradiciji postoji još 
jedan način traženje volje Božje, a to je osluškivanje dobrih želja koje se javljaju u našem srcu. 

Želja u ljudskom životu je sklonost i usmjerenost prema nekom dobru koje se još ne 
posjeduje, ali se djelomično poznaje, tako da je želja pokretačka snaga ljudskog djelovanja. Želja 
potiče čovjeka u volji na odluku i djelovanje. U onome što osoba želi, očituje se ona sama, njena 
uvjerenja, moral i ljestvica vrijednosti. Kvaliteta ljudskog života ovisi o tome koje želje imaju 
prednost u ostvarenju ideala življenja. Paziti na vlastite želje, postati svjestan svojih želja, treba biti 
početna točka u istinskom razlučivanju, upoznavanju samoga sebe i traženja volje Božje. Želje 
trebaju proći proces odgoja i čišćenja u duhovnom životu sučeljavajući ih sa cjelovitošću otajstava 
vjere putem odgoja, askeze, duhovnog vodstva, dijaloga, mudrosnog vrednovanja prilika u koje nas 
život dovodi jer nisu sve želje u ljudskom srcu od Boga. 

A i kada nam naše želje izgledaju dobre i u skladu su s evanđeoskim duhom, treba ući u 
dinamiku razlučivanja. Tako u odlučujućim životnim trenucima sv. Ljudevit se našao u sličnoj 
situaciji 1700. g. u gradu Nanntu nakon što je kao mladi svećenik kušao razočaranje zbog mlakosti i 
ne aktivizma zajednice u kojoj je živio. U njegovom su se srcu tada javljale oprečne želje koje 
svetac ovako opisuje u pismu upućenom svojem duhovniku: 

„Pošto je tomu tako, osjećam se, otkako sam ovdje, kao podijeljen na dva osjećaja. S jedne 
strane osjećam tajnu privlačnost prema povučenosti i skrovitom životu, da poništim i pobijem svoju 

iskvarenu narav koja se voli iskazivati. S druge pak strane osjećam veliku želju da širim ljubav 
prema Gospodinu i njegovoj svetoj majci, tako da bih na jednostavan i siromašan način počeo 
katehizirati siromahe po selima i pobuđivati grješnike na pobožnost prema Blaženoj Djevici. Ja se 
trudim, premda s mukom, da stišam ove dobre i neprekidne čežnje potpunim zaboravom na moju 
ulogu postavljajući sve u ruke Božje providnosti i posve se podlažući Vašim odredbama, koje će mi 
uvijek biti kao zapovijedi. 

Dolazi mi želja, kao što mi je dolazila i u Parizu, da se ujedinim s gosp. Leudugerom, 
skolastikom monsinjora iz Saint-Brieuca, velikim misionarom i čovjekom velikog iskustva, ili da 
pođem u Rennes da se povučem u Opću bolnicu kod jednog dobrog svećenika što ga poznam, da 
ondje obavljam djela milosrđa prema siromasima. Ali ja sve ove želje odbacujem, premda ostajem 
Bogu na raspolaganju po njegovoj miloj volji, čekajući da mi vi savjetujete, bilo da ostanem ovdje, 
mada prema tomu nemam nikakve naklonosti, bilo da pođem drugamo. Usuđujem se reći da sam u 
miru Gospodina našega i njegove svete majke, posve podložan Vašim odredbama” (Pis 5). 

Pismo je prožeto tvrdoglavom sigurnošću sv. Ljudevita koja se temelji na svetačkim željama 
i nesigurnošću neposrednog iskustva. On želi ići u susret siromasima i naviještati im Evanđelje. To 
mu je bila misao vodilja priprave za svećeništvo. Ah on osjeća i tajnu privlačnost prema 
povučenosti, želju za kontemplacijom, kao što to zna duhovnik Leschassier jer ga je on sam 
odvratio od kontemplativnog poziva. 

Te dvostruke, naizgled, oprečne čežnje dugi će niz godina pratit svetog misionara i on će 
trajno uz puno napora nastojati pomiriti u duši ljubav prema naviještanju Evanđelja i odvojenosti od 
svijeta. U sv. Ljudevitu će se boriti želje za mirom, redom i pravilom kontemplativnog života i 
čovjeka svete avanture koji poduzima velike stvari za spas braće i slavu Božju. U neposrednoj 
budućnosti kao treća mogućnost pojavljuje se ljubav prema odbačenima u ubožnici u društvu o. 
Belliera u Rensu. 

Montfort postaje svjestan svojih htijenja, jasno iznosi svoje najdublje želje, zatim uzima 
odmak od njih i zauzima stav svetog ravnodušja kako bi ostao u nutarnjoj slobodi pred mogućnošću 
da ostvari svoje želje, a istovremeno ulazi u traženje volje Božje po dijalogu s ispovjednikom, a 
kako se poslije u njegovu životu i ovoj zgodi očitovalo i sa svakodnevnim prilikama i osobama koje 
susreće jer će se izlaz iz ove situacije dogodit nakon razgovora sa slučajnom prolaznicom u Nanntu, 
gospođom de Montespan, a ne po dijalogu s duhovnikom koji se za sveca na mučan način prekinuo. 

Na sličan način kao Montfort po istim duhovnim dinamikama osvješćivanja vlastitih želja, 
njihova sučeljavanja s kršćanskom vjerom i moralom, privremenim distanciranjem od tih želja, te 
molitvom i dijalogom s drugima, uključujući duhovnike i ispovjednike te mudrosno razmišljajući o 
životnim prilikama i osobama s kojima se susrećemo, i mi možemo ući u dinamiku razlučivanja 
volje Božje u našem životu. 

Uz traženje volje Božje povezana je i praksa nastojanja življenja u Božjoj prisutnosti u 
molitvi i svakodnevnom životu. 105 Ova pobožna vježba se sastoji u tome da duša u molitvi, a i 
tijekom dana što češće to bolje, protri kako je Bog sve prisutan, a na poseban način u našem srcu te 
da nastoji sve svoje nutarnje i vanjske čine činiti svjesna te Božje prisutnosti, živjeti pod njegovim 
pogledom. Svetačka tradicija temelje za ovo nastojanje pronalazi u Svetom pismu. 

Bog reče Abrahamu: „Hodi u mojoj prisutnosti i neporočan budi“ (Pos 17,1). 
Posviješćivanje na Božju prisutnost se može ostvariti izvanjskim sredstvima, predočiti si da smo 
uistinu pred Bogom, povremeno ponavljati kratke molitvene zazive, držati svete predmete u 
okruženju gdje živimo ili ih nositi na sebi. Drugi načinje je nastojanje oko nutarnje sabranosti i 
promatranja događaja u svijetlu Božje providnosti koja vodi život i povijest. 

Sv. Franjo Saleški uči da su četiri naj jednostavnina načina za to provesti u djelo: 

„Prvi je način u tom, da živo i pažljivo pomisliš na Božju prisutnost, t. j. daje Bog svagdje i 
svuda, te da nema mjesta na svijetu, gdje On nije zbilja nazočan. Kao što ptice nalaze zrak, kamo 
god polete, tako i mi nalazimo nazočna Boga, kamo god se okrenemo. Svako zna ovu istinu, ali 


105 F. Giardini, I modi di esercitarsi nella divina presenza, u Rivista di vita spirituale , 1968. (3) Rim, 2004, str. 112 — 
125. 

svako ne će daje pronikne. Slijepci ne vide nazočna vladara, ali mu iskažu počast, kad ih upozore, 
da je nazočan. No jer ga ne vide, zaborave lako, da je nazočan, a kad to zaborave, još mu lakše 
uskrate počast i štovanje. Nažalost, Filotea, ni mi ne vidimo Boga, koji je uz nas. A premda nas 
vjera uči, daje nazočan, jer ga ne vidimo na svoje oči, često ga zaboravljamo i vladamo se, kanda je 
daleko od nas. Premda znamo, da je svagdje, ako ne mislimo na to, svejedno je, kanda i ne znamo, 
Zato uvijek prije molitve treba da nam duša živo pomisli na Boga. Treba da klikćemo s Davidom: 
»Popnem li se ne nebo, Bože moj, ondje si; siđem li u pakao, naći ću te.« A treba reći s Jakovom, 
koji klikne ugledavši sv. ljestve: »Ah, kako je strašno ovo mjesto! Ovdje je zbilja Bog, a ja ne 
znadoh.« Hoće da kaže, da nije mislio, jer je svakako morao znati, daje Bog svagdje i svuda. Kad 
se dakle počneš moliti, reci srcu iz svega srca: »Oj, moje srce, Bog je uistinu ovdje.« 

Drugi je način, da budeš uz nazočna Boga, pomisao, da Bog nije samo na onom mjestu, gdje 
si ti, nego da je osobito u tvome srcu i na dnu tvoje duše. On te krijepi i oživljuje svojom 
božanskom prisutnošću, pa je u neku ruku srce tvoga srca, duša tvoje duše. Kao što je duša po svem 
tijelu, pa je nazočna u svim njegovim udovima, a ipak na osobiti način prebiva u srcu, tako je i Bog 
nazočan svuda, ali je na osobiti način u našoj duši. Zato i David Boga zove »Bogom srca svoga«, a 
sv. Pavao kaže, da »u Bogu živimo, gibamo se i jesmo.« Promatrajući dakle ovu istinu, probudit ćeš 
u svome srcu golemo štovanje prema Bogu, koji je u srcu tako bitno nazočan. 

Treći je način, da predočiš našega Spasitelja gdje sa svojim čovječanstvom gleda sve ljude, 
posebice kršćane, koji su njegova djeca, a osobito one, koji se mole, i prati njihova djela i vladanje. 
A to nije puka utvara nego živa istina. Ako naime mi i ne vidimo, da nas gleda s neba, vidio Ga je 
sv. Stjepan, kad su Ga mučili. Zato i mi možemo reći sa Zaručnicom: »Eno ga gle iza zida, gleda na 
prozor, viri kroz rešetku.« 

U četvrtom se načinu naprosto poslužimo maštom. Predočimo Spasitelja, Boga-Čovjeka, 
kanda je uz nas, kao što običavamo predočivati prijatelje i govoriti: Eto, kao da vidim toga i toga, 
gdje radi to i to; čini mi se, da ga vidim, i slično. Ako li je nazočan presveti oltarski Sakramnet, 
onda je ta nazočnost zbiljska, a nije puka zamisao, jer su prilike kruha neki zastor, iza kojega nas 
zbilja nazočni naš Gospod gleda i promatra, sve ako mi i ne vidimo, kakav je on u sebi. 

Upotrijebi dakle jedan od ovih načina, da prije molitve predočiš nazočna Boga. Ne treba 
upotrebljavati sve zajedno nego samo jedan, i to ukratko i jednostavno/ 4 (Filotea II, 2) 

Nastojanje oko življenja u Božjoj prisutnosti sobom donosi pozitivne učinke u duhovnome 
životu koji vode prema duhovome rastu. Prvi od njih je izbjegavanje svojevoljnih grijeha, pa i 
malenih. Ako je netko svjestan da je tu ogoljen pred Bogom koji ga u svemu motri to mu postaje 
poticaj na veću velikodušnost u borbi i na veću odgovornost. Drugi učinak je taj da to duši postaje 
poticaj da što savršenije, s više ljubavi obavlja svoje svakodnevne čine, a istovremeno je poticaj 
čuvanje čistoće vlastite nutrine i na evanđeosko vjerodostojno ponašanje. 

Kao i u svemu drugome vezano uz duhovno život postoji dinamika rasta i u vježbanju 
življenja u Božjoj prisutnosti. Na počecima duša neće uspijevati potpuno u tome usprkos svih 
napora koje ulaže ali će iz toga izvlačiti duhovnu korist, kako se duša bude više čistila to će ovo 
nutarnje stanje biti dublje iskustveno proživljeno. 106 

Ova ustrajno nastojanje ako se dobro obavlja vodi duše prema neprestanom molitvenom 
ozračju duhovnog života. Sv. Franjo Saleški to do te mjere naglašava da tvrdi: „Ova vježba o 
Božjoj prisutnosti može nadoknaditi za sve druge nedostatke u molitvi, ali nedostatak u ovome ne 
može se nadoknaditi nijednim drugim sredstvom. 44 (Filotea II, 13) 

Čovjek je tako stvoren od Boga da ne može istovremeno biti zauzet dvjema različitim 
mislima. Zbog toga je klasična katolička svetačka asketska tradicija poziv sv. Pavla „bez prestanka 
molite 44 (1 Sol 5, 17), osim kao same trenutke posvećene molitvi, interpretirala u kategorijama 
nastojanja oko duha sabranosti i vježbanja u Božjoj prisutnosti kao vrsna sredstva na putu čišćenja i 
povećanja osobnosti. U biti radi se o nastojanju i vježbanju u gajenju svijesti o Božjoj prisutnosti 


106 F. Giardini, Alla presenza di Dio, Ancora, Milano 1965, str. 76 -132. 

bilo ponavljanjem nekog molitvenog zaziva upućena Bogu ili jednostavne pomisli na Boga tako da 
vjernik postaje svjestan da se cjelokupni njegov život odvija pred Bogom te se uči prosuđivati život 
počevši od te svijesti. Svetac savjetuje: „Sva vaša djela činite u Božjoj prisutnosti i za Boga 
samoga“ (PKM 138). 

A o toj velikoj tajni duhovnog života sv. Ljudevit kao u jednoj maloj raspravi piše: „Želimo 
li biti sretni, sačuvati nevinost, proći neopečeni i posred vatre? Po biti i moći Bog je prisutan 
posvuda. Pazimo, dakle, i živimo u Božjoj prisutnosti. Po ovom velikom otajstvu Bog nas potiče da 
postanemo sveti i vidimo ga posvuda; što je zaslužnije od njegove nazočnosti na nebu. Bog me 
ovdje vidi... Sama ova misao sprječava me da griješim, drži u opsluživanju obaveza. Moja duša je 
uzdignuta, oh koliku moć ona ima! Pazimo, dakle, i živimo u Božjoj prisutnosti. 

Vojnik koji se junački bori pred svojim zapovjednikom, udvostručuje svoj napor. Njegova 
pobjeda je sigurna, neće biti poražen. Dijete koje je ljubav dovela pred njegovog oca, zadovoljit će 
ga u svemu svojim radosnim srcem. Ono mu se ne može ne sviđati, njegove oči stalno gledaju 
njega. Pazimo, dakle, i živimo u Božjoj prisutnosti. Ako ste puni bola i slabosti, mislite na Božju 
prisutnost. U njemu ćete naći radost i veselje, potporu i oslonac. Ova sveta nazočnost je sunce duše 
koje ju obasjava i raspaljuje najslađim milostima, uništava njezin grijeh i čini da njeni lopovi 
pobjegnu. Pazimo, dakle, i živimo u Božjoj prisutnosti. Zaboravljajući svoga Boga čovjek pada u 
grijeh, iz grijeha u grijeh do bezbožnosti, do dna vječnog ponora. Ovo zaboravljanje Gospodina 
opustošilo je zemlju, ona je puna luđaka. Kako je zlo nasrtljivo! Gotovo svi navještaju rat svome 
prisutnome sucu. Pazimo, dakle, i živimo u Božjoj prisutnosti. 

Abraham je jednoga dana začuo ove riječi Gospodinove: „Hodi u mojoj prisutnosti kako bi 
bio savršen.“ Otkrio mu je ovu tajnu kako bi nas podučio. Prisutnost Božja je vječni život, slava i 
razgovor blaženih duša. One u njegovoj prisutnosti nalaze sve što ih čini sretnima. Svi su sveci o 
Božjoj prisutnosti učili svoju prvotnu lekciju, gledali su Boga uvijek i posvuda kako bi mu se u 
svemu dopali u čemu je bilo svo njihovo zadovoljstvo. Pazimo, dakle, i živimo u Božjoj prisutnosti. 
Prorok i svetac uzvikivali su u svakom trenutku: živio Bog koji me vidi i koji je moj oslonac. 
Živjeti ili umrijeti u njemu, ne bojim ničega. Božja prisutnost jačala je njihove duše i obasipala ih 
radošću usred posla, čak u vatri i u najvećim nevoljama. Pazimo, dakle, i živimo u Božjoj 
prisutnosti. Božja prisutnost se čuva na sto načina. U nama, u nebu, izvan nas, u srcu, u skladu sa 
svjetlom koje daje Gospodin. Pazimo, dakle, i živimo u Božjoj prisutnosti. 

Čovjek može gledati Isusa Krista u osobi i osjetno si ga zamisliti prisutnog. Ova prisutnost 
je dobra kad je jednostavno učinjena. Može ga se vidjeti u nebu na prijestolju slave čije su vječne 
oči uperene na nas, kako bi vidjele našu pobjedu, kako bi brojile naše grijehe. Možemo ga gledati 
kao moćno utočište u kojem grješnika neće zadesiti nikakva opasnost, ili kao pravednog suca, 
spremnog da nam sudi. Pazimo, dakle, i živimo u Božjoj prisutnosti. Izvan ove prisutnosti čovjek je 
izvan svoga središta, riba izvan vode kao svog jedinog elementa bez kojeg će ne vrati li se, potajno 
umrijeti. Pazimo, dakle, i živimo u Božjoj prisutnosti. 

Čovjek se može vidjeti u Bogu na uzvišen način, uroniti u ocean svake svetosti, u duboki 
ponor njegove neizmjernosti. Možete posvuda vidjeti ovog uzvišenog vladara, višeg od neba, 
dubljeg od pakla, jer on nadilazi i široki svemir. Pazimo, dakle, i živimo u Božjoj prisutnosti. 
Možemo gledati Boga u svim stvorenjima, jednima nas hrani, drugima poučava, jednima nas štiti, 
drugima vodi. Budući da Bog stoluje u nama više nego u drugim stvarima, u našim srcima trebamo 
tražiti njegovu veličanstvenost. Tu se čovjek izlaže svoj njegovoj jasnoći. Bog je izabrao naša srca 
za svoje prijestolje i on nas tamo privlači kako bismo kušali dan i noć njegovu uzvišenu ljepotu i 
njegovu božansku ljubav. Pazimo, dakle, i živimo u Božjoj prisutnosti. 

Grješnicima: O grješniče, Bog te čeka, grješniče, Bog te gleda, on vidi tvoja djela, on broji 
tvoje korake, a ti ne paziš na to, ne razmišljaš o tome. Ti ne možeš izbjeći njegove pogled i njegov 
gnjev, on je sudac i svjedok tvojih grijeha, riječi koje izgovaraš, a ti si miran. Pazimo, dakle, i 
živimo u Božjoj prisutnosti. Kad te čujem kako govoriš besmislice, čudim se: nitko me ne vidi, 
ovdje nema nikoga, kažeš. Držiš li da je Bog nitko! On te vidi, on te vidio. Na ovom skrivenom 
mjestu, u ovoj mračnoj sobi, u ovoj tamnoj pustinji gdje si se skrio, ovaj sudac i kralj slave vidio je 
svaki tvoj grijeh. Grješniče, prije nego što padaš, prizovi u sjećanje Božju prisutnost. Postat ćeš 

snažan, pjevat ćeš pobjedu nad paklom i smrću. Kršćanine, ako želiš biti istinski svetac, nastoj 
uvijek imati Boga prisutnog u duhu. O neizreciva tajno koju nam je dao Duh Sveti! Pazimo, dakle, i 
živimo u Božjoj prisutnosti. Molitva: Gospodine, tražiš među ljudima nekoga tko bi bio mudar u 
tvojim očima, išao pred tobom? Luđaci kakvi jesmo, mi te svi zaboravljamo. 

Veliki Bože, vjerujem da ti sve vidiš, jer ispunjaš zemlju i nebo, jer je nemoguće da se 
čovjek sakrije tvojim očima. Pazim, dakle, i živimo u Božjoj prisutnosti. Klanjam ti se, o Oče otaca 
mojih, Gospodine svemogući, pred kojim je sve ništavnost, Oče svjetlosti od kojeg dolazi svako 
dobro. Svojom providnošću daješ mi kruh, važeš moj duh i ispituješ moje srce, tvojoj spoznaji ništa 
ne izmiče, Gospodine. Daješ bitak svemu, kretanje, život. Sve je obuhvaćeno tvojom 
neizmjernošću, a zemlja je ispunjena tvojom uzvišenošću. Pazimo, dakle, i živimo u Božjoj 
prisutnosti. Može li te se vrijeđati u tvojoj prisutnosti, griješiti pred tvojim očima i biti ti 
neposlušan? O okrutna nerazboritosti, radije bih umro. 

Gospodine, ureži i u mene tvoje divno lice kako bih te posvuda i bez napora vidio prisutnog, 
neka te ništa ne izbriše, pa ni smrt. Pazimo, dakle, i živimo u Božjoj prisutnosti. Moja dušo, uđi u 
srce, ostavi bezvrjednosti. Sva izvanjska dobra za tebe neka budu dobra dugoga. U srcu Bog te 
zove, sve tvoje dobro je kod njega. Uđimo svi u svoju nutrinu, u tajnosti, u tišini, kako bismo vidjeli 
Boga prisutnog više nego i na ikojem drugom mjestu kako bismo sačuvali nevinost ili je malo po 
malo stekli. Pazimo, dakle, i živimo u Božjoj prisutnosti 44 (P 24). 

U jednom od klasika katoličke duhovnosti barnabita Quadrupani sažima još neke važne pouke 
svetačke tradicije vezane uz vježbanje i život u Božjoj prisutnosti: „Misao na prisutnost Božju 
sredstvo je savršenosti, što ga je sam Bog pokazao patrijarhu Abrahamu. Tu misao moramo 
nastojati probuditi posve mirno, bez naprezanja i sile. Bog mira hoće da se sve obavi mirno i u 
ljubavi. Samo ćemo u Nebu neprekidno misliti na Boga, što je na zemlji nemoguće. Poslovi, 
potrebe, mašta, vuku nas od tih misli. Ne smijemo dakle htjeti da budemo prije reda jednaki 
anđelima i svećenicima. 

Često se bojimo da nismo u prisutnosti Božjoj, jer na Boga ne mislimo. To je međutim 
varka. Ako ne misliš na Boga, tada radiš za Boga po prijašnjoj dobroj nakani, pa je tvoje djelo 
dragocjenije nego misao. Dok liječnik ili ljekarnik priređuje lijek za bolesnika, možda ne misli na 
bolesnika, ipak je za bolesnika njegovo djelo mnogo korisnije i ugodnije, nego da misli na njega. 
Dok ti učiš, čitaš, jedeš, govoriš, ne misliš na Boga, ali radiš za Boga; a to je dosta da budeš miran i 
da ti svako djelo bude zaslužno. Sv. Pavao ne zapovijeda da moramo s mišlju na Boga jesti, piti i 
raditi, nego s namjerom da Boga slavimo i slušamo (I. Kor. 10, 31.). A to postižemo dobrom 
nakanom što je učinimo ujutro i drugim vjerskim činima. 

U toj namjeri upotrebljavaj često strelovitu molitvu, o čemu smo govorili kod molitve. Često 
moramo uzdići srce svoje k Bogu", opominje Fenelon, "On će ga očistiti, rasvijetliti i ravnati. To 
bijaše dnevna vježba svetoga proroka Davida: imao sam, govori on (Ps. 24,15.) Gospodina uvijek 
pred očima! Govorimo često i mi te krasne riječi toga pro^roka: što tražim na nebu i što drugo hoću 
na zemlji osim Tebe, Bože moj? Ti si Bog moga srca i dio moj uvijek (Ps. 72, 55.). Ne smijemo 
čekati slobodne trenutke, dok budemo mogli za sobom vrata zatvoriti. Čas, u kojemu žalimo što se 
ne možemo sabrati, možemo odmah pribrojiti unutarnjoj sabranosti. Moramo svoje srce usmjeriti na 
Boga jednostavnim povjerljivim načinom, punim pouzdanja. Svi časovi, makar i jako prekidani 
dobri su u svako vrijeme, dapače i kada jedemo i druge slušamo kada govore. Nepotrebne i duge 
pripovijesti ne samo da nam tada ne dosađuju, nego nas dapače okrjepljuju, jer daju zgode i slobode 
sabrati se. I tako onima koji Boga ljube, obraća se sve na dobro." (Rim. 8, 28.) 

Neka se zbiva to uzdignuće k Bogu ovakvim molitvicama, ali bez prisile, one neka budu 
izražaj tvoga pouzdanja i ljubavi. Ova vježba piše sv. Franjo Saleški, "nije nipošto teška, budući da 
ne samo što ne priječi naše poslove, nego ih dapače promiče. Kao što putnik, koji stane da malo pije 
vina, time ne prkida svoje putovanje, nego se okrjepljuje, da ga tako lakše i sigurnije završi. Ima 
mnogo takvih kratkih molitava, koje su veoma dobre i korisne. Ipak mislim da je bolje ako se 
odviše ne držimo određenih oblika, nego da prepustimo srcu neka ono govori. Ako je vruće, nikad 
mu neće uzmanjkati riječi. Međutim, ima također riječi koje imaju stanovitu snagu, kao što su 
psalmi Davidovi ili zazivanje svetoga Imena Isusova." 

Ne uznemiruj se ako dulje vremena nisi mislio na Boga, ako se nisi prema Njemu uzdizao. 
Sluga je dobro izvršio svoju dužnost, ako je ispunio volju gospodarevu, premda nije na gospodara 
mislio. Ne zaboravi nikada da više vrijedi djelo nego misao, da misao služi djelu, a ne djelo misli. 

Fenelon piše: "Ako smo zabavljeni vanjskim poslom i ako nas dužnosti što nam ih nameće 
Providnost nagone u neizbježive rastresenosti, nosimo uvijek u svojoj unutrašnjosti vatru, koja se 
nika-'da ne gasi, koju hrani tiha molitva, koja je poput svjetiljke bez prestanka zapaljena pred 
prijestoljem Božjim. Ako mi spavamo, srce nam je budno." - A na drugom mjestu: "Otac koji 
nježno ljubi, ne sjeća se uvijek jasno i određeno svoga sina; tisuću stvari rastresaju mu duh i maštu. 
Ali njegove rastresenosti ne prekidaju nikada njegovu očinsku ljubav. Kad god se sjeti svoga sina, 
ljubi ga i osjeća u dubini srca svoga da nije ni časa prestao ljubiti ga, premda nije na njega mislio." 
(i Vodič u dvojbama duhovnog života IX) 

Razmisli! Trudim Ii se oko življenja u onome što sigurno znam da je volja Božja? Koje su 
glavne poteškoće na koje nailazim na tome putu? Budim li u sebi želju da ugodim Isusu i vršim 
njegovu volju? Zalažem li se istinski oko vršenja svojih staleških i vjerskih dužnosti te rasta u 
krjepostima jer to je sigurno izraz volje Božje za svakog vjernika? Osluškujem li svoje duboke želje 
i podlažem li traženju volje Božje? Vježbam li se u življenju u Božjoj prisutnosti? Kak\>a su moje 
iskustva i rezultati u tome? 

2.11. Obavljanje staleških dužnosti i apostolat 

Svetačka tradicija naglašava da vjernik treba savjesno vrši svoje svakodnevne staleške 
dužnosti koje su različite od zvanja do zvanja, jer svatko od njih ima posebnu svrhu i zadatke. 
Vjernik upravo zato što je vjernik, treba marljivo, vjerno i točno vršiti svoje dužnosti i to je jedan od 
velikih znakova osobnog ljudskog i vjerničkog sazrijevanja i duhovnog rasta. Volju Božju koja nam 
se sigurno očituje u kršćanskim krjepostima, treba tražiti i vršiti u savjesnosti i radišnosti 
svakodnevnog života. 

Uređenost vlastitog života mora postojati najprije u mislima, željama, planovima, kao i u 
njihovu ostvarenju, u načinu rada, vladanju, odijevanju, ishrani, ljudski zdravom ritmu dnevnoga 
života. Put čišćenja i rasta u vjeri je uvijek istovremeno i put oplemenjenja ljudske dimenzije 
vjernika. Tko iz ljubavi prema Bogu uz molitvu točno, uredno, radino i savjesno vrši svoje staleške 
dužnosti, čestit je čovjek i nalazi se na najboljem putu čišćenja vlastite duše i duhovnog 

• 107 

sazrijevanja. 

Sv. Franjo Saleški tako poticajno piše: „Stvarajući Bog svijet, zapovjedi biljkama, da svaka 
rada plod »po svojoj vrsti«. Tako zapovijeda i kršćanima, koji su žive biljke njegove Crkve, da 
rađaju plodove pobožnosti, svaki prema svome staležu i zvanju. Raznolično moraju vršiti pobožnost 
plemić, obrtnik, sluga, knez, udovica, djevojka, žena, a osim toga treba pobožnost prilagoditi snazi, 
prilikama i dužnostima svakoga pojedinca. Molim te, Filotea, bi li bilo umjesno, da biskup htjedne 
živjeti u samoći poput kartuzijanca? Bi li bilo dobro, da muž i žena ne mare za imetak kao ni 
kapucini, da obrtnik boravi po cijeli dan u crkvi kao i redovnik, a redovnik da se izlaže svakakvim 
neprilikama u službi bližnjega poput biskupa? 

Ne bi li ta pobožnost bila smiješna, neuredna i nesnosna? Ipak se ta pogreška često dešava, a 
svijet ne razlikuje ili ne će da razlikuje pobožnost od nerazboritosti onih, što drže, da su pobožni, pa 
mrmlja protiv pobožnost, koja se protivi tim neurednostima. Ne, Filotea, pobožnost ne kvari ništa, 
već sve usavršuje; a smeta li komu pobožnost, da ne vrši svoje dužnosti, njegova je kriva pobožnost 
sigurno kriva. 

Pčela, kaže Aristotel, vadi med iz cvijeća, a da ga ne ozlijedi, ostavlja ga cijelo i svježe, kao 
što ga je i našla. No prava pobožnost čini još bolje. Ne škodi nikakvu znanju ni poslu, nego ih još 
resi i poljepšava. Ako se dragulji bace u med, postanu još sjajniji, već prema svojim urezima. Tako 


107 J. Beyer, Apostolato e discemimento, u Vita consacrata 6, 1976, str. 566 - 577. 

će i svaki vjernik biti ugodniji, ako spoji pobožnost sa svojim zvanjem. Njom se ublažuju obiteljske 
brige, ljubav muža i žene postaje iskrenijom, vladaru se vjernije služi, a svaki je posao draži i miliji. 
Zabluda je, pače i krivovjerje, kad žele potjerati pobožni život iz vojarna, iz obrtničkih kuća, iz 
kneževskih dvorova, iz obitelji. 

Dakako, Filotea, čisto kontemplativna pobožnost, samostanska i redovnička, ne da se vršiti u 
tim staležima. No osim tih triju pobožnosti ima i drugih, koje mogu usavršiti ljude u svjetovnim 
staležima. Evo primjera, u starom zavjetu motri Abrahama, Izaka i Jakova, Davida, Joba, Tobije, 
Sare, Rebeke i Judite. U novom zavjetu sv. Josip, Lidija i sv. Krispin bijahu posve pobožni u svojim 
radionicama, sv. Ana, sv. Marta, sv. Monika, Akvila, Priscila u svome gospodarstvu, Komelij, sv. 
Sebastijan, sv. Mavro u vojsci, Konstantin, Jelena, sv. Luj, bi. Amadej, sv. Eduard na svojem 
prijestolju. Desilo se pače, da su mnogi izgubili savršenost u samoći, koja je ipak tako prikladna za 
savršenost, a da su je sačuvali u svjetovnoj buci, koja tako malo prija savršenosti. Lot, kaže sv. 
Grgur, bijaše tako čist u gradu Sodomi, a okalja se u samoći. Bilo gdje da jesmo, možemo i moramo 
čeznuti za savršenim životom“. (Filoteja I, 3) 

Vršenje Božje volje u svakodnevnim dužnostima - najčešće malim - najsigurniji je vodič 
kršćaninu koji traga za svetošću usred svjetovnih stvarnosti. Ove se dužnosti mogu ostvariti na 
različite načine: rezigniranošću onoga kome ne preostaje ništa drugo nego ih izvršiti; prihvaćanjem, 
što uključuje dublje i promišljenije prianjanje; dragovoljno, želeći isto što Bog želi jer, čak i ako to 
na prvi pogled ne možemo vidjeti, kršćanin zna daje Bog naš Otac i da on želi najbolje svojoj djeci; 
ili, još bolje, u potpunosti se prepustiti zagrljaju Božje volje, prihvaćajući je bez ograničenja. Ovo 
posljednje je uistinu to što Gospodin od nas traži: da ga ljubimo bezuvjetno, u uobičajenim 
svakodnevnim prilikama kao i u, ako on to dopusti, puno težim i izuzetnim okolnostima. 

A vršenje staleških dužnosti je istovremeno za većinu kršćana i apostolat. Apostolat se javlja 
kao plod i cilj dinamike osobnog i crkvenog duhovnog rasta, a u njegovim temeljima je Isusovo 
poslanje: „Idite po svem svijetu i propovijedajte Evanđelje svakom stvorenju“ (usp. Mk 16, 15). Uz 
moralni i teologalni, apostolat je bitni element osobnog sazrijevanja u vjeri. To znači da uz čišćenje 
duše od grijeha i usvajanje evanđeoskih vrijednosti, uz produbljenje našeg odnosa s Bogom po 
vjeri, ufanju u ljubavi te svjedočanstvo kršćanskog života, briga i zauzetost za naviještanje 
Evanđelja i rad na širenju kraljevstva Božjega, nužno prati autentično duhovno sazrijevanje, koje se 
kod nekih može očitovati samo u molitvi apostolatski usmjerenoj, a kod drugih i u pastoralnoj 
aktivnosti. 

Apostoltaska dimenzija rasta duhovnog života oslobađa vjernika od zatvaranja duhovnog 
puta u sferu privatnosti i intimnosti koje se kao napast mogu lako pojaviti na osobnom putu 
življenja vjere. Apostolat zajedno s molitvom proizlazi iz autentičnog odnosa s Kristom i 
predstavlja duhovno obogaćenje, ne kao produžetak molitve, ni darivanje od svog puta rasta u 
svetosti, nego izvor duhovnog života koji može dublje potaći i molitvu. Apostolat je plod rasta i 
sazrijevanja autentične kršćanske ljubavi prema Bogu i čovjeku koja potiče vjernika da uviđa 
potrebe bližnjega i nuka da apostolatski svjedoči Božju ljubav. Vrijedi i obrnuto. Nedostatak 
apostolatkse dimenzije prema svetačkoj tradiciji znak je neautentičnog osobnog puta rasta u vjeri. U 
biti kad vjernik upozna i uzljubi Isusa Krista onda želi da i drugi ljudi do toga dođu, a na poseban 
načinje to poticajno kad se gleda u perspektivi vječnosti. 

Sv. Ljudevit Montforski duboko dirnut tim otajstvima piše: „Zar ću posvuda gledati kako 
duša moga dragoga brata propada zbog grijeha, a da moje srce time nije dimuto? Što? Zar ću gledati 
kako je krv Boga koji ljubi ovu dušu beskorisno prolivena, a njena vrijednost zauvijek izgubljena? 
Radije bih bio proklet. Ah, Gospodine, svi te vrijeđaju u čovjeku koji je tvoja slika, bez riječi bi 
trebao to trpjeti? Tvoji neprijatelji grabe tvoju slavu, a zar da ja budem na njihovoj strani? Uistinu 
radije smrt! S tobom Gospodine, ja ću pobijediti. O veliki Bože, daj mi svoje oružje kako bih 


108 Za apostolatksu duhovnost vidi G. Messa, Spiritualita apostolica, Alma, Rim 1963. 

pobijedio svijet i njegove čari i ono što se protivi tvojim zakonima. Kako bih obraćao duše, ulij, ulij 
u moju dušu svetost, u moj duh istinu, a u moje srce tvoj čisti plamen“ (P 22, 2-8). 

Temelj i uzor svakog poslanja i apostolata u Crkvi je sam Isus Krist poslan od Oca da 
posvjedoči Božju ljubav i spasi svijet. Montfort piše: 

„Isus Krist, Vječna Riječ, Vječna Mudrost, velikom odlukom Presvetoga Trojstva odlučila 
je postati čovjekom da spasi izgubljenoga čovjeka. Ako tu Mudrost promatramo u njezinu izvoru, 
vidimo da je sama dobrota i milina. Ona je dar ljubavi vječnoga Oca i kao učinak ljubavi Duha 
Svetoga. Ona je dana po ljubavi i oblikovana po ljubavi. „Bog je tako ljubio svijet daje dao svoga 
jedinorođenoga Sina” (Iv 3, 16.). Mudrost je, dakle, sva ljubav, ona je ljubav Oca i Duha Svetoga“ 
(LJVM 104, 118). 

Apostolatsko poslanje Crkve, dakle, ima svoj temelj u Kristovom poslanju od Oca koje je on 
ispunio svojim pashalnim otajstvom te u Kristovom poslanju apostola da naviještaju Evanđelje 
svemu stvorenju (usp. Mk 16, 15-18). Kao što je Isus bio poslan od Oca, tako on šalje apostole da 
naviještaj Božjeg kraljevstva donesu svim narodima. 

Tako da za one koji žive posvetu sv. Ljudevit može istovremeno reći: „Oni su vazda u kući 
sa svojom majkom, tj. oni ljube samoću, provode unutarnji život, nastoje oko molitve, i to sve po 
primjeru svoje majke, Presvete Djevice, i u njezinu društvu, kojoj je sav sjaj u unutarnjosti i koja je 
preko svega svoga života toliko ljubila samoću i molitvu. Istina, oni se katkada pokazuju i vani u 
svijetu, ali samo iz posluha volji Božjoj i svoje drage majke i da izvrše svoje staleške dužnosti. Ma 
ne znam kolikim se prividnim sjajem sjalo što vani rade, ipak još mnogo više cijene što čine u 
samima sebi, u svojoj unutarnjosti, u društvu Presvete Djevice, jer tu se bave velikim poslom svoje 
savršenosti, prema kojemu su svi drugi poslovi dječja igra“ (PP 196). 

Dakle svaki kršćanska duhovnost je istovremeno apostolatsko-misonarska i molitveno - 
mudrosna i nijedna od te dvije dimenzije se ne može dokinuti bez udaljavanja od svetačkog nauka. I 
jedna i druga vjernika vode putem duhovnoga rasta i sazrijevanja. To sprječava shvaćanje 
pastoralne djelatnosti kao čisto ljudski aktivizam, ali i življenje vjere kao zatvaranje u privatnost 
duhovne intime i bilo kakovog duhovnog usavršavanja koje bi bilo samo sebi cilj. Briga oko 
nutarnjeg života je sigurno bitna karakteristika prave duhovnosti, ali ako je ona usvojena na 
autentičan način kako to sveci naučava, ne može ni na koji način zatvarati vjernika u sferu 
intimizma, duhovnog elitizma i individualizma. 

Eklezijalna i apostolatska dimenzija vjere i otvorenosti potrebama Crkve i svijeta 
naviještanjem Evanđelja je više nego očigledna jer se radi o duhovnosti čije su bitne dimenzije 
nutarnjeg života i apostolata nerazdvojne. 109 

Uz sve ono što smo rekli o vršenju staleških dužnosti shvaćenih kao apostolat praktično 
treba biti jasno da kod nekih vjernika, osobito laika, zbog životnih prilika i poziva, apostolatska 
dimenzija življenja vjere nije naglašena. Ali ako vjernik uistinu sazrijeva u življenju vjere, ona se 
očituje u osobnoj molitvi koja postaje apostolaska. U svakom slučaju, življena vjera, pa čak ako 
toga vjernik i nije svjestan, usmjerena je na dobro bližnjega kao što to govori svetac na početku 
ovog poglavlja, i koliko se više raste u duhu, ta apostolatska dimenzija sve više prožima svijest 
vjernika. 

Isto tako treba naglasiti da mnogi imaju iskustvo da apostolsko poslanje ponekad je sjetva, 
bez vidljivih plodova, drugi put je žetva, možda onoga što su drugi posijali svojom riječju, svojom 
molitvom ih skrivenom patnjom iz bolesničkoga kreveta ili šutljivim radom. 

Ako plodovi kasne ili nas koči napast prosuđivanja vrijednosti naših napora iz neposrednih 
ishoda, ne treba zaboraviti da možda ne ćemo ni vidjeti zrelo klasje; drugi će ga pobrati. Gospodin 
od nas traži da s povjerenjem sijemo bez predaha. Tako će se izbjeći obeshrabrenje, koje je često 
znak nedostatka ispravne nakane, znak da ne radimo za Gospodina, nego da istaknemo svoje »ja«. 


109 G. Brasca, Preghiera e impegno temporale u Vita consacrata 5, 1979, str. 454 - 462. 

U svim razdobljima povijesti pa, i u našemu, obitelj ima izuzetnu ulogu u apostolatu i u 
očuvanju vjere. »Na posebna način žena i majka je pozvana da u obitelj, u građansko društvo i u 
Crkvu unosi nešto osobito, nešto što je njoj vlastito i što samo ona može dati: svoju osjetljivu 
nježnost, neumornu velikodušnost, ljubav za konkretne stvari, oštroumnu dosjetljivost, intuiciju, 
iskrenu i jednostavnu pobožnost, upornost...« 110 

Isus i Crkva očekuju od života u obitelji trud i svjedočanstvo u korist svega onoga što čini 
pravo ljudsko dostojanstvo, njegovu istinsku sreću i autentičan kršćanski život. Kada se život u 
obitelji dobro odvija, učinkovito se ostvaruju i svojstva koje je Bog dodijelio mužu, ženi i djeci 
njihov život i rad bit će stvarno na ljudsku i vjersku izgradnju, plodni i puni smisla. 

Razmisli! Shvaćam li svoje staleške dužnosti kao službu Bogu i ljudima, kao moj prvi i 
najvažniji apostol at u životu? Ot\>ara li življenje vjere moje srce za suosjećanje sa Crkvom u potrebi 
navijestanja Evanđelja? Uviđam li potrebe bližnjega za iskustvom vjere u Boga? Jesu li moja 
molitva i duhovni život apostolatski i zalažem li se za uspostavu kraljevstva Božjega? 

2. 12. Rast u duhovnom životu i pojedine pobožnosti koje Crkva preporuča 

Vjerski osjećaji kršćanskoga naroda u svakom vremenu nalazio je izričaje u različitim 
oblicima pobožnosti kojima kršćanski puk izražava svoju ljubav i štovanje Boga i otajstava vjere. 
Crkva je oduvijek prihvaćala i preporučivala vjernicima ovaj jednostavni iskaz bogoštovlja brižno 
brinući se da bude u skladu s crkvenim naukom i usklađen sa liturgijom. 

Sv. Ivan Pavao II, veliki papa naših dana uči: „Pučka pobožnost, koja se izražava u 
raznolikim i raširenim oblicima - kada je istinska - kao izvorište ima vjeru te stoga treba biti 
poštovana i promicana. Ona se u svojim najistinskijim očitovanjima ne suprotstavlja središnjosti 
svete liturgije, već - uvažavajući vjeru puka koji ju smatra svojim urođenim izražajem vjere - 
oraspoložuje za slavlje svetih otajstava“. m 

Dakle, na putu duhovnoga rasta svi vjernici, ne bez djelovanja Božje providnost, se susreću 
sa pučkom pobožnosti i redovito prihvaćaju neke njene prakse. Pučka pobožnost je živi izraz žive 
Božjega naroda. Dosta je citirati samo neke misli Kongregacije za bogoštovlje i disciplinu 
sakramenata: 

„Prema Učiteljstvu, pučka pobožnost je živa zbilja u Crkvi i zbilja Crkve: njezin je izvor u 
trajnoj i djelatnoj prisutnosti Božjega Duha u crkvenome tkivu. Njezina uporišna točka jest otajstvo 
Krista otkupitelja, njezin je cilj Božja slava i spasenje ljudi. Povijesna prigoda »sretan susret između 
evangelizacije i kulture«. Zbog toga je Učiteljstvo više puta izrazilo svoje poštovanje prema pučkoj 
pobožnosti i njezinim očitovanjima. Upozoravalo je one koji ju ne uzimaju u obzir, zanemaruju je 
ili podcjenjuju da prema njoj zauzmu pozitivniji stav koji vodi brigu o njezinim vrijednostima i, 
konačno, nije dvojilo daju predstavi kao »istinsko blago Božjega naroda«. 

Poštovanje Učiteljstva prema pučkoj pobožnosti motivirano je ponajprije vrijednostima koje 
ona utjelovljuje. Pučka pobožnost ima gotovo urođen smisao za sveto i transcendentno, očituje 
izvornu istinsku žeđ za Bogom i »snažno doživljava najdublja Božja svojstva: njegovo očinstvo, 
njegovu providnost, njegovu ljubeću trajnu nazočnost«, i milosrđe. 

Dokumenti Učiteljstva naglašuju neke nutarnje stavove i neke krjeposti koje pučka 
pobožnost osobito vrjednuje, nudi i hrani: strpljivost i »kršćansku smirenost u nepopravljivim 
prilikama«; prepuštanje puno povjerenja u Boga, sposobnost trpljenja i shvaćanja »smisla križa u 
svakodnevici«; iskrenu želja da se ugodi Gospodinu, poprave uvrjede njemu nanesene i čini 
pokora; udaljavanje od materijalnih stvari; solidarnost i otvorenost prema drugima, »smisao za 
prijateljstvo, ljubav i obiteljsku slogu«. 

Pučka pobožnost svoju pozornost rado usmjeruje prema otajstvu Božjega Sina koji je iz 
ljubavi prema ljudima postao dje^tetom, našim bratom, rađajući se siromašan od ponizne i 


110 F. Fernadez, Carvajal, nav. Dj. III, 255. 

111 Poruka kongregaciji za bogoštovlje i disciplinu sakramenta, u Kongregacija za bogoštovlje i disciplinu 
sakramenata. Direktorij o pučkoj pobožnosti i liturgiji, KS, Zagreb, 2003, str. 8. 

siromašne žene te jednako tako očituje živu osjetljivost za otajstvo muke i smrti Kristove. U pučkoj 
pobožnosti puno prostora zauzima razmatranje otajstva prekogroblja, želja zajedništva sa 
stanovnicima neba, Blaženom Djevicom Marijom, s anđelima i svetima te molitva za duše 
pokojnika“. 112 

Ipak valja naglasiti da nutarnji život kako to uči svetačka tradicija nije samo pobožnost 
shvaćena kao određena praksa molitve i vjere, nego kao što smo vidjeli, autentična i teološki 
utemeljena duhovnost koja vodi vjernika puteni vjerodostojnog kršćanskog života od obraćenja do 
vrhunaca svetosti. Na to putu ima ono što je bitno i ono što je sekundarno. Sv. Ljudevit Montfortski 
uči: 

„Nije dosta jedanput se predati Mariji; nije dosta to ponavljati čak ni svaki mjesec, ni svake 
sedmice: takva bi pobožnost bila suviše kratkotrajna i ne bi mogla uzdići dušu do one savršenosti do 
koje je može uzdići. Nije naročito teško upisati se u neku bratovštinu ili prigrliti ovu pobožnost te 
izmoliti dnevno koju usmenu molitvu kako to ona propisuje; ah je veoma teško ući u duh ove 
pobožnosti koji se sastoji u tome da učini dušu ovisnom u nutrini i ropkinjom Presvete Djevice i 
Isusa po njoj. Naišao sam na mnogo osoba koje su se na izvanjski način veoma gorljivo dale na ovo 
sveto ropstvo, ali jako rijetko na one koje su ga imale i još rjeđe na takve koje su u njemu ustrajale“ 
(MT 44). 

Na putu duhovnoga rasta svetac razlučuje što je bitno: nutarnji duh posvete, a što 
sekundarno: pojedine pobožne prakse i vježbe. Pa ipak treba dobro shvatiti ovu pouku jer ozbiljno 
nastojanje oko nutarnjeg duha življenja posvete na bilo koji način ne isključuje vanjske vježbe 
pobožnosti nego one potiču i pomažu rast u tom nutarnjem duhu posvete. 

Pa ipak, sv. Ljudevit je sam gajio i drugima preporučivao razne oblike marijanske 
pobožnosti i druge ustaljenje pobožnosti u svetačkoj tradiciji Katoličke Crkve. O tome je pisao u 
svojim djelima. Sv. Ljudevit vjernicima preporučuje redovni sakramentali život, zatim klanjanje 
euharistijskom Isusu, razne marijanske pobožnosti, poglavito molitvu svete krunice, razmatranje o 
zadnjim starima vjere, molitvu za duše u čistilištu, pobožnost sv. Mihaelu arkanđelu (usp. P 139), 
anđelu čuvaru (usp. P 110; 121), sv. Josipu (usp. P 122). 

Puno mjesta u poetskom opusu sveca zauzimaju pjesme koje imaju teme pobožnosti 
božičnom otajstvu i djetetu Isusu, euharistiji, Srcu Isusovu i Marijinu, a svakako je veliki naglasak i 
na pobožnosti muci, križu i ranama Isusovim. 

Sv. Ljudevit na poseban način preporučuje razmatranje muke Kristove kao povlašteno 
sredstvo ustrajnosti i izvor snage u protivštinama: „Život Isusa Krista je bio glavni predmet 
izučavanja svetaca. Oni su razmišljali o njegovim krjepostima i patnjama i tako su stigli do 
kršćanskog savršenstva. Sv. Bernard je počeo s takvim pobožnim vježbama i ustrajao u njima do 
kraja: „Od početka mojeg obraćenja, kaže, napravih jednu kiticu miomirisne pomasti, sastavljenu 
od muke moga Spasitelja i postavih je u moje srce misleći na bičeve, trnje i čavle njegovih muka. 
Potrudih se čitavom dušom razmatrati svaki dan o tim otajstvima.” To je isto tako bila vježba 
mučenika. Mi se divimo načinu na koji su oni znali pobijediti najokrutnije muke. Ah otkuda je 
mogla doći, primjećuje sv. Bernard, ta divna ustrajnost mučenika ako ne od rana Isusa Krista o 
kojima su oni često razmišljali? Gdje je bila duša ovih velikodušnih i jakih ljudi, kada je tekla 
njihova krv i kada su njihova tijela bila zlostavljana tjelesnim mukama? U ranama Isusa Krista! I te 
rane su ih učinile nepobjedivima” (TSK 71). 

Vidimo da sv. Ljudevit preporučuje obavljanje cijelog spektra klasičnih katoličkih 
pobožnosti, ali treba dobro shvatiti svečev naum. Smisao nije taj da se vjernik svakodnevno 
preoptereti svim tim pobožnostima, nego da tu i tamo u skladu s liturgijskom godinom, tjednim 
ritmom dana i vlastitim nadahnućem i sklonostima moli pojedine pobožnosti znajući da one nisu cilj 
duhovnoga puta, a ni bit življenja duhovnosti posvete. 

Cilj duhovnoga puta je svetost i suobličenje Isusu Kristu (usp. PP 120), bit življenja posvete 
je nutarnji duh predavanja Isusu po Mariji, a pojedine pobožnosti imaju svoj smisao i važnost 
upravo kao sredstva i pomoć na tom putu. Vrijedi napomenutu da, ako želimo slijediti praksu i 


112 Isto, str. 64. 

svečev duhovni nauk pojedine pobožnosti ne može odbaciti kao bezvrijedne za duhovni rast. 
Samo praktično mudro i razborito iskustvo življenja vjere može pomoći vjerniku da dođe do 
usklađenosti tih dviju stvarnosti duhovnog puta dajući mjesto, prostor i vrijeme koje im odgovaraju 
u dinamici autentičnog duhovnog rasta i sazrijevanja. 

Ako bismo htjeli napraviti jedan presjek velikih pučkih pobožnosti koje je Katolička Crkva 
odobrila i koje preporuča vjernicima onda možemo slijediti dvije sheme prikaza koje su međusobno 
povezane i koje se nadopunjuju. 

Prva je ona koja slijedi povijesno spasenjski put ostvarenja Božjega plana našeg spasenja po 
Isusu Kristu i pobožnosti vezane uz pojedina otajstva. Tako imamo pobožnost svetoj obitelji i 
djetetu Isusu, pobožnosti usmjerene na osobu Isusa Krista, njegovu Božanskome Srcu, 
Predragocjenoj Krvi, njegovoj Muci, Ranama i Križu, njegovu Imenu, Licu i Glavi, Presvetom 
Oltarskome Sakramentu, Božanskome Milosrđu, pobožnost njegovu Uskrslom otajstvu, Uzašašću, 
Duhu Svetome, razne velike pobožnosti Gospi, pobožnost Prečestome Srcu Marijinu, posveta 
Mariji i Isusu po Mariji, slavljenje Marijanskih blagdana i devetnice, pobožnosti u subotu, 
Marijanske trodnevnice, sedmodnevnice i devetnice, „Marijanski mjeseci“, molitveno slušanje 
Božje riječi, Anđeosko pozdravljenje, Kraljice neba, krunica, litanije Blažene Djevice Marije, 
karmelski škapular i ostali škapulari, marijanske medaljice, pobožnost Anđelima Božjim, sv. Josipu, 
svecima, pobožnost za pomoć umirućima i dušama u Čistilištu. 

Treba odmah naglasiti da kada se u pučkoj pobožnosti časti pojedino otajstvo to ni na bilo 
koji način ne ide na uštrb cjelovitosti bilo Božjega plana bilo, osobe Isusa Krista. To je najbolje 
dokazao poznati teolog našeg vremena, kardinal Fon Balthazar u svome eseju Sve u fragmentu. Za 
iskazati ovu stvarnost on se koristi antropološkim obrascem, na primjer kada majka ljubi rukicu 
svoga djeteta i govor kako je lijepa i nježna ona ne iskazuje čine ljubavi samo njegovoj rukici, iako 
konkretno nju ljubi nego cijelom biću svoga djeteta. Analogno kad vjernika štuje Srce Isusovo 
istovremeno časti samu osobu Isusa Krista pod vidikom njegova Srca. 

Druga shema prikaza pučke pobožnosti slijedi tijek liturgijske godine. Tako u došašću i u 
Božičnom vremenu kao izraze pučke pobožnosti imamo adventski vijenac, adventske procesije, 
„Zimske kvatre“, Božična devetnica, Jaslice. 

U korizmenome i uskrsnom vremenu, štovanje raspetoga Krista, „Via Crucis“ (Križni put), 
„Via Matris“ (Put Majke), palmine i maslinove grančice ili grančice, pohod mjestu polaganja (grob 
Kristov), predstavljanje Kristove muke, spomen Blažene Djevice Žalosne, „Majčin čas“, susret 
Uskrsnuloga s Majkom, blagoslov obiteljskoga stola i hrane, vazmeni pozdrav Majci Uskrsnuloga, 
susret Uskrsnuloga s Majkom , „Put svjetla“ (Via lucis), pobožnost Božanskomu milosrđu, 
devetnica pedesetnice (Duhova). 

Treba naglasiti i štovanje iskazano anđelima, svecima i blaženicima, relikvije svetaca, 
čašćenje svetih slika, procesije i hodočašća. 

Već spomenuti Direktorij upozorava: „Pobožne vježbe pripadaju području kršćanskoga 
bogoštovlja. Zbog toga je Crkva uvijek osjećala potrebu da bude pozorna na njih, jer se preko njih 
Boga dostojno slavi i čovjek prima duhovno dobro i poticaj za vođenje dosljedna kršćanskog života. 

Djelovanje pastira u vezi s pobožnim vježbama bilo je višestruko: preporučivanje i 
poticanje, usmjerivanje i, ponekad, ispravljanje. U široku spektru pobožnih vježba razlikuju se: 
pobožne vježbe koje se vrše prema odredbi Apostolske Stolice ili ih je ona preporučivala tijekom 
stoljeća; pobožne vježbe partikularnih Crkava »koje se vrše prema odredbi biskupa, prema 
običajima ili zakonito odobrenim knjigama«; ostale pobožne vježbe koje se vrše prema posebnome 
pravu ili predaji u redovničkim zajednicama ili u bratovštinama ili pak drugim pobožnim udrugama 


113 Ispravno vrednovanje posjednih pobožnosti u sklopu duhovnog puta na kome prvenstvo svakako spada na liturgijsku 
molitvu crkve se s različitim naglascima interpretiralo u povijesti Crkve. Problematiku ispravnog odnosa prema 
izrazima pučke pobožnosti danas obrađuju i službeni vatikanski dokumenti. Vidi Direktorij o pučkoj pobožnosti i 
liturgiji, koji je priredila Kongregacija za bogoštovlje i disciplinu sakramenata. A o odnosu posjednih osobnih 
pobožnosti i temeljnih dinamika duhovnoga puta, vidi T. Spidlik, Manuale fondamentale di spiritualita, Casale 
Monferrato, str. 458 - 480. 

vjernika; oni su često primili izričito odobrenje Crkve; pobožne vježbe koje se vrše u okviru 
obiteljskoga ili osobnoga života. Neke pobožne vježbe, uvedene prema običaju zajednice vjernika i 
potvrđene od strane Učiteljstva, uživaju povlasticu oprosta“. (br.72) 

Razmisli! Kak\>o je moje iskustvo u praksi pučke pobožnosti? Koje pobožnosti su mi na 
poseban način bliske? Mogu li vidjeti plodove u mome duhovnome životu koji su nastali po praksi 
nekih pučkih pobožnosti? 

2. 13, Čistoća savjesti i nakane 

Svaki čovjek čuje glas svoga vlastitoga srca, glas koji nazivamo savjest. Taj mu glas 
omogućuje suditi o vrijednosti onoga što čini. Savjest je najintimnije središte čovjeka, svetište u 
kojemu je on sam sa svojim Bogom i gdje se Božji glas daje čuti. Ispravna savjest, dobro 
oblikovana, čini svakoga čovjeka - odrasloga i dijete - sposobnim razlikovati između onoga što je 
dobro i onoga što je zlo. Stoga se može reći: Imam mirnu savjest, ja sam dobro postupio. Ili pak: 
Imam nemirnu savjest, ona me muči, loše sam postupio. Na dnu svoje savjesti čovjek otkriva 
prisutnost zakona koji on nije dao samomu sebi, ali koji je dužan poslušati. 114 

Taj zakon, koji ga sili da ljubi i čini dobro a izbjegava zlo, odjekuje u pogodnu trenutku u 
nutrini njegova srca. Upisao gaje sam Bog u čovjekovo srce (usp. KKC 1776). Po svojoj, dakle, 
savjesti čovjek raspoznaje ono što Bog od njega očekuje. Svaki je također obvezan slušati glas svoje 
savjesti i činiti ono što mu on nalaže. Tko guši glas svoje savjesti ili prelazi preko njega, postupa 
protiv svoje vlastite sreće. 

Valja nam »oblikovati svoju savjest«, a to znači: trebamo ju naviknuti na to da otkriva taj 
zakon koji se nalazi u njoj samoj. Odgoj savjesti zadaća je cijeloga života, koja započinje već od 
najranijega djetinjstva; to naglašuje presudnu važnost odgoja koji daju roditelji i drugi odgajatelji. 
Nama kršćanima Božja riječ je svjetlo na našemu putu koje trebamo usvojiti u vjeri i molitvi te ga 
provesti u djelo. Da bismo otkrili taj zakon savjesti, »prate nas darovi Duha Svetoga, pomažu 
svjedočenje i savjeti drugih i vodi pouzdan nauk Crkve« (KKC 1785). Pritom se služimo s dvama 
dragocjenim sredstvima: ispitom savjesti i primanjem sakramenta pomirenja. 

Ali iskustvo pokazuje da čovjek može imati i neosjetljivost savjesti, ravnodušnost u odnosu 
na dobro i na zlo, njihovo izvrtanje, u smislu da ono što je zlo naziva dobrim, a ono što je dobro 
smatra zlom. Takvo stanje savjesti postaje prijetnja pobjednicu ali i prijetnja društvu, jer u 
konačnici razina društvenog morala ovisi o ljudskoj savjesti. Savjest je svjetlost duše, onoga 
najintimnijeg u ljudskom biću i ukoliko se ugasi, čovjek ostaje u tami i može nanijeti sve moguće 
povrjede sebi i drugima. 

Savjest dakle treba odgajati, a to znači truditi se oko upoznavanja istinskoga opće ljudskog 
dobra i vjere, biti spreman mijenjati svoje mišljenje, tažiti jasna načela po kojima se savjest 
postavlja i imati čitu nakanu u vršenju volje Božje. Netko može imati i pogrešno formiranu savjest, 
ali nije za to sam odgovoran i istodobno ta svijest ne mora biti zla, osoba se ne opredjeljuje svjesno 
za zlo. A svatko je dužan truditi se oko odgoja svoje savjesti, objektivnosti vlastitih načela po 
kojima se ravna i dobronamjernosti. 

Svjetiljka duše je savjest; ako je pravilno formirana, osvjetljava put, put koji vodi k Bogu, i 
čovjek tako napreduje. Čak i kada osjeti slabost i padne, sposoban je podići se i nastaviti dalje. Onaj 
tko dopusti svojoj unutarnjoj osjetljivosti da se uspava ili umre za Božje stvari, ostaje bez putokaza 
i gubi se. To je najveća nesreća koja se može dogoditi ljudskoj duši. »Jao onima koji zlo dobrim 
nazivaju, a dobro zlom« - navijestio je prorok Izaija - »koji od tame svjetlost prave, a od svjetlosti 
tamu, koji gorko slatkim čine!« (Iz 5, 20) 


114 E. Ancilli, La purezza del cuore unico metodo per incontrare Dio, u Rivist di vita spirituale IV-VI, 1995, str, 361- 
390. 

Kada netko učini pogrješku u svakodnevnom životu, jer je krivo procijenio činjenice, može 
doći do problema i poteškoća koji ponekad mogu biti i od vrlo male važnosti. Ali kada pogrješka 
izlaže čovjeka opasnosti vječni život, posljedice su beskrajne. 

Savjest se može izobličiti zbog naše nebrige ili nesposobnosti da upoznamo vjeru ili zbog 
bolesne i zle volje kojom vlada taština, putenost, strasti i lijenost... Kada se Gospodin Isus žalio da 
neki ne prihvaćaju njegovu poruku, on ustvari govori o njihovoj slobodnoj odluci - ne žele vjerovati 
- i ni u kom slučaju ne prihvaća da uzrok leži u nečemu izvan njihove volje: to je posljedica njihova 
svojevoljnog odbijanja, slobodan izbor. 

Strasti i nedostatak iskrenosti mogu dovesti do toga da prisilimo vlastiti um na razmišljanje 
prilagođeno našemu načinu života ili nekim manama i lošim navikama od kojih ne želimo odustati. 
Tada nema dobre volje, srce otvrdne i savjest se uspava, jer više ne pokazuje pravi smjer koji vodi k 
Bogu. Ona je poput slomljenog kompasa koji ne dezorijentira samo vlasnika, nego utječe i na druge. 
A stanje savjesti svakog čovjeka se odražava na cjelovitost iskustva. Sabirači misli svetačke 
tradicije Toma Kempenac poručuje: 

„Slava je dobrog čovjeka svjedočanstvo čiste savjesti. Imaj čistu savjest i bit ćeš uvijek 
radostan. Čista savjest može vrlo mnogo podnositi i vrlo je vesela u protivštinama. Nečista savjest 
je uvijek plašljiva i nemirna. Slatko ćeš počivati ako te srce tvoje nema za što koriti. Ne veseli se 
nikada osim ako si nešto dobro učinio. Opaki ne poznaju nikada prave radosti; i ne nemaju 
unutarnjeg mira jer: »nema mira bezbožnicima«, (Iz 48,22) govori Gospodin. 

I ako govore: na miru smo, neće doći na nas zlo, i tko će se usuditi škoditi nam? - ne vjeruj 
im: jer će iznenada doći srdžba Božja djela njihova pretvorit će se u ništa i namisli će njihove 
propasti. Kratka je slava koju ljudi daju i primaju. Slavu svijeta uvijek prati žalost. Slava je dobrih u 
njihovoj savjesti, a ne na ustima ljudi. Veselje je pravednika od Boga i u Bogu, a njihova je radost 
radi istine. Lako će biti zadovoljan i smiren onaj čija je savjest čista. 

Nisi svetiji ako te hvale; niti gori ako te kude. Sto jesi, jesi; i ne možeš se nazvati većim 
nego što si pred Bogom. Ako paziš na to što si u svojoj nutrini, nećeš se brinuti što o tebi govore 
ljudi. Ljudi gledaju na vanjštinu, a Bog gleda na srce. Ljudi ispituju djela, a Bog važe nakane. 
Raditi uvijek dobro, a do sebe malo držati znak je ponizne duše“. (Nasljeduj Krista 11,6) 

U prakticiranju vjere jako je važna čistoća i ispravnost nakane. Klasičan nauk svetačke 
tradicije drži daje nakana čita kada se nešto čini ili trpi iz razloga da se svidi Bogu 
Nakana je ispravna kada je Krist cilj i pokretač svih naših djelovanja. Ispravnost nakane nije drugo 
nego Božja prisutnost. Naš Gospodin Bog prisutan je u svim našim nakanama. Kako li će slobodno 
biti naše srce od svake zemaljske zaprjeke, kako li će čist biti naš pogled i kako li je nadnaravan 
svaki naš način djelovanja kad Isus Krist doista kraljuje u našem unutarnjem svijetu i vodi svaku 
našu nakanu! 

Nakana je čista kad želimo Bogu služiti, njemu se dopasti u našim nutarnjim i vanjskim 
činima, pa i kad čineći se nadamo nagradi od Boga, ili smo u strahu zbog njegovih kazni zbog 
eventualnih čina protivnih njegovoj volji. Naravno daje najvrjednija nakana kojoj je pokretač čista 
ljubav prema Bogu. Ispravna nakana ima veliku važnost za naša dobra dijela pred Bogom. Ona je 
odlučujuća da bi naša djela Bogu bila mila i zaslužna, istovremeno daje veliku važnost i malim 
činima svakodnevnice i to na način da i djela koja su po sebi nebitna pred Bogom postaju dobra 
djela. Dobro je pobuđivati ispravni nakanu tijekom dana a na poseban način prije važnijih stvari 
koje trebamo činiti u životu. Obično se kao zapreke za ispravnost i čistoću nakane navode, 
sebeljublje, ambicije i ljudski obziri. 115 

Tko traži tuđe odobravanje i pohvalu, može time iskriviti vlastitu savjest. Tada kao mjerilo 
ponašanja uzima »što će tko reći«, a ne Božja volja. Ako duša živi u milosti i ima čistu nakanu prije 
ili poslije prepoznaje zamke oholosti i strasti tijela... hvata se s njima u koštac i s milošću ih 
pobjeđuje. 


115 P. A. Wallenstein, Guida pratica alla perfezione cristiana, Milano 1932, str, 40-44. 

Kako bismo bili sigurni u ispravnost nakane, dobro je preispitati motive koje pokreću naša 
djelovanja: razmatrati u Božjoj prisutnosti ono što nas navodi da se ponašamo na ovaj ili onaj način, 
što nas navodi da djelujemo na ovaj način. Pod svjetlom vjere, ako je duša istinoljubiva, moći će 
razotkriti primjese zlobe, obzira ili taštine u svome ponašanju. 

Sv. Alfons Liguori tako jasno poručuje: “Čistoća nakane se sastoji u tome da sve činimo 
kako bi se svidjeli Bogu. Ovdje treba shvatiti da dobra ili zla nakana s kojom se čini neko djelo čini 
i to daje to isto djelo dobro ili zlo pred Bogom. „Ako je tvoje oko u tamno cijelo tijelo će ti biti u 
tami. Postane li tamom svijetlost koja ej u tebi, kolika će biti tama“ (Mt 6, 22). 

Sveti oci oko shvaćaju kao nakanu, a za njih u ovom slučaju tijelo je djelo koje se čini. 
Dakle Isus nas uči da ako je naša nakana jednostavna i ima za cilj dopasti se Bogu tada je i samo 
djelo dobro, a ako imamo dvostruke nakane, to jest ako ima i neki drugi cilj manje ispravan tada je i 
samo djelo loše. Sveta jednostavnost ne dopušta drugo nego svidjeti se Bogu a čistoća nakane je 
duša naše djelovanja. 

Pred ljudima toliko raste vrijednost djela koliko je veći napor koji treba uložiti, a pred 
Bogom veličina djela ovisi o tome koliko je nakana čista jer kako kaže Pismo, ljudi gledaju izvana a 
Bog gleda što je u srcu. Ima li većeg djela do li podnijeti mučeništvo za vjeru? Pa ipak sv. Pavao 
kaže pa da i tijelo dam da se sažeže bez ljubavi ništa mi ne bi koristilo (IKor 13, 3). Da, kažu sveti 
oci ne patnje niti smrt čine mučenika nego uzrok i nakana za koju se trpi. Sv. Magdalena de Pazzi 
je govorila: „Bog nagrađuje naša djela prema čistoći nakane da mu ugodimo“, jer dodaje sv. 
Ambrozije „dobro činiš kada nešto činiš na salvu Božju“. 

Tko čini nešto i traži samoga sebe, čini da bi ga se hvalilo, ili zbog vlastitoga zadovoljstva 
kaže prorok Hagaj sličan je onome tko svoju plaću stavlja u raspalu vrećicu, to jest sve gubi (Hg 
1,6). A sad da vidimo koji su znaci po kojima se može prepoznati da li je neko djelo uistinu 
učinjeno samo za Boga. 

Prvi znak je kada se ne ostvaruje poduzeto djelo, a ti se ne uznemiruješ, ostaješ u miru kao 
da si postigao ono što si naumio. To se događa kad se čini samo za Boga jer ako Bog ne želi ili 
odgađa ostvarenje djela ni ti to ne želiš. Bog od tebe ne traži jesi li ostvario djelo nego samo je li u 
tome bila čista nakana da mu se svidiš. 

Drugi znak, da li se raduješ dobru koje je učinio drugi kao da si ga ti sam učinio jer tko traži 
samo Božju slavu ne gleda na to je li se ona ostvarila po njemu ili nekome drugome. 

Treći znak kada ne žudiš za nekom službom više nego li za drugom nego si zadovoljan onim 
što od tebe traži poslušnost, jer u svemu tražiš Boga. 

Četvrti znak je da u svojim djelima ne tržiš odobravanja, ni zahvale, pa i kada ti ne 
odobravaju ili te prekoravaju ostaješ miran u duhu je vidiš da si zadobio ono što si htio i što je bio 
tvoj cilj, svidjeti se Bogu. 

A ako se dogodi da te zbog nečega drugi jako hvale i dolazi ti samodopadnost i hvalisanje s 
tim pohvalama ne trebaš se jako mučiti odagnati ih protivnim činima, bolje da se na njih ne obazireš 
i kažeš sa sv. Ivanom iz Avile: „Kasno si došla jer sam svoje djelo već predao Bogu, ono je u 
Božjim rukama“. 

Na tri načina naša nakana može biti dobra u djelima koje činimo. Prvi je kada od Boga 
želimo zadobiti vremenita dobra, kao kad netko daje milostinju, posti da bi se oslobodio neke 
mane... Ova nakana je dobra ako se čini s predanjem u Božju volju, ali je manje savršena jer njen je 
cilj zemaljski. 

Drugi način je kada činimo djela kako bi nadoknadili Božjoj pravdi za kazne zaslužene 
našim grijesima ili kako bi od Boga zadobili duhovna dobra, kreposti, zasluge, više slave u Nebu, 
ova nakana je bolja od prethodne. 

Naj savšenija je treća nakana, to jest kada činimo naša djela a cilj nam je vršenje volje 
Božje. Ova je i zaslužnija jer koliko mi čineći dobro više zaboravimo na same sebe toliko će se Bog 
nas više sjetiti i udijeliti će nam svoje milosti. Uvjerimo se da Bog od nas ne traži da činimo velike 
stvari nego da sve činimo s dobrom i čistom nakanom“.( Al divino servizio II, 7) 

Razmisli! Jesam li svjestan vlastitoga dostojanstva i dostojanstva svake ljudske osobe kao 
Božjega dara? Poštujem li svoju savjest ili činim protivno njoj usprkos nutarnjih prekoravanja? 
Koliko se te dvije svijesti odražavaju u mom životu i suživotu s ljudima? Kakva je moja nakana 
kada činim dobro? Molim li kad Boga za čistoću savjesti i nakane? 

2.14. Pokora 

Pokora je jedno od povlaštenih sredstava kršćanskoga puta čišćenja i duhovnoga rasta. 
Povezana je s činom kajanja, kojim osoba pokazuje žalost zbog svojih podova u grijeh i iskrenu 
namjeru, da više ne sagriješi. Pokora također može uključivati popravak štete nastale kao posljedica 
grijeha. Pojam pokore je povezan s kršćanskim sakramentom ispovijedi, koji se također naziva i 
sakrament pokore, o čemu smo govorili u prvom dijelu knjige, ali pokora također ima i šire 
značenje u smislu želje za nadoknadnom za grijehe, obraćenjem i pomirenja s Bogom. 116 Za 
pokoru se može učini neko dobro djelo ili ići na hodočašće. Glavni je cilj pokore pomirenje s 
Bogom i ljudima, napuštanje grešnog načina života i nastojati živjeti na evanđeoski moralniji i 
vjerodostojni način svoju vjeru. 

Borba protiv vlastitih grijeha je jedan od bitnih temelja duhovnog života. Ona se očituje u 
mržnji na grijeh po razmišljanju o rugobi grijeha koji vrijeđa Boga i narušava čovjekovo 
dostojanstvo, zatim o teškim posljedicama počinjenog grijeha u životu vjernika kao i o mogućnosti 
vječne propasti. Zbog toga se vjernik treba potruditi oko otkrivanja uzroka i izvora grijeha, 
savladavanja požuda, upoznavanja kršćanskog života i morala, čestog prakticiranja sakramentalnog 
života, jer tko nauči redovito živjeti u stanju teškog grijeha, izlaže se opasnosti da postane okorjeli 
grješnik koji odbacuje pozive i poticaje Božje milosti te postaje nesposoban za autentičan život u 
vjeri. 

Zbog toga je potrebno da duša surađuje s primljenim milostima i moli za ustrajnost. Pa ipak 
često se usprkos dobroj volji i naporima u duhovnom životu događaju manji ili veći padovi. Češće u 
periodu obraćenja i čišćenja, a mogući su i kasnije. Teško je pronaći uzrok tih padova, a obično se 
smatra da je u neumrtvljenim strastima i svojevoljnom pristajanju na malene grijehe i propuste te 
nedovoljnoj molitvi i pokori. 

Sv. Ljudevit Montforski je svjestan te bolne stvarnosti zato i preporuča redovitu praksu 
sakramentalne ispovijedi (usp. P 139, 22), a uči nas i mudrosti kako se s padovima duhovno nositi. 
U pjesmi i u obliku dijaloga Montfort poručuje: 

„Ožalošćeni: Jadan li sam! Počinio sam veliki grijeh, ljuta bol me spopala, o što sam 
ozlojađen. 

Đavao: O, što je tvoj grijeh velik, nemaš nikakvih krjeposti, plači i očajavaj, jao, izgubljen si. 
Prijatelj Božji: Ova zla patnja, ova teška i ljuta bol je loš znak, to je učinak zloga. Kad po tvojoj 
slabosti padaš, ljubav te zove da se poniziš. Gledaj Boga kao Oca, traži od njega oprost, otrpi svoju 
bijedu i zlo će postati dobro. Čini pokoru, pravednik se svime okoristi, čak i grijehom. On od njega 
čini svoju zaslugu iako je ojađen. Dobri križu s Kalvarije, kao on moći ćeš izdržati“ (P 101, 43-48). 

Kao u maloj raspravi o obraćenju sv. Ljudevit u pjesmi o pokori opisuje sve nutarnje i 
vanjske dinamike prave evanđeoske kršćanske pokore kao sredstva potrebna u borbi protiv grijeha i 
sredstvo rast na istinskom putu obraćenja: iskrena želja za promjenom života, radikalno 
opredjeljenje za Krista, traženje volje Božje, prihvaćanje žrtve i odricanja, molitva, poglavito 
molitva za iskreno pokajanje, davanje milostinje, iskrenost nakane kod obraćenja i ispovijedanja, 
savjetovati se s duhovnikom, pobožnost muci Isusovoj i Mariji. 

Pokora u duhovnom životu ima ulogu da odvaja dušu od grijeha koji proizlazi iz neuredne 
težnje za užitkom koji ostaje u srcu i nakon ispovijedi, a liječi se prihvaćanjem trpljenja iz ljubavi 
kao čina i znaka nadoknade za počinjene grijehe. Pokora isto tako čuva dušu od budućih grijeha jer 


116 G. Pesenti, Vita cristiana vita di penitenza, u Rivist di vita spirituale I, 


1968. str. 15 -23. 


172 




privikava starog čovjeka da se podvrgne Duhu. Pokorom se duša odvaja od duha svijeta i usmjerava 

1IV 

prema nebeskim dobrima. Dajmo ponovno riječ svecu: 

„Evo slavne pokore, čije ime zvuči oporo, iako je veliko i slavno i blaže nego što se misli. 
Ona daje Bogu svu slavu, uništava grijeh, čini da ganuto srce plače i pjeva pobjedu. Zovu je 
namjesnik pravde Gospodnje, daska koja spašava grješnika od očite propasti. Bog je dva puta 
zapovjedio, o grješnici, obratite se, obratite se svi, nikoga ne isključujem. Ako ne činite pokoru, 
propast ćete svi i isto tako umrijeti. O užasne li osude! Kako bi nas poučio što trebamo činiti, on je 
prvi činio pokoru, činimo i mi to bez oklijevanja, on je naš uzor. Proroci su to navijestili vičući u 
ime Božje: Činite pokoru posvuda ili će duša propasti. Veliki sv. Ivan Krstitelj pun svjetla, 
uzviknuo je s Isusom: Bez pokore ćete propasti, zmijin rode. 

Činite spremno i ozbiljnu pokoru, ili ćete svi ubrzo propasti i nećete moći izbjeći pravedni 
Božji gnjev. Apostoli su puni plama propovijedali ovu istinu, kušali i svjedočili nužnost pokore za 
spas duša. Pogledajte svece, molim vas: iako su bili nevini, svi su bili pokornici cijelog života. 
Pokora je nužna kako bi se nadoknadila slava i čast Gospodinu i umirio njegov gnjev. Pokorom se 
popravljaju uvrede nanesene Isusu u njegovoj muci. Ona je njegova utjeha. O kojeg li dobitka! Kad 
čovjek izgubi nevinost, ne može je više vratiti, ne može je više popraviti nego pokorom. 

Ona je neizostavan lijek za ozdravljenje grješničke duše i sredstvo da se njezina ružnoća 
promijeni u divnu svjetlost. Ona vraća izgubljenu milost; uzalud se trudimo i cvilimo, bez pokore 
ne možemo je dobiti. O apsolutna moći! Ona je ključ, ona su vrata koja uvode grješnika u nebo iako 
je trebao pasti u pakao. Kako je moćna njezina snaga! Bog bez pokore ne oprašta, bez pokore nije 
nikada oprostio, bez pokore je grješnik osuđen na vječnu vatru. Ne treba je odgađati, Bog je traži 
odmah, ili se svakim trenutkom stvara riznica gnjeva. Grješniče, Bog te čeka i požuruje, obrati mu 
se, ne produžuj njegovo nezadovoljstvo, on je pun nježnosti. Dajte Bogu svoju mladost, posvetite 
mu svoje prve vatre, jer je to uvredljiviji i prevtrljiviji dio života više nego starost. 

Mladi čovjek odrastajući ide istim putem, sve boljim ili sve gorim: tako će reći mudar 
čovjek. Bog vam obećava praštanje, ali ne sutra nego odmah, uzmite to za sigurno i činite pokoru. 
Sutra, sutra, kaže bezbožnik. Jao, sutra, nije njegovo. Razborit čovjek će reći već danas ću početi 
mijenjati život. Bog vam danas daje svoju milost kako biste se obratili. Sutra se nećete moći njome 
poslužiti jer ona leti i prolazi. Grješniče, opireš se Bogu samome, koji danas govori tvome srcu. Ti 
ne poznaješ svoju nesreću, jao, ona je velika. O nepromišljeni otporu! Bog će se znati osvetiti, 
jednoga dana ćeš se htjeti promijeniti, a nećeš moći. Teško breme tvojih grijeha povećavat će se iz 
dana u dan, a zatim će te povući na dno provalije. Tvoja grješna navika će se ukorijeniti u tvom srcu 
i na tvoju nesreću, vezat će te vječnim lancem. 

Đavao će okovati tvoju dušu lancem tako čvrstim da ćeš do smrti biti kod ovog besramnog 
tiranina. Odgađajući, tvoj grijeh se povećava, što više, Bog se svakog dana više udaljava, manje ti 
pruža pomoći, manje svoje milosti i moći. Jurit ćeš iz grijeha u grijeh, iz slabosti u bezakonje, iz 
navike u nužnost i iz provalije u provaliju. Odgađana pokora često nije visoko cijenjena, to je 
pokora malih duša koja nije ustrajna. Ali uočavam tvoju prijevaru. Misliš se obratiti kad će ti valjati 
umrijeti, no smrt je nalik životu. Tvrde da grješnik na smrti umire dobrom smrću ako se pokaje, jao! 
To se samo čini, to je prijevara. Na sve tvoje uzvike pokore na samrti, nesretni grješniče, Bog 
odgovara nevoljom, pravdom i osvetom. Od ovog časa, ne čekajući, ne ratuj više s Preuzvišenim. 
Čini pokoru kako treba, grješniče, moraš se vratiti. Pokora pravdi nadoknađuje čast. To je plaćanje 
njezinoj uzvišenosti, njena velika žrtva. Pokornik pjeva pobjedu na srcu Boga svemogućega, a u 
srcu pokornika Bog nalazi svoju slavu. Bog Otac, ovaj dobri Otac, uvijek lijepo prima pokornika, 
grli ga kao dijete. Koja radost vjernome pastiru da nakon dugog truda vrati svoju ovcu u tor 
vječnoga života. Duh Sveti usprkos naravi vraća se u srce pravog pokornika kako bi od njega 
načinio živi hram. O kako je čista njegova radost! 

Sveti anđeo bježi daleko od grješnika i grijeha, ali čim vidi raskajano srce vraća se. Nebo 
odzvanja velikim slavljem kad se neki grješnik obrati. Pjeva slavu Isusu Kristu za njegovu lijepu 

pobjedu. Istinska pokora čini i od kamena raskajano srce i otpušta i najveće grijehe. O divna moći! 
Ona daje milost duši, podržava je, vodi, uljepšava, poučava, rasvjetljava i raspaljuje. Pokora daje 
život svim izgubljenim zaslugama i vraća sjaj krjepostima. Njezina snaga je beskonačna. Ništa nije 
tako slatko ni tako krotko, čak je i njezin nemir miran, njezina oporost je puna draži i nema u njoj 
ničeg užasnog. Njezina slast je bez premca, a suze pokajnika sadržavaju zadovoljstva veća od svih 
onih svjetovnih. S njom je sve korisno, sve zavrjeđuje nebo, bez nje je i velikodušan čin besplodno 
djelo. Ona zatvara ponor, plačem gasi njegovu vatru, trpeći ona umiruje Boga i razara svaki grijeh. 
Nebo se ne dobiva osim po njoj, potrebno je biti istinski pokajnik ili nevin svetac kako bi se dobio 
život vječni. O kako je rijedak istinski pokornik koji vraća krivo stečena dobra, koji oprašta 
svojim neprijateljima i odvaja se od zla, koji reže, čupa i uništava ono što ga može učiniti 
grješnikom i sve što ga može spriječiti da sačuva milost. Hinjena, lažna pokora čini prokletim 
mnoštvo ljudi. Budite pametni na njihov račun duše predodređene. Koliki nevaljali sakramenti! 
Koliki ispovjednici neznalice! Koliki nerazboriti duhovnici! Kolike perfidne propasti! Istinska 
pokora mora imati dobra svojstva. Reći ću vam ih, slušajte, važno je. Ona je spremna i nadnaravna, 
bez odgađanja, bez ljudskog obzira, učinjena po Duhu Božjem čim on pozove. Prava pokora ima 
svoje sjedište u srcu bez čega je vanjština uzaludna i za osudu. Obraćenje nikada nesmije biti 
polovično. Podijeljeno srce će propasti, Gospodin će ga odbaciti, jer ga ono vrijeđa. Srce ponizno i 
bez taštine je istinski skrušeno, a oholica i tašt čovjek imaju samo privid toga. Kad se pokora čini 
zbog ljubavi Božje, a ne zbog straha od kazne, ta pokora ima veliku zaslugu. 

Ljubav je čini snažnom i ustrajnom, bez proturječja i mijenjanja, a ona iz straha je u 
opasnosti da postane nepodnošljiva. Pokora mora biti ozbiljna kako bi uništila grijeh, promijenila 
srditog suca u ljubeznog Oca i kako bi se vječna muka promijenila u trenutnu te učinila da grješna 
duša živi sveto. Kolike li su varljive pokore bez ikakve strogosti i ozbiljnosti proizišle iz vlastite 
volje! Pokore lažne! Slijedite moj spasonosni savjet. Izaberite dobrog ispovjednika, nekog odlučnog 
i mudrog duhovnika, neophodan vam je. Pokažite mu grijehe svoje duše, iskreno i jednostavno. 
Nemojte ništa zatajiti, ni one najteže. S potpunom poslušnošću činite sve što vam kaže, primite ono 
što će vam dati za pokoru. Idite često na ispovijed, ali uvijek uz neko poboljšanje, jer činiti 
drugačije znači neprestano ići putem prokletstva. 

Tjelesne pokore imaju čudotvoran učinak. Čine srce plemenitim, daju krila. Uz savjet, 
hrabro učinite potajno koju u skladu s vašim snagama, vašim naklonostima, stanju i godinama. 
Tražite od Boga, molim vas, skrušenost srca, novo srce u Gospodinu, novi život. Marija ima sve u 
svojoj moći. Tražite od nje ovu bol pokajanja bez koje će jadni grješnik umrijeti u okorjelosti. Želite 
li ugrabiti ovu milost? Dajte i dat će vam se. I mala milostinja će vam je pribaviti. O učinkovita 
tajno! Zaslijepljen sam svojim grijesima, osjećam da mije okorjelo srce, što Gospodine, zar ću pasti 
na dno provalije? Nemam više ništa osim molitve. Dođi mi, Gospodine, upomoć. Samo se tebi 
utječem, ti si moja jedina nada. 

Učini da vidim tvojom svjetlošću tvoju uzvišenost i moju okrutnost i svu moju bijedu. 
Jednom strjelicom straha i plamena prohodi moje tijelo, moje srce i prožmi u boli moje tijelo i moju 
dušu. Oči moje obilno plačite. Moje zlo srce viče i cvili jer mi je oprost obećan samo uz tvoju 
pomoć. Ah, griješio sam i protiv Boga samoga, prezirao sam svoga Stvoritelja. Moj Bože, oprosti 
ovom grješniku, oprosti, uzvišena Dobroto. Moj Oče, uvreda je okrutna nakon toliko primljenih 
dobročinstava. Žao mi je, posramljen sam. Oprosti ovom buntovniku i što te usuđujem se zvati 
ocem? Ja sam nedostojan toga imena. 

Oprosti, veliki Bože, oprosti, umiri svoj gnjev. Ne uzvrati svađu svađom. Pogledaj moje 
ponizno i skrušeno srce, ili još bolje: pogledaj Isusa Krista, a ne ovog zemaljskog crva. Uzet ću glas 
njegove muke, glas njegove prolivene krvi. Ne, ne mogu propasti u krvi njegovih vena. Odloži, 
Gospodine, oružje, tvoja krv je predragocjena. Tvoje ime je preslavno, oprosti, pogledaj moje suze. 
Duše Sveti ne mogu više ništa reći. Kako sam te mogao izdati? Poslušaj raskajanost moga srca koje 
uzdiše. Moli za me, Djevice Marijo, sigurno utočište grješnika, reci riječ u moju korist i moja će 
duša ozdraviti. Dolje oružje, vladaru uzvišeni. Mir, mir, oprosti mi. Naoružat ću se, ah ne više 
protiv tebe, nego protiv sebe samoga. Milosrđe i pokora, prigrlit ću vas oboje, kako bih živio i umro 
radostan i pun nade. Bog sam“ (P 13). 

U biti pokora je neka vrsta dužnosti zadovoljštine koju pokajnička ljubav duše osjeća prema 
Bogu sa željom da se nadoknadi za popuštenu ljubav i sve posljedice vlastitih grijeha. Vjernik s 
pravom uviđa da grijeh ostavlja žalosne posljedice u duši i ivan duše, pa i nakon ispovjedi, što 
Crkva naziva kaznama za grijeh (usp. KKC 1472) te želi nadoknaditi i te propuste i dati 
zadovoljštinu. Pokora je čin zadovoljštine i zbog ljubavi prema bližnjemu jer naš grijeh gotovo 
redovito pogađa i bližnjega. 

Pokorom vjernik iznad svega želi promijeniti možda najžalosniju posljedicu vlastitih padova 

u grijeh a to je lakoća ponovnoga pada u iste grijeh koja se oblikovala u duši zbog ponavljanja istih 

•••118 

grešnih čina, često popraćeno povećanjem neuredne ljubavi prema nedopuštenim uživanjem. 
Prije nego li se vjernik odluči za činiti neke veće i zahtjevnije pokore dobro je s nekim o tome 
popričati i pitati za savjet. Pokora prije svega treba biti usmjerena na nutrinu i to na korijene 
grijeha a to su požude, bez toga bilo kakvo vanjsko nastojane i prakse pokore neće donijeti željene 
plodove. Sv. Ivan od križa to jasno poručuje: 

„Veoma je vrijedno žaljenja neznanje nekih koji se opterećuju izvanrednim pokorama i 
mnogim drugim vježbama po svojoj volji, misleći da će im to i drugo slično tome biti dosta da 
postignu sjedinjenje s božanskom Mudrošću, a da ne nastoje marljivo nijekati svoje želje. Kad bi u 
ovom nastojanju uložili polovicu truda i briga što ih ulažu u vježbe izabrane pokore napredovali bi 
u jednom mjesecu više nego sa svim njihovim pokorama u mnogo godina. 

Kao sto je potrebno da se zemlja okopa, da bi dala plod jer inače rodi samo korovom, tako je 
neophodno potrebno mrtvljenje požuda da bi duša napredovala. Čak se usuđujem reći da, kad bi 
netko htio napredovati u savršenstvu i u poznavanju Boga i samoga sebe bez spomenutog mrtvenja, 
ne bi nikad postigao plod veći od onoga što se može očekivati od sjemena posijanog na 
neiskopanom zemljištu. Dokle god dakle požude ne budu umrtvene, duša će biti grba i uronjena u 
mrak, jer su one poput mrene ili truna u oku: priječe vid, dok se ne odstrane“. (U I, 8,4) 

Dakle pokora može biti nutarnja i vanjska, kao pokoru možemo Bogu prikazati sve 
poteškoće, probleme i patnje koje nas u životu zadese ako ih živimo u evanđeoskom duhu predanja 
i povjerenja u Boga i njegovu ljubav. Pokora mogu biti i djela kršćanske ljubavi i prakse koje 
svojevoljno prihvaćamo i sebi zadajemo, kao što su postovi, molitve, milostinja, hodočašća, djela 
ljubavi i milosrđa. U biti pokorom se duša želi osloboditi neurednih uživanja i posljedica toga u 
duši jer sve to skupa slavi nutarnji evanđeoski duh i vodi u mlakost. Sv. Ivan od križa uči: 

„Sve su ove štete prouzročene od ove vrste uživanja, a također prema neozbiljnosti, mlakosti 
i nepostojanosti osobe koja je tome podložna. I zaista ima takvih naravi koje od neznatne prigode 
pretrpe veću štetu negoli pretrpe drugi u težoj prigodi. Konačno, iz ove vrsti uživanja duša može 
pasti u mnoga zla i štete o kojima smo govorili kad smo raspravljali o naravnim dobrima, pa o 
njima sada ne raspravljamo stoga što smo raspravljah prije. Također neću govoriti o mnogobrojnim 
drugim štetama koje proizlaze iz tog uživanja, kao što je smanjenje pobožnih vježbi i tjelesnih 
pokora, mlakost i pomanjkanje pobožnosti kod primanja sakramenata Pokore i Euharistije 14 . (U III, 
25, 7-8) 

Već smo naglasili da u svojoj biti pokora je povezana s pokajničkom ljubavlju. Duša se kaje 
jer je vrijeđala Boga, jer nije ljubila i jer ne ljubi Boga. Ovisno o tome koliko ljubav prema Bogu 
prožima sva djela kršćanskoga nastojanja i ta sam djela imaju toliko vrijednosti pred Bogom. To 
vrijedi i za djela pokore. 

Sv. Ivan od križa tako poticajno piše: „Da upravi, dakle, prema Bogu svoje radovanje o 
ćudorednim dobrima, kršćanin se mora sjetiti da se vrijednost njegovih dobrih djela, njegovih 


118 Graziano della Madre di Dio, Penitenza e dedizione al dovere u Rivist di vita spirituale II -III, 1965, str. 233-248. 

milostinja, postova i pokora i molitava ne osniva toliko na njihovoj količini ni kakvoći, koliko na 
ljubavi prema Bogu kojom su učinjena, te da su vrijednosno razvrstana po tome kako je velika, čista 
i potpuna ljubav prema Bogu kojom su izvršena i koliko je manja skrb za užitkom, za ugodnošću i 
utjehom koja se u njima pokazuje. Zato ne smije svoje srce zaustaviti na ugodnosti, na utjehi, na 
ukusu i drugim koristima što ih dobro ponašanje i pobožna djela redovito sobom nose, nego treba 
da radost sabere u Bogu, tražeći da njemu služi sa svim djelima, pa, čisteći i potamnjujući ovaj 
užitak, traži da samo Bog bude njegova radost u tajnosti, bez obzira na išta drugo i na bilo koju 
nagradu, osim na čast i slavu Božju; i tako će sabrati u Bogu snagu volje obzirom na ćudoredna 
dobra“. (U III, 27,5) 

Sv. Ljudevit Montfortski naglašava i marijansku dimenziju ovog pokorničkog naglaska 
duhovnog života. U borbama za ustrajnost u milosti, u padovima i podizanjima kao i u molitvi koja 
je redovita i ne navezana na osjećaje, Marijina majčinska prisutnost i pomoć je djelatna: 

„Prava je pobožnost prema Presvetoj Djevici postojana. Ona utvrđuje dušu u dobru, navodi 
je da ne izostavlja lako svoje pobožne vježbe, daje joj odvažnost opirati se navikama i načelima 
svijeta, dosađivanjima i strastima tjelesnim i đavolskim napastima. Zato osoba koja je ispravno 
pobožna majci Božjoj nije nimalo prevrtljiva, turobna, skrupulozna ili bojažljiva. Neću reći da 
katkad ne posrne i ne izgubi osjetnu pobožnost. Ali padne li ona se podigne pružajući ruku svojoj 
dobroj majci. Ako li ne nalazi osjetne ugodnosti u pobožnosti, ona se ne uznemiruje, jer pravednik i 
vjerni Marijin štovatelj živi o Isusovoj i Marijinoj vjeri, a ne o tjelesnim osjećajima“ (PP 109). 

Razmisli! Činim li ikada neke geste pokore u svome životu? S kojim nutarnjim 
raspoloženjem duše to činim? Koje prakse mi u tome najviše odgovaraju? Koji od gore navedenih 
savjeta mi je u ovom trenutku najkorisniji za moj duhovni put? 

2.15. Post 

Post u kršćanstvu ne predstavlja samo uzdržavanje od određene vrste hrane, pića ili nečega 
drugoga zbog Boga nego je on prvenstveno nastojanje oko odbacivanja svakog oblika grešnih 
djela, pomisli i želja. Uz molitvu, pokoru i sve ono što može pomoći u duhovnom životu svetačka 
tradicija postu daje naročitu važnost. Življena vjera potiče čovjeka da gleda na tijelo i dušu kao na 
jednu cjelinu, čovjek je jedinstveno biće. Duša pozitivno djeluje na tijelo ali može djelovati i 
negativno. Vrijedi i obrnuto i tijelo može djelovati na dušu u ta dva oprečna smjera. Ne može se 
ostvariti ni ispuniti čovjekova ni ljudska ni vjerska osobnosti ako sve moći duše: razum, volja i 
osjećanje, kao i tijelo uzajamno u tome ne sudjeluju. A to nije moguće postići bez dobrovoljno 
prihvaćanja posta bilo duševnog i tjelesnog. 

Cjelokupna biblijska tradicija opisuje post kao nešto dobro, korisno i kao nešto što se 
očekuje. Evanđelje govori o Isusovu postu u pustinji. U Djelima apostolskim vidimo da su apostili 
postili prije nego bi donijeli neku važnu odluku (Djela 13,4; 14,23). Post i molitva često se 
povezuju (Luka 2,37; 5,33). 

Zgoda iz Isusov života ukazuje na to da on preporuča post svojim vjernicima. Jednoga dana, 
dok su Ivanovi učenici i farizeji postili - post koji nije propisan u Zakonu, nego potječe od predaje 
"starih" - neki pristupe Isusu i kažu mu: "Zašto učenici Ivanovi i učenici farizejski poste, a tvoji 
učenici ne poste?" Na to im Isus reče: "Mogu li svatovi postiti dok je zaručnik s njima?... Doći će 
već dani kad će im se ugrabiti zaručnik i tada će, u onaj dan, postiti." (Mk 2, 20) 

U Starom zavjetu Jahve se objavljuje kao Zaručnik, a Izrael je njegova Zaručnica. Isus to 
primjenjuje na sebe: On je Zaručnik, Crkva je njegova Zaručnica. Time Isus, na otajstven način, 
otkriva na trenutak otajstvo svoje osobe: on je ne samo čovjek, već i Bog. "U onaj dan će postiti..." 
(Mk2, 20) 

Isus nas uči da i post, kao i milostinja i molitva, mora izlaziti iz čovjekova srca; mora biti 
odraz predanja i ljubavi Ocu, koji vidi u tajnosti, u skrovitosti, i On će nam uzvratiti (Mt 6, 18). 

Dakle još u Starom zavjetu post je vidljivi čin po kome se od Boga traži oproštenje i 
milosrđe (usp. Ps 34; Tob, 12, 8). U Novom zavjetu sam Isus posti (usp. Mt 4, 1-11), povezuje ga s 
obraćenjem (usp. Mt 6, 16-18) i preporuča uz molitvu kao sredstvo za pobjedu nad zlim duhovima. 
Ovaj rod se može istjerati samo postom i molitvom (usp. Mt 17, 21). 

U svjetlu Isusovih riječi i njegova primjera, u kršćanstvu je post sudioništvo u otajstvu 
Isusove muke i smrti, dioništvo u njegovoj otkupiteljskoj žrtvu i budnost u iščekivanju njegova 
slavnog dolaska na svršetku dana, kada će se ostvariti konačne zaruke Krista zaručnika sa svojom 
Crkvom. Stoga Crkva od prvih početaka nalaže post u petak. 

Previše često se prilikom posta govor usredotočava na izostanak hrane. Međutim, svrha 
posta trebala bi biti u okretanju naših očiju od stvari ovoga svijeta i usmjeravanju na Boga. Post je 
jedan od načina na koji Bogu i nama samima možemo pokazati da nam je stalo do odnosa s njim. 
Post pomaže vjerniku da produbi novu perspektivu života i obnovljeno stavi svoje pouzdanje u 
Boga. 


I sv. Ljudevit uz molitvu, pokoru i milostinju naglašava važnost posta. Prema klasičnom 
katoličkom poimanju praksa postaje usko povezana s obraćenjem i nutarnjim čišćenjem. 119 Praksa 
posta s različitim naglascima u pretjeranosti ili u opuštenosti je trajno prisutna u životu Crkve, a 

danas je preporučena na Drugom vatikanskom koncilu. ~ Post je oduvijek smatran sredstvom za 
jačanje krjeposti, pomoć u molitvi i način da se duša više otvara volji Božjoj. 

Post stoga podrazumijeva promjenu života. On je znak autodiscipline i vježbanja u 
materijalnoj i duhovnoj ljubavi. Ali valja naglasiti da je post iznad svega veza uz naš odnos s 
Bogom, to jest u duhovnom smislu važna je nakana koja mora biti usmjerena na Boga i njegovo 
služenje, a ne na čovjeka, samosvladavanje ili dijetu. U ovom drugom slučaju post nema autentično 
kršćansku vrijednost iako može biti koristan za zdravlje, a prakticiraju ga i pripadnici drugih religija 
i ateisti. 

Iako je sv. Ljudevit bio veliki pokornik i sam je postio, duboko je uvjeren u važnost posta, 
ali ostaje se zadivljen njegovom razboritošću i umjerenošću. On i u samom postu ne vodi dušu 
putem strogosti nego razbora. 

Svetac uči: „Prihvati post i molitvu, rekao je anđeo Tobiji, ništa nije tako slatko, ni tako 
dobro. Naučimo, molim vas, tri tajne kako bismo bili okrunjeni i postavljeni na prijestolje, a to su: 
molitva, post i milostinja. Čuvaj se da ne budeš iznenađen općom pogrješkom. Evo kako ja 
definiram post. Jedan obrok u danu, bez mesa, uz skromnu užinu. Post je u očima Gospodina lijepa 
žrtva, kad je čovjek čini njegovoj uzvišenosti, Bog se naslađuje. To je jedna od prvih zapovijedi 
dana prvom čovjeku, da se suzdrži od jedenja jedne jabuke. Čim je Adam, na nesreću, prekršio ovaj 
sveti post, postao je nesretni grješnik i izgubio je svoju sreću. 

Ako je post bio nužan kad je zemlja bila mjesto naslada, sada je potrebniji kada je mjesto 
muka. Čovjek bez postaje tjelesan, kaže uzvišeni Gospodin, ne može u njemu trijumfirati, čak ni 
ostati. Ali ako se po svetom postu čovjek umrtvljuje, on se odmah time posvećuje i Bog je 
proslavljen. Dugi i veliki postovi čine ljude mudrima, prorocima, pobjednicima i velikim 
ličnostima. Post ih čini gorljivima, puni ih milošću, čini da razgovaraju s Bogom, čak licem u lice. 
Ali ono što bi nas trebalo začuditi i što je zaslužno, i Bog sam je postio četrdeset dana uzastopice, 
bez pića i jela, u tišini i molitvi, nije se štedio niti si i na koji način olakšavao. 

Postio je da bi nam pokazao da i mi postimo, postio je da bi se pripremio na božansko 
krštenje, da bi pobijedio oholog i napuhanog đavla i da bi posvuda propovijedao pokoru. Bez posta 
se putena duša ne može spasiti, bez posta se ne može ukrotiti pobunjenu dušu. Tijelo bez postaje 
smrtno, stvara samo grijeh. Ono je tiranin okrutan i jak koji vodi u ponor. Uz post Adam je mogao 
sačuvati svoju nevinost, ali bez posta, on se pokvario neumjerenošću. Bez posta, nema plodova 
dostojnih pokore, dostojnih dobara neba i njegove nagrade. Po postu i molitvi, kaže Spasitelj, 
pobjeđuje se i tjera đavla i sve nečiste duhove. 


119 A. Gentili - M Regazzoni, Digiuno, u DES str. 769. 

120 SSCbr. 105-110. 

Bez posta je čovjek poražen, nije više nepobjediv i na kraju je poražen nekom strašnom 
nesrećom. Bez posta, čovjek je uspavan, preplavljen tugom, po postu je čovjek ojačan i ispunjen 
radošću. Post i svako trapljenje je lagodno i vodi svetosti i najgrublju dušu. Meso zasjenjuje razum 
tamnom maglom, a post čini duh dobrim, oštri um, raspršuje tamu, tjera svaku nečistoću, čini da se 
vidi svaka istina, čak i ona najprikrivenija. Koliku moć ima post i koliko je živa njegova snaga! On 
daje punu slobodu svakoj uhvaćenoj duši, potčinja duh vjeri, i srce svome plamenu, potčinja svakog 
čovjeka zakonu i svako tijelo duši. Znajte da je tijelo nekog prokletnika ugojeno, a tijelo 
predodređenog izmršavjelo. 

Post oduzima ovoj životinji, ovoj okrutnoj životinji, sredstva kojima čini zlo našoj besmrtnoj 
duši. Tijelo mršavo i ispijeno nema pokvarene ćudi koja svakog čovjeka vodi u grijeh bez da ga 
nešto drugo navodi. Post udaljava, zaista, od svih nečistih zadovoljstava, ukrašava čovjeka čistoćom 
u tijelu i duši. Proždrljivost čini da propada više jadnih ljudi nego od mača neprijatelja. Naši su 
preci posteći često tjerali bolesti, a mi sada malo posteći skraćujemo sebi život. Po mišljenju 
liječnika i ljekarnika nijedan lijek nije tako spasonosan kao post. Ručajte dobro, ali skromno, na 
večer uopće ne jedite i živjet ćete sigurno dugo koliko i naši oci. Svi koji su Kristovi u svemu se 
mrtve, poste tijelom, poste duhom, uvijek se razapinju. Odbačeni se povode za požudom, jedan je 
presit, a drugi opijen, oni ljube samo svoj trbuh. Postite, ali postite kako treba. 

Nerazuman se post nikad ne sviđa Previšnjemu, niti ima za njega nagrade. Đavao patvori 
isposnike, isposnike dvoličnike, koji su prevareni i koji su prevaranti, a ostaju bez zasluga. Postiti 
treba strogo, držeći se i kvalitete i kvantitete, slijedeći upute nekog razboritog, slijedeći svete 
zapovijedi Crkve i Boga samoga, bdijenja, dane posta, kvatre i korizme. Postite ponizno, da se ne 
vidi da postite, čuvajte se ispraznosti, ne postite kako biste se dopali. Umivajući lice skrivajte koliko 
možete post koji činite. Svi takvi postovi su puni milosti. Postite bez svojevolje, jer Gospodin 
odbacuje kad je post njome uprljan. On takav post mrzi i prezire; pa iako izgleda dobar u očima 
stvorenja on pripada đavlu i u biti nije drugo doli nečist. Da biste bili sigurni kad postite, budite 
poslušni. To je velika točka svetosti, velika točka mudrosti. Post po savjetu druge osobe ima više 
zasluge nego tisuće u kojima je čovjek vodio sam sebe. 

Neka čovjek posti u milosti Božjoj kako bi post bio zaslužan, inače će imati male zasluge ili 
uopće neće imati slave. Suzdržite se od svakog grijeha. Taj post je neophodan, nitko nije od njega 
oslobođen, to se treba i mora činiti. Neka se postu i trapljenju doda molitva i milosrđe i milostinja 
za svoga brata. Po ovim trima stvarima dobit ćete novu milost, a na koncu vaših dana vječnu slavu. 
Ako vas bolest, nemoć, sveta poslušnost i neka druga potreba oslobađa od posta, kako biste to 
zamijenili činite neku drugu pokoru, molite više, darujte obilnije. 

Pod postom ovdje podrazumijevam i kostrijet i pojas i bdijenje i disciplinu, i bičevanje i 
spavanje na tvrdome. Eto, što su sveci činili. Nasljedujte ih i bit ćete savršeni kao i oni i primit ćete 
njihove milosti. Ili prekini s Duhom Božjim ili s nesređenim tijelom. Dušo, izaberi, nema sredine, 
ako želiš biti sretna i posjedovati Boga, vječnu Mudrost, odreci se, odredi uredbe buntovnom tijelu. 
Gospodine, ja sam grješan i pun slabosti, a opet sjetilan i tankoćutan. Pravedno je da ti grješnik daje 
zadovoljštinu kažnjavajući se. Nudim ti svoje tijelo, svoje srce, sve drugo za žrtvu. Želim bdjeti, 
postiti, moliti, ostatak svoga života kako bih ti žrtvovao božansku hostiju. Udostoj se Gospodine, 
udostoj se blagosloviti ovo živo prikazanje, udostoj se uzdržati me tvojom moćnom milošću. Bog 
sam“ (P 16). 

Treba dobro shvatiti pravi smisao pokore i posta. Sveti Leon papa tumači: »Uzalud tijelu 
uskraćuje hranu čovjek kojem se duh nije odvratio od grijeha.« Ako pokora ne dovede do 
unutarnjeg nastojanja da se ukloni grijeh i vrši krepost, onda takva pokora nije Bogu draga, jer on 
hoće da mu čovjek služi poniznim, čistim, iskrenim srcem. Sebičnost i težnja da istakne svoje »ja« 
često navode čovjeka da samog sebe postavlja u središte svijeta, da gazi prava drugih i ogrešuje se o 
osnovni zakon bratske ljubavi. Kad su se Židovi odricah hrane, uzimali su vreću i pepeo kao ležaj, 
ali u isto vrijeme nisu prestajali tlačiti bližnjega. 

Zbog toga je Bog odbijao njihove pokorničke čine. Malo ili čak ništa ne vrijede tjelesna 
uzdržavanja ako se čovjek uz to ne zna odreći svojih interesa, da poštuje interese bližnjega, ako ne 

nastoji živjeti u slozi sa svima i ne podnosi strpljivo različne neprilike. Dakle pravi motivi posta su 
postizanje pravednosti pred Bogom, mrtvljenje strasti, oslobađanje od grijeha, želja za osobnim 
posvećenjem, za nadilaženjem osobnih teškoća, za upoznavanjem Božje volje u osobnom životu. 
Još u Starom zavjetu Bog po proroku opominje: 

„Ovako govori Gospodin Bog: Viči iz sveg grla, ne suspreži se. Glas svoj poput roga 
podigni. Objavi mom narodu njegove zločine, domu Jakovljevu grijehe njegove. Dan za danom oni 
mene traže i žele znati moje putove, kao narod koji vrši pravdu i ne zaboravlja pravo Boga svoga. 
Od mene ištu pravedne sudove i žude da im se Bog približi: »Zašto postimo ako ti ne vidiš, zašto se 
trapimo ako ti ne znaš?« 

Gle, u dan kad postite poslove nalazite i na posao gonite radnike svoje. Gle, vi postite da se 
prepirete i svađate i da pesnicom bijete siromahe. Ne postite više kao danas, i čut će vam se glas u 
visini! Zar je meni takav post po volji u dan kad se čovjek trapi? Spuštati kao rogoz glavu k zemlji, 
sterati poda se kostrijet i pepeo, hoćeš li to zvati postom i danom ugodnim Gospodinu? 

Ovo je post koji mi je po volji, riječ je Gospodina Boga: Kidati okove nepravedne, 
razvezivat spone jannene, puštati na slobodu potlačene, slomiti sve jannove; podijeliti kruh svoj s 
gladnima, uvesti pod krov svoj beskućnike, odjenuti onog koga vidiš gola, i ne kriti se od onog tko 
je tvoje krvi. Tad će sinut poput zore tvoja svjetlost, i zdravlje će tvoje brzo procvasti. Pred tobom 
će ići tvoja pravda, a Slava Gospodnja bit će ti zalaznicom. Vikneš li, Gospodin će ti odgovoriti, 
kad zavapiš, reći će: »Evo me!« Ukloniš li iz svoje sredine jaram, ispružen prst i besjedu bezbožnu, 
dadeš li kruha gladnome, nasitiš li potlačenog, tvoja će svjetlost zasjati u tmini, i tama će tvoja kao 
podne postati, Gospodin će te vodit bez prestanka, sitit će te u sušnim krajevima. On će krijepit 
kosti tvoje, i bit ćeš kao vrt zaljeven, kao studenac kojem voda nikad ne presuši. I ti ćeš gradit na 
starim razvalinama, dići ćeš temelje budućih koljena. Zvat će te popravljačem pukotina, i 
obnoviteljem cesta do naselja. (Iz 58,1-12) 

Razmisli! Kakvo je moje iskustvo vezno uz post? S kojim nutarnjim raspoloženjem duše to 
činim? Koje prakse mi u tome najviše odgovaraju? Koji od gore navedenih savjeta mi je u ovom 
trenutku najkorisniji za moj duhovni put? 

2 . 16 . Mrtvljenje 

Mrtvljenje je napor i borba protiv zlih sklonosti koje duša osjeća u sebi kao posljedice 
istočnoga i osobnih grijeha. Razlikuje se od pokore utoliko što je ovoj glavni cilj ispaštanje prošlih 
grijeha, a mrtvljenje ima za cilj sprječavanje sadašnjih i budućih padova. Toj krjeposti Sveto pismo 
daje različita imena: odricanje (Lk 14, 33-35), mrtvljenje (Kol 3, 5; Rim 8, 4), svlačenje starog 
čovjeka (Kol 3, 9), borba (2 Tim 4, 7) i slično. 

Koje mu god ime dali, kršćansko mrtvljenje sadrži u sebi proces ,,usmrćivanja“ svega što 
vuče dušu ka neurednom užitku što je izvor padova ali mrtvljenje je nastojanje oko svega 
božanskoga i svetoga u nama po vjeri na naravnim temeljima ljudskoga bića. Mrtvljenje ne 
označuje samo odricanje od grješnih užitaka, nego i od dozvoljenih, ne samo onoga što mi pripada, 
već i samog sebe. O bolnim posljedicama ne mrtvljenja za dušu sv. Ivan od Križa ovako uči: 

„0, kad bi ljudi znali kolikog li ih dobra božanske svjetlosti lišava sljepoća uzrokovana od 
njihovih osjećaja i želja i u kolika zla i štete upadaju svaki dan zbog toga što ne provode stalno i 
istinsko mrtvenje! Ne smiju se mnogo oslanjati na jačinu svoga razuma ni na druge darove 
primljene od Boga: ako gaje požude i privrženosti, svršit će time da će ostati u tami i zaslijepljenosti 
i da će malo pomalo pasti iz zla u gore. Tko bi bio ikad rekao da će čovjek obdaren tolikom 
mudrošću i pun nebeskih darova, kakav je bio Salomon, doći do takve zaslijepljenosti i ludosti te će 
podizati žrtvenike tolikim idolima i da će im se sam klanjati, kad je već bio star? 

Da se dotle dođe, bila je dostatna privrženost koju je gojio prema ženama i što nije vodio 
brigu da poništava požude i želje svoga srca, jer on sam o sebi kaže u Propovjedniku da nije nikad 

uskraćivao svome srcu što god je poželjelo. On se je toliko prepustio svojim požudama da mu je, 
koliko god je u početku bio nešto suzdržljiv, ipak, jer ih nije mrtvio, razum potamnio i bio 
zaslijepljen; i kad se konačno u njemu ugasilo ono veliko svjetlo mudrosti kojom ga je Gospodin 
bio obdario, okrenuo je Bogu leđa. 

Ako su, dakle, neumrtvene požude bile toliko nadmoćne nad dušom onoga koji je imao toliku 
spoznaju o razlikovanju dobra i zla, što li neće moći učiniti protiv našega neznanja? Zaista, kako je 
Gospodin rekao proroku Joni, govoreći o Ninivljanima, ne znamo razlikovati ni desno ni lijevo: jer 
na svakom koraku smatramo zlo dobrim, a dobro zlim, prema našoj kratkoj i slaboj sposobnosti 
raspoznavanja 1 ? (U I 8,6-7) 

Ali mrtvljenje ne smije biti samom sebi svrha. Uvijek mu je cilj težnja za savršenstvom i 
sjedinjenjem s Bogom. Tako da mrtvljenje odnosi na mistično umiranje starog čovjeka u duši, 

njegove egoistične navezanosti na svijet i samoga sebe te rađanje novoga po krsnoj dinamici. 

121 

Upravo na to se poziva svetac kad govori o sveopćem mrtvljenju. 

Sv. Ljudevit Montforski tako poticajno uči: „Mudrost se, kaže Duh Sveti, ne nalazi kod onih 
koji žive po vlastitim prohtjevima, koji daju svojim strastima i svojim sjetilima sve što im se svidi. 
„Jer oni koji žive po tijelu, ne mogu se svidjeti Bogu, a tjelesna je mudrost neprijateljica Bogu” 
(Rim 8, 7-8). „Neće moj duh u čovjeku ostati dovijeka; čovjek je tjelesan”(Post 6, 3). Svi koji 
pripadaju Isusu Kristu, Utjelovljenoj Mudrosti, razapeli su svoje tijelo s manama i požudama, 
uvijek nose u tijelu mrtvenje Isusa Krista, stalno trpe silu, nose svaki dan svoj križ, i konačno su 
umrli i pokopani s Kristom (usp. Lk 9, 23). “ Ovim nam riječima Duh Sveti bjelodano pokazuje, 
ako želimo zadobiti Isusa Krista, Utjelovljenu Mudrost, trebamo se vježbati u mrtvljenju i odricanju 
od svijeta i samih sebe“ (LJVM 194). 

Dakle mrtvljenje je sastavni dio svakoga procesa duhovnoga rasta jer podrazumijeva 
odreknuće od svega što priječi nasljedovanje Isusa te nas čuva od lažne mudrosti ovoga svijeta i 
usmjerava želje prema Kristu i vjerodostojnom kršćanskom životu. 

Naša se ljubav prema Bogu očituje u bogoštovlju, no također i u svim našim postupcima 
tijekom dana, u malim mrtvljenjima koja prožimaju ono što radimo i koja Gospodinu pokazuju našu 
želju da mu se u svemu pokorimo i u svemu mu ugodimo. 

Ako nedostaje ovaj unutarnji stav, samo ponavljanje istih stvari bit će bezvrijedno, jer će 
nedostajati njihov duboki smisao: male žrtve koje svakoga dana nastojimo prikazati Gospodinu 
rađaju se iz ljubavi i u isto vrijeme hrane tu ljubav. 

Duh mrtvljenja, onako kako ga Gospodin želi, nije nešto negativno ili neljudsko, nije to stav 
odbacivanja onoga vrijednoga i plemenitoga koje može postojati u korištenju i uživanju zemaljskih 
dobara; očitovanje je to nadnaravne vlasti nad tijelom i stvorenim stvarima, nad dobrima, 
međuljudskim odnosima, poslom... Žrtva, dragovoljna ili ona koja nam se nameće, nije puko 
odricanje, nego očitovanje ljubavi. 

Montofrt je bio svjestan daje mrtvljenje neophodno kako bi vjernik mogao zaživjeti dobrim 
kršćanskim životom zbog toga je vjernicima koji su obnovili krsne zavijete kao u nekom dnevnom 
programu življenja vjere preporučivao mrtvljenje kao jedno od sredstava ustrajnosti u početnoj fazi 
puta obraćenja: 

„Osuđujem i prezirem sva zabranjena zadovoljstva, znajući da je po ovoj kugi propalo 
mnogo duša i najsvetijih. Umjeren sam i u neophodnim zadovoljstvima. Da bi pripadao Isusu 
Kristu, potrebno se raspeti. Uvijek se umrtvljujem i u tijelu i u duhu, a da to nitko ne primjećuje, 


121 P. Humblet, nav. dj. str. 46 - 49; P.M. Esher, Mortificazione, u DM str. 899. 

122 Montfort aludira na novozavjetni tekst koji govori o krštenju i umiranju starog čovjeka te rađanju novoga: ,, Dakle, s 
njim smo zajedno ukopani po krštenju u smrt da bismo, kao što je Krist uskrsnuo od mrtvih Očevom slavom, i mi živjeli 
novim životom. “ (Rim 6,4) 

bilo da jedem ili pijem. Od najboljeg stavljenog na stol, od rijetkoga, od mjesta, od ugodne vijesti, 
od svega činim žrtvu Bogu kako bih sačuvao u duši čistoću njegova plamena. Služim Bogu svim 
svojim srcem. On je moja slava i moja sreća. Tamo presijecam riječ, ovdje zaustavljam neku želju, 
ili olaki smijeh, ili kakvo drugo isprazno zadovoljstvo, ludost, pogled, šalu. Ne govorim o košulji 
od kostrijeti, ni o željeznim pojasevima, ni o dragovoljnom bolu koji tijelo može trpjeti. Volim 
činiti pokoru u poslušnosti. Služim Bogu svim svojim srcem. On je moja slava i moja sreća. Mrzim 
najvećom mržnjom svaki grijeh, pa i laki, jer ide Boga samoga, jer nam zatvara nebo. Izbjegavam i 
njegov privid pa i u najmanjim prigodama“ (P 139, 40-46). 

Kao što možemo vidjeti svetac je umjeren i odmjeren kada govori o mrtvljenju i to 
neprimjetnom te uglavnom u malim dogodovštinama života, priznaje ljudsku potrebu neophodnih 
zadovoljstava u kojima treba biti umjeren. Duša neka se usredotočuje na odbojnost prema grijehu i 
izbjegavanju grješnih prigoda. Kako duhovni život raste i sazrijeva tako i krjeposti poprimaju nove 
dimenzije i naglaske, a svaki daljnji rast u sebi proživljen sadrži prethodne etape i dinamike koje u 
novom svjetlu i okolnostima ostaju prisutne i djelatne u življenju vjere. 

„Nemojte misliti da će ta Mudrost, čišća od sunčevih zraka, ući u dušu i tijelo okaljano 
sjetilnim užicima. Ne vjerujte da će ona dati svoj odmor i neizrecivi mir onima koji vole zabave i 
svjetske ispraznosti: „Svoju sakrivenu manu dat ću samo pobjedniku” (Otk 2, 17), tj. onomu koji je 
pobijedio svijet i samoga sebe. Iako ta ljupka gospodarica svojim beskrajnim svjetlom pozna i 
razlikuje sve stvari u jednom času, ona ipak traži sebi osobe nje dostojne (Mudr 6, 17). Ona ih traži, 
jer je njihov broj tako malen; jedva da nađe koga da je posve odlijepljen od svijeta, da je okrenut u 
svoju nutrinu i tako umrtvljen daje dostojan nje i njezine osobe, njezina blaga i njezina saveza. 

Da bi se mogla saopćiti, Mudrost ne traži neko polumrtvljenje, mrtvljenje od nekoliko dana, 
već mrtvljenje sveopće neprestano, odlučno i diskretno. Da zadobijemo Mudrost, potrebno je ili 
stvarno ostaviti sva materijalna dobra kako su učinili i apostoli, učenici, prvi kršćani i redovnici - 
što to prije ostaviš, to bolje za tebe, jer je to najsigurnije sredstvo da dobiješ Mudrost - ili da 
odlijepiš svoje srce od tih dobara, da ih imaš kao da ih nemaš, ne nastojeći tjeskobno da ih imaš, da 
ih sačuvaš, da se ne tužiš i ne postaneš nestrpljiv ako ih izgubiš, a to je sve teško izvršiti. „Nemojte 
se uobličavati ovomu svijetu” (Rim 12, 2), ponašanju svjetskih osoba, bilo u odijevanju, bilo u 
namještaju, u kućama, jelima, običajima i djelovanju u životu. Ova je vježba mnogo potrebnija nego 
li se misli. Ne vjerujte u kriva pravila svijeta i ne slijedite ih. Ne mislite, ne govorite i ne radite kako 
rade svjetski ljudi. Njihova se nauka tako protivi nauci Vječne Mudrosti kao što se tama protivi 
svjetlu i smrt životu. 

Dobro proučite njihove osjećaje i njihove riječi: zlo govore i misle o najvećim istinama. 
Istina, oni otvoreno ne lažu, ali prikrivaju svoje laži plaštem istine; čak ni ne vjeruju da lažu, a ipak 
lažu. Neće oni otvoreno hvaliti grijeh, ah, ili ga proglašavaju vrlinom ili čašću ili nekom 
indiferentnom stvari s beznačajnim posljedicama. Te je finese svijet naučio od đavla da prikrije 
rugobu grijeha i laži od kojih se i sastoji ta zloća o kojoj govori sv. Ivan: „Sav je svijet u vlasti 
Zloga” (1 Iv 5, 19), a danas više nego ikada. Potrebno je, koliko se može, izbjegavati društvo ne 
samo svjetskih opasnih ili pogubnih ljudi, već i onih „pobožnih” koji su beskorisni i s kojima se 
samo gubi vrijeme. 

Tko hoće postati mudar i savršen, neka primijeni na se one tri zlatne riječi koje je Vječna 
Mudrost rekla sv. Arseniju: „Pobjegni, sakrij se, šuti!” „Izbjegavaj koliko možeš društvo ljudi kako 
su to činili i najveći sveci.” „Neka je vaš život sakriven s Kristom u Bogu” (Kol 3, 3). Konačno, ne 
govorite previše s ljudima da možete razgovarati s Mudrošću. „Tko šuti, smatra se mudrim” (Sir 20, 
5). 

Da zadobijemo Mudrost, potrebno je mrtviti svoje tijelo, ne samo tako da strpljivo 
podnosimo tjelesne boljetice, vremenske nepogode ili napadaje koje mu u ovom životu zadaju 
stvorenja, već i sami moramo naći kakvu muku i mrtvljenje: kao postove, bdjenja i druge strogosti 
svetih pokornika. Za takav život potrebna je hrabrost, jer se tijelo obično klanja samome sebi, a 
svijet gleda na sva tjelesna mrtvljenja kao na nepotrebno i kao takvo ih odbacuje. Sto taj svijet ne 

govori i ne čini da odvrati od strogosti svetaca bilo koga na kojeg bi se mogle primijeniti ove riječi: 
mudrac ili svetac svoje je tijelo stavio u pokornost trajnim bdjenjima, postovima, bičevanjem, 
hladnoćom, golotinjom i ostalim vrstama strogosti, i s njime je sklopio savez da mu na ovom svijetu 
neće dati nikakva pokoja. Duh Sveti govori za svece da su mrzili i haljinu okaljanu tijelom“ (Jd 1, 
23) (LJVM 195-201). 

Montfort je uvjeren da mrtvljenje prethodi prihvaćanju i sjedinjenju s Kristom Mudrošću. 
Tako da prihvaćanje i posjedovanje Mudrosti u duhovnom životu se ne događa samo na kraju 
duhovnoga puta nego upravo postupno sa sve većim intenzitetom u samom procesu rasta koji duša 
doživljava kao sve veću Božju blizinu i sve dublje sjedinjenje s njime u dinamci rastuće želje za 
potpunim sjedinjenjem. 

U tom kontekstu mrtvljenje je sredstvo mističnog umiranja starog čovjeka i postupnog 
sjedinjenja s Kristom, Mudrošću, a za dušu to zahtijeva i podrazumijeva veliki napor te na prvi 
pogled sveopće mrtvljenje, najmanje izgleda kao dar, osobito ako se nema na pameti kontekst 
duhovne dinamike koju smo upravo opisali. 

Svetac višestruko nabraja u čemu se sve treba ogledati mrtvljenje te spominje: razapinjanje 
mana i požuda tijela, ostavljanje materijalnih dobara ili barem odvajanje srca od njih, ne slijedi duh 
svijeta i ponašanje svjetskih osoba, ni u odijevanju, ni namještaju, kućama, jelima, običajima i 
djelovanju u životu, ne slijediti mentalitet duha svijeta u sudovima ili govoru, izbjegavati druženja 
ne samo svjetskih opasnih ili pogubnih ljudi, već i onih „pobožnih” koji su beskorisni i s kojima se 
samo gubi vrijeme, mrtvljenje tijela podnošenjem tegoba života kao i svojevoljno nametanje pokora 
kao postove, bdjenja i druge strogosti svetih pokornika. 

Ako se osoba usredotoči samo na ove vidike sveopćeg mrtvljenja, onda lako može krivo 
zaključiti da Montfort ima samo negativnu sliku o čovjeku i kršćanskom životu, a istina je upravo 
obrnuta. Kod sv. Ljudevita naglasak u duhovnom životu nije na mrtvljenju, ono je doduše 
neophodno i nužno sredstvo, ali ne zaboravimo i dar Duha Svetoga, ali i takvo ostaje manje ili više 
naporno i mučno za dušu. 

Pravi naglasak kršćanskog života, kako to naučava svetac, je na posjedovanju Mudrosti, 
odnosno sjedinjenju s Isusom sve do mističnog preobraženja. Na svakom stupnju tog duhovnog 
rasta razmijemo intenzitetu sjedinjenja s Mudrošću, duša kuša slast i radost Božje ljubavi. Ih kao u 
gore citiranom tekstu, Montfort tvrdi da Mudrost daruje „svoj odmor i neizrecivi mir“ ali ne „onima 
koji su okaljani sjetilnim užicima nego onima koji su odcijepljeni od svijeta, okrenuti u svoju 
nutrinu tako umrtvljeni da su dostojni njene osobe, blaga i saveza sa njom.“ Mrtvljenja su prema sv. 
Ljudevitu uistinu takva samo kada nisu odraz svoje volje nego kada se ostvaruju kao izraz Božje 
volje po poslušnosti. 

„Da bi to vanjsko i svojevoljno mrtvljenje bilo dobro, nužno ga je potrebno spojiti s 
mrtvljenjem suda i volje po svetoj poslušnosti, jer bez nje svako bi mrtvljenje bilo okaljano 
provođenjem vlastite volje i često bi bilo ugodnije đavlu nego Bogu. Stoga ni jedno znatnije 
vanjsko mrtvenje nije dobro činiti bez savjeta. „Mudrost boravi s razboritošću, sa savjetom“ (Izr 8, 
12), a „bezuman je tko se uzda u svoje srce“ (Izr 28, 26). Mudar čovjek djeluje promišljeno, pita za 
savjet (usp. Izr 13, 16). 

Tko se god ne želi kajati zbog svojih djela, traži savjet u drugoga, traži savjet u mudraca. To 
je velik savjet koji nam daje Duh Sveti da tražimo uvijek savjet od mudroga. Poslušnost tjera 
sebeljublje koje zna sve pokvariti; po poslušnosti i najmanja stvar postaje velikom i vrlo zaslužnom, 
otkrivamo đavolske varke, svladavamo svoje neprijatelje, sigurno i lako kao u snu stižemo pred 
vrata spasenja. Sve što sam rekao, sadržano je u savjetu: ostavi sve i naći ćeš sve, jer ćeš naći Isusa 
Krista, Utjelovljenu Mudrost“ (LJVM 202). 

Dakle, bit kod mrtvljenja nije u samim činima mrtvljenja nego u želji i nastojanju slijediti 
put duhovnoga rasta podlažući se volji Božjoj po poslušnosti. Odricanje od svoje volje i prihvaćanje 
volje Božje po kojoj on sam, uz svestranu suradnju i napor duše vodi proces umiranja staroga 

čovjeka i suobličenja Isusu Kristu sve do mističnoga preobraženja. Na tom putu vjernik se susreće s 
vlastitim nutarnjim opiranjima i upravo po borbi s njima i savladavanju samoga sebe duhovno raste. 
Potpuno pristajanje uz volju Božju ne ostvaruje se jedanput zauvijek, nego je to sastavni dio 
dinamike duhovnog sazrijevanja. Rast u ljubavi prema Bogu pomaže i potiče umiranje samome sebi 
i svojoj volji te sve potpunije pristajanje iz ljubavi na volju Božju. 

Dakle vjernik se treba brinuti i paziti da ustraje u životu u milosti kako bi došao do 
sjedinjenja s Kristom. Mrtvljenje je sigurno jedno od najboljih sredstava za to da se sačuvamo od 
grijeha. U napasti se podliježe i pada zbog neuredne ljubavi za užitkom koja je još prisutna ili straha 
od patnje i borbe. A mrtvljenje čisti i jača ove nutarnje težnju i svodi ih na koncu samo na jednu 
stvar, duša sebi uskraćuje neke užitke, koji po sebi mogu biti i dobri te tako učvršćuje i jača našu 
volju od nedopuštenih užitaka i tako olakšava pobjedu nad sjetilnošću i sebeljubljem, radeći na 
samoj sebi protiv sjetilnosti i sebeljublja. Ako naprotiv vjernik se preda užitku teško će se znati i 
moći oduprijeti senzualnosti staroga čovjeka, koja je željna novih pa i zabranjenih osjetnih užitaka 
te će privučena navikom, popuštamo tim neurednim prohtjevima. 

A da bi duša duhovno rasla nije dosta amo izbjegavati grijeh. Treba napredovati u čistoći 
ljubavi, a sebeljublje je u tome velika zapreka. Mnogi vjernici bi htjeli biti bolji i težiti za svetošću 
ali se boje zahtjevnosti i potrebna napora za duhovno napredovanje. Treba ih dakle podsjetiti na 
ono, na što je sv. Pavao uvijek opominjao prve e kršćane da duhovni život podrazumijeva bitku: 
svaki se natjecatelj uzdržava u svemu, oni da dobiju raspadljiv vijenac a mi neraspadljiv. (1 Kor, 
IX, 25) 

i oo 

Treba dakle biti na čistu, nema duhovnoga rasta, nema rasta u kreposti bez mrtvljenja. 
Kako biti i ostati čist, a odricati se senzualnost, koja nas tako snažno vuče prema opasnome i 
grešnom uživanju. Kako biti umjeren, a ne zauzda vat i proždrljivost, kako se vježbati u siromaštvu 
i u pravdi, a ne boriti se protiv pohlepnosti, kako biti ponizan, tih i ljubezan, a ne krotiti oholost, 
srdžbu, zavist i ljubomornost? 

Može se dakle reći da kao što je ne mrtvljenje izvor mana i uzrok svih naših zala, tako je mrtvljenje 
uz druge prakse vjere u temelju svih kreposti i naših dobara. 

Iz svega iznesenoga je jasno da mrtvljenje je takvo po naravi da treba obuhvatiti cijeloga 
čovjeka, dušu i tijelo, jer čovjek je cjelovito biće i u koliko nije dobro disciplinira, mnoge svari 
iznutra i izvana predstavljaju priliku za grijeh. Bez sumnje negdje u dubini problema grijeh se 
događa u volji, ona je ta koja pristaje uz grijeh, ali ona ima kao da ima suradnike i pomoćna 
sredstva u svemu tome a to su naše tijelo s vanjskim sjetilima, i dušu s njezinim sposobnostima i 
moćima. Dakle treba urediti i disciplinirati cijelo biće. 

Jedan od glavnih naglasaka kod mrtvljenja je bora protiv užitka. Bez sumnje užitak sam u 
sebi nije nikakvo zlo. On je što više neko dobro, u koliko je podređen cilju za koji ga je Bog stvorio. 
Bog je htio spojiti i nadovezati neki užitak i veselje uz ispunjavanje dužnosti, da time olakša 
njihovo ispunjenje. Tako nalazimo i osjećamo na primjer stanoviti užitak kod jela i pila, kod rada i 
drugih dužnosti ove vrste. Tako dakle u Božjem planu užitak i veselje nije cilj, nego sredstvo. 

Uživati zato, da bolje ispunimo svoju dužnost, nije dakle ništa lošega. To je red, koji je 
postavio Bog, Ali htjeti užitak sam po sebi, kao svrhu bez obzira na dužnosti, to je najblaže rečeno 
opasno, jer se čovjek izlaže pogibiji da prijeđe od dopuštenog užitka na nedopušteni i tako otpadne 
od Boga po grijehu. Mrtvljenje se dakle sastojati u tome, da čovjek sebi uskraćuje ne samo zao i 
nedopušteni užitak, koji se protivi redu Božje Providnosti ili božjem zakonu, nego se iz ljubavi 
prema Bogu odriče dopuštenih užitaka kako bi ojačao u volji u borbi za čistoću ljubavi kojom želi 
Boga ljubiti. 

U mrtvljenju se mora vježbati trezveno i diskretno. Ono mora biti razmjerno fizičkim i 
moralnim snagama pojedinca i usklađeno s ispunjavanjem staleških dužnosti. Treba štedjeti i čuvati 
svoju fizičku i psihičku snagu. 

Postoji i red u mrtveljenju: nutarnje je očito vrijedi više od vanjskoga jer se nutarnje izravno 
usredotočuje na korijene zla u duši. Ali ne treba zaboraviti da vanjska mrtveljenja olakšavaju 


123 Stanislao dell Immacolata, Carita e mortificazione u Rivist di vita spirituale II- III, 1965, str.141 -179. 

nutarnje. Ne može se disciplinirati maštu bez mrtvljenja svojih pogleda. Tek kada vjernik uđe u 
praksu metvljenja početi će sam iz svoga iskustva učiti pravu njegovu dinamiku ali i važnost za svoj 
vjerski život i duhovni rast. 

Razmisli! Koji je zadnji čin mrtvljenja koji sam učinio za Boga? Da li mrtvljenje i umiranje 
sebi doživljavam kao depresivno gubljenje i odricanje od užitaka i stvari, ili kao čin ljubavi prema 
Bogu koji me želi slobodnoga i privlači me k sebi? Oslobađa li se u mrtvljenju moja nutarnja 
sloboda za veću ljubav prema Bogu i čovjeku? 

2.17. Razlikovanje duhova 

Na život čovjeka općenito a posebno na njegovu nutrinu djeluju mnogi nutarnji i vanjski 
faktori i poticaji koji imaju različite učinke a i sam njihov izvor u duhovnom smislu je različit. 
Osim naših slobodnih čina, koji su posve od nas proizašli i za koje mi snosimo pred Bogom 
odgovornost, ima u nama mnoštvo nutarnjih nesvojevoljnih pokreta, misli, čuvstava, želja utisaka 
radosti i žalosti, kojima nedostaje s naše strane bilo pažnja razuma, bilo pristanak volje, da budu 
slobodni čini, ćudoredno dobri ih zli, i dosljedno, vrijedni nagrade ili kazne pred Bogom. 

Premda i u tim slučajevima oni djeluju naše moći, naše duševne moći u njima sudjeluju ipak 
njihov pokretač u tim slučajevima može biti različiti, Bog i dobar anđeo, duh svijeta, utisci s 
masmedija pa i sam đavao. Budući da ti pokreti naših moći redovito su kao poticaj a nekada i 
priprava za naše slobodne i voljen čine, vrlo je važno, ne samo da ih na vrijeme osjetimo i pratimo, 
nego da napose raspoznamo dolaze li oni od dobrog duha, kako bismo ih mogli slijediti, ili od zlog 
duha, kako bismo ih odmah odbacili. 

Sveto pismo Staroga i Novoga zavjeta potiče vjernike na duhovno razlučivanje između 
dobra i zla, a na poseban način se u Novom zavjetu govori i o raspoznavanju ili razlikovanju 
duhova. To susrećemo u Poslanicama sv. Pavla i sv. Ivana (1 Kor 12, 10; 1 Iv 4, I). Evanđelja 
ustvari više posvećuju pozornost riječima i djelima Isusa Krista, dok Poslanice, naprotiv, suočene s 
problemima kršćanskih zajednica, posvećuju više pozornosti principima i teoriji. Tako bi se moglo 
reći da se duhovno razlučivanje i razlučivanje duhova nalazi življeno u Evanđeljima i domišljeno i 

obrazloženo u Poslanicama. 

Osim izričita spomena razlikovanja duhova (1 Kor 12,10), koristi se i pojmovi ispitivanja, 
kušanja, provjere. Čovjekov život i život zajednice podložan je sudu Božjemu, kome treba donijeti 
dobre plodove. Stoga, Bog je prvi i temeljni razlikovatelj, Onaj koji proniče ljudsko srce. Bog u 
povijesti je “Bog koji prosuđuje srca naša” (1 Sol 2,4). Za Pavla razlikovanje čini dio dinamizma 
potrage za kršćanskom autentičnošću te stoga dar razlikovanja treba trajno buditi, tj. razvijati. Svaki 
kršćanin, koji je iskusio Duha Božjega, treba se odgojiti u tom duhovnom prepoznavanju, tj. u 
duhovnoj finoći koja se održava u njegovu identitetu. Nekima Duh udjeljuje poseban dar 
razlikovanja duhova (1 Kor 12,10), tj. sposobnost da prepoznaju dolazi li određeno nadahnuće od 
Duha Božjega ili od zloduha. 

Dakle kršćanski život iziskuje jedno razlučivanje, osobito u »spoznaji Boga« (Rim 1 28) i 
traženju njegove »volje« (Rim 1,18). A razlučiti djelovanje Božje od drugih duhovnih djelovanja 
uvijek znači uočiti znakove Božje volje o čovjeku. Razlučivanje u stvarnosti znači da je osoba 
kadra, uz pomoć Duha Svetoga, uočiti znakove Božje volje i protumačiti ih u svjetlu vjere. To je 
jedna sposobnost da se u određenoj situaciji preuzme moralna odluka u skladu s Evanđeljem. 

Da bi bio sposoban razlučivati ono što je volja Božja, kršćanin treba ispunjavati određene 
uvjete. U tome smislu neki su Pavlovi tekstovi upravo ključni za razlučivanje jer nam pokazuju u 
čemu je bit duhovnog razlučivanja. 

»Ne suobličujte se ovom svijetu, nego se preobrazujte obnavljanjem svoje pameti, da 
mognete razabirati, što je volja Božja, što li je dobro, Bogu milo, savršeno« (Rim 12, 2). A 


124 Ukazujemo na dobar prikaz problematike o razlikovanju duhova pod raznim vidicima F.Rossi i I.De la Potterie, II 
discemimento siprituale oggi, Fies Rim, 1988. 

razabirati znači uočavati znakove Božje volje i razlučivati ih od suprotnih znakova. To je duhovni 
put traženja Božje volje u svjetlu vjere. 

»Sve provjeravajte: dobro zadržite, svake se sjene zla klonite«...« Zato ne budite nerazumni, 
nego shvatite što je volja Gospodnja« (1 Sol 5, 21-22; Ef 5 17). Da bi se moglo »dobro«, koje je 
Božji dar, tražiti i »zlo«, koje nije od Boga, odbaciti mpotrebno je razlučivanje. Ono je upravo jedna 
jaka težnja prema dobru. »Dobro« se pak izjednačuje s Božjom voljom, koju kršćanin treba uvijek 
tražit, i prihvaćati. Tako Božjoj volji odgovara ono što se podudara s Božjim planovima, što 
cjelovito unapređuje čovjeka i dovodi ga do toga da živi po zapovijedi ljubavi. To je od dobrog 
duha, a ono što ga zatvara u sebe i dijeli od drugih, od zlog je duha Bog može objaviti svoju volju 
izravno, kao što je objavio sv. Pavlu (usp. Dj 9, 3). No, redoviti je put traženja Božje volje, kada 
nije određena, po znakovima koji se upoznaju uz pomoć duhovnog razlučivanja. 

»Da ljubav vaša sve više i više raste u spoznanju i potpunu pronicanju, te mognete prosuditi 
što je najbolje« (Fil 1, 9-10). Plod je jače ljubavi spoznaja razlučivanje »onoga što je bolje« (Rim 
2,18). Snaga razlučivanja raste s rastom ljubavi Tako je razlučivanje više nego općenito pristajanje 
uz nešto, ono je jak doživljaj budnosti i zrelosti koji osposobljuje kršćane za čvrstu odgovornost. 

»Da više ne budete nejačad kojom se valovi poigravaju i koje goni vjetar nauka u ovom 

kockanju, u lukavosti što put krči zabludi. Nego istinujući u ljubavi, da poradimo te sve uzraste u 

njega, koji je glava, Krist« (Ef 4, 14-15). Ova duhovna snaga zrelog kršćanina nije samo od 

ljudskog razlučivanja nego od Duha Svetoga, koji objavljuje božanske tajne. Razlučivanje postaje 

• 1 

duhovno po djelovanju Duha. Po njemu i kršćani postaju duhovno zreli. ‘ 

U iskustvu življenja vjere Duh Sveti i zao duh ne pojavljuju se prvenstveno izvan nas kao 
predmet promatranja, nego se njihovo djelovanje uvijek očituju u našom nutarnjom pokretima i 
prvim poticajima. Duhovnim razlučivanjem nastoji se motriti ozračje iz kojega dolaze naša djela, 
smjer kamo vode te njihov uzrok. 

Donosimo sažetak nekih evanđeoskih kriteriji razlikovanja duhova: 

- Prvo pravilo je dao sam Isus gledati plodove! „Prepoznati ćete ih po njihovim 
plodovima “{Mt 7,20). Dobar i zao duh se poznaju po plodovima: »A očita su djela tijela. To su: 
bludnost, nečistoća, razvratnost, idolopoklonstvo, vraćanje, neprijateljstva, svađa, ljubomora, 
srdžbe, spletkarenja, pijančevanja, pijanke i tome slično... Plod je pak Duha: ljubav, radost, mir, 
velikodušnost, uslužnost, dobrota, vjernost, blagost, uzdržljivost« (Gal 5,19-22; usp. Ef 5,8-10; Rim 
7,4-5.19-20); 

- Crkveno zajedništvo! Autentični darovi Duha jesu oni koji izgrađuju Crkvu; (1 Kor 14,4) i 
koji su na njezinu »korist« (1 Kor 12,13). Duhovno iskustvo Duha se slaže sa službenom naukom 
Crkve. On pomaže da se učenje Crkve bolje shvati: »Ako u vama ostane što čuste od početka i vi 
ćete ostati u Sinu i Ocu« (1 Iv 3, 24). 

- Biti otvoren crkvenoj poučljivosti. S jedne strane Bog daje sigurnost da on zove, a s druge 
taj poziv treba potvrditi crkvena zajednica, tj. njezini odgovorni; Sukladnost posebnih darova 
Božjih sa zajedničkim učenjem Crkve (usp. 1 Kor 14 17-18- 15 1-8) 

- Svjetlost i mir! Darovi Duha nisu slijepi poticaji koji stvaraju teškoće i nered, nego 
rasvjetljuju osobu te joj daju unutarnji mir; (usp. 1 Kor 14,32; Rim 14,17-18). 

- Djelotvorna ljubav prema Bogu i ljudima veliki je znak Duha Svetog. Sto se više živi po 
Kristovoj zapovijedi ljubavi, postaje se osjetljiviji za poticaje Duha. Plod sve jače ljubavi je 
spoznaja i razlučivanje »onog što je bolje« (Rim 2, 18). Ljubav je kao neki »instinkt« duhovnog 
razlučivanja. 

- Isus je Gospodin! Najviši kriterij razlikovanja duhova jest odnos prema Isusu: “Nitko pod 
djelovanjem Duha ne može pogrditi Isusa” (usp. 1 Kor 12,3). 


125 U ovom izlaganju uglavnom se oslanjamo na R. Prkačin, Teorija i praksa duhovnog razlučivanja, u Obnovljeni život 
(3) 2003, str. 217 -245. 

- Duhovni doživljaj Duha posvećuje i svjedoči, no nikad se ne protivi evanđeoskim 
vrednotama, niti sakramentima, niti javnom nauku Crkve: »I Duh je koji svjedoči, jer Duh je 
istina... Ako primamo svjedočanstvo ljudi, svjedočanstvo je Božje veće« (1 Iv 5, 7-9). 

Duhovno razlučivanje se ne postiže na brzinu. Razlučivanje je proces koji redovito 
podrazumijeva ozbiljnost kršćanskoga života, posebno redoviti ispit savjesti, dobro poznavanje 
samoga sebe i dinamika duhovnog života, uključuje upoznavanje djelovanja, kako mogućih 
duhovnih pokretača misli i osjećaja tako i duhovnih utjeha i suhoća, koji mogu biti znakovi Božje 
volje. 

A ona je uvijek cilj duhovnog razlučivanja. Naime, direktni je cilj duhovnog razlučivanja da 
se po znakovima otkrije ono što Bog hoće. Bog upravo preko misli i osjećaja u molitvi redovito 
otkriva čovjeku znakove svoje volje. Treba ih razlučiti od drugih znakova, upoznati i usvojiti. U 
tom smislu je razlučivanje nenadomjestivo. Na taj način duhovno razlučivanje nije neka ljudska 
tehnika. Ono je pravo umijeće duhovnog života, ono je molitva u kojoj se, uz pomoć milosti, ulazi u 
dijalog s Bogom i prepoznaje njegov plan za konkretni život. 

Razlikovanje je duhova vrlo zahtjevan posao koji traži čitav niz ljudskih sredstava. Duh 
Sveti puše kamo hoće, on je savjetnik, ali ne došaptava gotova rješenja bez čovjekova napora da 
traži i da nađe istinu. Za duhovno rasuđivanje potrebno je mnogo vremena, sabranosti i duhovne 
zrelosti. Za plodnu upotrebu tog dara potrebna je ne samo svjesna podložnost Bogu, nego i ovisnost 
o Crkvi, smisao za cjelinu Crkve. Dar razlučivanja duhova dan je čitavoj Crkvi, ne samo 
pojedincima. Kad su posrijedi važne odluke, morao bi pojedinac svoje dojmove, unutarnje pokrete 
uvijek otkriti iskusnim ljudima da ih provjere. Ako se ispituju gibanja u zajednici, onda ona mora 
sudjelovati u rasuđivanju. 

Preduvjeti za autentično duhovno razlučivanje se nutarnja sloboda u dovoljnoj mjeri, 
pristajanje uz volju Božju u njegovu riječ, te istinoljubivost i spremnost na promjene u svome 
životu. Budući da se za duhovno razlučivanje traži nonnalno psihičko zdravlje, psihički opterećene 
osobe će imati puno poteškoća u ovoj praksi zbog prisilnih nutarnjih poticaja i praksi. U takvim 
slučajevima ako je to potrebno valja potražiti stručnu pomoć psihologa. 

Duhovno razlučivanje po sebi može biti karizma, tj. izvanredni Božji dar po kojem se prima 
posebna spoznaja s obzirom na razlučivanje. Tu karizmu prati potpuna sigurnost s obzirom na 
predmet razlučivanja što su imali mnogi sveci. A drugi način duhovnog razlučivanja je stečeno. 
Ono se postiže uz redovitu milost Božju i uz određena pravila Svetog pisma, Crkve, iskustva 
svetaca i vlastite spoznaje. Redovito ga prati moralna sigurnost u predmetu razlučivanja. 

Duhovno rasuđivanje nije samo ljudska razboritost ni pastoralna mudrost ili snalažljivost, 
nego je dar odozgo. Stečena znanja i iskustva za njega nisu dovoljna sama po sebi. Zato svatko tko 
dobiva i upotrebljava taj dar mora biti spreman da ga vodi Duh Božji koji nadilazi naravne sile i 
sposobnosti. Mora pustiti da ga upravlja smjerom koji je možda protivan njegovim naravnim 
željama, shvaćanjima i nagnućima. Taj dar čovjek može upotrebljavati samo ako stalno živi u 
svjesnoj ovisnosti o Bogu kojemu se potpuno predao. Pritom čovjek ipak ne prestaje upotrebljavati 
svoje sposobnosti razuma, volje i srca. 

Na kraju ovog prikaza puta donosimo pravila za raspoznavanje raznih duhova u duši sv. 
Ignacija Loyolskog. To je svakako jedan od klasičnih tekstova katoličke svetačke tradicije. Naravno 
da su ona vezana uz ignacijanske duhovne vježbe ali mnogi isusovci na primjer A. Brou, 126 kada 
izlažu nauk sv. Ignacija o molitvi uče da su pravila prvog tjedna duhovnih vježbi ona koja više 
održavaju duhovnu dinamiku prvog perioda duhovnog života, put čišćenja pa ih iz toga razloga i 
donosimo. 

Prema svetom Ignaciju pod izrazom dobri treba razumjeti Boga i dobe anđele, a pod imenom pod 
imenom zloga duha« (đavla našu grijehom ranjen narav, naše neuredne strasti i navike). Puno ljudi, 
koji osjećaju u sebi ove nutarnje pokrete, a da na njih nimalo ne paze, nego ih slijede ili odbijaju 
naslijepo već prema časovitim raspoloženjima. Razumije se, da od toga trpe veliku štetu. 


1-6 A. Brou, Sant Iganzio maestro d orazione, Rim, str. 220. 

Četiri prva pravila, što ih je dao sveti Ignacije, označuju, koji su to pokreti i kako ćemo 
prepoznati da li dolaze od dobrog ili od zlog duha. 

Tu vidimo način djelovanja dobrih i zlih duhova u duši općenito ovise o moralnom stanju u 
kojem se duša nalazi. Ako je čovjek u stanju smrtnog grijeha, a ništa ne poduzima da ga se 
oslobodi, i ako još pada iz grijeha u grijeh, zao duh redovito će na njega djelovati onim što mu je 
ugodno; tješit će ga, ispunjavat će mu maštu slikama o užicima, o bogatstvu, o častima. Ravnajući 
Se prema ukusu takvoga čovjeka i pogodujući njegovim strastima, nastoji ga sve više vezati za 
zemaljska dobra, a udaljiti od misli na Boga. 

Na takvog čovjeka dobri duh djeluje posve drugačije. On mu nadahnjuje spasonosne misli, 
koje ga uznemiruju u njegovim užicima. Pokušava ga iz tog stanja trgnuti grižnjom savjesti, ulijeva 
mu spasonosan strah pred smrću i vječnim kaznama te ga tako nastoji izvući iz grijeha i vratiti na 
Božji put. 

Kod čovjeka koji se želi iskreno posvetiti Božjoj službi i napredovati u kreposti, način 
djevovanja dobroga i zloga duha biti će obrnut nego u prijašnjem slučaju. Kad dobri duh vidi da 
duša uz njega pristaje, nastoji je tješiti i hrabriti u poteškoćama. Dapače joj pomaže ukloniti 
poteškoće što ih susreće na putu pojedinih kreposti. Rasvjetljuje je obilje duhovnog svijetla i jača 
njenu volju, a povećava u njoj vjeru, ufanje i ljubav, ispunja je mirom i radošću. Sve to sv. Igancije 
naziva duhovnom utjehom. 

Zao duh naprotiv uznemiruje revnu dušu i žalosti je. Budi u njoj pokrete dosade, žalosti, 
nepouzdanja i odvratnosti od služenja Bogu. Nastoji je tako uvjeriti kako neće moći ustrajati na 
putu ozbiljnog kršćanskog života što gaje prigrlila. Povećava joj poteškoće u postizavanju kreposti. 
Budi u njoj zle strasti i navodi je da im popušta. Uznemiruje savjest, izaziva skrupule, unosi u nju 
pretjerani strah i duhovnu tamu... To je takozvana duhovna žalost ili duhovna suhoća. 127 

Pravila sv. Ignacija za raspoznavanje duhova u prvom tjednu: „Pravila da se na neki način 
osjete i prepoznaju različiti pokreti koji se izazivaju u duši: dobri da ih prigrlimo, zli da ih 
odbacimo; a odgovaraju više prvom tjednu. 

Prvo pravilo. Osobama koje gomilaju smrtni grijeh na smrtni grijeh običaje neprijatelj 
redovito iznositi prividne naslade, zavodeći ih na maštanje o sjetilnim ugodnostima i o nasladama 
da ih tako što više održi u njihovim manama i grijesima i da ih njima još više optereti. Dobar pak 
duh služi se kod takvih protivnim načinom: on ih bode i grize unutarnjim glasom savjesti. 

Drugo pravilo. Kod ljudi koji odlučno napreduju u čišćenju duše od grijeha, a u službi Boga, 
našega Gospodina, idu od dobra na bolje, događa se protivno od onoga o čemu se govori u prvom 
pravilu. U tom slučaju vlastito je, naime, zlu duhu da grize, da žalosti i da stavlja zapreke duši, 
uznemirujući je la ž nim razlozima da ne ide dalje. Dobrom pak duhu vlastito je da bodri i jača, da 
tješi i da do suza gane, da nadahnjuje i miri, olakšavajući sve i uklanjajući sve zapreke kako bi 
napredovali u dobru. 

Treće pravilo. O duhovnoj utjesi. Utjehom nazivam kad se u duši pojavi neki unutarnji 
pokret uslijed kojeg ona usplamti ljubavlju prema Stvoritelju i svome Gospodinu te više ne može 
ljubiti ništa što je stvoreno na licu zemlje samo u sebi, nego u Stvoritelju svih stvari. Isto tako kad 
lije suze, koje potiču na ljubav prema Bogu i našem Gospodinu, dolazile one ili od boli zbog grijeha 
ili zbog muke Krista, našega Gospodina, ili zbog čega mu drago što izravno smjera u njegovu 
službu i proslavu. Napokon nazivam utjehom svako množenje ufanja, vjere i ljubavi i svako 
unutarnje veselje koje poziva i privlači k nebeskim stvarima i na rad oko spasenja vlastite duše, 
dajući joj mir i pokoj li njezinu Stvoritelju i Bogu. 

Četvrto pravilo. O duhovnoj suhoći. Duhovnom suhoćom nazivam sve ono što je protivno 
trećem pravilu, kao što je zamračenost duše, uzburkanost u njoj, pobude na niske i zemaljske stvari, 
nemir uslijed različitih uzrujavanja i napasti što nas potiče na nepouzdanje, bez nade ,bez ljubavi, 
gdje se sva duša osjeća lijenom, mlakom, žalosnom i kao rastavljenom od Stvoritelja i svoga 


127 Vidi J. Gusić, Božji putovi,Zagreb 1969, str. 502-504. 

Gospodina. Kao što se, naime, utjeha protivi suhoći, tako su i misli što se rađaju iz utjehe protivne 
mislima koje dolaze od suhoće. 

Peto pravilo. U vrijeme duhovne suhoće ne valja mijenjati ništa, već treba ostati čvrsto i 
ustrajno kod odluka i odredbi koje je tko imao dan prije takve suhoće ili u određenju u kojem je bio 
u pređašnjoj utjesi. Kao što nas, naime, u vrijeme utjehe vodi i savjetuje dobar duh, tako u vrijeme n 
utješnosti i suhoće zao; s njegovim pak prišaptajima ne možemo naći put kojim ćemo nešto pravo 
odlučiti. 

Šesto pravilo. Premda za neutješnosti ili suhoće ne smijemo mijenjati prijašnjih odluka, ipak 
je vrlo korisno ako se odlučno okrenemo protiv same suhoće, pa, na primjer, nastojimo više oko 
molitve, razmišljanja i mnogog ispitivanja te se damo na to da na primjeren način činimo Više 
pokore. 

Sedmo pravilo. Onaj tko je u suhoći neka razmišlja kako ga Gospodin kuša, prepustivši ga 
njegovim prirodnim silama da se opire različnom uznemiravanju i napastovanju neprijatelja. A on 
se može oduprijeti s pomoću Božjom, koja ga nikad ne ostavlja premda je jasno ne osjeća jer mu je 
Gospodin oduzeo njegovu izvanrednu revnost, veliku ljubav i jaku milost, ostavivši mu ipak 
dovoljno milosti za vječno spasenje duše. 

Osmo pravilo. Tko je u suhoći, neka nastoji da se uzdrži u strpljivosti, koja je oprečna 
napastovanjima što ga salijeću, i neka misli da će uskoro biti utješen, služeći se sredstvima protiv 
takve suhoće, kako je rečeno u šestom pravilu. 

Deveto pravilo. Tri su poglavita razloga s kojih nas obuzima suhoća. Prvi je što smo mlaki, 
lijeni i nemarni u svojim duhovnim vježbama: i tako se zbog naših vlastitih pogrešaka duhovna 
utjeha udaljuje od nas. Drugi je da nas Gospodin iskuša što vrijedimo i koliko napredujemo u 
njegovoj službi i proslavi bez tolikih nagrada utjehama i velikih milosti. Treći je da steknemo pravu 
spoznaju i svijest te da na dnu duše osjetimo kako nije u našoj vlasti da steknemo ili održimo veliku 
pobožnost, žarku ljubav, suze, ni koju drugu duhovnu utjehu, već da je sve to dar i milost Boga, 
našega Gospodina, i da ne gradimo gnijezda u tuđoj kući, dižući glavu u nekoj oholosti ili u taštoj 
slavi, pripisujući sami sebi onu pobožnost ili druge pojave duhovne utjehe. 

Deseto pravilo. Onaj tko se nalazi u utjesi, neka pomisli kako će mu biti kad opet nastupi 
suhoća i neka prikuplja nove sile za ono vrijeme. 

Jedanaesto pravilo. Onaj tko osjeća utjehu neka nastoji da se što dublje ponizi i poništi, 
promišljajući kako malo vrijedi za vrijeme suhoće bez onakve milosti i utjehe. Naprotiv, onaj tko se 
nalazi u suhoći, neka pomisli kako mnogo može s dovoljnom milošću koja mu je dostatna da se 
opre svim svojim neprijateljima crpeći snagu od svoga Stvoritelja i Gospodina. 

Dvanaesto pravilo. Neprijatelj se vlada poput žene, jer je slab snagom, a jak voljom. Ženi je, 
naime, kad se svađa s nekim muškarcem vlastito da izgubi srčanost te nagne u bijeg tek što ovaj 
pokaže da je se ne boji, i obratno, ako muž stane uzmicati gubeći srčanost, onda su srdžba, 
osvetljivost i bijes žene vrlo veliki i bez svake mjere. Isto je tako vlastito neprijatelju da izgubi 
snagu i srčanost, a napasti da nagnu u bijeg tek što se osoba koja se duhovno vježba pokaže 
neustrašivom u borbi protiv napasti neprijatelja, radeći upravo sasvim protivno. Naprotiv, stane li se 
egzercitant u napastima plašiti i gubiti srčanost, tada nema na licu zemlje tako divlje zvijeri kao što 
je neprijatelj ljudske prirode u provođenju svoje paklene namisli s tako golemom zlobom. 

Trinaesto pravilo. Isto se tako on vlada poput lažnog ljubavnika kad želi da ostane skrovit i 
u potaji. Kao što, naime, takav lažan čovjek, koji govori sa zlom namjerom da bi zaveo kćer dobra 
oca ili ženu dobra muža, traži da se nikome ne kazuju njegove riječi i nagovaranja, pa se, naprotiv, 
vrlo ljuti kad kćerka oda ocu ili žena mužu njegove laskave riječi i opaku nakanu, jer odmah lako 
razabire da neće uspjeti u započetom pothvatu, isto tako i neprijatelj ljudske prirode, kad sa svojim 
lukavštinama i nagovaranjima navali na dušu pravednika, želi i traži da sve ostane tajno. No kad 
ona to otkrije ili svom dobrom ispovjedniku ili kojoj drugoj duhovnoj osobi koja dobro poznaje 
njegove varke i lukavštine, tada ga to vrlo muči jer uviđa da neće uspjeti svojom započetom zloćom 
budući da su otkrivene njegove očite spletke. 

Četrnaesto pravilo. On se vlada i kao vođa kakve vojske da osvoji i opljačka što želi. Kao 
što, naime, ratni vođa i zapovjednik vojske, utaborivši se i izvidjevši snagu i položaj nekoga 

utvrđenog građa, navaljuje na nj sa slabije strane, tako isto i neprijatelj ljudskoga roda uhodi i sa 
svih strana izviđa sve naše kreposti, bogoslovne, stožerne i ćudoredne, pa gdje otkrije da smo slabiji 
i oskudniji što se tiče našc^ga vječnoga spasenja, s te strane nasrće i nastoji nas svladati... 

Pravila glede skrupula:Da se osjete i raspoznaju skrupuli i napastovanja našega neprijatelja, 
služe slijedeća pravila. 

Prvo pravilo. Skrupulom obično zovu ono što proizlazi iz našeg vlastitog suda i slobode, tj. 
kada ja slobodno stvorim sebi sud daje nešto grijeh što nije grijeh, npr. kad netko slučajno pogazi 
križ od slamki pa onda vlastitim sudom sudi da je sagriješio. A to zapravo i nije skrupul, već krivi 
sud. 

Drugo pravilo. Pošto sam pogazio onaj križ, ili nešto pomislio ili rekao, ili učinio što drugo, 
dođe mi izvana misao da sam sagriješio, a s druge mi se opet strane čini da nisam sagriješio; kraj 
svega toga osjećam neki nemir, koliko, naime, sumnjam i koliko ne sumnjam. To je pravi skrupul i 
napast koju uzrokuje neprijatelj. 

Treće pravilo. Prvog skrupula iz prvog pravila treba se nadasve čuvati jer je čitav zabluda; 
ali onaj drugi iz drugog pravila za neko je vrijeme vrlo koristan duši koja se predaje duhovnim 
vježbama; dapače, takvu dušu uvelike pere i čisti jer je veoma odvaja od svakog privida grijeha, 
prema onoj sv. Grgura: dobrim je dušama vlastito da i ondje nazrijevaju grijeh gdje nema nikakva 
grijeha. ^ 

Četvrto pravilo. Neprijatelj veoma gleda na to da lije koja duša gruba ili osjetljiva. Ako je 
osjetljiva, nastoji daje učini još osjetljivijom, sve do krajnjih granica, ne bi li je to lakše zbunio i 
smeo; ako, na primjer, opazi da neka duša ne pristaje ni na smrtni ni na laki grijeh, pa ni na sam 
privid promišljenoga grijeha, kad već ne može da je navede da padne u nešto što je prividno grijeh, 
neprijatelj nastoji da ona bar smatra grijehom nešto što nije grijeh, na primjer koju riječ ili 
najneznatniju pomisao. Ako je pak duša gruba, neprijatelj će gledati da je učini još grubljom. Na 
primjer, ako prije nije marila za lake grijehe, nastojat će da ne mari ni za smrtne; ako je pak prije 
nešto marila za grijehe, neka sada mari manje ili nikako. 

Peto pravilo. Želi li duša da u duhovnom životu napreduje, treba da uvijek postupa protivno 
od neprijatelja. Na primjer, ako neprijatelj kuša da je učini grubljom, neka nastoji da bude 
nježnijom. Na isti način, ako neprijatelj nastoji daje učini nježnijom, ne bi lije naveo da pretjera, 
neka duša gleda da se ustali u sredini ne bi li se potpuno smirila. 

Šesto pravilo. Kad takva dobra duša hoće da rekne ili da učini nešto što odgovara duhu 
Crkve ili predajama naših pređa, a što je na slavu Boga, našega Gospodina, pa joj izvana dođe 
misao ili napast da ne rekne i da ne učini takvo što, navodeći joj prividne razloge, kao da je to 
taština i slično, tada treba da digne pamet k svome Stvoritelju i Gospodinu pa, vidi li da to odgovara 
dužnoj službi Njemu ili joj se bar ne protivi, onda treba da učini posve protivno od te napasti te da 

sa sv. Bernardom odgovori: »Niti zbog tebe po-čeh, niti ću zbog tebe svršiti.« 

Prkačin još na ovaj način preciriza pastoralnu primjenu pravila sv. Ignacija. Uz prvi način 
duhovnog razlučivanja koji je prema sv. Ignaciju Lojolskom posebni dar Božji, u redovitoj se praksi 
traženja Božje volje primjenjuju dva načina osobnog razlučivanja. Dok se prvi način sastoji u 
razlučivanju nutarnjih pokreta, drugi način se obavlja uz uočavanje koristi i štete u svjetlu vjere. 

Prvi način osobnog duhovnog razlučivanja: Ovaj način se sastoji u razlučivanju nutarnjih 
pokreta i duhovnih doživljaja, potaknutih nutarnjim ili vanjskim uzrokom. Razlučivanje se vrši kroz 
mislenu molitvu. Sama pak praksa razlučivanja ime važne sastavnice koje se mogu prilagoditi 
konkretnoj situaciji. Evo tih sastavnica: 

- Nužno je izabrati neki konkretni predmet u kojemu će se tražiti znakove Božje volje. 
Izabrani predmet treba biti moralno dobar ili barem moralno neodređen, ne smije biti već određen 
ili zabranjen nekim zakonom, treba biti u djelokrugu vlasti osobe koja razlučuje. Takav je 
primjerice izbor zvanja, prihvaćanje ili odbijanje neke službe, odricanje pušenja... 


128 Ignacio de Loyola, Načela jezuita, Mladost Beograd, 1987, str 114 - 117 i 120. 

Određeno vrijeme mislene molitve, na temelju izabranog predmeta ili teksta Svetog pisma. 
Dobro je na početku molitve Bogu prikazati predmet razlučivanja i molitvi za milost upoznavanja 
volje Božje, s obzirom na predmet. Vrijeme određene molitve se može skratiti ili produljiti prema 
potrebi. 

- Kroz određeno vrijeme molitve mogu se uistinu doživjeti razni nutarnji pokreti i poticaji te 
razne duhovne utjehe i duhovne suhoće. Uz razlučivanje podrijetla djelovanja može se jasnije 
upoznati na što nas Božji Duh potiče i što je za nas više Božja volja. Tako se može spokojnije 
donijeti svoju odluku i učiniti svoj izbor. 

- Vlastiti izbor, kao rezultat razlučivanja, treba Bogu prikazati, i moliti ga za potvrdu i 
blagoslov dotičnog izbora. Ponovo se može razlučiti djelovanje Duha Svetoga od drugih djelovanja. 
Kako u duhovnim razlučivanjima nema nepogrešivosti, može doći do nekih nepravilnosti, pa se 
može ponoviti ovaj proces osobnog razlučivanja. 

Drugi način: U ovom načinu razlučivanja nema nekih nutarnjih pokreta, već u duši vlada 
mir te se osoba služi svojim naravnim silama. S obzirom na predmet razlučivanja treba se ispitati 
najprije koje su koristi, a onda koje su štete. Uspoređivanjem tih dviju prosudbi može se doći do 
veće jasnoće s obzirom na željeni predmet. 

Ovaj način ima sljedeće sastavnice: Izabrati predmet o kojem bi trebalo razlučivati te doći 
do veće jasnoće s obzirom na volju Božju. 

Odrediti vrijeme molitve imajući pred očima cilj razlučivanja, tj. slijediti ono što je više na 
proslavu Boga i spasenje duše. To je osnovni kriterij svakog razlučivanja. 

Moliti Gospodina da usmjeri naše misli i osjećaje prema svojoj volji. 

U vrijeme određeno za molitvu lagano se ispitati o svakoj točki izabranog predmeta, 
ispitujući koristi i štete o predmetu razlučivanja. Cilj razlučivanja se ne smije nikad izgubiti izviđa, 
tj. slava Božja i spas duše. 

Uspoređivanje svoji doživljaja i traženje Božje volje u željenom predmetu. Tako se može 
mirnije donijeti konačna odluka s obzirom na predmet, Učinivši konačnu odluku u molitvi, prikazati 
je Bogu i moliti ga da ju potvrdi, ako je to na njegovu veću slavu. Božja potvrda se može donekle 
otkriti razlučivanjem nutarnjih pokreta i doživljaja za vrijeme zahvalne molitve. Tako se 
ispitivanjem pozitivnosti i negativnosti o dotičnom predmetu te njihovim uspoređivanjem uistinu 
može doći do spoznaje određenih znakova Božje volje. Time se pokazuje duhovna vrijednost ovog 

načina traženja Božje volje. 

Razmisli! Kak\>o je moje iskustvo u razlikovanju nutarnjih poticaja i pokreta u mojoj duši? 
Jesam Ii odlučan u slušanju i osluškivanju Boga preko njegove Riječi, nutarnjih i vanjskih poticaja? 
Molim li za to i vježbam li su u tome? Što od gore navedenog mi je u ovom trenutku najkorisnije za 
moj duhovni život? 

18. Duhovno vodstvo 

Na ovaj ili onaj način duhovno vodstvo je prisutno još od samih početaka kršćanstva, a 
potvrđeno je i u tradiciji Staroga i Novoga zavjeta. 

Stoga nam ga sugerira i samo sv. Pismo: "Sinko, bez savjeta nemoj ništa činiti, pa se nećeš 
kajati" (Pro 32, 24). "Uvijek traži savjet kod mudroga" (Tob. 4, 19). A sam Isus šaljući svoje 
učenike reče: "Tko vas sluša mene sluša" (Lk 10, 16). Osobno duhovno vodstvo je potrebno 
vjerniku koji teži za svetošću. To je redoviti i najsigurniji put prema pravoj evanđeoskoj duhovnosti 
i način kako izbjeći mnoga lutanja na duhovnome putu. 

Središnji fokus duhovnog vodstva jest osobni hod duše s Bogom. Glavni cilj duhovnog 
vodstva jest pomoći vjerniku koji traži volju Božju da svrhovito, dosljedno i samostalno raste u 
svojemu odnosu s Bogom i bližnjim. A budući daje svaki duhovi rast u biti rast u čistoći ljubavi 
kojom duša odgovara na čistu Božju ljubav to i duhovno vodstvo nužno mora biti usmjereno na 


129 Nav.dj. str. 238. 

130 M. Costa, Direzione spiriutale e discemimento, AdP Rim 2009, srt. 79- 120. 


190 



usvajanje evanđeoskih kreposti i duha, prije svih poniznosti i ljubavi, jer bez poniznosti nema ni 
čistoće ljubavi u duši. 

Svaki je čovjek neponovljiva osoba, biće za sebe. Dakle ovoga svaki čovjek na sebi 
svojstven način doživljava sebe, svijet i Boga i usvaja evanđeoski duh. Zbog toga se treba truditi 
shvatiti što mu Bog govori i kako u svom osobnom životu slijediti i ostvariti Božju volju s njime. 
Sve ovo nije samo jedan odluka, nego je proces na kome se traži pomoć duhovnika. Kod duhovnog 
se vodstva nužno se radi o razvijanju odnosa ljubavi s Bogom, koji se neizbježno prelijeva u sva 
druga područja naših života. 

Dakle duhovno je vodstvo se događa kao odnos između Duha Svetoga koji vodi i potiče 
dušu iznutra i izvana, samoga vjernika i duhovnika koji mi pomaže na putu, tako da duhovno 
vodstvo nastoji razaznati i provesti u djelo ono što čini i potiče Duh Sveti. On, naime, vodi čovjeka 
prema njegovoj punini. Duhovno vodstvo za cilj ima čovjeka napraviti pravog kršćanina i pomoći 
mu duhovno rasti na putu prema svetosti. Tako vjernik postaje ljudski i kršćanski zrela osoba, 
spremna prihvatiti poruku Kristovu i donijeti dobar plod. Duhovno vodstvo pomaže čovjeku da 
raste u povećanju nutarnjeg evanđeoskog svjetla, tako da može bolje shvatiti sebe i Božji plan s 
njim. Svetačka tradicija jednodušno upućuje vjernika na duhovno vodstvo. Dostaje citirati samo 
jedan tekst sv. Franje Saleškoga: 

„Mladi Tobija je morao poći u Rages, ali će ocu: »Ne poznam nimalo puta«. A otac će: »A ti 
hodi, potraži koga čovjeka, da te povede«. To kažem i ja tebi, Filotea. Ako baš hoćeš, da ideš putem 
pobožnosti, potraži čestita čovjeka, koji će te voditi i ravnati. To je najslavnija opomena. »Tražio ti 
koliko ti drago«, veli pobožni Ivan od Avile, »nikad nećeš naći tako sigurno volje Božje, kao 
putem ponizna posluha, što su ga toliko preporučivali i vršili svi drevni pobožni ljudi«. 

Blažena majka Terezija vidje gospodu Katarinu Kordovsku, gdje čini veliku pokoru. Zaželi 
je nasljedovati protiv volje svoga ispovjednika, koji joj zabrani. Tereziju snađe napast, da ga ne 
posluša. Ali joj Bog prozbori : »Kćerce pošla si dobrim i stalnim putem. Vidiš li pokoru, što je ona 
čini? Menije miliji tvoj posluh«. I ona tako zavolje ovu krepost, te bijaše u svemu poslušna svojim 
poglavarima, a usto se zavjetova posebno, da će u svemu slušati savjete i opomene nekoga izvrsnog 
čovjeka. U tome nađe preobilnu utjehu. 

Tako, i prije i poslije nje, i druge dobre duše, koje se htjedoše bolje podložiti Bogu, svoju 
volju podložiše volji njegovih slugu. »Vjeran je prijatelj, veli sv. Pismo, čvrsti štit, a tko ga nade, 
našao je blago. Vjeran je prijatelj lijek života i neumrlosti«. »Koji se boje Gospoda, naći će ga«. Te 
božanske riječi, kako vidiš, smjeraju osobito na vječnost, a za nju nam najviše treba vjeran prijatelj, 
koji će naše poslove voditi svojim savjetima i opomenama i tako nas čuvati od zlobnikovih zamka i 
varka. On će nam biti neka riznica mudrosti u našim nevoljama, tugama i neuspjesima. On će biti 
lijek, koji će u duhovnim bolestima razvedrivati i tješiti naše srce. On će nas čuvati od zla, a naše 
dobro učiniti boljim. A kad nas snađe kakva nemoć, on će za - 'priječiti, da ne umremo, pa će nas 
opet ozdraviti. 

Ali tko će naći takova prijatelja? Odgovara Mudrac: »Koji se boje Boga«, t. j. ponizni, koji 
živo žele duhovni napredak. Jer je, Filotea, tako potrebno, da ovim putem pobožnosti ideš uz dobra 
vođu, moli se Bogu s velikim žarom, da ti dade vodu po svome srcu, pa ne sumnjaj. Ustreba li, da ti 
pošalje anđela s neba kao mladome Tobiji, dat će ti dobra i vjerna. 

No i tebi mora vazda biti anđelom, t, j. kad ga nađeš, ne drži ga običnim čovjekom i ne uzdaj 
se u nj i u njegovo ljudsko znanje, već u Boga, koji će ti pomagati i govoriti po tome čovjeku, jer će 
mu u srce i u usta metati ono, što je za tvoju sreću. Moraš ga slušati kao anđela, koji je sašao s neba, 
da te povede na nebo. Govori mu otvoreno, posve iskreno i vjerno, razgaljuj mu jasno svoje dobro i 
zlo, ne zabašuruj, ne okolišaj. Tako će se tvoje dobro upoznati i zajamčiti, a zlo popraviti i izliječiti. 
On će te u nevoljama krijepiti i jačati, u utjehama ublaživati i ravnati. Potpuno mu se povjeri, ali 
spoji i sveto štovanje, tako da ni štovanje ne umanji povjerenja ni povjerenje štovanja. Povjeri mu 

se onako kao kći ocu, a štuj ga kao sin majku. Ukratko, ovo prijateljstvo mora biti čvrsto i blago, 
posve sveto, posve posvećeno, posve božansko, posve duhovno. 

I zato, veli Ivan od Avile, izaberi jednoga između tisuće, a ja kažem između deset tisuća, jer 
ih je za ovu službu manje sposobnih nego bi se smjelo reći. On mora biti pun ljubavi, pun znanja i 
razboritosti. Nema li samo jednoga dijela, eto pogibli. A ja ti opet kažem: moli ga od Boga, a kad ga 
dobiješ, zahvali Božanskome Veličanstvu, ostani čvrsto i ne traži drugih, nego hodi prostodušno, 
ponizno i pouzdano, pa ćeš presretno putovati.“ ( Fioteja 1,4) 

Dakle, duhovno vodstvo se ostvaruje onda kada stalno i dragovoljno povjerimo čitav svoj 
duhovni život vodstvu jednoga učitelja duhovnog života. To vodstvo mora biti stalno i dragovoljno, 
ako želi biti uspješno. Duhovnom ocu povjeravamo svoj duhovni život, ali potpunoma i bez 
rezerve, dobro je da upozna našu prošlost i sadašnjost, probleme, padove, grijehe, uspjehe, 
kreposti, očekivanja, molitveni život, napore koje duša ulaže na putu duhovnoga rasta, da iznosi 
svoje doživljaje i iskustva bilo radosna ili bolna. 

Danas se u duhovnoj literaturu koristi različita tenninologija za duhovnoga vođu, voditelj, 
duhovnik, otac, savjetnik, pratilac, upravitelj. A u biti duhovni vođa je svećenik, može iznimno biti 
i laik, kojega je vjerenik odabrao da ga vodi prema kršćanskom savršenstvu. 

Na neki način svećenik je na taj posao pozvan po svome pozivu i staležu, sposobnostima, 
iskustvom ispovijedanja službi i posebnoj milosti svoga zvanja dobivenoj u sakramentu svetog 
reda. Nitko ne može biti prisiljen da se mora ispovijedati ili dati voditi samo od nekoga određenoga 
svećenika. A ne možemo nikoga pa ni bilo kojeg svećenika prisilit da nam bude duhovnik. Za 
duhovnika je presudno daje sam krepostan, razborit, iskusan, učen i pobožan svećenik. U jednom 
širem smislu više je važna njegova osobna svetost nego li učenost. 

Duhovnik može biti istovremeno i ispovjednik, što je poželjno, ali se te dvoje uloge u 
duhovnome životu ne mogu poistovjetiti. Predmet duhovnoga vodstva je sve ono što evanđeoski 
oblikuje duši i vodi je putem duhovnoga rasta, a predmet ispovjedi je ispovijedanje vlastitih grijeha. 
Vodstvo želi ići puno dalje i dublje od ispovijedi, ono zadire u uzroke naših grijeha, duboka 
nagnuća, stečene navike napasti i sve to samo da nam pomogne u borbi protiv svega što nas 
udaljava od volje Božje i pomogne nam usvajati sve prakse vjere i evanđeoske stavove koji nas 
vode bliže Bogu. 

Poznavanje osnova antropoloških znanosti kao što su pedagogija, psihologija, sociologija, 
i psihoterapija mogu pomoći duhovniku kod duhovnog vodstva. Duhovno vodstvo danas se služi 
naravnim sredstvima kao što su dijalog i savjet te svim nadnaravnim sredstvima, sakramentima, 
molitvom, pokorom. 

Jedna od bitnih ciljeva duhovnoga vodstva je izgrađivanje slobode i samostalnosti kod osobe 
koju se vodi. To danas treba posebno naglasiti zbog krivog shvaćanja onoga što se često u tradiciji 
pa i kod svetaca nazivalo „slijepom poslušnosti“. 

Jedan od važnih koraka duhovnog vođe glede osobe koju vodi jest dovesti je do istraživanja 
same sebe, do preuzimanja odgovornosti za svoj život pred Bogom i Crkvom. Treba je voditi do 
trezvene upotrebe razuma u prosuđivanju i slobode u odlučivanju, a nikako ni na bilo koji način da 
sam duhovnik donosi bilo kakve odluke umjesto osobe, posebno ne bitne za život i budućnost. 

Na taj način odgaja se vjernik da bude sposoban suočiti se s poteškoćama koje ge okružuju i 
riješiti ih. On tada odbacuje sve ono što priječi njegovu osobnu slobodu i počinje živjeti slobodno 
za Boga u svojoj dubini. Duhovni vođa mora cijeniti čovjekovu slobodu, mora promicati sve 
dimenzije ove slobode. Predstavit će mu vrijednosti prema kojima bi trebao ići i potaći ga da sam 
mora činiti svoje odabire u životu i preuzeti odgovornost za njih. Onaj koji je vođen mora sam 
shvatiti svoju egzistenciju i sam mora proputovati svojim putom s Bogom. 

Duhovno vodstvo je dakle stalna pomoć vjerniku kroz čitavi život, u svim prilikama i na 
svim stupnjevima puta. Dakako, najpotrebnije je na počecima duhovnoga života kada vjernik treba 
usvojiti temeljna kršćanska uvjerenja i prakse, kada treba iskustveno naučiti osnovne unutarnje 
dinamike življenja vjere pa i samo ponašanje u brojim vanjskim situacijama koje ga zbunjuju. 

Duhovnik vjerniku samo otvara vidike, ukazuje na propuste i mogućnosti, daje savjete, 
pomaže u izboru i donošenju odluka, ali odluke uvijek moramo donijeti sami navlastitu 
odgovornost. Temeljni stav prema duhovniku je poučljivi posluh u svim pitanjima duhovnog života 
čini što nas otvorenima, plodonosnima i uspješnima. Valja primati s povjerenjem sve duhovnikove 
upute i savjete. Svome duhovniku moramo biti apsolutno iskreni, inače duhovno vodstvo ne bi 
imalo nikakva smisla. Pa i onda kad nam on nije istodobno i ispovjednik, treba mu potpuno i 
ponizno otvoriti svoje srce: izložiti sve svoje grijehe, napasti, slaboće, nakane, odluke, propuste 
sklonosti zle i dobre. No ne smije mu se otimati dragocjeno vrijeme suvišnim pričanjem i paziti da 
se ni na bilo koji način ne navezujemo na njega. 

I na kraju možemo reći da duhovno vodstvo je poželjno tijekom cijeloga duhovnoga puta, ali 
kada vjernik usvoji temeljne prakse i dinamike vjere, nema većih problema na svom putu može se 
nadoknaditi i jednostavnim pitanjem savjeta tijekom ispovijedi. A duhovno vodstvo je neophodno 
posebno u nekim periodima života kao što su izbor životnog zvanja, posebno duhovnog poziva, kod 
doživljaja posebnih milosti i mističnih iskustava, te u trenucima većih kriza, kao što su stalne 
produžene napasti, česti morali padovi, skrupuli, psihički nemiri, depresije, velika razočaranja, 
traume i sve one situacije kada dolazi u pitanje funkcioniranje nas osobe i vjernika. 

Razmisli! Osjećam li potrebu za duhovnim vodstvom? Jesam li imao iskustvo duhovog 
vodstva? Jesam li se time duhovno okoristio za rasti u ljubavi prema Bogu? Jesam li spreman 
slušati savjet drugoga? 

